
MARY JO PUTNEY 
Mătase şi umbre 


Traducere din limba engleză 
Raluca Matiş 


Pentru Estill, care a vrut o carte numai a ei 


prolog 
Anglia, 1839 


Își spunea Peregrine, rătăcitorul, și venea la Londra 
să se răzbune. 

Se lăsase amurgul pe când Kali urca pe Tamisa înspre 
dana de la Isle of Dogs. Aerul era îngreunat de duhorile 
ce apar oriunde apa întâlnește uscatul și unde trăiesc 
prea mulţi oameni într-un spaţiu prea mic. 

Peregrine se rezemă de arborele trinchet, uitându-se la 
luminile licăritoare ale Londrei şi ascultând apa ce se 
lovea cu un clipocit lin de proră. Un privitor oarecare 
Lar fi crezut relaxat, însă lipsa de încordare a trupului 
său era produsul unei discipline exersate ani îndelun- 
gaţi. Învăţase atât de bine să se prefacă, încât disimularea 
îi devenise o a doua natură. Se lămurise de mult că era 
mai sigur să nu lase pe nimeni să ştie cu adevărat ce 
era în mintea și în inima lui. În decursul timpului deve- 
nise atât de priceput la a-și masca adevăratele gânduri și 
sentimente, încât uneori nici el nu mai ştia ce simţea. 

În seara aceasta nu avea însă nici cea mai mică în- 
doială în legătură cu emoţiile lui. Urma să-și înfrunte 
dușmanul, și gândul acesta îi ardea triumfător în vene. 
Aşteptase un sfert de secol momentul în care avea să-şi 
obțină, încet şi fără cruţare, recompensa pentru ceea 
ce suferise. 

Flacăra urii lui se aprinsese pe când avea zece ani, 
şi de-a lungul timpului o îngrijise cu stăruință. Pregătirea 
pentru răzbunare fusese un amestec ciudat de plăcere 
şi chin. Rătăcise pe întreg pământul acumulând averi, 
antrenându-și mintea și oțelindu-și trupul până când 
devenise o armă mai ucigătoare decât orice cuţit sau 
pușcă, învățând cum să supraviețuiască și să prospere în 
orice ţară, între orice fel de oameni. Fiecare pricepere 

dobândită, fiecare monedă de aur, fiecare ascuţire a 
minţii sau întărire a braţului fuseseră pași care-l apro- 
piau de țelul său final. 

Campania elaborată de pregătire îl adusese în cele 
din urmă acolo: la Londra, metropola cea mai mare din 
lume, cu bogăţiile și mizeria ei, cu fudulia și idealurile 
ei nobile. 

Lăsă rutina acostării și toate formalităţile pe seama 
căpitanului, preferând liniştea şi extazul voluptuos al 
anticipaţiei. Începuse deja de la distanţă să-şi înfășoare 
pânza în jurul prăzii. Acum avea să ţeasă personal ulti- 
mele fire, alegând cu atenţie chinurile cele mai eficace şi 
mai subtile. Peregrine voia ca dușmanul lui să afle moti- 
vul pentru care urma să fie nimicit; voia să fie suficient 
de aproape pentru a-i vedea frica și furia crescând; voia 
să-i savureze distrugerea totală. 

Când trecură de vamă, îi trimise un mesaj lordului 
Ross Carlisle, care juca un rol important pentru planu- 
rile lui. Apoi aşteptă. Bărbatul cunoscut sub numele de 
Peregrine - războinic, rătăcitor, putred de bogat, eroul 
unui popor misterios ce trăia dincolo de limitele legii 
britanice - era deprins cu aşteptarea. Foarte curând 
însă, aceasta urma să ia sfârșit. 


capitolul 1 


Se scurseră mai puţin de două ore până când Lord 
Ross Carlisle urcă pe Kali. Englezul înalt şi sprinten sări 
pe puntea vasului sub privirile furişe ale lui Peregrine, 
care pândea ascuns printre umbre. 

Trecuseră doi ani de când se văzuseră ultima oară, 
şi se întrebă cât de puternice aveau să se dovedească le- 
găturile lor de prietenie acolo, în Anglia. Una era ca 
fiul mai tânăr al unui duce să devină prietenul unui 
aventurier de obârşie suspectă în ţinuturile sălbatice din 
Asia, şi cu totul altceva să prezinte un asemenea om în 
cercul lui social. Cei doi bărbaţi nu puteau avea origini 
mai diferite; cu toate acestea, între ei exista o armonie 
spirituală uimitoare. 

Chiar și când văzuse moartea cu ochii, în munții 
Hindu Kush, Lordul Ross își păstrase aerul aristocratic. 
Nici acum, în lumina felinarului, afişând o deplină si- 
guranţă de sine și purtând haine al căror preț ar fi putut 
hrăni o familie de kafiri mai mult de zece ani, nu-și dez 
minţea apartenența la clasa conducătoare a celui mai 
mare imperiu din lume. 

Peregrine se îndepărtă de catarg şi păşi în cercul de 
lumină. 

__—Mă bucur că mesajul meu te-a găsit acasă, Ross. 
Îţi mulțumesc pentru că ai venit atât de repede. 

Privirile celor doi bărbaţi se întâlniră, la exact acelaşi 
nivel. Ochii lordului Ross erau căprui, într-un contrast 
neașteptat cu părul lui blond. Existase întotdeauna riva- 
litate în prietenia lor, şi ambii erau conștienți de tensiu- 
nea mocnită ascunsă în spatele cuvintelor. 

- A trebuit să mă încredințez că ești chiar tu, Mikahl, 
zise englezul, întinzându-i mâna. Nu mi-am închipuit 
niciodată că te voi vedea la Londra. 

- Ți-am spus că voi veni, Ross. N-ar fi trebuit să te 
îndoiești de mine. 

În ciuda încordării ce se simţea în aer, Peregrine îi 
strânse mâna cu putere, constatând surprins că revede- 
rea cu prietenul său îl bucura peste măsură. 

-Ai cinat! se interesă el. 

- Da, dar un pahar din coniacul acela excepţional pe 
care mereu pari să-l ai la tine mi-ar face plăcere. 

-Ne-am oprit în Franţa doar ca să-mi refac proviziile. 

Peregrine îl conduse sub punte. Când intrară în 
cabina somptuoasă a proprietarului, aruncă o privire 
cercetătoare către prietenul său. Lord Ross era imaginea 
exactă a aristocratului englez apatic; oare chiar se schim- 
base atât de mult? 

Lăsându-se pradă unui impuls jucăuş, hotărî să afle 
imediat cum stăteau lucrurile. Fără nici un avertis- 
ment, se răsuci pe călcâie şi-şi împinse cotul drept în 
abdomenul celuilalt cu o forță ce ar fi pus la pământ 
un vițel. Ar fi trebuit să fie o lovitură teribilă, dar, cu 
o iuțeală fulgerătoare, Ross îl apucă de braţ înainte să 
apuce să-l lovească. Apoi se aplecă și se răsuci, azvârlin- 
du-și gazda de cealaltă parte a cabinei într-o mișcare lină 
şi continuă. 

În timp ce se prăbușea pe umărul drept, Peregrine 
îşi încovrigă automat trupul şi se rostogoli, oprindu-se 
întins pe spate lângă peretele lambrisat al cabinei. Într-o 
luptă serioasă s-ar fi azvârlit imediat înapoi, dar de data 
asta rămase nemișcat pe covor şi-şi trase răsuflarea. 

- Mă bucur că nu te-ai înmuiat de la atâta civilizaţie. 
Dar nu de la mine ai învăţat aruncarea aia, observă el 
cu un zâmbet, simțind că legătura dintre ei era la fel de 
robustă ca întotdeauna. 

Ross râse cu poftă. Părul ciufulit și eșarfa în neorân- 
duială îi dădeau un aer ștrengăresc. 

-Mi-am zis că dacă vii în Anglia ar trebui să fiu pre- 
gătit, bătrâne. Își întinse o mână să-şi ajute gazda să se 
ridice. Pace? 

- Pace, încuviinţă Peregrine, prinzându-l de mână 
şi sărind în picioare. Se bucura că prietenia lor rămă- 
sese intactă, și nu doar pentru că aristocratul îi putea 

fi de folos. Când ai urcat la bord, cu aerul tău de gentle- 
man englez perfect, m-am întrebat dacă nu cumva ai 
uitat de Hindu Kush. 

- Dacă eu arătam ca un gentleman englez, tu semănai 
cu un pașă care nu se putea hotărî dacă să-mi ofere ospi- 
talitate sau să mă arunce în temniță. 

Ross examină cabina, care era decorată într-un ames- 
tec de lux oriental și apusean. Biroul din lemn de stejar 
provenea cu siguranță din Europa, însă covorul gros, 
de o calitate excelentă, era neîndoielnic persan, iar pe 
cele două banchete tapițate cu catifea tronau o mulțime 
de perne brodate, care le făceau să semene cu niște diva- 
ne turceşti. Un decor potrivit pentru un om din Orient 
care se hotărâse să iasă în lumea largă. 

Ross se aşeză pe un divan și-și încrucișă picioarele 
încălțate cu cizme elegante. Încă nu-i venea să crea- 
dă că enigmaticul lui prieten era în Anglia, căci, ase- 
menea șoimului de la care-și luase numele, Peregrine 
părea o creatură a tărâmurilor sălbatice. Şi totuși, în 
mod ciudat, deşi purta caftane largi asiatice şi părul 
negru îi era mai lung decât al unui englez, părea să 
fie în elementul lui. Deschise un dulăpior şi scoase o 
carafă cu gesturile calme şi sigure pe sine ale unui om 
care se simte acasă oriunde. 

- La bordul unui vas ar fi o celulă, nu o temniţă, pre- 
ciză el turnând cantități generoase de coniac în pahare. 
Dar din moment ce ţi-am oferit pâine și sare, legile ospi- 
talității sunt inviolabile. 

Ross îi mulțumi pentru băutură, apoi își înclină gân- 
ditor capul într-o parte. 

- Ţi-ai exersat engleza. Mai ai o urmă de accent, dar o 
vorbeşti acum la fel de curgător ca un britanic nativ. 

- Mă bucur că-ți place, zise Peregrine cu un mic zâm- 
bet sardonic pe când se întindea pe cealaltă banchetă, 
așezată în unghi drept faţă de cea a oaspetelui. Vreau 
să devin o figură de prim-plan a societății englezești. 
Ce părere ai de şansele mele de succes? 

Ross fu pe punctul să se înece cu băutura. 

- De ce naiba vrei să te bagi în așa ceva? întrebă el, ui- 
tându-și tactul obișnuit din cauza surprizei. Se ştie prea 

bine că majoritatea aristocraților britanici sunt înfioră- 
tor de plicticoşi. Nu mi se pare deloc stilul tău. 

- Vrei să spui că nu vrei să mă prezinţi prietenilor și 
familiei tale? 

Ross își îngustă ochii detectând iritarea ascunsă 
în vocea profundă a celuilalt. _ 

- Mă cunoşti mai bine de-atât, Mikahl. Îţi sunt înda- 
torat într-o măsură considerabilă, şi dacă eşti atât de 
nebun încât să-ți doreşti să intri în ceea ce se cheamă 
„societate“, voi face tot ce pot să te ajut. Câştigarea unei 
acceptări superficiale nu necesită decât bani şi o prezen- 
tare, și le vei avea pe amândouă. Dar ţine minte că orice 
ai face, vei fi întotdeauna considerat un străin. 

- Nici o societate nu acceptă pe deplin un om care nu 
s-a născut în ea, încuviinţă Peregrine. Însă nu caut să fiu 
îmbrățișat la sânul provincial al aristocrației britanice. 
Îmi ajunge să fiu tolerat ca un animăluţ de casă exotic 
şi amuzant. 

- Dumnezeu să-i ajute pe cei ce-și vor închipui că eşti 
domesticit, râse Ross. Dar nu pot să-mi imaginez de ce 
vrei să-ți pierzi vremea cu oameni care cred că Parisul 
e capătul lumii. 

- Ca să văd dacă pot s-o fac, zise Peregrine golindu-și 
paharul. Ca să spun drept, societatea în sine nu mă in- 
teresează. Dar cât timp stau în Anglia, intenţionez să... 
făcu o pauză, căutând expresia potrivită... să reglez nişte 
conturi vechi. 

- Oricine ar fi, nu aș vrea să mă aflu în locul lui, mur- 
mură Ross. E cineva pe care-l cunosc? 

- Foarte posibil. 

Peregrine cântări dacă să spună mai mult, cu o licări- 
re de felină în ochii lui verzi. In ciuda englezei fluente 
şi a culturii pe care ar fi invidiat-o și un cărturar de la 
Cambridge, expresiile și gesturile sale îl marcau în mod 
subtil ca străin. 

Ross bănuia că nu avea să înţeleagă niciodată cu ade- 
vărat cum îi funcţiona mintea. Tocmai de aceea compa- 
nia lui i se părea atât de stimulativă. 

În cele din urmă, Peregrine spuse: 

- Având în vedere relațiile încâlcite din cadrul aristo- 
craţiei britanice, bărbatul care mă interesează s-ar putea 
să-ți fie văr de gradul al treilea sau fiul nașei tale sau cine 
ştie ce. Dacă e aşa, nu vreau să te împovărez cu mai mul 
te informaţii, dar te voi ruga să nu intervii în demersul 
meu de a-mi căuta dreptatea. 

Nevrând să-şi dea cuvântul fără să știe mai multe, 
Ross întrebă: 

- Cum îl cheamă? 

- Charles Weldon. Onorabilul - Peregrine accentuă ti- 
tlul în mod ironic - Charles Weldon. Imi imaginez c-ai 
auzit de el, chiar dacă nu-l cunoști personal. E unul din 
cei mai importanţi oameni de afaceri londonezi. 

-Íl știu, mormăi Ross cu sprâncenele împreunate. 
De curând a fost făcut baronet, așa că acum este Sir 
Charles Weldon. E interesant că ai adus vorba despreveri. 
Nu e rudă cu mine, dar, în mod destul de ciudat, tocmai 
a cerut-o în căsătorie pe o verișoară de-a mea, care inten- 
ţionează să-l accepte. Îşi termină coniacul, încruntân- 
du-se și mai tare. Verișoara mea favorită, de fapt. 

- N-am ştiut că vrea să se însoare. Peregrine umplu 
iarăşi paharele cu coniac și se aşeză cu un picior îndoit 
sub el, într-o mișcare fluidă, foarte puţin britanică. Din 
câte înțeleg, nu eşti de acord. Ştii ceva despre Weldon 
care să-l discrediteze? 

- Nu, este foarte respectat. Ca frate mai tânăr al lor- 
dului Batsford, se învârte în cercurile cele mai înalte 
ale societăţii, deși și-a făcut averea prin comerţ și tran- 
zacții financiare. După o clipă de gândire, Ross urmă: 
Weldon a fost întotdeauna foarte cordial în ocaziile în 
care ne-am întâlnit. Nu pot să-mi explic de ce mi se pare 
straniu. Poate că e prea cordial. 

- Verișoara ta e îndrăgostită de el? 

- Mă îndoiesc. Sara e mai tânără cu cel puţin două- 
zeci de ani ca el și n-are o fire romantică. 

Peregrine schiță un zâmbet. 

- Din moment ce inima doamnei nu e pusă în joc, ai 
avea obiecţii dacă logodna ar fi ruptă? 

Ross se gândi la sentimentul neliniștitor pe care-l 
avea în compania lui Weldon și la șoaptele sumbre 

pe care le auzise uneori, aluzii mult prea vagi să poată fi 
numite zvonuri. 

-Poți să mă asiguri că Weldon merită soarta ce-l 
aşteaptă? 

- Îţi promit că merită tot ce i-aș putea face eu, şi încă 
multe altele, rosti Peregrine pe un ton scăzut din care 
transpărea o amenințare fermă. 

Prietenul său îl crezu. Peregrine era o enigmă, cu 
mintea funcţionând în misterioasele moduri orientale, 
dar onorabilitatea lui fusese întotdeauna mai presus de 
orice îndoială. 

-Să spun drept, aș fi bucuros ca Sara să nu mai fie 
logodită cu el, atâta timp cât acțiunile tale n-o vatămă. 

- Nu am nici o dorinţă să-i rănesc pe cei nevinovaţi, 
declară Peregrine, rezemându-se de pernele cu broderii 
de mătase. Mai spune-mi despre verișoara ta. 

-E Lady Sara St. James, singura fiică a ducelui de 
Haddonfield. Mamele noastre au fost surori gemene, 
două frumuseți scoțiene de obârşie modestă. Când au 
venit la Londra, nu aveau nici o avere în afară de chipul 
lor. Şi a fost o avere suficientă, observă Ross, sorbind 
din coniac și savurându-i aromele rafinate. Au fost 
numite „Magnificele fete Montgomery“ şi au devenit 
amândouă ducese, fixând un standard matrimonial pe 
care orice mamă ambițioasă din Marea Britanie a încer- 
cat să-l atingă de atunci, fără succes. 

- Ce vârstă are verişoara ta? 

Ross calculă rapid. Sara era cu patru ani mai tânără 
ca el... 

- Douăzeci şi şapte. 

- E cam bătrână ca să fie încă nemăritată. E urâtă? 

- Câtuşi de puţin, râse Ross. Aici, douăzeci și șapte 
de ani nu e o vârstă chiar așa de înaintată. Dacă Sara 
s-ar fi arătat dornică, ar fi fost năpădită de peţitori, dar 
n-are nici un gând să se mărite. 

Chipul smead al lui Peregrine era gânditor. î 

- Aș vrea s-o cunosc cât de curând pe Lady Sara. Ina- 
inte de asta însă, trebuie să mă cizelez astfel încât să 
semăn cu un gentleman englez. 

- Nici o problemă, decise Ross după ce-l inspectă din 
cap până-n picioare. Mâine o să te duc la croitorul şi 
bărbierul meu. Te avertizez însă, îmbrăcămintea engle- 
zească la modă e mult mai puţin confortabilă decât ce 
porți tu acum. Dar nu merge prea departe cu cizelarea - 
o urmă de exotism te va face mai interesant, căci socie- 
tatea tânjește după noutăţi. Se mai gândi un moment și 
zâmbi jucăuș: O să te prezint ca prinț. 

Peregrine își împreună sprâncenele groase şi negre, 
care îi confereau un aer diabolic. 

- „Prinţ“ nu e cea mai bună traducere pentru mir. 

- Din moment ce nu există un echivalent englezesc 
precis, „prinţ“ va fi foarte bun. Astfel vei câștiga mai 
mult respect, deși nici un titlu străin nu poate fi la fel de 
bun ca unul din Bătrânul Albion, explică Ross. Prinţul 
Peregrine de Kafiristan. Vei deveni o senzaţie. 

„Mai ales printre doamnele atât de plictisite din înal- 
ta societate“, adăugă amuzat Ross în sinea lui. Avea să 
fie foarte interesant să-l lanseze pe șoimul acela oriental 
între porumbeii grăsuţi ai aristocrației englezești. 


Lady Sara St. James se plimba în grădina din spatele 
conacului Haddonfield când auzi scrâșnetul unor pași 
de cealaltă parte a gardului viu. Bărbatul venise mai de- 
vreme la întâlnire. 

Își duse nesigură degetele la părul șaten, apoi le lăsă 
imediat să cadă când își dădu seama că se comporta ca 
o femeie agitată. Deși avea dreptul să fie agitată, din 
momentul ce tocmai urma să accepte o cerere în căsă- 
torie, ştia că nu înfățișarea ei îl interesa în primul rând 
pe Sir Charles Weldon. Dacă scopul lui ar fi fost să ob- 
ţină o frumuseţe spectaculoasă, ar fi căutat în altă parte, 
dar ceea ce voia el era o lady care să poată da petreceri 
de succes cu invitaţi din cele mai alese cercuri și, de 
asemenea, să fie o mamă vitregă bună pentru fiica lui. 
Sara era perfect calificată pentru aceste roluri, aşa că nu 
conta dacă avea părul răvăşit. Evident însă, coafura ei 
era impecabilă. 

Decise, cu un zâmbet ca pentru sine, să-i ofere lui 
Weldon ceea ce voia, așa că se opri să contemple un crin 

într-o postură aristocratică desăvârșită. Dintr-odată o 
voce familiară o strigă vesel: 

- Sara, unde eşti? Mi s-a spus că te-ai pitit pe aici, pe 
undeva. 

Atitudinea prefăcută îi dispăru instantaneu; Sara se 
învârti pe loc şi-şi întinse mâinile spre vărul ei. 

- Ross! Ce surpriză plăcută! Mi-ai adus ultimul capi- 
tol din cartea ta ca să-l citesc? 

Ross o prinse de mâini, apoi se aplecă să o sărute 
ușor pe obraz. 

-Mă tem să ţi-l arăt. Poate a fost o greşeală să te atrag 
înspre studiile orientale, căci ai devenit o cititoare mult 
prea critică. 

- Îmi pare rău... Parcă ai spus că ţi se par folositoare 
comentariile mele, murmură ea aruncându-i o privire 
îngrijorată. Ri 

- Asta e problema, rosti el cu patos. Întotdeauna ai 
dreptate. Deja ştii mai multe despre Asia şi Orientul 
Apropiat decât majoritatea diplomaților. Ar fi mai ușor 
dacă te-ai înşela, căci atunci aș putea să-ți ignor criticile. 
Cu o strâmbătură, continuă: Următorul capitol ar tre- 
bui să fie gata pe săptămâna viitoare. A fost mai uşor să 
întreprind călătoria decât să scriu despre ea. 

Văzând că o tachina, Sara se relaxă. 

- De-abia aştept să văd următorul capitol. Asta o să 
fie cea mai bună carte a ta de până acum. 

- Întotdeauna spui asta, zise Ross cu afecțiune. Eşti 
cel mai bun suporter al meu. 

-Şi tu eşti fereastra mea către lumea largă, râse ea. 
Nu avea să admire niciodată priveliştile pe care le văzu- 
se Ross, dar scrisorile și jurnalele lui îi luminaseră exis- 
tența anostă. De fapt, ea fusese prima care-i sugerase să 
scrie despre călătoriile lui. Primele două cărți deveniseră 
relatări clasice despre părți îndepărtate ale lumii, iar cea 
la care lucra acum urma să aibă neîndoielnic un succes 
la fel de mare. Pe un ton mai serios, ţinu să-l prevină: 
Aştept în scurt timp un oaspete foarte important. 

- Îl cunosc? 

Tânăra femeie strâmbă din năsucul ei aristocratic. 

- Charles Weldon vine să primească acceptul meu 
oficial în legătură cu cererea lui. Deși toţi actorii acestei 
piese știu care va fi rezultatul, se cade ca replicile să fie 
totuşi rostite. 

- De fapt, intenţionam să-ți vorbesc între patru ochi 
tocmai despre această logodnă, o informă el privind-o 
stăruitor. Îl accepți pe Weldon împotriva voinţei tale? 
Nu-mi vine să cred că unchiul te forțează. 

- Bineînţeles că nu, Ross. Mai înfrânează-ţi imaginaţia 
aceea splendidă! Își puse mâna sub cotul lui şi începură 
să se plimbe pe cărarea grădinii, vărul ei scurtându-și 
pașii pentru a se adapta şchiopătatului ei. Tata încura- 
jează logodna, dar nu e nimic sinistru în asta. Având 
în vedere că titlul Haddonfield şi proprietatea aferentă 
vor merge la vărul Nicholas, s-a gândit că e datoria lui 
să mă vadă aranjată la casa mea cu un soț care să aibă 
grijă de mine. 

- Şi tu ești de acord? întrebă Ross cu scepticism. Din 
moment ce unchiul Haddonfield îţi va lăsa cea mai mare 
parte a averii lui personale, vei fi o femeie foarte bogată. 
Dacă simţi nevoia unei protecții masculine, mi-ar face 
mare plăcere să te găzduiesc. Se uită la ea cu speranță. 
Te-aș putea oare convinge să te muţi la mine? Mausoleul 
acela imens pe care l-am moștenit e mult prea mare pen- 
tru o singură persoană. 

-Aş prefera să locuiesc într-o căsuţă acoperită cu 
trandafiri, înconjurată de pisici, chicoti ea. Propunerea 
ta e foarte ispititoare, dar aș deveni atât de excentrică, 
încât ţi-ar fi jenă să recunoști că suntem înrudiţi. 

- Niciodată. Amândoi am moștenit destule trăsături 
ciudate de la Magnificele fete Montgomery. O să mă 
mut şi eu într-o căsuţă alături de tine şi o să mă înconjor 
cu teancuri de cărți asiatice. Tu şi pisicile tale veţi veni 
în vizită la ceai, şi eu îţi voi recita poezii turceşti. Apoi 
îşi schimbă tonul glumeţ într-unul serios. Sara, îl iubeşti 
pe Charles Weldon? 

Verișoara lui îi aruncă o privire surprinsă. 

- Sigur că nu, dar cred că ne vom înţelege foarte bine. 
Nu e un sacrificiu să mă mărit cu Charles - este inte- 
ligent și bine-crescut, şi fiecare ştie la ce să se aştepte 

de la celălalt. Tata se va bucura să mă vadă măritată; pe 
deasupra, mi-ar plăcea să am un copil. 

- Şi veţi avea o căsnicie civilizată în care o să vă vedeți 
separat de treburile voastre. 

- Exact, încuviinţă Sara. Ăsta e unul dintre atuurile 
lui Charles. Nu cred că mi-ar plăcea un soț care să-mi 
stea pe cap toată ziua. 

- Sentimentalismul ţi-e cu totul străin, constată el 
clătinând cu tristețe din cap. N-ai vrut niciodată să fii 
îndrăgostită? 

- Din câte am văzut eu, e o stare teribil de incomodă. 
Îl strânse de braţ, adăugând încet: Am crezut că te-ai 
vindecat să mai crezi în dragoste. 

- Dacă te-a atins o dată romantismul, nu mai scapi de 
el, spuse Ross cu un zâmbet trist. E o boală fatală, cred. 
Întotdeauna ai avut mai mult bun-simţ ca mine. Ajunse- 
ră la o bancă într-o poieniţă însorită, iar Ross o conduse 
să se aşeze. La distanță se auzea zgomotul traficului, însă 
erau înconjurați de atâta verdeață și arome florale încât 
părea greu de crezut că grădina se afla în inima Londrei. 
În cazul în care Weldon şi-ar retrage oferta, sau ar fi 
călcat de o trăsură, ai jeli? 

- Dacă și-ar retrage oferta, aş fi puţin uşurată, recu- 
noscu ea, apoi își scrută vărul cu o privire severă, ca de 
guvernantă. Însă nu vreau să-l văd călcat de o trăsură, 
așa că să nu-l împingi în faţa uneia doar pentru că-i 
închipui că mă salvezi pe mine. 

-Nu am intenţii ucigașe, o asigură el. Voiam doar să 
înțeleg ce părere ai despre această căsătorie. 

- ţi sunt recunoscătoare pentru grija pe care mi-o 
porți, zise ea, simțind un val de afecţiune. 

Mamele lor fuseseră foarte apropiate, cum sunt dese- 
ori gemenii, iar Ross şi Sara crescuseră aproape ca frate 
şi soră. Îşi împărtășiseră unul altuia toate secretele, visu- 
rile și tristeţile, și intraseră în belele împreună. 

Mai des decât își dăduseră seama mamele lor, ideile 
năstrușnice ale Sarei îi vârau pe cei doi veri în încurcă- 
turi, deşi Ross insistase întotdeauna că era datoria sa, 
ca băiat şi ca văr mai mare, să ia pedeapsa asupra lui. 
Într-o lume care o considera pe Lady Sara St. James 

o aristocrată perfectă - plictisitor de perfectă - Ross 
era singurul căruia i se permitea să-i vadă impulsurile 
de răzvrătire. Dacă ar fi avut un frate adevărat, nu l-ar fi 
putut iubi mai mult. 

- Nu trebuie să-ți faci griji, dragul meu. Charles e un 
om perfect respectabil şi ne va fi foarte bine împreună. 

Vărul ei încuviință, aparent satisfăcut, apoi schim- 
bă subiectul. 

- Un prieten de-al meu tocmai a sosit la Londra, și 
cred că-ţi va face plăcere să-l cunoşti. Il cheamă Mikahl 
Khanauri, dar oamenii lui îi spun Șoimul. Din moment 
ce propriul lui titlu e de nepronunţat în engleză, își spu- 
ne Peregrine, după șoimul călător. Prinţul Peregrine de 
Kafiristan. După câte știu eu, e primul kafir care a vizi- 
tat vreodată Europa. 

- Impresionant. Sara se încruntă străduindu-se să-și 
amintească. Kafiristan este în munţii Hindu Kush, din- 
colo de frontiera de nord-vest a Indiei, nu? Acum câţiva 
ani mi-ai scris că intenționezi să călătorești în zona ace- 
ea, dar n-am primit următoarea ta scrisoare decât după 
câteva luni, când te întorseseși deja în India. N-ai mai 
pomenit nimic despre călătoria din Kafiristan. 

- Poate că sunt singurul englez care a vizitat acele me- 
leaguri. Ross se lumină la față, iar cărturarul pasionat 
luă pentru o clipă locul gentlemanului rigid. Kafirii 
sunt nişte oameni remarcabili, diferiţi de toate celelal- 
te triburi himalayene. Ar fi interesant să le cunoaștem 
istoria - Asia Centrală conţine un amestec uluitor de 
rase şi limbi. La aspect și obiceiuri, kafirii se aseamănă 
mai mult cu europenii decât cu vecinii lor musulmani. 
Probabil sunt un trib germanic care s-a dus către est în 
loc de apus; în tot cazul, ei se pretind descendenții lui 
Alexandru cel Mare și ai oamenilor lui. Limbile kafirilor 
sunt cele mai încâlcite pe care le-am pomenit vreodată, 
fiecare vale are un dialect diferit. Bărbaţii sunt sălbatici 
ca niște șoimi și îşi iubesc libertatea personală mai mult 
decât oricare alți oameni pe care i-am întâlnit în viața 
mea. Se uită zâmbind la verișoara lui. Chiar și femeilor 
lor li se permite să rătăcească pe unde vor, după ce şi-au 
îndeplinit îndatoririle. 

-E clar că sunt niște oameni cu mult bun-simț, rosti 
Sara senină, refuzând să se lase antrenată în tachinările 
vărului ei. Prietenul tău Peregrine e un nobil kafir? 

- Nu au aristocrație în sensul britanic al cuvântului, 
dar e un om de mare influență între ei, un mir, cu- 
vântul kafir pentru căpetenie. Ross îşi muşcă gânditor 
buza inferioară. Nu le stăpânesc limba îndeajuns de 
bine să fiu sigur, dar am avut impresia că Peregrine nu 
e un fiu nativ al Kafiristanului. Am senzația că provine 
dintr-un ţinut aflat mai la vest, Turkestan, poate. Sau 
poate că tatăl lui a fost un rus rătăcitor ce-a lăsat o fe- 
meie kafiră gravidă și apoi s-a dus unde a văzut cu ochii. 
Nu lam întrebat niciodată care-i sunt originile, şi el nu 
mi-a spus niciodată. 

- Cum ai ajuns să-l cunoşti? întrebă ea curioasă. 

- Mi-a salvat viaţa. De două ori, de fapt. Sara se în- 
cruntă şi deschise gura să mai pună o întrebare, dar 
vărul ei clătină din cap: Crede-mă, nu vrei să știi mai 
mult de atât. 

- Ross! îl mustră ea. Nu poţi să mă lași fără explicaţii. 

- Bine, mă supun, chicoti el. Prima dată a fost când 
abia ajunsesem în Kafiristan. Dădusem peste un grup 
de indivizi cărora nu le plăcea faptul că eram străin, așa 
că începuseră să dezbată metoda cea mai bună de a mă 
expedia pe lumea cealaltă. Deși nu am înţeles perfect 
tot ce ziceau, ideea de bază era foarte neplăcută. La un 
punct critic în discuţia lor, Peregrine s-a nimerit să treacă 
pe acolo şi a fost invitat să ia parte şi el la distracție. Ho- 
tărând că ar fi fost o lipsă de ospitalitate să le permită 
prietenilor lui să mă jupoaie de viu, l-a provocat pe şeful 
bandei la un fel de joc de noroc. După câte-mi amin- 
tesc, miza era în jur de douăzeci de guinee de aur pentru 
viaţa mea. Când Peregrine a câștigat, am devenit pro- 
prietatea lui. M-a salvat din nou când m-a însoţit pe dru- 
mul spre India. Am fost atacați de bandiți, iar când mi 
s-a terminat muniţia și doi dintre ei s-au năpustit asupra 
mea, Peregrine a intervenit ca să echilibreze şansele. 

Sara se cutremură, știind că în spatele cuvintelor 
glumeţe ale lui Ross se ascundea spectrul unei sorți 
cumplite. 

- De câte ori ai văzut moartea cu ochii în călătorii- 
le tale? 

- Ți-am spus că n-ai vrea să știi, zise el dându-i o îmbră- 
ţişare scurtă. Nu trebuie să-ţi faci griji când ies din ţară. 
Dacă numai cei buni mor tineri, atunci mă voi întoarce 
de fiecare dată în Anglia. Oricum, după ce m-a câștigat 
la jocul de noroc, Peregrine m-a dus înapoi în sat și mi-a 
oblojit rănile. De fapt, dacă stau să mă gândesc, proba- 
bil mi-a mai salvat o dată viaţa chiar atunci, pentru că 
nu La lăsat pe vraciul local să pună mâna pe mine. Când 
mi-am revenit, am aflat cu uluire că buna mea gazdă 
vorbea o engleză foarte decentă. Era și cel mai curat 
kafir pe care l-am întâlnit, un motiv în plus să cred că s-a 
născut altundeva. Ross făcu o pauză meditativă. Poate 
că igiena personală, la care ţinea cu strășnicie, îl făcea 
să pară mai deschis la culoare decât toți compatrioții 
lui. E greu de spus. Am văzut odată un băiat kafir care, 
după ce căzuse într-un râu, era palid ca un englez, dar 
într-o săptămână sau două ajunsese iar la normal. M-am 
îndepărtat însă de subiect. În timpul lunilor cât am fost 
oaspetele lui Peregrine, ne-am împrietenit. Are o min- 
te sclipitoare şi o memorie pe măsură. Era fascinat de 
Europa. Îmi punea constant întrebări, absorbind fiecare 
cuvânt ca un burete. E clar că şi-a folosit cunoştinţele cu 
mare profit, pentru că acum doi ani, când ne-am revă- 
zut la Cairo, devenise un om de afaceri foarte bogat, cu 
interese în tot Orientul. A menţionat că avea de gând 
să facă la un moment dat o vizită prelungită în Anglia, 
şi uite că a venit. O poveste foarte simplă, încheie Ross 
oferindu-i Sarei un zâmbet de o inocenţă îngerească. 

- Poveştile tale ridică întotdeauna mai multe între- 
bări decât oferă răspunsuri, comentă ea cu o scânteie 
de amuzament în ochi. Dar chiar dacă prinţul tău e un 
sălbatic cu cercei de aur și un pumnal înfipt în barbă, 
voi fi bucuroasă să-l primesc pentru ceea ce-a făcut pen- 
tru tine. 

-Speram c-o să spui asta, pentru că dacă-l primeşti 
tu, atunci toată lumea o să-l primească. Însă Peregrine 
nu e un sălbatic, deși nu sunt sigur că e întru totul ci- 
vilizat. E un om remarcabil, diferit de oricare dintre 

cunoștințele tale. Ross dădu să mai spună ceva, dar se 
opri clătinând din cap. O să te las să-ţi faci singură o 
părere. Îmi permiţi să-l aduc la petrecerea în aer liber 
de săptămâna viitoare? Ar fi o ocazie potrivită să-l 
prezint pe Peregrine unei părţi restrânse a societăţii lon- 
doneze. E mai puţin copleşitor decât un bal. 

- Sigur, e binevenit. De-abia aştept să-l întâlnesc. 

Nu apucă să mai spună ceva, că Sir Charles Weldon 
apăru pe alee. Sara își suprimă o tresărire vinovată; 
plăcerea conversaţiei cu vărul ei o făcuse să uite cu totul 
de Charles. 

Ross se ridică şi îi întinse mâna. 

- Bună dimineaţa, Sir Charles. Îmi imaginez că 
ai venit s-o vizitezi pe verișoara mea, așa că îmi voi lua 
rămas-bun. 

- Eşti plin de tact, Lord Ross, observă celălalt cu un 
zâmbet amabil. Într-adevăr, sunt foarte dornic să stau de 
vorbă cu Lady Sara. 

Când rămaseră singuri, Weldon luă mâna tinerei 
femei şi se aplecă să i-o sărute. În acest timp, Sara îl 
examină cu atenţie, iar concluziile erau pozitive. Deși se 
apropia de cincizeci de ani, viitorul ei soț era un bărbat 
arătos, înalt şi bine făcut, afișând acea siguranţă de sine 
pe care o conferă succesul. Nu avea decât puţine fire că- 
runte în părul castaniu-deschis, şi ridurile de la colțurile 
ochilor nu făceau decât să-i accentueze distincţia. 

Weldon se îndreptă de spate cu o expresie sobră pe 
chip. Strângând mâna Sarei, o întrebă încet: 

- Ştii de ce am venit, Lady Sara. Pot să sper că-mi vei 
da răspunsul pe care-l aştept din toată inima? 

Sara simţi o uşoară iritare la toată acea punere în sce- 
nă. În definitiv, aveau de-a face cu un aranjament prac- 
tic, dar Charles își imagina probabil că ea se aştepta la 
o declaraţie plină de romantism. După cum remarcase 
Ross, Sara nu era deloc sentimentală, spre deosebire de 
majoritatea femeilor, care ar fi preferat cuvintele dulci. 

- Dacă răspunsul pe care-l aștepți este „da“, atunci ai 
noroc, răspunse ea zâmbind. 

Ochii lui de un albastru pal se umplură de un aseme- 
nea triumf, încât pentru prima oară Sara se întrebă dacă 

nu cumva și inima lui era implicată, nu numai mintea. 
Gândul acesta o tulbură. Era pregătită să-şi îndeplineas- 
că îndatoririle de soţie, dar dacă el voia să aibă parte şi 
de pasiune, urma să sufere o dezamăgire cruntă. 

Peste o clipă, licărirea de exaltare periculoasă dispă- 
ru cu desăvârșire. Poate fusese doar o iluzie, îşi spuse 
Sara. Weldon scoase o cutiuţă de catifea din buzunar şi 
o deschise ceremonios. Înăuntru se afla un inel cu un 
diamant atât de mare, încât Sara trase aer în piept de 
surpriză când bărbatul i-l puse pe deget. Era o bijuterie 
ce se potrivea cuiva din familia regală sau poate unei 
curtezane de cel mai înalt nivel. 

Își răsuci mâna, admirând lucirea de flacără albastră 
din adâncurile diamantului. Culoarea naturală a pietrei 
era accentuată de micile safire ce o înconjurau. Era un 
inel cam strident, deloc în stilul ei, dar de o frumuseţe 
incontestabilă. 

-E magnific, Charles. Deși poate că o piatră mai 
mică ar fi fost mai potrivită. 

- Nu-ţi place? zise el cu o ușoară iritare. 

Îngrijorată că-i rănise sentimentele, Sara își ridică 
privirea cu un surâs. 

- Inelul e minunat, dar piatra e atât de mare, că înlo- 
cuirea mănușilor distruse o să te coste o avere. 

Weldon îi zâmbi și se așeză lângă ea. 

- Vreau să mă coste o avere. Eşti cea mai bună și 
meriţi cele mai bune lucruri. 

Atitudinea lui posesivă îi stârni un fior de neliniște. 
Iminenţa logodnei o făcea să fie excesiv de sensibilă. 
Până la urmă, căsătoria nu presupunea nici un mister 
deosebit. Majoritatea femeilor se măritau, și odată ce 
se obișnuia cu ideea, nu avea să mai tresară aşa la fie- 
care umbră. 

- Ai ghicit mărimea perfect, constată ea răsucindu-și 
inelul pe deget. 

- N-am ghicit. Camerista ta mi-a dat măsura exactă. 

- Chiar a fost necesar să faci asta? întrebă Sara, deloc 
mulţumită să afle că viitorul ei soţ o spionase. 

- Indrăzneala este un ingredient necesar al succesu- 
lui, draga mea, şi eu am avut foarte mare succes. Făcu 

o pauză pentru efectul dramatic. Tocmai am aflat un 
lucru pe care poți să-l consideri un nou dar de logodnă. 
Soțul tău nu va mai fi om de rând pentru multă vreme, 
căci la anul voi fi înnobilat. Mă voi numi Lord Weldon 
de Westminster. Sună bine, nu ţi se pare? o întrebă el 
zâmbind satisfăcut. Deși titlul de baroneasă e un pas 
înapoi pentru fiica unui duce, acesta e doar începutul. 
Voi fi cel puţin conte până la sfârșitul vieţii. 

- Aș fi perfect mulțumită să mă mărit cu un simplu 
domn Weldon, zise cu blândeţe Sara, dar mă bucur să 
aflu că ţi se apreciază realizările. 

De fapt, se gândi ea destul de cinic, era recompensat 
nu atât pentru realizările lui de netăgăduit, cât pentru 
sumele imense donate partidului Whig. Insă din mo- 
ment ce înnobilarea era în mod evident foarte impor- 
tantă pentru el, nu putea decât să-i ţină isonul. 

Weldon își puse mâna peste a ei. 

- Trebuie să fixăm o dată pentru cununie. Aș vrea ca 
nunta să aibă loc în trei luni, poate în prima săptămână 
din septembrie. 

-Atât de curând? întrebă ea nesigură. Eu mă gân- 
deam mai degrabă la șase luni sau chiar un an. 

- De ce să aşteptăm atât de mult? Nu mai suntem 
copii. Weldon se schimbă la faţă, iar în ochi îi apăru 
brusc o tandreţe reală. Apropo de copii, Eliza vrea ca 
nunta să aibă loc cât mai repede posibil ca să se poată 
muta la noi. Deși e atașată de unchiul şi mătușa ei, spu- 
ne că sunt teribil de plicticoşi. 

Sara zâmbi. Dragostea lui Weldon pentru fiica lui de 
unsprezece ani din prima căsătorie era trăsătura care 
o convinsese că avea să fie un soț acceptabil. 

- Mă bucur enorm că Elizei îi place de mine. E așa o 
scumpă! Nu i-a spus nimeni că mamele vitrege sunt rele 
prin definiţie? 

- Eliza are prea mult bun-simţ ca să creadă în basme. 
Weldon se întoarse către Sara, fixând-o cu privirea. Spu- 
ne-mi că te vei mărita cu mine în septembrie. Nu vreau 
să aştept. 

Avea dreptate, nu exista de fapt nici un motiv pentru 
o logodnă îndelungată. 

- Foarte bine, Charles, din moment ce asta dorești. 

Weldon o trase în braţele lui şi pecetlui logodna cu 
un sărut. Sara ghicise că asta urma şi se pregătise sufle- 
teşte, însă nu avea pic de experienţă amoroasă. 

Când o strânse cu putere la piept, se gândi că această 
îmbrăţișare nu era chiar așa de rea, deși îi venea cam 
greu să respire. Treptat, avea să se deprindă și cu săru- 
tările. Apoi însă limba lui i se strecură printre buze și 
Sara înţepeni. 

Weldon îi dădu drumul imediat, cu răsuflarea între- 
tăiată. 

- Îmi cer scuze, murmură el. Pentru o clipă mi-am 
uitat bunele maniere. N-am vrut să-ți rănesc inocența. 
Asta nu-și are locul decât în noaptea nunţii noastre. 

li puse o mână pe obraz şi se uită la ea cu o privire 
flămândă, posesivă. 

Sara simţi din nou un fior vag de alarmă, pe care însă 
se strădui să-l suprime. 

Peregrine se răsuci încet, examinând salonul aparta- 
mentului său de la Hotelul Clarendon. Era un exemplu 
copleşitor de lux european, cu mobile aurite, muluri 
abundente și tablouri mediocre reprezentând peisaje și 
animale muribunde. Lar fi plăcut mai mult dacă scau- 
nele tapiţate ar fi fost înlocuite cu nişte divane acoperite 
de perne, dar pentru moment era destul de bine şi așa. 

Kuram, servitorul lui pathan, își făcu apariţia; era 
îmbrăcat luxos, într-o tunică de mătase roșie şi un tur- 
ban alb. 

- Domnul Benjamin Slade a venit să vă vadă, Alteță. 

Bărbatul ce venea în urma lui Kuram era scund, sub- 
ţire şi avea părul rar. Era un om ușor de trecut cu privi- 
rea, dacă nu-i observai ochii cenușii vicleni. 

- E o plăcere să vă urez bun venit la Londra, Alteță, 
rosti acesta cu o plecăciune. 

-Şi dumneata, şi Kuram păreți foarte impresionați 
de titlul meu, Benjamin, surâse Peregrine în timp ce-i 
strângea mâna. Nu așa te-ai purtat în India. 

Slade își permise un mic zâmbet. 

- Titlul princiar vă conferă un statut aparte aici. 
Cred că este bine să nu renunțaţi la formalism nici în 
particular. 

- Fără îndoială ai dreptate. Bei un ceai? 

Slade îi acceptă oferta. Kuram se duse să comande 
ceaiul, iar englezul îi oferi angajatorului său o dare 
de seamă asupra afacerilor. 

Peregrine îl întâlnise pe Benjamin Slade cu cinci ani 
înainte în Bombay. Jurist de profesie, Slade servise cu lo- 
ialitate East India Company timp de zece ani, până ce 
fusese concediat în împrejurări misterioase. După nişte 
investigaţii discrete, Peregrine aflase că agerimea în afa- 
ceri a lui Slade îl îmbogăţise foarte mult pe superiorul 
său, un domn Wilkerson. Drept răsplată, fusese făcut 
tap ispăşitor pentru delapidarea comisă de șeful lui. 

Benjamin Slade era un om disperat și plin de ran- 
chiună când Peregrine îl vizitase și-i oferise două lucruri: 
o slujbă şi răzbunare. Slade le acceptase pe amândouă. 
În mai puţin de o lună ieșiră la iveală dovezi noi care îi 
distruseseră cariera lui Wilkerson și-l aruncaseră în în- 
chisoare. Deși avocatul știa că dovezile fuseseră cu sigu- 
ranţă fabricate, nu ridicase nici o obiecţie, consfinţind 
astfel triumful dreptăţii. O lună mai târziu, Slade se îm- 
barca pe un vas cu destinaţia Londra ca să devină agen- 
tul lui Peregrine pentru afacerile din Marea Britanie. 
În anii ce trecuseră de atunci își servise impecabil anga- 
jatorul, în moduri mai mult sau mai puţin ortodoxe. 

După ce primi raportul despre situaţia curentă a afa- 
cerilor, Peregrine se rezemă de spătarul fotoliului și-și 
încrucișă picioarele lungi. 

- Vreau să fac senzaţie în lumea bună a Londrei, aşa 
că trebuie să-mi găseşti o reședință elegantă. Ceva demn 
de un prinţ. 

- De închiriat sau o cumpărăm? se interesă Slade. 

- Oricum. Dacă nu e disponibilă o proprietate de 
închiriat, cumpără-mi una. De asemenea, vreau să-mi 

cauţi o moşie la vreo două ore distanţă de Londra. 
În afară de un conac impresionant, trebuie să fie și des- 
tul teren cât să poată fi cultivat în mod profitabil. 

Agentul ridică din sprâncene. 

- Întenţionaţi să staţi în Anglia pe termen nede- 
terminat? 

- Asta rămâne de văzut. Ca o chestiune de principiu, 
vreau o proprietate care să fie o investiție decentă în 
sine, nu doar un decor potrivit pentru petreceri siman- 
dicoase. Peregrine făcu o pauză cât timp Kuram așeză 
tava cu serviciul de ceai între ei, apoi continuă: Infor- 
maţiile pe care le-ai adunat despre Sir Charles Weldon 
au fost un început bun, dar vreau să-i cercetezi afacerile 
mai amănunţit. 

Slade dădu din cap afirmativ; pe chip nu i se putea 
citi nici o expresie. 

- Desigur. Puteţi să-mi daţi o idee despre ce anume 
să caut? 

Răspunsul lui Peregrine zdruncină calmul până 
atunci perfect al englezului. 

- Doamne sfinte! exclamă acesta. Ceea ce sugeraţi 
este de necrezut. 

- De necrezut poate, dar nu imposibil, murmură 
Peregrine. Tocmai pentru că e de necrezut îl ajută să 
scape basma curată. Deşi n-am nici o dovadă, instinctele 
îmi spun că, dacă te vei uita în direcţiile pe care ţi le-am 
indicat, vei descoperi ceva. Mă bizui pe dumneata să 
descoperi acul în carul cu fân, Benjamin, și să o faci cu 
cea mai mare discreţie. 

Celălalt încuviinţă, nerevenindu-și din stupoare. 

- Dacă există, vă jur că-l voi găsi. 

Peregrine sorbi satisfăcut din ceai. Un fir cruci- 
al urma să se țeasă în pânza ce se forma în jurul lui 


Sir Charles Weldon. 


Vremea englezească, prin definiţie imprevizibilă, 
fusese clementă în ziua petrecerii date de Lady Sara, 
astfel că rochiile pline de culoare ale invitatelor semă- 
nau cu niște flori presărate în grădina însorită de la 
Haddonfield House. Mâncarea, băutura şi conversaţia, 

ingredientele de bază pentru un eveniment monden 
reuşit, se găseau aici din belșug. Vocile şi râsetele ră- 
sunau în aerul parfumat al verii, amestecându-se cu 
acordurile blânde interpretate de un cvartet de cameră 
invizibil. Servitorii circulau printre oaspeţi purtând tăvi 
cu licori fine. 

Peregrine și Lord Ross tocmai sosiseră şi stăteau la 
marginea grădinii, înălțimea lor dându-le avantajul 
de a-i vedea pe toți invitaţii. Englezul făcea comenta- 
rii cu voce scăzută, însă Peregrine nu-l asculta decât pe 
jumătate. Deși avea o atitudine calmă, în sinea lui vi- 
bra de anticipație. În acea zi, după douăzeci și cinci de 
ani de așteptare, avea să-şi întâlnească duşmanul față 
în faţă. 

Ross îşi miji ochii din cauza soarelui și zise: 

_ -Nul văd pe Weldon încă, dar cu siguranţă va fi aici. 
Il vei recunoaște? 

- ÎI voi recunoaște, murmură Peregrine. 

Chiar și în străfundurile cele mai adânci ale iadului 
Lar fi recunoscut pe Weldon. Exista o mică şansă ca și 
acesta să-l recunoască, deşi Peregrine nu avusese decât 
zece ani la ultima lor întâlnire. Posibilitatea aceasta 
adăuga un strop picant de incertitudine, își zise prin- 
tul oriental. 

Răzbunarea ar fi fost mai puţin satisfăcătoare dacă 
Weldon i-ar fi căzut victimă fără să ştie. Dar asta nu 
avea să se întâmple, căci în cele din urmă englezul, dân- 
du-și seama că era atacat, avea să riposteze. Bătălia finală 
urma să fie teribilă, căci Weldon era pe teren propriu, 
cu resurse vaste la dispoziţie. 

Dacă printr-o răsturnare bizară a sorții Weldon ar fi 
reușit să-şi distrugă urmăritorul, tot avea să moară și el 
de mâna unui asasin activat de moartea lui Peregrine. 
Nu era un plan cavaleresc, însă Peregrine nu aprecia de- 
loc conceptul englez de fairplay, un lux pe care și-l per- 
mit doar oamenii ce nu sunt în pericol de a pierde ceva 
de importanţă reală. Orice s-ar fi întâmplat, Weldon 
avea să moară și să piardă tot ceea ce preţuia. Singura 
necunoscută era dacă Peregrine însuși avea să supravie- 
țuiască, dar asta nu era o chestiune esenţială. 

Vocea lui Ross îi întrerupse meditaţia. 

- Eşti gata să fii prezentat câtorva invitaţi? 

Peregrine îi oferi un zâmbet leneș. 

-Nici nu-ţi imaginezi câtă ironie ascunde faptul că 
mă aflu la Londra, pe punctul de a fi azvârlit în inima 
societății engleze respectabile. 

- Eşti îngrozitor de caustic, observă prietenul său. Poa- 
te că nu sunt în stare să apreciez pe deplin toate nuan- 
ţele, dar văd că tu găseşti situaţia extrem de amuzantă. 

- Într-adevăr, murmură Peregrine. Aruncândurși 
privirea asupra mulțimii, întrebă: Care din aceste încân- 
tătoare doamne este gazda noastră? 

- Uită-te după cea mai frumoasă blondă. Ross scrută 
şi el mulțimea de invitaţi, apoi îi făcu semn din cap în 
direcția în care o zărise. Sara e sub copacul din partea 
cealaltă a grădinii, stă de vorbă cu o fetiță. 

Exact în clipa când Peregrine o localiză, un bărbat 
rotunjor veni la Lord Ross. Aristocratul se întoarse 
către noul venit, iar Peregrine o studie pe Lady Sara 
St. James. Prima senzaţie fu dezamăgitoare, căci se gân- 
dise că Weldon își va fi ales o soţie splendidă, nu numai 
de sânge nobil. Dar poate că pur și simplu nu existau 
fiice de duce care să fie și bune de măritat, și frumoase. 

Verișoara lui Ross era destul de scundă, subţire și 
îmbrăcată într-o rochie simplă de culoare crem. Părul, 
strâns într-un coc modest pe ceafă, era cu o nuanţă mai 
întunecat decât ceea ce ar fi numit Peregrine „blond“. 
În ciuda descrierii vărului ei, cu siguranţă nu era genul 
de femeie la vederea căreia toţi bărbaţii din jur să rămâ- 
nă încremeniți de adoraţie. 

Lady Sara ţinea pe după umeri o fetiță drăguță, cu pă- 
rul auriu ca spicul de grâu, de vreo zece sau unsprezece 
ani. Copila strălucea de încântare că asista la o petre- 
cere de adulți. Ridicându-şi chipul, spuse ceva ce o făcu 
pe Lady Sara să râdă şi să o împingă ușor către masa 
cu răcoritoare. 

Fetiţa se îndepărtă săltând şi Lady Sara ieși de sub 
copac în lumina soarelui, cu faţa iluminată încă de râs. 
În clipa aceea, lui Peregrine i se tăie respiraţia, rămâ- 
nând dintr-odată vrăjit. 

Sara St. James nu era superbă, nici măcar deosebit 
de atrăgătoare, căci atractivitatea este doar o modă ce se 
schimbă la fel de rapid ca vremea englezească. Dar 
în osatura chipului ei şi în seninătatea expresiei era o 
frumusețe înţeleaptă, atemporală, ce ar fi fost onora- 
tă în orice epocă. O sibilă a grecilor antici ar fi avut o 
asemenea postură. Cu lumina soarelui ca un halo în 
jurul capului, părul îi era de culoarea intensă a mierii, 
presărat cu chihlimbar și aur patinat, luxuriant ca o mă- 
tase prețioasă. 

Acum înțelegea de ce Ross o numise pe Lady Sara 
frumoasă și blondă, căci nu exista nici un cuvânt care 
să-i poată descrie singur coloritul. Sau pe ea. 

Peregrine zâmbi şi salută mintal gustul dușmanului 
său, căci într-adevăr Weldon își alesese o soţie nobilă 
de o frumuseţe rară. Separarea verișoarei lui Ross de 
logodnicul ei avea să fie o activitate extrem de satisfăcă- 
toare, căci urma s-o salveze pe doamnă de un soţ mârşav, 
să-l lipsească pe Weldon de unul din trofeele succesului 
său și să-i ofere lui Peregrine însuși plăcerea unei vână- 
tori palpitante. 

Din moment ce Ross nu reușea să se descotorosească 
de cunoştinţa lui, Peregrine hotări să se ducă singur să o 
salute pe stăpâna casei. Se strecura prin mulțime ca un 
păstrăv în apă. Un servitor ce purta o tavă cu pahare pli- 
ne trecu pe lângă el și Peregrine înhăţă cu agerime unul. 
De la prima sorbitură identifică o șampanie franțuzeas- 
că fină, aleasă anume să completeze gustul căpșunilor 
proaspete ce stăteau la loc de cinste pe mese. Se opri 
şi luă un fruct, descoperind că șampania îi potenţa în 
mod desăvârșit aroma. Aristocraţii englezi, deşi trăiau 
într-o lume artificială ruptă complet de realitate, ştiau să 
trăiască bine, admise el. 

Fu urmărit de numeroase priviri piezişe în timp ce 
înainta degajat spre țelul său, dar oaspeţii erau prea 
bine-crescuţi ca să se holbeze direct. Probabil erau doar 
curioşi să vadă un chip nefamiliar în cercul lor obişnu- 
it. Ştia că nu era nimic nepotrivit în aspectul său, căci 
făcuse toate eforturile să semene cât mai bine cu un 
gentleman englez. 

Singura persoană care se uită la el fără jenă era o 
doamnă de vârstă mijlocie, cu o coafură blondă impo- 
zantă, care-i aruncă o privire de avertizare când îl văzu 
că zăbovea prea mult cu privirea asupra fiicei ei la fel 
de blonde. Observând înverșunarea cu care se străduia 
să ţină lupul la distanţă de mioara ei, Peregrine îi oferi 
zâmbetul său cel mai dezarmant. 

După o clipă de surpriză, mama îi răspunse la zâm- 
bet, dar nu se îndepărtă de fiica ei. O femeie înțeleaptă. 
Peregrine estimă că fata ar fi valorat cam cinci sute de 
guinee în piaţa de sclavi de la Tripoli, și mama ar fi scos 
probabil două sute, în ciuda vârstei. Rânji în sinea lui, 
imaginându-și reacţiile oamenilor din jur dacă fi i-ar pu- 
tut citi gândurile. Filfizonul acela grăsun și bătrâior n-ar 
fi meritat nici măcar cinci lire. 

Deși era vigilent la tot ce se întâmpla în preajmă, 
aproape toată atenţia îi era concentrată în mod discret 
pe Lady Sara, care-și îndeplinea îndatoririle de gazdă, 
spunând câteva cuvinte unui invitat și apoi trecând 
la un altul. Nu-și dăduse seama din primul moment, 
căci ea era mărunţică, iar Ross era înalt și bine făcut, 
însă când se apropie văzu cât de mult semănau între ei 
cei doi veri. Contururile masculine și frumoase ale 
chipului lui Ross își găseau corespondentul în trăsături- 
le ei de o feminitate delicată. Aveau în comun și ochii 
căprui și limpezi, precum şi sprâncenele şi genele bine 
definite ce contrastau spectaculos cu părul lor blond. 

Se observa însă și o asemănare mai subtilă între ei, o 
calitate mai degrabă mintală decât fizică, abia întrezărită 
la Ross și mai puternică la Lady Sara. Umbra vagă nu-i 
dădea pace lui Peregrine; o recunoștea, dar nu o putea 
defini clar. 

Când căile li se intersectară în sfârșit și ajunseră față 
în faţă, descoperi în sfârșit cheia misterului din ochii ei. 
Chipul calm de sibilă al Sarei St. James fusese modelat 
de o durere fără margini. 


De îndată ce Sara îl văzu pe bărbatul înalt și bru- 
net, îşi dădu seama că era prietenul despre care îi vor- 
bise Ross. Spre mirarea ei, avea pielea întunecată, dar 

nu mai mult decât cea arsă de soare a unui fermier de 
prin partea locului, trăsăturile aspre nu erau remarcabil 
de exotice, și hainele negre, croite superb, erau britani- 
ce prin excelență. Cu toate acestea, era încredințată că 
nu putea fi decât prințul Peregrine din Kafiristan. 

Un indiciu era felul în care se mișca, fluid și sălbatic 
asemenea unui prădător, cu totul deosebit de umbletul 
europenilor. Văzu cum îl priveau femeile pe ascuns și 
nu fu surprinsă, căci kafirul avea ceva ce putea să le facă 
să țeasă fantezii nebunești despre sălbatici senzuali care 
erau de fapt nobilii naturii, neîncorsetaţi de civilizaţie. 
Sara zâmbi la acest gând prostesc, apoi îl pierdu din ve- 
dere pe prinţ în timp ce vorbea cu unul din verii mai în 
vârstă ai tatălui ei. 

Dintr-odată însă, curenţii care guvernau mișcările 
mulțimii o aduseră față în faţă cu prinţul Peregrine. 
Sara își lăsă capul pe spate ca să-l privească în ochi și 
deschise gura să rostească obişnuitele cuvinte de întâm- 
pinare, dar vocea îi pieri în gât în clipa când privirea lui 
intensă o prinse pe-a ei în capcană. Ochii prinţului erau 
limpezi, de un verde uluitor, o culoare diferită de oricare 
alta pe care o văzuse ea vreodată, o reamintire a faptului 
că omul acesta crescuse sub un cer diferit, într-un tărâm 
cu reguli diferite. Adâncurile verzi atât de enigmatice o 
chemau, promiţândur-i... promiţându-i ce anume? 

Ar fi fost ușor să se înece în ochii aceia, să azvârle cât 
colo onoarea și regulile bunei cuviinţe, să-și abandoneze 
lumea pentru el... Șocată şi buimăcită de aceste gânduri, 
Sara înghiţi în sec şi se forță să revină cu picioarele pe 
pământ. Întinzându-i mâna, îi spuse: 

- Eu sunt Sara St. James, gazda. Dumneavoastră sun- 
teţi desigur prințul Peregrine. 

Sprâncenele lui negre se înălțară a disperare prefăcu- 
tă. O luă de mână și-i răspunse cu vocea lui profundă 
şi răsunătoare: 

- E chiar atât de evident? Şi eu care credeam că m-am 
deghizat perfect în băştinaş! Poate c-ar trebui să-mi vând 
croitorul drept sclav la minele de cărbuni pentru că 
m-a înşelat. 

Avea un accent răgușit și o pronunție exagerat de co- 
rectă, dar în afară de asta engleza lui era impecabilă. 

-Nu ne stă în obicei să vindem oamenii pe post de 
sclavi în mine, după cum sunt sigură că știți, râse ea. 
Și oricum, nu croitorul dumneavoastră e de vină. Există 
un proverb vechi cum că haina îl face pe om, însă nu se 
adevereşte decât în parte. Experienţa de viaţă este cea 
care-l face pe om, iar chipul dumneavoastră nu a fost 
modelat de traiul în Anglia. 

- Foarte adevărat, recunoscu el. Mâna lui, care o ți- 
nea încă pe a ei, era frumoasă și îngrijită, însă avea acea 
asprime rezultată din munca fizică. 

Tânăra femeie îşi aminti o demonstraţie de electri- 
citate la care asistase odată, căci avu senzaţia că fusese 
străbătută de un curent intens ce radia din strânsoarea 
caldă a mâinii lui şi din ochii aceia verzi atât de tulbură- 
tori. Poate că viața dură la munte îl făcuse pe prinţ atât 
de zvelt şi puternic, atât de atrăgător, încât Sara voia 
să-și treacă mâinile peste trupul lui, să-i simtă mușchii, 
să-l tragă aproape... 

Avu nevoie de toată disciplina inculcată prin educaţie 
ca să nu-și tragă imediat mâna înapoi. Afurisitul acela 
era probabil un practicant al teoriei magnetismului ani- 
malic! Sau poate că semăna mai mult cu o cobră hipno- 
tizând un iepuraș. Trase aer adânc în piept, spunându-și 
că era cazul să înceteze cu fanteziile, că prinţul era pur și 
simplu diferit de oamenii cu care era ea obișnuită. Ross 
îi spusese odată că asiaticii stau mai aproape unul de 
altul când vorbesc decât europenii. De aceea era atât 
de conştientă de proximitatea lui. 

Desprinzându-și mâna dintr-a lui, făcu rapid un pas 
înapoi. 

- Obiceiurile locale permit sărutarea sau strângerea 
mâinii unei femei, dar contactul trebuie să dureze foar- 
te puţin, îl informă ea. 

Pe chipul lui apăru expresia unui regret profund. 

-Mii de scuze, Lady Sara. Ştiam asta, dar am uitat. 
Sunt atâtea lucruri de ţinut minte... Îmi veţi ierta, vă 
rog, lapsusurile ocazionale? 

-Văd că o să-mi dați serios de furcă, Alteță. Tânăra 
femeie spera că vocea îi suna normal. Avea furnicături 
în palmă, unde o atinsese el, şi se simțea anormal de 
sensibilă, ca un fluture ce tocmai ieșise din crisalidă. 
Florile miroseau mai dulce, muzica răsuna mai limpe- 
de, aerul însuși pulsa de promisiuni. Hotărî să schim- 
be subiectul: Dar unde este vărul meu? Nu pot să cred 
ca fost atât de necuviincios încât să vă lase să vă des- 
curcați singur. 

- Dimpotrivă, manierele lui sunt prea bune. A fost 
acostat de un individ plicticos pe care îl obseda un 
singur lucru: care prinţ ar fi cel mai potrivit pentru a-i 
deveni consort junei voastre regine Victoria. 

- Domnul Macaw, zâmbi ea. Nu-i un om de care să te 
descotoroseşti uşor. 

-E simplu să scapi de asemenea indivizi, declară 
kafirul. Ajunge să fii nepoliticos. Uneori, manierele 
civilizate sunt mai curând o povară. 

- Noi doi am putea avea nişte discuţii în contradic- 
toriu cu adevărat pasionante, Alteță. Sara încercă să 
pară severă, însă colțurile buzelor i se ridicară involun- 
tar, trădând-o. Deşi prinţul era alarmant de atrăgător, 
era şi prietenul lui Ross, şi i se părea firesc să-l trateze 
mai puţin protocolar. Ce păcat că sunt gazda acestei 
petreceri şi nu pot să-mi petrec următoarea oră convin- 
gându-vă că manierele sunt esenţiale în netezirea asperi- 
tăților vieţii! Vreţi să-l căutăm împreună pe vărul meu? 
Fiind excesiv de civilizată, nu pot să vă abandonez în 
mijlocul străinilor. 

Prinţul se uită prin mulțime. 

- Nu este nevoie de nici o căutare, căci Lord Ross 
a evadat în sfârșit din ghearele monstruosului domn 
Macaw. 

Un moment mai târziu, Ross ajunse la ei. 

- Îmi pare rău că te-am lăsat baltă, Mikahl. 

-Nu contează. Verişoara ta n-a întâmpinat nici o 
dificultate să mă identifice. M-a instruit în legătură cu 
manierele, dar se teme că e o sarcină sortită eșecului. 

- Dacă Sara va consimţi să-ți fie mentor, nu ai putea 
găsi un ghid mai bun pentru obiceiurile locale, zâm- 
bi Ross. 

Peregrine o privi plin de speranţă. 

- Mă veţi mentoriza, Lady Sara? o rugă el, stârninduri 
un hohot de râs. 

- Mentor nu e un verb, dar dacă doriţi, îmi va face 
plăcere să vă sfătuiesc. Apoi continuă pe un ton mai 
serios: Ross a spus că l-aţi salvat din două situaţii pericu- 
loase. Nu pot face la fel de mult pentru dumneavoastră, 
dar voi face tot posibilul ca să aveţi parte de o şedere cât 
mai agreabilă în Anglia. 

- Vă sunt profund recunoscător pentru asta, îi re- 
plică Peregrine cu la fel de multă seriozitate. Aș putea 
să vă vizitez mâine dimineaţă? Am multe întrebări pe 
care nu îndrăznesc să i le pun lui Ross, căci are prea 
puţin respect pentru societate ca să-mi dea răspunsuri 
de încredere. 

- În timp ce eu, ființă convenţională ce sunt, voi ști 
mereu ce se cuvine, zise ironic Sara. Sigur că da, veniţi. 
La urma urmei, cum puteţi să savuraţi plăcerea de a 
scandaliza Londra dacă nu ştiţi ce e considerat scanda- 
los? De-abia aştept să devenim prieteni. 

- Sara! o întrerupse Ross. Tocmai a sosit Sir Charles. 

Sara își ridică privirea să-și caute logodnicul, dar văzu 
din colțul ochiului că şi prințul urmărea apropierea lui 
Weldon. Din moment ce expresia lui era perfect contro- 
lată, de ce oare avea senzaţia că îl înconjura o aură de 
descărcări electrice periculoase? 

- Scuze c-am întârziat, draga mea. 

Weldon se aplecă s-o sărute pe obraz, dar Peregrine 
observă cu interes că doamna se retrăsese puţin. Nu, 
între ei nu exista iubire, deşi cei doi schimbară un salut 
lejer, ca niște oameni căsătoriți de mult. 

Prinţul își studie dușmanul cu aviditate. Anii fuse- 
seră blânzi cu Weldon, iar înfăţişarea îi reflecta întoc- 
mai statutul: era un bărbat distins, bogat și cu educaţie 
aleasă. În tinereţe, farmecul său și frumuseţea fizică îi 
mascaseră adevărata fire, și la suprafaţă aceste calităţi 
erau încă prezente. Era nevoie de un ochi ager ca să-i 

interpreteze corect chipul, dar, cum spusese și Lady 
Sara, experiența juca rolul covârșitor în modelarea unui 
om, şi o viață întreagă de ticăloșie imprimase o cruzime 
de neșters în aspectul şi atitudinea lui Weldon. 

Vocea dulce a Sarei îi întrerupse gândurile: 

- Charles, dă-mi voie să ţi-l prezint pe prinţul Pere- 
grine de Kafiristan. Este nou-venit în Anglia, şi probabil 
primul dintre compatrioţii lui care să viziteze Europa. 
Alteță, Sir Charles Weldon. 

-Sper că vizita dumneavoastră va fi plăcută, Alte- 
tă. Weldon îi oferi mâna automat, din pură politeţe. 
Apoi însă îi întâlni privirea și expresia i se schimbă, re- 
laxarea fiind înlocuită de nedumerire. Aceasta e prima 
dumneavoastră şedere în Anglia? Am senzaţia că ne-am 
mai întâlnit. 

Peregrine acceptă mâna dușmanului său, şi pentru o 
clipă chipul i se întunecă, căci toate zăgazurile pe care le 
pusese pe furia lui stăteau să se rupă. Ar fi fost uşor, atât 
de uşor, să-și scoată pumnalul şi să-l vâre între coastele 
lui Weldon. Sângele englezului i s-ar fi revărsat fierbinte 
pe mână, simbol roşu al răzbunării. Ar mai fi trăit doar 
atât cât să afle de ce murea... 

Cu o înjurătură zdravănă în minte, Peregrine își în- 
frână nebunia. Da, i-ar fi fost lesne să-l execute pe loc, 
însă ar fi fost o moarte prea rapidă şi nedureroasă. 
În plus, un asasinat l-ar fi trimis la spânzurătoare şi ar fi 
stricat petrecerea dată de Lady Sara. 

Recăpătându-și controlul, scutură mâna dușmanului 
său cu o forță doar puţin sub cea necesară pentru a-i 
provoca durere, apoi îi dădu drumul. 

- Aţi vizitat India, Sir Charles? Poate ne-am întâlnit 
acolo, deși nu-mi amintesc o asemenea ocazie. 

Auzindu-i vocea profundă, cu accent pronunțat, 
Weldon se însenină. 

- Nu, n-am fost niciodată în India, şi nu ne-am mai 
întâlnit. Doar că aveţi o culoare atât de deosebită a ochi- 
lor. N-am mai văzut ochi așa de verzi decât o dată sau de 
două ori. După o mică ezitare, adăugă încet: O dată. 

-Ochii verzi nu sunt neobișnuiţi în neamul tatălui 
meu, rosti calm Peregrine. Apoi întinse nada pe care 

o pregătise să-şi atragă dușmanul: Mă bucur să vă 
cunosc, Sir Charles. Aveţi o reputaţie foarte bună în 
Londra. Sunt interesat să investesc în această ţară. 
Dacă aveţi timp, aţi fi atât de amabil încât să-mi daţi 
unele sfaturi? 

Lăcomia depăși orice neliniște pe care poate c-o avu- 
sese Weldon. 

- Aș fi încântat să vă fiu de folos. Am putea cina la 
clubul meu, de exemplu. 

- Ar fi cea mai mare plăcere a mea. 

Peregrine era satisfăcut în secret de faptul că toate 
comentariile lui aveau două înţelesuri. 

Fixară o dată pentru cină în aceeași săptămână; 
tocmai atunci, fetița blondă care vorbise mai înainte 
cu Lady Sara se interpuse între ea și Weldon. ÎL privi pe 
străin cu mare curiozitate. 

- Aceasta e fiica mea, Eliza, zise Weldon. Alteța sa, 
prinţul Peregrine. 

- Un prinţ? exclamă fetiţa cu ochii măriţi de încântare. 

- Într-adevăr, domnişoară Weldon. 

Informaţiile adunate de Peregrine o includeau şi pe 
Eliza Weldon. Mama fetei, Jane Clifton, fusese fiica 
unui bancher bogat, şi zestrea ei îl pornise pe Weldon 
pe drumul către avere. Murise cu trei ani înainte, când 
fiica ei avea opt ani. Eliza era frumoasă ca și tatăl ei, 
dar nu se putea ști dacă îi moștenise și firea diabolică. 
Până la urmă, nu era decât o fetiță drăgălașă, extrem 
de impresionată că întâlnea un membru al unei familii 
regale străine. 

- Eliza, fă o reverență către Alteța sa, îi ceru Lady 

Sara. 
_ Fetiţa se conformă, respectând întocmai eticheta. 
În timp ce îi răspundea cu o plecăciune adâncă, Pere- 
grine se întrebă într-o doară ce soartă o aştepta. Fără 
îndoială Eliza avea nişte rude care să o ia în grijă când 
rămânea orfană. 

- Scuzaţi-mă, vă rog, dar eu şi Charles trebuie să vor- 
bim cu cineva care tocmai a sosit, zise Lady Sara. Sper 
să ne revedem în curând, Alteță. 

Se întoarse şi porni spre mulțimea de invitați; Pere- 
grine observă că mergea cu o vagă ezitare, nu chiar un 
şchiopătat. Poate că asta avea legătură cu fantoma dure- 
rii vechi pe care o văzuse în ochii ei? L-ar fi putut întreba 
pe Ross, dar ar fi fost mult mai interesant să descopere 
adevărul singur. Nici o ființă omenească nu era civiliza- 
tă chiar întru totul, şi ar fi fost interesant să descopere 
ce curente necontrolate se ascundeau sub suprafața cal- 
mă a acelei lady. 


Pe când se îndreptau spre episcopul care urma să-i 
cunune, Charles remarcă: 

- Interesant individ, prinţul ăsta. E un prieten de-al 
lordului Ross, să înţeleg? Când Sara încuviinţă, o între- 
bă: Kafiristan e un stat indian? 

- Nu, e dincolo de India, în munţii Hindu Kush. E un 
teritoriu sălbatic şi practic neexplorat de occidentali. 

- Trebuie să fie un om remarcabil dacă s-a încumetat 
să-și părăsească munții pentru a se aventura în lumea 
largă, murmură Charles. E bogat, nu? 

- Chiar fabulos de bogat, după câte spune Ross. 
Se pare că a început cu o avere substanţială și și-a mă- 
rito de câteva ori făcând comerţ în tot Orientul. 

- Prinţul a părut impresionat de tine, Sara. Încurajea- 
ză-i prietenia. Ar putea fi benefic să-l cunoaștem. 

- Deja am acceptat să-i dau sfaturi, rosti ea pe un ton 
de gheaţă. 

Era una ca Ross să o roage să-l ajute pe prietenul său, 
şi cu totul altceva ca viitorul ei soţ să-i ordone să cultive 
un investitor potenţial. Dar Charles voia o doamnă gra- 
ţioasă care să-i faciliteze ascensiunea în lumea afacerilor 
şi în cercurile nobilimii. Nu putea să obiecteze când îi 
cerea să joace exact acel rol. 


capitolul 3 


În dimineaţa de după petrecere, Sara tocmai își ter- 
mina micul dejun cu tatăl ei când intră majordomul cu 
o expresie mirată pe chip. 

- Lady Sara, aveţi un vizitator. Spune că este un fel 
de prinț. 

- O, Doamne, făcu ea uimită. Apoi râse, cuprinsă 
brusc de veselie. Tată, vrei să-l întâlnești pe domnul de 
care ţi-am vorbit? 

Pe chipul rece al ducelui de Haddonfield se citea lim- 
pede dezaprobarea. 

- El nu ştie care sunt orele cuvenite de vizită? 

- Evident că nu. Însă cum toată lumea pare să vrea 
să-l educ eu, în curând va şti. 

Tânăra femeie își goli ceașca de ceai și ieşi după ma- 
jordom. 

Prinţul se uita pe fereastră când intră ea în salon. 
Sara se opri o clipă să admire felul în care hainele lui 
negre, bine croite, îi puneau în evidenţă umerii laţi și 
trupul subţire. Nu putea decât să spere că şi alți kafiri 
aveau să ajungă în Anglia. 

Oaspetele se întoarse și-i oferi un zâmbet încântător. 

- Sper că nu e un moment inoportun? Mi-aţi dat per- 
misiunea să vă fac o vizită de dimineaţă. 

Sara zâmbi și-i întinse mâna. 

- Am uitat să menţionez că vizitele de dimineaţă se 
fac după-amiaza. 

Prinţul se îndreptă de spate după ce se aplecase 
asupra mâinii ei şi-și înălță ambele sprâncene groase 
şi negre. 

- Vizitele de dimineaţă au loc după-amiaza? Asta nu 
are logică. 

- Nu trebuie să vă aşteptaţi la logică din partea înal- 
tei societăți, surâse ea. Şi în clipa următoare îi rea- 
minti: Mâna? 

- A, da, trebuie să-i dau drumul. 

Cu o licărire aparte în ochii săi verzi, prinţul îi eliberă 
mâna. 

- De ce am senzaţia că profitaţi de statutul de străin 
ca să faceţi ce nu se cuvine? întrebă ea, încercând să 
pară severă. 

- Nu am nici cea mai vagă idee. Poate că aveţi o minte 
prea bănuitoare, răspunse el nevinovat. Aş putea să mă 
întorc după-masă pentru vizita de dimineaţă, dar fără 

îndoială că atunci voi da peste toți ceilalți care vor veni 
să-și exprime mulțumirile pentru petrecerea atât de reu- 
şită de ieri. Într-o asemenea mulțime, nu veţi mai avea 
timp să-mi corectaţi greşelile. Prin urmare, ar trebui 
să-mi daţi voie să vă duc la o plimbare cu cabrioleta 
acum, astfel încât să mă puteţi instrui pe îndelete. 

- Acum înţeleg de ce aveţi atât de mult succes în 
afaceri, spuse ea privindu-l admirativ. l-aţi putea vinde 
nisip unui beduin. 

Nu apucă să continue, că se deschise ușa și intrară 
trei slujnice, fiecare purtând câte o vază enormă plină 
cu trandafiri albi. 

Pe când Lady Sara se uita încremenită la parada de 
flori, Peregrine zise: 

- Trandafirii sunt o expresie acceptabilă a recunoştin- 
tei pentru o gazdă? 

Sara dădu din cap buimăcită. 

- Da, deși de obicei cantitatea ar fi mai mică. Mult, 
mult mai mică. 

Peregrine zâmbi, și pielea bronzată i se încreți în jurul 
ochilor. 

- Dar m-am simţit extraordinar de bine, ceea ce me- 
rită mulţi trandafiri. Servitoarele așezară florile pe mese 
şi se retraseră, iar Peregrine se duse la vaza cea mai apro- 
piată și scoase un trandafir. Fixând-o pe Sara cu privi- 
rea, inhală parfumul florii, apoi i-o oferi murmurând: 
Trandafiri albi, pentru dulceaţă și puritate. Nu sunt 
destui în Londra ca să vă fie pe măsură. 

Sara acceptă uluită floarea. Era la momentul perfect, 
când tocmai începea să se deschidă, o îmbujorare pali- 
dă în inima petalelor de fildeş. Era impresionant cum 
străinul reușea să confere fiecărui gest o notă de extrava- 
ganţă și romantism. Se gândi că trebuia neapărat să-l 
convingă să se abțină, altfel toate femeile pe care le întâl- 
nea aveau să rămână cu impresia că erau curtate. 

Adulmecă parfumul delicat al trandafirului și oftă. 
Ar fi fost o crimă să închidă un asemenea farmec în 
carcanul civilizaţiei. Poate că mai degrabă englezii ar fi 
trebuit să preia obiceiurile kafirilor decât invers. 

Înainte să poată decide unde să-şi înceapă lecţia 
despre buna purtare, tatăl ei își făcu apariţia în salon. 
La șaizeci și ceva de ani, ducele de Haddonfield era slab 
şi de înălțime medie, dar atitudinea lui emana o ase- 
menea demnitate, că atrăgea atenţia tuturor oriunde 
se afla. 

Sara făcu prezentările, iar cei doi bărbaţi se studia- 
ră cu interes. Dezinvoltura lui Peregrine era temperată 
de respectul pentru vârsta mai înaintată a celuilalt, și 
după câteva minute de conversație, expresia rezerva- 
tă a tatălui ei se încălzi, devenind amiabilă. De acolo 
nu mai fu decât un mic pas ca ducele s-o încurajeze pe 
Sara să profite de vremea frumoasă și să accepte invita- 
ţia la plimbare prin Hyde Park. 

Când Peregrine o ajută să urce în cabrioletă, Sara 
remarcă: 

- Încep să cred că mă păcăliți, Alteță. Surprinsă de 
privirea aspră pe care i-o aruncă el, simți nevoia să-i 
explice: Poate că sunteţi străin de Londra, dar e clar 
că aţi mai fost prin cercuri sociale europene în India și 
în oraşele din Orientul Apropiat. În mod evident, ştiţi 
perfect cum să vă comportaţi dacă vreţi. Aţi reușit fără 
nici un efort să-l faceţi pe tata să vă mănânce din palmă. 

- Să-mi mănânce din palmă? zâmbi el. Nu recunosc 
expresia asta. 

- Înseamnă să farmeci pe cineva până te priveşte 
într-o lumină favorabilă, o practică la care excelaţi, îl 
lămuri ea. E foarte bine s-o faceți - de fapt, e esența 
succesului social -, dar nu folosiţi expresia în cercurile 
aristocratice. E cam vulgară. 

- Am notat. Aveţi dreptate, am experienţă cu obiceiu- 
rile occidentale; cu toate acestea, Londra poate fi destul 
de copleșitoare pentru un străin ce-o vizitează pentru 
prima oară. 

Sara se îndoia că prinţul s-ar fi lăsat copleşit de ceva 
sau cineva, dar nu insistă. Păstrară o tăcere priete- 
noasă în timp ce prinţul manevra cu dibăcie prin trafi- 
cul aglomerat. 

- Conduceţi foarte bine, observă ea în cele din urmă. 
Aţi învăţat asta în munţii dumneavoastră? 

- Nu, nu sunt nici drumuri, nici trăsuri în Kafiristan. 
De fapt, cărarea obişnuită de acolo ar face şi o capră să 
ezite înainte de a păşi pe ea. De aceea triburile şi-au păs- 
trat independenţa - e un teritoriu aproape imposibil de 
invadat. Fără să-și schimbe tonul, Peregrine continuă: 
Când ne-am cunoscut, m-am gândit că aţi suferit cândva 
o mare durere. Aţi suferit un accident grav sau o boală 
îndelungată? 

Lady Sara trase brusc aer în piept. 

- Unul dintre lucrurile pe care trebuie să le învăţaţi 
e că întrebările personale sunt considerate grosolane, 
zise ea cu glas înăbușit. Dacă o persoană vrea să ştiţi mai 
multe despre viaţa sa, vă va oferi informaţiile singură. 

-Am notat şi asta. li aruncă o privire laterală rapidă 
şi văzu că era palidă la față. In acel moment trebui să 
tragă de frâiele cailor să-i oprească, pentru a ceda trece- 
rea într-o intersecție. Reveni la subiect: Şovăiala aceea 
ușoară din pasul dumneavoastră e rezultatul a ceea ce 
vi s-a întâmplat? 

- Sunteţi incorigibil, se răsti Sara. Peste câteva mo- 
mente însă, cedă cu un suspin: Foarte bine, dacă trebu- 
ie neapărat să știți. Nu e nici un mare mister. Am avut 
un accident de călărie când abia împlinisem optspre- 
zece ani, imediat după primul meu sezon la Londra. 
Mai făcusem săritura aceea și înainte, dar de data aceea 
nu am fost suficient de atentă. Calul s-a izbit de zid, 
apoi a căzut peste mine. Au trebuit să-l omoare ca să-i 
curme chinul. Ar fi fost la fel de logic să o facă și pen- 
tru mine, dar bineînţeles că n-au putut. La început doc- 
torii au crezut că voi muri, apoi au spus că nu voi mai 
umbla niciodată. 

- A fost o recuperare lungă? 

- Ani în şir. Aș fi şi acum într-un scaun cu rotile dacă 
Ross nu s-ar fi întors în Anglia și nu mar fi informat 
că nu-mi permitea să zac de pomană prefăcându-mă că 
sunt invalidă. Cu tachinările și încurajările lui, mi-am 
recăpătat facultățile motorii. Cu glas tremurând, Sara 
continuă aproape neauzit: Și apoi a început mama 
să agonizeze. 

- lar dumneavoastră, ca fiică iubitoare, aţi îngrijit-o 
până la sfârșit. Acum înţeleg de ce nu aţi avut timp să vă 
măritaţi până acum. Ceva în tăcerea ei îl făcu să-i arunce 
o privire; văzând cât de încordate îi erau buzele, ghici că 
povestea nu se termina acolo. A fost și un bărbat înainte 
de accident? 

Lady Sara se întoarse către el cu o expresie aprigă: 

- Citiţi gândurile celorlalți sau aţi făcut cercetări în 
privinţa mea? În clipa următoare însă, își cobori privirea 
şi spuse pe un ton mai potolit: Deși aproape nimeni nu 
a ştiut despre aspectul acesta. 

Ghicind cât de mult o rănise determinând-o să-și dez 
văluie atât de multe din emoţiile ei private, Peregrine 
îşi întoarse privirea și se concentră asupra manevrării 
cabrioletei ca să ocolească o căruţă plină cu butoaie. 

-Nu v-am citit gândurile și nici nu v-am spionat. 
Sunt pur şi simplu foarte bun la deducţii. Dacă vi s-a 
organizat un sezon la Londra, atunci sigur aţi avut mulți 
peţitori, şi la șaptesprezece sau optsprezece ani e firesc 
să te îndrăgostești. 

- Firesc și stupid, pufni ea ridicând din umeri. 
Având în vedere că amândoi eram tineri, nu a avut loc o 
logodnă oficială, ci doar o înţelegere. Și după accident... 
Făcu o pauză, apoi preciză: Bineînţeles că n-a vrut să fie 
legat de o oloagă. 

-Nu sunteţi deloc oloagă, o contrazise Peregrine. 
Ce prost a fost băiatul acela! Să arunce o bijuterie pen- 
tru un mic defect, când tocmai micile defecte conferă 
caracter frumuseţii. 

- Nu mai spuneţi asemenea lucruri, bolborosi ea. 
Sunt prea personale. Sună... sună prea mult ca și cum 
aţi vrea să mă flatați sau să-mi faceţi curte. 

- Nu spun decât adevărul, Lady Sara, replică el cu 
blândeţe. Dar dacă vă supără, voi găsi un subiect real- 
mente anost. Ce-aţi zice să vorbim despre cai? Aştia în- 
chiriaţi nu-mi plac. De unde aş putea să cumpăr niște 
cai mai de Doamne-ajută? 

Mulțumită de turnura pe care o lua discuţia, Lady 
Sara îi răspunse: 

- Trebuie să mergeţi la Tattersall's Repository, la sud 
de Hyde Park Corner. Acolo se vând la licitație exem- 
plarele de cea mai bună calitate. Potrivit cunoscători- 
lor, tranzacțiile sunt cinstite. Pe deasupra, e și foarte la 
modă. Poate că Ross o să vă ducă acolo azi după-masă. 
În timpul verii, luni e singura zi de vânzări, așa că dacă 
nu mergeţi azi, va trebui să mai aşteptaţi o săptămână. 

- Aproape am ajuns la Hyde Park Corner. În ce di- 
recţie să întorc? 

Sara îi arătă: 

-Trebuie să faceți la stânga din Upper Grosvenor 
Place, dar nu puteţi merge acolo în momentul ăsta. Sau, 
mai bine zis, dumneavoastră puteţi, dar eu nu pot. 

La capătul străzii, Peregrine viră în direcţia pe care o 
indicase ea. 

- De ce nu puteţi merge acolo? 

- Tattersall's e ca un club de gentlemeni, explică ea. 
Bărbaţii merg acolo să regleze datoriile făcute la cursele 
de cai, să-și întâlnească prietenii ori să-și povestească în- 
tâmplări plicticoase de la vânătoare. Nu este nicidecum 
un loc pentru femei. 

Peregrine trase cabrioleta pe marginea drumului ca 
să-i poată acorda întreaga sa atenţie. 

- Ce s-ar întâmpla dacă aţi veni cu mine? Aţi fi omo- 
râtă cu pietre? 

- Bineînţeles că nu! 

- Este o lege ce-o interzice, aţi fi arestată? o întrebă el 
cu interes. Aţi fi trimisă la Newgate sau închisă în casă 
şi nu vi s-ar mai permite să ieşiţi vreodată? 

- Nici asta. 

- Atunci care e problema? 

-Pur şi simplu nu se face, zise ea, exasperată de 
obtuzitatea lui. Toată lumea s-ar uita la mine și ar fi 
scandalizată. 

În ce măsură era Sara prizoniera convențiilor sociale? 
Curios să afle, Peregrine spuse: 

- Dacă nu doriţi să veniţi, atunci nu vă voi obliga. 
Dar chiar vă pasă ce gândesc alţii? 

Lady Sara deschise gura să răspundă, apoi o închise la 
loc. După o pauză lungă, rosti: 

- Singura opinie de care îmi pasă cu adevărat e cea a 
prietenilor și a familiei mele. Însă respectarea regulilor 
face viaţa mai simplă. 

- Mai simplă, poate, dar mult mai puţin interesantă. 
Nu v-aţi întrebat niciodată ce fac bărbaţii în sanctuarele 
lor masculine atât de bine apărate? 

- Sunteţi imposibil, exclamă ea râzând. Nu voi reuși 
niciodată să vă inculc manierele societăţii londoneze. 
Mă veţi corupe dumneavoastră pe mine în schimb. 

Peregrine îi zâmbi. Lady Sara purta o rochie de cu- 
loarea narciselor care-i scotea în evidenţă sclipirile aurii 
din ochii căprui. Ce tânără fermecătoare și originală! 
Nu putea să-i permită lui Weldon s-o prindă în ghea- 
rele lui. 

- Dulce Sara, murmură el. Mă vei lăsa oare să te 
corup? 

Râsul ei se stinse și pentru o clipă Sara păru șocată, 
parcă întrebându-se dacă vorbele lui se refereau la mai 
mult decât situaţia prezentă. Apoi zâmbi. Din fericire 
pentru Peregrine, tinerei doamne nu părea să-i treacă 
prin minte că prietenul vărului ei ar fi putut nutri gân- 
duri necuviincioase în ceea ce-o privea. ă 

- Mi-ar plăcea la nebunie să văd Tattersall's. Întoar- 
ceţi la dreapta aici, imediat după Spitalul St. George. 
Și pentru numele lui Dumnezeu, amintiţi-vă să-mi spu- 
neţi Lady Sara îl mustră ea. 


Era încă devreme după standardele înaltei societăţi, 
așa că la Tattersall's nu se adunase multă lume. Cu toate 
acestea, toți bărbaţii de acolo se întoarseră să se holbeze 
când Sara și prinţul intrară în curte. 

- Aţi avut dreptate, îi şopti Peregrine amuzat. Sunt 
şocaţi să vadă o femeie. Ai crede că bărbaţii aceștia n-au 
mai văzut una niciodată în viaţa lor. Şi eu care credeam 
că societatea britanică e liberală. Asta îmi aminteşte de 
părțile rurale ale Imperiului Otoman, unde ţărăncile 
turcoaice se acoperă cu văluri când se duc să dea de 
mâncare la cocoşi, ca să se protejeze de pericolul unei 
priviri masculine. Credeţi că aceşti gentlemeni ar fi mai 

fericiți dacă ei ar purta văluri ca să se protejeze de privi- 
rea dumneavoastră fatală? 

- Singurul lucru ce i-ar face fericiți ar fi să dispar când 
ar bate din palme. Poate că se tem că sunt Meduza și că 
privindu-mă în faţă se vor transforma în stane de piatră, 
chicoti ea. Sau, având în vedere că jumătate dintre băr- 
baţii de aici sunt rude sau cunoştinţe de-ale mele, șocul 
lor e provocat de faptul că Lady Sara St. James comite 
un gest atât de necuviincios. Ar accepta mai uşor dacă 
aș fi dansatoare la operă. 

Se uită în jur cu interes, hotărâtă să profite de ocazie 
pentru a studia acel lăcaş sacru al masculinității. Spa- 
tiul deschis, care putea găzdui zeci de cai și trăsuri, era 
înconjurat de o arcadă acoperită unde se desfășurau 
tranzacţiile pe vreme rea. 

- Parcă ar fi curtea interioară a unei mănăstiri, remar- 
că ea, arătând cu un gest din cap către arcadă. 

-Chiar aşa, încuviinţă el. Sunt niște animale splen- 
dide aici. Aţi spus că e o casă de licitaţii. Dacă vreau 
să cumpăr, pot s-o fac imediat, fără să mai aştept striga- 
rea ofertelor? 

-Cred că da. Mai ales dacă sunteţi dispus să plătiți 
un preț foarte mare. 

- Sunt dispus. Astfel, străinul fabulos de bogat, cu 
mult stil și minte puţină, îşi va face o intrare specta- 
culoasă în societate. li aruncă o privire cu scânteieri ju- 
căușe în ochii verzi. Şi oricum, deși vă purtaţi cu mare 
aplomb, nu cred că doriţi să staţi aici prea mult timp. 

Ce simţ de observaţie avea prinţul acesta, se gân- 
di Sara. Deşi era capabilă să simuleze o nonşalanţă 
perfectă, nu-i plăcea deloc să fie ţinta atâtor priviri 
scandalizate. 

Pe când traversau curtea către locul unde erau expuși 
caii de trăsură, observară un bărbat de vârstă mijlocie, 
cu un aer de proprietar, ieşind din clădire. Domnul 
Tattersall, presupuse Sara. Când o zări, făcu ochii mari, 
dar înainte să apuce să reacționeze în vreun fel, un alt 
bărbat îi şopti ceva la ureche, probabil explicându-i că 
era fiica unui duce. 

Proprietarul decise s-o ignore. Era un om înţelept. 
Deși rudele și cunoștințele Sarei poate că n-ar fi fost de 
acord cu prezenţa ei acolo, era foarte probabil să obiec- 
teze și mai energic dacă ar fi fost dată afară. La urma 
urmei, cum spusese Peregrine, nu era nici o lege care să-i 
interzică prezenţa. Bietul domn Tattersall. Prins într-o 
dilemă, alese prudent să nu facă nimic. 

- Vedeţi ceva ce vă place? întrebă Sara. 

După ce studie atent exemplarele, Peregrine spuse: 

- Acolo. O conduse la o pereche de roibi ce semănau 
perfect. 

Următoarele câteva minute, prințul comunică șoptit 

cu bidiviii susurând într-o limbă străină, în timp ce-și 
trecea mâinile peste ei ca să-i verifice. Discretă, Sara 
rămase deoparte, la umbră. Un rândaș în vârstă, care o 
privise aprobator când o văzuse intrând, se apropie de 
ea şi murmură: 
_ -Prietenul matale are ochi buni la cai, domniţă. 
Aştia-s cea mai bună pereche pe care am primit-o de câ- 
teva săptămâni bune. Nici n-ar mai fi aici dacă stăpânul 
lor n-ar fi ţinut morţiș să capete un preţ mare pe ei. 

Domnul Tattersall se apropie de Peregrine și se pre- 
zentă, apoi începură o discuție. Negocierea mai disipă 
din tensiunea patronului, deși periodic îi arunca Sarei 
o privire bântuită, evident dorindu-și s-o vadă plecată de 
acolo - oriunde altundeva. 

În mai puţin de un sfert de oră, roibii își demonstrară 
aptitudinile și se încheie un târg care-l înveseli conside- 
rabil pe domnul Tattersall. 

- Vă pot garanta că Lord Hatfield va fi foarte mulţu- 
mit de oferta dumneavoastră, Alteță, murmură el. Apoi, 
cum instinctele de om de afaceri îi depășeau dorința de a 
o vedea pe femeie afară de pe proprietatea lui, continuă: 
Aţi fi cumva interesat să mai cumpăraţi şi alți cai azi? 
Un atelaj, poate? Nu veţi găsi nicăieri o potrivire mai 
bună. Poate un cal de vânătoare sau unul de călărie? 

- Poate, zise Peregrine, luând-o pe Sara de braţ. Dom- 
nule Tattersall, o cunoşti pe încântătoarea mea călă- 
uză, Lady Sara St. James? Dânsa e cea care mi-a spus 

că stabilimentul dumitale e cel mai bun loc de unde 
să-mi cumpăr cai. 

Resemnat, proprietarul se înclină către ea și bolbo- 
rosi un salut, apoi îi duse să le prezinte caii de vânzare. 
Peregrine refuză toate atelajele cu o singură privire eloc- 
ventă şi la fel procedă şi cu majoritatea cailor de călărie. 
În scurt timp ajunseră la ultimul staul în care era un 
armăsar mare, de un cenușiu atât de palid, încât părea 
aproape alb. 

- Eu însumi sunt proprietarul acestui cal, rosti dom- 
nul Tattersall cu mândrie. Astăzi îl pun la licitaţie. E splen- 
did, nu-i așa? E din spiţa lui Eclipse. Tatăl lui a fost... 

Peregrine îl întrerupse cu un gest grăbit de mână. 

- Scoate-l afară. 

Un grăjdar le aduse pe dată armăsarul tânăr şi vioi. 
Când acesta își scutură capul, trăgând de căpăstru, 
Sara se trase speriată din calea lui. Peregrine nu ob- 
servă. Complet absorbit, încercui bidiviul sur, șoptin- 
dui și lui în limba pe care o vorbise mai înainte. Calmat 
de atingerea lui sigură, calul se potoli și-l privi cu 
ochii sclipind. 

Sara se gândi că prinţul avea să-i ceară grăjdarului 
o demonstraţie, însă Peregrine luă frâiele din mâna 
acestuia și, cu o mișcare lină, se aruncă în spinarea nea- 
coperită a armăsarului. 

- Dacă-mi permiţi? 

Își dădu jos pălăria și i-o azvârli lui Tattersall cu o 
mișcare din încheietură. Apoi, sub privirea uluită a pro- 
prietarului, a rândașilor şi a clientelei de gentlemeni, se 
aplecă înainte pe gâtul bidiviului, îl lovi în coaste şi apoi 
ţâşniră prin curte şi afară din Tattersall's Repository ca 
un fulger argintiu. 

Pentru că avusese mai mult timp să se familiarizeze cu 
obiceiurile kafirului, Sara nu fu chiar atât de şocată pre- 
cum ceilalți. Presupunea că însoţitorul ei avea să revină 
când el și calul își vor fi epuizat surplusul de energie, 
până una, alta se simţea inconfortabil de vizibilă. 

Spre ușurarea ei, auzi o voce bine cunoscută: 

- Ochii îmi spun că ești tu, Sara, dar mintea pur şi sim- 
plu refuză să-i creadă. Te rog, clarifică-mi nedumerirea. 

Sara se întoarse și văzu silueta robustă a unui văr în- 
depărtat, jovialul Sir Wilfred Whiteman. 

- Credeţi ochilor, Wilfred, surâse ea, oferindu-i mâ- 
na. Ce mai faci? 

- Excelent, draga mea, zise el și se înclină cu graţie. 
Cine e însoţitorul tău atât de energic? O Piele-Roșie de 
la frontiera americană? Am înţeles că ei preferă să călă- 
rească fără șa. 

Sara clătină din cap. 

- E un prieten al lordului Ross, prinţul Peregrine de 
Kafiristan. Călăreşte bine, nu crezi? 

- Într-adevăr, răspunse Wilfred cu respect neprefăcut. 

Sara zâmbi în sinea ei; dacă prinţul voia să devină 
instantaneu o legendă, atunci folosea o metodă foarte 
isteaţă. Gentlemenii ca Wilfred erau poate șocați de ac- 
ţiunile lui, dar într-un fel aprobator. Chiar și domnul 
Tattersall părea indulgent după ce-şi revenise din stu- 
poare, deși, confuz încă, îi dădu pălăria prinţului unui 
băiat de grajd. 

Preţ de vreo zece minute, Wilfred o amuză pe Sara 
cu diverse bârfe scandaloase. Apoi apăru Peregrine, 
venind la pas cu armăsarul; amândoi păreau extrem 
de mulţumiţi. 

- Magnific, domnule Tattersall, zise el, stăpânind 
calul din frâie. Ce preţ ceri pe el ca să-l vinzi înainte de 
licitaţie? 

Proprietarul își miji ochii, speculând cât de mult ar fi 
fost dispus să plătească un străin ignorant. 

- O mie de guinee. 

- S-a făcut. 

Sarei îi veni să râdă văzând expresia lui Tattersall, care 
tocmai își dăduse seama că ar fi putut să obțină mult 
mai mult. Totuşi, geambașul nu era de compătimit; 
o mie de guinee era probabil o sumă mult mai mare 
decât ar fi scos la licitaţie. 

Peregrine se apropie călare de Sara. Părul lui negru 
ondulat, pe care-l purta cam prea lung, era încâlcit de 
la vânt și părea sălbatic, splendid și liber, dându-i un 
aer exotic. 

- Merge lin ca mătasea, Sara, spuse, întinzându-și o 
mână spre ea. Hai, vino să călăreşti cu mine. 

Sara simţi efectiv cum se albea la faţă. Se uită la el 
neajutorată, încercând să-i sugereze că propunerea lui 
depășea cu mult limitele bunei-cuviinţe, însă când privi- 
rile li se întâlniră şi rămaseră prinse una în alta, expresia 
lui se schimbă. Omul acesta afurisit vedea prea multe. 
Cu o rugăminte intensă în ochii săi verzi, îi spuse încet, 
să nu audă nimeni altcineva: 

- Ai încredere în mine. 

Sara voia să se întoarcă pe călcâie şi să o ia la goană. 
Și totuși, înainte să se poată gândi prea mult la ceea ce 
făcea, trase aer adânc în piept și-l prinse pe prinţ de 
mână. Peregrine o ridică fără efort pe cal, răsucind-o 
în aer ca să stea în faţa lui, cu amândouă picioarele de 
partea stângă. 

li dădu răgaz să se așeze mai bine, apoi, în timp ce 
ea strângea convulsiv în mână coama sură, Peregrine 
îndemnă armăsarul să se pună în mișcare. În doar câ- 
teva momente traversară la trap Hyde Park Corner și 
ajunseră în parc. 

O luară pe drumul lat numit Rotten Row, care era 
aproape pustiu la ora aceea, apoi prințul grăbi ritmul. 
La început, lipsa şeii o înspăimântă pe Sara. Ţeapănă de 
frică, sălta pe cal cu o forță ce-i zdruncina toate oasele. 
Treptat însă, teama i se diminuă, căci trupul cald și tare 
al prinţului o ţinea mai sigur decât orice șa. Relaxân- 
du-se lângă el, simţi toate mișcările subtile pe care le 
folosea ca să ghideze şi să controleze calul. 

După cum îi promisese Peregrine, mersul armăsaru- 
lui era dulce și lin. Sara se destinse și intră în ritmul 
galopului uşor. Pe măsură ce trupul ei îşi amintea și fri- 
ca i se topea, începu să savureze atingerea aproape uitată 
a vântului pe chip. Trecuse atât de mult timp... 

- Eşti bine? o întrebă el încet. 

- Acum da. 

- N-ai mai călărit de la accident? 

- Nu. Se recomandă îndeobşte să urci înapoi în şa de 
îndată ce e posibil după o cădere, dar eu n-am putut, ani 

de zile. Şi când mi-am revenit fizic - se cutremură - nu 
m-am mai putut forța s-o fac. Sunt o lașă. 

- Dimpotrivă, Sara, ești foarte curajoasă. Nu ești oare 
aici, sfidând convențiile şi călărind ca Pegas în bătaia 
vântului? 

- Meritul pentru asta îţi aparţine dumitale, nu mie, 
zise ea. 

Era derutată. Pe de o parte știa că se purta complet 
irațional, călărind fără şa printr-un parc londonez cu un 
bărbat sălbatic. Tatăl ei ar fi fost şocat, prietenilor ei nu 
le-ar fi venit să creadă. 

Pe de altă parte, simţea că acţiunile ei erau întru totul 
fireşti. Prinţul misterios se născuse de cealaltă parte a 
lumii, cunoscuse obiceiuri diferite, fusese educat să pre- 
țuiască lucruri complet străine de ale ei. Şi totuşi nici un 
bărbat în afară de Ross nu i se adresase atât de direct ca 
Peregrine, nici nu privise atât de adânc în ea. Ross îi era 
aproape ca un frate, dar Peregrine? 

Degetele Sarei se încleştară în coama calului când își 
dădu seama de un aspect tulburător. Incă de la început 
observase cât de atrăgător era kafirul - nici o femeie 
n-ar fi putut să nu observe - dar admiraţia ei fusese 
lipsită de pasiune. Deși Peregrine era splendid și viril, 
faptul că era conştientă de asta nu avusese nici o rele- 
vanţă până în acea clipă. Ea era fiica unui duce, logodită 
respectabil, cumpătată la minte şi obiceiuri. Şi uite că se 
afla în braţele unui străin plin de farmec, și îi plăcea la 
nebunie această experienţă. Era o senzualitate profundă 
în apropierea dintre ei, în felul în care trupurile lor se 
mișcau în armonie cu armăsarul. Era cea mai mare in- 
timitate fizică pe care o avusese vreodată cu un bărbat. 
Cum ar fi fost să aibă o intimitate chiar mai mare? 

Deși Sara nu se considerase niciodată o femeie pu- 
dică, direcţia gândurilor ei o făcu să roșească. Ce ființă 
neruşinată devenea! Slavă Domnului că prinţul nu se 
gândea la ea decât ca la verișoara lui Ross. Deși îi arătase 
compasiune în legătură cu handicapul fizic, nu părea 
să fie tipul de bărbat pe care să-l atragă o femeie cu o 
înfăţişare cu totul neremarcabilă și, pe deasupra, cam 

trecută de vârstă. O relație de prietenie era mai mult 
decât suficientă. 

Peregrine se pregăti să se întoarcă. 

-Vei mai călări de acum înainte? 

Fără liniștea datorată prezenței lui, Sara știa că va fi 
dificil la început, dar tot dădu din cap că da. 

- Da. Mi-a fost dor de călărie. 

-La Tattersall am observat o iapă roșcată care mi 
s-a părut foarte potrivită pentru o doamnă. Vrei să ţi-o 
cumpăr? 

-Nu! zise ea aspru. Nu pot accepta un asemenea 
dar din partea dumitale. 

- Ce s-ar întâmpla dacă l-ai accepta? o întrebă el 
curios. Ai fi dezonorată? Ostracizată? Ţi s-ar refuza intra- 
rea în salonul reginei? 

Se opriră la marginea parcului așteptând să se ră- 
rească traficul ca să poată traversa. Sara îl privi cu o 
expresie dârză. 

- De data asta nu vei putea să mă convingi să-mi 
schimb părerea. Nu am nevoie de iapa aceea, nu mi-o 
doresc, nici nu voi accepta un asemenea dar din partea 
dumitale. Este clar? 

Pe faţa lui Peregrine apăru un zâmbet leneș. 

- Perfect clar, milady. Ştiu când trebuie să mă supun 
unei forțe superioare. 

Râzând, călăriră înapoi la Tattersall's. Lady Sara îl 
încânta pe Peregrine atât cu mintea ei deschisă, cât și 
cu ocazionala încăpățânare. Deși scopul lui principal 
era să o despartă de Weldon, spera să o poată atrage în 
patul său. Ar fi fost o experienţă foarte plăcută pentru 
amândoi. 


capitolul 4 


A doua zi după excursia la Tattersall's, Peregrine 
urma să cineze cu Sir Charles Weldon la clubul City of 
London. Benjamin Slade îi spusese că marii oameni de 
afaceri se întâlneau acolo cu personalităţile de vârf din 
guvern şi societate; cei de teapa lui Rothschild stăteau 

cot la cot cu miniștrii. Chiar și fără această explicaţie, 
prinţul și-ar fi dat seama de ce Weldon frecventa acest 
loc, căci clădirea înaltă și impunătoare emana miros de 
bani, putere şi lipsă de scrupule. 

În zilele ce trecuseră de la prima lor întâlnire, Pere- 
grine își înăbuşise furia, iar acum își putea întâmpina 
dușmanul cu stăpânire de sine perfectă. De fapt, situația 
i se părea incitantă, ca o partidă de şah sau alt joc de 
război. Obiectivul lui Weldon era simplu: să convingă 
un străin să-și investească banii. Scopul lui Peregrine 
era mult mai complex; el voia să clădească o prietenie 
falsă cu inamicul său. Atunci avea să fie într-o poziţie 
mai bună pentru a cunoaşte slăbiciunile lui Weldon și a 
le exploata. 

Purtară o conversaţie banală în cursul cinei îmbelșu- 
gate, apoi se retraseră într-un colț liniștit al sălii unde se 
fuma, instalându-se în fotoliile adânci de piele ca să bea 
un vin de Porto. 

- Dacă vrei să investeşti în ţara asta, zise Weldon tă- 
ind capătul trabucului, nu cred că poţi găsi o investiţie 
mai bună decât căile ferate. În următorii zece ani vor 
revoluţiona societatea modernă. Deja companiile de căi 
ferate au produs mari averi și în viitor vor produce și 
mai multe. 

- S-au şi pierdut mari averi, remarcă Peregrine. O mu- 
tare importantă în jocul lor era să demonstreze că nu era 
doar un străin fără creier, bun de jumulit. Acum câţiva 
ani a existat o febră a cumpărării de acţiuni la căile fe- 
rate. Apoi bula s-a spart şi majoritatea preţurilor s-au 
prăbuşit. Prea multe companii mici, prost administrate, 
luptându-se una cu cealaltă, construind linii pe trasee 
paralele, irosind capital, promițând servicii și profituri 
pe care nu le-au putut livra. 

Weldon ridică din sprâncene, cu o expresie de 
respect pe chip. 

- Văd că ai studiat subiectul. Da, industria este în mo- 
mentul de față într-o stare de reorganizare. Investitorii 
așteaptă să vadă cum vor evolua lucrurile, dar capitalul 
se acumulează. În doi sau trei ani va avea loc o explozie 
a investiţiilor și a construcţiilor care va face ca ultima 


54 Mary Jo Putney 


perioadă de creştere să pară nesemnificativă. Cei care se 
încumetă să investească acum vor avea profituri mari. 

- Poate, zise Peregrine, sorbind din vinul de Porto. 
Te gândeai la o companie sau la un proiect anume? 

- London & Southampton, replică Weldon imediat. 
Southampton este unul dintre cele mai importante por- 
turi din ţară, şi o cale ferată care să-l lege de Londra 
n-are cum să nu aibă succes. O parte din linie a fost 
construită înainte ca firma să dea faliment din lipsă de 
fonduri. Acum majoritatea acţionarilor sunt disperaţi şi 
vor accepta practic orice ofertă. Nu ar fi dificil de acu- 
mulat un pachet de control. După aceea va trebui strâns 
destul capital pentru terminarea construcţiei, dar când 
va fi gata, L&S va fi cea mai profitabilă cale ferată din 
Marea Britanie. 

Cu un gest studiat, Peregrine scutură calm scrumul 
din capătul trabucului. 

-Dacă această companie reprezintă un câștig ga- 
rantat, de ce n-au putut directorii ei actuali să atragă 
investiţii noi? 

- O întrebare foarte pertinentă. Atmosfera se schim- 
ba subtil pe măsură ce Weldon își dădea seama că avea 
de-a face cu un egal. Din cauza litigiilor referitoare la 
sumele compensatorii plătite pentru dreptul de trece- 
re, investitorii s-au ferit de London & Southampton. 
Un proprietar de teren i-a mobilizat şi pe alții să deschi- 
dă procese, însă am motive să cred că acum este dispus 
să fie mai rezonabil. 

- Presupun că vrei să găseşti alți investitori care să 
ţi se alăture la cumpărarea pachetului de control, ur- 
mând ca dumneata să devii președintele consiliului 
de administraţie? 

- Exact. Pare lipsit de modestie, dar te asigur că ni- 
meni altcineva nu poate să pună pe picioare L&S la fel 
de bine ca mine, declară Weldon. De ce, ai prefera să fii 
chiar dumneata președintele? 

- Câtuşi de puţin. Nu mă interesează deloc aspecte- 
le de zi cu zi ale unei afaceri. Prefer să mă concentrez 
pe finanţe și să las administraţia altora. Peregrine se re- 
zemă de spătarul fotoliului și continuă: Sunt de acord 


Mătase şi umbre 55 


că se poate face un mare profit din căile ferate, dacă 
alegi bine companiile. Va trebui să studiez cifrele şi 
să aflu mai multe despre situația legală înainte să mă 
angajez la ceva, dar propunerea dumitale mi se pare 
foarte interesantă. Pot să contez pe dumneata că-i vei 
trimite informaţiile relevante omului care se ocupă de 
afacerile mele? 

Ochii lui Weldon sclipiră. 

-Speram că vei spune asta, așa că am adus un su- 
mar cu mine. Își vâri mâna în sacou și scoase un teanc 
îndoit de documente. Dacă vrei şi alte detalii, trimite-mi 
o listă de întrebări. 

- Foarte bine. Peregrine vâri foile în haină, gata să 
treacă la un subiect chiar mai interesant. Am o favoare 
să-ți cer, Sir Charles. Nu e vorba de afaceri, ci de plăce- 
re. Toate orașele mari au locuri unde gentlemenii pot 
găsi... cum să spun, distracţii discrete și sofisticate? Făcu 
o pauză să soarbă din vin. Din nefericire, cele mai bune 
locuri sunt greu de dibuit pentru un străin, şi deseori in- 
trarea e imposibilă fără o recomandare din partea unui 
client vechi. Deşi prietenul meu Lord Ross Carlisle 
mi-a fost de mare ajutor, e prea adâncit în cercetările lui 
ca să fie bine informat în această privință. Presupun că 
un om de lume ca dumneata poate să mă îndrume către 
cineva mai competent. 

Weldon ar fi putut să pretindă că nu avea asemenea 
cunoștințe sau să-l trimită la alt gentleman. In loc de 
asta, în ochi îi apăru o sclipire nouă, exprimând în 
parte calculul beneficiilor pe care i le-ar fi adus îndepli- 
nirea unui favor de genul acesta şi în parte altceva, o 
lăcomie răutăcioasă. 

- Ar fi un privilegiu pentru mine să te conduc într-un 
tur al celor mai bune localuri. Londra oferă tot ceea 
ce-şi poate dori un bărbat, de la poftele cele mai simple, 
ţărăneşti, de pe stradă, până la deliciile epicuriene cele 
mai exotice. 

Peregrine suflă un șuvoi prelung de fum de trabuc. 
Dușmanul lui înghițise momeala. Era sigur că avea să 
obţină un rezultat valoros. 

- Va fi interesant să văd dacă ofertele Londrei i se par 
exotice unui om care a cunoscut plăcerile Orientului. 

După felul cum se îngustară ochii de un albastru pa- 
lid ai lui Weldon, era în mod clar iritat de sugestia că 
viciile Londrei ar fi putut fi inferioare. 

- Distracţiile Londrei le egalează și le depășesc pe cele 
ale oricărui oraş din lume. Pentru un preţ bun, orice 
se poate găsi aici. Orice. Își stinse trabucul și se ridică. 
Pe la sfârşitul serii, va trebui să recunoşti că am drep- 
tate. Vino! 


Luară trăsura închisă a lui Weldon; Peregrine observă 
cu interes că era complet neagră, anonimă, fără blazon 
sau alte semne de identificare. 

- După legea engleză, e ilegal pentru un bărbat să 
câștige bani din prostituție, dar nu şi pentru o femeie, 
îi explică Weldon pe când parcurgeau străzile întune- 
cate. De aceea majoritatea acestor localuri sunt conduse 
de femei. Scoase o revistă dintr-un buzunar lateral al 
trăsurii și i-o înmână oaspetelui său: Asta s-ar putea să 
te intereseze. 

Revista se numea The Exquisite. Peregrine o deschise 
şi văzu că sub titluri ca „Venus dezgolită“ conţinea de- 
scrieri de femei. Răsfoi câteva pagini, văzând expresii 
precum: „o blondă delicată, cu maniere la fel de elegan- 
te ca orice lady cu sânge albastru, dar mult mai robustă“ 
şi „brunetă, bine făcută, expertă în tehnicile franțuzești 
cele mai rafinate“. 

- Interesant, comentă el. Un catalog de curtezane. 

- Exact. Lista le cuprinde pe cele mai bune fete din 
Covent Garden și e adusă la zi în mod regulat. Găsești 
acolo şi toate casele de noapte, adică tavernele unde pot 
fi întâlnite aceste femei. Târfele de stradă nu au voie 
să intre acolo. Cel mai răsărit e stabilimentul lui Kate 
Hamilton din Princess Street, dar locurile unde te duc 
eu în seara asta oferă servicii mult mai bune. 

- Eşti prea amabil, zâmbi Peregrine rezemându-se de 
spătarul tapițat în catifea al banchetei. Promitea să fie o 
seară interesantă. 

Prima oprire fu la un bordel obișnuit, pe care-l scotea 
în evidență numai luxul mobilierului. Fură întâmpi- 
naţi de un portar masiv, ce părea un pugilist ce trecuse 
de epoca lui de glorie. Weldon întrebă dacă Madame de 
Maintenon era disponibilă. 

Imediat fură conduși în faţa unei femei înalte de vâr- 
stă mijlocie. Madama era voluminoasă, cu un păr roșu 
având o nuanţă ce nu se găsea în natură și un ten neted 
tributar borcănelelor cu farduri. Emana o frumuseţe 
vulgară care-i sugera lui Peregrine că în anii ei de glorie 
fusese o adevărată frumuseţe. 

După ce-o salută, Weldon îi spuse: 

- Prietenul meu e prima dată la Londra, așa că mi-am 
zis că nu e alt loc mai bun din care să-şi înceapă vizita. 

Madame de Maintenon îi aruncă lui Peregrine o pri- 
vire apreciativă şi, cu un accent ce suna mai mult a East 
End decât a Paris, rosti: 

- Încântată să vă cunosc, milord. Dacă vreți să-mi 
vedeţi fetele, sunt toate aici. 

Trase la o parte o draperie de brocart și făcu un gest 
către discurile de sticlă fixate în perete la diferite înăl- 
timi. Peregrine se apropie de vizorul cel mai înalt; din- 
colo de acesta era o încăpere mobilată somptuos, unde 
şase tinere stăteau pe scaune sau întinse pe canapele în 
rochii decoltate, translucide, ce nu lăsau loc de îndoială 
în legătură cu profesia lor. Sistemul semăna cu acela din 
unele restaurante din Asia, unde clientul îşi putea alege 
cina dintre peștii ce înotau într-un acvariu mare. 

- Fetele sunt inspectate de un doctor în fiecare săp- 
tămână, îl informă prompt matroana. Preţul de bază in- 
clude o cină de calitate și vin. Avem tarife speciale dacă 
doriți mai multe fete deodată, în afară de nopţile aglo- 
merate. Atunci preţul e întreg pentru fiecare. Oferim și 
cele mai bune spectacole cu costume din Londra. 

- Spectacole cu costume? 

- Fetele se îmbracă în diverse costumaţii şi joacă pu- 
ţin teatru, explică ea. Majoritatea clienţilor consideră că 
sunt foarte amuzante. Guvernante, şcolărițe, lăptărese, 
cadâne, ducese, femei îmbrăcate să semene cu mama 
clientului... putem oferi aproape orice. Îşi înclină capul 

într-o parte, gânditoare. Sunteţi străin, nu? Dacă sunteți 
catolic, poate vreți să încercați spectacolul călugărițe- 
lor - se bucură de mare succes la papistași. Avem un domn 
care vrea mereu o ciobăniță, inclusiv cu oi, dar pen- 
tru ceva atât de special ne trebuie o zi sau două de pre- 
gătiri, chicoti matroana. Una din fetele mele poate să 
se machieze astfel încât să semene leit cu regina, așa că 
dacă vreţi s-o regulați pe Maiestatea Sa regală, aveţi acum 
această şansă. Vă garantez că Lisette ştie să facă nişte lu- 
cruri la care Victoria nici nu s-a gândit vreodată. 

- Nici nu mă îndoiesc. Foarte interesant, Madame de 
Maintenon. 

Peregrine se întrebă cum ar fi reacționat Regina 
Victoria dacă ar fi știut că supușii ei se făceau vinovaţi 
de o asemenea lezmajestate. 

- Ce v-ar plăcea, milord? întrebă ea plină de speranță. 

Fără îndoială, modul de adresare era parte a serviciu- 
lui, ca şi vinul şi cina scumpă. 

- În seara asta vreau doar să mă informez cu privire la 
ofertă, răspunse el lăsând cortina de brocart din mână. 
O să stau mai mult la următoarea mea vizită. 

Când ajunseră înapoi în trăsură, Peregrine zise: 

- Un local excelent, dar convenţional, Sir Charles. 
Acum, unde sunt acele delicii mai exotice pe care le-ai 
pomenit? 

-Nu ești ușor de impresionat, râse Weldon. O să-ţi 
prezint câteva case mai neobișnuite. Să includ în tur și 
cele mai bune bordeluri pentru homosexuali? 

Deși se așteptase la asta, Peregrine își încleştă pum- 
nii, simţindu-și unghiile înfipte în palme. Recunoscător 
pentru întunericul ce-l ascundea privirii celuilalt, rosti 
pe un ton calm: 

- Asta nu e un interes major pentru mine, dar ar fi 
util să ştiu cel puţin un asemenea local pentru orice 
eventualitate. 

Următoarea lor oprire fu în Soho, la stabilimentul lu- 
xos al unei matroane cunoscute sub numele de doamna 
Cambridge. Purtând o rochie mulată de mătase albă şi o 
etolă de blană ce atârna în urma sa, le prezentă cu mân- 
drie colecţia ei de bice și curele de piele, pisici cu nouă 

cozi cu capetele metalizate, perii de ţesălat caii şi multe 
altele. Nuielele ei erau păstrate în apă ca să se mențină 
suple, iar încăperile erau decorate cu vaze elegante pline 
de urzici ce puteau fi folosite dacă dorea clientul. 

Doamna mângâie cu afecţiune o cravașă, spunând 
veselă: 

- Mulţi bărbaţi morţi au fost aduși la viață cu aşa 
ceva. 

Piesa de rezistență era un aparat numit şevaletul 
Cambridge, pe care-l inventase chiar ea: o combina- 
ţie de scară și stativ, căptușită cu un material moale, 
ce se putea ajusta la înălțimea unui bărbat. Drept pe- 
deapsă în cadrul jocului erotic, clientul era legat cu 
chingi, iar nişte găuri dispuse strategic în stativ îi per- 
miteau unei asistente sumar îmbrăcate să-l mângâie în 
locurile potrivite. 

Doamna Cambridge administra personal toate pe- 
depsele, dar avea angajaţi de ambele sexe pentru cazul 
în care clienţii preferau să biciuiască ei înșiși. Cei al că- 
ror interes era doar intelectual puteau să privească pen- 
tru o taxă modestă. 

Părerea personală a lui Peregrine era că viața provoca 
destulă durere și că numai un nebun ar fi plătit pentru 
privilegiul de a simţi și mai multă, dar mândria doam- 
nei Cambridge față de munca ei îl mișcă într-o oarecare 
măsură. La plecare, îi sărută mâna şi o asigură solemn 
că nu văzuse niciodată o femeie care să aibă mai mult 
respect pentru uneltele meseriei ei. Încântată, doam- 
na insistă să-i ofere un exemplar din manualul clasic 
de flagelare numit Venus, directoare de şcoală sau Sportu- 
rile nuielei. 

După ce se opriră la un local având drept atracţie 
principală faptul că tinerele jucau cărţi și biliard în pie- 
lea goală, Weldon scoase din buzunar două măști ce 
acopereau jumătate din faţă pentru vizita lor la bordelul 
homosexual. Ajunseră tocmai la timp ca să fie martori 
la o mascaradă de căsătorie. Sub un văl de dantelă, „mi- 
reasa“ era un individ zdravăn cu mustață care semăna 
cu un sergent grenadier, iar „mirele“ era un gentleman 

molatic trândav de societate mai scund cu o jumătate 
de cap. 

Chelnerii, purtând şorțuri cu volănașe şi nimic 
altceva, circulau printre clienți cu tăvi de şampanie. 
Peregrine, simțind că i se încrâncenează pielea pe el, se 
retrase într-un colț liniştit de unde putea sorbi din pahar 
şi îşi putea privi ghidul circulând printre „nuntaşi“. 

Se felicita singur cât de bine își controla dezgustul 
când cineva apăru în spatele lui şi-l mângâie pe braţ. 
Peregrine se răsuci cu o expresie atât de feroce, încât ce- 
lălalt făcu doi paşi înapoi bâiguind niște scuze. Prinţul 
se stăpâni şi făcu un gest din cap în semn de scuză, ca să 
arate că reacţia lui fusese provocată de surpriză, nu de 
dispreţ. Probabil nu reuşi, căci bărbatul dispăru rapid 
în altă cameră. 

Din fericire, Weldon sugeră să plece după o jumătate 
de oră. Când erau din nou în trăsură, îi zise: 

- Am păstrat ce e mai bun pentru sfârșit. Dacă nu ești 
interesat personal, sper că nu te deranjează să aştepţi cât 
timp sunt eu înăuntru? 

- Bineînţeles că nu, mai ales că ai fost foarte generos 
cu timpul dumitale. Pe un ton de curiozitate plictisită, 
Peregrine continuă: Din perspectiva unui gentlemen 
englez, care dintre activităţile din seara asta ar trebui să 
fie imitate de o soţie precum Lady Sara St. James? 

Vizibil şocat, Weldon trase aer în piept. Cu un dis- 
preţ manifest pentru străinii ignoranţi, îi răspunse: 

- Nici un gentleman englez nu s-ar aştepta ca o lady 
să se comporte asemenea creaturilor pe care le-am văzut 
în seara asta. Un soț bine-crescut nu-și impune dreptu- 
rile asupra consoartei mai mult de o dată sau de două 
ori pe lună. Mulţi bărbaţi nu se ating de soțiile lor decât 
pentru scopul expres de a avea copii. 

- Dacă așa gândesc gentlemenii englezi, atunci admi- 
nistrarea unui bordel trebuie să fie o afacere foarte pro- 
fitabilă, remarcă Peregrine ironic. 

- Dacă vrei să investeşti în acest domeniu, nu uita că 
în Anglia este ilegal ca un bărbat să trăiască din câștigu- 
rile aduse de prostituție, îl atenționă glacial Weldon. 

- Cum am mai spus deja, nu mă interesează deloc ges- 
tionarea de zi cu zi a unei afaceri, nici măcar a uneia atât 
de delicios de decadente, zise Peregrine pe un ton leneș. 
A fost doar o observație generală. Deci, care este această 
ultimă distracție pe care ai păstrat-o pentru final? 

- Un local care s-a specializat pe tinerele virgine. 
Aş recomanda din nou purtarea unei măști atât la in- 
trare, cât și la ieșire. Weldon zâmbi, iar dinţii îi sclipi- 
ră în întuneric. Bordelurile obişnuite sunt în general 
tolerate, dar reformatorii fac uneori scandal pentru 
stabilimentele de genul acesta. Este mai înţelept să fim 
discreți. După câteva clipe vorbi din nou, cu un patos 
nedisimulat: Nimic nu e mai incitant decât o virgină. 
Să ştii că eşti primul care vede, care atinge, care pose- 
dă... Se opri și râse jenat. Dar sunt sigur că dumnea- 
ta cunoști în amănunt această plăcere. Nu e paradisul 
musulman un loc unde războinicilor li se promite un 
harem de zece mii de fete neprihănite a căror feciorie se 
reface în fiecare noapte? 

- Aşa se spune, deși nu cunosc pe nimeni care să poa- 
tă confirma. 

Peregrine nu fu deloc surprins să afle că în ochii 
lui Weldon acest ultim bordel era punctul culminant 
al serii. Bordelurile specializate în virgine şi copii erau 
gunoaiele prostituţiei, dispreţuite chiar şi de ceilalți pro- 
prietari din branșă. 

Își puse masca imediat ce trăsura se opri. Când cobo- 
rî, nările îi fură asaltate de mirosul familiar şi aparte al 
docurilor. Aceasta era una dintre cele mai periculoase 
zone ale orașului. 

După ce Weldon bătu la uşă, un mic panou glisă la o 
parte şi cei doi fură inspectaţi înainte de a li se permite 
intrarea. Și aici era un portar masiv şi ameninţător;, se 
părea că acesta era standardul bordelurilor londoneze. 

Matroana, doamna Kent, era o femeie înaltă şi slabă, 
cu gura subțire şi ochii plini de cruzime. ÎL salută pe 
Weldon cu familiaritate, spunându-i: 

- Am exact ce vă plase în seara asta, milord. ÎL cer- 
cetă iute pe nobilul oriental, apoi îi adresă lui Weldon 

o privire cu subînțeles: Și am ceva special şi pentru 
prietenul dumneavoastră. 

Weldon se întoarse către oaspetele lui. 

- Fii invitatul meu în seara asta. Insist. Nu vei regreta, 
căci în Londra nu este nici o casă care să egaleze deli- 
ciile acesteia. 

Peregrine ezită, ştiind că era mai mult în joc decât 
simpla desfrânare. Faptul că merseseră împreună prin 
casele de toleranță le transformase legătura simplă de 
afaceri într-o relație de intimitate. Prințul sperase să se 
întâmple asta, pentru că așa se putea apropia de dușma- 
nul său. Însă acum Weldon voia un tovarăș în imoralita- 
te, iar un refuz lar fi făcut să se retragă la o distanţă mai 
formală, probabil pentru totdeauna. 

- Ce amabil din partea dumitale, declară în cele din 
urmă pe un ton călduros ce-i deghiza aversiunea. Accept 
cu plăcere. 

- Mă întorc imediat, milord, zise doamna Kent, care-l 
conduse pe Weldon în altă încăpere. 

Pe când aștepta în salon, Peregrine își dădu seama 
cât de tăcută era casa aceasta, în care nu reușeau să pă- 
trundă nici măcar zgomotele străzii. Pereţii erau evident 
izolaţi ca să absoarbă sunetele din interiorul clădirii. 

Studie încăperea rotindu-se încet, cutremurat de un 
fior de neliniște. Deși în general pericolul îi provoca 
o asemenea stare de alertă, ceea ce simţea acum nu era o 
ameninţare, ci suferință şi disperare. li amintea de 
trecătoarea scăldată în sânge din Hindu Kush, unde 
oasele albite de soare stăteau mărturie pentru ambusca- 
dele frecvente. 

Își suprimă cu un efort de voinţă reacția. Casa doam- 
nei Kent era pur și simplu un nou pas pe drumul lui 
lung către răzbunare. Putea, şi urma să facă, tot ce era 
necesar ca să-și îndeplinească scopul, chiar dacă asta 
însemna să defloreze o fată foarte tânără pentru a-i câş- 
tiga încrederea lui Weldon. Nu era o faptă admirabilă, 
dar cel puţin el avea să procedeze cu mai mare grijă de- 
cât un client obișnuit al stabilimentului. 

Câteva minute mai târziu, doamna Kent veni să-l con- 
ducă la etaj, iar paznicul vânjos îi urmă. Oprindu-se în 
mijlocul coridorului, matroana deschise o ușă şi zise: 

- O copilă minunată, milord. Sunt sigură că veţi fi 
mulțumit de ea. 

Peregrine rămase tăcut, în stare de alertă, până când 
ușa se închise în urma lui. La lumina dată de un poli- 
candru de pe polița căminului, văzu că încăperea era 
mobilată într-un lux de prost gust, roșul fiind culoarea 
predominantă. Patul cu patru stâlpi era masiv, făcând 
să pară și mai mică silueta subţire ce stătea culcată pe 
cuvertura stacojie. 

Fata îşi roti capul pe pernă și se uită la el în tăcere. 
Părea să aibă vreo treisprezece ani, cu un chip superb şi 
păr blond şi ondulat. Cămașa ei albă de muselină avea 
volănașe și panglici, ca rochița de botez a unui bebeluș, 
probabil cu intenţia de a o face să pară şi mai tânără 
decât era. Fără vreo expresie pe chip, Peregrine luă sfeş- 
nicul şi-l puse pe noptieră. 

Încheieturile mâinilor fetei erau legate de stâlpii pa- 
tului cu eșarfe ce-i lăsau posibilitatea să se miște puţin. 
ÎL fixa pe prinţ cu ochii săi imenși, ce păreau cumplit 
de trişti în lumina lumânărilor. Și totuși nu arăta exact 
cum s-ar fi aşteptat să arate o virgină pe punctul de a fi 
siluită. Poate era drogată sau poate nu înțelegea ce urma 
să se întâmple. 

Peregrine se încruntă, încercând să-i citească expresia. 
Observă incertitudine și resemnare, dar surprinzător de 
puţină teamă. Deși el nu fusese niciodată clientul unui 
bordel de acest gen, avea o idee destul de clară despre 
ceea ce se întâmpla în asemenea locuri. Poate că până 
la urmă avea să fie scutit de această experienţă. O între- 
bă şoptit: 

- Putem fi spionaţi pe undeva? 

Fata făcu ochii mari, și privirea îi fugi involuntar 
către o oglindă prinsă în perete lângă ușă. Peregrine 
traversă camera să o examineze și descoperi o gaură 
acoperită cu sticlă ascunsă între înfloriturile decorative. 
Își scoase batista şi o drapă peste decoraţiuni. 

- Mai sunt și altele? 

Resemnarea se transformă în prudență, fata încer- 
când acum să-și dea seama dacă purtarea lui ciudată 
putea fi un semn de pericol pentru ea. După un mo- 
ment de nesiguranță, scutură din cap că nu, dar Pere- 
grine își continuă căutările preţ de câteva minute. 

Când fu în sfârșit satisfăcut că nu erau spionaţi, îi 
dezlegă eșarfele de la încheieturi și se așeză la picioarele 
patului, cât mai departe posibil de ea. 

- Te prefaci doar că eşti virgină, nu-i așa? 

- De unde-ai știut? îngăimă ea cu gura căscată. 

- Am ghicit, oftă el, mulțumit că măcar nu i se cerea 
să violeze o inocentă îngrozită. 

Fata se ghemui lângă capul patului; părul blond i se 
revărsă peste umeri și ochii i se umplură de teroare. 
Il imploră: 

- Vă rog, domnule, nu vă plângeţi de asta la ea. O să 
fac tot ce vreţi, orice vreţi. Dar nu-i spuneţi ei că n-am 
făcut bine. 

După ce-o întâlnise pe doamna Kent, Peregrine 
n-avea nici o îndoială cine era această „ea“ despre care 
fata vorbea cu atâta frică şi ură. Ridică o mână. 

-Stai liniştită, fetiţo, n-o să fac nici o plângere către 
stăpâna ta, nici n-o să-ți fac nimic fără voia ta. În schimb, 
aș vrea să-mi spui ce se întâmplă în casa asta. 

Fata îi studie chipul, întrebându-se dacă nu era cum- 
va un spion, şi apoi încuviință. 

- Dacă asta vreţi, domnule. Dar îmi promiteţi că n-o 
să-i spuneţi? 

Vorbea surprinzător de corect, deşi accentul mahala- 
lelor londoneze îi răzbătea din glas. 

- Promit. Peregrine își încrucișă braţele la piept, 
voind să pară cât mai puţin ameninţător, astfel ca fata să 
vorbească mai liber. Joci des rolul de virgină? 

- Da, de două sau trei ori pe săptămână, rosti ea cu 
simplitate. Cred că știți cum se face - abur de oţet ca s-o 
strâmteze, apoi un bureţel înmuiat în sânge. Majoritatea 
bărbaţilor nu-și dau seama, mai ales dacă mă zvârcolesc 
şi urlu de-ajuns. 

- Cum te cheamă? 

- Ea îmi spune Jennifer, dar am fost Jenny Miller 
acasă. 

- Ai fost furată de la familia ta? 

Jenny clătină din cap. 

- Uneori mai înșfacă fete de pe străzi, dar de cele mai 
multe ori nu e nevoie, că pot să le cumpere foarte ieftin. 
Taică-meu m-a vândut pe cinci lire. Doamna Kent a zis 
că n-a plătit pe nici una așa de mult, dar s-a gândit că 
sunt frumoasă, că merită să mă țină şi să mă folosească 
de mai multe ori. 

- Majoritatea fetelor de aici sunt virgine profesionis- 
te, aşa ca tine? 

- Nu, numai încă două mai sunt ca mine. Fecioarele 
adevărate sunt de obicei fete care se înţeleg să vină aici 
numai o dată și s-o facă pentru o guinee, sau le vând 
părinţii lor pentru o noapte. Unii bărbaţi cu blenoragie 
cred că o fecioară o să-i vindece, așa că de obicei iau fete 
din ălea ce nu stau mai mult timp. Ea spune că ar fi rău 
pentru afaceri dacă muşteriii vechi s-ar îmbolnăvi aici. 
Jenny începea să se relaxeze, tensiunea dispărea din tru- 
pul ei micuţ. Uneori îmi trimite bărbaţi cărora le place 
O fată ce arată tânără, dar e veche în meserie. Asta presu- 
pune mai multă muncă decât să fac pe fecioara. 

- De cât timp ești în casa asta? 

Jenny ridică din umerii ei înguști. 

- De ani de zile - trei sau patru, poate. Ţine ea soco- 
teala ca să se asigure că același bărbat nu ajunge la mine 
de două ori. A fost un scandal monstru când a făcut o 
greșeală, până l-a convins pe tip că eram sora mai mică 
a primei fete pe care a avut-o. 

În trei sau patru ani, la poate cincizeci de guinee pe 
episod, doamna Kent făcuse cu siguranţă o avere pe sea- 
ma copilei. 

- Câţi ani ai acum, Jenny? 

- Șaptesprezece, cred. Poate optsprezece. 

- Serios? întrebă el surprins. Pari mult mai tânără. 

- Da, de-aia sunt aşa de valoroasă, replică ea cu sar- 
casm. Dar mi-e din ce în ce mai greu să semăn cu o 
fetiță, chiar și cu haine dintr-astea. Mă tem că în curând 
o să mă trimită la o casă de toleranţă obișnuită, și acolo 

o să trebuiască să servesc mai mulți bărbați într-o 
singură seară decât acum într-o săptămână. O să fie 
tare greu. 

Peregrine observă că trupul ei era mai mult de femeie 
decât de copil. Nici măcar rochiile pline de volănașe și 
funde nu aveau s-o mai poată deghiza prea mult timp. 

Strânse din buze. O prostituată putea câștiga mult 
mai mult decât o vânzătoare într-un magazin sau o mun- 
citoare într-o fabrică, şi pentru unele femei prostituția 
era un interludiu scurt şi profitabil înainte să înceapă 
o viață respectabilă. Dar pentru o fată ţinută ca sclavă, 
viitorul era foarte sumbru. Se întrebă dacă în opinia lui 
Jenny siguranţa zilei de mâine merita preţul pe care tre- 
buia să-l plătească. 

- Ţi s-ar permite să pleci dacă ai vrea? 

- Nici vorbă, răspunse ea cu amărăciune. Chiar și 
dacă aș reuși să fug de-aici, n-am nicăieri unde să merg. 
Nu mă duc acasă, singurul motiv pentru care tata nu 
m-a siluit chiar el a fost c-a ştiut că putea lua mai mulţi 
bani pe mine neatinsă. Să lucrez pe stradă e mai rău 
decât aici și să intru ca servitoare undeva poate fi în- 
grozitor. Sora mea mai mare s-a năimit slujnică şi lucra 
cincisprezece ore pe zi, şi toți bărbaţii de acolo o regulau 
oricând aveau ei chef, până a murit când a încercat să 
lepede un prunc. 

Era evident că Jenny chibzuise mult la posibilitatea 
plecării, vădind o înţelepciune impresionantă. 

- Ai vrea să faci altceva dacă ai putea? 

Chipul ei delicat deveni visător. 

- Totdeauna m-am gândit că mi-ar plăcea să fiu ca- 
merista unei doamne. Cameristele au de-a face mereu 
cu lucruri frumoase şi sunt importante în gospodărie, 
nu ca slujnicele de rând. Aș vrea să lucrez pentru o lady 
tânără şi în pas cu moda, care mi-ar da rochiile ei când 
nu i-ar mai trebui. Poate că într-o zi m-aş mărita cu un 
lacheu chipeș. Reflectă o clipă și apoi adăugă pe un ton 
vehement: Unul care să nu bea ca tata. Întâlni privirea 
lui Peregrine și în ochii ei limpezi, de un albastru des- 
chis, licări un dor nespus. De ce mă întrebaţi? Vreţi să 
fiu drăguţa dumneavoastră? Aș fi bună la asta, știu tot 

ce-i place unui bărbat. Sau... sau pot să fiu fecioară în 
fiecare noapte dacă vreți. 

- Nu-mi caut o amantă și, oricum, prefer femei care 
arată a femei, nu a copii, ripostă el, iritat pe sine însuși 
că îi dăduse fără să vrea idei, când el nu voise decât să-şi 
satisfacă simpla curiozitate. 

Chipul lui Jenny era un amestec dureros de speranță 
şi rugăminte. 

- Vă rog! Vă jur că n-o să regretaţi, domnule. 

Peregrine oftă. Londra era plină de fete ca aceasta. 
Multe erau în situaţii şi mai rele, vânzându-și trupu- 
rile scheletice în pragurile ușilor, pradă oricărui bărbat 
care le voia, sperând să primească un bănuţ în schimb. 
Erau ca firele de nisip pe o plajă, nenumărate, nesfârșite, 
trăind şi murind ca nişte gâze efemere. 

Propria lui copilărie fusese o lecţie nemiloasă de su- 
praviețuire și învățase repede că mila era un lux peri- 
culos. Văzuse toate nivelurile posibile de înjosire și su- 
ferință, și ştia foarte bine că nu merita să-și irosească 
timpul cu exerciţii de salvare ori reformă. Ar fi putut s-o 
salveze pe fata asta, dar ce sens avea să salveze o singură 
târfă? N-ar fi însemnat nimic pentru toată acea mulțime 
de copii nenorociţi. 

Dar în timp ce Jenny îl privea cu ochii ei mari și dis- 
peraţi, ştiu că ar fi însemnat ceva extrem de important 
pentru ea. 

De obicei Peregrine se gândea înainte de a acţiona, 
fiind capabil de o răbdare infinită când era necesar. Dar 
uneori simţea un impuls puternic, irațional, şi atunci îl 
asculta întotdeauna. A 

Simţi un asemenea impuls acum. În definitiv, nu era 
împotriva principiilor lui să dea o mână de ajutor dacă 
asta nu-i strica celelalte planuri. Şi cineva îi rămânea 
dator pentru o faptă bună. 

- Nu vreau o amantă, zise el răstit, dar dacă vrei cu 
adevărat să pleci de aici, îţi pot găsi un loc unde să stai 
şi să te ajut să-ţi găsești o slujbă. 

Lui Jenny i se tăie respiraţia, de parcă nu-i venea să 
creadă că cineva răspunsese cu adevărat la rugămintea ei. 

- O, vreau să plec, șopti ea. Sigur că vreau. Dar ea n-o 
să mă lase niciodată să ies de-aici. 

Prinţul chibzui un moment. Probabil că ar fi putut 
cumpăra libertatea fetei dacă voia, dar să o fure de la 
doamna Kent ar fi fost deopotrivă mai ieftin şi mai sa- 
tisfăcător. Şi oricum, prefera întotdeauna să acționeze 
în secret. 

- Asta e camera în care lucrezi mereu? Cum fata în- 
cuviinţă, Peregrine continuă: O să vin iar mâine, între 
două și trei noaptea. O să arunc nişte pietricele în geam. 
Dacă ești singură şi gata de plecare, deschide fereastra și 
o să-ţi arunc o funie. 

- Nu sunt sigură că pot să ridic cerceveaua, zise ea 
şovăitoare. Au închis geamul și au vopsit pe deasupra 
cercevelei. 

Peregrine se ridică și se duse la fereastră. După ce îm- 
pinse la o parte draperiile grele şi opace, văzu că fata 
avea dreptate. Probabil că nimeni n-o mai deschisese de 
ani de zile. Își scoase cuțitul ascuns în cizmă, vârî lama 
la marginea tocului și apoi încercă să ridice cerceveaua 
de jos. I se încordară braţele până când se temu că se va 
sparge geamul. Apoi, dintr-odată, cerceveaua se desprin- 
se de ramă și se înălță cu un scrâșnet puternic. 

Se aplecă în afară și văzu o străduţă lăturalnică urât 
mirositoare, cufundată în beznă, ce separa bordelul de 
clădirea vecină. Toate ferestrele stabilimentului erau aco- 
perite de draperii grele, așa că nimeni nu avea să se uite 
afară ca să bage de seamă evadarea. Numără ferestrele 
ca să o identifice pe cea corectă în noaptea următoare, 
apoi o puse pe Jenny să miște cerceveaua înțepenită ca 
să se asigure că avea să reuşească singură. 

- Dacă am un client când ajungeţi aici, o să mă aştep- 
taţi? întrebă ea neliniștită. 

- Cam o jumătate de oră. Dacă tot nu poţi să pleci, 
O să revin următoarea noapte, şi noaptea următoare, 
dacă este necesar. Funia pe care o să ţi-o arunc o să aibă 
noduri la fiecare jumătate de metru. Crezi că o să poţi 
să cobori pe ea fără probleme? 

- O să mă descurc, rosti ea scurt. 

Gândindu-se că stătuse destul de mult ca să lase im- 
presia că-și făcuse treaba pentru care chipurile venise, 
Peregrine se îndreptă spre ușă. 

- Ar fi momentul să plec. Presupun că te vei ocupa de 
cearșafuri, pentru ca stăpâna ta să nu suspecteze ceea ce 
s-a întâmplat - sau mai degrabă, ce nu s-a întâmplat? 

Jenny îi aruncă o privire indignată. 

- Bineînţeles. Știu mult mai multe despre lucrurile 
astea decât păreți dumneavoastră să știți. 

- Atunci te voi lăsa să-ți foloseşti experienţa, spuse 
el amuzat. Apoi începutul de zâmbet îi dispăru de pe 
chip. Eşti sigură că vrei să pleci? Nu știi nimic despre 
mine. Aș putea să fiu un monstru mai mare decât doam- 
na Kent. 

- Da, zise fata ridicând din umeri. Aţi putea fi, dar 
prefer să-mi asum riscul. Nu am nici un viitor aici, şi 
poate că n-o să mai am niciodată o şansă ca asta. 

- Eşti o fată curajoasă. 

- Sau una tâmpită, răspunse ea cu țâfnă. 

În lumina slabă din cameră semăna cu un copil 
pe care dădaca îl trimisese la culcare, dar expresia de pe 
chipul ei micuţ era întru totul adultă. 

Peregrine era bucuros că-şi ascultase impulsul. Fata 
era inteligentă și optimistă, și merita o șansă să-și clădeas- 
că o viață mai bună. Era convins că avea să folosească 
bine această oportunitate. 


Mai târziu, după ce un Weldon sătul și satisfăcut de 
sine își lăsă oaspetele la Hotelul Clarendon, Peregrine 
nu se culcă până nu-și notă toate detaliile turului din 
acea seară. Numele și adresele aveau să se dovedească 
utile pentru investigaţiile lui Benjamin Slade. 


capitolul 5 


Era destul de mic în comparaţie cu alte baluri la 
modă. Rămăsese puțin spaţiu între invitaţi, cât să poţi 
trage aer în piept, şi Sara era foarte recunoscătoare pen- 
tru acest lucru. După ce sosise împreună cu Charles, 

trecuseră prin toată mulțimea de oaspeți, salutându-și 
prietenii și cunoştinţele. Charles îi găsi apoi un loc liniș- 
tit, pe jumătate ascuns după un ghiveci mare cu flori, și 
savurară împreună câte un pahar de punci. 

Sara tocmai își golea paharul, când logodnicul ei 
o întrebă: 

- Te simţi bine aici, draga mea? Dacă nu te superi 
să rămâi singură, aş vrea să merg puţin în camera cu 
jocuri de cărţi. 

- Du-te şi distrează-te, îl îndemnă ea dându-i paha- 
rul gol. Dacă voi simţi nevoia de conversaţie, o voi găsi 
fără efort. 

- Eşti admirabilă, zise el, atingându-i obrazul cu dege- 
te posesive. Sunt cel mai norocos bărbat, căci vei fi cea 
mai bună soţie. 

Apoi se întoarse pe călcâie şi dispăru în mulțime. 

Mulțumită de compliment, Sara îi privi spatele lat pe 
când se îndepărta, gândindu-se că logodnicul ei arăta 
minunat de distins în hainele elegante de seară. 

Privirea i se opri pe cei ce dansau în mijlocul sălii, 
şi își aduse aminte de primul ei sezon. Deși avusese în- 
totdeauna o fire sobră, îi plăcuse debutul ei în lumea 
adulților. Atunci râsese, dansase și flirtase tot atât de 
mult ca oricare dintre fetele din fața ei de acum. I se 
părea că trecuse o viață. 

Era cald, așa că-și desfăcu evantaiul și-l flutură cu un 
gest absent ca să-și răcorească faţa. De partea cealaltă a 
încăperii îi zări pe Ross și pe prinţul Peregrine. Vorbise 
puţin cu amândoi înainte. După aceea Ross, cu meti- 
culozitatea lui obişnuită, îşi dusese prietenul prin toată 
sala ca să facă noi cunoștințe. 

În timp ce-l contempla pe kafir, Sara se gândi că nu 
mai avea nevoie de un ghid în societatea englezească, 
asta dacă avusese vreodată. Se mişca între aristocrații 
britanici cu o siguranţă absolută, și ei, la rândul lor, 
păreau să-l accepte. Într-adevăr fusese primit cu brațele 
deschise; nu mai puţin de trei femei frumoase îi ascul- 
tau vrăjite fiecare cuvânt. 

Își închise cu un pocnet evantaiul din lamele de 
fildeș, simțindu-se sufocată de căldura numeroaselor 

lumânări şi a trupurilor în perpetuă mișcare. La stânga 
ei, ușile vitrate dădeau într-un balcon mare, așa că se 
strecură afară pentru puţin aer curat. Bucuroasă că nu 
era nimeni în preajmă, inhală adânc, savurând aroma 
delicată a grădinii după atmosfera grea din sala de bal. 

Cu trupul legănându-se în ritmul muzicii, privi 
dansatorii dinăuntru, ale căror corpuri păreau nişte 
pete abstracte de culoare prin perdelele translucide. 
De la accident, se mulțumea să urmărească dansul de 
pe margine. 

Se răsuci să se uite la luna plină, ce învăluia cartie- 
rul Mayfair într-o țesătură argintie fină. Nu avea nici un 
rost să-i invidieze pe cei care puteau încă dansa. 

Ar fi fost mult mai productiv să se gândească la pla- 
nurile ei de nuntă. Erau atât de multe lucruri de fă- 
cut, și majoritatea aveau să cadă pe umerii ei. Mătușa 
Marguerite, mama lui Ross, urma s-o ajute, dar, oricât 
de săritoare ar fi fost, nu-i putea înlocui mama. 

Concentrată asupra acestor reflecţii, nu auzi ușile de 
sticlă deschizându-se, așa că tresări într-un mod nevred- 
nic de o lady când auzi o voce profundă rostind aproape 
de urechea ei: 

- Este chiulitul un comportament adecvat la un bal 
londonez? 

Se întoarse pe dată, cu inima bubuindu-i în piept de 
surpriză, deși recunoscuse instantaneu glasul dulce și 
accentul prințului Peregrine. 

- Este acceptabil să te strecori afară pentru o gură de 
aer proaspăt, dar nu şi să-i sperii pe ceilalți invitați furi- 
şându-te în spatele lor, replică ea cu severitate. Poţi să-i 
dai lecţii unei pisici la pânditul pe furiș. 

- Dimpotrivă, eu am luat odată lecţii de pândit de 
la o pisică, declară el cu nostalgie în privire. De la un 
leopard arctic, mai precis. 

Cu părul negru și îmbrăcat în haine întunecate, Pere- 
grine aparţinea nopţii, însă era la fel de plin de viaţă pe 
cât era de irezistibil de atrăgător. Nu, nu irezistibil; Sara 
era o femeie adultă, care-şi putea controla emoţiile. 

- Dumneata ai pândit leopardul, sau el pe dumneata? 

- Amândoi, pe rând. La sfârșit aș fi putut să-l ucid, 
dar n-am suportat ideea. Era mult prea frumos. Râse. 
Nu spune nimănui că ţi-am dezvăluit asta, nu cred că 
sălbaticii nobili trebuie să fie atât de sentimentali. 

- Poţi fi descris în multe feluri, dar nu și ca sălbatic, 
zise ea după o clipă de gândire. Un sălbatic nu ştie ni- 
mic despre regulile civilizaţiei. Dumneata le știi, cred, 
dar nu alegi întotdeauna să le respecţi. 

- Ca de obicei, eşti incomod de perspicace, observă 
el. Dar destul cu seriozitatea. Vrei să dansezi cu mine? 

- Nu, mulțumesc. Sara își plecă privirea și-și netezi o 
cută pe rochia decoltată. Nu dansez. 

- Nu dansezi sau nu știi să dansezi? 

- Nu dansez, zise ea răstit. Apoi, temându-se că păru- 
se nepoliticoasă, aruncă o privire scurtă în sus şi adăugă: 
Probabil c-aș reuși să fac majoritatea pașilor, dar prefer 
să nu stârnesc mila prietenilor vechi care-și amintesc că 
pe vremuri am fost graţioasă. 

- În cazul acesta, eşti partenera perfectă pentru mine, 
spuse Peregrine, ademenind-o cu vocea lui catifelată. 
Am primit lecţii de dans european, dar nu am îndrăznit 
încă să-mi arăt priceperea în public. Haide, vom dansa 
împreună fără graţie. 

Inainte ca Sara să apuce să protesteze, Peregrine o tra- 
se în poziția de vals, cu mâna dreaptă pe talia rochiei de 
mătase turcoaz, cu stânga ţinând-o de mână, lăsând dis- 
tanţa corectă de treizeci de centimetri între ei. În timp 
ce se mișcau deja în ritmul muzicii, Sara bombăni cu 
resemnare amuzată: 

- Nu pot să cred că există un lucru pe lumea asta pe 
care n-ai îndrăzni să-l faci. 

- Îndrăzneala este ultima soluţie. Prefer să aranjez 
lucrurile în așa fel încât rezultatul să nu poată fi pus 
la îndoială. 

Deși prinţul nu dansa cu ușurința aproape instinc- 
tivă a practicii îndelungate, fusese instruit bine, iar gra- 
ţia înnăscută îi compensa defectele minore de tehnică. 
Sara nu putea spune același lucru despre ea însăși. Deși 
încerca să se relaxeze, era rigidă şi stângace, convinsă că 
o pândea dezastrul la următorul pas. 

Temerile îi fură confirmate când se împiedică la o 
întoarcere, piciorul ei slăbit nefiind în stare să reacţio- 
neze la schimbarea bruscă a centrului greutăţii. Dar în 
locul unei căderi umilitoare nu se produse decât o uşoa- 
ră neregularitate în ritmul lor, căci prinţul o ţinu cu 
putere şi o purtă pe sus prin momentul de slăbiciune. 
li zâmbi apoi: 

- Ei, a fost chiar așa de rău? 

Sara nu răspunse cu voce tare, își lăsă doar capul pe 
spate și râse. Relaxată acum, cu trupul moale, se lăsă 
condusă de el. Când Peregrine o luase pe calul lui, o 
eliberase de frica de durere. Acum o elibera din nou, de 
data aceasta de frica de a se face de râs. 

De ce o împiedicase mândria ei să danseze? Riscul de 
a fi considerată neîndemânatică era un preţ prea mic 
pentru o asemenea plăcere. 

În timp ce se roteau pe dalele de piatră, Peregrine 
o tachină: 

- Sunt dezamăgit, Lady Sara. M-am aşteptat la lipsă 
de grație. De fapt dansezi la fel de bine ca oricare altă 
doamnă de aici. 

- Nu chiar, dar mulțumesc pentru compliment. 

Se învârtiră pe pătratele de lumină făcute de uşile 
vitrate și plăcerea senzuală a dansului cuprinse fiinţa 
Sarei. În lunile și anii de după accident, făcuse tot posi- 
bilul să-și detaşeze mintea de trup, acesta fiind singurul 
mod de a supraviețui durerii nesfârşite. Acum, în bu- 
curia valsului, spiritul și trupul îi erau reunite pentru 
prima dată după zece ani. 

Terminaseră un dans şi erau la jumătatea celui de-al 
doilea, când Sara își dădu seama că simţea și o altă 
bucurie, mai focalizată. Era intens conştientă de cât de 
aproape era Peregrine de ea. În ciuda mănușilor, simţea 
că i se înfioară pielea pe unde îl atingea. Era atât de 
puternic, atât de atrăgător, atât de aproape... 

Prea aproape, distanţa dintre ei era mai puţin de jumă- 
tate din cât trebuia să fie, în ritmul acesta avea să ajungă 
în curând lipită de pieptul său lat. Şi Sara voia cu ne- 
rușinare să se întâmple exact așa. Voia să-şi ridice faţa 
către el şi să descopere dacă un sărut putea fi mai mult 

decât ceea ce trăise ea, voia să-i simtă corpul mișcân- 
du-se alături de al ei. 

Se înroși la față, dându-și seama că era din nou sub 
vraja prezenței lui masculine. Bărbatul acesta era pericu- 
los, și nici măcar nu încerca să fie. În cele din urmă, se 
opri şi se desprinse de el. 

- Trebuie să-mi trag răsuflarea. Nu sunt obişnuită cu 
atâta efort. 

Se așeză pe o bancă de piatră lângă balustradă şi-şi 
deschise evantaiul, simțind nevoia să-şi răcorească faţa 
ce-i ardea. Problema ei de temperatură nu fu deloc 
ușurată când prințul se aşeză lângă ea. Deși menținea 
o distanţă respectabilă, tot era prea aproape pentru con- 
fortul ei, căci îi percepea căldura corpului prin aerul 
răcoros al serii. 

- E limpede că dansul, ca şi călăria, ar trebui să facă 
din nou parte din viaţa dumitale, remarcă el. 

-Cred că ai dreptate. Sara zâmbi trist. Eşti un om 
primejdios, Alteță. 

- De ce spui asta? se interesă el privind-o cu ochii 
mijiți. 

- Pentru că ai puterea să schimbi vieți, rapid și fără 
prea mare efort. Cu siguranță continui să-mi schimbi 
mie viața. 

Peregrine ridică din umeri fatalist. 

- Viața se schimbă mereu, atâta doar că uneori se 
schimbă mai repede. Nu ai de gând să te măriți în cu- 
rând? Dacă faci asta, nimic din viața dumitale nu va mai 
fi la fel. Cu o schimbare bruscă de subiect, îi arătă evan- 
taiul: Am auzit că doamnele le folosesc ca să comunice 
cu domnii. Ştii cumva cum se face asta? 

- Limbajul evantaiului? Își aduse aminte de zilele ei 
de şcoală, când o fată dintr-o clasă mai mare le arătase 
gesturile, Sarei şi prietenei ei cele mai bune, Juliet. Îşi 
are originea în Spania, cred, pe când tinerii și tinerele 
erau mult mai strict separați decât aici. Amintindu-și 
de toate femeile ce se înghesuiau în jurul prinţului, 
adăugă pe un ton uşor ironic: În zilele astea e mult mai 
ușor de transmis un mesaj, dar ar putea apărea o oca- 
zie când vei avea nevoie să înţelegi codul acesta secret. 

Stai să văd dacă mi-l mai amintesc. După un minut 
de gândire, reluă: Un lucru important e că nu numai 
evantaiul vorbește, ci şi ochii şi întreg corpul. 

Își deschise evantaiul. Era un obiect elegant de dan- 
telă spaniolă neagră fixată pe lamele sculptate de fil- 
deș, un dar din partea lui Charles. Lipindu-l de obrazul 
drept, spuse: _ 

-Asta înseamnă „Da“. Il mută pe obrazul stâng. 
Și asta înseamnă „Nu“. Apoi își trecu evantaiul peste 
ochi, însoţind mişcarea cu o privire întristată. Asta în- 
seamnă „Îmi pare rău“. 

Lumina lunii sclipi în ochii amuzaţi ai lui Peregrine. 

- Poate fi transmis și un mesaj mai complex? 

Din moment ce o demonstraţie activă ar fi ajutat-o să 
se îndepărteze puţin de prezenţa lui atât de tulburătoa- 
re, Sara se ridică și traversă balconul. 

- Dacă duc evantaiul în mâna stângă așa, înseamnă 
că doresc să te cunosc, 

- Asta e bine, zise el aprobator. Dar având în vedere 
că ne cunoaștem deja, ce ar putea veni după asta? 

- Dacă ţin evantaiul în mâna dreaptă în fața mea, 
înseamnă ,„Urmează-mă“. Mergând către el, îi arătă miş- 
carea, apoi se întoarse şi îi aruncă o privire şireată peste 
umăr să vadă dacă o urma. 

Prinţul se ridică intrând în joc și veni după ea. Sara 
se întoarse către el și-și deschise evantaiul foarte larg, 
însoțind mișcarea de o privire arzătoare. 

- Asta înseamnă „Așteaptă-mă“. 

- Ce să aştept? întrebă el cu interes, oprindu-se la trei 
pași de ea. 

Sara își trecu evantaiul peste frunte, apoi şuieră 
melodramatic: 

- „Suntem priviţi!“ 

Peregrine aruncă o privire la ușile vitrate. Din sala 
de bal răsuna un nou vals, și muzica opulentă inunda 
noaptea cu acordurile ei. 

- Din fericire nu, șopti el conspirativ întorcându-se 
iar către Sara. Se pare că nimeni altcineva nu simte ne- 
voia de aer proaspăt. Are evantaiul ceva de spus când 

cei doi sunt în sfârșit singuri, sau acum trebuie să ne 
folosim numai de cuvinte? 

- Unele doamne sunt prea timide sau bine-crescute 
ca să-și exprime dorințele. Un impuls nebunesc o îm- 
pinse pe Sara să facă un lucru pe care n-ar fi îndrăznit 
niciodată să-l facă în mod deschis. Închizându-și evan- 
taiul, își atinse mânerul de buze. Așa că asta înseamnă 
„Sărută-mă“. 

Nu credea că Peregrine avea să-i accepte invitația jucă- 
ușă, dar când se apropie de ea, își simţi inima tresăltân- 
du-i de panică. Era aproape înspăimântător cu puterea 
şi masculinitatea lui, astfel că Sara aproape dădu înapoi, 
dar rămase totuși pe loc. Așteptă, pe jumătate conster- 
nată de propria ei obrăznicie, pe jumătate tânjind să 
simtă rezultatul. 

Peregrine îi ridică bărbia cu un deget, privirea lui in- 
tensă capturând-o pe a ei pentru o clipă nesfârșită. Sara 
ştia că aceasta era ultima ei șansă la o retragere respecta- 
bilă, dar încă o dată rămase fermă pe poziţie, așteptând 
şi dorind. Încet, prinţul își înclină capul până când bu- 
zele i le atinseră pe ale ei. Sărutul lui era cald și subtil, 
blând ca aripa unui fluture, și totuși o mișcă într-un fel 
cu totul neașteptat. 

Sara îşi mișcă gura pe a lui, dorind mai mult, însă 
când el îi răspunse, se trase înapoi cutremurată. Se între- 
base cum era sărutul lui, şi descoperise nu un răspuns, 
ci mai multe întrebări. Întrebări periculoase... 

li spuse aproape fără suflare: 

- Dacă ţin evantaiul în mâna dreaptă așa, înseamnă 
„Eşti prea dornic“. 

- Se poate să fii prea dornic? o întrebă el încet. 

Se aplecă iar şi-şi lipi buzele de pielea sensibilă de 
la tâmplă. În acelaşi timp îşi trecu degetele peste gâtul 
ei, apoi peste umerii ei goi într-o mângâiere delicată, 
profund erotică. 

Sarei i se tăie respiraţia. Pentru prima dată în viaţă 
simţea dorinţa dulce, feminină, de a se topi în brațe- 
le unui bărbat, de a i se oferi cu același abandon ca-n 
timpul valsului, să-l urmeze oriunde o conducea. Însă 
capitularea în fața dorinței ar fi fost o greşeală imensă. 

Ridicând evantaiul între ei, îl vântură rapid înainte şi 
înapoi, trimițând aer răcoros pe feţele amândurora. 

- Mişcarea rapidă a evantaiului înseamnă „Sunt 
logodită“. 

- Într-adevăr, murmură el. Silueta lui zveltă era cu 
spatele la ferestre, și Sara nu-i putea vedea chipul. Ce pă- 
cat! Îţi iubeşti viitorul soţ, Lady Sara? 

Tânăra femeie șovăi, căci întrebarea o făcuse să se sim- 
tă la fel de inconfortabil ca și sărutul. Răspunse pieziş: 

- Dacă învârt evantaiul în mâna dreaptă înseamnă 
„Iubesc pe altul“. Dar nu se putu forța să demonstreze 
şi acest gest. Când privirea gânditoare a lui Peregrine 
se duse pentru o clipă la mâna ei dreaptă nemișcată, 
adăugă pe un ton tăios: Dacă învârt evantaiul în mâna 
stângă, înseamnă „Vreau să mă lași în pace“. 

Transferând evantaiul în cealaltă mână, îl legănă 
rapid. 

- Chiar vrei să te las în pace, dulce Sara? 

li oferi un zâmbet leneș și intim. Deși nu-și clinti nici 
un mușchi, Sara avu senzaţia că parcă se întindea către 
ea s-o îmbrăţişeze. Atracția lui era atât de puternică, în- 
cât dacă i s-ar fi predat, ar fi căzut drept în braţele lui. 

De neconceput! Era o lady de vârstă matură şi cu un 
temperament echilibrat, nu o fetișcană zăpăcită. După 
o luptă scurtă și feroce în sinea ei, își ridică evantaiul şi 
lăsă dantela neagră să-i atingă obrazul stâng. 

- Nu, nu vreau să mă lași în pace. Apoi își lăsă mâna 
cu evantaiul în jos. Cu privirea rece, îi spuse fără echivoc: 
Asta înseamnă că suntem prieteni. Nimic mai mult. 

- Să îndrăznesc să sper că nimic mai puţin? rosti el cu 
seriozitate. Nu vreau să te jignesc. 

Poate că era periculos să fie prietena lui. Şi totuși 
nu făcuse decât să-i dea cel mai uşor şi nevinovat sărut. 
Problema nu era el, ci ea. Își ridică evantaiul şi îl lipi 
de obrazul drept într-un gest de acceptare. „Da, voi fi 
prietena ta.“ 

- Perfect. Peregrine arătă cu un gest din cap către sala 
de bal, unde muzica era oprită pentru moment. Eşti 
gata să dansezi din nou, de data asta în faţa celorlalți? 

Curentul alarmant de atracție se întrerupse brusc. 
Pentru o clipă, Sara se întrebă dacă nu cumva îi rătăcise 
mintea și tocmai își venise în fire. Prințul redevenise 
un bărbat ca oricare altul; într-adevăr, unul remarcabil 
de atrăgător, dar nu irezistibil. Oftă de ușurare. Câteva 
clipe o luase razna, însă acum îşi recăpătase judecata. 

-Sunt gata dacă şi dumneata ești, Alteță. 

Peregrine îi deschise uşile balconului și Sara intră în 
sala de bal clipind la lumina licăritoare ce se refracta din 
prismele candelabrelor. De cealaltă parte a sălii îl obser- 
vă pe Charles, care părea surprins neplăcut s-o vadă cu 
prinţul Peregrine. Îşi alungă însă gândul când muzica 
reîncepu, iar kafirul o conduse într-un alt vals. 

Dansul acesta fu la fel de încântător precum celălalt, 
şi dorinţele periculoase păreau să fi fost doar o iluzie. 
Când se opri muzica, Peregrine se înclină în faţa ei cu o 
politeţe desăvârşită. Şi el probabil suferise un acces de 
nebunie pe balcon, iar acum își revenise. 

-Trebuie să te pregăteșşti, Lady Sara. Acum fiecare 
bărbat din sală va dori să danseze cu dumneata. 

Sara izbucni în râs. Tocmai atunci, Ross apăru lân- 
gă ea. 

- Am venit să-mi revendic verişoara, Mikahl. 

Muzica se porni din nou și Ross o purtă într-un alt 
vals. Tachinând-o afectuos, îi spuse: 

- Sara, ființă infamă, de ce ai dansat pentru el, dar nu 
și pentru mine? 

-El nu mi-a dat timp să-i refuz invitaţia, explică ea. 
Și apoi, după ce am început să dansez, mi-am dat seama 
că nu mai voiam să mă opresc. Ross o conduse cu abi- 
litate evitând coliziunea iminentă cu un alt cuplu, iar 
Sara continuă: M-a convins şi să călăresc din nou. 

Verișorul ei scoase un şuierat de uluire. Mai mult 
decât oricine în afară de Sara însăşi, ştia câtă durere şi 
teamă se ascundeau în spatele cuvintelor ei glumeţe. 

- Cum a reușit? 

- Nu sunt întru totul sigură, recunoscu ea. Pur şi sim- 
plu face lucrurile să pară... posibile. 

- ţi place de el? o iscodi Ross privind-o insistent. 

- Foarte mult. Exact cât de mult nu avea de gând să 
recunoască. După cum ai spus și tu, prinţul Peregrine e 
diferit de toată lumea. Apoi Sara zâmbi, relaxată cum 
nu era decât în prezenţa lui Ross. Şi asta e bine. Nu cred 
că Londra ar supravieţui cu prea mulți oameni ca el. 

Pe lângă faptul că era cel mai frumos bărbat din în- 
căpere, Ross era și un dansator excelent, și Sara se simţi 
la fel de în siguranţă în braţele lui ca în ale lui Pere- 
grine. După aceea, cu alți parteneri, avu câteva proble- 
me minore, o dată împiedicându-se așa cum se temuse, 
dar nu lăsă ca incidentul să-i strice plăcerea abilității 
ei redescoperite. 

Dansă necontenit tot restul serii, astfel că la pleca- 
re era într-o stare de epuizare fericită. În trăsura lui 
Charles, pe drumul spre casă, tânăra femeie își rezemă 
somnoroasă capul de spătarul moale de piele. 

- Ai părut să te distrezi, draga mea, remarcă el în timp 
ce vehiculul înainta hurducându-se pe drumul pietru- 
it. Nu mi-am dat seama că piciorul tău olog îți permite 
să dansezi. 

Sara era prea binedispusă ca să se simtă jignită de 
lipsa lui de tact. Răspunse calm: 

- Nici eu. Prinţul Peregrine m-a convins să încerc. 

- Ah, da. Prinţul kafir, zise el cu o notă de dezaproba- 
re în voce. Am văzut că ai stat singură cu el pe balcon. 
Sunt surprins de tine, Sara. 

- A fost o întâmplare, nu un aranjament premeditat, 
Charles. Acum, perfect trează, Sara îşi înălță capul de pe 
spătar. Ce bănuiești că am făcut acolo cu el? 

Nu era obişnuită să i se pună sub semnul întrebării 
acţiunile, iar vinovăția pe care o simţea pentru purtarea 
ei necuviincioasă fu covârșită de iritarea provocată de 
tonul lui. 

- Ştiu foarte bine că nu ai încălca niciodată regulile 
bunei-cuviinţe, draga mea, o asigură el, evident surprins 
de felul cum îi interpretase ea remarca. Dar trebuie să 
fii atentă la aparenţe. Este un străin, la urma urmei, şi 
unul de o moralitate dubioasă. 

- Chiar tu mi-ai sugerat să-i cultiv prietenia, îi atrase 
ea atenţia înțepată. Te-ai răzgândit şi nu mai vrei să faci 
afaceri cu el? 

- Câtuşi de puţin. Am luat cina aseară și este foarte 
interesat de propunerea pe care i-am făcut-o. Sper că 
mi se va alătura într-o afacere foarte promițătoare. 
După o pauză, Charles continuă: Dar am... auzit lucruri 
care sugerează că nu e un tovarăş potrivit pentru o 
doamnă rafinată. 

- Serios? întrebă ea plină de curiozitate. Ce fel de 
lucruri? 

- Nu o să-ți pângăresc urechile cu asemenea povești, 
dar nu e genul de bărbat cu care ar trebui să fii singură. 

-Prințul e prietenul lui Ross şi mi s-a părut că se 
poartă ca un gentleman, declară ea ritos, fără nici o 
încercare să-şi ascundă iritarea. Dacă nu-i poţi expune 
mai precis defectele, nu am nici o intenţie să renunţ la 
prietenia lui. 

-Nu o să-i permit soției mele să mă sfideze, Sara. 
Deși Charles vorbise încet, trăsura întunecată pulsa de 
furia lui abia reţinută. 

- Nu sunt soţia ta încă, preciză Sara, uluită de mânia 
lui, care i se părea complet disproporţionată. Şi dacă 
nu ai de gând să fii rezonabil, poate că ar trebui să ne 
răzeândim în privinţa căsătoriei. S-ar putea să nu ne po- 
trivim atât de bine pe cât am crezut. 

- Nu! Se opri și înjură încet, aproape neauzit. Ale- 
gându-şi cuvintele cu grijă, spuse: lartă-mă, scumpo. 
Nu vreau să par nerezonabil, dar asiaticii sunt niște 
oameni foarte acaparatori. Își ţin propriile femei în izo- 
lare, așa că își închipuie că libertatea mai mare a feme- 
ilor europene înseamnă imoralitate. Deși prinţul e un 
om de toată lauda, sunt îngrijorat că ar putea interpre- 
ta greșit, ca desfrânare, un comportament nonșalant, 
altminteri izvorât din buna-creştere. O luă de mână, iar 
glasul i se îmblânzi: Eşti foarte prețioasă pentru mine. 
Nu pot suporta gândul că acel... acel străin ar putea să 
te insulte. 

Sara rămase tăcută, lăsându-și mâna pasivă într-a lui. 
Oare așa o vedea kafirul, ca pe o femeie occidentală 

de moravuri uşoare care ar fi fost disponibilă pentru 
o aventură ilicită? Îşi subție buzele. Gândul acesta era 
neplăcut, dar nu avea o importanță reală, căci Peregrine 
era pur şi simplu o cunoștință întâmplătoare, o stea 
căzătoare care avea să dispară în curând din viața ei. 

Cu adevărat importantă era problema căsătoriei. 
Dacă voia să se retragă din logodnă, acum era momen- 
tul s-o facă, înainte ca planurile de nuntă să fie fixate și 
invitaţiile trimise. 

Un soţ avea dreptul să se aștepte ca soția să se supu- 
nă dorințelor lui, și acesta fusese unul dintre motive- 
le principale pentru care Sara nu avusese niciodată o 
dorinţă puternică de a se mărita. Oare chiar voia să se 
lase în puterea lui Charles Weldon? Un bărbat ca Ross, 
cu umor şi o minte deschisă și iscoditoare, ar fi fost 
un soț mult mai agreabil. Poate că imposibilitatea de a 
găsi un bărbat asemănător cu vărul ei era motivul real 
pentru care nu se măritase încă. 

Deşi Charles era bogat, bine-crescut şi chipeș, era te- 
ribil de conservator. Avea un simţ al umorului foarte 
limitat şi, deşi, călătorise mult în tinereţe, experienţele 
lui nu făcuseră decât să-i confirme credinţa că Marea 
Britanie era superioară în toate privinţele oricărei alte 
țări de pe pământ și nu îi deschiseseră deloc mintea. 
Mai mult, explozia iraţională de furie din seara aceasta 
sugera că putea fi un soț mult mai dificil decât se gân- 
dise ea. 

După o perioadă scurtă de gândire, îi oferi un zâm- 
bet slab. Spiritul protector al lui Charles era iritant, dar 
intenţiile lui erau bune. Pe deasupra, căsătoria aceas- 
ta însemna atât de mult pentru tatăl ei; îşi amintea cât 
de sincer o îndemnase ducele să accepte propunerea 
lui Weldon. 

Îngrijorat de tăcerea ei prelungită, Charles îi strânse 
mâna. 

- Sara? Te rog, spune că-mi ierți enervarea. 

- Nu e nimic de iertat, căci ştiu că ai vorbit din grijă 
pentru mine. Dar pentru viitor, amintește-ţi că sunt per- 
fect capabilă să mă descurc în fața impertinenţei mascu- 
line. Sărutul acela nu fusese rezultatul necuviinţei lui 

Peregrine, își zise ea. Şi nu avea să se mai întâmple nici- 
odată. Reluă cu glas tare: Cred însă că ar trebui să discu- 
tăm puţin despre modul în care ne vom purta unul cu 
celălalt după nuntă. 

- Ce vrei să spui! întrebă el dându-i drumul la mână. 

Sara făcu o pauză să-şi adune gândurile. 

-Nu sunt o fată tânără - sunt stăpâna casei tatălui 
meu de mai mulți ani deja și sunt obişnuită să am într-o 
oarecare măsură independenţă. Am nevoie de spaţiu să 
respir. Dacă nu poţi accepta asta, s-ar putea să fii mai 
fericit cu o soție mai docilă. Cum Weldon nu-i răspunse 
imediat, adăugă: Dacă asta e alegerea ta, te eliberez din 
logodna noastră. Nu vreau să regreți vreodată că m-ai 
ales pe mine. 

-Ai un simţ al onoarei care îţi face cinste, Sara, răs- 
punse el cu vocea caldă și liniştitoare. Eşti exact ceea 
ce-mi doresc de la o soție, căci pun mare preț pe ma- 
turitate și experienţă. Dar deşi sunt dispus să-ți ofer 
o autonomie considerabilă, trebuie să recunoști că în 
unele privinţe o femeie trebuie să accepte ghidarea unui 
bărbat. Este datoria soţului să-și protejeze consoarta de 
latura sordidă a vieţii. 

Sara nu era sigură că accepta această teorie, dar to- 
nul lui moderat îi calmă îndoielile. Probabil văzuse prea 
mult în ceea ce fusese doar o dispută minoră între doi 
oameni obosiţi. Pe când trăsura se oprea în faţă la Had- 
donfield House, îi spuse: 

-Atunci se pare că ne înţelegem unul pe celălalt: 
dacă tu îmi vei ierta independenţa, eu îţi voi ierta tem- 
peramentul. 

- Excelent. 

O ajută să coboare din trăsură, apoi o escortă pe trep- 
tele late de granit, ţinând-o de braţ cu solicitudine. 

Spre surpriza Sarei, pe când așteptau ca servitorul să 
le deschidă uşa, Charles o trase spre el şi o sărută. Aces- 
ta nu semăna cu sărutul indecent pe care i-l dăduse la 
logodnă. Semăna mai mult cu sărutul uşor pe care i-l 
dăduse Peregrine pe balcon. Însă nu avu deloc reacţia 
pe care o avusese atunci. De fapt, nu simţi nimic. 


+ 

În timp ce trăsura se îndepărta de Haddonfield 
House, mâinile lui Weldon tremurau, încleștându-se 
în pumni şi desfăcându-se, ca mărturie mută a furiei 
lui. Într-adevăr, Lady Sara St. James era exact ceea ce 
dorea de la o soţie. Zestrea ei enormă avea să-i fie 
de mare folos şi, în ciuda aspectului destul de modest, 
totuși frumuseţea ei rafinată avea să-i aducă apreci- 
erea celorlalți. Firea ei rece, fără pasiune, îl excita, 
astfel că, plin de generozitate, era pregătit să-i treacă 
handicapul cu vederea. 

Cel mai important lucru era obârșia ei, datorită 
căreia avea să obţină titlul nobiliar pe care-l jinduia 
de atâta timp, titlu care-i fusese refuzat pentru că era un 
fiu mai tânăr. Dar cum îndrăznea să-și sfideze viitorul 
soț? Era scârbit de încăpăţânarea pe care i-o arătase în 
seara asta. Asta nu era deloc purtarea la care se aștepta 
el de la o doamnă. Intenţiona să o lase în voia ei până la 
nuntă, dar după aceea avea s-o înveţe el ce nebunie era 
să-l contrazică. Soţia unui gentleman trebuia preţuită și 
protejată; în schimb, trebuia să i se supună bărbatului 
în toate privinţele. 

Şi Lady Sara avea s-o facă foarte curând. 

Era o ironie a sorții că disputa lor avusese ca motiv 
un străin murdar şi imoral. El știa foarte bine că o lady 
de rafinamentul Sarei nu s-ar fi purtat niciodată necu- 
viincios cu un bărbat abia ieșit din sălbăticie, un bărbat 
care ceruse cu atâta nerușinare un tur al bordelurilor 
Londrei. În seara aceea îşi dăduse în vileag josnicia. 

Un englez știa să separe sfinţenia relaţiei maritale de 
poftele lumești pe care i le stârneau prostituatele, dar 
prinţul - dacă era într-adevăr un prinţ - dovedise că 
nu avea această înțelegere. Dumnezeu s-o ajute pe soția 
unei asemenea bestii, căci era clar că avea s-o trateze ca 
pe o târfă. 

Seara aceea confirmase credinţa lui Weldon că Lord 
Ross Carlisle exercita o influenţă proastă asupra logod- 
nicei sale. El era cel care-i ceruse să se comporte prie- 
tenos cu kafirul, și fără îndoială el o încuraja și în alte 
gesturi nepotrivite. După căsătorie, intimitatea Sarei cu 
vărul ei trebuia să dispară. Ar fi fost greşit să le interzică 

legătura cu totul, căci Lord Ross era fiu de duce, 
dar Weldon avea de gând să-i dea limpede de înțeles 
soției lui că lordul nu era binevenit în casa lui. Lady 
Sara avea să-şi asculte soțul în această privință, ca în toa- 
te celelalte. 

Își scoase batista și-și şterse transpirația de pe față. 
Știind că nu avea să poată adormi în noaptea aceea fără 
să găsească o alinare înainte, bătu în acoperișul trăsurii 
ca să-i atragă atenţia vizitiului şi apoi îi dădu ordine spre 
o nouă destinaţie. 

Vehiculul se întoarse spre Soho, la stabilimentul spe- 
cializat în flagelare al doamnei Cambridge. Erau acolo o 
pereche de gemeni, frate și soră, amândoi foarte drăgă- 
lași. Urma să-i pedepsească pe ei pentru păcatele înfăp- 
tuite de Lady Sara. Weldon zâmbi în întuneric. Urma să 
aibă parte de un sfârșit foarte satisfăcător al serii. 


capitolul 6 


Salvarea lui Jenny Miller de la bordel se dovedi a fi o 
chestiune simplă. După ce plecă de la bal, Peregrine se 
întoarse la hotel și își schimbă hainele de seară cu altele 
la fel de întunecate, dar mai puţin bătătoare la ochi. 

Mai devreme în aceeași zi, prinţul și servitorul lui, 
Kuram, fuseseră într-o expediţie discretă de orientare 
la bordelul doamnei Kent. Kuram aranjase și să închi- 
rieze o birjă pentru noaptea aceea. Vehiculul era ca mii 
de alte birje londoneze asemănătoare, și doar un ochi 
foarte experimentat şi-ar fi dat seama că de fapt calul 
prăfuit ce-o trăgea era de o calitate mult mai bună decât 
se găsea de obicei la o asemenea trăsură de oraş. 

Peregrine îl lăsă pe Kuram să mâne calul, iar el răma- 
se înăuntrul birjei, gândindu-se la Lady Sara St. James. 
Era o surpriză constantă pentru el, fiind diferită de orice 
femeie pe care o cunoscuse vreodată. In afară de inteli- 
genţa și de curajul ei tăcut, era la fel de directă ca Lord 
Ross. Calitatea asta însemna că ar fi trebuit să fie lesne 
de manipulat, pentru că oamenii cu o personalitate fran- 
că nu bănuiesc de obicei că alții pot încerca să-i înșele. 

Ar fi fost o provocare interesantă să pună capăt 
logodnei într-un fel care să fie ușor pentru Lady Sara 
şi dureros pentru Weldon. Dar în loc să se gândească 
la metode și mijloace, Peregrine se trezi gândindu-se la 
sărutul pe care i-l dăduse. Când Sara îi răspunsese cu 
un amestec îmbătător de uimire inocentă și senzuali- 
tate, el intuise că sub exteriorul ei atât de cuviincios se 
ascundea o femeie pasională. 

De-a lungul anilor învățase că putea atrage atenţia 
şi interesul unei femei prin simpla forță a voinţei sale. 
Era o chestiune de concentrare, de focalizare a între- 
gii lui dorinţe. Când făcea acest efort, chiar şi cele mai 
puţin receptive femei reacționau pozitiv, iar pe cele 
mai sensibile le putea ademeni în mâna sa ca pe un 
şoim antrenat. 

Din fericire, Lady Sara se dovedise foarte sensibilă. 
Chiar și când nu se străduia în mod deosebit, exista un 
puternic curent de atracţie între ei, dar când încerca în 
mod conștient să-i capteze interesul, tânăra aristocrată 
se înmuia și se deschidea ca o floare. Dacă n-ar fi fost 
într-un loc public, ar fi fost încântat să continue ceea ce 
începuseră. Cu toate că şovăise, Peregrine n-avea nici o 
îndoială că ar fi putut-o convinge să se răzeândească. 

Pe de altă parte, inocenţa ei îl supăra. Deşi îi promi- 
sese lui Ross că nu avea s-o rănească, inocenţii manifes- 
tau o fragilitate notorie. Tocmai de aceea prefera el să-i 
evite. Deși Lady Sara avea douăzeci şi şapte de ani şi 
era o persoană foarte echilibrată, risca să sufere grav pe 
plan emoţional ca urmare a războiului dintre Peregrine 
şi duşmanul lui. 

Expresia prinţului se aspri. Ar fi preferat să nu tră- 
deze încrederea lui Ross, dar nu permitea nimănui să 
intervină între el și scopul lui. Deşi ar fi fost regretabil 
dacă sensibilităţile delicate ale tinerei lady ar fi fost ră- 
nite, orice rană făcută de el avea să fie un fleac în com- 
paraţie cu dezastrul care i s-ar fi întâmplat dacă devenea 
soţia lui Weldon. 

Și-o alungă din minte când birja trecu zdruncinân- 
du-se pe străduţa lăturalnică pe care o verificase mai 
devreme în aceeaşi zi. Kuram opri la capăt, în aşa fel 

încât birja și calul să fie ascunși de umbre. Dacă erau 
urmăriți, puteau să se retragă rapid. 

Peregrine ridică colacul de funie pe care-l pregătise 
dinainte şi și-l aruncă peste umăr, apoi cobori din birjă 
şi se duse tiptil până la stabilimentul rău-famat al doam- 
nei Kent. La ora aceea, străduța mizerabilă era pustie, 
deşi se auzeau urlete și râsete de oameni beţi dintr-o 
cârciumă învecinată. 

Partea de sus a bordelului era iluminată de lună, ast- 
fel că-i fu ușor să numere ferestrele. Două etaje deasupra 
străzii, a doua fereastră din spate. Neavând deloc chef să 
cotrobăiască prin gunoaiele putrede, își adusese câteva 
pietricele cu el. Scoase una din buzunar și o aruncă în 
geamul murdar. După ce trecu un minut fără răspuns, 
mai aruncă una. 

Era pe punctul de a o arunca pe a treia, când gea- 
mul fu ridicat prin câteva mişcări smucite. Un căpşor 
blond apăru şi se uită cu prudenţă în jos. Peregrine ieși 
în lumina lunii, ca să poată fi identificat de Jenny. După 
ce fata îi făcu un semn cu mâna că-l văzuse, Peregrine 
îi aruncă un capăt al frânghiei. Fata nu-l prinse prima 
dată, şi frânghia scoase un scârțâit când alunecă pe zidul 
de cărămidă, dar nimeni nu ieşi să vadă ce se întâmpla. 
În zona aceasta a orașului, orice sunet asemănător era 
pus pe seama şobolanilor. 

La a doua încercare, Jenny prinse frânghia şi apoi dis- 
păru înăuntru. Vrând ca totul să fie simplu, Peregrine 
legase capătul funiei într-un laţ, așa că nu trebuia decât 
să-l treacă peste unul din stâlpii patului. 

Jenny reapăru după un minut cu o bocceluţă în care 
îşi strânsese toată averea. După ce lăsă legătura în jos 
către salvatorul ei, se cățără pe pervazul ferestrei. Chiar 
şi de la opt metri mai jos, Peregrine îi văzu frica pe chip, 
dar fata se întoarse fără ezitare şi începu să coboare în- 
cet pe frânghie. 

Era mică și agilă, și cu ajutorul nodurilor pe care le 
făcuse el la fiecare jumătate de metru ajunse la pământ 
fără nici o dificultate serioasă. Avu un moment mai de- 
licat când auzi un țipăt înăbușit din camera de dedesub- 
tul celei în care locuise. Capul lui Jenny era în dreptul 


Mătase şi umbre 87 


pervazului și pentru o clipă îngheţă pe loc, probabil 
gândindu-se la tot ce i se întâmplase între zidurile acelui 
bordel. Apoi își continuă coborârea lentă. 

Când ajunse suficient de aproape să o poată atinge, 
Peregrine puse la pământ legătura de lucrușoare și se 
întinse în sus s-o prindă pe fată de talie. Trupul ei mic 
era rece ca gheaţa și tremura. După ce o aduse pe pă- 
mânt, o întrebă încet: 

- Eşti bine? 

Jenny dădu din cap că da, își ridică bocceaua de jos, 
dar continuă să tremure. Prinţul își scoase mantaua şi o 
înfășură în jurul ei. 

- Birja e foarte aproape. 

Fata încuviinţă din nou și îl urmă în stradă. Din ne- 
fericire locul nu mai era pustiu, căci trei marinari beţi 
se revărsaseră din cârciumă şi mergeau pe mijlocul dru- 
mului, agăţându-se unul de celălalt și cântând fals. Pere- 
grine și Jenny trebuiau să treacă pe lângă ei ca să ajungă 
la birjă. O luă pe fată de braţ cu mâna liberă. 

- Nu te îngrijora, o să fie bine, îi șopti. Stai aproape 
de mine și continuă să mergi. 

- Hei, băieţi, strigă cel mai înalt dintre marinari. Uite 
ce păsărică de noapte drăguță. li zâmbi libidinos lui 
Jenny. Hai cu noi, scumpo, o să-ți dăm de trei ori mai 
mult ca ăsta. 

Fata se uită speriată în sus, iar strălucirea lunii îi 
scoase în evidență trăsăturile minunate. Cu părul ei 
blond lung și rochia stridentă de târfă, arăta ca visul 
oricărui marinar. 

Văzând-o, un altul, o matahală mare cât un bivol, 
scoase un fluierat. 

- Ah, chiar că e frumoasă. Cei trei începură să se 
apropie de pradă, și huiduma o îndemnă: Hai să te văd 
mai bine, fătucă. 

Cu oţel în voce, Peregrine rosti: 

- Domnișoara e cu mine. 

- Ei, asta nu-i domnişoară, orice cretin poa’ să vadă, 
pufni individul mai înalt. Cu o bună dispoziţie de bețiv, 
continuă: N-o păzi cum îşi păzeşte câinele osul, amice. 
Ce zici să ne-o împărțim toţi patru între noi? 

Jenny scoase un icnet disperat, iar Peregrine se postă 
între ea și bețivi. 

- Am spus nu. E a mea. 

Jovialitatea marinarilor se transformă în mânie. 

- Să nu zici că n-am fost politicoși, zise matahala. 

Fără nici o avertizare, se repezi către Peregrine, întin- 
zându-și mâinile să-l prindă de gât. 

Prinţul păși înainte fără grabă şi prinse încheietura 
dreaptă a atacatorului. Cu o singură mişcare lină, îi ră- 
suci braţul într-o poziţie în care cotul îi era în pericol să-i 
fie rupt. Bărbatul urlă şi cei doi tovarăși ai săi îi săriră 
în ajutor. Peregrine își răsuci victima pe loc și-o azvârli 
către ceilalți doi marinari. 

La cinci secunde după începutul încăierării, cei trei 
beţivi zăceau în mizeria străzii ca nişte popice dărâmate. 
Cel mai înalt începu să se ridice în picioare, dar o lovi- 
tură în burtă îl făcu să-și piardă elanul. Fără blândețe, 
Peregrine îl izbi pe zdrahonul mare cât un bivol cu vâr- 
ful cizmei. 

- Găsește-ţi altă femeie și asigură-te că vrea şi ea. Dacă 
iei una care nu te vrea, o să aud despre asta şi o să vin 
să te caut. 

Ochii marinarului erau plini de ură, dar se mulțumi 
cu niște înjurături scârboase în loc să reia lupta. Pere- 
grine o luă pe Jenny din nou de braţ și o conduse către 
birja ce-i aştepta. 

Fata aruncă o privire către mustăciosul Kuram, care 
stătea pe capră cu un aer ameninţător. Făcuse totuși 
efortul de a fi mai discret, punându-și un turban negru 
în loc de cel alb. 

-El de ce n-a venit să vă ajute? îl întrebă ea pe 
Peregrine. 

Kuram răspunse singur într-o engleză cu accent 
puternic: 

- N-a fost necesar. 

Jenny aruncă o privire spre salvatorul ei, apoi zâmbi. 

- Da, cred şi eu, murmură apoi, în timp ce se urca 
în birjă. 

Când birja se puse în mișcare, Peregrine scoase o 
mică ploscă de coniac. 

- Bea puţin. Ai nevoie. 

Jenny se supuse tăcută, înecându-se când alcoolul îi 
arse gâtul, apoi îi dădu plosca înapoi. 

- Dacă mi-ar fi trecut vreodată prin minte să lucrez 
pe străzi, gașca aia de nemernici m-ar fi făcut să mă 
răzgândesc. 

- Bine. Traiul în casa spurcată a doamnei Kent pare 
o plăcere în comparaţie cu viaţa unei femei de stradă. 
Poţi duce o viață mult mai bună. Peregrine auzi fâșâitul 
stofei când fata trase mantaua mai strâns în jurul ei. 
N-ai și tu o manta? 

- Doar n-o să-și irosească ea banii pe haine de ieșit 
afară pentru cineva care stă tot timpul înăuntru, răspun- 
se Jenny cu amărăciune. 

- Ai dreptate. 

Rămaseră în tăcere câteva minute. Apoi, dintr-odată, 
Jenny spuse: 

- M-am gândit că n-o să veniţi. 

- La viaţa pe care ai dus-o, e firesc să n-ai încredere în 
nimeni, replică Peregrine, fără să se simtă ofensat. Dar, 
după cum vezi, mi-am ţinut promisiunea. 

-Dar de ce? întrebă ea nedumerită. De ce să vă 
osteniți așa de mult pentru cineva care nu înseamnă 
nimic pentru dumneavoastră? Nici măcar nu știu cum 
vă cheamă. 

-Mi se spune Peregrine, și nu m-am ostenit atât 
de mult. A fost pur şi simplu o ocazie să fac un bine 
fără efort. 

Jenny refuză să schimbe subiectul. 

- Numai Dumnezeu știe cu câţi bărbaţi am avut de-a 
face. Unii au fost mai buni ca alții, dar nici unul n-a vrut 
să mă ajute. Dumneavoastră de ce-ați făcut-o? Ce vreți? 

Ultima întrebare îi dezvălui motivul pentru care avea 
nevoie de un răspuns sincer, așa că Peregrine încercă 
să-și amintească de ce se oferise s-o ajute. Deşi acţionase 
dintr-un impuls, la baza acestuia trebuia să stea un argu- 
ment raţional. 

- Când am vorbit cu tine noaptea trecută, am văzut 
că în ciuda sorții pe care ai îndurat-o, nu ești distrusă 
dincolo de orice şansă de vindecare. Cred că ești una 

dintre puţinele care au puterea să scape de mizerie şi 
să-şi clădească o viață mai bună. Privirea îi alunecă asu- 
pra siluetei ghemuite în umbră, dar nu o văzu pe Jenny 
Miller. Urmă pe un ton mai coborât: Îmi aminteșşti de 
un băiat pe care l-am cunoscut odată, un băiat care a 
îndurat multe fără să se lase distrus. Dar oricât de puter- 
nic era, dacă n-ar fi primit ajutor din partea cuiva, n-ar fi 
putut niciodată să ajungă mai departe de simpla supra- 
vieţuire. Ca să-ți răspund la întrebarea de mai înainte, 
nu vreau nimic de la tine, decât promisiunea că odată, 
dacă ajutorul tău va putea salva viaţa cuiva, îl vei oferi. 

- Dumneavoastră aţi fost băiatul acela? vru ea să știe. 

Isteaţă copilă. Ignorând întrebarea, Peregrine îi oferi 
din nou plosca. i 

-Mai ia nişte coniac. Incă îți clănțănesc dinții. 

Jenny luă o înghiţitură, de data aceasta reușind să nu 
tuşească. 

- Unde mă duceţi? 

- La casa unui angajat de-al meu. El va avea grijă de 
tine până vei fi gata să te descurci singură. 

- E] ştie... ce sunt? 

-Ştie c-ai fost într-un bordel, dar asta e ceea ce-ai 
făcut, nu ceea ce ești, zise Peregrine cu voce tăioasă. 
Ține minte asta. 

- O să încerc, murmură ea, înapoindu-i plosca. Se va 
aștepta de la mine să...? Dezgustul din glasul ei arăta clar 
la ce se referea. 

- Nu, o asigură el cu un zâmbet slab. Spre deosebire 
de mine, el e un om onorabil. 

Jenny alese cu înțelepciune să nu comenteze. 


Casa masivă a lui Benjamin Slade era pe o stradă 
liniștită din Westminster. Nu fu nevoie decât de o sin- 
gură bătaie la uşă ca proprietarul să deschidă. 

-Mă bucur că aţi ajuns aici în siguranţă, zise Slade, 
poftindu-i înăuntru. Vă rog să veniţi în biroul meu. Pu- 
tem vorbi acolo. 

Biroul era mobilat confortabil într-un stil masculin, 
cu lambriuri de stejar și fotolii de piele. Slade lucra și la 
acea oră, astfel că încăperea era bine luminată şi biroul 

era acoperit de hârtii. După ce închise ușa în urma lui, 
Peregrine spuse: 

- Domnule Slade, ţi-o prezint pe domnișoara Miller. 

Jenny îi aruncă o privire şocată. 

- Nimeni nu mi-a mai spus „domnişoara Miller“. 

- Te vei obișnui, o asigură Benjamin. 

Ochii lui cenușii se măriră când o văzu pe musafira 
lui la lumină. Mesajul lui Peregrine îl pregătise pentru 
prezenţa lui Jenny, dar nu şi pentru frumuseţea ei diafa- 
nă. După o clipă, își aminti de bunele maniere. Arătân- 
du-i cu un gest ceainicul care trona deasupra unei lămpi 
cu alcool, îi spuse: 

- Dorești niște ceai, domnişoară Miller? Jenny încuvi- 
inţă, și Benjamin îi turnă o ceașcă de ceai ca și cum ar 
fi fost o ducesă. Dacă ţi-e foame, ia niște prăjituri. Sau 
dacă vrei ceva mai mult, o să văd ce este la bucătărie. 

- O, nu, mulțumesc, domnule Slade, asta e destul, 
bâigui ea intimidată, așezându-se și învârtind linguriţa 
în ceaşcă. 

Peregrine privi ritualul cu amuzament. Britanicii fo- 
loseau ceaiul drept întăritor în același fel în care alte so- 
cietăţi foloseau credinţa în Dumnezeu. Aparent ceaiul 
era la fel de eficient ca religia, căci faţa albă a lui Jenny 
căpăta culoare văzând cu ochii, pe măsură ce rezistența 
ei naturală ieşea la suprafaţă. 

- Eu o să-mi iau ceva mai puternic, dacă nu te deran- 
jează, Benjamin, zise el. La aprobarea tacită a gazdei, își 
turnă un pahar de coniac. Se așeză şi continuă: Nu am 
menţionat asta în biletul meu, dar bărbatul pe care-l an- 
chetezi este cel care m-a dus la stabilimentul unde lucra 
Jenny. Scoase o hârtie împăturită dintr-un buzunar in- 
terior al hainei. Uite şi alte localuri pe care vreau să le 
verifici. Adrese, specialităţi, numele pe care le folosesc 
matroanele. Jenny era în casa din capul listei. 

Avocatul se aşeză şi își turnă ceai. 

- M-am gândit eu că trebuie să fie o legătură între an- 
chetă și faptul c-aţi găsit-o pe domnișoara Miller. Se uită 
pe hârtie și pe chip îi apăru o mânie rece. Ce mârşăvie, 
murmură el, aproape de neauzit. 

-Pur şi simplu nişte negustori ce vând păcate 
vechi de când lumea, observă Peregrine cu cinism. 
După ce mai sorbi din coniac, adăugă: Va fi foarte in- 
teresant de aflat dacă doamna Kent este proprietara 
adevărată a casei. 

- Nu e, preciză Jenny, cu gura plină de prăjitură. 

Amândoi bărbaţii își întoarseră privirea spre ea. Pere- 
grine o întrebă: 

- Ştii cine e adevăratul proprietar? 

Fata înghiţi și ultima îmbucătură de prăjitură, după 
care spuse: 

- Da, un bogătan, soiul ăla de individ care se poartă 
de parcă nu ştie ce-i aia o târfă nici dac-ar găsi-o în ceaş- 
ca lui de ceai. 

Peregrine aruncă o privire către Slade şi văzu că avo- 
catul îi împărtășea entuziasmul. Poate că le căzuse în 
mâini un martor vital. 

- Poţi să-l descrii mai pe larg? 

- Are vreo cincizeci de ani, dar se ţine bine. Are părul 
castaniu-deschis, așa că nu se prea vede dacă e cărunt. 
La înălțime e între dumneavoastră și domnul Slade, nu 
e gras, dar e bine hrănit. 

- L-ai recunoaşte dacă l-ai vedea din nou? 

Trăsăturile ei delicate se aspriră; acum nu mai semă- 
na deloc cu un copil. 

-Sigur că laş recunoaște, zise ea încet. El a fost 
primul bărbat ce m-a siluit, şi nu s-a purtat deloc cu 
blândeţe. Deși preferă fecioarele adevărate, a venit la 
mine de mai multe ori și după aceea. El e unul dintre 
cei mai răi. 

- De unde știi că bărbatul ăsta e proprietarul, şi nu 
doar un client? se interesă Slade. 

- Am auzit lucruri prin casă, răspunse ea vag. 

Peregrine bănui că fata devenise expertă la ascultat pe 
furiș conversațiile altora. Era o metodă de supravieţuire 
pe care o înţelegea perfect. 

- Îţi amintești ce s-a spus? 

- De câteva ori l-am auzit vorbind cu doamna Kent 
despre veniturile stabilimentului. O dată n-a fost 
de-ajuns și el o ameninţa într-un fel foarte politicos 

zicând că poate îşi păstra prea mult pentru ea. Mi-a fă- 
cut carnea să se încrânceneze pe mine. Cu satisfacţie, 
fata adăugă: Şi cred că i-a făcut-o și ei, căci a fost cam 
tăcută următoarele câteva zile. 

- Îi ştii cumva numele? se interesă Peregrine. 

- Nu pe cel adevărat. Ne punea pe doamna Kent, pe 
mine și pe celelalte fete să-i spunem „Stăpânul“. 

Singurul lucru care-l făcu pe Peregrine să se abţină 
de la un urlet triumfător era riscul ca vecinii să cheme 
poliţia. Se gândise că doar un impuls vag de compasiu- 
ne îl făcuse să-i ofere ajutor lui Jenny Miller, dar poate 
că la origine stătuse un instinct mult mai profund. 

- Există posibilitatea ca proprietarul să fie arestat în- 
tr-o zi pentru nelegiuirile lui. Dacă se va întâmpla asta, 
ai fi în stare să-l identifici, poate chiar să depui mărturie 
la tribunal? Dacă da, îţi garantez că nici el, nici doamna 
Kent nu te vor putea vătăma. 

Ochii albaştri ai lui Jenny străluciră de entuziasm. 

-Aş face-o chiar și dacă nu m-aţi proteja. Aș face 
orice pentru ca nemernicul să-și primească pedeapsa! 
Ar prefera să moară decât să afle lumea ce fel de om e cu 
adevărat, aşa că un proces ar fi mai rău decât o biciuire. 
Râse cu poftă. Şi pot să-l identific foarte bine. Pot să dau 
o descriere de să-l facă pe judecător să roșească. 

- Perfect. Poate că nu se va ajunge la asta, dar mă bu- 
cur că eşti dispusă s-o faci. Peregrine se îndoia că Weldon 
va fi vreodată adus în faţa instanţei pentru nelegiuirile 
sale - existau atât de multe alte posibilităţi interesante 
pentru distrugerea unui dușman -, dar dacă se ajungea 
la asta, Jenny avea să fie nepreţuită. Intre timp, urmă el, 
trebuie să te odihnești şi să te pregăteşti pentru noua 
ta viaţă. Domnul Slade va avea grijă să ai o garderobă 
nouă, pentru început. 

- Foarte bine, zise ea înverșunată. Atunci o să pot 
arde hainele cu care m-a obligat ea să mă îmbrac. 

Peregrine își stăpâni un zâmbet. Jenny era cu siguran- 
tă un spirit înrudit. Deşi arăta fragilă ca o petală, ar fi 
fost un dușman periculos şi implacabil. 

- Ai spus aseară că ţi-ar plăcea să devii camerista unei 
doamne. Dacă asta e alegerea ta, am putea să angajăm 

o cameristă cu experiență care să te învețe tot ce trebuie 
să ştii. Benjamin, crezi că e posibil? 

- Nu văd nici o problemă. După ce ești instruită, nu 
poate fi chiar așa de greu să-ţi găsim o slujbă decentă. 

Jenny își întoarse faţa într-o parte, ca să-şi ascundă 
lacrimile. 

- Mulţumesc, şopti ea. Vă mulțumesc atât de mult! 

Salvatorul ei se ridică, întunecat și enigmatic. 

- Nu-mi atribui prea multe merite. Munca grea îţi re- 
vine ţie. Dacă vrei să vorbești cu mine, domnul Slade 
ştie cum să mă găsească. Somn ușor, Jenny. 

Fata îl privi luându-și rămas-bun de la angajatul lui şi 
apoi plecând. Era un om ciudat. Când îl văzuse prima 
oară, cu ochii lui verzi ca de diavol, care se uitau direct 
prin ea, fusese teribil de îngrijorată. Chiar și după aju- 
torul pe care i-l oferise, tot o neliniștea, însă nu-i mai 
inspira frică. 

Când se întoarse domnul Slade, îl întrebă: 

- De unde vine domnul Peregrine? Când l-am văzut 
prima dată, am crezut că e irlandez, până a deschis gura, 
dar n-am mai auzit niciodată un accent ca al lui. Nu că 
ar avea un accent prea puternic, se grăbi ea să adauge, 
dar nu vorbește ca nimeni altcineva. 

- Este prinţul Peregrine și vine dintr-o ţară sălbatică 
din Asia de care majoritatea oamenilor n-au auzit, o lă- 
muri avocatul. Înclinându-și capul într-o parte, remar- 
că: Și dumneata vorbeşti foarte bine. Mai bine decât... 
se opri. 

- Mai bine decât vă așteptați să vorbească o târfă? 
îl ajută ea. 

Benjamin Slade se înroși. 

- Da, îmi pare rău, n-am vrut să te insult, dar... își 
trecu exasperat mâna prin părul subţire. 

-Nu e o insultă să zici că-s o târfă, asta am fost, zise 
ea, impresionată de jena lui. Am fost. N-o să mai fiu 
niciodată. 

- Eşti o tânără foarte neobișnuită, zâmbi el. 

- Vorbesc mai bine decât orice altă fată ce-a fost vre- 
odată în casă, şi știu şi să citesc și să scriu, declară ea cu 
mândrie. Când eram mică, aveam ca vecină o doamnă 

în vârstă, domnișoara Crane. Era profesoară, dar își 
pierduse avutul şi de aceea locuia în mahalaua noas- 
tră. li făceam cumpărăturile şi îi dereticam prin casă 
când o chinuia reumatismul. În schimb, m-a învăţat tot 
felul de lucruri. Ei îi plăcea să predea, și mie-mi plăcea 
să învăţ. Avea o grămadă de cărți şi mă lăsa să le citesc 
acasă la ea, unde era linişte. 

- Domnișoara Crane mai trăiește? 

- Nu, a murit în somn într-o noapte. După ce s-a dus, 
taică-meu m-a vândut. Cred că ea la oprit să mă vândă 
mai repede. Parcă îi era frică de ea. 

Avocatul clătină din cap uluit. 

- Mă gândeam că viaţa mea a fost grea, dar acum văd 
că habar n-aveam ce înseamnă asta. Cât timp ești oaspe- 
te în casa mea, poţi să foloseşti biblioteca oricând do- 
rești. Văzând-o că se chinuia să-şi stăpânească un căscat, 
adăugă: E ora de culcare, domnişoară Miller. Haide. 

Jenny îl privi cu ochii îngustaţi. Deşi Peregrine - ce 
ciudat că era prinţ! - îi spusese că domnul Slade nu 
va încerca să-i facă nimic, sunase ca și cum se aştepta 
ca ea să vină să-i încălzească patul. 

Bărbatul îi ghicise gândurile. 

- O să dormi singură, în seara asta şi-n toate celelalte 
nopţi. De acum înainte, ești domnișoara Miller, o tână- 
ră verișoară respectabilă care trece printr-o perioadă mai 
grea și stă cu mine până când i se va găsi o soluţie. 

Ezită o clipă, apoi se aşeză la birou și scoase o case- 
tă de valori dintr-un sertar. După ce o deschise, scoase 
câteva bancnote şi apoi o puse la loc. Jenny făcu ochii 
mari când îl văzu întinzându-i banii. Erau douăzeci de 
lire sterline, destul să trăiască luni de zile. Se uită la 
el nedumerită: 

- Dacă nu vreţi să vă culcați cu mine, de ce îmi daţi 
bani? 

- Ca să nu te simţi prinsă în capcană, îi explică el. 
Ochii lui cenușii o priveau cu o asemenea bunătate, că 
îi veni să plângă din nou. Sper că nu vei fugi de-aici, atât 
pentru binele dumitale, cât şi în caz că avem nevoie să-l 
deferim justiţiei pe bărbatul căruia i-ai zis „Stăpân“, dar 
vreau să ştii că nu eşti o prizonieră. 

Privirea ei se duse la sertarul în care Benjamin pusese 
seiful. 

- Nu vă e teamă că o să fug cu banii dumneavoastră, 
acum că știu unde sunt? 

-Ar trebui să mă tem? întrebă el ridicând uşor din 
sprâncene. 

Jenny înghiţi în sec, apoi scutură din cap că nu. 
Se aplecă rapid și vâri bancnotele în boccea, nevrând 
să-l lase să-i vadă faţa. Nu știa de ce avea încredere în ea, 
dar din moment ce avea, ar fi preferat să moară decât să 
ia un cărbune din găleata lui de lângă sobă. 

Își luă bocceaua și își urmă gazda pe scări, minunân- 
du-se ce noapte ciudată avusese. Întâi prinţul Peregrine, 
şi acum domnul Slade; nu știuse că bărbaţii pot fi 
atât de buni. Dar la urma urmei, se gândi ea, cei buni 
nu se duc să siluiască fetițe, așa că n-avea cum să fi în- 
tâlnit vreunul. 

În felul său, domnul Slade era chiar mai surprinzător 
decât prinţul. Peregrine era unic, oricine putea să vadă 
asta imediat, dar pentru că știuse chiar de la început că 
nu o dorea, nu era o surpriză că-și ţinuse mâinile - și 
alte organe - departe de ea. 

Însă domnul Slade o dorea, Jenny văzuse asta chiar 
de la început. Chiar şi așa, nu încercase nimic. li dăduse 
chiar bani ca să poată să plece dacă voia! Era uluitor. 
Nu era tipul de om pe care să-l bagi de seamă de la pri- 
ma sau chiar de la a doua privire, dar părea să fie un 
gentleman în toată puterea cuvântului. 

Camera ei era curată și agreabilă, deși părea să nu fi 
fost folosită foarte mult. Nici nu putea fi mai diferită de 
camera roșie de la bordel în care trăise de ani de zile, 
așa că îi plăcu imediat. Atât de obosită după emoţiile 
din ziua aceea că îi tremurau mâinile, Jenny se spălă şi 
îşi puse un furou pentru noapte. În timp ce se vâra între 
cearșafurile răcoroase, își spuse că nici picată cu ceară 
nu avea să mai poarte vreuna dintre cămășile alea de 
noapte cu volănașe și panglici. Nici nu-și adusese nici 
una cu ea. 

Deși era epuizată, nu voia să adoarmă imediat. 
Se gândi la toţi anii petrecuţi la bordel, de când bărbatul 

care-şi spunea „Stăpânul“ o siluise, răpindu-i fecioria, şi 
până în seara aceasta, mai devreme, când fusese îngro- 
zită că grăsanul cretin n-o să mai plece, și că nu avea să 
fie gata dacă Peregrine venea cu adevărat după ea. Dar 
venise, şi fosta ei viaţă se terminase acum. Se terminase. 

Nu avea să uite niciodată, nu, nici să-i ierte pe cei 
care abuzaseră de ea, dar nici să-și plângă mereu de milă 
ca o dobitoacă. Dintr-un motiv necunoscut, avusese no- 
roc. Nu intenţiona să-l irosească. 


A doua zi, Sir Charles Weldon primi un mesaj scurt 
din partea doamnei Kent, care-l informa că târfa lui fa- 
yorită şi cea mai profitabilă din casă îşi luase tălpășiţa. 
Înjură furios și mototoli mesajul, apoi îi dădu foc. Făcu- 
se o avere de pe urma lui Jenny Miller și întotdeauna 
îi plăcuse să o reguleze. Era o actriță bună și, în ciuda 
numărului mare de bărbaţi pe care-i servise de-a lungul 
anilor, avea o inocenţă care-l întărâta. 

Probabil că târfulița își convinsese unul dintre clienţi 
să o ia cu el să-i fie ibovnică. Degetele încleștate i se 
înnegriră pe biletul ars. Dacă avea s-o mai întâlnească 
vreodată pe Jenny Miller, avea s-o facă să regrete ziua 
când se hotărâse să fugă de el. Și Weldon plănuia să 
savureze fiecare moment al pedepsirii ei. 


capitolul 7 


Domnişoara Eliza Weldon aruncă o mână de firimi- 
turi de pâine în apă, apoi râse încântată când douăspre- 
zece rațe și o lebădă se repeziră feroce să apuce o parte. 

Sara râse împreună cu ea. La capătul unei după-a- 
miezi splendide petrecute la cumpărături și mâncând 
îngheţată, ea şi viitoarea ei fiică vitregă se hotărâseră să 
viziteze Hyde Park pentru a se bucura de soare. Când 
Sara află că Eliza nu avusese niciodată plăcerea de a hră- 
ni rațe, se opriră să cumpere pâine de la un magazin. 
Aruncând bucăţi din propria ei pâine grupului din ce 
în ce mai mare de rațe măcăitoare, Sara zise: 

- Este ceva foarte satisfăcător în hrănirea rațelor. 

-Cred că este din cauză că sunt aşa de entuziaste. 
Te face să te simți dorit. Obrajii Elizei era îmbujorați și 
firicele de păr blond îi ieșeau drăgălaş de sub bonetă. 
li aruncă Sarei o privire cu coada ochiului. Mă bucur 
că dumneata și papa vă veți căsători în curând. De-abia 
aştept să stau cu voi. 

De la moartea mamei Elizei, fetița locuise cu familia 
fratelui mai mare al lui Charles, lordul Batsford. Sara se 
gândise că aranjamentul era convenabil, dar se părea că 
existau probleme ascunse. 

- Eşti nefericită că locuiești cu unchiul și mătuşa ta? 

- O, nu, zise Eliza, surprinsă de sugestie. Mă tratează 
exact ca şi cum aș fi a lor. O să-mi fie dor de ei când mă 
mut, dar vreau așa de mult să locuiesc cu papa, mărturisi 
ea cu ochii albaştri plini de dor. N-am înţeles niciodată 
de ce n-a vrut să mă ţină după ce-a murit mama. Uneori 
m-am întrebat dacă nu cumva i-a fost ruşine cu mine. 

- Bineînţeles că nu! Şocată, Sara o îmbrăţișă. De un- 
de ţi-a venit o asemenea idee? 

-El e așa de frumos şi deștept, şi important. Cu ca- 
pul plecat, Eliza rupse cu grijă încă o bucată de pâine și 
o aruncă la rațe. lar eu nu sunt deosebită prin nimic. 
Sunt doar o fată. 

- Crezi că tatăl tău ar fi preferat un fiu? 

-Nu asta-şi doresc toți bărbaţii? replică Eliza nonșa- 
lant, de parcă era singurul răspuns posibil. 

Sara se încruntă. Fără îndoială micuța auzise nişte 
adulţi lamentându-se că Charles nu avea un fiu, şi sufe- 
rise de pe urma cuvintelor rostite într-o doară. 

- Pe vremuri, când pământul unui om trebuia apă- 
rat cu sabia, fiii erau foarte folositori, dar acum nu mai 
contează așa de mult. Tatăl meu mi-a spus odată că i-ar 
fi plăcut să aibă un fiu care să moștenească titlul, dar 
numai dacă fiul ar fi fost în plus față de mine, nu în locul 
meu. Sunt sigură că și tatăl tău gândește la fel. 

Eliza se uita la ea, dorindu-și s-o creadă. 

- Chiar crezi asta? 

- Ştiu asta, o asigură Sara. Tatăl tău mi-a spus cum 
de-abia așteaptă să te aibă din nou acasă. Dar e un om 
foarte ocupat, și a știut că după moartea mamei tale 

vei fi prea mult timp singură. De aceea a acceptat să te 
lase să stai la unchiul tău când el s-a oferit să te ia. S-a gân- 
dit că vei fi mai fericită în compania mătușii și verișori- 
lor tăi. 

- Uneori e prea mare compania! Ei sunt șase, și eu 
numai una. 

- Dar o să-ţi fie dor de ei după ce te vei muta. E un 
noroc că nu te muţi departe. Sara prinse privirea fetiţei. 
Nu uita niciodată că tatăl tău te iubește foarte mult - 
mai mult decât pe mine sau pe oricine altcineva. 

Expresia de fericire a Elizei se transformă rapid în 
îngrijorare. 

- Dacă e adevărat, atunci ești teribil de supărată din 
cauza asta? 

- Câtuși de puţin. Dragostea nu e o competiţie, nici 
nu e ca un ceainic, care are doar o anumită cantitate de 
ceai de împărţit și apoi se termină. Bărbaţii își iubesc so- 
țiile şi copiii în feluri diferite. Poate că dragostea pentru 
un copil e mai puternică deoarece fiica sau fiul tău sunt 
parte din tine. Parcă aș fi vreo autoritate în domeniu, 
chicoti Sara. E destul de caraghios când te gândești că 
n-am avut nici copii, nici soţ. 

Eliza își înfășură braţele în jurul ei într-o îmbrăţişare 
rapidă. 

- Dar în curând le vei avea pe amândouă. 

- Da, şi sunt norocoasă să încep cu o fiică deja mare. 
Dacă o să am un bebeluş, o să trebuiască să aştept ani de 
zile până o să putem merge la cumpărături împreună! 

Amândouă râdeau când o voce gravă li se adresă: 

- Rațele astea sunt proprietate privată, sau pot solicita 
şi eu să fiu prezentat? 

Întorcându-se deodată, cele două îl văzură pe Pere- 
grine coborând de pe armăsarul sur pe care și-l cumpă- 
rase de la Tattersall's. Venise călare pe aleea Rotter Row, 
care trecea la doar câţiva metri de lac. Deşi în ziua aceea 
avea calul înșeuat cum se cuvine, nu purta pălărie, iar 
vântul îi înfoiase părul negru, dându-i un aer romantic. 
Era clar o imagine ce ar fi încălzit inima oricărei femei. 
Cu siguranţă inima Sarei - sau ceva în vecinătatea ei — 
se încălzi văzându-l. 

Cu un oftat de încântare, Eliza se scufundă într-o 
reverență suficient de adâncă s-o onoreze chiar și pe 
regină. Era o reverență chiar mai bună decât prima 
pe care o făcuse când îl întâlnise pe prinţ; Sara bănu- 
ia că fetiţa exersase. Însă nu putea condamna judecata 
fetei, pentru că Peregrine arăta mai demn de onoruri 
regale decât arătase vreodată oricare membru al Casei 
de Hanovra. 

- Acestea sunt rațe publice, răspunse ea cu un zâmbet. 
Sunt o ceată foarte nedisciplinată, așa că va trebui să te 
prezinţi singur. Nu au nici un respect pentru ranguri. 

- Rațele sunt democraţii naturii, încuviință prinţul. 
Domnişoară Weldon, ştiai că e posibil să ademenești 
rațele pe pământ lăsând o urmă de pâine de la apă? 

- Serios? 

Eliza începu imediat să cheme pe țărm rațele mai 
curajoase - sau mai lacome. Ín curând conducea un 
anturaj ce mergea clătinat pe mal. 

- Bravo, Alteță, îl lăudă Sara, mângâind botul cati- 
felat al calului. Cu Eliza înconjurată de rațe măcăitoa- 
re, dumneata și cu mine putem conversa perfect între 
patru ochi, dacă doreşti. 

- Ce minte vicleană ai, Lady Sara, o mustră el, arun- 
cându-i o privire rănită. Crezi că întotdeauna am un 
comportament aşa de scandalos încât trebuie să apelez 
la rațe ca să protejez urechile tinere și nevinovate? 

Sara era fascinată de felul în care frivolitatea acoperea 
ardoarea înnăscută a prinţului. Avea aspectul elegant de 
corsar al unui erou din poemele lui Byron, însă putea 
face glume despre rațe. 

-Mă gândesc că atunci când vrei ceva, te foloseşti de 
orice ai la îndemână, inclusiv de nişte păsări lacome. 

Peregrine încremeni, de parcă îl lovise întrun mod 
cu totul neașteptat. Apoi aruncă o privire către Eliza. 

- E o copilă drăguță. 

- Da, seamănă cu tatăl ei la înfățișare, dar mi s-a spus 
că firea o moștenește de la răposata ei mamă. Charles 
o adoră. 

- Serios? Peregrine îşi ridică sprâncenele întrebător. 
Nu mi se pare a fi genul. 

- Nu-l cunoşti dumneata prea bine. 

Văzând că Elizei i se terminase pâinea, Sara o strigă și 
îi aruncă propria ei jumătate de pâine, pentru ca fetița 
să poată juca nestingherită rolul zânei celei bune. 

- Poate că nu, dar încerc să remediez asta. E un om 
interesant, acest Sir Charles. Armăsarul sur se feri când 
o rață fremătă din aripi prea aproape de el, iar prinţul 
îşi trecu o mână pe gâtul animalului, să-l calmeze. Deși 
nu e un lucru scandalos, aş avea o favoare să-ţi cer, Lady 
Sara. La privirea ei întrebătoare, Peregrine continuă: 
Vreau să cumpăr o casă la ţară, şi avocatul meu a găsit o 
proprietate scoasă la vânzare numită Sulgrave. E în Sur- 
rey, şi voi merge s-o văd mâine. Sper să te pot convinge 
să mă însoţeşti. 

Sara ezită, ştiind că nu era o idee înțeleaptă să fie 
singură cu kafirul o perioadă îndelungată de timp, din 
cauza efectului ciudat pe care-l avea asupra ei. După să- 
rutul de la bal, ar fi trebuit să fie jenată să-l vadă azi, dar 
nu era. Dimpotrivă, era încântată. Mult prea încântată. 

Peregrine își revărsă întreaga forță a şarmului său asu- 
pra ei. 

- Te rog. N-am deloc idee cum trebuie să arate un 
conac englezesc pentru a fi demn de oaspeţii din înalta 
societate. 

Charles nu ar fi fost de acord ca ea să se plimbe 
o zi întreagă cu „un străin de moralitate dubioasă“. 
Dar Charles nu fusese rezonabil în legătură cu prinţul 
Peregrine, şi Sara nu avea intenţia să-i ia în seamă pre- 
judecăţile. 

- Aș fi bucuroasă să-ți dau opinia mea dacă o vrei. 

- Splendid, exclamă el. Ora zece e convenabilă ca să-ţi 
fac o vizită? 

- Da. După un moment de gândire, adăugă: Dacă nu 
te superi, mi-ar plăcea să merg călare mai degrabă decât 
în trăsură. Tocmai am trimis după o iapă de la ţară și 
mâine va fi prima zi când voi putea ieși cu ea. 

Peregrine se încruntă gânditor. 

- Ar fi o cursă lungă pentru cineva care n-a mai călă- 
rit de zece ani. 

- Adevărat, recunoscu ea. Dar consecințele o să fie 
pe capul meu. 

-Nu capul o să te doară la sfârșitul zilei, zâmbi el. 
Dar dacă preferi să călărim, atunci așa o să fie. 

Un țipăt de spaimă din partea Elizei o salvă pe Sara 
de la găsirea unei replici istețe. Își ridicară amândoi 
privirea și văzură că fetița ademenise pe țărm o lebădă, 
după care încercase s-o atingă. Lebedele sunt bine cu- 
noscute pentru iritabilitatea lor, iar aceasta își desfăcuse 
aripile și începuse s-o fugărească pe Eliza, cu gâtul întins 
şi șuierând cu răutate. 

- O, Doamne, făcu Sara, pe jumătate râzând, pe ju- 
mătate îngrijorată. O lebădă furioasă sperie chiar şi un 
adult și poate fi înfiorătoare pentru un copil. Te duci, 
te rog, s-o salvezi? 

- Bineînţeles. 

Peregrine îi înmână Sarei frâiele calului și se duse în 
ajutorul fetiţei. Rațele zburară în toate direcţiile când 
prințul trecu hotărât printre ele. Lebăda își întoarse gâ- 
tul lung şi porni să atace noul intrus, dar se răzeândi 
când Peregrine bătu din palme şi pronunţă tare și răstit 
o frază într-o limbă străină. După un ultim șuierat, pa- 
sărea sări în apă și își aranjă mânioasă penele, fluturând 
din coadă. 

Peregrine se întoarse către Eliza și se înclină. 

- Acum c-am răpus balaurul, am câștigat prințesa? 

Eliza era îmbujorată la faţă, dar după cuvintele lui, îşi 
regăsi demnitatea pierdută. 

- Micaţi câştigat inima pentru totdeauna, viteaz cava- 
ler. În timp ce se apropiau de Lady Sara, care aștepta 
lângă cal, Eliza îl întrebă: Ce i-aţi spus lebedei? 

- Că dacă nu încetează imediat, o să ajungă felul 
principal la un banchet, îi răspunse el fără ezitare. 

După felul cum sclipeau ochii albaștri ai fetei, poa- 
te că-i câștigase într-adevăr inima. Peregrine își întoar- 
se privirea, gândindu-se la ce-i spusese Lady Sara. Dacă 
Weldon îi era într-adevăr devotat acestei copile, trebuia 
să găsească o cale de a o folosi împotriva lui. Lady Sara 
avea perfectă dreptate: când îşi dorea ceva, folosea ori- 
ce - sau pe oricine - era la îndemână. Nu se putea gândi 

la nici un motiv să arate mai multă milă pentru Eliza 
Weldon decât avusese tatăl ei pentru mii de inocenți ca 
Jenny Miller. 


A doua zi dimineaţa, Sara luă micul dejun împreună 
cu tatăl ei. 

- Mă duc călare la ţară azi, zise ea, turnându-și încă o 
ceașcă de cafea. O să fiu înapoi după-amiază. 

- Călare? întrebă tatăl ei, atât de surprins că ziarul îi 
alunecă în farfuria cu ouă fierte. 

- Da, confirmă tânăra femeie turnându-și lapte în 
cafea. M-am gândit că e vremea să mă apuc din nou de 
călărit. Mi-a fost dor. 

Trăsăturile lui severe se îndulciră într-un zâmbet. 

-Ca și mama ta, ai un talent de a spune lucrurile 
importante ca și cum n-ar fi nimic deosebit. Dar ești 
sigură că e înţelept? 

- Probabil că nu, recunoscu ea. Dar tot mă duc. 
Am cerut să fie adusă Pansy la Londra. E drăguță şi pla- 
cidă, perfectă pentru cineva care n-a mai stat în șa de 
ani de zile. 

- Te duci cu Sir Charles? 

- Nu, cu prietenul lui Ross, prinţul Peregrine. M-a 
rugat să-l sfătuiesc dacă să cumpere sau nu casa de la 
țară pe care a ales-o. 

- Nu sunt sigur că îmi place să te știu singură cu stră- 
inul acesta, se încruntă ducele. 

Sara oftă. In afară de Ross, aristocrații englezi erau 
foarte insulari. 

- Prinţul este foarte respectabil, declară ea, cu toate că 
avea unele îndoieli în această privinţă. Chiar și Charles 
m-a încurajat să mă împrietenesc cu el. Deşi nu recent, 
se gândi. Urmă surâzând: Ce rost are să fiu fiica unui 
duce dacă nu sfidez uneori convențiile? Deși nu sunt o 
rebelă, am lăsat de mult copilăria în spate, şi de ani de 
zile ies fără însoţitoare. 

- Dacă viitorul tău soț nu are obiecţii în legătură cu 
prietenii tăi, draga mea, atunci presupun că eu n-am 
nici un drept, spuse ducele ridicând din umeri și luân- 
du-și ziarul. Distracţie plăcută. 

Sara urcă în camera ei să se îmbrace. Se gândi că sigur 
avea să se distreze bine. Lucrul cel mai important era să 
nu se distreze prea bine. 

La ora zece fix o chemă un lacheu. Sara își verifică 
înfățișarea în oglindă. Costumul ruginiu era vechi de 
zece ani și nu respecta canoanele modei, dar îi venea 
încă perfect. Mânecile largi și fusta bogată îi făceau talia 
îngustă să pară și mai îngustă. Oare prinţul kafir avea 
să-i admire înfăţişarea? 

Întoarse spatele oglinzii, spunându-și că nu se cuve- 
nea să caute admirația altui bărbat în afară de viitorul 
ei soț. Propria pedanterie o făcu să zâmbească. La urma 
urmei era femeie, și ce femeie normală nu vrea să vadă 
admiraţie în ochii unui bărbat atrăgător? 

leşi pe hol și cobori scările curbate, cu mâna stângă 
ţinându-și fustele largi și cu dreapta atingând balustrada 
lustruită. Prinţul o aştepta jos, cu ochii verzi concentrați 
asupra ei. Sara șovăi pentru o clipă, dureros de conştien- 
tă că şchiopăta vizibil. 

Apoi îşi continuă coborârea. Peregrine îi cunoştea 
perfect slăbiciunea, nu avea nici un rost să încerce să o 
ascundă. Dar când ajunse la podeaua de marmură şi-l 
salută, își dădu seama că în acel moment ar fi schimbat 
cu bucurie tot spiritul ei practic pentru a fi frumoasă şi 
fără nici un defect. 

-Bună dimineaţă, Alteță, zise, oferindu-i mâna. 
Nu porţi niciodată pălărie? 

- Cât de rar posibil, îi răspunse el, luând-o de mână. 
Cu excepţia cazurilor de viscol, pălăriile n-ar trebui pur- 
tate decât de doamne minunate ca dumneata. Chestia 
aceea pe care-o porți acum, de exemplu. Atinse pana 
curbată cu un deget. Fermecătoare. 

- Văd că devii foarte priceput la arta flirtului. Apoi, 
încercând să-și tragă mâna dintr-a lui, zise: Din neferi- 
cire, ai uitat regula că trebuie să eliberezi mâna unei 
doamne. Memoria dumitale pare extrem de selectivă. 

Peregrine râse şi-i dădu drumul. 

- M-ai prins, Lady Sara. Ca un ceas solar ce nu arată 
decât orele însorite, şi eu prefer să nu-mi amintesc decât 
ceea ce-mi place. 

- Serios? făcu ea, dintr-odată melancolică. Cât de 
plăcut trebuie să fie să poţi uita toate perioadele rele 
din viaţă! 

Umorul lui se evaporă. 

-Ar fi plăcut dacă ar fi posibil, zise el, escortând-o 
afară. Dar din păcate, memoria selectivă este un ţel pe 
care nu l-am atins încă. Ceasurile rele sunt întotdeauna 
mai memorabile. 

Sara se uită la profilul lui puternic și se întrebă cum 
fuseseră ceasurile lui rele, căci prinţul avea chiar și în 
momentele cele mai glumeţe şi jucăușe o parte întune- 
cată. Dar nu avea să afle niciodată ce-l făcuse să fie omul 
care era azi. Deși el fusese în stare s-o citească uşor încă 
de la prima lor întâlnire, ea tot n-avea idee ce-i trecea 
prin minte. 

Când ajunseră la grajdurile din spatele casei, Pere- 
grine studie calul castaniu, fără să pară impresionat. 

- Pentru asta ai refuzat iapa aceea minunată de la 
Tattersall's? 

- Nu ai voie s-o critici pe Pansy, îl avertiză ea, mân- 
gâind nasul roman al iepei. Deşi nu e prea arătoasă, 
e prietena mea foarte dragă de mulţi ani. 

- „Nu e prea arătoasă“, parcă ai spune că oceanul este 
un iaz mai măricel. Își adună palmele ca s-o ajute să 
încalece. Asta nu e un cal, e o canapea însuflețită, lată, 
moale și fără nici o formă. 

Sara se temuse de momentul când va încăleca din 
nou, dar acum râsul îi risipi încordarea. Ce idee isteață 
să-i distragă atenţia. 

- Nu e prea drăguţ, dar e adevărat. Pansy e conforta- 
bilă ca o canapea, deși are și rezistență bună. De aceea 
e alegerea perfectă pentru cineva care se reapucă de 
călărit după ani de zile. 

Prinţul îi ţinu scara șeii încă o vreme, privind-o cu 
atenţie. Sarei îi plăcu că era atent fără să facă mare caz. 
După ce-i semnală printr-un gest că trecuse de partea 
cea mai rea, Peregrine se duse să încalece și el. 

Piciorul drept al Sarei era cel rănit, şi simţi încor- 
darea în mușchi și încheieturi în timp ce-și ajusta coap- 
sa peste şaua cu deschidere laterală. Pe seară aveau 

s- chinuie cu siguranță nişte dureri înfiorătoare de 
la șold la genunchi, dar suferința merita. Faptul că era 
din nou călare îi restaurase încrederea de sine pe care 
nici nu-și dăduse seama că o pierduse. Exuberantă, 
izbucni în râs. 

Peregrine îşi răsuci armăsarul sur, un bărbat magnific 
pe un cal magnific. 

- Eşti gata să înfrunţi pericolele străzilor Londrei, 
Lady Sara? 

- Porneşte înainte, Alteță, zise ea, salutându-și tovară- 
şul de călărie cu cravașa. 

Intrară pe stradă la trap unul lângă celălalt, şi Sara fu 
mulțumită să vadă că abilităţile ei de călărie supravie- 
țuiseră celor zece ani în care nu le folosise. Echilibrul 
fără efort, controlul subtil al frâielor şi corpului, toate 
erau încă la fel de firești ca respiratul. Totuși, fusese o 
alegere înţeleaptă să înceapă cu Pansy cea placidă și de 
încredere, deși nu se putu abţine să nu ofteze admirând 
eleganța mătăsoasă a armăsarului sur. 

- Ce nume i-ai dat calului? 

- Şiva, răspunse prinţul, încetinind ca să lase o căruță 
să treacă strada în faţa lor. 

- Şiva? repetă Sara, încercând să pronunţe vocalele 
exact ca el. Ce înseamnă? 

-Şiva e unul dintre zeii panteonului hindus. Acel 
aspect al divinului care guvernează distrugerea și rege- 
nerarea, ca să fiu precis. 

- Dumnezeule! Ce mult simbolism pentru un cal, 
râse ea. Deşi presupun că doar oamenii se îngrijorează 
de povara intangibilului. Eşti hindus? Eu crezusem că 
ești musulman. 

- Nu, nu sunt nici hindus, nici musulman. Kafiristan 
e o insulă de păgânism înconjurată de marea Islamului. 
Pentru un musulman, „kafir“ înseamnă necredincios, şi 
de aici vine și numele Kafiristan. 

- Cum adică, păgânism? întrebă ea cu prudenţă. Sau 
n-ar trebui să întreb? 

- Venerarea strămoşilor și a naturii, explică el. Sunt 
destul de mulți zei de toate felurile. În fiecare sat kafir 
există statui de lemn ale strămoşilor. Foarte colorate, 

destul de asemănătoare cu statuile eroilor de război pe 
care britanicii le pun prin parcuri. 

Sara râse, și râsul le însoţi plimbarea peste fluviu și 
prin sudul Londrei. Ajunseseră la dealurile line din 
Surrey, şi între ei se instală o tăcere plăcută înainte ca 
tânăra femeie să-și dea seama că ea vorbise cel mai mult 
şi că subiectul fusese viaţa ei. Comentariile și întrebările 
istețe ale lui Peregrine o făcuseră să povestească despre 
copilăria ei, despre accident și vindecarea îndelungată, 
chiar și despre relația ei cu Charles. 

Îi aruncă tovarăşului ei o privire exasperată. Îi dezvă- 
luise gânduri pe care nu le rostise încă niciodată cu voce 
tare, dar în afară de informaţia că locuitorii Kafiristanu- 
lui erau păgâni, nu știa nimic mai mult despre Peregrine 
decât știuse la începutul excursiei. Nici măcar nu știa 
dacă și el adera la credințele religioase ale poporului 
său, căci atitudinea lui fusese destul de detașată. 

Oftă şi-şi frecă piciorul ce-o durea. Tovarășul ei era cu 
siguranță un maestru în a obține informaţii fără să di- 
vulge nimic despre sine însuși. Însă, deși ideea că prin- 
tul ştia mai multe despre ea decât viceversa o incomoda, 
nu era nici un rău în asta. Evident că nu fusese educat 
în tradiţia britanică de rezervă și stăpânire de sine, și 
pusese întrebări care să-i astâmpere curiozitatea firească 
despre o ţară și un popor care probabil i se păreau foarte 
ciudate. Nimeni n-o obligase să răspundă, dar conversa- 
ţia cu omul acesta era diabolic de ușoară, mai ales pen- 
tru că nu vedea lucrurile în același mod ca un englez. 

Pe măsură ce se apropiau de destinaţie, curiozitatea 
formidabilă a lui Peregrine se întoarse către peisajele 
din drumul lor. Privirea lui analiza și evalua tot ce ve- 
dea, astfel că nu mai deschidea gura decât ca să-i pună 
Sarei câte o întrebare ocazională. 

- Studiezi Surrey-ul aşa cum Wellington cred că a 
studiat câmpul de bătălie la Waterloo, remarcă ea în 
cele din urmă. Te aștepți să fim atacați de triburi de 
sălbatici? 

Peregrine îi aruncă o privire surprinsă, apoi chicoti. 

- Câtuși de puţin. Atâta doar că n-am văzut niciodată 
Anglia rurală. Am urcat cu o navă pe Tamisa în timp 

de noapte și de atunci am stat numai în Londra. Făcu 
un gest către împrejurimi. Nu mi-am dat seama ce pier- 
deam. Anglia e ca o grădină vastă, unde totul a fost pro- 
iectat să facă plăcere ochilor. 

Sara încercă să se pună în locul lui. Drumul era 
mărginit de garduri vii joase, presărate cu flori. Dincolo 
de ele se întindeau câmpurile cu forme perfecte, colo- 
rate în nuanțe diferite, de la auriu palid la un verde 
intens. Turnul normand al unei biserici de țară puncta 
orizontul, şi deasupra pluteau crestele misterioase, de 
un albastru cețos, ale dealurilor numite North Downs. 

Și nu doar ochii erau încântați, ci toate simţurile, 
căci murmurul insectelor și cântecul păsărilor mân- 
gâiau urechile, iar aromele plantelor viguroase um- 
pleau aerul. 

Sarei i se opri răsuflarea; parcă i-ar fi căzut o legătură 
de pe ochi, astfel că acum putea să observe această seni- 
nătate și frumuseţe ce-ţi oprea inima. 

-Ai dreptate, Anglia seamănă într-adevăr cu o mare 
grădină. Ştiai că moşia lui Ross, Chapeleate, este doar 
la o jumătate de oră călare de aici? Pentru că ştiu atât de 
bine zona aceasta, mi se părea că toată frumuseţea asta 
nu merita atâta atenţie. li zâmbi. Îţi mulțumesc pentru 
că m-ai făcut să văd cât de minunat e. Dar Surrey-ul nu 
ţi se pare foarte domestic în comparaţie cu munţii unde 
ai crescut dumneata? 

- Deşi este domestic, este şi foarte atrăgător. Surprin- 
zător de mult. 

În cele din urmă, ajunseră la porţile de fier forjat ale 
domeniului Sulgrave. Traseră de clopot şi apăru un por- 
tar care-i lăsă să intre după ce prinţul îi arătă autorizația 
de la avocat în legătură cu vânzarea proprietăţii. 

Casa abia se întrezărea pe când urcau pe aleea lungă, 
în serpentine, mărginită de copaci. Aproape de capăt 
găsiră în sfârşit un loc de unde priveliștea era liberă, aşa 
că-şi înfrânară caii. Conacul era construit pe o pantă 
lină, şi cărămizile sale roșii sclipeau în căldura soarelui 
de amiază. Era lung şi scund, nu neapărat maiestuos, 
dar era bine proporţionat, cu multe detalii clasice. 

Sara dădu să facă un comentariu aprobator, dar nu 
spuse nimic. Peregrine se uita fix la conac, cu o intensi- 
tate tulburătoare, de parcă zărise pentru o clipă dorința 
cea mai adâncă a sufletului său. Bine că nu era prezent 
vânzătorul, căci ar fi dublat preţul; Sara bănuia că nici 
un defect la bucătărie sau la sistemul sanitar nu l-ar fi 
împiedicat pe prinţ să cumpere moşia Sulgrave. 

Simţindu-i privirea, Peregrine își întoarse capul spre 
ea, iar scurtul moment de ferocitate din privire se sfârşi, 
lăsând loc expresiei opace. 

- Ce părere ai despre casă? 

- E splendidă. Are cam două sute de ani, nu? Când 
Peregrine îşi ridică întrebător sprâncenele, Sara ex- 
plică: Frontoanele acelea curbe, flamande, sunt in- 
diciul perfect. Erau foarte la modă la mijlocul secolului 
al şaptesprezecelea. 

- Am ştiut eu că vei fi de nepreţuit azi. Eu, unul, 
n-aș putea deosebi un fronton flamand de un templu 
grecesc. 

- Sunt surprinsă că agentul care vinde proprietatea 
n-a venit cu dumneata să-ți ofere toate lămuririle nece- 
sare, comentă ea când își mânară caii înainte. 

- A vrut el, dar am preferat să văd totul fără să-l am ui- 
tându-mi-se peste umăr și spunându-mi ce să gândesc. 

- Toate eforturile lui ar fi fost în van, observă ea 
amuzată. Se pare că e o moşie productivă, de ce e scoasă 
la vânzare? 

- Proprietarul e un văduv în vârstă. Moștenitorii lui 
locuiesc în America şi nu intenţionează să revină în An- 
glia. Mi s-a spus că e nevoie de mobilă nouă, dar casa e 
în stare bună. În afară de ferma conacului, mai sunt câ- 
teva ferme în arendă, cam opt sute de hectare în total. 

Parcurseră aleea până la grajduri. Deși nu văzură nici 
un fermier, curtea era bine întreținută şi mirosea plăcut 
a fân proaspăt. Peregrine descălecă în faţa ușilor duble 
ale grajdurilor, care erau larg deschise. După ce își pri- 
poni armăsarul, veni s-o ajute pe Sara să coboare de pe 
iapa ei. 

Piciorul ei drept amorţise, şi tânăra femeie trebui 
să-l ridice cu mâna ca să-l treacă peste oblâncul şeii. 

Îşi încleştă dinţii pe când aluneca în mâinile prinţului; 
cu toate acestea, nu era pregătită pentru sulița de agonie 
pură care o străfulgeră prin coapsă și şold. Scoase un 
țipăt involuntar când piciorul drept i se înmuie sub ea 
şi începu să cadă la pământ. 

Peregrine o prinse instantaneu, trăgând-o strâns în 
braţe. 

- Piciorul nu te ţine? 

Sara încuviinţă, muşcându-și buza să nu ţipe din 
nou. Peregrine o întoarse cu spatele lipit de el, apoi își 
înfășură braţul stâng în jurul mijlocului ei și se aplecă 
să-i maseze coapsa, degetele lui puternice frământând 
adânc mușchii încordaţi. 

Sara nu se putu stăpâni să nu geamă, căci simţea 
pulsând valuri de durere chinuitoare. 

- Îmi pare rău, zise ea, pe punctul de a izbucni în 
plâns. Nu m-am gândit că va fi atât de rău. 

- Nu e nevoie să-ți ceri scuze, o linişti el cu vocea lui 
profundă. Dacă nu te-ai fi forțat atât de mult, ai fi încă 
şi acum într-un scaun de invalid. 

Sub degetele lui experte, durerea începu să scadă la 
un nivel tolerabil, iar respirația Sarei deveni regulată. 
Sesizând că starea ei se îmbunătăţise, prinţul își cobori 
mâna către genunchiul ei și începu să maseze în sus. 
O atingea acum mai delicat, mișcându-și palma înainte 
şi înapoi pe coapsa ei în mângâieri lente şi profunde. 
Sara începu să perceapă senzaţii care însemnau mai 
mult decât revenirea la viață a mușchilor şi încheietu- 
rilor amorţite. Chiar și prin straturile groase ale costu- 
mului de călărie, simţi niște fiori stranii când durerea 
fu înlocuită de plăcere. 

În momentul în care Peregrine ajunse la șold, ma- 
sând-o către coapsa interioară, Sara simţi o căldură 
lăuntrică și o dorință vagă pe care n-o mai trăise nicio- 
dată şi pe care n-o înţelegea. Trase brusc aer în piept, 
dându-și seama şocată cât de intime erau gesturile lui. 
În timp ce acea căldură misterioasă i se răspândea în tot 
corpul, ar fi vrut să se topească lângă el, moale și recep- 
tivă. Se trase la o parte însă, spunând: 

- Cred că pot să umblu acum. 

Peregrine o prinse de braț, stabilizând-o când își lăsă 
greutatea pe piciorul drept. Sara se legănă puţin pe 
picioare, dar reuşi să rămână dreaptă, așteptând ca dure- 
rea nouă să-i treacă înainte să încerce un nou pas. 

- Văd că-ţi place durerea, milady. 

Înainte ca ea să apuce să protesteze, Peregrine o ridică 
în braţe și o purtă astfel în grajd. 

Deși Sara fusese mereu conștientă de puterea lui, 
gândul îi rămăsese undeva într-un colț al minţii. Acum 
însă o percepea cu fiecare fibră a fiinţei ei. Tremu- 
rând, îl lăsă s-o așeze pe o bancă în interiorul grajdului. 
Nu durerea fizică era problema, căci avusese parte de ea 
cu asupra de măsură în ultimii ani. Mult mai mare slă- 
biciune îi provoca reacția ei neajutorată şi involuntară 
la virilitatea lui. 

Fără să-și dea seama ce anume o tulbura, Peregrine 
îi spuse: 

- Cu puţină odihnă ar trebui să poţi umbla, dar nu 
cred că vei putea călări azi până la Londra. 

- Îmi pare rău că ţi-am cauzat atâta deranj, zise ea, 
incapabilă să-i întâlnească privirea. 

- Nu-ţi cere scuze. Este doar o mică inconvenien- 
tă, nu un dezastru. O să merg până la poartă şi o să-i 
spun paznicului să angajeze o trăsură şi un vizitiu să ne 
ducă înapoi când suntem gata. O atinse ușor pe obraz. 
Oare durerea nu e mai suportabilă decât a fost frica 
de durere? 

Sara încuviinţă, stupefiată de ceea ce vedea în adân- 
cimile limpezi ale ochilor lui atât de intens de verzi. 
De obicei Peregrine era enigmatic, dar pentru o clipă o 
lăsă să vadă în profunzime. În clipa aceea, își dădu sea- 
ma că era un om care ştia totul despre durere. 

Această intuiţie o ajută să-şi stăpânească emoţiile dez 
ordonate, și reuși să-i ofere în schimb un zâmbet slab. 

- E remarcabil cât de mult înţelegi. 

-Nu este deloc remarcabil, zise el, îndreptându-se. 
Voi reveni în câteva minute. 

O aduse pe Pansy în grajd, se aruncă pe Şiva şi ieşi la 
trap în curte. 

Sara își rezemă capul de peretele de lemn și închi- 
se ochii, simțindu-se slăbită şi incapabilă să gândească. 
Suferise, iar prinţul o ajutase cu bunătate şi eficienţă. 
Şi deoarece era vulnerabilă și recunoscătoare, Sara răs- 
punsese cu acea senzaţie fizică intensă. Fusese doar o 
aberaţie de moment, nimic mai mult. 

Își întoarse atenţia asupra piciorului ce-i pulsa. 
A doua zi abia avea să se poată da jos din pat, dar apă- 
sându-și cu precauţie coapsa, hotărî că nu se produse- 
se nici o daună permanentă. În câteva zile avea să urce 
iarăși în șaua lui Pansy. La început pentru plimbări 
scurte, până la parc și înapoi, dar cu timpul, își jură ea 
înverșunată, urma să fie în stare să călărească treizeci de 
kilometri fără nici o problemă. 

Ridicându-și capul, văzu o pisică tărcată ce apăruse 
de nicăieri la un metru de ea, stând pe picioarele din 
spate şi comportându-se de parcă fusese în același loc de 
ore întregi. Amuzată de aerul ei plictisit, Sara îi spuse: 

- Ei, Pufuleţ, m-ai văzut cum m-am făcut de râs? 

Considerând asta o invitaţie suficientă, pisica îi sări 
în poală. Sara se strâmbă când ateriză pe piciorul be- 
teag, dar nu putu rezista la felul cum pisica își lovi ușor 
capul de coastele ei într-o pretenţie clară de mângâieri. 
Dezmierdând gâtul catifelat, o întrebă: 

- L-ai văzut pe bărbatul care s-ar putea să fie noul tău 
stăpân? Ar fi bine să prinzi şoareci pentru el, pentru că 
nu cred că va tolera niște pierde-vară în rândul angaja- 
ţilor lui. 

Pisica se răsuci de două ori în poala ei, apoi se ghe- 
mui şi-i oferi un zâmbet de plăcere, începând să toarcă. 
Pisicile aveau întotdeauna un efect calmant. În plus 
de asta, animăluţul era un înlocuitor perfect pentru 
o buiotă. 

După câteva minute, Sara oftă şi puse pisica indigna- 
tă pe podea, apoi se ridică şi începu să meargă încet prin 
grajd, sprijinindu-se cu mâna de perete. Era mai ușor să 
se concentreze asupra unor chestiuni lumești precum 
mersul decât să se gândească la bărbatul a cărui atingere 
întâmplătoare putea s-o schimbe într-o femeie străină 
de ea însăși. 

După ce-l trimise pe portar să caute o trăsură, Pere- 
grine urcă iar pe iva şi porni către conac, fără să se 
grăbească, pentru că voia să pună la punct o strategie. 
În acea zi avea intenţia să facă o mutare majoră în cam- 
pania lui de a o despărți pe Lady Sara de Weldon. 

Încă de la început tânăra fusese atrasă de el, deşi era 
prea nevinovată și prea bine-crescută ca să acţioneze 
după interesele lui. Peregrine se mișcase încet, având 
grijă să nu o alarmeze până când va fi sigur că era coaptă 
pentru seducţie. Nu ştia dacă avea să împingă lucrurile 
atât de departe, căci seducerea unei englezoaice virgi- 
ne de sânge nobil putea să-i cauzeze complicaţii de care 
n-avea nevoie. Suspecta însă că atașamentul Sarei de 
logodnicul ei nu era foarte adânc. Puțin amor judicios 
aplicat avea s-o convingă de faptul că ar fi fost o greșeală 
să se mărite cu el. 

Cu toate acestea, deși Peregrine avea încredere în abi- 
lităţile lui, o femeie suferindă nu se preta foarte bine 
pentru seducţie. Ar fi trebuit să insiste să vină cu tră- 
sura, dar îi admirase curajul și hotărârea. Și acum le 
admira, deși dorinţa ei să vină călare produsese un 
rezultat care-l obliga să-și amâne planurile. 

Se opri în capătul aleii şi privi conacul Sulgrave cu 
ochi gânditori. Cumpărarea unei moșii nu fusese decât 
o parte a proiectului său de a se infiltra în societatea 
engleză, cu beneficiul suplimentar că-i oferea un pretext 
să fie singur cu Lady Sara. Fusese o mare surpriză, și 
nu una plăcută, când reacționase atât de intens văzând 
conacul pentru prima oară. Era periculos să-și dorească 
atât de mult un lucru, pentru că dorința și afecțiunea îl 
făceau vulnerabil. 

După un minut trase nerăbdător din frâie și își conti- 
nuă drumul. Făcea prea mare caz. Sulgrave nu era decât 
o casă, deși una frumoasă, și era disponibilă pentru un 
preţ foarte bun. Poate că într-o zi, în acel viitor ceţos de 
după ce-și îndeplinea misiunea, urma să-şi poată savura 
posesiunea în deplină libertate. Între timp, cumpărarea 
proprietăţii era doar un pas mai aproape de scopul lui. 

Spre surpriza lui, o găsi pe Lady Sara umblând cu o 
ușurință rezonabilă, deși șchiopăta mult mai tare ca de 
obicei. Descălecă şi-l conduse pe Şiva la grajd. 

- Îţi revii repede, observă el. 

- Practica îmbunătăţeşte orice pricepere, zise ea 
ironic. Ai reușit să-l convingi pe portar să comande o 
trăsură? 

- Cu greu. N-a vrut la început, până şi-a dat seama 
că s-ar putea să-i fiu viitorul stăpân. Atunci a devenit 
foarte amabil. După ce avu grijă de cal, Peregrine su- 
geră: Ai vrea să aștepți în grădină până merg eu să vizi- 
tez casa? 

- N-am venit până aici să mă uit la fluturi. De-abia 
aştept să văd cum arată conacul pe dinăuntru. Luân- 
du-l de braţ, Sara adăugă: Deși bănuiesc că vei cumpăra 
Sulgrave chiar și dacă nu este întru totul perfect pen- 
tru oaspeţi. 

- Sunt chiar atât de ușor de citit? întrebă el. 

- De obicei, nu. De data asta, da. 

Sara se sprijini de braţul lui mai mult decât de obicei, 
dar nu arătă nici un alt semn de neplăcere. Poate că 
prinţul avea o şansă de a-și îndeplini scopul azi. Avea să 
lase lucrurile în voia lor înainte să ia o hotărâre. 

Avocatul îi dăduse o cheie cu care intrară pe ușa din 
spate. Lady Sara decretă că bucătăria era lipsită de orice 
speranţă, spunând că trebuia refăcută complet cu plite 
şi cuptoare moderne. Chiar şi un ochi de bărbat fără 
experienţă vedea că avea dreptate. 

În afară de bucătărie, casa nu avea însă nici un cusur. 
Majoritatea încăperilor erau mari şi bine proporționate, 
cu muluri splendide. Sufrageria şi saloanele erau graţi- 
oase, biblioteca magnifică, şi erau și destule alte came- 
re ce puteau fi folosite pentru diverse activități precum 
muzica și biliardul. 

Explorarea parterului se sfârşi în hol, unde în podea 
erau încastrate mozaicuri antice excepțional de frumoa- 
se. Peregrine îngenunche și-și trecu degetele peste mode- 
lele florale abstracte. 

- Avocatul mi-a pomenit despre aceste mozaicuri. 
Au fost descoperite în ruinele romane de la Silchester. 

- Casa e superbă, constată Lady Sara, cu privirea ză- 
bovind pe mozaicuri. Va fi necesar un efort de curățenie 
şi redecorare, dar când vei termina, va fi perfectă. Mo- 
bila intră în preț? 

Peregrine se ridică, scuturându-și praful de pe mâini. 

- Da, moștenitorul nu vrea să se obosească să o vân- 
dă separat. Am dreptate să cred că multe piese sunt de 
foarte bună calitate? 

- Da. Câteva vor trebui recondiționate şi altele nu me- 
rită ţinute, dar dacă-ţi plac stilurile secolului trecut vei 
avea un bun punct de pornire pentru mobilarea casei. 

- Sper că-mi vei acorda sfaturi și la decorare, zise el. 
Eşti gata să urcăm la etaj? 

Sara se uită gânditoare la scări, și Peregrine se trezi 
contemplându-i profilul, linia pură a feţei, a gâtului și 
a pieptului, asemănătoare unei sibile antice, după cum 
i se păruse și prima dată când o văzuse. Dintr-odată o 
dori cu o ferocitate ce-l şocă. Zguduit, trase aer adânc în 
piept, ştiind că prea multă dorinţă i-ar fi dat peste cap pla- 
nurile. Când fu sigur că dacă o atingea nu avea să fie 
împins să se poarte ca un puşti înnebunit de pofte car- 
nale, se aplecă spre ea, o ridică în braţe şi începu să urce 
scările sculptate de stejar. 

- Ai fost prea rapid, Alteță, protestă Lady Sara fără 
suflare, agățându-se de braţul lui. Aş fi putut urca scă- 
rile singură. 

- Fără îndoială, dar preţul demonstraţiei ar fi fost 
mult prea mare. Arată puţină milă pentru piciorul du- 
mitale chinuit. 

Sara își înclină capul pe spate ca să-l poată privi în 
ochi. 

- Doamnele nu au picioare, ele au membre. „Picioa- 
rele“ sunt considerate indecente. 

- Indecente? se miră el punând-o jos la capătul scări- 
lor. li ridică solemn tivul costumului de călărie câţiva 
centimetri și-i examină gleznele încălțate în cizme. Eu nu 
văd nimic indecent. 

- Fii cuminte, Alteță, exclamă ea cu un hohot de râs, 
lovindu-l uşor peste mâna ce-i ridica rochia. N-am spus 
că picioarele femeilor sunt indecente, am spus că acest 

cuvânt este considerat indecent. Este o altă absurditate 
englezească. 

-Printre multe altele, remarcă el, oferindu- iar bra- 
tul. Dar nu crede că nu-ţi sunt recunoscător pentru efor- 
turile de a mă instrui. Trebuie să știu regulile înainte să 
le pot încălca după bunul plac. 

- Domnule, eşti incorigibil, chicoti ea, luându-l de 
braț. 

- Dar niciodată plictisitor. 

Lady Sara îi oferi o jumătate de zâmbet ironic. 

- Adevărat. Dar poate că vei reuși să dai plictiselii un 
nume mai bun. 

- Pot să-ţi întorc complimentul spunând că dumneata 
ai reușit sarcina mult mai dificilă de a face respectabili- 
tatea să pară interesantă? 

Trecură împreună prin camerele de la etaj. Se dovedi 
şi acesta asemănător parterului, cu douăsprezece dormi- 
toare spaţioase. Băile și toaletele trebuiau renovate, dar 
la final, locurile de cazare pentru invitaţii la petreceri 
urmau să fie extrem de confortabile. 

În cele din urmă, investigară galeria lungă ce se în- 
tindea în spatele casei. Era o încăpere atrăgătoare, 
cu șemineuri la cele două capete şi ferestre mari cu ban- 
chete tapiţate încastrate în zid, cu vedere spre grădină. 
După ce studie portretele mohorâte, Sara întrebă: 

-Şi astea sunt parte a vânzării? 

- Nu, tablourile vor fi trimise în Canada. După ce 
examină unul, îi apăru un mic zâmbet în colțul gurii. 
Mi-ar fi de folos nişte strămoşi respectabili, dar ăştia mi 
se par foarte plictisitori. Poate că o să-i comand unui 
pictor să facă un set nou pentru mine. 

La un moment dat, zâmbetul îi pieri. Dădu drumul 
braţului Sarei şi traversă încăperea să vadă mai bine. 
li trebui un minut să desfacă închizătoarea geamului. 
Apoi deschise larg fereastra și se aplecă în afară, reze- 
mându-se cu mâinile de pervaz și echilibrându-se cu un 
picior pe banchetă. 

Sub el se întindea peisajul englezesc în toată frumu- 
sețea sa înduioşătoare, cu dealurile cețoase unduindu-se 
la nesfârșit la orizont. Reacţionă la această priveliște 

cu aceeași intensitate ca prima dată când văzuse Sul- 
grave. Pentru un moment uită de însoţitoarea sa, așa că 
fu surprins să-i audă vocea atât de aproape. 

- Casa asta îți merge direct la inimă, nu-i așa? zise ea 
încet. 

- Cred că e o descriere destul de bună. Peregrine în- 
cercă să înţeleagă de ce, dar nu reuşi. Probabil că nu 
i-ar fi explicat nici dacă ar fi ştiut motivele. Dumneata 
eşti o aristocrată engleză, spuse în final. Născută şi cres- 
cută în acest tip de viață - bogăţia, frumuseţea, pacea, 
accesul la justiţie. Nu poţi aprecia ce mult înseamnă. 

- Probabil că nu. Bancheta de sub geam se mișcă 
în momentul când Sara se așeză pe celălalt capăt. Dar 
ai fost un om bogat în ţara dumitale, și Ross mi-a spus 
că şi Kafiristanul are o frumuseţe fără pereche. Asta în- 
seamnă mai mult pentru dumneata? 

- Nu mai mult, poate, dar e diferit. 

Peregrine se întoarse și se așeză pe banchetă, la doar 
o jumătate de metru distanţă de ea. Lady Sara era calmă 
şi stăpână pe sine, în afară de căldura din ochii ei căprui 
gravi. Sara St. James, tot atât de mult o femeie pe cât 
era o lady. Își lăsase la parter pălăria, și razele piezișe de 
soare îi atingeau părul făcându-l să pară de aur topit. 

Peregrine simţi ceva răsucindu-se adânc înlăuntrul lui 
şi fu cotropit din nou de valul incontrolabil de dorință 
pe care-l simţise și jos. Nu doar frumuseţea ei senină sau 
puterea ei liniștită îl făceau s-o dorească, deși le admira 
pe amândouă. 

Poate faptul că era atât de englezoaică - la fel ca Sul- 
grave, ca Anglia însăși. Ea reprezenta un stil de viață 
care acum, oricât de improbabil ar fi părut, putea fi şi al 
lui. Peregrine nu ştia dacă aceasta era viaţa pe care și-o 
dorea, nici nu era liber să decidă până nu va fi terminat 
cu Charles Weldon. Dar între timp, nu putea nega cât 
de atras era de Lady Sara. 

Avu nevoie de întreaga sa tărie a voinței ca să rămână 
nemișcat. Tânjea s-o atingă, să cheme la lumină pasiunea 
ei ascunsă, dar nu încă, când propria lui dorință ame- 
ninţa să-i încețoșeze judecata. Mai bine să vorbească, 

să țeasă o pânză de cuvinte, până când avea să-şi recape- 
te controlul. 

- Kafiristanul e o ţară săracă, incredibil de săracă. 
Nici nu este cu adevărat o ţară, doar un grup de triburi 
înrudite. Nu e nevoie de mare avere ca să fii un om 
puternic acolo. 

- Dar Ross a spus că ești bogat. Cum...? Sara se opri, 
o ușoară îmbujorare colorându-i obrajii. 

- Să înţeleg că e nepoliticos și ne-englezesc să întrebi 
despre banii cuiva? Nu contează, eu nu sunt uşor de jig- 
nit, râse el. Averea mea nu-și are originea în Kafiristan. 
Ai auzit vreodată de Drumul Mătăsii, ruta comercială 
antică din China până la Mediterana? 

- Am auzit de ea, dar atât. 

- De două mii de ani, caravanele transportă bunuri 
între Orient și Occident, din anticul Cathay până la 
Roma imperială. Mătase și jad, mirodenii, aur, ambră 
şi mii de alte lucruri au trecut prin multe mâini și au 
fost purtate pe tot felul de animale de povară. Fără să-şi 
dea seama, vocea îi căpătă ritmurile fascinante ale unui 
povestitor: Negustorii riscau să cadă victime bandiţilor 
şi bolilor, dar mult mai rele erau pericolele naturale ale 
munţilor și deşerturilor. lar cea mai periculoasă parte a 
călătoriei era Turkistanul chinez. Acolo, în inima fier- 
binte a Asiei, se întinde un deșert numit Takla Makan, 
o pustietate de dune mișcătoare, înșelătoare, înalte de o 
sută de metri, înconjurate de cei mai înalți munţi din 
lume. E un deșert care face Arabia să pară plăcută prin 
comparaţie, un loc unde kara-buran, uraganul negru, 
poate îngropa caravane întregi fără să lase urmă de om 
sau de fiară. 

- Vorbești ca unul care a fost acolo și a supravieţuit. 

Peregrine încuviinţă. 

- Drumul Mătăsii înconjura marginea de sud a deşer- 
tului Takla Makan, şi orașele creșteau în oazele presăra- 
te pe acolo. Pe vremuri străluceau de bogăţie şi putere, 
dar acum câteva secole, majoritatea orașelor au căzut în 
ruină, iar nisipurile deșertului le-au cotropit. Nu sunt 
sigur de ce, deși probabil că a avut o influenţă și 
dezvoltarea rutelor pe mare. Sunt multe legende despre 

orașele pierdute - legende potrivit cărora cerurile le-au 
distrus ca să pedepsească răutatea locuitorilor, sau o 
fi fost un avertisment din partea demonilor ce păzesc 
comorile îngropate. 

Sara făcu ochii mari, ghicind încotro se îndrepta 
povestea. 

- Ai găsit unul dintre orașele pierdute? 

- Da, un oraş numit Katak. Am aflat despre el de la 
un ciurdar kirghiz care mi-a spus o poveste ce fusese tre- 
cută din tată-n fiu de multe generaţii. Katak zace între 
mlaștinile sărate din Lop Nor. A fost greu să-l găsesc, şi 
mai greu să-i descopăr comorile pierdute, dar cele mai 
mari pericole le-a presupus transportarea comorii peste 
nisipuri şi munți. 

- Să înţeleg că nu ţi-a fost frică de demoni? 

Sara se foi pe banchetă, apropiindu-se puţin de el 
fără să-şi dea seama. 

- Nu erau demonii poporului meu, deci nu aveau nici 
o putere asupra mea. Privirea lui Peregrine se pierdu în 
amintire. Din fericire am reușit să-mi conving și priete- 
nii de asta. Am făcut trei călătorii din Kafiristan până 
în orașul pierdut Katak, de fiecare dată aducând înapoi 
aur, argint și opere de artă. Ca lider, partea mea a fost 
cea mai mare, și asta a devenit baza averii mele. Am co- 
borât din munți în India și am învăţat arta comerțului, 
investind şi făcând afaceri până când am ajuns să am o 
mare avere chiar şi în termeni europeni. 

Lady Sara își ţinea capul înclinat într-o parte, cu o 
expresie visătoare. 

- O poveste fascinantă și romantică. 

- Doar în retrospectivă, zise el ironic. La vremea 
aceea a fost o muncă epuizantă în condiţii îngrozitoare, 
întreruptă de momente de pericol terifiant. 

- Ross a spus același lucru despre călătoriile lui. Aven- 
turierii autentici ca dumneata și el considerați probabil 
că romanticii de salon ca mine suntem ridicoli și naivi, 
spuse ea, cu un dor nespus pe chip. Eu nu voi ajun- 
ge niciodată la asemenea aventuri, așa că trebuie să mă 
mulțumesc cu ascultarea poveștilor altor călători. 

- Sunt unii oameni care nu vor decât să fie încântați 
sau să li se confirme prejudecățile. Cu ei nu-mi pierd 
vremea. Dar pe dumneata nu te-aş considera niciodată 
ridicolă sau naivă, căci asculți cu sufletul, nu numai cu 
urechile. li oferi un zâmbet complice: Insă nu le spune și 
altora cum mi-am făcut averea. Prefer să fiu misterios. 

- Eşti foarte bun la asta, zise ea mucalit. 

Peregrine îi prinse privirea într-a lui. Tensiunea dure- 
rii trecuse, şi Lady Sara era captivată şi receptivă. Sosise 
timpul s-o curteze. Se concentră cu toată puterea, țesând 
o plasă invizibilă în care s-o tragă către el. Buzele ei se 
desfăcură nesigure, așteptând, căci Sara simţea forța din 
ce în ce mai mare dintre ei. 

-Ce te împinge înainte, Mikahl? întrebă ea încet, 
folosindu-i numele pentru prima oară. Ce te face dife- 
rit de tot restul poporului tău? Ce te-a făcut să stăpâ- 
nești atâtea abilităţi, de ce ai traversat lumea întreagă să 
ajungi la această insulă mică și umedă unde majoritatea 
oamenilor sunt prea înguști la minte ca să-ți aprecieze 
cu adevărat realizările? 

- Încă de când eram copil, am știut că destinul meu 
e în Anglia. Era adevărul, însă nu un adevăr pe care 
Lady Sara ar fi putut să-l interpreteze. Mai mult de atât 
Peregrine nu voia, nu putea, să dezvăluie. Urmă o altă 
jumătate de adevăr: Poate că tu eşti parte a motivului 
pentru care sunt aici. 

Își ridică o mână și îi parcurse osatura elegantă a feţei 
cu vârfurile degetelor. Sara se uită fix la el, cu buzele 
desfăcute și ochii mari, neajutoraţi, plini de întrebări 
şi alean. Apropiindu-se, Peregrine îi dădu cel mai ușor 
sărut, trecând ca o pană peste fruntea ei și pielea fragilă 
din jurul ochilor până când li se întâlniră buzele. 

La început fu un sărut nemișcat, blând, ca acela de 
la bal. Apoi Peregrine își deschise gura și Sara îi oglindi 
instinctiv mișcarea. Deşi o străbătu un mic şoc de sur- 
priză când sărutul se adânci, nu se retrase. li răspunse în 
schimb cu un entuziasm inocent, explorator. 

Peregrine se gândise că dorinţa lui era înăbușită şi în 
siguranţă, dar gustul buzelor ei dornice și nesigure 
îi făcu pasiunea să izbucnească într-o incandescență 

orbitoare. Dacă Sara ar fi fost o femeie cu experiență, 
nimic nu lar fi oprit s-o atragă într-o împerechere rapi- 
dă şi violentă. 

Dar Sara nu avea experienţă, și Peregrine își păstră 
doar atât control cât să nu facă vreun gest care s-o spe- 
rie. Infășurându-și braţele în jurul taliei ei înguste, o 
trase aproape de el, simțind nevoia să-i simtă corpul li- 
pit de-al lui. Sara veni de bunăvoie; mâinile ei agitate 
se strecurau pe sub haina lui, iar gura îi era la fel de 
flimândă ca a lui. 

Peregrine se rezemă de perete, trăgând-o după el, ast- 
fel că pe jumătate era întinsă peste el, piept la piept, 
coapsele ei înconjurându-le pe-ale lui într-o simulare a 
sexului ce-l făcea doar s-o dorească și mai intens. Prin- 
zând în palme curbele dulci ale feselor ei, o apropie și 
mai mult. Şoldurile ei pulsau lipite de el, şi Peregrine 
răspunse cu o plăcere frustrată, înjurând în minte stra- 
turile de material gros ce-i despărțeau. 

De-a lungul anilor supravieţuise şi prosperase învă- 
ţând să apuce tot ce-i azvârlea norocul în cale, şi acum 
renunţă la planul lui de a-și limita acţiunile din ziua 
respectivă. Sara o fi fost lipsită de experienţă, dar era o 
femeie adultă, trecută bine de vârsta consimțământului. 
Să o înveţe plăcerile cărnii avea să fie nu doar extrem de 
plăcut pentru el, ci şi util pentru îndeplinirea scopurilor 
lui mai largi. 

- Dulce Sara, șopti el, mângâindu-i trupul zvelt, de 
parcă mâinile lui ar fi putut să-i topească într-o singură 
făptură. Eşti la fel de rară și minunată precum comorile 
Drumului Mătăsii. 

Descheindu-i jacheta, își strecură o mână înăuntru, 
înjurând mintal bluza, juponul și corsetul ce-l despăr- 
teau încă de ea. Li strânse cu blândeţe greutatea moale 
şi fluidă a sânului. 

- Eşti ca aurul, mătasea și fildeşul încălzite miraculos 
la viaţă. 

Sara icni când cuvintele lui dizolvară deliciul îmbătă- 
tor ce-o vrăjise. Deşi nu era inconștientă de ceea ce făcea, 
toate constrângerile normale dispăruseră când desco- 
perise urgenţa nesăbuită a dorinţei. Astfel, acceptarea 

timidă se transformase într-un răspuns feroce, şi în tu- 
multul simțurilor ei lepădase orice ruşine. 

Dar acum pasiunea nu-i mai umbrea judecata, deși îi 
ardea încă în sânge. Intrerupse sărutul şi se forță să se 
concentreze pe chipul întunecat și aspru al lui Peregrine. 
Ochii lui verzi erau înceţoșaţi de pasiune, și de data asta 
nu era nimic enigmatic la el. O dorea. Şi, Dumnezeu s-o 
ajute, şi ea îl dorea pe el. 

Se smuci din braţele lui şi se trase de-a lungul banche- 
tei de la geam, astfel că nu se mai atingeau. 

- Nu, murmură ea, cu vocea răgușită. Imi pare rău, 
dar nu e bine. Nu pot face așa ceva. 

După un moment de surpriză, Peregrine se ridică şi-şi 
trecu un braţ pe după talia ei, trăgând-o iar la piept în 
timp ce-i ridica fața către el. 

- Bineînţeles că poţi. Vezi cât de ușor și bine e? 

O antrenă iarăși într-un sărut ca un drog. Pentru un 
moment hotărârea ei se subţie, ajungând la punctul 
de rupere. Dar apoi se desprinse cu un gest ferm şi se 
ridică, aproape căzând în graba ei stângace de a pune 
o oarecare distanţă între ei. 

-Poate că e uşor, zise ea tremurând, dar nu e bine, 
pentru că sunt promisă altui bărbat. Se trase înapoi șase 
paşi de-a lungul peretelui, folosindu-se de el să-și sta- 
bilizeze echilibrul precar. M-am dezonorat și pe mine, 
şi pe el. 

Părul ondulat și negru al lui Peregrine îi căzuse pe 
frunte și pieptul îi fremăta, ca și cum ar fi fugit. Sara se 
uită la unghiurile aspre ale chipului său și, pentru un 
moment, se simţi speriată. Erau singuri în casă și se afla 
complet în puterea lui. Chiar şi un gentleman englez, 
educat în acelaşi spirit al onoarei ca Sara, ar fi fost peri- 
culos în aceste circumstanţe. Un bărbat dintr-o cultură 
străină ar fi putut decide că Sara merita orice ar fi ales 
el să-i facă. 

- Purtarea mea îţi dă toate motivele să fii nervos, dar 
te rog... 

I se frânse vocea. Ruşinea ajunsese să-i domine frica. 

Peregrine își întoarse privirea; un fior îi străbătu 
trupul puternic și degetele i se încleştară pe marginea 

banchetei. Când se întoarse iar către ea, avea ochii lim- 
pezi și sentimentul primejdiei iminente trecuse. 

Dar când Sara începu să se relaxeze, recunoscu un 
pericol subtil. Încă o dată simţea atracția misterioasă și 
puternică pentru el, ca un curent invizibil ce se întindea 
s-o tragă înapoi. 

Era pe cale să-și piardă cumpătul. Voia să se întoarcă 
imediat în braţele lui și să se predea pasiunii, și știa 
că dacă Peregrine ar fi îmbrăţișat-o, i s-ar fi abandonat cu 
totul. Dar spre ușurarea ei infinită, prinţul nu se mută 
de pe bancheta de la geam. Sara oferi o rugăciune min- 
tală de mulțumire că Peregrine nu-și dăduse seama câtă 
putere avea asupra ei. 

- Încă nu te-ai măritat cu Weldon şi poate că n-ar 
trebui s-o faci, îi zise el cu răceală. Reacţionezi tot așa și 
la săruturile lui? 

- Asta nu e treaba dumitale, ripostă ea roșind. Şi ori- 
cum, căsătoria nu are nimic de-a face cu pasiunea. E vor- 
ba despre încredere, despre valori comune și respect. 

- Nu uita și proprietatea comună, adăugă el ironic. 
Moştenești o avere considerabilă, iar afacerile lui Weldon 
nu sunt chiar așa de prospere pe cât par. 

Sara trase adânc aer în piept, încercând să se calmeze, 
într-un vârtej de emoţii. 

- Charles nu este un vânător de zestre, însă chiar 
şi dacar fi, asta nu ar schimba faptul că sunt logod- 
nica lui. Prin acţiunile mele, am săvârşit deja o trădare 
de neiertat. 

Expresia lui deveni şi mai batjocoritoare. 

- Dacă-ţi închipui că săruturile modeste de mai devre- 
me sunt de neiertat, de ce nu termini ceea ce-ai început? 
Nu numai că ţi-ar plăcea experienţa, dar atunci ai avea 
măcar ceva pentru care ar merita să te simți vinovată. 

Sărutări modeste! Îmbujorarea ei se intensifică amin- 
tindu-și felul desfrânat în care se lipise de el. Slavă Dom- 
nului pentru hainele complicate; dacă ar fi purtat una 
dintre rochiile acelea uşurele ale generaţiei anterioare, 
ar fi ajuns să se împerecheze înainte să-şi dea seama ce 
se întâmpla. 

-M-am purtat foarte rău cu dumneata, nu numai 
că m-am dezonorat, şi ai toate motivele să fii nervos, 
dar nu-ţi bate joc de mine. Este un lucru nedemn de 
dumneata. 

Expresia lui se schimbă. 

- Nu-mi bat joc de dumneata, rosti el cu blândeţe. 
Dar cred că faci prea mare caz de o scăpare de moment. 
Eşti o femeie minunată, te-am sărutat, şi ţi-a plăcut. 
Nu e un păcat aşa de mare. 

- Poate c-a fost trivial pentru dumneata, dar n-a fost 
pentru mine. Doamne Sfinte, ceea ce fusese „o scăpare 
de moment“ pentru el fusese una dintre experiențele 
cele mai cutremurătoare ale vieţii ei. Își frecă palmele 
jilave de fustă, apoi se rezemă de perete, având nevoie 
de sprijin, pentru că piciorul îi pulsa iar foarte dureros. 
Amintindu-şi ceea ce-i spusese Charles, urmă: Engle- 
zoaicele au mai mare libertate în comparaţie cu femeile 
din alte părți, așa ţi se pare probabil firesc să presupui 
că suntem imorale. Dar nu e adevărat. 

Peregrine își ridică sprâncenele negre. 

- Nu? Am văzut dovezi considerabile care să demon- 
streze contrariul. 

- Poate ar fi mai corect să spun că englezoaicele nu 
sunt nici mai mult, nici mai puţin virtuoase decât al- 
tele, zise ea, amintindu-și iritată de toate femeile care 
gravitaseră în jurul lui. Cu siguranţă comportamentul 
cast este prețuit. 

- Dar compatrioatele tale au mai multe oportunităţi 
de a nu fi caste decât femeile din majoritatea socie- 
tăţilor. Se ridică şi în doi pași acoperi distanţa dintre 
ei, oprindu-se atât de aproape, că Sara îi simți căldura 
radiind din trup. Cu toate acestea, oricât de fascinantă 
ar fi discuţia, ne îndepărtăm cam prea mult de subiect. 
Nu mi s-a părut niciodată că morala dumitale e defi- 
citară. Radiezi integritate, Lady Sara. Este unul dintre 
lucrurile pe care le găsesc atrăgătoare la dumneata. 

li ridică mâinile şi îi prinse faţa în palme, trecându-și 
degetele lungi, blânde și senzuale peste pielea ei atât 
de sensibilă. 

Sara ştia că urma s-o sărute din nou şi avea de gând 
să i se predea, căci tot trupul îi tânjea după el. Fizic 
era gata de a fi culeasă ca un fruct copt de pe ram, și 
amândoi erau conștienți de asta. Dar onoarea ei nu 
era încă moartă, nu întru totul. Cu vocea întretăiată, 
îl imploră: 

-Ştii că nu pot să-ți ofer rezistenţă... te rog, opreş- 
te-te. Nu mă distruge pentru plăcerea fugară a cuceririi. 

Peregrine încremeni. 

- Asta crezi? Nu, Sara, motivul meu nu e o simplă cu- 
cerire. Își lăsă mâinile în jos. Nici nu vreau să te distrug. 
Meriţi mai mult de-atât. 

- Atunci ce vrei? întrebă ea, lipindu-se de perete când 
prinţul își întinse iar mâna s-o atingă. 

De data asta n-o mai dezmierdă, îi vâri doar o șuviță 
subțire de păr după ureche cu un gest curios de intim. 

- Răspunsul e foarte simplu. Dumneata, persoana ta, 
asta vreau. Nici o altă femeie. 

Sara clătină din cap, simțindu-se neajutorată și ne- 
dumerită. Cu un englez, acesta ar fi fost preludiul unei 
declaraţii de dragoste, poate chiar o cerere în căsătorie, 
dar era sigură că Peregrine nu asta voia să spună. 

- Nu te înţeleg deloc, gemu ea disperată. 

Înainte să apuce el să răspundă, o bătaie puternică la 
ușă răsună în ecouri în toată casa. Amândoi se încorda- 
ră auzind-o. 

- Trebuie să fie vizitiul cu trăsura, zise kafirul după ce 
ascultă un moment. E în fața casei. O să-i spun să vină 
prin spate, din moment ce aceea e singura ușă de la care 
am cheie. 

Se întoarse cu spatele la ea și Sara îşi aminti în sfârșit 
să respire. Peregrine intră într-un dormitor din faţă, des- 
chise o fereastră și strigă jos către vizitiu, iar ea se duse 
cât de repede putu la scări. 

Agăţându-se de balustradă pentru sprijin, tocmai 
începea să coboare, când Peregrine i se alătură. Pentru 
o clipă se temu că avea de gând să o care iar jos, dar el îi 
interpretă corect privirea de avertizare. 

- Atât de aprigă! remarcă el cu amuzament. Nu te în- 
grijora, dulce Sara, ești în siguranță cu mine. 

- Forma corectă de adresare e Lady Sara. Nu ţi-am 
dat voie să fii atât de neprotocolar. Dintr-odată furioasă, 
se opri și-l străfulgeră cu privirea. Totul e doar un joc 
pentru dumneata, nu-i așa? Aș vrea să nu te fi cunoscut 
niciodată, căci mi-ai răsturnat viaţa cu susul în jos fără 
să-ți pese. 

-Nu e un joc, şi te asigur că-mi pasă. Se postă cu 
două trepte mai jos de ea și se întoarse s-o privească 
în faţă, scurtul moment de umor dispărându-i. Pentru 
prima oară complet serios, o întrebă: Chiar poţi să spui 
cu sinceritate că n-ai beneficiat, măcar puţin, de faptul 
că ţi-am „întors viaţa cu susul în jos“? 

Sara se gândi la felul cum o condusese prin temerile 
ei către libertăţile îmbătătoare ale călăritului și dansu- 
lui. Şi mai fusese o libertate, diferită și mai periculoasă, 
când descoperise pasiunea în braţele lui, o libertate care 
putea să ducă foarte repede la dizgrație şi subjugare. Ín- 
chise ochii pentru o clipă. 

- Da, am beneficiat, şi nu îmi pare rău că te-am întâl- 
nit, recunoscu ea încet. Dar nu te mai pot vedea singură 
în viitor. Nu mă mai vizita, nu mă mai chema să vin 
călare sau în trăsură împreună cu dumneata, pentru că 
n-o să accept. 

- Nu ai încredere în mine? 

Avea ochii la același nivel cu ea, iar adâncimile verzi 
misterioase erau imposibil de citit. 

- Nu, replică ea deschis. Nu am încredere nici în 
mine. Nu voi mai risca un episod ca acela de azi. 

Urmă o pauză lungă înainte ca Peregrine să răspundă. 

- Bineînţeles că trebuie să mă supun dorințelor dumi- 
tale, Lady Sara. Ochii i se întunecară, ceva subtil și peri- 
culos mișcându-se în adâncurile lor. Pentru moment. 


Călătoria până la Londra fu lungă și obositoare. Sara 
era plină de recunoștință că prinţul alesese să călărească 
pe Şiva în loc să i se alăture în mica trăsură închiriată. 
Două ore petrecute atât de aproape, în cupeul minus- 
cul, unde fiecare zguduire ar fi putut-o azvârli către el, 
ar fi fost mai mult decât putea suporta. Chiar şi așa, avu 

nevoie de toată puterea ca să-și păstreze stăpânirea 
de sine. 

Când ajunseră la Haddonfield House, Peregrine se 
comportă cu o politeţe impecabilă, înapoind-o pe Pansy 
la grajduri, escortând-o pe Sara în casă cu o mână puter- 
nică şi impersonală sub cot și luându-și rămas-bun după 
ce-i mulțumise pentru ajutorul nepreţuit. Chiar și ma- 
jordomul înţepat al casei Haddonfield, care îi urmărea 
cu atenţie, nu observă nimic în neregulă. 

Sara avu destulă forță cât să urce scările până în 
camera ei fără ajutor, deşi se deplasa încet şi cu mari 
dureri. Slavă Domnului că tatăl ei ieşise în seara aceea. 
Camerista ei mohorâtă, Hoskins, comentă acid că ea o 
avertizase să nu încerce să călărească, şi nu tăcu decât 
după ce Sara o muștrului. 

În sfârşit eliberată de costumul de călărie și de corset, 
ar fi preferat să se culce și să se bucure de un somn lung 
şi reparator, dar din experienţă știa că avea să se simtă 
mult mai bine dimineața dacă se ducea întâi să facă o 
baie lungă și fierbinte. Și oricum, mai avea o sarcină 
de îndeplinit. 

După ce o trimise pe Hoskins să pregătească baia, 
Sara se așeză la măsuța de toaletă şi, uitându-se la refle- 
xia ei în oglindă, își scoase acele din păr, lăsându-l să-i 
cadă pe umeri. Era timpul să înfrunte câteva fapte 
neplăcute, și imaginea din oglindă avea să-i înfrâneze 
pornirea spre nesinceritate. Căci fusese profund nesin- 
ceră; din momentul când îl văzuse pe prinţul Peregrine, 
se minţise singură de nenumărate ori, negând cât de 
mult o fascina. Se crezuse impermeabilă la atracţia lui 
periculoasă, și această tentativă de a se păcăli dusese 
la scena umilitoare de la Sulgrave. 

Își trecu degetele prin părul des, desfăcându-l și uşu- 
rând tensiunea scalpului. Ce păcat că tensiunea din 
mintea ei nu putea fi ușurată la fel de simplu! Cea mai 
ieftină femeie de stradă din Covent Garden ar fi fost 
mai sinceră decât fusese Lady Sara St. James. 

Ignoranţa nu era o scuză, căci avusese grijă să se infor- 
meze despre ceea ce se întâmplă între bărbaţi și femei, 
profesoara ei cea mai bună fiind o servitoare cockney 

fără inhibiții. Însă în ciuda cunoștințelor și a experien- 
tei ei de viaţă, intrase fără ezitare într-o situaţie care ar fi 
putut-o distruge, pentru că în secret, în adâncul inimii, 
îşi dorise pasiunea mai mult decât onoarea. 

Sara presupusese că era prea rafinată sau prea rece 
ca să se lase pradă unei asemenea nebunii. Evident 
se înșelase, deşi nu se putea învinovăţi pentru că do- 
rise să se abandoneze pasiunii, acum că-i simţise puterea 
copleşitoare. Dacă ar fi simţit o asemenea dorință 
pentru Charles, ar fi primit-o cu bucurie, ca pe o bi- 
necuvântare în plus pentru căsătoria lor. Dar în ajunul 
nunţii se îndrăgostise lulea de un alt bărbat. Şi în mod 
umilitor, de un bărbat care n-avea nici un interes spe- 
cial față de ea. 

Deşi Peregrine spusese că ea era singura femeie pe 
care o dorea, Sara nu-l putea lua în serios. Fusese pro- 
babil minciuna plină de tact al unui seducător experi- 
mentat, de aceeași teapă cu toate complimentele acelea 
mincinoase: „Aur, mătase și fildeş, încălzite miraculos 
spre a fi aduse la viață“. Ce baliverne! Uitându-se acum 
la reflexia ei în oglindă, văzu o femeie mărunţică, având 
o înfățișare banală, prea serioasă și - se forță să gândeas- 
că acest cuvânt - şchioapă. 

În mod ciudat, îl crezuse pe Peregrine când îi spu- 
sese că nu voia s-o distrugă şi că nu era interesat de ea 
doar ca de o simplă cucerire. Gândul acesta o făcu să 
zâmbească ușor, căci nu era nimic simplu la el. Dar 
nu se putea gândi decât la două motive pentru care 
un prinț fermecător ar fi ales-o pe ea înaintea tuturor 
femeilor frumoase și cu experiență pe care le întâlnise în 
societatea londoneză, și nici unul din aceste motive nu 
era flatant. 

Se putea ca titlul ei nobiliar s-o facă mai atractivă de- 
cât o meritau caracteristicile ei fizice modeste. Mult mai 
probabil însă, adevăratul motiv al atracției era faptul că 
fusese suficient de proastă încât să se arate disponibilă. 
Atitudinea ei îi dăduse de înţeles că avea să-i accepte 
avansurile. Şi apoi, după ce se purtase ca o destrăbălată, 
se retrăsese ca o școlăriță sperioasă. Peregrine ar fi putut 

s-o umilească în cel mai bun caz, și s-o violeze în cel mai 
rău, şi îi era recunoscătoare că se stăpânise. 

Fără îndoială că lui Ross trebuia să-i mulțumească 
pentru asta, căci prietenia dintre cei doi bărbaţi părea 
motivul cel mai probabil pentru care Peregrine nu pro- 
fitase de prostia ei. Sara se rugă lui Dumnezeu ca Ross, 
Charles și tatăl ei să nu afle niciodată ce se întâmplase 
în ziua aceea. Verișorul ei i-ar fi înţeles, poate, slăbiciu- 
nea, sau cel puţin i-ar fi tolerat-o, însă tatăl și logodnicul 
ei ar fi fost profund, și pe bună dreptate, îngroziţi de 
comportamentul ei. 

Își îngropă brusc faţa în mâini, nemaifiind în stare 
să-și înfrunte imaginea în oglindă. Chiar și dacă bărba- 
ţii din viaţa ei nu aflau niciodată ceea ce făcuse, tot nu 
avea să scape de cea mai mare pedeapsă dintre toate: 
conştiinţa faptului că nu reuşise să se ridice la propriile 
ei standarde de bine și de rău. Se considerase o femeie 
virtuoasă, dar era clar că virtutea ei era pur şi simplu 
rezultatul faptului că nu fusese niciodată ispitită. 

Din fericire, Hoskins veni să-i spună că baia era gata. 
Sara se duse amorţită în baie, își dezbrăcă roba de ca- 
tifea verde și se scufundă în cada mare. Apa aburindă, 
aromată cu petale de trandafiri, îi ajungea până la băr- 
bie, și mușchii ei încordaţi reacționară cu o ușurare atât 
de intensă, încât o aduse în pragul durerii. Era o plăcere 
aproape la fel de acută și de senzuală ca aceea simțită în 
braţele lui Peregrine. 

Exasperată, încercă să-și alunge gândurile necuviin- 
cioase, dar fără succes. Pur şi simplu nu-și putea nega 
dorinţa. Își deschise șovăitoare mâinile și-și mângâie tru- 
pul, cu palmele alunecând peste curbele netede. Avea 
pielea fină ca de satin sub apa fierbinte. 

Mâinile lui Peregrine aveau degete lungi și erau abile, 
întărite de muncă, dar blânde, atât de blânde. Cum ar fi 
fost să simtă mâinile acelea puternice pe pielea ei goală? 
Gândul o făcu să tremure, dar stinghereala nu o opri să 
se mai gândească şi să se întrebe. 

Își prinse un sân într-o mână. Era moale şi aproape 
fără nici o greutate în apă. Ce lucruri remarcabile, sâ- 
nii. Bărbaţii erau intrigaţi de ei, și chiar și prin hainele 

groase aproape se topise de plăcere când Peregrine o 
atinsese acolo. 

Își trecu mâna mai jos pe coaste, de-a lungul curbu- 
rii taliei, apoi mai jos încă, în acele părţi ale corpului 
pentru care nici măcar nu avea un nume, dar care-i pul- 
sau de dorinţă. Când vârful unui deget trecu prin părul 
auriu cârlionţat, îşi închipui foarte clar mâna lui întune- 
cată în același loc. Cu puţine ore înainte fusese lipită de 
el, mișcându-se împreună... 

Roși violent și-și retrase mâna, dar nu gândul la 
Peregrine atingând-o în părţile intime reprezenta cauza 
majoră a disconfortului, ci gândul că în mintea şi în 
sentimentele ei fusese - și era încă - neloială bărbatului 
căruia-i promisese să-l ia de soț. Se îndoia că Charles 
dusese o viaţă castă de la moartea primei lui soţii, dar 
asta nu scuza păcatele ei. 

Își studie cu hotărâre coapsa dreaptă și trasă cicatrice- 
le urâte lăsate de chirurgi. Avusese o infecţie și voiseră 
să-i amputeze piciorul, dar starea i se îmbunătăţise chiar 
în momentele în care dezbăteau dacă operaţia ar fi avut 
mai multe şanse s-o omoare sau s-o vindece. Cicatricele 
făceau parte din ea, împreună cu toate constrângerile pe 
care le reprezentau. Nu trebuia să uite asta. 

Apa începea să se răcească. Cu un suspin, luă calu- 
pul de săpun franțuzesc şi începu să se frece, apoi se 
opri, căci gestul îi stimula iar gândurile necuviincioase. 
Afurisitul de Peregrine îi invadase mintea și imaginaţia 
fără nici o milă! 

Cu gura strânsă de încordare, se strădui să-şi răspun- 
dă la încă o întrebare dificilă. Își înfruntase sinele şi 
recunoscuse că era atrasă fizic de misteriosul kafir. Deşi 
o fascina, avea certitudinea că interesul lui față de ea era 
nesemnificativ şi trecător. Dar dacă lucrurile nu stăteau 
așa? Dacă n-ar fi fost logodită cu Charles, dacă Peregrine 
ar fi cerut-o de nevastă? Ce-ar fi făcut atunci? 

Ultimele fărâme de control îi dispărută și începu să 
plângă, cu lacrimi fără speranță care-i usturară ochii și 
i se scurseră pe față în apa ce se răcea. Și nici măcar 
nu ştia de ce. 

Era seara târziu, deşi nu se întunecase încă de tot, 
când Peregrine se îndrepta călare spre casa lui Benjamin 
Slade, unde îl aştepta o întâlnire foarte interesantă. Dar 
în loc să se gândească la afaceri, gândurile i se întorceau 
mereu la Lady Sara St. James, aşa cum se întâmplase de 
multe ori în ultima săptămână. Tot nu înţelegea de ce 
se abținuse în după-amiaza când fuseseră la Sulgrave. 
O dorise cu o intensitate copleșitoare, și ea pe trei sfer- 
turi acceptase. Încă un sărut și i-ar fi cedat complet. 
Și totuși se oprise. 

Poate din cauza promisiunii făcute lui Ross, poate 
din cauza vulnerabilităţii disperate din ochii Sarei când 
îl implorase să nu continue. Pe cât de mult o dorise, nu 
voise s-o pună într-o postură umilitoare. 

Problema era că-i plăcea de afurisita aceea de femeie, 
îi plăceau inteligenţa ei, simţul umorului și spiritul ei 
înțelept şi blând. Mai mult, o respecta pentru că încerca 
să trăiască la nivelul propriilor ei concepţii despre bine 
şi rău. Asemenea principii erau luxul oamenilor ce duc 
vieţi ușoare, dar îşi aveau şi ele farmecul lor. 

Se strâmbă dezgustat gândindu-se la repercusiunile 
momentului său de abţinere prostească. Ar fi fost mult 
mai bine să se culce cu ea. Deja o cunoştea pe Lady Sara 
suficient de bine ca să fie sigur că propria ei conștiință 
ar fi făcut-o să rupă logodna dacă ar fi avut o legătură 
intimă cu un alt bărbat. Weldon și-ar fi pierdut soția 
bogată și de sânge nobil, scopul lui Peregrine ar fi fost 
îndeplinit cu mare plăcere pentru el, şi chiar și doamnei 
i-ar fi fost mult mai bine pe termen lung. 

Pentru că dorinţa Sarei fusese trezită, ar fi fost prea 
onestă ca să-l învinuiască numai pe seducătorul ei, și 
după aceea ar fi fost chinuită de remuşcări. Însă ar fi 
fost salvată de Weldon şi în curând şi-ar fi iertat accesul 
de nebunie, căci avea prea mult bun-simţ ca să se pedep- 
sească pentru totdeauna. 

Fusese un prost sentimental, iar acum și el, și Sara 
urmau să plătească un preţ foarte mare pentru slăbiciu- 
nea lui. Logodna trebuia desfăcută, dar din moment 


132 Mary Jo Putney 


ce nu aveau să se revadă decât la evenimente mondene, 
cu multă lume de față, Peregrine era constrâns să gă- 
sească o altă cale de a-și îndeplini scopul. Planul vag ce-i 
flutura prin minte era de o ticăloșie fără margini, dar 
urma să recurgă la el dacă era necesar. Şi data următoare 
nu avea să mai permită ochilor cinstiți și acuzatori ai 
Sarei să-l întoarcă din drum. 


Benjamin Slade își puse pe ochi ochelarii de citit cu 
precizie de avocat și luă o hârtie dintr-unul din dosarele 
aranjate pe biroul din faţa lui. 

- Ca urmare a sugestiei dumneavoastră, am întocmit 
un dosar remarcabil despre Sir Charles Weldon. Nu aș 
fi crezut că un gentleman ar putea fi vinovat de o ase- 
menea josnicie dacă n-aș fi văzut dovezile cu ochii mei. 
Făcu o pauză și se uită pe deasupra ochelarilor. Trebu- 
ie ţinut minte că sunt două categorii de dovezi. Câteva 
sunt atât de limpezi, că orice judecător sau juriu din 
Marea Britanie ar fi convins. Mai sunt și acele infrac- 
ţiuni de care Weldon cu siguranţă se face vinovat, dar 
pentru care nu avem probe suficiente. 

- Înţeleg deosebirea, zise Peregrine, rezemându-se de 
spătarul fotoliului și încrucișându-și picioarele. Nu este 
necesar, nici posibil să-i dovedim toate nelegiuirile. 
Vreau doar să ştiu dacă avem destul ca să ajungă la spân- 
zurătoare. Interpretând corect expresia dubitativă a lui 
Slade, adăugă zâmbind fără umor: Vorbesc metaforic. 
Sincer să fiu, cred că spânzurătoarea e prea bună pentru 
Sir Charles Weldon. 

- Înclin să cred că aveţi dreptate. Întorcându-și pri- 
virea la hârtia din mână, Slade reluă: Ca să rezum, 
Weldon este proprietarul tuturor bordelurilor de pe 
lista pe care mi-aţi dat-o. Se pare că mai deţine şi alte 
câteva bordeluri și două sau trei tripouri ilegale, deși 
n-o pot dovedi în majoritatea cazurilor, pentru că plățile 
se fac în bani gheaţă, cu extrem de puţine înscrisuri. 
În afară de casa doamnei Kent, rareori își vizitează stabi- 
limentele, preferând să încaseze veniturile prin interme- 
diari. Cel mai important dintre aceștia este un bărbat 

numit Kane, care locuiește acasă la Weldon pe post de 
secretar personal. 

-Asta nu mă surprinde, încuviinţă Peregrine. L-am 
întâlnit pe Kane de câteva ori. Este foarte tăcut şi peri- 
culos, dar nu este deloc slugarnic. Pare mai degrabă să 
fi fost în armată. 

- Posibil. N-am reușit să aflu nimic despre trecutul 
său înainte să se angajeze la Weldon acum vreo cinci- 
sprezece ani. Slade aşeză pe masă o hârtie și ridică o alta. 
Deși trecutul lui Kane e misterios, talentul său criminal 
joacă un rol foarte important pentru afacerile ilegale ale 
lui Weldon. El adună banii, îi terorizează pe toți cei care 
îndrăznesc să nu coopereze și în general face ca totul 
să decurgă în liniște. Fiecare bordel are cel puţin un 
paznic care a fost recrutat din lumea interlopă a Londrei 
şi care-i raportează direct lui Kane. Aproape ca o armată 
privată. Actele violente nu sunt comise decât de Kane 
sau de paznicii bordelurilor, ceea ce face să fie dificilă 
conectarea directă a lui Weldon cu activităţile ilegale. 
Avocatul zâmbi satisfăcut. Cu toate acestea, am reușit să 
strâng câteva declaraţii sub jurământ care ne vor fi uti- 
le. De exemplu, în cazul stabilimentului oribil al doam- 
nei Kent, domnişoara Miller nu numai că i-a auzit pe 
Weldon și pe matroană discutând despre drepturile 
lui ca proprietar, dar a văzut cu ochii ei banii trecând 
dintr-o mână în alta și va depune mărturie. 

Peregrine zâmbi. Jenny poate că văzuse ceea ce pretin- 
dea, dar era mult mai probabil să fi inventat incidentul 
ca să se răzbune pe Weldon. Mai bine să nu-i menţione- 
ze această posibilitate lui Benjamin, pe care Lar fi șocat 
ideea că cineva ar fi minţit sub jurământ. Peregrine nu 
avea atâtea scrupule. Nu-i păsa decât de un lucru: dacă 
fata minţea, trebuia s-o facă într-un fel convingător, însă 
din partea asta nu risca să aibă probleme. 

După cum ştia din experienţă, nu te interesau prea 
tare subtilităţile onorabile ale legii când trăiai în afara ei. 

- Îmi imaginez că mita pentru toate informaţiile as- 
tea a costat o avere. 

- Prefer să nu folosesc termenul mită, rosti inexpresiv 
Slade. Dar, într-adevăr, am cheltuit sume substanțiale. 
Mi-ați dat această permisiune. 

-Nu mă plâng. Cheltuie oricât e necesar. Deși Pere- 
grine fuma doar rareori, se întinse şi-și luă un trabuc 
din cutia de pe biroul gazdei. Ai reuşit să descoperi dacă 
Weldon are legătură cu acele nave pe care ţi-am spus să 
le anchetezi? 

Slade încuviinţă, şi ochii lui cenușii păreau cioburi 
de gheaţă. 

- Proprietatea este indirectă, și a trebuit să urmăresc 
un fir complicat prin mai multe companii-paravan. 
Cu toate acestea, din cauza legilor şi a autorizaţiilor gu- 
vernamentale implicate, vinovăția lui poate fi dovedită 
mai presus de orice îndoială, spre deosebire de cazul 
bordelurilor. 

Peregrine, străbătut de un val de euforie, tăie capătul 
trabucului. Deci avusese dreptate - dușmanul lui era 
atât de rău pe cât se așteptase, și destul de prost şi aro- 
gant ca să lase o urmă pentru oricine era suficient de 
inteligent ca să știe unde să caute. 

- Dar afacerile legitime ale lui Weldon? 

- Deşi are o reputație de bogăţie şi succes, realitatea 
este destul de diferită. E fără îndoială deştept, dar dese- 
ori se pripeşte. Dacă n-ar avea veniturile din afacerile 
lui ilegale, ar fi dat faliment de multă vreme. Avocatul 
deschise un nou dosar. În ultimele optsprezece luni a 
luat un număr de decizii greșite, iar acum a depăşit deja 
termenele de plată la mai multe împrumuturi persona- 
le. Banca unde are creditul este îngrijorată, dar speră 
că îşi va reveni în curând. Pe Weldon îl ajută și faptul 
că şi-a anunţat de curând logodna cu o moștenitoare 
bogată, Lady Sara St. James. Se vor căsători destul de 
curând. Poate c-aţi întâlnit-o la vreun eveniment social? 
E singurul copil al ducelui de Haddonfield. 

-Am întâlnit-o, zise Peregrine cu ochii îngustaţi, 
ridicând lampa pentru a-și aprinde trabucul. Care 
ar fi situaţia financiară a lui Weldon dacă logodna 
i s-ar desface? 

Slade îşi ridică sprâncenele. 

-Nu Lar ajuta nicidecum. Aveţi vreun motiv să cre- 
deți că nu va avea loc această căsătorie? 

- Sunt sigur că nu va avea loc. Prinţul trase o gură de 
fum, apoi o exhală încet. Poţi să arunci câteva zvonuri 
discrete în cercurile financiare că Lady Sara, care este 
o femeie cu gust şi inteligenţă, este pe punctul de a se 
răzgândi în legătură cu nunta. 

Avocatul îl privi gânditor. 

- Am senzaţia că ar fi mult mai bine să nu știu nimic 
în legătură cu asta. Puteţi fi liniștit, se va afla repede că 
Weldon riscă să nu primească aranjamentul financiar la 
care speră. Bineînţeles că poate găsi o nouă moștenitoa- 
re, dar aceste lucruri necesită timp, chiar și pentru un 
bărbat chipeș cu o reputaţie impecabilă. 

Peregrine lovi trabucul de marginea scrumierei și pri- 
vi scrumul căzând. 

-Odată ce căsătoria este pusă sub semnul între- 
bării, crezi că banca deţinătoare ale împrumuturilor lui 
Weldon ar fi interesată să le vândă altcuiva? 

- Foarte posibil. Dar dacă vreți să le răscumpărați, veţi 
avea pierderi enorme în caz că Weldon nu-și revine. 

- Nu-mi pasă, zise răstit prințul. Le vreau. Cumpă- 
ră-le prin firma aceea falsă pe care ai înființat-o, astfel ca 
numele meu să nu fie asociat cu ele. Acum, ce zici de 
compania de cale ferată L&S? 

- Preluarea ei a fost cel mai inteligent lucru pe care l-a 
făcut Weldon de ani de zile, declară Slade. Comunita- 
tea financiară este foarte încântată de noua administra- 
ţie și de viitorul firmei. Când acţiunile vor fi scoase pe 
piaţă, săptămâna viitoare, se vor vinde repede. Veţi face 
un bun profit la banii pe care i-aţi investit. 

- Ai aflat povestea adevărată despre problemele lega- 
le de care mi-a spus Weldon? 

- Ajungeam şi la asta, zise avocatul, mustrându-l din 
priviri pentru nerăbdare. După cum știți, legea referi- 
toare la căile ferate stipulează că o companie poate lua 
terenul de care are nevoie în schimbul unei compen- 
saţii corecte. Conducerea iniţială a L&S nu avea des- 
tul capital, aşa că au încercat să ia pământul pentru un 
preţ sub cel corect. Nu e deloc surprinzător că mulți 

proprietari de terenuri i-au dat în judecată, conduși de 
un fermier din Hampshire pe nume Jethro Crawley. 
Au existat foarte multe neînţelegeri între companie și 
proprietarii de terenuri. Slade îl privi peste ochelari. 
Și aici apare lucrul interesant. Deşi nu e cunoscut de 
toată lumea, Crawley a renunţat la proces după un in- 
cendiu misterios la ferma lui. Un incident foarte neferi- 
cit în care a și murit cineva, după câte am înțeles. După 
ce Weldon a preluat compania de cale ferată, şi alţii au 
acceptat să încheie contracte pentru sume nu cu mult 
mai mari decât cele oferite la început. 

- lar dumneata crezi că Crawley a fost victima unui 
incendiu criminal și ceilalți proprietari s-au hotărât 
să ia câţi bani puteau în loc să riște să li se întâmple 
acelaşi lucru? 

-Este cu siguranţă o posibilitate, încuviinţă Slade. 
M-am gândit să mă duc în Hampshire săptămâna asta 
şi să discut cu Jethro Crawley, să văd dacă pot afla ce s-a 
întâmplat cu adevărat. 

- Vreau să fac asta eu însumi, anunţă Peregrine tră- 
gând din trabuc, apoi suflând câteva inele de fum per- 
fecte. Dacă n-a semnat încă drepturile de trecere pentru 
L&S, poate că ni le va vinde nouă în schimb. Va tre- 
bui acţionat printr-o altă companie-paravan, astfel ca 
Weldon să nu afle cine e responsabil decât după ce va 
fi prea târziu. 

-Şi apoi? se interesă Slade, părând alarmat. 

Ochii lui Peregrine sclipiră. 

- Weldon se va trezi cu un nou proces, posibil însoţit 
de capete de acuzare penale privind modul în care firma 
i-a intimidat brutal pe bieţii proprietari. Nu ar adora zi- 
arele așa ceva? Ar face un scandal pe cinste, care ar opri 
din nou construcția căii ferate. 

- Aţi investit o avere considerabilă în L&S, îi aminti 
avocatul încruntat. Dacă aveţi de gând să blocaţi con- 
strucţia, va fi o pagubă foarte mare pentru dumneavoas- 
tră și pentru o mulțime de alți oameni. 

- Nu contează. Peregrine îl întrerupse cu o mișcare 
brutală a trabucului. Mai avem și altceva de discutat în 
seara asta? 

- Vânzătorul moşiei Sulgrave doreşte o vânzare 
rapidă, aşa că se va semna contractul în decurs de o 
săptămână. 

- Cu cât mai repede, cu atât mai bine. Ai avut noroc 
să găseşti o reşedinţă în Mayfair? 

- Este disponibilă pentru închiriere o casă excelentă, 
gata mobilată, pe Park Street. li aparţine unui nobil care 
merge în străinătate pentru un an. E scumpă, dar este 
foarte elegantă. Vreţi să mergeţi să o vedeţi? 

Peregrine scutură din cap. 

- Dacă dumneata crezi că e bună, dă-i drumul și în- 
chiriaz-o. M-am plictisit să stau la hotel. Se uită absent la 
scrumul aprins la capătul trabucului, amintindu-și încă 
o chestiune nerezolvată. Cum o duce Jenny Miller? 

Privirea lui Slade se încălzi. 

- Aproape că n-aţi putea s-o recunoașteţi. E uluitor de 
isteaţă. Înţelege și-și amintește tot ce i se spune. Aproa- 
pe i-a dispărut şi accentul de East End 

Peregrine auzi un sunet slab la ușa biroului, ca și cum 
s-ar fi frecat un şoricel de ea. Făcându-i semn lui Slade 
să continue să vorbească, își puse trabucul în scru- 
mieră, apoi se ridică și traversă camera fără să scoată 
vreun zgomot. 

Avocatul îl privi nedumerit în timp ce continua să 
vorbească: 

- Am găsit o femeie ce a fost camerista unei conte- 
se. E dispusă s-o instruiască pe domnișoara Miller, ofe- 
rindu-i toate informaţiile necesare pentru îndeplinirea 
acestei slujbe. 

Peregrine deschise ușa brusc şi nu fu surprins să o 
vadă pe Jenny aproape căzând în cameră. Ochii fetei se 
măriră de spaimă că fusese prinsă. Scoase un icnet dis- 
perat și dădu să fugă, dar Peregrine o prinse de braţ şi o 
întoarse cu fața către el. 

Îşi arăta acum vârsta, fiind îmbrăcată ca o femeie şi 
nu ca o fetiţă. În rochia ei albastră modestă şi cu pă 
rul prins într-un coc cuviincios, s-ar fi zis că era fiica 
unui avocat de succes sau a unui doctor, ori chiar a unui 
vicar. Era greu de crezut că o asemenea domnişoară 

frumoasă și respectabilă își petrecuse ani de zile închisă 
într-un bordel. 

Peregrine o întrebă cu blândețe: 

- Am vorbit suficient de tare sau crezi că ar trebui să 
repetăm? 

-N-am auzit nimic, protestă ea. Am coborât numai 
să văd dacă domnul Slade ar vrea o ceașcă de ceai, cum 
îi fac de obicei seara. 

-Asta e adevărat, interveni Benjamin. Nu speriaţi 
copila. N-a făcut nici un rău. 

Ignorând întreruperea, Peregrine urmă: 

- Nu mă minţi, Jenny. O escortă în birou. Te-am au- 
zit foşnind la ușă aproape imediat după ce am ajuns. 
Stai jos. 

Fata se aşeză speriată pe marginea scaunului cu spă- 
tar drept. Aruncă o privire către Slade, care-i zâmbi 
încurajator, apoi se uită în sus la Peregrine, care stătea 
în picioare în faţa ei, înalt ca un munte. 

Cu privirea într-a ei, prinţul îi spuse: 

-Sunt sigur că ești excelentă la spionat şi la tras cu 
urechea, şi că aceste talente te-au ajutat să supravie- 
ţuiești. Sunt de asemenea sigur că n-o să te oprești în 
curând. N-am de fapt nici o obiecție, dar vreau promi- 
siunea ta solemnă că nu vei folosi nimic din ceea ce afli 
împotriva mea și a prietenilor mei. Şi de asemenea, dacă 
auzi vreodată ceva ce s-ar putea să mă intereseze, că mă 
vei informa și pe mine. Clar? 

Jenny făcu ochii mari. 

- Vă... vă promit. Nu v-aș face niciodată rău, nici 
dumneavoastră, nici domnului Slade. Eu doar... eu 
doar vreau să știu ce se întâmplă. Toate găurile alea 
de spionat din casa doamnei Kent puteau fi folosite în 
amândouă direcţiile. Sunt destul de mică să pot ajunge 
în locuri unde ea nu se gândea niciodată să caute, așa că 
am aflat multe în felul ăsta. 

- Fără îndoială, observă el ironic, luându-și trabucul 
ce scotea încă fum. Ai vreo cerere, comentariu sau plân- 
gere pentru mine înainte să plec? 

- O, nu, zise ea, scuturându-și cu putere capul cu pă- 
rul auriu. Domnul Slade a fost așa de bun cu mine. 

Săptămânile astea au fost cele mai bune din viața 
mea. De-abia aştept să învăţ cum să fiu camerista unei 
doamne. O să fiu o cameristă bună. 

- N-am nici un dubiu. Scoţândurși-o din minte, Pere- 
grine mai trase o dată din trabuc și apoi îl stinse în scru- 
mieră. Mai avem și altceva de discutat, Benjamin? 

- Nu, spuse avocatul, înmânându-i un dosar gros. 
Aici sunt expuse în detaliu toate informaţiile pe care 
vi le-am rezumat în seara asta. Cred că vi se vor părea 
interesante. 

Prinţul luă dosarul, le ură amândurora noapte bună 
şi plecă. După ce se închise ușa în urma lui, Jenny clă- 
tină din cap. 

-E foarte ciudat omul ăsta. Pare să audă și să ştie 
totul şi nu face niciodată ce te aștepți. În prezența lui 
mă simt ca o pisică pe grătarul fierbinte. 

-Åsta e un mod foarte lipsit de tact să vorbeşti 
despre binefăcătorul tău, deşi trebuie să recunosc că te 
înțeleg, zâmbi Slade. Dar dacă nu-l superi, n-ai putea 
găsi nicăieri un patron sau un prieten mai bun. 

- Jur pe ce am mai sfânt că n-aş vrea să-l am drept duş- 
man, se înfioră ea. Apoi îi zâmbi avocatului, și chipul 
ei delicat se ilumină cu bucurie. Aș vrea mult mai mult 
ca dumneavoastră să-mi fiți prieten. Dumneavoastră nu 
speriaţi de moarte un biet suflet. Se ridică în picioare. 
Aţi vrea să vă fac o ceașcă de ceai? 

-Ar fi minunat. 

Jenny îi ocoli scaunul, atingându-l ușor în trecere, și 
Slade îşi ridică pe jumătate mâna; peste o clipă o lăsă să 
cadă, dar o urmări cu privirea jinduitoare până ieși din 
cameră. Apoi se întoarse la hârtiile lui, cu buzele încleș- 
tate. Făcuse multe lucruri dificile pentru patronul său, 
dar niciodată nu se gândise că sarcina cea mai grea avea 
să fie transformarea unei târfe într-o domnişoară. 


Ferma lui Crawley era solidă și fără pretenţii, iar 
clădirile sale de piatră erau tocite de ani și de intem- 
perii. leșea din comun doar acoperișul de stuf, unde 
o vulpe de trestie împletită fugărea trei găini de trestie 

de-a lungul coamei. Dar acoperișul era vechi și zdrențuit 
şi vulpea stătea să cadă, într-un semn clar al delăsării. 

Nu se vedea nimeni, aşa că Peregrine descălecă și 
bătu la uşă. După ce aşteptă destul de mult, îi deschise 
o femeie de vârstă mijlocie. Chipul ei rotund fusese hă- 
răzit de la natură bunei dispoziţii, dar avea riduri adânci 
în jurul gurii, iar îngrijorarea îi apăru în ochi când văzu 
un gentleman în pragul casei. 

- Doamna Crawley? întrebă Peregrine, iar femeia în- 
cuviinţă. Vreau să vorbesc cu soțul dumitale, continuă 
el. E acasă? 

- Da, zise ea cu reticenţă. Ar trebui să fie în spatele 
grajdurilor. 

- Mulţumesc. 

Peregrine își atinse pălăria şi dădu să plece, când văzu 
o fetiță uitându-se de după fustele mamei ei; imediat, 
micuța fu trasă în grabă înapoi și uşa se închise. Ceva 
era clar în neregulă la ferma Crawley. 

Prinţul traversă fără grabă curtea fermei până la graj- 
duri. Partea dreaptă a curţii era mărginită de ruinele 
înnegrite ale hambarului ce arsese cu un an înainte. 
Zidurile de piatră puteau fi salvate și hambarul recon- 
struit, însă ar fi costat mult, şi nu se vedeau semne de 
bogăţie în jur. 

În spatele grajdurilor, Jethro Crawley stătea pe un bo- 
lovan în formă de ciupercă, reparând meticulos un ham 
rupt cu bucăţi noi de piele. Când Peregrine se apropie, 
fermierul corpolent își ridică ochii. Dintr-odată, în- 
cremeni și privirea îi deveni prudentă. Întrebă pe un 
ton răstit: 

- Ce vrei? 

- Vreau să discutăm despre procesul pe care lai in- 
tentat căii ferate L&S. 

- N-am nimic să-ţi spun. 

Crawley își lăsă iar privirea la hamul rupt și împlântă 
un ac gros printr-o gaură făcută dinainte în piele. 

- Mai de mult n-ai avut obiecţii să vorbeşti despre 
asta. Ai discutat cu câteva zeci de proprietari, convin- 
gându-i că firma de cale ferată nu le oferea un preţ co- 
rect. Ai avut un incendiu aici şi dintr-odată ai renunţat 

la proces. Fără conducerea dumitale, toți ceilalți petenţi 
au încheiat repede târgul cu compania. Mă întrebam 
de ce. 

Crawley se ridică în picioare cu ochii cenușii sclipind 
de furie. Sub furie se întrezărea frica. 

- Nu trebuie să-ți răspund, nenorocitule. Tu şi cei de 
teapa ta mi-au făcut destule. Acum pleacă de pe pămân- 
tul meu! 

- Numai după ce vorbeşti cu mine. 

Tonul lui Peregrine era imperturbabil, dar îl supra- 
veghea atent pe fermier, astfel că fu pregătit când omul 
plesni cu hamul către el, chingile de piele pocnind ca 
un bici. 

Se trase cu o mișcare lină la o parte, apoi îl apucă 
pe Crawley de încheietura mâinii cu o strânsoare ca de 
menghină. Pe când fermierul încerca în zadar să se eli- 
bereze, îi spuse încet: 

-A fost Weldon, nu-i așa? 

Rezistenţa bărbatului cedă. Își linse buzele și întrebă 
cu voce răgușită: 

- Cum de știi atâtea? 

- E treaba mea să ştiu. Peregrine îi dădu drumul la 
mână și făcu un pas înapoi, fără a-l scăpa însă din ochi. 
Weldon e dușmanul meu cum e şi al dumitale. Dacă-mi 
spui ce s-a întâmplat, te-aș putea ajuta să te răzbuni. 

Celălalt se așeză din nou pe bolovan, cu umerii ple- 
caţi și mâinile frământând chingile de piele. 

- Am făcut o ipotecă şi am folosit banii să-i cumpăr 
pământ în Canada lu fiu-meu mai mare. Și atunci 
L&S s-a hotărât să-mi ia o bucată mare din fermă. 
Cu mai puţin pământ de arat, ar fi mult mai greu să 
plătesc ipoteca, aşa că i-am dat în judecată să-mi dea pre- 
tul ce se cuvine. Altfel, se putea să pierd totul. Crawley 
înghiți din greu. Şi atunci au apărut individul ăsta, 
Weldon, și secretarul lui, Kane, şi mi-au zis că ar fi 
mai bine să accept cât mi s-a oferit. Sigur c-am refuzat. 
Aveam nevoie de bani și nu voiam decât un preţ cin- 
stit. Weldon a zis că fac o greșeală. N-o să-i uit niciodată 
ochii - ca de șarpe. El n-a mai trecut pe-aici, dar după 
aia au început să se întâmple tot felul de lucruri. Mi-au 

otrăvit oile și-am pierdut aproape toată turma. Aveam o 
ciurdă mică de vaci de lapte și într-o noapte un ticălos 
a împuşcat jumătate din ele. Şi apoi... I se înecă vocea 
şi tăcu. 

- Apoi a ars hambarul? sugeră Peregrine. 

Fermierul încuviinţă. 

-Şi hambarul, şi grânarul. Le-au dat foc, sunt sigur, 
dar nu s-a găsit nici o dovadă. Abia ce pusesem cu o zi 
înainte aproape toată recolta de mălai, așa că anul trecut 
n-am făcut nici un ban, dar nu asta a fost cel mai rău. 
Un junghi de durere îi trecu pe chipul bătut de vreme. 
Băiatul meu de-al doilea, Jimmy. Nu era bine. Era greu 
de cap și avea faţa turtită nu știu cum, nu era firesc. Dar 
era un băiat bun la inimă cum n-ai mai văzut şi se purta 
blând cu animalele. Tare l-a durut sufletul când ne-au 
omorât vitele. Eu și nevastă-mea am știut dintotdeauna 
că el n-o să poată niciodată să aibă grijă de fermă singur, 
așa că ne-am gândit că o să-i lăsăm ferma băiatului al 
treilea, Will, care să aibă grijă de Jimmy când noi n-o 
să mai fim. Dar acum... Nu mai spuse nimic, cu chipul 
împietrit de durere. 

- Jimmy e cel ce-a murit în foc? 

- Da. Era arșiță mare și paiele de pe acoperișul ham- 
barului s-au aprins ca iasca. Jimmy a auzit caii de plug 
zbierând şi a fugit să-i scoată afară. Nu l-am văzut la timp 
să-l opresc. A căzut pe el grinda streşinii. Își scutură 
aprig capul, încercând să alunge lacrimile ce-i apăruseră 
în ochi. Şi apoi după câteva zile am primit o scrisoare 
nesemnată ce zicea că mai am nevasta și încă doi copii 
în casă, aşa că ar fi mai înţelept să renunţ la proces. 
Și aşa am făcut. 

Mârșăvia amenințării confirma că Weldon era în spa- 
tele ei. Peregrine se simți copleșit de furie ucigașă, dar 
se stăpâni. 

- Ai acceptat banii de la companie în mod oficial și ai 
semnat drepturile de trecere pentru ei? 

- Încă nu, se răsti Crawley scuipând într-o parte. Asta 
o să se întâmple peste câteva săptămâni. Atunci o să-mi 
primesc și banii, deși nu e decât jumătate din cât face 
pământul de fapt. 

- Nu te-ai gândit să mergi la oamenii legii şi să depui 
plângere, poate la magistratul local sau la reprezentan- 
tul dumitale în Parlament? 

Bărbatul îi aruncă o privire dezgustată. 

- E sigur ca merele ce cad din pom că Weldon e cel 
ce mi-a omorât animalele şi mi-a dat foc la hambar, dar 
n-am nici o fărâmă nenorocită de dovadă. Cât de depar- 
te crezi c-o să ajung, dacă acuz un om bogat aşa ca el? 

- Probabil nu prea departe, recunoscu Peregrine. 
Dar nu te-ai gândit atunci să vinzi ferma şi să te duci 
altundeva? 

-M-am gândit eu la toate, zise Crawley rapid, ca și 
cum ar fi avut nevoie de o descărcare, după ce ţinuse 
totul închis în sine. Dar cu ipoteca asta, n-o să primesc 
de ajuns pe fermă ca s-o iau de la capăt. Și-apoi pă- 
mântul este în familia mea de când buna Regină Bess 
era pe tron - cum să fug? Aşa că o să iau banii trăgând 
nădejde că o să fie de-ajuns să merg înainte. O să ne ia 
ani să construim la loc hambarele, să cumpărăm anima- 
le și să plătim ipoteca. Dacă nu ne ajută vremea, suntem 
în primejdie să pierdem tot, dar nu văd ce altceva pu- 
tem face. Își luă de pe cap pălăria informă și-și trecu o 
mână prin părul încărunţit. Nu ştiu, poate ar mai fi ceva 
de făcut, dar nu ştiu eu ce. Mi se pare că s-a dus inima 
din casa asta când a murit Jimmy. 

- Nimic nu-ţi va aduce fiul înapoi, rosti încet Peregri- 
ne, dar dacă vrei, îţi voi da eu o șansă să reclădeşti ferma 
şi, pe deasupra, să te răzbuni pe Weldon. 

Fermierul își ridică privirea uimit, apoi îl studie înde- 
lung şi atent pe vizitatorul său. Trăsăturile i se înăspriră 
când viclenia lui înnăscută luă locul disperării ce-l împo- 
vărase. În cele din urmă nu spuse decât: 

- De ce? 

- Pentru că o să-l distrug pe Charles Weldon, declară 
Peregrine implacabil. lar dumneata mă vei ajuta. 

- Ce vrei să fac? întrebă celălalt privindu-l în ochi. 

- Să-mi vinzi mie dreptul de trecere, şi eu voi intenta 
din nou procesul împotriva căii ferate. O să-ți plătesc 
ipoteca şi-ţi voi da și două mii de lire în plus. Apoi vreau 
ca dumneata și familia dumitale să dispăreţi, poate 

să vă vizitaţi fiul din Canada. Când Weldon nu va 
mai fi o amenințare, puteți să vă întoarceți și să vă apu- 
cați de treabă, probabil la timp pentru semănatul de 
primăvara viitoare. 

Sprâncenele fermierului se ridicară de uimire. 

- Şi care-i şmecheria? 

- Există posibilitatea mică, dar reală, ca Weldon să 
mă învingă. Ín cazul acesta eu o să fiu mort, zise Pere- 
grine fără emoție. Dacă se întâmplă asta și nu te încu- 
meţi să-ți aduci familia înapoi, cel puţin vei putea vinde 
ferma mult mai ușor și mai profitabil decât poţi acum, 
şi o vei putea lua de la capăt altundeva. 

Preţ de trei bătăi de inimă, Crawley rămase încre- 
menit. Apoi puse jos hamul și se ridică în picioare, 
întinzându-i mâna. 

- Domnule, tocmai ați cumpărat dreptul de trecere. 

Peregrine strânse mâna înăsprită de muncă a fermie- 
rului și-și permise un zâmbet de satisfacție. Încă un fir 
se adăugase la pânză. În curând, foarte curând, avea să 
vină momentul în care să-și înlănţuie prada. Mai întâi 
însă trebuia s-o scoată pe Lady Sara St. James din mâna 


lui Weldon. 


Peregrine înălță carafa și se uită la Lord Ross Carlisle, 
care stătea de cealaltă parte a mesei lucioase de mahon. 

- Ştiu că vinul de Porto e băutura pe care o consumă 
toţi gentlemenii după cină, dar eu îl evit oricând este 
posibil. Prefer coniacul. Care-s gusturile tale? Noul meu 
majordom se pare că mi-a adus toate formele cunoscute 
de alcool din lume. 

- Coniacul e foarte bun, zâmbi Ross. Nici eu nu mă 
dau în vânt după vinul de Porto. 

Peregrine se mutase în reşedinţa închiriată cu o zi 
înainte, şi-l invitase pe Ross la cină pentru a sărbători 
plecarea de la hotel. Turnă coniacul în două pahare 
cu picior meditând la ironia faptului că în ultimele 
săptămâni aproape că nu-i văzuse deloc pe Ross şi pe 
Sara, care-i plăceau, dar își petrecuse mult timp cu omul 
pe care-l ura. 

Fusese un efort util, căci Sir Charles Weldon ajunse- 
se să-l considere prieten și un asociat de încredere. Sub 
acoperirea „prieteniei“, kafirul îl urmărise pe englez, în- 
văţase detalii despre afacerile lui Weldon, despre viaţa 
lui personală și despre toate lucrurile pe care dușmanul 
său le preţuia. 

Găsea o plăcere perversă și decadentă în faptul că pu- 
tea râde la glumele lui Weldon pe când ura din suflet 
îi fierbea și şuiera ca focurile iadului. În timp ce făcea 
comentarii istețe şi amuzante, îl vedea în minte pe 
Weldon zvârcolindu-se sub caznele încete, infinit de du- 
reroase, inventate în Orient. Îi plătea lui Weldon cina 
la hotel şi-i turna vin în timp ce se ruga din răsputeri ca 
dușmanul lui să cunoască dezamăgirea cruntă a trădării. 
Era o nebunie, dar Peregrine găsea o satisfacție adâncă 
şi sumbră în fiecare moment. 

Fără să aibă idee de gândurile gazdei, Ross duse la 
buze paharul de coniac. 

-Ín afară de faptul că nu-ţi place vinul de Porto, 
te-ai adaptat perfect societăţii englezeşti. Arătă cu un gest 
sufrageria bogat împodobită. Pari să te fi născut aici. 

- Ştii prea bine că nu e așa, zâmbi prinţul. 

- E cu siguranţă diferită de casa ta din Kafiristan, cu 
toți oamenii și animalele care intră și ies permanent. 
N-am înţeles niciodată exact cine erau sau în ce fel se 
înrudeau cu tine. 

- Nici eu n-am înţeles întotdeauna. Gospodăriile ka- 
fire sunt pe cât de ospitaliere, pe atât de complicate, 
şi majoritatea oamenilor de acolo nu-mi erau de fapt 
rude, zise prinţul, sorbind din coniac. Spune-mi, cum 
îți merge cartea? Nu te-am mai văzut în ultima vreme. 

Ross făcu o mutră ilară. 

- Mă îndoiesc că scrisul unei cărți merge vreodată 
bine, dar fac unele progrese. Îmi pare rău că te-am negli- 
jat, însă după primele două săptămâni n-ai mai părut să 
ai nevoie de ajutorul meu. 

-Nu e nevoie să-ţi ceri scuze, nu ești dădaca mea. 
Și ai dreptate, n-am întâmpinat nici o problemă. Mul 
te doamne se bucură să aibă un sălbatic domesticit în 
salonul lor, remarcă Peregrine sardonic. Şi oricum, n-aş 

vrea să-ţi distrag atenția tocmai când Muza se dovedește 
binevoitoare cu tine. 

-Ar fi mai corect să spui că eu și Muza suntem an- 
gajaţi într-o ciorovăială de tavernă, și Muza îmi dă mai 
mult lovituri ilegale. Dacă editorul nu mi-ar cere în fie- 
care săptămână manuscrisul, aș fi renunţat deja. Și mai 
sunt și alte lucruri ce-mi vor distrage atenţia, căci mama 
m-a convins că e datoria mea să dau un bal în onoarea 
Sarei și a lui Sir Charles. Va fi ţinut în casa mea de la 
ţară, cu trei săptămâni înainte de nunta lor. Invitaţiile 
n-au fost încă trimise, dar sper că vei reuși să vii și tu şi 
să stai câteva zile. Casa va fi plină pentru prima dată 
de... Se opri să se gândească, apoi privirea i se întunecă. 
Pentru prima dată după mai mulţi ani. 

Peregrine îşi mască euforia cu dificultate. Soarta toc- 
mai îi oferise ultimul fir din pânza de păianjen. 

- Şi invitaţii de onoare vor sta la tine? 

- Da, împreună cu părinţii mei și alți câţiva prieteni. 
Ross chicoti. Mama face aproape toate pregătirile, așa că 
nu am de fapt dreptul să mă plâng. 

- Aș fi încântat să-ți cunosc părinţii. Ei locuiesc mai 
mult la ţară, nu-i așa? 

- Da, tata are aproape optzeci de ani. Se bucură de o 
sănătate excelentă pentru un om de vârsta lui, dar pre- 
feră să evite călătoriile. Cu toate astea, e pregătit să facă 
un efort de dragul Sarei. Ţine enorm la ea. 

- Lady Sara e o tânără remarcabilă, zise Peregrine pe 
un ton neutru. Înţeleg de ce vă e atât de dragă. 

Expresia lui Ross deveni serioasă. 

- După cât se vede, n-ai reuşit să o convingi să pună 
capăt logodnei. 

- Încă n-am renunțat la speranţa de a o face să se răz- 
gândească. 

Peregrine își roti încet coniacul în pahar. O vă 
zuse pe Sara la diverse evenimente mondene, dansase 
cu ea de două ori. Fusese surprinzător de greu s-o tra- 
teze ca pe o simplă cunoştinţă, când existase atât de 
mult între ei. Voise s-o facă să râdă, voise s-o sărute şi să 
termine ceea ce începuse la Sulgrave. 

Dacă şi Sara voia același lucru, nu arătase nici un 
semn. Fusese perfect politicoasă şi dulce, și tot atât de 
distantă ca și cum ar fi avut de-a face cu un străin. Întru 
totul o lady, spre regretul lui. 

Cu iritare, înghiţi şi restul coniacului, apoi își mai 
turnă. Sara era un divertisment şi un mijloc de a-și înde- 
plini scopurile, nimic mai mult. Nu trebuia să-și piardă 
timpul gândindu-se cum ar fi fost să se culce cu ea. 

- Mă îndoiesc că Lady Sara e profund atașată de 
Weldon, dar simte probabil că onoarea o obligă să se 
mărite cu el. 

- Aşa e Sara, oftă Ross. Excesiv de onorabilă. Ar face 
totul ca să dea și diavolului șansa să se explice. Dacă 
ai motive solide pentru care n-ar trebui să se mărite 
cu el, ar fi mai bine să i le comunici direct, astfel 
încât să poată decide ea însăşi. 

Lui Peregrine nu-i trecuse nici o clipă prin minte să 
spună pur şi simplu adevărul, dar după surpriza iniţi- 
ală, luă în considerare posibilitatea, înainte să renunţe 
la ea. 

- Nu cred c-ar merge. Nelegiuirile lui Weldon sunt 
mult prea josnice... este un cuvânt englezesc... odioa- 
se, cred? Prea odioase pentru a fi crezute de o persoană 
onorabilă. Eu am adunat dovezi, dar tot ce am până 
acum este abstract, o chestiune de înscrisuri finan- 
ciare complexe, și nu o imagine adevărată a suferinţei 
pe care a cauzat-o. Nu e de-ajuns, mă tem, să o conving 
să rupă logodna. 

- Probabil ai dreptate, zise prietenul său încruntân- 
du-se. E Weldon chiar atât de groaznic? Mi se pare cam 
bizar, dar este greu de crezut că e chiar monstrul pe ca- 
re-l descrii tu. 

- E mai rău decât îți poţi imagina, și tu ai văzut mult 
mai multe decât Lady Sara. Chiar și tu, care ai motive 
să te încrezi în cuvântul meu, nu prea poţi să accepţi că 
Weldon e diabolic. Şi atunci cum aş putea să conving o 
persoană cu adevărat inocentă ca verișoara ta? 

- Înţeleg ce vrei să spui, deşi ar fi mai uşor să te cred 
dacă mi-ai descrie mai exact ce a făcut Weldon, remarcă 
Ross. Totuși, e limpede că nu vrei să spui mai multe 

şi presupun că ai motive pentru asta. Dar în legătură cu 
Sara - ai spus că nu ai abandonat speranța. 

Peregrine își minţi prietenul privindu-l în ochi: 

-S-ar putea ca în curând să am o dovadă de netăgă- 
duit. Dacă se întâmplă așa, aş vrea să i-o dezvălui lui 
Lady Sara în prezenţa ta, a tatălui ei şi a lui Weldon. 
În felul acesta, Weldon se va putea apăra, iar tu și Had- 
donfield veţi fi de faţă să vă asiguraţi că nu încearcă să o 
forțeze. Mă vei ajuta? 

- Mi se pare corect, răspunse celălalt măsurându-l din 
cap până în picioare. Dacă se ajunge la asta, voi face tot 
ce pot să te ajut. 

Peregrine își ridică paharul într-un toast. 

- Pentru cele mai bune interese ale lui Lady Sara și 
pentru fericirea ei viitoare. Apoi termină restul conia- 
cului. Nu-i păsa deloc de corectitudinea atât de dragă 
englezilor. Ceea ce voia el să obţină era ca Weldon să fie 
judecat după legea Vechiului Testament. 

Într-un fel sau altul, avea s-o despartă pe Sara de 
logodnicul ei - chiar și dacă pentru asta ar fi plătit cu 
prietenia lui Ross şi reputaţia Sarei. 


capitolul 10 


- Dansezi foarte bine, Lady Weldon. 

Învârtindu-se în ritmul muzicii, Sara râse către par- 
tenerul ei. 

- Încă nu sunt Lady Weldon, Charles, dar în curând. 
Te distrezi? 

- Foarte mult, îi zâmbi logodnicul ei. Arăta splendid 
în costumul de gală, iar tenta argintie de la tâmple nu 
făcea decât să-i sporească distincția. E foarte amabil din 
partea vărului tău să dea acest bal în cinstea noastră. 

- Meritul îi aparține mai ales mătuşii Marguerite, pre- 
ciză Sara. 

Privirea i se duse pentru o clipă către silueta înaltă, 
cu părul auriu, a ducesei de Windermere, care stătea de 
cealaltă parte a sălii strălucitoare de bal și supraveghea 
rezultatele eforturilor sale cu satisfacţie calmă. Deși 

trecuse de cincizeci de ani, în lumina dulce a candela- 
brelor avea încă frumuseţea care captivase un duce. Sara 
simţi pentru o clipă regretul că mama ei, care semănase 
atât de mult cu mătușa Marguerite, nu putea să-și vadă 
fiica măritându-se. 

Ducesa văzu privirea nepoatei sale şi-i trimise un zâm- 
bet căruia Sara îi răspunse cu afecţiune înainte ca figuri- 
le valsului să o poarte în direcția opusă. 

- Deşi mătușa Marguerite a renunțat de bunăvoie la 
cercurile mondene ca să stea cu soţul în Norfolk, îi pla- 
ce să iasă ocazional în lume pentru a dovedi că nimeni 
nu putea da petreceri la fel de elegante ca ale ei. 

- O face foarte bine, aprobă Charles, evident încân- 
tat de ideea că urma să se înrudească prin alianţă cu o 
ducesă. Dar recepţiile tale vor fi chiar mai grozave. 

- Dacă vrei să fiu o gazdă excelentă, voi face tot 
posibilul. 

Sara era mulțumită de cât de bine se înțelegeau în ul- 
timele câteva săptămâni. Tensiunea de la începutul verii 
se topise după ce nu-l mai văzuse pe Peregrine. 

Muzica încetă, iar partenerii se despărțiră. 

- Care bărbat norocos e următorul tău partener? vru 
Weldon să ştie. 

- Eşti très galant în seara asta, îl tachină ea. Din în- 
tâmplare însă, nu vreau nici un partener pentru acest 
dans. Se impune să-mi trag sufletul, aşa că o s-o vi- 
zitez pe strămătuşa mea Sylvia. N-am mai văzut-o de luni 
de zile. 

-Te voi lăsa să te descurci singură, replică el cutre- 
murându-se prefăcut. Bătrâna contesă mi-a stârnit 
întotdeauna neliniştea. Ne revedem pentru dansul de 
dinaintea cinei. 

- Rămas-bun până atunci, zâmbi Sara, după care o 
luă spre camera de jocuri de cărți, unde era cel mai pro- 
babil s-o găsească pe mătușa ei. 

Zâmbetul îi păli în timp ce străbătea sala de bal, 
schimbând saluturi şi acceptând urări de bine de la cei- 
lalți oaspeţi. Nu se putea abţine să nu-și amintească un 
alt bal, unde prinţul Peregrine o convinsese să danseze 
din nou. De la excursia la Sulgrave, Peregrine acceptase 

fără crâcnire să respecte interdicția dată de ea în legătu- 
ră cu întâlnirile lor private. Se văzuseră întâmplător la 
petreceri şi baluri, aproape ca niște străini. 

Era mulţumită; fără prezenţa tulburătoare a prinţu- 
lui, izbutise să-și recapete echilibrul sufletesc. Îşi coman- 
dase trusoul, trimisese invitaţii la nuntă, se dusese acasă 
la Charles cu Eliza ca să facă planuri pentru redecorarea 
camerei fetiţei şi acceptase cu calm săruturile caste şi 
respectuoase ale logodnicului ei când o aducea acasă de 
la serate. 

De câte ori îl vedea pe kafir însă, o cuprindea o triste- 
te lăuntrică. Comportamentul lui îi confirma bănuielile 
că-i făcuse acele avansuri pentru că era disponibilă, căci 
în momentul în care ea se arătase fermă își orientase 
atenţia în altă parte. Pentru că Peregrine o îndrumase 
atât de răbdător să-și depășească temerile, Sara crezuse 
că între ei exista o prietenie specială, dar evident greşise. 
Cu nepăsarea unui copil ce rupe flori, îi schimbase în- 
treaga viaţă şi apoi uitase cu totul de ea. Pe de altă parte, 
întrucât câștigase atât de mult prin faptul că-l cunoscu- 
se, nu avea dreptul să simtă mânie sau regret. 

În seara aceasta îl văzuse pe prinț doar de la distanţă. 
Sosise târziu şi imediat fusese înconjurat de admiratoa- 
re. Sara se întrebă dacă vreuna dintre ele era amanta lui. 
Poate că toate erau; haremurile erau foarte obișnuite în 
părţile lumii de unde venea el. 

Trebuia să-şi scoată din minte aceste gânduri, își spu- 
se, oprindu-se să-l salute pe Lord Batsford, fratele mai 
mare al lui Charles, un om plăcut și banal. Peregrine 
nu avea nici un loc în viaţa ei, şi nici nu avea să cape- 
te vreodată. 


Peregrine îşi croi drum către Ross prin sala de bal, 
refuzând politicos tentativele de începere a unei con- 
versaţii. Încă de când sosise în Anglia, avusese un senti- 
ment continuu de exaltare la marginile conștiinței, dar 
acum ieşise la suprafaţă ca un râu ascuns ridicându-se 
spre soare. Sosise momentul. În seara aceasta urma 
să-i dea lui Weldon prima lovitură directă, deși dușma- 
nul său nu avea să priceapă că era primul foc de armă 

al unui război pe viaţă şi pe moarte. Ca un cavaler in- 
trând pe câmpul de luptă, Peregrine simţea o ascuţire 
a spiritului și a simțurilor datorită căreia avea să poată 
întoarce tot ce se întâmpla în seara asta spre avanta- 
jul său. 

Ross îl observă și îi veni în întâmpinare. Coborân- 
du-și vocea sub sunetul muzicii și al rumorii din sală, 
îl întrebă: 

- Ai descoperit dovada pe care o voiai? 

- Cred că da. 

Peregrine îl studie pe Ross, ştiind că tânărul englez 
era unul dintre elementele cele mai imprevizibile din 
scenariul care urma să se desfășoare. Nu avea să-l bucure 
defel constatarea că fusese jucat pe degete ca un fraier. 
Ei bine, de dragul lui, avea să încerce mai întâi calea 
diplomatică. 

- O voi ruga pe Sara să vină în bibliotecă şi să asculte 
ceea ce am să-i spun. Dă-mi o jumătate de oră s-o lămu- 
resc să rupă logodna. Dacă nici unul dintre noi nu iese 
după treizeci de minute, adu-i acolo pe Weldon şi pe 
Haddonfield. 

Sprâncenele aurii ale lui Ross se arcuiră. 

- Vrei să faci asta acum, în mijlocul unui bal? 

- Ce englez ești, să-ți faci griji pentru o scenă, mur- 
mură Peregrine. De fapt, ăsta e unul dintre motivele 
pentru care vreau să acționez acum. Cu o casă plină de 
oameni, actorii principali din această mică dramă vor 
face tot posibilul să-și suprime reacţiile lipsite de demni- 
tate. În plus, cu cât se termină afacerea asta mai repede, 
cu atât mai bine. 

- Cu asta sunt și eu de acord. Foarte bine, o jumătate 
de oră. Biblioteca e o alegere bună. Nu vei fi deranjat 
acolo. Ross își îngustă ochii. Pentru un moment, bărba- 
tul remarcabil care supravieţuise într-unul dintre cele 
mai periculoase locuri de pe pământ fu vizibil prin fața- 
da de gentleman. Sper că ştii ce faci. 

Peregrine îi oferi un zâmbet scurt, de fiară. 

- Ştiu. 

Apoi se duse s-o caute pe Lady Sara. Muzica începu- 
se din nou, iar Sara era la marginea sălii de bal când 

o interceptă. În seara aceea purta o rochie de mătase de 
culoarea ambrei, tivită cu dantelă crem, și simplitatea 
ei luxoasă i se potrivea perfect. Avea obrajii trandafirii 
după dans, și decolteul adânc oferea priveliștea ispititoa- 
re a unor curbe delicate. 

Surprinsă de apariția lui bruscă, Sara îl privi fără re- 
zerva rece pe care o menţinuse după vizita la Sulerave. 
Peregrine simţi că i se taie răsuflarea, neașteptat de feri- 
cit s-o revadă pe adevărata Sara St. James în ochii aceia 
căprui și limpezi. li reamintea de o sibilă, o frumuseţe 
atemporală, în același timp înţeleaptă şi inocentă, iar 
dorinţa lui căpătă proporţii incendiare. 

Dar acum nu era momentul pentru asemenea gân- 
duri, căci dorinţa avea prea puţin de-a face cu ceea ce 
urma să se întâmple. 

- Lady Sara, trebuie să-ți vorbesc între patru ochi. 

- Poftim! zise ea, oprindu-se nedumerită şi prudentă. 

- Nu-ţi cer asta dintr-un capriciu. Pentru o clipă aten- 
ţia îi fu distrasă de felul în care părul ei blond era aranjat 
în valuri strălucitoare, revelând structura osoasă perfec- 
tă de sub tenul ivoriu. Forţându-se să revină la subiect, îi 
spuse: Trebuie să afli ceva extrem de important. 

- Foarte bine, rosti ea reluându-și atitudinea glacială. 
Putem să mergem pe terasă. 

Simţindu-i rezistenţa, Peregrine se concentră și îi 
transmise o comandă tăcută: „Vino cu mine“. Cu voce 
tare, îi spuse: 

-Mai bine în bibliotecă. Ceea ce trebuie să-ți comu- 
nic nu poate fi auzit de alții. 

Sara își jurase să nu mai rămână singură cu prinţul, 
dar ochii lui verzi și vocea lui profundă erau extrem de 
convingătoare. Era şi curioasă, întrebându-se ce mesaj 
putea să necesite atâta discreţie. 

Peregrine nu-i mai îngădui să ezite și o luă de cot. 
Ca arsă, tânăra femeie aproape își smuci mâna, căci o 
incita până şi atingerea lui ușoară, lipsită de pasiune, 
reamintindu-i de ce se hotărâse să-l ţină la distanţă. Dar 
acum nu arbora atitudinea de seducător - Dumnezeule, 
cum ar fi putut s-o facă la un bal dat în casa vărului ei? -, 
așa că îşi permise s-o conducă afară din sală. 

Biblioteca era de cealaltă parte a casei, astfel că sune- 
tele muzicii și vocile se stinseră când prinţul închise ușa. 
O lumină slabă venea de la două lămpi, și Peregrine le 
mări flacăra înainte să se întoarcă spre ea. 

- Poate ar trebui să te așezi, îi sugeră el. Ceea ce am 
de gând să-ţi spun te va şoca. 

Sara se aşeză la capătul unei canapele lungi de piele, 
cu mâinile încleștate în poală. Atitudinea ei pedantă şi 
calmă era o reacţie directă la alura sumbră și periculoasă 
a kafirului. Peregrine stătea la vreo zece paşi distanță, 
legănându-se pe vârfurile picioarelor ca un spadasin. 
Sara nu simţi nici o ameninţare fizică, însă atmosfera 
era neliniștitoare, ca atunci când nori negri de furtună 
se adună pe cer. 

- Care este această problemă vitală pe care trebuie 
să o discuţi cu mine, Alteță? N-ar trebui să lipsesc prea 
mult de la un bal dat în onoarea mea. 

Tăcerea se prelungi în timp ce Peregrine o privi cu 
ochii înneguraţi. Dintr-odată îi spuse: 

- Nu-ţi va fi ușor să mă crezi, dar încearcă să mă as- 
culți cu mintea deschisă. Lady Sara, eşti logodită cu un 
om rău, corupt în moduri dincolo de orice îţi poţi ima- 
gina. Nu trebuie să te măriți cu Charles Weldon. 

Tânăra femeie fu atât de surprinsă, că rămase cu gura 
căscată. Se așteptase la orice, dar nu la asta. 

- E ridicol! exclamă ea. Chiar te aştepţi să cred? 

- Ar trebui. li vorbea cu o forță sălbatică pe care nu o 
mai văzuse niciodată la el, și Sara își dădu seama că stra- 
tul subţire de civilizaţie dispăruse, scoțându-l la iveală 
pe războinicul feroce de munte. Ştii cum a murit prima 
lui soţie? 

-Jane Weldon s-a împiedicat şi a căzut pe scări, zise 
ea încet. O tragedie, dar nu înţeleg ce relevanţă are. 

- L-a spus soţului ei că vrea să-l părăsească și că o ia pe 
Eliza cu ea, că vor merge la familia ei. A doua zi a murit - 
de mâinile lui Charles. 

Sara se holbă la el, simțind că se enervează. 

- Asta e o porcărie. N-a existat nici o vorbă de ceartă 
între Charles și soția lui, nici vreo sugestie că moartea 
ei ar fi fost altceva decât un accident. Nu o să stau aici 

să ascult acuzațiile dumitale absurde. Se ridică în pi- 
cioare. Te-aș sfătui să nu repeți asemenea lucruri nimă- 
nui altcuiva sau vei risca să fii acuzat de calomnie. 

- Nu pleca încă, Lady Sara, zise el ridicând o mână 
poruncitor. Abia am început. 

Se așeză reticentă la loc, cu mâinile încleștate pe evan- 
taiul închis. Nu era posibil ca acuzaţiile lui Peregrine să 
fie adevărate, dar după ce acceptase să asculte, putea cel 
puţin să stea până la sfârșit. Dacă i-ar fi putut dovedi 
cât de tare se înșela în legătură cu Charles, lar fi salvat 
pe acesta de multe necazuri. 

-O servitoare i-a auzit pe Weldon și pe soţia lui 
urlând unul la celălalt în capul scărilor cu câteva mo- 
mente înainte de accident. S-a auzit un țipăt şi apoi 
sunetul unui trup ce cădea pe scări, urmă prinţul. Servi- 
toarea a ajuns imediat, dar Weldon nu mai era, și soţia 
lui era deja moartă, cu gâtul rupt. Weldon a venit acasă 
o oră mai târziu, pretinzând că fusese la birou în tot 
acest timp. 

Sara simţi un fior rece ca un deget îngheţat pe ceafă. 
Era posibil oare ca Charles să fi fost atât de nervos în- 
cât să se fi lăsat pradă unui impuls violent? Simţindu-se 
neloială chiar și numai pentru că o gândise, întrebă: 

- Dacă s-a comis o crimă, de ce servitoarea n-a rapor- 
tat autorităţilor? 

- Pentru că Weldon a aranjat să fie răpită şi trimisă 
la un bordel, rosti cu asprime Peregrine. După câteva 
luni a murit acolo, dar nu înainte să-i povestească altei 
fete ce s-a întâmplat. Am o declaraţie semnată sub jură- 
mânt de cealaltă fată, dar, fiind o mărturie din auzite, nu 
e admisibilă în instanţă. 

- Și din moment ce servitoarea este moartă, Charles 
nu se poate apăra, completă Sara, incapabilă să asocieze 
acuzaţiile prinţului cu omul plin de demnitate pe care 
urma să-l ia de soţ. Mărturiile din auzite nu sunt admi- 
sibile tocmai pentru că nu probează nimic. 

- Dacă aceasta ar fi singura acuzaţie împotriva lui 
Weldon, poate că i s-ar putea acorda beneficiul îndo- 
ielii, dar există zeci de asemenea incidente. Nu este o 
expresie în engleză că nu se face fum fără foc? întrebă 

prinţul cu un zâmbet cinic. Weldon e înconjurat de 
fum provenit de la focurile iadului, și o să am grijă să-l 
văd arzând în ele. 

Ochii Sarei se îngustară când îi auzi cuvintele, fiind- 
că tocmai avu o intuiţie. 

- Asta n-are nimic de-a face cu mine, nu-i aşa? E vorba 
de Charles. Am crezut că eşti prietenul lui, dar m-am 
înșelat. Il urăști, zise ea încet. De fiecare dată când 
am fost singuri, ai făcut o remarcă piezișă la adresa lui. 
Și pentru că n-am vrut să te ascult, ai inventat pachetul 
acesta de minciuni. Nu merge, n-o să stau aici să ascult 
cum ponegreşti un om cinstit. 

Se ridică şi se îndreptă spre ușă, dar trebuia să treacă 
pe lângă Peregrine pentru asta. El îi blocă drumul și o 
prinse de braţe, nu foarte strâns, dar implacabil. 

- Da, îl urăsc, dar asta nu înseamnă că mint. Cu ochi 
incandescențţi, rosti: Weldon e corupt până în adâncu- 
rile sufletului său negru. E prinţul ipocriţilor, infinit de 
periculos pentru că se pretinde plin de virtute în timp 
ce comite faptele cele mai mârșave. 

Credinţa Sarei în logodnicul ei se clătină o clipă sub 
forţa convingerii kafirului. Apoi însă clătină din cap. 

- Charles e prieten cu tata de doisprezece ani. De ce 
să cred cuvântul dumitale fără nici o dovadă? 

- Când eu sunt un străin, iar el e un gentleman en- 
glez? Într-adevăr, de ce să mă crezi? Glasul îi cobori, 
devenind profund şi intim. Nu știi răspunsul la asta, 
Sara? Nu o mai strângea acum de braţ, coborându-și în 
schimb palmele într-o mângâiere senzuală până ajunse 
la talie. Apoi se aplecă spre faţa ei. Sara încercă să se tra- 
gă înapoi, dar Peregrine nu-i dădu drumul. Crede-mă, 
Sara, zise el cu voce răguşită. Se pot afirma despre mine 
multe lucruri, majoritatea rele, dar acum îţi spun ade- 
vărul. Charles Weldon e un om rău. Sara tremură când 
buzele lui îi atinseră un punct sensibil de sub ureche, 
apoi coborâră încet de-a lungul gâtului ei. Lui Weldon 
nu-i place nimic mai mult decât să distrugă inocența, 
murmură el, oferindu-i o dezmierdare în plus prin atin- 
gerea subtilă a respirației sale. Nu te voi lăsa să devii una 
dintre numeroasele lui victime. 

Îi sărută locul unde gâtul i se unea cu umărul și tra- 
să cu degetul curbura urechii ei. Sara oftă la senzațiile 
toropitoare ce se scurgeau în ea şi o schimbau pe dină- 
untru. Cum era oare capabil să-i stârnească o asemenea 
reacţie când ea nici nu știuse că era capabilă să simtă așa 
ceva? Încă de la început fusese conștientă de atracţia lui 
fascinantă, dar niciodată n-o zguduise într-atât. Se sim- 
tea scufundată într-un râu de foc care-i dizolva voința, 
lăsând-o neajutorată. 

- Încetează, șopti ea, dorind să-l împingă la o par- 
te, dar incapabilă să-şi adune puterile pentru a opune 
rezistenţă. 

Imbrăţișarea deveni mai puternică, trăgând-o lângă 
trupul lui tare. În timp ce-i mângâia spinarea și șolduri- 
le, înteţindu-i dorinţa, Peregrine îi spuse: 

- Vrei să mă opresc? Tot ce trebuie să spui este că nu 
mă dorești. 

- Nu... nu pot să spun asta, dar nu cred că-mi vei 
schimba părerea cu săruturi când cuvintele nu dau re- 
zultate. Fără să vrea, se înălță spre el şi-i cuprinse cea- 
fa cu mâinile. Degetele ei trecură prin părul lui negru 
mătăsos şi apoi se uniră peste mușchii masculini încor- 
dați. Şi poţi să mă derutezi, dar n-o să fiu niciodată așa 
de confuză încât să uit că i-am promis fidelitate unui 
alt bărbat. 

- Ştiu asta, dulce Sara, şi-ţi admir simţul frustrant și 
incoruptibil al onoarei, zise el pe un ton liniştitor, spre 
deosebire de mâinile lui. Însă deşi nu te pot seduce, 
pentru câteva momente vreau să te strâng în braţe, fie 
că mă crezi sau nu, orice ar aduce viitorul. 

Cuvintele lui dezlănţuiră un val de dor, îndoială și 
nedumerire, ca un amestec de vis şi coșmar. Era un pă- 
cat teribil să dorească un om când era promisă altuia, 
dar Sara nu-şi putea tăgădui dorința. Așadar, dacă pă- 
catul era deja comis, de ce să nu continue încă puţin? 
Gândul că era plin de oameni în casă avea s-o ajute să-și 
păstreze rămășițele de sănătate mintală şi morală. 

- Ştiu că nu e bine, șopti ea, cu ochii încețoșaţi de 
dorinţă şi disperare, dar încă un moment, pentru că nu 
va mai putea fi nici un altul... 

Cu hotărârea luată, se ridică pe vârfurile picioarelor 
ca să ajungă la gura lui și-l sărută cu ferocitatea pe care 
o învățase de la el. Închise ochii și-și încleștă mâinile 
convulsiv pe umerii lui la prima atingere a limbilor. 

Peregrine îi ghicise potenţialul pentru pasiune, dar 
chiar şi aşa fu uluit de intensitatea ei. Propria lui dorin- 
tă explodă în afara oricărui control și uită de ce o adu- 
sese acolo şi ce urma să se întâmple, uită totul în afară 
de trupul ei senzual și sinceritatea ei dureroasă. Nu mai 
cunoscuse o asemenea excitare de pe vremea când era 
un băieţandru. O, Doamne, cât era de dulce, cu toată 
flacăra periculoasă a inocenţei! Și Sara era cu siguranță 
periculoasă, căci îi umbrea simţul datoriei. 

Gândul acesta îl ajută să-şi recapete stăpânirea de 
sine. Intrerupând sărutul, conduse trupul docil al 
Sarei către canapeaua de piele şi o așeză lin, în valurile 
de mătase ce se revărsară în jurul ei. Apoi se întinse 
într-o parte lângă ea și trupurile li se lipiră într-o îm- 
brăţișare totală. 

Sara își afundă degetele în părul lui și îi trase capul 
mai aproape în timp ce o mână de-a lui se întinse să-i 
exploreze pielea netedă a decolteului, tot atât de fină 
ca mătasea rochiei, dar mult mai caldă. Aroma dulce 
florală din părul ei desfăcut se îmbina cu mirosul mai 
tare al canapelei de piele. 

Prinţul își trecu mâna pe sub strânsoarea corsetului, 
mulându-se pe curbura caldă a sânului ei. Sfârcul Sarei 
se întări imediat sub degetele lui, iar Peregrine îi putu 
simţi bătăile rapide ale inimii când îi frământă blând 
sânul în palmă. 

Într-un colţ distant al minţii, se bucura că Sara nu se 
lăsase convinsă de cuvinte. Voise o scuză să facă asta, 
şi nu doar pentru că pasiunea era o metodă mai sigură 
de a o despărţi de dușmanul lui. 

li trase rochia şi mai jos, dezgolindu-i rotunjimea 
dulce a sânului. li luă apoi sfârcul întunecat în gură, 
încântat să simtă că se întărea și mai mult sub apăsarea 
limbii lui. Sara gemu încet, şi încă o dată Peregrine ajun- 
se periculos de aproape să se piardă cu totul în dorinţă, 
deși știa că ar fi fost o greșeală iscată din slăbiciune. 

Ceasul ce măsura timpul în mintea lui îl avertiza că 
aproape trecuse jumătatea de oră, astfel că trebuia să 
ascundă sânul delicios dezgolit. Încă un moment numai 
şi avea să... 

Scârţâitul ușii ce se deschidea îi lovi cu impactul unei 
găleți cu apă rece. Amândoi își ridicară privirea să vadă 
chipurile oripilate ale lui Ross, ale ducelui de Haddon- 


field și ale lui Sir Charles Weldon. 

Era un moment de coșmar; timpul se opri în loc și 
emoţiile îi năpădiră din toate părțile. Sara scoase un 
țipăt înăbușit de groază, trupul ei subțire înțepenind 
ca o stană de piatră. Peregrine înjură în barbă. Deși in- 
tenţionase s-o compromită, nu voise s-o facă să sufere 
şi rușinea de a fi găsită pe jumătate dezbrăcată. Foarte 
încet, îi spuse: 

- [mi pare rău, Sara. 

Preschimbându-se instantaneu din amant în război- 
nic, îi smuci rochia la loc, apoi se ridică în şezut pe 
canapea şi o trase pe Sara lângă el, cu braţul stâng adus 
protector în jurul ei. 

Cei trei intruşi păreau îngheţaţi de scena neașteptată. 
Ducele era îngrozit şi nu-i venea să creadă că o văzuse pe 
fiica lui cea virtuoasă pradă pasiunii, iar Ross fierbea de 
o furie bazată pe convingerea că prietenul său îl înșelase 
în mod intenționat. 

Dar Peregrine nu-i observă pe Ross și pe duce decât 
în trecere, căci cea mai mare parte a atenţiei lui era în- 
dreptată asupra lui Charles Weldon. Expresia de șoc, 
neîncredere și furie turbată a dușmanului său era tot ce 
sperase el să vadă, iar rezultatul îl încânta. Prima lovitu- 
ră fusese dată - însă nu și ultima. 

Liniştea se sparse. Ross închise uşa să-i apere de pri- 
viri indiscrete și Weldon își fixă privirea furioasă asupra 
Sarei, şuierându-i în culmea mâniei: 

- Curvă mizerabilă şi scârboasă! 

Deşi Peregrine o simțea tremurând sub braţul lui, 
Sara nu încercă să evite ochii acuzatori ai logodnicu- 
lui ei. 

- Îmi pare rău, Charles, zise ea, cu vocea tremurând. 
N-am vrut să te rănesc. 

Atitudinea ei spăsită nu-l făcu decât să se înfurie și 
mai rău. 

- Ai vrut în schimb să mă trădezi. Weldon porni cu 
paşi mari către ea, cu o expresie asasină. O, Doamne, 
şi eu care credeam că eşti o lady adevărată şi pură! Dar 
nu eşti decât o târfă ordinară. O să te... 

Peregrine se ridică în picioare şi se postă în fața Sarei, 
dar Ross fu cel care-l opri pe Weldon, apucându-l 
de braţ. 

- Controlează-te! Nu-mi pasă cât de ultragiat eşti, nu 
o să te răzbuni pe o femeie de două ori mai mică de- 
cât tine. 

Weldon se smuci din strânsoare și pentru o clipă păru 
pe punctul de a-l ataca pe Ross, însă rațiunea îi zăgăzui 
nebunia. li aruncă o privire otrăvită lui Peregrine, care 
stătea la doar un metru distanţă. 

- Lam spus Sarei să nu se apropie de tine, că nu ești 
demn de încredere, şi curva ticăloasă s-a prefăcut șocată 
de simpla idee că s-ar putea s-o atingi, mârâi el. De cât 
timp își desface picioarele pentru tine? 

- De-ajuns! se răsti Ross. Știu că ești şocat, dar nu-ţi 
permit să vorbeşti aşa despre Sara. 

Weldon își smuci mâna din strânsoarea lui Ross 
şi se întoarse către duce, care privea în tăcere, cu fața 
pământie. 

- Șchioapa ta mică n-a știut să aprecieze când i s-a 
ivit unica șansă din viață, Haddonfield. Dacă ar fi fost 
în stare să-și ţină picioarele împreunate, poate c-aş fi 
făcut-o contesă într-o zi. Noroc c-am descoperit la timp 
ce poamă e. 

- Ai motive să fii furios, Charles, dar faci prea mare 
caz. Se sărutau, atâta tot. Fetele pe punctul de a se căsă- 
tori sunt deseori curioase în privinţa altor bărbaţi. Asta 
nu înseamnă că nu vor deveni soții virtuoase. Vocea 

ducelui era aproape rugătoare. Nu e nici un motiv să 
rupi logodna din cauza unui experiment nevinovat. 

- Experiment nevinovat! Avea rochia pe jumătate scoa- 
să! Dacă veneam cinci minute mai târziu, îi găseam îm- 
perechindu-se! Nu m-aș însura cu ea nici să fie ultima 
femeie de pe pământ, strigă Weldon cu trăsăturile lui 
frumoase schimonosite de răutate. Amândoi o să regre- 
taţi asta! După ce o să le povestesc tuturor ce s-a întâm- 
plat, n-o să poţi să-i cumperi curvei un soţ nici dacă-ţi 
pui și titlul și toată averea la bătaie. Își întoarse privirea 
turbată de furie către Peregrine: Am ştiut eu că e o gre- 
şeală să mă asociez cu un sălbatic mizerabil. Nu eşti cu 
nimic mai bun decât un animal, n-ar trebui să ţi se dea 
voie să te apropii de femeile cumsecade. 

- Nu sunt un sălbatic, sunt un barbar. Sălbaticii nu 
ştiu nimic despre civilizație. Noi, barbarii, știm ce este 
civilizaţia, chiar dacă avem o părere proastă despre ea. 
Tonul lui Peregrine era clar ironic. Dar bineînţeles 
că un gentleman englez civilizat și onorabil, așa ca tine, 
nu ştie nimic despre sălbăticie sau barbarie, nu? 

Ochii albaștri ai lui Weldon licăriră, de parcă se în- 
treba dacă remarca avea vreun înţeles mai adânc. Apoi 
se încruntă. 

-Şi când mă gândesc că ţi-am făcut onoarea să te tra- 
tez ca pe un prieten! 

- Chiar m-ai tratat ca pe un prieten? Eu m-am gândit 
că numai banii mei te-au atras. 

Pentru o clipă se păru că Weldon avea să-l atace, dar, 
spre regretul lui Peregrine, dușmanul lui se răzeândi. 

-Locul tău e în șanț, mârâi el cu fălcile încleştate. 
Apoi se răsuci pe călcâie şi ieşi din bibliotecă, trântind 
ușa cu o forță asurzitoare. 

În tăcerea încordată ce urmă, ducele se întoarse către 
fiica lui, care era încă așezată pe canapea, cu mâinile 
strânse în poală. 

- Sunt oripilat, Sara. N-aș fi crezut niciodată că te-ai 
putea comporta cu atâta nerușinare când ești logodită 
cu un alt bărbat. Ce ai de spus? 

Sara tresări ca și cum ar fi plesnit-o. 

- Nimic, tată. Nu am nici o scuză pentru purtarea 
mea, zise ea încet, cu vocea tremurând. Imi pare rău că 
te-am dezamăgit. 

Ross stătea în picioare lângă Sara şi când o auzi vor- 
bind, îi puse o mână pe umăr s-o aline. 

- Nu da toată vina pe Sara, unchiule Miles, interveni 
el. Privirea lui aspră îndreptată către Peregrine indica 
limpede la cine se referea. 

-Nu voi nega faptul că vina îmi aparține în cea mai 
mare parte, încuviinţă acesta, deși sunt sigur c-ați obser- 
vat că Sara a fost de acord. 

Ross îi receptă cuvintele cu o furie rece la fel de puter- 
nică precum mânia lui Weldon, însă mai periculoasă, 
fiind controlată. Urma să aibă loc o reglare de conturi 
între ei, asta era cert. Dar nu chiar acum. 

Haddonfield se întoarse spre Peregrine. 

- Sper că ești mândru de tine, zise el cu amărăciune. 
Pentru câteva momente de plăcere egoistă, ai distrus 
viaţa fiicei mele. 

Prinţul se uită la Sara, care nu-l băgase în seamă de 
când fuseseră întrerupţi. Pentru o clipă tânăra femeie 
îşi întoarse capul spre el şi-i întâlni privirea. In adân- 
curile sibilice ale ochilor ei triști se zărea o înţelegere 
disperată și clară; fără dubiu ghicise că întreruperea nu 
fusese un accident. 

Apoi Sara își întoarse iar capul, fără să-i ceară nimic 
şi fără să aştepte nimic de la el. 

- Bârfitorii vor fi încântați să spună că Lady Sara cea 
pedantă nu e deloc cum ar trebui să fie și că a meritat 
să fie umilită, dar să spui că mi s-a distrus viaţa e o exa- 
gerare, tată, rosti ea calm. O să fiu ştirea principală vreo 
nouă zile, pe jumătate uitată într-o lună. Cât despre 
căsătorie - n-am fost niciodată sigură că vreau să am 
un soţ. 

- Poate că viața nu ţi-e distrusă, dar reputaţia ta 
e pătată pe vecie, lucru aproape la fel de grav, replică 
Haddonfield mânios. N-o să mai fii primită niciodată 
la curtea regală. Nu te-ar mai putea salva decât o căsă- 
torie respectabilă, însă Charles are dreptate. Cine o să 
te ia acum? 

Sara se făcu albă la față auzindu-i vorbele, dar nu mai 
spuse nimic. Își ceruse iertare pentru că-i rănise pe cei 
apropiaţi, dar avea prea multă mândrie ca să se milo- 
gească, să plângă sau să implore iertare pentru ceea ce 
nu putea fi reparat. 

Peregrine îi studie linia încordată a profilului. Dacă 
nu i-ar fi văzut ochii îndureraţi, ar fi crezut că era aproa- 
pe neafectată de ceea ce se întâmplase. Aşa însă, se simţi 
năpădit de remuşcări. 

Aceasta era o noapte de triumf, şi era încântat să știe 
că duşmanul lui suferea. Rana din mândria masculină a 
lui Weldon nu era decât începutul. Odată ce se calma, 
avea să priceapă că rupând logodna dăduse o lovitură 
mortală imperiului său financiar. Nu pierduse numai o 
femeie, ci se ruinase. 

Plăcerea lui Peregrine era însă ofilită de suferinţa vizi- 
bilă a Sarei. Știind că îi va fi mai bine fără Weldon, nu 
avusese nici o mustrare de conștiință s-o compromită. 
Dar nu-şi dăduse seama cât de mult o va răni să fie umi- 
lită în faţa propriei familii, nici nu se așteptase ca scena 
să-l afecteze într-atât. Gândul că Sara beneficia de pe 
urma celor întâmplate nu-i uşura deloc senzația ciudată 
şi neplăcută din piept. 

Rochia ei de mătase era şifonată și o şuviţă aurie des- 
făcută din părul bogat îi căzuse pe umărul gol, dar nu-și 
pierduse nici o fărâmă din demnitatea sa aristocratică. 
Era greu de hotărât care din sentimentele lui era mai 
puternic: admiraţia pentru curajul ei stoic sau dorința. 

se întâmplase foarte rar să fie atât de tulburat. Chiar 
şi aşa, fu o surpriză completă pentru el să-și audă pro- 
pria voce spunând: 

- Dacă Lady Sara are nevoie de un soţ, aş fi fericit să 
mă ofer voluntar. 

Tăcerea uluită ce urmă o rivaliza pe cea din clipa în 
care fuseseră descoperiţi. Toţi trei englezii se holbară la 
el perplecși. 

La fel de surprins ca şi ceilalți, Peregrine îşi revăzu 
în minte rapid afirmaţia pripită. De obicei își măsura 
deciziile cu mare grijă, dar uneori acţiona din impuls 

pur, ca atunci când se hotărâse s-o ia pe Jenny Miller de 
la bordel. 

Acum impulsul îl lovise din nou, sărind cu totul pes- 
te creier şi mergândur-i direct la buze. 

Însă chiar și după acest moment de reflecţie, desco- 
peri că nu-și regreta deloc propunerea. Căsătoria nu 
fusese niciodată parte a planurilor lui, dar un om înţe- 
lept își schimbă planurile ca să se potrivească situaţiilor 
neașteptate. Așa își putea răscumpăra vina faţă de Sara; 
privind-o cum respira sacadat, cu sânii plini ce se ridi- 
cau şi coborau ritmic, își dădu seama că însurându-se cu 
ea nu făcea un sacrificiu. 

Își ridică sprâncenele, amuzat puţin de expresiile 
celorlalți. 

- Când aţi spus că Lady Sara are nevoie de o căsătorie 
respectabilă, Înălţimea voastră, v-aţi referit la un englez 
de viţă. Deși nu sunt asta, sunt foarte bogat, ceea ce ar 
trebui să-mi compenseze restul defectelor. 

Ducele îi studie chipul înainte să murmure ezitant: 

- S-ar putea să meargă. Dacă nunta are loc în curând, 
bârfele vor înceta repede. 

Ross spuse cu asprime în glas: 

- Asta ai vrut de la început, Mikahl? 

- Nu, tocmai mi-a venit ideea, zise calm Peregrine. 
Dar mi se pare foarte atrăgătoare, trebuie să recu- 
nosc. Sara? 

- Propunerea dumitale atât de romantică m-a lăsat 
fără grai, replică ea sarcastic. 

Peregrine zâmbi aprobator, însă ducele interveni 
sever: 

-N-o să-ţi găsești nici o situaţie mai bună, Sara. 
Acceptă-l repede, până nu se răzeândeşte. 

- Un scandal e de preferat unei căsătorii dezastruoa- 
se, nu cedă Ross. 

- Ar fi o greşeală să se decidă în seara asta, zise pacifi- 
cator Peregrine. Eu și Sara trebuie să vorbim după ce va 
fi avut o şansă să se odihnească. 

- Asta e primul lucru inteligent pe care-l aud în seara 
asta, oftă ea. 

- Pot să-ţi fac o vizită mâine dimineaţă la ora unspre- 
zece? întrebă Peregrine. 

- Foarte bine. Sara se ridică în picioare trăgându-și 
de pe deget inelul țipător de logodnă. IH dădu tatălui ei, 
spunându-i: Vei avea grijă să-i fie înapoiat lui Charles? 
După ce acesta încuviință, tânăra femeie continuă: 
Mă duc în camera mea, Ross, și nu vreau să mai vorbesc 
cu nimeni în seara asta. Cu nimeni. 

În timp ce traversa biblioteca spre ușă, șchiopătatul 
îi era mai pronunţat decât de obicei, dar spinarea îi era 
dreaptă. Plecă fără să privească înapoi. 

- Unchiule Miles, vrei s-o rogi pe mama să aibă grijă 
de oaspeţi în numele meu? zise Ross. Am niște lucruri 
de discutat cu stimatul meu prieten. 

Recunoscător că i se dăduse ceva de făcut, Had- 
donfield dădu afirmativ din cap şi ieşi. 

-Ai aranjat scena aia oribilă anume, nu-i așa? zise 
Ross cu fălcile încleștate de furie de îndată ce se închise 
ușa în urma ducelui. Dacă nu ţi-aș datora viaţa, ţi-aș fi 
sucit deja gâtul. De-a ce crezi că te joci aici, Mikahl? 

- Presupui foarte rapid ce este mai rău. Nu crezi că 
e posibil să fi fost un accident, că eu și Sara am fost 
copleșiți de sentimentele noastre și am pierdut măsura 
timpului? 

Peregrine părea complet relaxat, iar pe chipul măsli- 
niu i se citea un uşor amuzament. 

- Nu, replică sec Ross, chinuindu-se să-și înfrângă do- 
rinţa de a-i şterge amuzamentul de pe față. Accidentele 
de genul ăsta nu ţi se întâmplă ţie. Am ştiut întotdeau- 
na că eşti necinstit, dar mi-am imaginat că în felul tău 
ești onorabil. în schimb miai trădat încrederea, trans- 
formându-mă în instrumentul rănirii Sarei. Dacă asta e 
ideea ta despre prietenie, Dumnezeu să mă ferească de 
alți asemenea prieteni. 

- Dar țelul a fost atins, îi atrase Peregrine atenția. 
Lady Sara s-a debarasat de un om periculos. 

- Nu mi-a plăcut niciodată de Weldon, şi-mi place și 
mai puţin de el după seara asta, dar aş avea mai mare 
încredere s-o las pe Sara pe mâna lui decât pe a unui 
ticălos înşelător ca tine. Ross îşi stăpâni din nou furia 

ce-i scăpa de sub control. Ce i-ai făcut în seara asta este 
de neiertat. 

- E alegerea Sarei să ierte sau să refuze să ierte, nu 
a ta. Cu o expresie gânditoare, Peregrine continuă: 
Mă întreb dacă-mi va accepta oferta de căsătorie. Bănu- 
iala mea e că sunt șanse egale să accepte sau să refuze. 
Tu ce crezi? 

Neseriozitatea lui cu privire la viitorul Sarei rupse ul- 
timele fire fragile ce reţineau mânia lui Ross. Fără nici o 
avertizare, îi trase un pumn kafirului. 

- Nemernic ordinar... 

Peregrine avea reflexele superbe ale unui războinic. 
Lovitura i-ar fi fracturat falca, însă el se răsuci rapid și 
luă aproape tot impactul în umăr. Înainte să-și revină, 
a doua lovitură a lui Ross îl izbi în pântece. Kafirul se 
îndoi de spate și Ross simţi o satisfacţie profundă la 
coliziunea dintre mușchi şi os. 

Satisfacţia îi fu însă inevitabil de scurtă durată. Pere- 
grine nu se obosi să se îndrepte, ci îl apucă pur şi simplu 
pe Ross de picior și-l trase, făcându-l să-și piardă echili- 
brul. Chiar în timp ce lovea covorul cu o forță dureroa- 
să, Ross se rostogoli și-și târî oponentul la pământ. 

Amândoi aveau mare experienţă în lupta corp la 
corp şi se antrenaseră împreună suficient încât să-şi 
poată anticipa reciproc mișcările. Rezultatul fu o luptă 
intensă, zgomotoasă, epuizantă. Se rostogoliră şi se iz 
biră cu pumnii prin toată biblioteca, sfărâmând două 
scaune de lemn și răsturnând globul imens împreună 
cu suportul său. 

Un schimb brutal de lovituri îl aruncă pe Ross în col 
tul biroului. O lampă se răsturnă pe covor şi de-a lungul 
uleiului scurs năvăliră flăcări. Ross își scoase haina și 
o aruncă peste vâlvătaie. De îndată ce înăbuși focul, se 
întoarse la luptă cu o înverșunare sporită. 

Peregrine evita orice lovituri sau prize care să provoa- 
ce răni grave, însă aristocratul nu era deloc preocupat 
de asta. Deși nu încerca să-l ucidă, voia să-l rănească. 
Voia ca Peregrine să simtă o umbră din durerea pe care 
i-o provocase cu atâta nepăsare verișoarei sale. 

Când amândoi bărbaţii erau învinețiți şi aproape de 
capătul rezistenței, Peregrine reuși să-l imobilizeze pe 
Ross pe podea și să-i taie respiraţia cu o mână. 

- Gata! zise răguşit kafirul. N-o să reușești niciodată 
să câştigi, am un avans de douăzeci de ani față de tine 
în lupta pentru supravieţuire. Dar dacă mai continuăm 
mult, unul dintre noi o să fie rănit grav. Aș prefera să 
nu fiu eu, iar dacă eşti tu, Sara o să fie și mai supărată 
pe mine decât e acum. Pace? 

O mare parte din furia lui Ross se eliberase prin lup- 
tă, astfel că era mai dispus să asculte de rațiune. Venise 
momentul să stea de vorbă. 

- Pace, încuviinţă el. 

După ce Peregrine îi dădu drumul, Ross rămase ne- 
mișcat un minut, respirând chinuit. ÎL durea tot trupul 
şi un ochi îi era orbit de sângele ce se scurgea din arcada 
spartă, dar nimic nu părea rupt. Se rostogoli anevoie în 
genunchi, oprindu-se când un val de ameţeală aproape 
îl făcu să se prăbușească. 

Fostul lui adversar îl apucă de subsuori şi-l ridică în 
picioare, apoi îl împinse către canapeaua de piele. Ross 
se afundă cu recunoştinţă în perne, gândindu-se că 
afurisitul de kafir era făcut din oțel şi stejar. Oricare 
alt gentleman ar fi zăcut pe podea ameţit după ce ar 
fi încasat atâtea lovituri. 

Auzi nişte clinchete și-și dădu seama că Peregrine gă- 
sise dulapul cu băutură. După câteva minute se așeză pe 
brațul canapelei și începu să-i șteargă cu grijă sângele 
de pe faţă. 

Când termină, Peregrine turnă niște whisky pe batis- 
ta lui împăturită şi o apăsă pe rană. Usturimea îl ajută 
pe Ross să-şi limpezească mintea. Luă batista din mâna 
lui Peregrine şi o ţinu singur la loc. 

Kafirul deja turnase două pahare de whisky. Puse 
unul în mâna liberă a prietenului său, apoi se așeză în 
capătul celălalt al canapelei. 

- Te simţi mai bine acum? 

- Puțin. 

Ross fu mulțumit să vadă că și Peregrine se alesese 
cu nişte vânătăi urâte, şi chiar mai mulțumit să vadă 

că prietenul său renunţase la frivolitatea aceea atât de 
enervantă. Poate că acum avea să fie raţional. 

-Cred că e timpul să-mi spui mai în amănunt care 
sunt viciile acelea fără nume ale lui Charles Weldon. 
Vor trebui să fie foarte impresionante ca să justifice ce 
i-ai făcut Sarei. 

Peregrine își lăsă capul pe spătarul canapelei și-și în- 
tinse picioarele lungi. 

- Weldon e proprietarul câtorva bordeluri și tripouri 
ilegale, și este clientul tuturor, zise el cu glas istovit. Vi- 
ciul lui preferat este, după cât se pare, violarea copilelor 
virgine. Probabil a omorât-o pe prima lui soţie și e co- 
proprietarul mai multor nave implicate în comerţul cu 
sclavi. Ridicând ironic o sprânceană, conchise: Mai sunt 
şi altele, dar asta ar trebui să-ți dea o idee generală. 

Ross era atât de uluit, încât pe moment rămase fără 
grai. Deși nu-i plăcuse niciodată prea mult de Weldon, 
nu-și imaginase niciodată că ar fi fost capabil de aseme- 
nea fapte. 

- Poţi să dovedești acuzaţiile astea? 

- O parte. Nu toate. Poţi să vezi dosarele pe care 
le-am adunat, dacă vrei, deși trebuie să te avertizez că nu 
sunt o lectură plăcută. 

Ross înghiţi o gură de whisky, bucuros să-i simtă arsu- 
ra. Avea să studieze dosarele mai târziu, dar afirmaţiile 
prietenului său erau extrem de convingătoare. 

- Eşti sigur în legătură cu comerţul cu sclavi? E ilegal 
de peste douăzeci de ani. 

- Şi tocmai de aceea e atât de profitabil pentru cei care 
îl practică încă, zise ironic Peregrine. Navele cu sclavi se 
duc mai ales în Indiile de Vest și în America de Sud, unde 
bolile provoacă o lipsă cronică de mână de lucru. 

După ce Ross se obişnui cu ideea, curiozitatea lui de 
cărturar nu-i mai dădu pace. 

- Cum ai aflat atâtea despre Weldon? 

- Pentru că m-am străduit să aflu, replică scurt 
Peregrine. 

- Asta nu e un răspuns. Ce ţi-a făcut de ești aşa de 
hotărât să-l aduci în faţa justiţiei? 

- Nu e treaba ta, ripostă prințul cu ochii verzi stră- 
lucitori şi duri ca smaraldele. Acum, eşti de acord că 
Weldon e un soț nepotrivit pentru verişoara ta? 

- M-ai convins. Ross își pipăi toracele şi se gândi că 
avusese noroc să nu-și rupă nicio coastă când se izbise 
de birou. Cât i-ai spus Sarei din toate astea? 

Kafirul își termină băutura şi se ridică să-şi mai 
toarne, după care luă sticla cu el şi o așeză pe masa de 
lângă canapea. 

- Numai despre moartea primei lui soţii. 

- De ce nu i-ai spus şi restul? Dacă ar fi ştiut cum e 
Weldon, n-ar fi trebuit să recurgi la seducţie ca s-o faci 
să rupă logodna. Asta a fost o ticăloșie. 

- Sara e o femeie puternică şi inteligentă, dar a avut 
o viaţă ferită de necazuri. Ar fi crezut că un om din 
clasa ei socială, un prieten al tatălui ei, ar fi capabil de o 
asemenea mârşăvie! Peregrine ezită şi ca niciodată nu-și 
găsi cuvintele. Și este aşa de... așa de sordid. N-am vrut 
să fiu cel care să-i explice cât de răi pot fi oamenii. 

- O subestimezi. Sara consideră că e de datoria ei să 
fie bine informată; în plus, nu e ușor de şocat. Ross 
luă cu grijă batista îmbibată cu alcool şi descoperi că 
nu-i mai curgea sânge. De ce vrei să te însori cu ea? 
Din vinovăţie? 

- Eu nu cred în vinovăţie. E o emoție neproductivă. 
Peregrine şovăi din nou. Dar regret că Sara a fost rănită 
de ce s-a întâmplat, deși a fost necesar. 

Ross oftă și-i dădu paharul să i-l reumple cu whisky. 

- Cel puţin în teorie, în țara asta căsătoria este bazată 
pe afecţiune reciprocă şi, din motive practice, ţine până 
la moarte. Să te însori cu Sara doar ca s-o scuteşti de un 
scandal ar putea fi un dezastru pentru amândoi, dar mai 
ales pentru ea. 

- Este acesta felul tău englezesc politicos să-mi spui că 
te opui acestei căsătorii? 

- Am îndoieli grave, mărturisi Ross fără ocolișuri. 
Chiar și neluând în seamă diferențele culturale și reli- 
gioase, există un abis etic de netrecut între voi doi. Cel 
mai caritabil lucru pe care pot să-l spun despre principi- 
ile tale e că în opinia ta scopul justifică mijloacele. 

- Bineînţeles, zise Peregrine, ridicându-și sprâncenele 
sardonic. Ce alte principii mai sunt? 

-Sara crede într-un standard mai ridicat, îl informă 
prietenul său. Este vorba de bine şi de rău. 

- Asta e foarte abstract. La nivel practic, în viaţa de zi 
cu zi, eu şi Sara ne înţelegem foarte bine. 

- Binele și răul nu sunt un lucru abstract pentru 
Sara. 

Ross vedea din expresia lui Peregrine că acesta nu 
înţelegea ce voia să spună. Din fericire, se putea bizui pe 
bunul-simţ al Sarei. Ea nu avea să se lase împinsă spre 
luarea unei decizii greşite. 

-Am şi eu un principiu, declară Peregrine dintr-oda- 
tă. Încerc să nu rănesc oamenii când nu e necesar. 

- Nu e un principiu rău în comparaţie cu altele, recu- 
noscu Ross. Ceea ce mă deranjează este cum definești 
tu ceea ce e „necesar“. 

- De ce nu te-ai însurat cu Sara tu însuţi? întrebă Pere- 
grine, schimbând abrupt subiectul. Căsătoriile între verii 
primari sunt permise în Anglia, nu-i așa? Aveţi aceleași 
idei și valori şi e limpede că sunteţi foarte apropiaţi. 

Ross își trecu degetele prin părul dezordonat. Existau 
mai multe răspunsuri la întrebarea prietenului său, şi pe 
unele nu avea deloc intenţia să le discute cu el. Alegân- 
du-l pe cel mai important, spuse: 

- Suntem prea asemănători. Ştii că mamele noastre 
erau gemene, dar ţi-am zis și că erau identice? Când 
eram copii, și eu, şi Sara le-am confundat de mai multe 
ori, nu ne puteam da seama care era mama cui. Era 
foarte derutant. Am crescut ca frate și soră, și ăsta 
e felul de dragoste pe care-l avem unul pentru celălalt. 
De fapt, mă simt mult mai apropiat de ea decât de fra- 
tele meu adevărat. 

- Încă nu ţi-am cunoscut fratele. Sunteţi certați? 

- Nu chiar. De fapt, Lord Kilburn e fratele meu numai 
pe jumătate. E cu aproape douăzeci de ani mai mare ca 
mine, și el va moșteni titlul de duce. El și familia mamei 
lui au obiectat când tata s-a recăsătorit, pentru că mai 
mulți copii ar fi redus moştenirea lui Kilburn. Ross ridi- 
că din umeri. E deja bogat precum Cresus, dar lăcomia 

nu suportă argumente raționale. Preferăm să păstrăm 
amândoi distanţa, e mai bine așa. 

- Familiile par un adevărat iad, observă prietenul său. 
Mă socotesc norocos că n-am nici una. 

- Dar familia ta din Kafiristan? 

Pentru o clipă Peregrine păru descumpănit. Apoi 
spuse inexpresiv: 

- Rudele care sunt la opt mii de kilometri distanță nu 
contează, pentru că nu pot să-ţi facă necazuri. Se ridică 
şi se întinse, strâmbându-se puţin când îşi simţi muşchii 
afectaţi de lovituri. Îmi imaginez că Weldon e la jumă- 
tatea drumului către Londra și că invitaţii tăi speculează 
ce s-a întâmplat chiar sub nasul lor. Cel mai înţelept ar 
fi să-mi petrec noaptea la Sulgrave. 

Ross gemu, gândindu-se la haosul social ce-l aştepta. 

- Lașule! 

- Adevărat, zise prietenul său, oferindu-i un zâmbet 
angelic. Dar e adevărat și că absenţa mea va simplifica 
situaţia. Când o voi vizita pe Sara mâine dimineaţă voi 
fi discret. 

- O să las totul pe seama mamei. Ea o să aranjeze 
ca mâine pe la amiază toţi oaspeţii să fie deja departe, în 
culmea satisfacţiei că au fost trataţi princiar. 

Peregrine îşi netezi haina, reușind să arate vag mai 
ordonat. 

- Mi-ai iertat păcatele? Nu cele împotriva Sarei, ci 
acelea împotriva ta? 

- Părerea mea chiar contează pentru tine? 

-Se pare că da, răspunse prințul după o clipă de 
gândire. 

Ross zâmbi fără să vrea şi se ridică în picioare. 

- Atunci presupun că te-am iertat. Dar data viitoare 
ar fi mai bine să vorbeşti în loc să spargi toate lucrurile 
din jur ca o Furie din Grecia Antică. 

- Ce sugestie inedită! Pare foarte plictisitoare, zise 
Peregrine cu un zâmbet scurt şi ieşi din bibliotecă. 

Ross se trânti la loc pe canapea, nefiind încă gata să 
înfrunte lumea de afară. Slavă Domnului că mama lui 
era prezentă să aranjeze lucrurile. Deşi i se păruse un ne- 
noroc la momentul respectiv, acum era bucuros că tatăl 

său avusese o criză de gută care-l împiedicase să vină. 
Nu era cazul să-l supere inutil pe bătrân. 

Pentru o clipă se gândi să meargă în camera Sarei să 
vadă în ce stare era, dar renunţă la idee. Afirmase foarte 
clar că voia să fie singură, și ei îşi respectaseră întotdeau- 
na intimitatea unul altuia. 

Încercă să și-o imagineze măritată cu prietenul său. 
La prima vedere, ideea era ridicolă, dar avea șanse să 
dea roade. Dacă exista cineva capabil să domesticească 
un șoim sălbatic precum Peregrine, persoana aceea era 
Sara. În felul ei blând, era la fel de încăpăţânată ca el. 

Gândindu-se la asta, Ross își dădu seama că Sara se 
schimbase în mod subtil de când îl întâlnise pe prin- 
tul kafir. În copilărie fusese mereu veselă şi vioaie, gata 
să râdă în orice moment, asta până la accidentul care 
aproape îi luase viața. Avusese nevoie de disciplină și de 
o voinţă neclintită ca să supravieţuiască şi să înveţe să 
umble din nou, și undeva în acest interval își pierduse 
capacitatea de a se bucura. 

Poate că avea să şi-o regăsească în compania lui 
Peregrine. 

Sara reuși să ajungă la dormitorul ei fără să fie obser- 
vată de ceilalți oaspeţi. Se descotorosi și de cameristă, 
spunându-i că suferea de o mică durere de cap și voia să 
se culce devreme. În sfârșit singură, se afundă în fotoliul 
adânc, își trase picioarele sub ea și se înveli strâns în 
capot într-o încercare zadarnică de a-şi încălzi sufletul ca 
un sloi de gheață. 

Tremura ca după un accident grav și, când închise 
ochii, văzu chipurile oripilate holbându-se la ea. Auzi 
condamnările furioase ale lui Charles şi tresări dureros 
la mânia și dezamăgirea tatălui ei. 

Dar în principal îl vedea pe Peregrine, frumos ca un 
diavol și la fel de nedemn de încredere. Nu se arătase 
deloc surprins când fuseseră descoperiţi. Sara simţise 

o emoție la el, poate încântare sau satisfacție, dar cu 
siguranță nu uimire. 

Ín clipa aceea, cu o certitudine dincolo de orice logi- 
că, ştiuse că Peregrine aranjase să fie prinși. Ross păruse 
vinovat şi furios, nu numai şocat, dar nu Sara era ținta 
mâniei lui. Probabil că Peregrine îl transformase în com- 
plice involuntar. Ross n-ar fi fost părtaş niciodată de 
bunăvoie la un plan menit s-o umilească. 

Dar, pentru numele lui Dumnezeu, de ce făcuse 
Peregrine așa ceva? Nu-i venea să creadă că s-ar fi apucat 
s-o distrugă din simplă răutate. Deși ar fi fost flatant 
să creadă că era nebun după ea şi că aranjase scena în- 
tr-o încercare disperată s-o câştige, Sara nu credea asta. 
Il surprinsese mai mult propria cerere impulsivă în căsă- 
torie decât faptul că fusese prins sărutând-o. 

După ce făcuse cererea, era pregătit să o menţină. 
Dar de ce? Și cum trebuia ea să procedeze? Deşi fuse- 
se atrasă de el încă de la început, considerase mereu 
că nici nu se punea problema unei căsătorii. Fusese un 
gând trist, dar îl înţelesese şi-l acceptase. 

lar acum prințul era al ei dacă-l voia, şi alegerea pe 
care o avea de făcut era cea mai dificilă din întreaga ei 
viaţă. În comparaţie, să accepte cererea lui Charles fuse- 
se simplu, căci avusese o idee destul de clară ce însemna 
să fie soţia lui. Dar cum Dumnezeu avea să fie căsnicia 
cu sălbaticul kafir? Era imposibil să-şi imagineze. 

Își frecă tâmplele disperată, întrebându-se ce se ale- 
sese de femeia raţională ce fusese Sara St. James. Când 
era cu Peregrine, devenea o persoană diferită, una pe 
care abia o recunoștea și nu o aprecia prea mult. Nu se 
simțise niciodată atât de vie ca în prezenţa lui, dar să 
se mărite cu el ar fi fost cu siguranţă un dezastru. 

Sperând să întrerupă cercul de gânduri nefolositoare 
înainte să-și provoace o durere de cap adevărată, îi scrise 
o scurtă scrisoare Elizei Weldon. După mai multe încer- 
cări de a-i explica situația, decise să afirme doar că ea şi 
tatăl Elizei anulaseră nunta pentru că se hotărâseră că 
nu se potriveau. 

Când se opri să citească ce scrisese, își dădu seama că 
avea să-i fie mai dor de Eliza decât de Charles. Ar fi vrut 

s-o mai vadă pe fetiţă, să iasă cu ea la ceai şi la cumpă- 
rături, să-și facă una alteia confidențe, dar nu era nici 
o șansă ca Charles să permită unei „curve mizerabile şi 
scârboase“ să se apropie de fiica lui. 

Luă condeiul şi încheie: „Imi va fi dor de tine. Cu dra- 
goste pentru totdeauna, Sara St. James“. Părea atât 
de neadecvat. Îşi mușcă buzele imaginându-și șocul și 
nedumerirea fetiţei că fusese abandonată de o femeie pe 
care o acceptase deja ca pe mama ei vitregă. 

Biata Eliza, o victimă inocentă a conflictelor adulți- 
lor. Dar Sara nu putea face nimic mai mult ca s-o con- 
soleze. Cu puţin noroc, mesajul avea să ajungă la Eliza 
înainte ca tatălui ei să-i vină ideea de a-i interzice orice 
corespondenţă cu Sara. 

Se făcea deja răcoare, așa că se vâri între aşternuturi, 
lăsând însă aprinsă o lampă. Era o noapte în care nu cu- 
teza să înfrunte incertitudinile febrile ale întunericului. 


A doua zi dimineaţă, chipul și aspectul Sarei erau 
severe când intră în micul salon unde o aştepta Pere- 
grine. Rezerva ei era o provocare, şi prinţul simţi inci- 
tarea și alerta crescută pe care i le stârneau totdeauna 
provocările. 

Arăta încântător într-o rochie albastră ca o nu-mă-ui- 
ta. Avea părul despărțit la mijloc și tras spre spate într-un 
coc franțuzesc, într-un fel ce-l îmbia să-i sărute urechile. 
Poate că avea să i se ivească ocazia puţin mai târziu. 

Da, să se însoare cu Lady Sara fusese unul dintre im- 
pulsurile lui cele mai bune, și avea să facă tot ce era 
necesar pentru a o convinge că era înțelept să accepte. 
În acest scop însă, atmosfera trebuia să se încălzească 
simţitor. Lady Sara nu-i oferi mâna, nici nu-i sugeră 
să ia loc. 

Nici măcar vânătăile de pe faţa lui nu-i provocară mai 
mult de o ridicare a sprâncenelor. 

- Ce-ai păţit? 

- Vărul tău mi-a reproșat lipsa manierelor, explică el. 

- Pare să fi fost foarte violent, pufni ea dezaprobatoa- 
re. Sper că Ross nu e rănit grav. 

-Nu e. Amândoi am beneficiat de pe urma dispu- 
tei; uneori, asemenea încleștări sunt necesare pentru a 
limpezi aerul. 

Chiar în fața ușii se auziră nişte voci feminine pălă- 
vrăgind. Sara se încordă. 

- Toată lumea vorbeşte despre ce s-a întâmplat aseară? 

- Încă nu, zise el, gândindu-se că sub calmul de su- 
prafață era fragilă ca o ceaşcă de porțelan. Am vorbit cu 
Ross acum câteva minute. Se pare că Weldon a plecat 
fără să discute cu nimeni. Când şi oaspeţii de onoare 
şi gazda au dispărut de la bal, oamenii au ghicit că s-a 
întâmplat ceva, dar nimeni nu ştie exact ce. Poate că 
Weldon s-a răzgândit și s-a hotărât să păstreze o tăcere 
de gentleman. 

Sara scutură din cap, respingând această ipoteză. 

- Charles are o latură răzbunătoare. Singurul lucru ce 
l-a împiedicat să-mi proclame imoralitatea aseară a fost 
dorinţa să plece cât mai repede. Jumătate din Londra va 
şti până mâine. 

Se auziră şi alte voci, iar Peregrine o văzu pe Sara ten- 
sionându-se din nou. 

- Din moment ce casa e plină de oameni ce iau micul 
dejun și se pregătesc să plece, ar fi mai bine să facem o 
plimbare prin grădină, sugeră el. Am avea mai multă 
liniște acolo. 

Reuşiră să scape fără să fie opriţi de nici unul din- 
tre oaspeţii curioși ai lui Ross. Când coborau pe trep- 
tele de marmură ce duceau de la curtea interioară la 
peluză, Peregrine o luă de braț. Sara înţepeni, fără a se 
retrage totuși. 

- Eşti foarte agitată azi. 

- Bineînţeles că sunt, zise ea iritată. Până acum n-a mai 
trebuit să discut posibilitatea căsătoriei cu un om care 
m-a compromis. Gândul ăsta mi se pare înspăimântător. 

-Poate că ar trebui să mă ataci, aşa ca Ross, sugeră 
el. După aceea s-a calmat în bună măsură; pe deasupra, 
mi-ar face mare plăcere să te am ca adversară. 

Sara îl privi încruntată pentru un moment, apoi în- 
cepu să râdă. 

- Chiar ești imposibil. Ce Dumnezeu să mă fac cu 
tine? 

- Mărită-te cu mine, replică el imediat. Atunci 
vei avea tot răgazul din lume ca să-mi îmbunătăţești 
manierele. 

- Nu numai manierele tale au nevoie de îmbunătă- 
tire, îl ironiză ea. 

Atmosfera se destinse în timp ce se plimbau prin 
parcul magnific, întins pe opt hectare, ce includea un 
mic râu cu meandre. 

Când trecură prin grădina de trandafiri, Peregrine 
culese un trandafir alb şi i-l oferi. 

- Floarea asta îmi amintește de tine: are spini, dar 
e foarte frumoasă, și cu un parfum irezistibil. 

Sara acceptă trandafirul, amintindu-și că-i oferise 
alte flori asemănătoare în ziua când se duseseră la 
Tattersall's. 

- Faci cele mai scandaloase afirmaţii, remarcă ea, 
inhalând parfumul florii. 

- Nu e bine să fiu romantic? M-am gândit că asta le 
place femeilor. 

Sara își înălță capul şi-l privi cu încordare. 

-Ce s-a întâmplat aseară n-a fost un accident, 
nu-i aşa? 

Peregrine se gândi să mintă, apoi renunţă din mo- 
ment ce se îndoia că Lar fi crezut. 

- Nu, n-a fost. După cum ţi-am spus, Weldon este un 
om periculos. Imi pare rău că te-am supărat, dar nu-ți 
puteam îngădui să te măriţi cu el. 

- M-ai supărat? Ce cuvânt palid pentru sfărâmarea 
vieţii cuiva. Nu era mânioasă, expresia ei rece și ironi- 
că era dincolo de mânie. Cât despre a-mi „îngădui“ să 
mă mărit cu el, nu aveai nici un drept să intervii cum 
ai făcut-o. 

- Dac-ai vedea un copil repezindu-se în faţa unei căru- 
te, n-ai avea nici un drept să-l oprești? 

De îndată ce rosti cuvintele, își dădu seama că alesese 
un exemplu prost. 

- Ce analogie nepotrivită şi insultătoare! Am avut 
niște îndoieli dacă e bine să mă mărit cu Charles, din 


176 Mary Jo Putney 


cauza personalității lui dominatoare, dar în baza dovezi- 
lor, tu ai fi o alegere mult mai rea. 

-Chiar regreți că nu te vei mărita cu Weldon? 

Ştia răspunsul la această întrebare, dar probabil că 
Sara nu și-l formulase încă în minte. 

- Nu încerca să schimbi subiectul, îl mustră ea. Pro- 
blema nu e ceam simțit pentru Charles, ci compor- 
tamentul tău execrabil. Gestul tău a fost greșit, oricât 
de nobile ţi-au fost motivele. Cum voi putea vreodată 
să am încredere într-un om care e atât de lipsit de consi- 
deraţie pentru ceilalți? 

Fără să aştepte un răspuns, se întoarse pe călcâie şi 
se îndreptă spre podeţul ce se arcuia peste râu. Pașii lui 
lungi îl ajutară să i se alăture într-o clipită. 

- Încep să înţeleg o afirmaţie pe care a făcut-o Ross 
aseară, rosti el gânditor. În opinia lui, cel mai bun lucru 
ce poate fi spus despre principiile mele e că am con- 
vingerea că scopul justifică mijloacele, dar că ţie asta 
ți se va părea inacceptabil, pentru că tu crezi în ceea ce 
e bine și rău. 

- Ross avea dreptate, încuviinţă ea cu răceală. Rezul- 
tatul pe care l-ai vrut nu justifică metodele pe care le-ai 
ales pentru a-l obţine. 

- Eu m-am gândit că le justifică. Ezită, alegându-și 
cuvintele cu grijă, pentru că trebuia să-i câștige mintea, 
nu numai trupul. Asta e diferenţa dintre noi, Sara, 
dar nu e una de nerezolvat. De obicei nu manifest o 
asemenea lipsă de consideraţie pentru ceilalți, și nu mă 
aştept să fii întotdeauna de acord cu mine. Dacă ai o opi- 
nie contradictorie, nu te voi bate şi nu te voi încuia în 
camera ta cu pâine și apă. Vor exista momente când nu 
vei fi de acord cu metodele mele și vor exista momente 
când eu nu voi fi de acord cu judecăţile tale. Dar putem 
accepta faptul că uneori nu vom fi de acord, nu? 

Sara ar fi putut găsi un soţ mult mai rău decât unul 
care recunoștea dreptul unei femei la propriile opinii - 
asta presupunând că era sincer, ceea ce nu putea fi sigur. 
Se opri în mijlocul podeţului şi se rezemă de balustradă, 
uitându-se la apă. 

- Totul sună simplu în gura ta, dar principiile nu 
sunt deloc simple, zise ea încet. Diferenţele de opinii 
pot sfâșia oameni şi naţiuni întregi. În căsnicie, bărba- 
ţii au puterea cea mai mare, fizică, legală și financiară. 
Dacă metodele tale presupun să mă forțezi la întreprin- 
derea unor lucruri pe care le consider greşite, ce avantaj 
am în faptul că îmi permiţi să nu fiu de acord? 

- Poate că legal un soț are puterea, dar practic vor- 
bind, situaţia e mult mai complicată. Ai o tărie de carac- 
ter impresionantă și o familie puternică, o familie căreia 
îi pasă de binele tău. Asta te va proteja de mine, dacă vei 
simţi vreodată nevoia de protecție. Dar mă îndoiesc că 
va fi necesar - vorbim acum de căsnicie, nu de război. 

- Unii spun că e foarte mică diferenţa între dragoste 
şi război, afirmă Sara pe un ton provocator, întorcân- 
du-se să-l privească. De ce vrei să te însori cu mine? 
Charles era interesat în primul rând de averea mea și de 
statutul meu social. Asta vrei și tu? 

- Nu neapărat. Se rezemă de balustradă, o siluetă 
întunecată pe fundalul copacilor scăldați în lumină. 
Averea e un lucru bun, mult mai bun decât lipsa ei, dar 
eu am bani destui. Dacă te îndoiești de motivele mele, 
se poate face un aranjament legal prin care să-ţi rezervi 
averea spre „folosință unică şi separată“. Cred că asta 
e expresia legală. Cât despre statutul social... Dacă ră- 
mân în Anglia, mi-ar fi de folos, dar nu are o importan- 
tă reală pentru mine. 

- Intenţionezi să rămâi în Anglia? Sara rupse o frunză 
de pe tulpina trandafirului alb și o aruncă în apă, apoi 
o privi răsucindu-se în curent şi îndepărtându-se. Oare 
chiar se aştepta să-l însoţească în munţii aceia de la ca- 
pătul lumii, să trăiască în condiţii primitive, unde să nu 
cunoască nici limba, nici obiceiurile? Nu sunt împotriva 
călătoriilor, dar Anglia este casa mea. Nu mă pot imagi- 
na trăind în sălbăticie în Kafiristan. 

- Nici eu. E o viaţă grea și nu ţi s-ar potrivi. 

Mai degrabă decât să fie recunoscătoare, Sara se 
simţi iritată de sugestia c-ar fi fost o creatură fragilă și 
neajutorată. 

- Deci mă vei abandona și te vei întoarce singur acasă 
la tine? 

Peregrine clătină din cap. 

- Poate c-o să vizitez Kafiristanul, dar niciodată n-o să 
mai locuiesc acolo. 

- Îţi vei părăsi pentru totdeauna ţara și neamul? între- 
bă ea neîncrezătoare. 

-E greu să te naşti într-o ţară care nu se potrivește 
spiritului tău, declară el fără să o privească. Locul naş- 
terii mele nu a fost niciodată „acasă“ pentru mine. Nici 
măcar nu vreau să fie. 

Pentru Sara, al cărei spirit era adânc înrădăcinat în 
solul englezesc, asemenea unui stejar, era o idee ciudată. 
li zise cu timiditate: 

- Ştii că Peregrine înseamnă rătăcitor sau pelerin? 

- Ştiu, replică el scurt. 

Tânăra femeie tăcu o vreme, gândindu-se că vorbele 
pe care le auzise îi dădeau o idee despre natura lui 
complexă. 

- Ai avut vreodată un loc pe care să-l numeşti acasă? 

- Am deţinut proprietăţi în multe locuri, dar nu cred 
că vreuna dintre ele a reprezentat pentru mine un că- 
min. O privi cu ochii la fel de verzi ca frunzele satura- 
te de soare de deasupra capului său. Îţi invidiez simţul 
obârşiei. Eşti englezoaică din cap până-n picioare. Nu mi 
te pot imagina simțindu-te bine nicăieri altundeva. 

- Ai dreptate, recunoscu ea. Asta e bine sau rău? 

- Nu știu, surâse el trist. Tu ştii? 

- Mă bucur că știu unde-mi sunt rădăcinile, dar cu 
siguranţă asta pare plictisitor pentru un om care a văzut 
şi a făcut atât de multe ca tine. 

- N-ai putea niciodată să fii plictisitoare, Sara. Tu vezi 
dincolo de suprafaţa lucrurilor. Deși nu e o trăsătură 
confortabilă, e cu siguranţă interesantă. 

Sara se întoarse de la balustradă și porni spre capătul 
podului, întrebându-se ce anume voia de la el. Nimeni 
nu putea garanta fericirea unei alte persoane. Chiar și 
dacă Peregrine ar fi încercat s-o convingă de faptul 
că vor trăi într-un extaz nesfârșit dacă se căsătoreau, 
ştia foarte bine că nu-l putea crede. Poate că voia doar 

să ştie că îi păsa de ea puţin, destul cât să facă eforturi 
pentru salvarea acelei căsnicii. 

Pe partea cealaltă a râului, grădinile erau amenaja- 
te astfel încât să semene cu un splendid peisaj rural. 
După câteva minute de plimbare în linişte, descoperiră 
că poteca se curba şi intra într-un zid înalt şi lung de 
tisă tunsă. 

- Ai fost vreodată într-un labirint? îl întrebă Sara. 
Acesta e vechi de cel puţin două secole. 

- N-am fost niciodată într-un labirint, dar acum ar fi 
momentul să încerc. Peregrine o scrută cu o privire arză- 
toare. Destul am rătăcit fără ţel. E timpul să înfruntăm 
întrebarea principală. Te vei mărita cu mine, Sara? 

Neliniştită, se îndepărtă puţin de el. 

- Înainte să răspund, trebuie să pătrundem în inima 
labirintului. 

- Am senzaţia că e o metaforă, zise el amuzat. Sau 
cuvântul corect e alegorie? 

Sara zâmbi și intră în labirint, dispărând rapid din 
faţa însoţitorului ei după un colţ și lăsându-l să-şi găseas- 
că singur drumul. În copilărie se jucase frecvent cu Ross 
de-a v-aţi ascunselea acolo, şi-şi amintea încă pe unde 
trebuia să se întoarcă. 

Centrul labirintului era o poiană ovală cu iarbă deasă 
şi scurtă, moale ca un covor viu, care fusese pe vremuri 
ascunzătoarea favorită a Sarei. De data asta însă, nu avea 
să-și găsească relaxarea aici. Se învârti prin poiană, prea 
încordată ca să se așeze pe banca de piatră în timp ce-l 
aştepta să i se alăture. 

Peregrine apăru într-un răstimp impresionant de 
scurt. 

- Suntem deja în inima labirintului? 

- Nici pe departe. Sara își împreună mâinile în față, 
străduindu-se să pară calmă, dar degetele îi erau foarte 
încordate. Cum pot să mă mărit cu un bărbat care este 
un străin din toate punctele de vedere? Poate că ai deja 
o soţie în Kafiristan. Sau o duzină de soţii, sau concubi- 
ne, în jumătate din orașele Orientului. 

- Nu, Sara, replică el clătinând din cap cu gravitate. 
N-am avut niciodată nici o soţie, nici măcar nu m-am 

gândit să-mi iau una. Deşi am avut amante în trecut, 
nici o femeie în afară de tine nu are în acest moment 
vreo pretenție de la mine. 

- Asta consideri că sunt, o obligație pe care s-o înde- 
plineşti pentru că mi-ai ruinat reputația? 

-Nu. Asta este avantajul principiilor mele lipsite 
de nobleţe. Nu m-aş însura niciodată dintr-un simţ 
abstract al obligaţiei. Pur şi simplu îmi place ideea să fii 
soţia mea. 

Sara, oarecum consolată de acest răspuns, trecu la alt 
subiect: 

- Dar religia? Nu ştiu în ce crezi tu, dacă crezi în ceva. 
Eu am fost crescută în credinţa anglicană și vreau să mă 
mărit la biserică. Ai obiecta sau ţi-ar ofensa credința? 

-N-o să fiu ofensat de o cununie în ritul anglican. 
O privi cu o sclipire de umor. Cum am spus, oamenii 
din Kafiristan sunt păgâni. Am niște cunoştinţe despre 
budism, taoism, hinduism şi câteva religii orientale mai 
puţin cunoscute şi știu câte ceva și despre teologia creş- 
tină și legea iudaică. De două ori în viaţa mea, când 
alternativa a fost să fiu executat pe loc, am acceptat con- 
vertirea forțată la islam, dar nu am luat-o ca pe ceva 
permanent. 

Puțin şocată de această enumerare, Sara insistă: 

- Dar în ce crezi tu? Nu ai nici un fel de credinţă? 

- Am credinţă în mine însumi, dulce Sara. Făcu doi 
paşi mai aproape de ea şi curentul familiar de atracție 
începu să pulseze irezistibil. Și am credinţă în tine. 

Era atât de aproape că putea să-l atingă, și voia să-l 
atingă, voia asta atât de mult încât simţea o durere fizi- 
că. Dar mai mult decât pasiune, avea nevoie de înțelege- 
re. Avea nevoie să simtă că exista o fundaţie pe care să 
poată construi o căsnicie. 

Ross îi explicase odată că noţiunea europeană de 
dragoste era un concept străin pentru orientali, aşa că 
nu era probabil ca Peregrine să vorbească despre asta, 
dar Sara s-ar fi mulțumit cu mai puţin. Cu mult, mult 
mai puţin. 

Îl întrebă încet: 

- Ce fel de credinţă ai în mine? 

- Cred că vei fi bună. Îi apucă bărbia în palmă, și 
ochii lui verzi îi întâlniră pe ai ei. Nu-mi imaginez 
că va fi mereu comod, dar poate că firea ta onorabilă o 
va îmbunătăţi pe-a mea. 

Sara nu ştia dacă să râdă sau să plângă. 

-Mă faci să par un medicament, pe cared iei din 
necesitate mai degrabă decât din alegere. 

- Amândouă, Sara, oftă el. Eşti alegerea mea și proba- 
bil şi necesitatea mea. 

Își cobori capul și o sărută. La început atingerea gurii 
lui fu ușoară, aproape jucăușă, dar când ea i se supuse, 
ridicându-și braţele pentru a-i cuprinde gâtul, sărutul 
deveni posesiv. 

Sara îi răspunse în același fel, flămândă de o hrană 
pe care numai el i-o putea da. li simţea braţele cu atâta 
plăcere, cu așa o senzaţie de naturaleţe... 

Apoi își aminti însă de ce erau acolo și se desprinse 
din îmbrăţișare. Nu aranjaseră nimic. Ea avea nevoie de 
răspunsuri, nu de amor. Cu respiraţia întretăiată, încer- 
că să formuleze întrebări care să-i furnizeze informaţiile 
de care avea nevoie. 

Înainte să-și clarifice gândurile, Peregrine își întinse 
mâna către ea. 

- Nu-ţi tăgădui dorinţa, Sara, o îndemnă cu vocea lui 
profundă, la fel de ispititoare ca fructul oprit din Eden. 
Nu fugi de mine. Nu-ţi voi face rău. 

Atracția pe care o exercita asupra ei era la fel de 
inexorabilă ca scurgerea unui râu către mare. Involun- 
tar făcu un pas înainte, apoi se opri. Ceva era greșit, 
căci ceea ce simţea era mai mult decât dorinţă, era o 
vrajă poruncitoare. 

- Nu mai face asta! izbucni ea. 

- Ce să nu mai fac? întrebă el ridicând din sprâncene. 

Sara se bâlbâi de jenă, ştiind cât de prostește îi sunau 
cuvintele. 

- Uneori mi se pare că... arunci o vrajă asupra mea, 
un truc magic care-mi răpeşte voința. Raţional știa că 
era imposibil, dar emoţional simţea că încerca s-o con- 
strângă. Poate că avea o putere orientală subtilă necu- 
noscută europenilor. Se strădui să-i explice: Se întâmplă 

ori de câte ori vrei să fac ceva despre care am îndoieli. 
Mă simt ca... ca o mangustă hipnotizată de o cobră. 

Văzu că-l luase prin surprindere, și pentru câteva mo- 
mente, atracția magnetică se diminuă. 

- Ce idee originală, comentă el, cu o sclipire misteri- 
oasă în ochi. Hipnotizarea oamenilor ca să facă ce vreau 
eu ar fi un talent folositor, dac-ar fi posibil. Dar din 
păcate nu cred că e. 

În timp ce vorbea, atracţia se intensifică, devenind 
mai puternică decât fusese vreodată până atunci. 

Sara se luptă din răsputeri. Să cedeze şi să i se arun- 
ce în braţe ar fi însemnat să renunţe la capacitatea 
ei de alegere, pentru că, odată ce o îmbrățișa, avea să 
fie pierdută. 

- De ce vrei să te însori cu mine? întrebă ea din nou, 
ferindu-și privirea, pentru că ochii lui îi slăbeau hotărâ- 
rea. Cu mine, în loc de oricine altcineva? Dacă nu pen- 
tru bani, pentru poziţia socială sau din vinovăţie, atunci 
e pentru că vrei o nevastă englezoaică și eu corespund 
criteriilor tale? 

-Ai uitat motivul cel mai evident dintre toate, zise 
Peregrine, așezându-și uşor mâinile pe umerii ei. Vreau 
să mă însor cu tine pentru că eşti tu, unică și fascinantă, 
diferită de orice altă femeie pe care-am cunoscut-o vreo- 
dată. Nu este un motiv suficient? 

Apoi o trase spre el, şi rezistenţa ei se fărâmiţă și dis- 
păru ca praful în vânt. La săruturile precedente, simțul 
onoarei și obligaţiile față de logodna ei o protejaseră. 
Dar acum acea obligație dispăruse şi nu mai era nimic 
care s-o salveze de propriile dorinţe periculoase. 

Oriunde o atingea, trupul ei cânta ca răspuns și găsea 
ecouri în toată fiinţa ei. Deși nu-i oferea dragoste, oare 
cuvintele lui nu însemnau că ţinea la ea, măcar puţin? 
Cu siguranţă asta era de ajuns, nu? 

- În limba lui Genghis-Han, cuvântul sira înseamnă 
mătase. Sira Sara - Sara cea mătăsoasă, murmură el, 
plimbându-și buzele de la tâmpla ei la păr. La fel ca mă- 
tasea cea mai fină, ai o frumuseţe subtilă, senzuală, care 
sclipește de la un foc ascuns. 

Îi prinse jucăuș lobul urechii între dinţi, nu destul 
de tare cât s-o doară. Presiunea aplicată cu delicateţe o 
făcu să tremure ca răspuns. Își întoarse fața spre el, că- 
utându-i gura cu a ei și găsind-o. Inchise ochii și lumea 
i se îngustă la atingerea fierbinte și umedă a limbilor şi 
dinţilor, la contactul dintre răsuflări şi gusturi, supra- 
fețe alunecoase și adâncimi. În mod vag era conștientă 
că o cobora cu blândeţe pe pământ, așezând-o pe iarba 
moale, încălzită de soare, dar realitatea era una singură: 
focul întunecat al sărutului lui. 

O încălzea, deși bloca lumina soarelui, culcat lângă 
ea, cu trupul lui tare pe jumătate peste al ei. Mâinile lui 
explorau abile şi cunoscătoare, fără să se grăbească defel. 
Deși era îmbrăcată gros, atingerea lui o excita. Îşi arcui 
pieptul către mâna lui, voind să-l simtă atingându-i pie- 
lea dezgolită ca în seara trecută. Dar ţinuta de plimbare 
nu era la fel de uşor de învins ca rochia de bal. Mâinile 
lui coborâră și mai jos, de la sâni la talie, la şolduri, o 
mângâiere nesfârşită care o ațâţa la culme. 

Când o atinse prima dată în locul unde coapsele i se 
uneau cu pântecul, Sara tresări, apreciind în prima clipă 
protecţia oferită de haine. Apoi căldura mâinii lui îi topi 
neliniştea, și o căldură neașteptată începu să înflorească 
înlăuntrul ei. Se frecă de el ca o pisică. 

Peregrine îi ridică fusta și juponul și Sara se simţi 
aproape goală când doar muselina subţire a pantalo- 
nașilor rămase între mâna lui cercetătoare și carnea ei 
dornică. Materialul delicat adăuga o senzualitate fremă- 
tătoare mângâierii lui; prinţul îi masă glezna, apoi ge- 
nunchiul, mișcându-se tot mai sus. 

Când ajunse la partea atât de sensibilă din interiorul 
coapselor, Sara icni de plăcere, întrerupând sărutul din 
nevoia de a respira. Palma lui i se opri între picioare, 
nemișcată, pentru a o lăsa să se deprindă cu intimitatea. 
Apoi, Peregrine începu să-şi rotească lent mâna. Respi- 
raţia ei se înăspri și dorințele ei vagi se focalizară într-un 
vârtej de senzaţii. 

- Îţi place, nu-i așa, dulce Sara? murmură el. 

Peregrine trecu la o explorare delicată, în amănunt, 
cu degetele fierbinţi prin muselina subţire. 

Drept răspuns, Sara pulsă sub el în tăcere. Când 
mângâierea încetă, aproape ţipă de frustrare, înainte 
să-și dea seama că făcuse o pauză doar ca să desfacă pan- 
glica ce-i lega pantalonașii la talie. Ştia că ar fi trebuit să 
protesteze; în schimb, își ridică şoldurile cu nerușinare 
să-l ajute, fără să mai ştie sau să-i mai pese ce se cuvenea 
sau care ar fi fost consecinţele. 

Aerul îi răcori pielea fierbinte când Peregrine îi trase 
jos pantalonașii. Timiditatea încă nu-i dispăruse cu to- 
tul, şi Sara se tensionă când degetele lui trecură peste 
curbura subtilă, satinată a pântecului ei, apoi trasară o 
cărare prin cârlionţii moi până la misterele de dedesubt. 
Când în cele din urmă îi atinse zona cea mai intimă, 
tresări stânjenită de reacţia ei caldă și umedă. 

- Relaxează-te, dulce Sara, relaxează-te, șopti el ți- 
nând-o strâns. Trupul tău a fost făcut pentru dragoste. 
Lasă-mă să te învăţ. 

La început rămase încordată, temătoare de o invazie 
atât de intimă. Dar el îi cunoștea trupul mai bine decât 
şi-l cunoştea ea singură, ştia exact unde şi cum s-o atin- 
gă, alinându-i neliniștea în timp ce-i inflama simţurile. 

Era conștientă de vocea lui alinătoare, dar nu și de 
cuvintele pe care le rostea, îi simţea haina din stofă groa- 
să de lână pe obraz, și aroma subtilă şi masculină în 
nări. Șoldurile începură să i se miște involuntar; avea 
respiraţia întretăiată, disperată, căci valuri de dorinţă 
amenințau s-o înece. 

- Da, Sara, da. Supune-te și fii liberă, gemu el. 

Sara simţi o umflătură tare și fierbinte în locul unde-i 
atingea piciorul. Ultimele ei inhibiţii se dizolvară ştiind 
că şi el era excitat. Îşi pierdu cu totul controlul asupra 
corpului, țipând când fu cuprinsă de o stare de urgență 
copleșitoare. Cădea, cădea, speriată, însă bucuroasă. 

După aceea se simţi de parcă s-ar fi spart în mii de 
cioburi strălucitoare și abia încet se aduna la loc. Era 
culcată pe o parte, la pieptul lui Peregrine, care îi ţinea 
capul cu o mână în timp ce-i șoptea cu blândeţe într-o 
limbă pe care n-o înţelegea. Cealaltă mână a lui conti- 
nua s-o atingă în părţile cele mai intime, calmându-le 
pulsaţia sălbatică. 

Își înălță capul să se uite la el, chinuindu-se să-și reca- 
pete calmul, măcar parţial. 

- Asta ai vrut să mă înveţi? 

- Acesta este doar începutul, mătăsoasă Sara, primul 
pas pe un drum fără sfârşit. 

li zâmbi cu o lucire de pasiune în ochi și începu s-o 
mângâie din nou. 

Sara se gândise că trupul îi era sătul, dar el ştia mai 
bine. Sub atingerea lui expertă, șuvițe de plăcere în- 
cepură să se desfacă adânc în ea, întâi lent, apoi cu o 
intensitate din ce în ce mai mare. Ochii i se închiseră 
în extaz. 

Când o cobori pe iarba moale, Sara auzi foșnet de 
degete manipulând stofa şi nasturii. Apoi o atinse din 
nou, şi degetele lui alunecară înlăuntrul ei, desfăcându-i 
faldurile delicate de carne. Ar fi trebuit să știe că asta 
se întâmpla, dar era prea ameţită, prea dezorientată de 
noutate şi de plăcere ca să înţeleagă. 

Faptul că Sara îşi descoperea capacitatea de a urca 
pe culmile extazului rezona în Peregrine cu acorduri pe 
care le uitase de mult sau pe care nu le cunoscuse nicio- 
dată cu adevărat. Când se uită la el, fierbinte de dorință, 
delicioasă în deschiderea și vulnerabilitatea ei, îi atinse 
spiritul la fel de profund cum îi întărâta trupul. 

Avu o reacţie primitivă și masculină, copleșit de do- 
rinţa irezistibilă să o posede. Intimitatea nu era un lucru 
pe care Sara l-ar fi oferit sau acceptat cu ușurință. Dacă 
avea să fie iubita lui, avea să fie şi soţia lui. O dorea, pe 
toţi zeii, o dorea, şi răspunsul ei era o dovadă indiscuta- 
bilă că şi ea îl dorea. 

li despărţi coapsele și se poziţionă între ele. Deşi 
tânjea să se avânte în trupul ei dulce, se înfrână. Ochii 
i se închiseră și își concentră toată disciplina de oţel 
în stăpânirea dorinţei răzvrătite. Deşi era imposibil să 
elimine durerea cu totul, apăsă încet şi cu grijă ca să-i 
micșoreze pe cât posibil neplăcerea. 

Presiunea aceasta implacabilă sfărâmă dorinţa Sarei 
şi o făcu să ţipe, atât de șoc, cât şi de disconfort. Deschi- 
se brusc ochii. 

Deasupra ei, chipul lui întunecat lucea de sudoare. 
Răsufla puternic, neregulat, de parcă ar fi fost în toiul 
unui efort colosal. Sara clătină din cap, încercând să 
spună „Nu, nu acum, nu încă“, dar vocea îi pierise. 
Apucă brațele tari care o strângeau ca în menghină, dar 
nu avea putere, și el era prea adâncit în propria lui ne- 
voie ca să bage de seamă rezistența ei. 

Brusc, membrana fragilă se sfâşie și Peregrine alunecă 
în adâncurile ei moi și primitoare. Pentru el, senzaţia ar 
fi fost un paradis dacă n-ar fi simţit spasmul de durere 
care o străbătu pe Sara. 

- Îmi pare rău, zise el răgușit, cu buzele aproape de 
urechea ei. Nu se putea evita asta. 

Braţele lui încordate tremurau și-și porunci să stea 
nemișcat până când Sara se va obișnui cu senzaţia de 
a-l avea în interiorul trupului ei. Deşi nu o făcuse nicio- 
dată, cunoștea tehnica inițierii unei fecioare; când Sara 
avea să se relaxeze, putea să se miște, la început încet, în 
mișcări aproape imperceptibile, apoi din ce în ce mai 
adânc, conducând-o în dansul intimităţii. 

Planul era însă irealizabil. Tremura de dorinţă şi con- 
trolul i se spulberă încet, până când, cu un geamăt, se 
împinse involuntar înăuntru. 

Sara scoase un sunet aspru, sufocat, şi înţepeni, șop- 
tind disperată: 

- Nu! 

Într-o parte distantă a minții lui, Peregrine o auzi și îi 
înțelese protestul, şi ştiu că ar fi trebuit să se oprească. 
Dar nu putea, pentru că pasiunea îi sfărâmase discipli- 
na, și dorința era mai mare decât capacitatea lui de a 
o controla. 

Sara se răsuci într-o parte, într-un gest zadarnic de 
respingere, și tocmai mișcarea ei fu stimulul care-l tri- 
mise dincolo de limită, într-o uitare de sine zdrobitoare 
şi tumultuoasă. Însă nici măcar plăcerea haotică nu era 
suficient de puternică încât să-i șteargă gândul clar și 
dureros că acesta era un dezastru pentru amândoi. 

Rațiunea îi reveni în petice dezordonate; se rostogoli 
într-o parte, culcându-și faţa lângă a Sarei, simţindu-i 

obrazul mătăsos lângă al lui. Tânăra femeie se cutremu- 
ra în braţele lui, şi Peregrine ghici că plângea. 

-La naiba, înjură el, trăgând-o mai aproape şi înce- 
pând să-i mângâie spatele și gâtul. Îmi pare rău, Sara. 
Atât de rău. N-am făcut cum trebuia. 

Își dădu seama mohorât că nu ştia care din ei era mai 
supărat. Pentru că se lăsase în voia dorinţei, făcuse o 
presupunere oribil de greșită despre dorinţa ei. Nu cre- 
dea că săvârşise un viol, dar lipsise foarte mult din ceea 
ce ar fi trebuit să fie liberul consimţământ al Sarei. 

Voise să-i producă plăcere şi, în loc de asta, îi oferise 
o prezentare înfiorător de stângace a deliciilor carnale. 
Chiar și în tinereţe, când nu avea experienţă, nu fusese 
niciodată un amant atât de incompetent. 

Era furios pentru ceea ce-i făcuse Sarei, însă chiar 
mai furios era pe faptul că-și pierduse stăpânirea de 
sine într-un mod atât de dezastruos. Deși nu fusese cu 
o femeie de luni de zile, viaţa lui rătăcitoare îi impuse- 
se deseori perioade lungi de abstinenţă, aşa că nu avea 
nici o scuză pentru pasiunea egoistă şi nesăbuită pe care 
tocmai o manifestase. Pasiunea trebuia să fie servitoarea 
unui bărbat, nu stăpâna lui, iar faptul că se lăsase cople- 
şit de ea îl deranja profund. 

Întreaga lui viață fusese construită pe disciplină, pe 
concentrare absolută. Asta îl adusese atât de departe; 
fără ea, n-ar fi fost nimic. Efectiv nimic, căci ar fi murit 
de sute de ori dacă n-ar fi avut acea voinţă invincibilă, 
fin șlefuită. 

Sara se mișcă şi Peregrine se strădui să-şi oprească re- 
proșurile. Avea timp pentru analiză mai târziu, acum 
trebuia să repare cumva o parte din daunele comise ca 
urmare a dezastruoasei lui slăbiciuni. Își înălță capul, 
dorind să-i vadă fața: 

- Sara? 

Peregrine se gândise că va fi supărată, poate dispe- 
rată, și era pregătit să o consoleze, să-și ceară scuze, să-i 
aline nefericirea. 

Ochii ei căprui erau însă uscați, şi când îi văzu privi- 
rea de sibilă rece ca diamantul, Peregrine își dădu sea- 
ma că situația era mult mai gravă decât îşi imaginase. 

Femeia zveltă din brațele lui, care la început i se supu- 
sese cu o asemenea docilitate, se transformase într-una 
dintre provocările cele mai mari ale vieții lui. 


capitolul 13 


Sara ar fi trebuit să pară fragilă şi neajutorată în bra- 
tele lui Peregrine, dar nu arăta așa. Vorbi încet, însă cu 
un glas tăios ca un șfichiuit de bici: 

- După ce m-ai compromis, te-ai hotărât să mă dis- 
trugi până la capăt, astfel încât să nu am de ales decât să 
mă mărit cu tine? 

- N-a fost deloc o decizie clară. Se ridică în șezut, gân- 
dindu-se că Sara o fi fost inocentă, dar nu era proasta 
sau victima nimănui. O femeie mai slabă ar fi plâns, 
gata să fie consolată cu vorbe dulci, dar ea era gata să-i 
taie singură capul nevrednic de pe umeri. Poate-ţi tre- 
buie asta, îi sugeră, oferindu-i batista sa. 

Apoi se întoarse pentru a-i da răgazul să-și șteargă 
urmele de sânge și să-și tragă la loc pantalonaşii. 

După ce Sara își rearanjă hainele, rosti cu asprime: 

-Vrei să spui că ce s-a întâmplat a fost un acci- 
dent? Eu credeam că nu eşti bărbatul care să permită 
accidente. 

Peregrine ştia foarte bine că dacă spunea un singur 
cuvânt greșit, Sara avea să refuze căsătoria, fără să-i mai 
pese de consecinţe. Deși nu ţinea neapărat să se însoa- 
re — de fapt, o soţie i-ar fi perturbat în mare măsură pla- 
nurile —, ideea de a o pierde era de fapt intolerabilă. 

Își dădu seama cu neliniște că era prea inteligentă 
ca să-și lase judecata încețoşată de nişte scuze ieftine, 
așa că trebuia să îndeplinească sarcina mult mai dificilă 
de a fi sincer. Se întinse şi o luă de mână. 

- Ceea ce s-a întâmplat n-a fost un accident, ci o gre- 
şeală. Pentru că trupul tău era gata de dragoste, am cre- 
zut, în mod eronat, că și emoţiile tale erau pregătite. 

Degetele ei se încordară. O parte din ea voia să-şi 
smulgă mâna dintr-a lui, iar restul voia să-i alunece în 
braţe, să-l implore să o asigure că totul va fi bine. 

Nu durerea fizică o împinsese până aproape de pra- 
gul prăpastiei, căci nu suferise prea mult. Dar trecuse 
printr-o tranziţie rapidă și supărătoare de la bucuria mi- 
nunată la senzaţia înspăimântătoare de a fi copleșită de 
puterea lui masculină feroce. Sara ura senzaţia de neaju- 
torare. Şi totuși, iată că acum căuta alinare tocmai de la 
bărbatul care o mâhnise. 

Peregrine continuă pe un ton scăzut: 

- Am vrut să cred că ești dornică. Dar m-am înșelat, 
m-am înșelat amarnic. Și pentru asta îmi pare nespus 
de rău. 

Sara îi întâlni privirea cu reticență, temându-se că va 
găsi un triumf ascuns în ea. Dar nu văzu decât o imensă 
remușcare, iar în momentul acela mare parte din mânia 
ei dispăru. 

Ținând cont de purtarea ei desfrânată, nu putea da 
vina pe Mikahl că sperase să-i fi risipit inhibiţiile, dar 
era furioasă pe ea însăşi pentru că permisese ca dorin- 
ţa să-i distrugă voinţa și rațiunea. Chiar mai enervantă 
era bănuiala că Peregrine profitase intenționat de bui- 
măceala ei ca s-o seducă, astfel încât să trebuiască să se 
mărite cu el. Una era să fie curtată, şi cu totul altceva 
să fie silită. 

Dar poate că temerile ei erau greșite. Dacă îl citea 
corect, îi oferea acum darul fragil și dureros al vulnera- 
bilităţii, căci nu era un bărbat care să-și recunoască lesne 
erorile. Voind să-i iasă în întâmpinare, îi zise şovăitor: 

- Nu ştiam cu adevărat ce voiam, aşa că nu e surprin- 
zător că nici tu n-ai ştiut. 

- Dar era responsabilitatea mea să ştiu. Am vrut 
să-ți fie bine și am dat greş. Oftă și-și întoarse capul, 
așa că Sara nu-i văzu decât profilul încordat. Pasiunea 
îi transformă pe bărbaţi în nişte imbecili, deși mie nu 
mi s-a mai întâmplat niciodată. Pur şi simplu mi-am 
pierdut controlul pentru că te-am dorit prea mult. 
Un mușchi îi tresări pe obraz. Cred că ţi-am rănit spi- 
ritul mai mult decât corpul, şi tipul acela de vătămare 
este cel mai greu de vindecat. Aș vrea ca greşeala mea 
să poată fi reparată, dar nu se poate. Oare te-am rănit 
dincolo de orice iertare, Sara? 

Tânăra femeie bănui că ar fi mărturisit mai degrabă 
că omorâse pe cineva decât că-şi pierduse controlul. Din 
experienţă, ştia că oamenii se purtau inept tocmai când 
aveau cele mai puternice sentimente. Cu voia Domnu- 
lui poate că acesta era cazul și acum. Își încleştă degetele 
peste mâna lui. _ 

-Nu chiar, deşi foarte aproape. li zâmbi slab. Nu ai 
dat greş întru totul. Până la un punct, a fost... foarte 
bine. 

- Ai o fire generoasă, oftă el întorcându-se s-o priveas- 
că, în timp ce-i mângâia necontenit palma cu degetul 
său mare. Te vei mărita cu mine, Sara? În ciuda greșeli- 
lor mele? 

Cu deplină luciditate, aproape ca şi cum ar fi fost în 
afara corpului ei, Sara analiză situaţia. Era sincer, dar 
îi lăsa senzaţia că impulsul care îl făcea acum s-o ceară 
de soţie era unul foarte trecător. Dacă-l accepta, avea să 
plătească un preț foarte ridicat pentru orice plăcere ar fi 
obţinut, căci era extrem de probabil ca într-o zi prinţul 
să se plictisească de Anglia şi de Sara și să le părăsească 
pe amândouă. 

Însă pentru că o dorea destul cât să-și piardă o parte 
din preţuitul lui autocontrol şi pentru că această pier- 
dere a controlului însemna că undeva în inima lui era o 
mică scânteiere de afecțiune care putea fi transformată 
într-o flacără, trase aer adânc în piept și spuse: 

- Da, mă voi mărita cu tine. 

În tăcerea ce urmă, Sara auzi un sturz azvârlindu-și 
inima spre ceruri în cântec. Apoi Mikahl îi oferi un 
zâmbet ce-i tăie răsuflarea. 

-Sunt aşa de bucuros! N-o sărută, dar își întinse 
mâna liberă să-i împingă înapoi o şuviță de păr, mângâ- 
indu-i obrazul cu tandrețe. Nu pot să-ți promit că te voi 
face fericită, dar jur că voi încerca. 

- Nimeni nu poate face mai mult decât să încerce. 

Nu era un gând foarte romantic, recunoscu Sara cu 
tristețe în sinea ei, dar în toată această curte ciudată 
lipsise romantismul. 

- Cât de curând ne putem căsători? După un mo- 
ment de ezitare, adăugă: Din motive practice, cu cât mai 
repede, cu atât mai bine. 

Sara presupunea că şansa să fi rămas însărcinată în 
ziua aceea era mică, însă având în vedere perversitatea 
naturii, nu voia să-şi asume acest risc. 

- E posibil să te căsătorești imediat cu dispensă, dar 
asta ar părea scandalos, zise ea gândind cu voce tare. Trei 
săptămâni ar fi cel mai bine - asta e perioada de timp 
necesară pentru publicarea anunţului de căsătorie. 

- Excelent. Peregrine se ridică agil, apoi îi luă mâi- 
nile și o trase cu uşurinţă și pe ea în picioare. Să mer- 
gem acum în casă să le spunem vestea rudelor? Îmi dau 
seama că e cam târziu să procedez cum se cuvine și să 
cer permisiunea tatălui tău, dar sunt dispus să îndepli- 
nesc toate formalitățile dacă ești de părere că asta i-ar 
alina supărarea. 

- Cred că ar fi mai bine dacă stau eu de vorbă cu el, 
decise ea după o clipă de gândire. 

- Eşti sigură? 

- Sunt sigură. Nu știu în ce stare de spirit va fi 
tata azi. 

Era tentant să-l aibă pe Mikahl lângă ea, dar dacă 
ducele era încă furios, se putea să aibă loc o scenă ne- 
plăcută. Şi Sara nu voia să-şi înceapă căsnicia cu soțul și 
tatăl ei la cuțite. 

După expresia lui, bănuia că noul ei logodnic îi ghici- 
se motivele, dar Peregrine nu spuse decât: 

- Cum doreşti. 

- Vino la cină diseară, sugeră ea. Atunci, toți oaspeţii 
vor fi plecat şi nu va mai fi decât familia. 

- Cu alte cuvinte, tot puful va fi zburat și penele vor fi 
aranjate? o tachină el zâmbind. Promit că o să mă port 
cât mai bine posibil. 

- Nu exagera, îl sfătui ea cu un surâs. Altfel nimeni 
nu te va mai recunoaște. 

Peregrine o prinse de mâini, trăgând-o aproape de 
pieptul lui. 

- Atâta timp cât tu mă recunoști, dulce Sara. 

Se aplecă să o sărute, cu un zâmbet fericit în ochii 
verzi. Sara își ridică fața spre el și ştiu că niciodată nu 
avea să-l poată uita. Chiar și dacă ar fi dispărut într-un 
val de fum în clipa aceea, chipul lui era gravat în inima 
şi sufletul ei pentru totdeauna. 


Din moment ce oricine ar fi văzut-o în rochia şi- 
fonată şi pătată de iarbă n-ar fi avut nici o îndoială 
despre ceea ce făcuse, Sara avu grijă să se strecoare 
în camera ei neobservată. În ultima vreme se furișase 
foarte des. Şi când se gândea că toată viaţa fusese atât 
de conformistă! 

Fără să-şi sune camerista, se schimbă într-o rochie mai 
prezentabilă și-și repară coafura, apoi se duse să le comu- 
nice veştile rudelor sale. Fu ușurată să afle că toți ceilalți 
oaspeţi din casă plecaseră. Era suficient să-și înfrunte fa- 
milia, fără să înfrunte și restul lumii în acelaşi timp. 

Se hotări să înceapă cu tatăl ei, din moment ce ace- 
ea urma să fie întrevederea cea mai dificilă. Ducele de 
Haddonfield era în bibliotecă, scriind o scrisoare, și-și 
salută fiica cu aceeași politețe distantă cu care ar fi în- 
tâmpinat un străin. 

Neliniștită de expresia lui, Sara se opri lângă ușă. 

- Tată, am hotărât să accept propunerea prinţului 
Peregrine. 

- Era şi cazul, zise el răstit. Căsătoria cu el este singu- 
rul mod să repari daunele pe care le-ai provocat reputa- 
iei tale. 

Privirea lui se duse pentru o clipă la canapeaua unde 
o văzuse zvârcolindu-se cu nerușinare în ajun. Sara roși 
ghicindu-i gândurile. 

- Nu mă mărit cu el să-mi salvez reputaţia, ci pentru 
că vreau s-o fac, rosti ea calm. 

Tatăl ei ridică din umeri. Părea să fi îmbătrânit două- 
zeci de ani de noaptea trecută. 

- De ce te mai oboseşti să-mi spui şi mie? Eşti majoră 
şi n-ai nevoie de permisiunea mea; și așa ai arătat mult 
prea puţin respect pentru dorinţele mele. 

Sara îşi încleştă mâinile, și unghiile i se înfipseră 
în palme. Ar fi trebuit să accepte oferta lui Mikahl 

de a o însoţi, căci era mai rău, mult mai rău decât 
se așteptase. 

- Speram să-ţi primesc binecuvântarea. 

- Ai primit binecuvântarea mea pentru căsătoria 
cu Charles Weldon, replică ducele posomorât. Dar te 
voi conduce la altar, desigur. Dacă n-aș face-o, ar apă- 
rea discuţii. 

Pentru o clipă, cuprinsă de furie, se gândi să-i refu- 
ze oferta făcută cu atât de puţină tragere de inimă, dar 
scandalul ar fi fost îngrozitor. 

- Ne vom căsători în trei săptămâni, de îndată ce sunt 
făcute publice anunţurile. 

Tatăl ei făcu un gest vag cu mâna. 

- Comunică-i secretarului meu detaliile despre loc și 
dată, voi fi acolo. 

Sara nu ştiu dacă să izbucnească în plâns sau să 
fugă. În cele din urmă, traversă camera și îngenunche 
lângă el. 

-Nu m-am ridicat la standardele pe care te-ai stră- 
duit să mi le inculci, murmură ea. Însă n-am alt tată, 
așa cum tu n-ai alt copil. Dacă eşti mânios, ai dreptul să 
fii, dar te rog, nu lăsa să ne înstrăinăm din cauza asta. 
Am prea mare nevoie de tine. 

Pentru prima dată, privirea lui posomorâtă o întâlni 
pe-a ei. 

- N-ai nevoie de mine, ai tăria mamei tale. Când a 
murit... Oftă şi-și feri ochii. Ce mă supără cel mai mult 
sunt repercusiunile. Poate că totul se va sfârși cu bine, 
cel puţin pentru tine. Pur și simplu nu ştiu. 

Nedumerită, Sara se lăsă pe călcâie. 

- Ce vrei să spui? 

- Roagă-te Domnului să nu afli niciodată. După aces- 
te cuvinte enigmatice, tatăl ei îi atinse părul pentru un 
moment. Du-te acum. O să scriu un anunţ nou de lo- 
godnă pentru ziare. 

Sara ieși tulburată din bibliotecă. Se așteptase la fu- 
rie şi găsise în schimb o dezolare cu totul stranie. Poate 
că tatăl ei regreta pierderea prieteniei lui Weldon, căci 
după noaptea precedentă relația lor nu avea să mai fie 
niciodată la fel. Totuşi, felul în care vorbise la sfârșit 

îi dăduse speranța că ducele avea să-l accepte cu timpul 
pe Mikahl. 

Se duse să-i caute pe Ross şi pe mătușa Marguerite. 
După cum se așteptase, verișorul ei era în birou, care 
fusese inițial o cameră de zi ataşată de dormitorul lui. 
Rafturile erau pline de cărți, hârtii şi suveniruri din 
călătoriile lui, iar ocazional acestea se revărsau până pe 
covorul persan. 

Ross îşi împinse scaunul când intră Sara, iar ochii 
lui căprui, atât de asemănători cu ai ei, o studiară cu 
şiretenie. El o cunoștea mai bine ca oricine, dar dacă 
ghicise ce făcuse în grădina lui, nu comentă. Se ridică în 
schimb și veni să-i ofere o îmbrăţişare mult dorită. 

- A fost o zi dificilă, mica mea verișoară? 

Sara își lăsă capul pe umărul lui şi încuviinţă fără nici 
o vorbă, aproape tremurând de uşurare că putea să-și 
coboare garda. Ce ciudat că forța lui Mikahl o neliniş- 
tea, însă cu Ross, care era la fel de înalt și puternic, nu 
simțea decât confort și protecţie. 

Ross îi ciufuli părul, apoi îi dădu drumul. 

- Te-ai hotărât ce-o să faci? 

- Mă voi mărita cu el. 

- Eşti sigură că vrei să faci asta? Scandalurile se sting 
cu timpul. Nu face un lucru pe care să-l regreți doar ca 
să eviți nişte bârfe. 

Sara începu să se miște fără țel prin cameră. 

- Poate că e o greșeală să mă mărit cu el. Ridică o 
mică figurină de alamă reprezentând o zeiţă indiană, 
o întruchipare miniaturală a senzualităţii, apoi o aşeză 
la loc. Dar... sunt sigură că ar fi o greşeală și să nu mă 
mărit cu el. 

- Înţeleg. Ross se așeză pe marginea biroului, cu bra- 
tele încrucișate la piept. Eşti îndrăgostită de el? 

- Nu ştiu. 

O oglindă venețiană de epocă era atârnată pe perete 
şi Sara se privi în ea, gândindu-se că ar fi trebuit să aibă 
scrise cu litere roșii pe frunte cuvintele „femeie dezono- 
rată“. Dar arăta aşa cum arătase întotdeauna. 

Își mută privirea la reflexia lui Ross, căci era mai ușor 
să i se adreseze ei decât vărului său în carne şi oase. Voia 

să-l facă s-o înţeleagă şi, după un moment, găsi un exem- 
plu edificator. li zise cu glas șovăielnic: 

- Cred că acum înţeleg cum a fost între tine și Juliet. 

Un fior de durere trecu pe chipul lui atât de rapid, că 
Sara abia dacă-l observă. Plină de remușcare, se răsuci 
pe loc, dorindu-și să-şi poată retrage cuvintele. 

- Îmi pare atât de rău, Ross... n-ar fi trebuit să spun 
asta. A trecut atât de mult timp. N-am știut că încă mai 
ai sentimente atât de puternice.... 

Se opri, disperat de sigură că nu făcea decât să înrău- 
tățească situaţia. 

După momentul de revelație, expresia lui Ross era 
din nou impasibilă, deşi Sara văzu tensiunea din trupul 
lui zvelt. 

-Nu iaş dori nimănui această înţelegere, zise el 
ironic. Dar dacă asta simţi, atunci presupun că n-ai 
ce face decât să te măriți cu el. Şi oricât de imprevizi- 
bil ar fi Mikahl, cred că îţi va fi mai bine cu el decât 
cu Weldon. 

Sara se încruntă. 

- Ross, ştii de ce e atât de pornit Mikahl împotriva 
lui Charles? 

- Nu Lai întrebat? se miră vărul ei. 

Sara se îmbujoră și-și feri privirea. 

- N-am... n-am ajuns să-l întreb. Au fost atât de multe 
alte lucruri... de discutat. A recunoscut că ceea ce s-a 
întâmplat aseară n-a fost un accident. Presupun că te-a 
păcălit ca să-l ajuţi? _ 

- Mă tem că da, se strâmbă el. Imi pare rău, Sara. 

Sara îl iertă cu un zâmbet. 

- Dacă n-ai fi cooperat, îmi imaginez că s-ar fi gândit 
la altceva. Cu o privire plină de subințeles către rana 
de deasupra sprâncenei lui, adăugă: Ce ţi-a spus după 
discuţia voastră destul de violentă de aseară? 

- Pretinde că Weldon e proprietarul unui număr de 
afaceri ilegale şi imorale, afirmă precaut Ross. Dacă este 
adevărat, fostul tău logodnic e un ipocrit fenomenal, și 
ţi-e mai bine fără el. 

- Singura afacere ilegală şi imorală la care mă pot gân- 
di sunt bordelurile, se încruntă ea. Sigur că Charles nu 
poate fi implicat în așa ceva! 

-Se pare că e. Într-un fel, îi este ușor. Și tu, şi eu 
am avut aceeași reacţie - că e de neconceput pentru 
un gentleman să-şi murdărească mâinile cu lucruri atât 
de sordide. Şi tocmai de aceea un gentleman cu ase- 
menea înclinații ar putea scăpa nedescoperit cu aproa- 
pe orice. 

Sara scutură din cap, scârbită de această idee. 

- Poate, dar tot nu-mi vine să cred, când Charles 
e atât de corect. Uite cât de oripilat a fost să mă găsească 
sărutându-l pe altul. 

-Asta poate fi o dovadă de ipocrizie în aceeași mă- 
sură ca una de bună-cuviinţă. Nu te mai supune chinu- 
rilor întrebându-te dacă e adevărat. Ai destule lucruri 
pentru care să-ți faci griji. Când și dacă te hotărăști să 
afli mai multe, cere-i detalii lui Mikahl. Deşi uneori 
e manipulator, am descoperit că de obicei răspunde la 
întrebări directe. 

Foarte rar refuza Sara să înfrunte lucrurile neplăcute, 
dar de data asta se agăţă de sugestia vărului ei cu recu- 
noștinţă. Mai târziu avea să fie destul de puternică să 
evalueze afirmaţiile lui Ross și să se întrebe cum anume 
aflase Mikahl asemenea lucruri, dacă erau adevărate. 
Dar nu încă. 

Surâse cu tristeţe. 

- Cine a zis să avem grijă ce ne dorim, pentru că s-ar 
putea să căpătăm lucrul respectiv? Eu am fost atât de 
prostuţă, încât mi-am dorit ceva mai interesant în viaţă. 

- Cu siguranţă va fi foarte interesant cu Mikahl, zâm- 
bi Ross. 

- Dacă se întâmplă ce e mai rău și mă abandonează 
pentru un harem oriental, îți voi accepta invitaţia să mă 
mut aici și să-ți țin gospodăria. 

- Cu pisicile tale și poezia mea turcească? 

- Exact. 

Amândoi râseră, dar Sara găsi mare consolare în 
gândul că, având familia de partea ei, nu avea să fie ni- 
ciodată cu totul în puterea soțului. 

Era mult mai puţin confortabil gândul că accepta- 
se să se mărite cu un om în care nu avea pe deplină 
încredere. 


Și mătuşa Marguerite se dovedi un sprijin. Ducesa 
de Windermere era în bucătărie, folosindu-și nemiloa- 
să farmecul pentru a tiraniza personalul să reorganizeze 
cămările. Îşi ridică privirea când intră Sara şi flutură 
veselă o mână în semn de salut. 

- Menajera lui Ross face o treabă decentă, dar bu- 
cătăria e întotdeauna o problemă în casa unui gen- 
tleman. Nici nu mi-a venit să cred în ce stare am găsit 
cămara de băuturi. 

- Arată-mi, sugeră Sara, neputându-se abţine să nu 
zâmbească. Dintre magnificele fete Montgomery, Mar- 
guerite fusese cea extrovertită, iar mama Sarei, Maria, 
cea tăcută. Ross îi spusese odată că servitorilor săi le 
plăcea să vină mama lui în vizită, pentru că se simțeau 
importanţi fiind obiectul atenţiei unei ducese. În plus, 
sub manierele ei impunătoare, Marguerite avea inima 
caldă și firea practică a unei neveste scoțiene. 

Când ajunseră în cămara de băuturi, ducesa închise 
ușa, apoi îşi privi nepoata cu ochii sclipitori de nerăb- 
dare și o întrebă: 

- Ei, ai de gând să-mi spui şi mie ce se întâmplă aici? 
exclamă ea. Ross nu mi-a dezvăluit decât ideea gene- 
rală. Nu poţi scoate nimic de la băiatul ăsta când se 
hotărăște să fie discret. O să te măriţi cu barbarul acela 
nemaipomenit? 

- Da, zise Sara, gândindu-se că descrierea era bună. 
Crezi că sunt nebună? 

- Probabil, dar nu mai mult decât orice altă tânără 
îndrăgostită, râse mătușa ei. Şi dacă e s-o iei razna pen- 
tru un bărbat, mai bine pentru unul bogat decât unul 
sărac. Ca să-ți spun adevărul, îmi place mult mai mult 
de el decât de Charles Weldon. 

- Vine diseară la o cină liniștită de familie, o informă 
Sara, preferând să ignore comentariul despre dragoste. 
Îmi imaginez că va discuta cu tata despre aranjamen- 
tele legale. 

- Dacă supraviețuiește la aşa ceva, înseamnă că e tare 
de înger, chicoti Marguerite. Insă noi două trebuie să 
ne aşezăm și să facem o listă cu tot ce trebuie făcut, de 
exemplu să returnăm toate cadourile de nuntă ce-au fost 
trimise pentru tine și Charles. 

- Nici nu m-am gândit la asta, gemu Sara. Oare de ce 
marile drame se sfârșesc întotdeauna cu atâtea amănun- 
te plictisitoare? Gândeşte-te cât de multe cadouri aveau 
monograma W! 

-Nu te simţi așa de vinovată. Sezonul ăsta mai sunt 
două nunţi importante la care inițiala mirelui este W, 
așa că darurile îşi vor găsi curând o casă nouă. 

- Ce scandalos! se amuză tânăra femeie 

- Păi da. De aceea s-a însurat cu mine Windermere. 
Toată lumea a spus că nu va merge, că eram prea diferiţi 
ca vârstă și poziție socială, că eram o fetişcană dornică 
de parvenire, dar iată-ne acum, treizeci şi cinci de ani 
mai târziu. Oftă puţin. Singurul regret pe care-l avem 
amândoi e că nu vom mai avea încă treizeci și cinci de 
ani împreună. 

Sara se întoarse în camera ei într-o stare de spirit con- 
siderabil mai bună. Avusese nenumărate ocazii să vadă 
că improbabila căsnicie a ducelui și ducesei de Winder- 
mere funcţiona ca un mecanism de ceas. Putea spera că 
şi ea şi kafirul ei sălbatic aveau s-o ducă la fel de bine. 

Realitatea interveni sub forma lui Hoskins. Sara își 
desfăcea obosită părul, pregătindu-se să-şi facă siesta, 
când camerista năvăli în dormitor. 

Hoskins avea aproximativ aceeași vârstă ca Sara, 
dar acreala îi sculptase riduri premature în jurul gurii, 
făcând-o să pară mult mai bătrână. 

- Lady Sara, zise ea, cu vocea tremurând de indigna- 
re. Spun servitorii că o să vă măritaţi cu străinul acela, 
dar eu nu pot să cred, nu când sunteţi logodită cu un 
gentleman adevărat ca Sir Charles. 

Sara se răsuci pe scaun s-o privească. 

- Zvonul e corect în cazul acesta. Eu şi Sir Charles am 
rupt logodna, și mă voi mărita cu Prinţul Peregrine. 

Hoskins se holbă pentru un moment, apoi scrâșni 
cu răutate: 

- N-aş fi crezut niciodată că o stăpână de-a mea s-ar 
înjosi, şi m-ar înjosi și pe mine, măritându-se cu un ne- 
grotei mizerabil și păgân. 

- Cum îndrăznești? icni Sara. Pentru o clipă, furia 
îi întunecă vederea; nu fusese așa de nervoasă de când 
aflase că directorii unui orfelinat maltratau copiii pe 
care-i aveau în grijă. Se ridică în picioare, cu mâna în- 
cleștându-se pe peria de păr ca pe o armă. Nu va tre- 
bui să te preocupe înjosirea pentru că te concediez din 
momentul acesta. În casa mea nu e loc pentru o bigotă 
cu sufletul rău ca genunile iadului! 

-Nici n-aş lucra pentru o târfă ca tine! replică 
Hoskins. Nişte haine elegante și un nume străvechi nu 
te fac o lady. Pe străinul acela libidinos nu-l interesează 
decât un singur lucru, şi numai o căţea în călduri ar 
vrea să i-l dea. Chiar și numai ideea e scârboasă pentru 
o femeie cumsecade. Dar nu plec până nu capăt ce mi 
se datorează: îmi ştiu eu drepturile. 

Blestemul unei minţi cinstite era că nici chiar furia 
n-o putea face pe Sara să-și uite simţul dreptăţii. Ar- 
borând demnitatea îngheţată a generaţiilor de nobili 
St. James, declară: 

- Poţi să-ţi iei lucrurile de la Haddonfield House poi- 
mâine. Majordomul îţi va da banii ce ţi se cuvin și o 
scrisoare de referință cu atestarea abilităţilor tale, deși 
nu și a purtării tale. Şi acum dispari din faţa mea! 

- Cu plăcere. O mulțime de lady adevărate mi-au pro- 
pus să mă ia în slujba lor. Şi-au dat seama că dacă pot 
face o şchioapă urâtă ca tine să arate cum trebuie, 
pot face orice, pufni răutăcios femeia, după care, satisfă- 
cută că avusese ultimul cuvânt, ieși. 

Sara se lăsă pe scăunel, tremurând din tot trupul. Era 
o asemănare șocantă între ceea ce zisese Hoskins și cu- 
vintele lui Charles din ajun. Rareori fusese expusă la o 
asemenea virulență. Nu era plăcut să știe că în curând 
şi alții aveau să debiteze astfel de injurii. Mai bine să le 
spună pe la spate decât direct în față. 

Era o lecţie valoroasă despre subteranele vieţii de zi 
cu zi. Un om ca Mikahl putea fi judecat şi condamnat 
pentru crima că era străin, o lady englezoaică pradă 

pasiunii putea să-şi azvârle moralitatea cât colo și o 
servitoare respectabilă putea avea o minte care să facă 
de rușine și o găină. Poate că realmente Charles Wel- 
don ţinea târfe în bordeluri, deşi Sarei tot nu-i venea 
să creadă. 

În timp ce mânia i se disipă, își dădu seama cu amu- 
zament că răutăţile lui Hoskins sugerau că servitoarea 
era suficient de femeie să observe virilitatea puternică 
a lui Mikahl și destul de pudică pentru a fi oripilată de 
un asemenea interes. 

Sara zâmbi în timp ce-și pieptăna părul. Prin simpla 
lui existență, logodnicul ei semăna discordie în minți- 
le englezoaicelor cuviincioase. Cu siguranţă deranjase 
viața ordonată a Sarei. Dar cel puţin își păstrase simţul 
umorului; neîndoielnic avea să-i fie necesar în săptămâ- 
nile ce urmau. 


Cina de familie din seara aceea decurse lin. Ducele 
era sobru, însă Ross şi mătușa Marguerite aveau destul 
aplomb ca să întreţină conversaţia, iar Mikahl, după 
cum promisese, se comporta cât putea el de bine. Sara 
se trezi privindu-l cu o intensitate extremă, impresiona- 
tă de cât de bine se înţelegea cu rudele ei, deși tot nu 
părea să ia în serios obiceiurile aristocratice englezeşti. 
Ei bine, nu era asta o problemă, nici ea nu le lua în 
serios, deși aceste obiceiuri erau fără îndoială o parte a 
fiinţei sale. 

După cum era de aşteptat, logodnicul ei şi ducele dis- 
părură după cină să discute aranjamentele de căsătorie, şi 
când ieșiră, expresia viitorului socru era puţin mai veselă 
decât la început. Pentru Sara era un semn că, de fapt, cei 
doi bărbaţi aveau să se înțeleagă bine, chiar dacă între ei 
n-ar fi putut să existe niciodată o prietenie autentică. 

După servirea ceaiului, Mikahl o invită să facă o 
plimbare prin curtea interioară. Sara acceptă, simțind 
nevoia să vorbească între patru ochi cu el. 

Afară, lumina palidă a lunii îi reaminti de noaptea de 
pe balcon când o convinsese să danseze. Părea să fi fost 
cu multă vreme în urmă, deşi nu trecuseră decât câteva 
săptămâni de atunci. Ea suferise o schimbare radicală, 

dar el era același bărbat suplu şi fascinant. În noaptea 
aceea îl considerase o distracţie periculoasă. Acum era 
viitorul ei. 

Alungându-și reflecţiile serioase, observă: 

- Mătușa Marguerite a spus că dacă supravieţuiești 
acestei seri, eşti un om puternic. Să înţeleg că ai ajuns la 
un fel de armistițiu cu tata? 

Peregrine râse şi o luă de braţ în timp ce se plimbau 
de-a lungul curții pavate cu dale de piatră. 

- Mă antipatizează profund, dar e prea bine-crescut 
să fie insultător. Cred că taţilor niciodată nu le plac de 
bărbaţii care le iau fiicele. 

Era un mod plin de tact de a trece peste lipsa de entu- 
ziasm a tatălui ei față de căsătorie. Hotărându-se că era 
vremea pentru o schimbare de subiect, Sara zise: 

- Presupun că acum ar trebui să-ți spun Mikahl, ca și 
Ross. Asta dacă nu ai un alt nume pe care l-ai prefera? 

- E bine așa. Am adunat mai multe nume de-a lungul 
anilor, dar în cea mai mare parte a timpului am fost 
cunoscut drept Mikahl Khanauri. 

- Mi-kahl Khan-auri, repetă Sara, încercând să imi- 
te vocalele neobișnuite pentru ea. Seamănă cu numele 
creștin „Michael“, care mi-a plăcut întotdeauna. În reli- 
gia noastră, Michael e arhanghelul care conduce legiu- 
nile Domnului, îl informă ea zâmbind. 

- E în mod clar un nume nepotrivit, căci nimeni nu 
m-ar confunda cu vreun înger, râse el. 

Sara îi studie chipul cu trăsături ferme și simţi nevoia 
să-l contrazică. 

- Nu fi așa de sigur. Michael e braţul răzbunător al lui 
Dumnezeu, sfântul patron al războinicilor. Sunt convin- 
să că îngerii războinici sunt mai rebeli decât îngerii care 
nu fac nimic decât să cânte, să se roage şi să aibă gân- 
duri bune. 

- Poate că nu este un nume chiar așa de rău atunci, 
dacă e permis să fiu rebel şi răzbunător. Când ajunseră 
la capătul curţii, unde nu mai puteau fi văzuţi de cei 
din casă, se opri s-o privească. Îmi place să fiu logodit, 
pentru că acum mă pot uita la tine cât de mult vreau, 
iar gestul va fi considerat romantic mai degrabă decât 

nepoliticos, zise el, măsurând-o cu evidentă plăcere. 
Arăți superb în seara asta, dulce Sara. 

Căldura din ochii lui o făcură să se simtă stingheră, 
deşi complimentul o flatase. 

- Dacă e așa, e un miracol. Mi-am concediat cameris- 
ta azi după-amiază, şi a lăsat lucrurile într-o stare destul 
de haotică. 

- Pot să îndrăznesc să te întreb de ce ai concediat-o? 

Sara ezită, dându-și seama că ar fi fost mai bine să nu 
fi menţionat subiectul acesta. 

- A fost impertinentă. 

- Ceea ce înseamnă că probabil a spus ceva oribil des- 
pre soţul pe care ţi lai ales. Fără îndoială că e mai bine 
să nu ştiu ce anume. 

- Fără îndoială, zise Sara, reținută. 

Peregrine se încruntă gânditor. 

- Te-ai gândit la cineva pentru postul ăsta? Dacă nu, 
cunosc eu o tânără care ar putea fi foarte potrivită. După 
un început dificil în viaţă, acum se instruiește pentru a 
deveni camerista unei lady. Deși nu are experienţă, este 
inteligentă şi dornică să înveţe. 

- În ce fel i-a fost viaţa dificilă? 

- Nu e o poveste drăguță, zise Mikahl studiindu-i chi- 
pul, de parcă se întreba cum avea să reacționeze. Tatăl 
ei a vândut-o unui bordel când era doar o copilă, şi și-a 
petrecut câţiva ani acolo. 

- Înţeleg. 

Sara rămase tăcută pentru un moment, gândindu-se 
că aceasta era cea mai ciudată zi din viaţa ei. În ajun, pe 
vremea asta, era încă logodită respectabil cu Charles. 
În cele douăzeci și patru de ore de atunci, fusese dezo- 
norată, sedusă, re-logodită, şi acum i se oferea o prosti- 
tuată pe post de cameristă. 

Į se făcu un nod în stomac întrebându-se cum o 
cunoscuse Mikahl pe fată; oare ar fi putut încerca să-și 
plaseze o amantă în casa soţiei lui? Nu, nu era asta; to- 
tuși, prefera să nu afle mai multe. 

- Trimite-o pe fată la mine. Dacă are o fire mai bună 
decât fosta mea cameristă, o angajez pe dată. 

Mikahl îşi arcui sprâncenele întrebător. 

- Atât de simplu? Nu simţi c-ai fi contaminată de tre- 
cutul ei? 

- Fosta mea cameristă credea că ea va fi contaminată 
de mine, zise ironic Sara, deci așa se va echilibra totul. 

- Milady, eşti dovada vie că o educaţie nobilă nu dis- 
truge neapărat inima sau rațiunea unei femei. 

Sara zâmbi la compliment, şi Mikahl își trecu degete- 
le uşor peste obrazul ei, coborându-și vocea, până îi era 
răguşită şi intimă: 

- Trei săptămâni par o aşteptare foarte lungă. 

li trasă cu un deget linia gâtului; atingerea lui îi pro- 
vocă o senzaţie ciudată, de topire, dar de data asta Sara 
se îndepărtă cu un pas înainte ca procesul să meargă 
prea departe. Amintirea faptelor petrecute mai devreme 
în acea zi plutea între ei ca un fum. Dar, deși el dorea 
probabil să repete experienţa, ea reflectase pe îndelete și 
ştia că nu era pregătită. 

- Asta e ceea ce vreau să fac, Mikahl, îi spuse în cele 
din urmă. Să aştept. 

- Chiar te-am supărat azi-dimineaţă, nu-i aşa? zise el 
după ce tăcerea se prelungi prea mult. Nu te înerijora, 
Sara, pot aştepta cât de mult e necesar. Poate e mai bine 
să nu ne mai vedem până la nuntă, decât în ocazii for- 
male. Asta ar împiedica alte... peripeții. 

Sara înghiţi în sec, plină de recunoștință. 

- Eşti foarte bun cu mine. 

- Un lucru care nu se poate spune despre mine e ace- 
la că aş fi „foarte bun“, râse el. Dar de obicei nu sunt 
un prost, cel puţin nu de două ori în aceeași zi. li ridică 
faţa şi-i dădu un sărut rapid și expert, care-i trimise fiori 
plăcuţi prin tot corpul. Apoi îi şopti la ureche: Și acum 
să intrăm înainte să mă dezmint. 

Intensitatea ușurării ei era aproape ameţitoare. Era 
uluită că un bărbat dominator ca prinţul putea vădi un 
asemenea tact. 

În momentul acela recunoscu în sfârșit adevărul. 
Ceea ce simţea pentru Mikahl era mai mult decât pasiu- 
ne, mai mult decât o fascinaţie juvenilă, mai mult de- 
cât o nevoie: era dragoste, irevocabilă și adâncă până în 
suflet. Această constatare îi provocă o bucurie extatică, 

de parcă ar fi călărit pe un câmp sau s-ar fi învârtit 
într-un vals la un bal, dar de o mie de ori mai bine. 

Braţele lui erau încă înfășurate în jurul taliei ei, deși 
nu strâns, de parcă nu voia s-o lase încă să plece, așa că 
Sarei îi fu uşor să-i prindă capul între palme și să-l tragă 
în jos spre ea. Părul lui negru și des era ca mătasea sub 
degetele ei, şi-l sărută, nu cu pasiune, ci cu recunoștință. 
Simţindu-i starea de spirit, Mikahl îi răspunse la sărut 
cu tandreţe, trăgând-o la pieptul său. 

Sara voia să-și graveze în inimă dulceaţa momentu- 
lui - cum arăta, cum mirosea, cum îl simţea, căldura bu- 
zelor lui, duritatea de marmură a trupului. Dragostea o 
speria mai mult decât pasiunea, căci știa că era nebună 
să se îndrăgostească de cineva atât de imprevizibil. Deși 
o dorea, n-o iubea; poate era incapabil să simtă felul de 
dragoste pe care-l voia ea. 

Ştia însă un singur lucru: în ciuda riscurilor și a 
convingerii că avea să fie nefericită în viitor, nu avea să 
regrete niciodată că-l iubea. 


Pentru a respecta convențiile sociale, Peregrine îl 
adusese pe Kuram cu el, ca să-i conducă trăsura la 
Chapeleate, însă la întoarcerea la Sulgrave, prințul luă 
frâiele el însuși în timp ce pathanul se tolăni satisfăcut 
pe capră. 

- Pari mulțumit, remarcă Peregrine. Să înţeleg că 
te-au tratat bine la bucătărie? 

Kuram zâmbi, şi dinţii îi sclipiră albi în noapte. 

- Foarte prietenoase fetele astea englezoaice. Şi tare 
curioase în privinţa străinilor păgâni. 

- Ştiu, zâmbi prinţul. La urma urmei, mă însor 
cu una. 

Pathanul pufni. 

-E o greșeală să laşi o femeie în viaţa ta. Nu aduc 
decât necazuri. 

- Cu toate astea, de-abia aștept să fiu însurat. Vine 
iarna, Kuram, şi nopţile sunt reci în nord. Ajungând 
la o porţiune dreaptă de drum, Peregrine îndemnă caii 
să se repeadă într-un galop exuberant ce se potrivea 

cu starea lui de spirit. lar femeia mea e o comoară mai 
rară decât ambra antică sau mătasea de Cathay. 

-Are calităţile unei iepe arăboaice de mare clasă, 
recunoscu pathanul. Dar femeile bune sunt cele mai 
rele. Un bărbat n-are nevoie să-şi ia o nevastă ca să-i fie 
cald patul. 

- Eşti un cinic, Kuram, zise Peregrine, refuzând să se 
lase afectat de opinia servitorului. 

Însă pe când înaintau prin noaptea liniștită, se trezi 
reflectând la cât de ciudat era ceea ce făcea. De douăzeci 
şi cinci de ani, plăcerea personală fusese întotdeauna 
subordonată misiunii lui. Acum că țelul final era în 
sfârșit vizibil, se trezea nerăbdător să înceapă viitorul 
de dincolo de răzbunare. Voia să-și înfigă rădăcinile în 
sol, să creeze un loc de care să aparţină - şi să aibă pe 
cineva care să-i aparțină lui. 

Ar fi fost mai înţelept să aştepte până după nimi- 
cirea lui Weldon, căci o soţie și un cămin puteau dis- 
trage atenţia unui bărbat. Dar o întârziere lar fi costat 
pierderea Sarei şi a moșiei Sulgrave. Ţinea enorm la 
amândouă, şi învățase devreme că trebuie să înșfaci da- 
rurile zeilor când ţi le oferă ei, căci rareori mai primești 
o a doua șansă. Sulgrave era căminul desprins parcă din- 
tr-un vis, iar Sara... 

Ah, Sara, cum o putea descrie pe Sara? Ea era sim- 
bolul viu al primei lui victorii împotriva lui Weldon, 
dar însemna mult mai mult de-atât: istețime, căldură, 
cinste şi curajul tăcut al unei săbii bine călite. Deși re- 
greta cum o tratase, nu regreta faptul că-i descoperise 
tăria de oţel. 

Era o încântare pur și simplu să se afle în prezenţa ei. 
Când aveau să fie în sfârșit căsătoriţi, urma să-şi răscum- 
păre stângăcia, învățând-o toate misterele pasiunii cu 
aceeași grijă cu care un cunoscător ar trata porțelanul 
fin. Il uluia dorinţa ei de a-l accepta în ciuda greșelilor 
lui, și-și jură să nu o facă să-și regrete generozitatea. 

Când intră pe aleea lungă de la Sulgrave, își dădu sea- 
ma că toate lucrurile pe care le dorise vreodată în viaţă - 
răzbunare, rădăcini, o tovarășă de viață pasională - erau 
acum la dispoziţia lui. Şi cu încrederea de sine ce-l purta 

pe un războinic invincibil în bătălie, ştiu că nimic sau 
nimeni nu-l va împiedica să-și câştige trofeele. 


capitolul 14 


Pe drumul către casa fratelui său, Charles Weldon 
îşi recapitulă în minte ziua cu o satisfacție răutăcioasă. 
Dimineaţă își inspectase cluburile, după-masă vizitase 
câteva doamne cu o aplecare notorie pentru bârfe, și 
peste tot răspândise vestea ruperii logodnei. 

Păcat că nu putuse descrie în detaliu purtarea neruși- 
nată a Sarei fără să abdice de la statutul de gentleman, 
dar era un maestru al aluziilor, al sprâncenei ridicate, al 
privirii cu subînţeles. Povestea lui Lady Sara St. James și 
a sălbaticului ei fusese primită cu încântare avidă, căci 
multe frumuseți ale societăţii erau supărate pe prinţ 
pentru că nu le apreciase nurii. Acum se delectau cu 
ştirea că Lady Sara, care fusese totdeauna mai presus 
de orice reproş, nu era cu nimic mai bună decât ele, ba 
chiar probabil puţin mai rea. 

Da, fusese o zi excelentă. Dacă reputaţia Sarei nu 
era întru totul ruinată, era cu siguranță pătată, un bun 
prim pas în a o face să plătească pentru că-l trădase. Mai 
văzu o dată în faţa ochilor imaginea vie a Sarei gâfâind 
în îmbrăţișarea nemernicului aceluia. La acest gând, 
Weldon își strânse mâna dreaptă în pumn și-o izbi în 
palma stângă. O crezuse atât de pură, atât de bine-cres- 
cută! Îl scârbea să-și imagineze dizgraţia pe care ar fi 
adus-o numelui său dacă s-ar fi însurat cu ea. 

Începea să creadă că nu exista nici o femeie pe lume 
care să fie demnă de încrederea lui. Când se însurase cu 
Jane Clifton, ea îl adorase și fusese pe cât de ascultătoare 
îşi putea dori orice bărbat. Se comportase de asemenea 
ca o lady în așternut, combinând dezgustul potrivit unei 
doamne pentru actul conjugal cu supunerea pe care 
o soție o datora soţului ei. Și apoi, într-o zi, fără nici un 
avertisment, îl anunţase că își lua fiica și se întorcea la 
familia ei, de parcă ar fi avut dreptul să-l părăsească. 

Își apăsă pumnul în palmă amintindu-și cum urlase 
în timp ce se prăbușea pe scări. Fusese numai vina ei, 
căci Jane ar fi trebuit să ştie că nu avea voie să-l înfurie. 
Unei femei nu i se îngăduia să-şi sfideze soţul; dacă o 
făcea, merita să suporte toate consecințele. 

li trebuise mult timp să-şi aleagă o a doua soţie, 
voind una care să fie bine-crescută şi atrăgătoare, nu 
numai bogată, căci Charles Weldon era sortit unui des- 
tin măreț și avea nevoie de o femeie demnă de el. Sara 
St. James păruse să corespundă, până când dovedise că 
nu merita titlul de lady. 

Faptul că era desfrânată i se păruse deranjant de aţâ- 
țător, și se excitase la culme când o descoperise în ruși- 
nea ei. Primul lucru pe care-l făcuse în acea dimineață 
fusese să-și trimită omul de încredere, Kane, la doamna 
Kent, cu porunca să-i procure o fecioară cu silueta subţi- 
re a Sarei şi părul de același auriu-închis. Fata îl aştepta 
la bordel, şi în timp ce-o lua cu sila avea să închidă ochii 
gândindu-se la femeia cu care aproape se însurase. 

Într-o zi, îşi jură el, avea s-o siluiască și pe Sara, deşi 
era prea târziu să-i mai ia fecioria. Savură imaginea tru- 
pului lui izbind-o până când îl implora să aibă milă. 

Ce păcat că trebuia să lase să treacă puţin timp până 
să aranjeze să fie răpită, dar nu putea permite să se facă 
legătura între el și dispariţia ei. Era prudent în aceste 
privinţe, căci numai prin grijă meticuloasă și o şiretenie 
fără egal putuse duce o viaţă ascunsă chiar sub nasul 
lumii aristocratice și al legii. 

Ca întotdeauna, gândul la istețimea lui îi restaură 
buna dispoziţie. Majoritatea oamenilor erau niște cre- 
tini, orbi la măreţia întunecată a vieţii de dincolo de 
limitele înguste ale societăţii. Lumile lui legale și ilega- 
le se completau una pe cealaltă, punct și contrapunct, 
îmbogăţindu-se reciproc. 

Luă în considerare ideea să o păstreze pe Sara ca pri- 
zonieră pentru uzul lui personal, dar hotări că un bordel 
ar fi fost o pedeapsă mai aspră. Avea s-o trimită într-un 
loc unde să n-o găsească nimeni, poate la Bruxelles. 

Dacă supravieţuia primului an, avea s-o viziteze și s-o 
întrebe dacă mai tânjea încă după iubitul ei păgân după 

ce mii de bărbaţi își făcuseră poftele cu ea. Cu demni- 
tatea ei măreață risipită în vânt, avea să-l implore s-o 
elibereze, dar refuzul avea să fie ferm, căci se degradase 
singură prin propria ei purtare de neiertat. 

Weldon simţi un fel de tristeţe gândindu-se la trăda- 
rea kafirului; făcuse atât de multe pentru omul acela, 
îl tratase aproape ca şi cum ar fi fost englez. Singurul 
factor atenuant era că nu te puteai aştepta la ceva mai 
bun de la un sălbatic. Din acest motiv, probabil că avea 
să-i permită lui Peregrine să moară repede când îi va 
veni și lui vremea. 

Din nefericire, și această răzbunare trebuia amânată, 
fiindcă moartea ar fi aruncat finanţele kafirului în de- 
zordine, periclitând compania de cale ferată L&S. Era 
aproape un păcat că L&S mergea atât de bine, căci pe 
Weldon îl înnebunea să ştie că Peregrine va profita de 
pe urma eforturilor lui. Pe de altă parte, banii sălbaticu- 
lui fuseseră esenţiali în recapitalizarea companiei, așa că 
nu avea cum să se descotorosească încă de el. 

Slavă Domnului că fusese prevăzător și aranjase lu- 
crurile în așa fel încât Peregrine să nu aibă cu adevărat 
nici un cuvânt de spus în conducerea companiei, deși 
el era acționarul cel mai mare. Mai târziu, când noua 
ofertă de acţiuni era vândută integral, Weldon avea să 
găsească o cale de a-l exclude. Între timp, putea utiliza 
alte căi, mai subtile, de a-l face pe sălbatic să plătească 
pentru lipsa lui de loialitate. 

Gândurile plăcute ale lui Weldon fură întrerupte 
de sosirea la reședința lordului Batsford. Intenţionase 
să vorbească mai întâi cu cumnata lui, apoi cu Eliza, 
însă fiica lui îi văzuse probabil trăsura, pentru că veni 
alergând pe scări, cu părul ei blond şi lung fluturând 
la spate. 

- Papa, ce surpriză! exclamă ea încântată. Ai venit să 
iei ceaiul cu mine? 

- Arată o purtare mai decentă, Eliza, nu te repezi ca 
un copil de cerşetor. 

Rușinată, fiica lui luă aminte, iar Weldon o pri- 
vi cu satisfacție. Era încântătoare, într-o rochiță roz 

cu pantalonași dantelaţi dedesubt, și cu dulceaţa unui 
înger. Aceasta era inocenţa pură. 

Poate că singura femeie în care un bărbat putea avea 
încredere era fiica lui. Batsford și soţia lui erau obtuzi, 
complet lipsiţi de graţie şi nedemni de titlul pe care-l 
purtau, dar trebuia să recunoască faptul că Eliza înflo- 
rea în grija lor. 

- Trebuie să stăm de vorbă, draga mea, așa că hai să 
mergem în salon și să comandăm ceaiul. 

Pe masa din hol erau mai multe scrisori pe o tavă 
de argint, şi înainte de a-l conduce pe tatăl ei în salon, 
Eliza aruncă o privire plină de speranță peste ele. Cu o 
exclamaţie de încântare, alese unul dintre plicuri. 

- Uite, papa, e o scrisoare de la Lady Sara pentru 
mine! li recunosc scrisul. 

- Dă-mi-o mie! 

Weldon smulse scrisoarea din mâna fiicei lui, cuprins 
de furie. Cum îndrăznea curva aceea să-i scrie Elizei, 
Eliza lui cea dulce, singura femeie pură din viaţa lui! 
În timp ce ea se holba uluită, Weldon mototoli pli- 
cul şi-l vâr în buzunar. Avea să citească scrisoarea mai 
târziu, să vadă ce fel de otravă încerca târfa să inoculeze 
în mintea Elizei; până atunci, servitorii nu trebuiau să 
accepte nimic de la Haddonfield House. 

- S-a întâmplat ceva? întrebă ezitant fetiţa. 

Nevoind să fie auzit de un servitor, nu-i răspunse 
până nu urcară treptele către salon. De îndată ce închise 
ușa, îi zise cu asprime: 

-Să nu mai menţionezi niciodată numele acelei fe- 
mei. Trebuie s-o uiţi, să uiţi tot ce ţi-a spus ea vreodată, 
să uiţi că ai cunoscut-o vreodată. 

Ochii Elizei se măriră de șoc. 

- Dar... dar n-o să te însori cu Lady Sara? 

- Niciodată! S-a dezonorat, și nu e demnă să fie soția 
mea sau mama ta. 

- Dar ce s-a întâmplat? Ce-a făcut? Eliza se încruntă de 
nedumerire. A fost întotdeauna aşa de bună cu mine! 

- Femeia aia n-a ţinut niciodată la tine, a încercat 
numai să-mi facă mie pe plac, se răsti el, pierzându-și 
răbdarea. Acum să nu mai vorbeşti niciodată despre ea; 

îți interzic cu desăvârșire. Ochii fiicei lui se umplură de 
lacrimi, și Weldon fu cuprins de remuşcare. Era doar 
o copilă nevinovată, cea mai prețioasă ființă din viața 
lui. Mai calm, îi spuse: Stai jos şi o să sun să ne aducă 
nişte ceai. 

Eliza se aşeză pe marginea canapelei, speriată că-și va 
mânia iar tatăl. 

- Asta înseamnă că nu pot veni să locuiesc cu dum- 
neata? 

Weldon dădu să confirme, apoi se opri. Poate că era 
vremea să-și scoată fiica de acolo, căci verişoarele ei se 
apropiau deja de vârsta măritişului. Erau niște gâsculițe 
cu capul gol, şi în curând aveau să pălăvrăgească despre 
bărbaţi, umplând capul Elizei cu idei necuviincioase. 

Mai grav, casa avea să vuiască în curând de discuţiile 
despre Lady Sara. Pe deasupra, şi era un gând oribil, 
Sara era în stare s-o convingă pe Lady Batsford să o lase 
s-o vadă pe Eliza. Târfulița fusese mereu în stare să-i far- 
mece pe fratele și pe cumnata lui. 

Nu, Eliza își avea locul lângă tatăl ei, cel care ştia ce 
era cel mai bine pentru ea. Spre deosebire de mama ei 
sau de târfă, îi era devotată lui, şi ca s-o recompenseze 
pentru devotament trebuia s-o îndrume corect, să o fe- 
rească de imoralitate. Avea s-o retragă de la școală și să-i 
aducă o guvernantă, una care știa ce se cuvine. 

- Nu, rosti cu hotărâre. Vreau să te muţi iar cu mine 
de îndată ce e posibil. Mi-a fost dor de tine. Eliza se lu- 
mină la față, iar tatăl se apropie să-i ofere o îmbrăţişare 
rară. Nu vom fi decât noi doi, draga mea, zise el încet. 
N-avem nevoie de nimeni altcineva. 

În curând trebuia să-și găsească altă soție bogată care 
să-i dea un fiu, dar de data asta avea să-și facă alegerea 
cu mai mare grijă. 

- O, papa, ce minunat! A 

Eliza îi returnă fericită îmbrățişarea. Intotdeauna vi- 
sase că într-o zi tatăl ei avea să-i arate că o iubea; iată că 
acum se întâmplase. 

Când sosi tava cu ceai, Eliza îi umplu ceașca tatălui 
ei exact ca o lady, căci în curând ea avea să fie doamna 
în casa lui. Fetiţa sorbi din ceai și ronţăi prăjiturelele 

cu glazură în timp ce Weldon îi explică planurile lui. 
Bineînţeles că rămânea o persoană foarte ocupată, dar 
în sfârşit avea să fie numai al ei din când în când. Nici 
măcar nu trebuia să-l împartă cu Lady Sara, deși ea ar 
fi acceptat asta cu bucurie, numai ca s-o aibă pe Sara ca 
mămică. 

Mai târziu, după ce tatăl ei plecă, Eliza luă o hotărâ- 
re. Deși papa era cel mai înţelept și mai frumos bărbat 
din lume, se înşela în legătură cu Lady Sara. Probabil că 
avuseseră o mică dispută, ca personajele din romanele 
de dragoste pe care le citea împreună cu verișoarele ei. 
Asta nu însemna că Lady Sara era o fiinţă rea. 

În ciuda afirmațiilor lui Charles, Eliza știa că Lady 
Sara nutrise o afecţiune autentică pentru ea. Mai devre- 
me sau mai târziu, îşi promise, urma să găsească ocazia 
de a sta de vorbă cu Lady Sara. De ce să nu spere că 
neînţelegerea putea fi clarificată, iar Sara şi papa aveau 
să-și reia planurile de nuntă? 

Eliza oftă, ştiind că viaţa nu semăna întotdeauna 
cu poveștile din cărţi. Insă chiar și dacă împăcarea era 
imposibilă, cel puţin putea să-i spună Sarei că-i era dor 
de ea. Mai întâi însă, trebuia să afle ce era în scrisoarea 
pe care o luase papa. 


Când Jenny Miller fu condusă în salonașul de la 
Haddonfield House, expresia ei nu era înfricoșată, căci 
fata avea un aer de dârzenie ce sugera că nu se speria 
ușor. În ochii ei albaștri se citea totuși neliniște când 
făcu o reverență în faţa Sarei. 

În subconștient, Sara se așteptase ca anii petrecuţi 
într-un bordel să fi lăsat urme, aşa că drăgălășenia suavă 
a lui Jenny o surprinse. În rochia ei simplă, bleumarin, 
cu gulerul înalt, părea mai degrabă fiica unui profesor, 
nu o prostituată revenită pe calea cea bună. 

- Ia loc, o îndemnă. Nu muşc. 

Jenny se supuse cu un zâmbet speriat. 

- Mulţumesc, milady. 

- Am înţeles că n-ai mai lucrat pe post de cameristă 
pentru o doamnă până acum. Eşti sigură că-ţi va plăcea 
munca aceasta? 

- O, da, milady. Mă pricep la aranjatul părului şi-mi 
plac hainele frumoase. Ştiu ce este de calitate și ce 
e flatant. Apoi se înroși şi-şi plecă timidă privirea. Scu- 
zați-mă, milady, văd prea bine că nu aveţi nevoie de sfa- 
turi de la o cameristă, dar vă promit că o să am mare 
grijă de rochiile dumneavoastră, de pantofi, de bijuterii 
şi de toate celelalte, și că întotdeauna o să fac exact cum 
vreți dumneavoastră. 

Sara zâmbi la torentul de cuvinte. 

- Relaxează-te, Jenny. Am de gând să te angajez, nu să 
te cumpăr. Prin ochii fetei străfulgeră un fior de durere, 
şi Sara își dădu seama că făcuse o gafă. Îşi mușcă buzele. 
Îmi pare rău, am fost complet lipsită de tact. Ai fost 
efectiv o sclavă, nu-i așa? 

-Prințul v-a povestit despre mine? se interesă fata 
scrutând-o cu prudenţă. 

-Nu amănunţit. Mi-a spus doar c-ai fost ţinută 
într-un bordel împotriva voinţei tale. 

Jenny se făcu roşie ca racul. 

- Şi nu v-aţi supărat? 

- M-am supărat pentru tine, zise Sara încet, gândin- 
du-se posomorâtă la câte îndurase biata fată - şi ce îndu- 
rau încă mii de alte fete în Londra. Nu pot să te îndemn 
să uiţi trecutul, căci trecutul e tot atât de mult parte din 
noi cum ne sunt oasele. Dar dacă vrei să lucrezi pentru 
mine, subiectul nu va mai fi menţionat niciodată decât 
dacă aduci tu vorba despre el. Nici un alt servitor nu 
e nevoie să ştie. 

- Acum știu ce este o lady adevărată, zise Jenny 
luptându-se cu lacrimile. Dacă mă primiţi, Lady Sara, 
vă jur co să fiu cea mai bună cameristă pe care-aţi 
avut-o vreodată. 

Luând o hotărâre rapidă, instinctivă, Sara zise: 

- Mi-ar plăcea să te angajez. Fosta mea cameristă avea 
personalitatea unei cepe murate, dar cred că noi două 
ne vom înţelege foarte bine. Hai să-ţi arăt unde vei locui 
şi lucra. 

- Minunat! exclamă Jenny sărind în picioare cu un 
zâmbet imens pe chip. Apoi ezită: Lady Sara, poate vă 
întrebaţi cum ne-am întâlnit eu şi prinţul Peregrine? 

Fu rândul Sarei să roşească. 

- Nu e treaba mea ce făcea înainte să ne căsătorim. 

-Nu a fost cum vă gândiţi, milady, rosti fata cu sin- 
ceritate. A venit la bordel ca invitatul cuiva și am ştiut 
din clipa când lam văzut că nu voia să fie acolo. Nu m-a 
atins, mi-a pus numai întrebări. Când a descoperit că 
nici eu nu voiam să fiu acolo, m-a ajutat să evadez. 
E un gentleman adevărat, exact așa cum dumneavoastră 
sunteți o lady adevărată. 

- Mulţumesc că mi-ai spus, Jenny. 

Sara simţi un fior de fericire, nu numai pentru că fata 
nu era amanta lui Mikahl, ci și pentru că enigmaticul ei 
logodnic fusese cel ce-o salvase din sclavie. Era un om 
mai bun decât voia să recunoască. 

- Deşi poate că nu e treaba mea, mă bucur să știu 
asta. Eşti gata pentru turul casei? 

Jenny încuviinţă cu entuziasm și-și urmă noua stăpâ- 
nă la etaj, către lumea minunată ce urma să fie a ei. 


Atentă la sunetul cheii domnului Slade, Jenny se nă- 
pusti din salon să-l întâmpine de îndată ce acesta intră 
în casă. De când se întorsese de la Lady Sara, așteptase 
cu nerăbdare să-i dea vestea cea bună. 

Avocatul o salută cu un zâmbet. 

- Nu e nevoie să te întreb cum a mers întrevederea. 
Văd de pe chipul tău că Lady Sara ţi-a oferit slujba. 

Fata dădu din cap cu entuziasm. 

-E minunată și atât de bună! Şi nu e cu mult mai 
înaltă ca mine, și are părul blond, și a zis că majoritatea 
veșmintelor ei mi-ar sta foarte bine, dacă nu mă supăr să 
port haine de căpătat. De parcă m-aş supăra! 

- Asta cere o sărbătorire, râse Slade. N-am şampanie, 
dar putem face un toast în cinstea succesului tău cu vin 
de Madeira. O conduse în bibliotecă şi turnă solemn 
puţin vin de Madeira în două pahare. Ridicânduși 
paharul, spuse: Pentru Jenny! Fie ca toate visurile tale să 
se împlinească. 

În ciuda bucuriei lui autentice pentru succesul ei, 
Slade își goli paharul cu un sentiment de melanco- 
lie. Jenny își dorise să devină camerista unei doamne, 


214 Mary Jo Putney 


să lucreze pentru o stăpână bună ale cărei haine vechi să 
i se potrivească și ei, iar în cele din urmă să se mă- 
rite cu un lacheu chipeș. Acum că primele visuri ale fetei 
se împliniseră, nu mai era decât o chestiune de timp 
până când se împlinea și cel din urmă. Dacă și când o 
fată atât de frumoasă ca Jenny hotăra să se mărite, va 
avea candidaţi pe alese, în ciuda trecutului ei. Și vor 
fi tineri și frumoși, nu avocaţi plictisitori cu aproape 
douăzeci de ani mai în vârstă ca ea. 

Jenny își ţinuse paharul cât timp el toastase în cinstea 
ei. Acum și-l ridică. 

- Pentru dumneavoastră, domnule Slade, pentru că 
ați făcut să fie posibil. 

Slade fu mulțumit, însă era prea pedant ca să accepte 
un tribut nemeritat. 

- Pentru prinţul Peregrine ar trebui să toastezi, căci 
dânsul ţi-a oferit libertatea. 

- Cu siguranță nu mă supăr să beau în cinstea sa 
şi a doamnei sale, dar dumneavoastră v-aţi petrecut 
timpul cu mine, mi-aţi arătat cum se poartă femeile cu- 
viincioase, mi-aţi găsit o profesoară, aţi avut încredere 
în mine cu banii dumneavoastră și mi-ați spus mereu că 
pot deveni o persoană mai bună. Jenny mai turnă niște 
Madeira pentru amândoi. Prinţul mi-a dat şansa, dar 
dumneavoastră aţi făcut să însemne ceva. 

- Îţi mulțumesc, Jenny, rosti el cu gravitate. A fost pri- 
vilegiul meu să-ţi fiu de ajutor. După toastul în cinstea 
lui Peregrine și a doamnei sale, Slade întrebă: Când vei 
începe cu Lady Sara? 

- Mâine. Trimite trăsura să mă ia. 

- Atât de repede? 

Slade sorbi din vin, gândindu-se că nu remarcase ni- 
ciodată cât de mohorâtă era casa până nu venise ea s-o 
lumineze. Odată cu plecarea ei, avea să devină de-a drep- 
tul lugubră, căci întunericul e întotdeauna mai adânc 
după ce ai văzut lumina. 

- Având în vedere că Lady Sara îşi pregătește truso- 
ul de nuntă, vei fi foarte ocupată. Șovăi, întrebându-se 
dacă să spună mai mult, dar până la urmă se încumetă 
să-i mărturisească. Îmi va fi dor de tine, Jenny. 

Fata își așeză paharul pe masă cu un aer hotărât. 

- Vreau să vă mulțumesc într-un fel pentru tot ce-aţi 
făcut pentru mine. 

- Nu e nevoie, zâmbi el. De când ai început să-ți prac- 
tici abilităţile pe garderoba mea, hainele mele arată mai 
bine ca niciodată. Totul e periat, cârpit şi călcat. 

-Asta nu e de-ajuns. Vreau să fac ceva mai mult. 
Nu e bine numai să iau şi să nu dau niciodată înapoi. 
Făcu un pas înainte și-și înfăşură braţele în jurul gâtului 
lui, lipindu-şi trupul subţire de el. Ştiu că v-a plăcut de 
mine chiar de la început, așa că vreau să vă mulțumesc 
pentru bunătate împărțind patul cu dumneavoastră în 
seara asta. 

Pentru o clipă, Slade fu aproape paralizat de şoc şi 
dorință. Era frumoasă, proaspătă şi dulce ca un braţ de 
flori. Şi dornică... E 

Dornică pentru că era recunoscătoare. li desprinse 
iute, aproape nepoliticos braţele de după gât, căci dacă 
nu se mișca rapid nu era în stare s-o împingă la o parte. 

- Nu, Jenny, murmură el cu glas răgușit. E mai bine 
să nu faci asta. 

- Nu vă îngrijoraţi, domnule Slade, zise ea, neînţele- 
gând. Nu m-aţi întrebat niciodată, dar doctorul la care 
m-aţi trimis a zis că sunt curată, și nu veţi lua nimic de la 
mine. Știu şi ce trebuie să fac să n-am copii, şi știu cum 
să-i aduc plăcere unui bărbat. 

- Jenny, exclamă el, cu o vagă disperare. Nu e nece- 
sar. Deja mi-ai dăruit foarte multe, mai multe decât îţi 
închipui. 

- Vă purtaţi ca un om de onoare, ştiu. Dar nu sunt o 
inocentă, așa că nu se poate spune că profitaţi de mine. 
Să-mi petrec o noapte cu dumneavoastră n-ar însemna 
nimic pentru mine. 

Dacă ar fi încercat anume să-l rănească, n-ar fi reuşit 
s-o facă mai bine. Slade avu nevoie de încă un moment 
pentru a-şi regăsi aerul flegmatic de avocat. 

-Ştiu că n-ar însemna nimic pentru tine. De aceea 
nu e corect. O sărută ușor pe frunte, ca un unchi. Fii fe- 
ricită, Jenny. O meriţi. 

Se întoarse să iasă din bibliotecă, dar se opri când o 
auzi vorbind. 

- Pot... pot să vin să vă vizitez din când în când, în 
după-amiezile mele libere? întrebă ea șovăitor. Nu m-aş 
bucura atât de mult de toate dacă n-aș putea să vă poves- 
tesc și dumneavoastră despre ele. 

Ar fi fost mult mai înţelept s-o refuze, dar se trezi 
spunându-i: 

- Mi-ar plăcea asta. 

Apoi plecă. l-ar fi plăcut s-o vadă pe Jenny din când 
în când, cel puţin până îşi găsea lacheul cel chipeș. 
Când avea să înceapă cu istorisiri despre peţitorii ei, era 
timpul să rupă legătura. Dar pentru moment, vizitele ei 
aveau să-i ofere un ţel. 


Multă vreme după plecarea avocatului, Jenny conti- 
nuă să se uite la ușa de lemn întunecat, încercând să-și 
clarifice senzația de pierdere. Se întâmplase ceva în sea- 
ra asta, dar nu-şi dădea seama ce. 

Ea se gândise că ştia tot ce se putea ști despre dorința 
masculină. Cu siguranţă ştia că un bărbat n-avea nevoie 
să ţină la o femeie ca s-o dorească. 

Dar nu ştiuse niciodată că un bărbat putea să doreas- 
că o femeie și să n-o ia pentru că ţinea la ea. Era ceva 
foarte fragil și preţios în această idee, deşi nu o înţelegea 
cu adevărat. Poate că într-o zi avea s-o înţeleagă. 


Era prima vizită a lui Slade la Sulgrave, și avocatul se 
uită în jur cu admiraţie. 

-E un loc foarte frumos. Aţi făcut un târg mai bun 
decât mi-am dat seama. 

Pe când îl conducea în biroul său, Peregrine zâmbi. 

-Mă bucur că-ţi place, din moment ce dumneata ai 
găsit moșia și ai negociat preţul. Cum reușești să aran- 
jezi atâtea lucruri din culise? 

- Trebuie doar să știi pe cine să întrebi, zise vag Slade, 
alegându-și un fotoliu. Aveţi de gând să faceţi renovări? 

- Numai după nuntă. Sunt sigur că Sara va dori să 
schimbe unele lucruri. Însă a mai rămas doar o săptă- 
mână până atunci. Peregrine se duse la geam şi privi 

afară. Nu se plictisea niciodată să vadă dealurile line ale 
Angliei, şi deseori se plimba călare sau pe jos prin ţinut. 
Afacerile lui Weldon prosperă? se interesă el. 

Slade își permise un mic zâmbet și-și puse ochelarii. 

- Câtuşi de puţin. După cum ne-am așteptat, ruperea 
logodnei i-a neliniștit foarte mult pe cei de la bancă. 
Am reușit să-i răscumpăr datoriile cu o reducere de preţ 
substanţială. 

- Bine. Anunţă-l că dacă nu plăteşte împrumuturile 
în următoarele treizeci de zile, îi vom scoate la vânzare 
toate proprietăţile ipotecate. 

- De ce nu imediat? 

- Pentru că așa are mai mult timp să se neliniștească, 
îi explică blând prinţul. 

Avocatul se încruntă. Deşi Weldon își merita soarta, 
era ceva profund tulburător în felul în care Peregrine 
savura procesul distrugerii lui. Slade se întreba uneori 
ce anume îl adusese pe patronul lui pe această cale a 
răzbunării, dar bănuia că era mai bine să nu știe. 

Uitându-se iar la notițele lui, îi zise: 

- Pachetul de acţiuni pe care-l posedă la compania de 
cale ferată e foarte valoros în momentul de față. Ar pu- 
tea să împrumute destul în baza lui ca-şi achite creditele. 

- Asta numai dacă își păstrează valoarea. Peregrine se 
întoarse, rezemându-se de tocul ferestrei cu braţele încru- 
cişate și cu o satisfacție feroce în ochi. A aflat că Crawley 
a vândut dreptul de trecere pe proprietatea lui? 

- Încă nu, dar va afla curând. 

- Când va afla, va veni momentul să intentăm din 
nou procesul cerând compensaţii mai mari pentru pă- 
mântul lui Crawley și formulând acuzaţii de hărțuire 
penală împotriva companiei în general și a lui Weldon 
personal. După o clipă de gândire, Peregrine urmă: 
Șinele au ajuns aproape de terenul lui Crawley. În caz că 
Weldon se hotărăște să-i dea înainte în ciuda proceselor, 
fii gata să pregăteşti un ordin judecătoresc de oprire a 
construcţiei. 

Slade dădu din cap aprobator. 

- Deci chiar dacă e în sfârșit gata să ofere un preţ 
cinstit pentru dreptul de trecere pe proprietatea lui 

Crawley, compania va fi atât de împotmolită în pro- 
cese, că investitorii o s-o lase din mâini ca pe un cartof 
fierbinte. 

- Asta e ideea generală, zise vesel prințul. Cu puțin 
noroc, L&S va da de necazuri financiare grave. Începu 
să se plimbe prin încăpere. Incă o chestiune, titlul de 
baron pe care-l jinduieşte. Ai făcut vreun progres ca să-i 
împiedici planurile? 

- Problema a fost aranjată. Mai mulţi membri pro- 
eminenţi ai guvernului Maiestăţii Sale au primit dosa- 
re expunând nelegiuirile mai credibile ale lui Weldon. 
Slade zâmbi. Mă îndoiesc că se va comenta public, dar 
e un pariu sigur că numele lui Weldon va fi scos în li- 
niște de pe lista următorilor înnobilaţi și că nu va mai fi 
luat niciodată în considerare. Dacă încearcă să descope- 
re ce s-a întâmplat, i se va răspunde cu o politeţe vagă. 
Politicienii britanici sunt foarte buni la asta. 

- Benjamin, ești o minune, hohoti Peregrine. Te plă- 
tesc de-ajuns? 

- Mă plătiţi prea mult, rosti Slade cu severitate. V-am 
mai spus asta. Chiar nu aveţi respectul cuvenit pentru 
bani. 

- Ai dumneata respect îndeajuns pentru amândoi. 
Prea mult, de fapt. N-ai aflat niciodată că banii nu sunt 
decât o unealtă, nu un scop în sine? 

Slade se gândi la Jenny Miller. De ani de zile, banii îi 
cumpăraseră trupul, dar nu existau destui bani pe lume 
care să cumpere ce voia el de la ea. Spuse brusc: 

- Banii nu pot cumpăra poate fericirea, dar cu sigu- 
ranţă fac nefericirea mult mai confortabilă. Mai voiaţi 
să discutăm despre ceva? 

Peregrine îl studie curios, întrebându-se ce nerv îi 
atinsese fără să vrea, apoi ridică din umeri. Slade, care 
era un maestru al adunării de informaţii, nu era deloc 
deschis cu viaţa lui privată. Probabil că nici n-avea o 
viață privată. : 

- Nimic altceva. Îţi mulțumesc pentru c-ai venit până 
aici. 

Slade dădu din cap, își adună hârtiile și plecă, iar 
Peregrine se așeză satisfăcut la birou. Fir cu fir, plasa 

era completată. Ce păcat că nu putea fi prezent când 
Weldon avea să înţeleagă amploarea ruinei ce-l aştepta. 

Masa de lucru avea un sertar secret pe care-l deschise 
ca să scoată dosarul referitor la Weldon. Imediat ce sosi- 
se în Anglia, prinţul făcuse o listă cu ceea ce preţuia cel 
mai mult inamicul său, și era timpul să evalueze progre- 
sele întreprinse. 

Într-o coloană din stânga paginii erau listate: averea, 
reputaţia în afaceri, calea ferată, reputaţia personală, rangul 
social, Lady Sara St. James, baronia, fiica, viata. 

Făcu un semn de bifare lângă avere şi scrise: „Avere 
personală dispărută, falimentul căii ferate îl va ruina“. 
La reputaţia în afaceri consemnă „în scădere“. Deja înce- 
peau să circule zvonuri despre Weldon. Când se prăbu- 
şea compania de cale ferată, numele lui avea să devină 
proscris în comunitatea financiară. 

La rubrica reputaţie personală scrise: „Posibilă dare în 
vileag în ziare?“. Un jurnalist ambițios ce căuta faima 
ar fi fost un instrument bun de a face publică ipocrizia 
mârșavă a lui Weldon. In acel moment, poziţia lui soci- 
ală urma să se evapore instantaneu. 

La numele Sarei Peregrine desenă o steluţă, căci ea 
reprezenta cel mai mare succes al lui de până atunci. 
Chiar și numai ruperea logodnei ar fi însemnat enorm. 
Răspândirea veștii că Sara prefera un alt bărbat era un 
punct suplimentar. Faptul că se căsătorea cu ea el însuși 
reprezenta însă un triumf pur. Intrase în societatea en- 
gleză, teritoriul lui Weldon, şi, împotriva tuturor şanse- 
lor, o câștigase pe doamna inamicului său. 

Scrise „dispărută“ lângă baronie, căci se părea că Slade 
avusese grijă de asta în mod foarte eficient. Cât de mult 
timp va trece până când Weldon îşi va da seama că titlul 
la care tânjea nu urma să fie niciodată al lui? Câteva 
săptămâni, poate mai mult; era bine că tortura nesigu- 
ranţei avea să preceadă chinul pierderii. 

Se încruntă la rubrica fiica. La fel ca în cazul Sarei, 
ideea era s-o îndepărteze pe fată de lângă Weldon fără 
să-i facă rău. Problema se complicase de când Eliza se 
mutase în casa tatălui ei. După moartea lui Weldon, 
Peregrine bănuia că urma să se întoarcă în custodia 

unchiului și a mătușii ei, care erau niște oameni decenţi. 
Fata avea și o moștenire de la mama ei de care Weldon 
nu se putea atinge, așa că viitorul îi era asigurat. 

Dar cum o putea folosi ca să-l rănească pe ticălos? 
Fata avea un loc special în inima lui Weldon, era po- 
sibil singura persoană pentru care nutrea o afecțiune 
autentică, neegoistă. Peregrine se încruntă la listă multă 
vreme. Dintr-odată îi veni o idee care-l făcu să zâmbeas- 
că lupeşte. 

De-a lungul anilor, Weldon se făcuse vinovat de 
distrugerea vieților a nenumărate fetițe. Cum ar fi re- 
acționat dacă i s-ar fi spus că propria lui fiică adorată 
fusese răpită şi instalată într-un bordel? 

Ticălosul ar fi sfâșiat lumea interlopă a Londrei în 
căutarea ei, din ce în ce mai frenetic pentru că ar fi ştiut 
exact ce suferea copila lui delicată în mâinile unor ne- 
mernici de teapa lui. 

Nu că Peregrine ar fi trimis-o la un bordel. Nu era 
necesar decât ca Weldon să creadă că fiica lui era într-o 
casă rău-famată. 

Ar fi fost ușor. Din moment ce Eliza și Sara erau 
prietene, tot ce trebuia să facă era să o convingă pe fetiță 
să meargă cu Sara într-o vacanţă în timp ce lui Weldon 
i se spunea că fiica lui fusese răpită. Sara şi Eliza ar fi 
fost amândouă fericite, iar Weldon ar fi îndurat caznele 
iadului. Perfect. 

Trebuia să organizeze totul cu mare grijă, căci Sara nu 
ar fi fost de acord dacă ar fi aflat, dar nu era nevoie să 
ştie. Lângă fiică notă „Răpire/bordel“. 

Asta nu mai lăsa decât viața. Incepu să roadă capă- 
tul tocului de scris. Din moment ce fapta săvârșită de 
Weldon fusese personală și brutală, și răzbunarea trebu- 
ia să fie la fel de personală şi brutală. Peregrine își dorea 
să-i vadă frica pe chip: trebuia să-i administreze lovitura 
de moarte el însuși, să simtă stropii calzi ai sângelui lui 
Weldon, căci nimic altceva nu putea să echilibreze tale- 
rele balanței. 

Dar căsătoria cu Sara însemna să rămână în Anglia. 
Având în vedere că voia să-şi execute personal dușma- 
nul, trebuia s-o facă în așa fel încât să nu fie detectat. 

Chibzuia încă la cea mai bună metodă de a-l ucide 
când o bătaie la ușă fu urmată imediat de apariţia lor- 
dului Ross. Peregrine puse cu o mișcare lină dosarul 
înapoi în sertarul secret, îl închise şi apoi se ridică să-și 
salute prietenul. 

- Bună ziua. Ce plăcere neașteptată! 

În ochii lui Ross se citise un licăr de curiozitate când 
Peregrine ascunsese hârtiile, dar era prea politicos să în- 
trebe. Aruncă în schimb un dosar greu pe birou. 

- M-am uitat prin materialul pe care mi l-ai trimis 
despre Weldon. Pentru numele lui Dumnezeu, Mikahl, 
de ce nu-l duci la autorităţi să-l oprească pe ticălos chiar 
acum? Poate că nu sunt probe pentru toate acuzaţiile, 
dar sunt mai multe decât e necesar ca să-l spânzure. 

- Am motivele mele să aştept. Peregrine se așeză, fă- 
cându-i semn lui Ross să facă la fel. Dar îţi promit că nu 
va mai trece mult timp şi Weldon va fi pedepsit pentru 
păcatele lui. 

- Cu cât mai repede, cu atât mai bine. Ross se așeză 
cu buzele strânse. Tocmai am auzit că vă calomniază pe 
tine şi pe Sara prin toată Londra. 

- Încearcă, îl corectă prietenul său. Am participat la 
mai multe evenimente mondene în ultimele două săp- 
tămâni. Au existat niște şoapte și o anume curiozitate la 
început, dar Sara i-a cucerit pe toţi, aducându-i de par- 
tea ei. Zâmbi cu mândrie: E splendidă. Nimeni dintre 
cei cu care stă de vorbă nu poate să creadă că are o fibră 
imorală în ea sau un gând neprincipial în cap. Ca rezul- 
tat, vorbele urâte ale lui Weldon se răsfrâng asupra lui 
însuși. În curând va descoperi că are mai puţini prieteni 
decât a crezut. 

Expresia lui Ross se destinse. 

- Pot să cred că Sara e mai presus de orice bârfă, dar 
pe tine cum te tratează oamenii? 

- Ca de obicei - curiozitate, pe alocuri dezaprobare. 
Dar, dându-și seama că din moment ce mă însor cu 
Lady Sara voi fi printre ei multă vreme, majoritatea 
par dispuși să-mi acorde beneficiul îndoielii de dragul 
ei. Peregrine zâmbi uşor. Mi se pare extrem de amuzant 
să obţin o asemenea respectabilitate. 

Ross râse. Era greu să-l vadă pe kafirul sălbatic în 
bărbatul civilizat şi elegant bine îmbrăcat din fața lui - 
în afară de momentele când era menționat Weldon. 
Atunci ochii lui Peregrine aveau toată neîndurarea şoi- 
mului de la care își luase numele. 

Aristocratul avea o intuiție foarte clară că toată ches- 
tiunea cu Weldon trebuia rezolvată cât mai repede, şi că 
atunci avea să fie mai bine pentru toată lumea. 


-S-a întâmplat ceva surprinzător, Sir Charles. Walter 
Baines răsfoi neliniștit hârtiile, ştiind că stăpânul lui nu 
avea să primească bucuros veştile. Banca a vândut poli- 
tele dumneavoastră la preț redus, și noul creditor cere 
plata în treizeci de zile. 

Weldon se holbă la contabilul său cu gura căscată. 

- De ce naiba au făcut asta? Am relaţii cu banca aia 
de ani de zile. 

- Mmm, da, dar n-aţi plătit dobândă decât pe împru- 
muturile secundare; creditul principal a rămas neachi- 
tat de foarte multă vreme. Banca a avut întotdeauna 
încredere că veți plăti toţi banii, atât datorită succesului 
companiei dumneavoastră, cât şi altor... mmm... con- 
siderente intangibile. Cu toate acestea, datoriile dum- 
neavoastră personale s-au ridicat la o sumă substanţială 
în ultimele optsprezece luni. În plus... Baines tuși în 
pumn. Un funcţionar de la bancă mi-a spus confidenţi- 
al că directorii au devenit neliniștiţi pentru că aţi rupt 
logodna. Este bine cunoscut că Lady Sara are o moş- 
tenire considerabilă, dar acum... Își desfăcu mâinile în 
semn de scuze. E o prostie, bineînțeles, dar știți cât de 
conservatori sunt bancherii. 

După un şir de înjurături grosolane, Weldon întrebă: 

- Câţi bani am în rezervă? 

- În afară de un cont mic pentru cheltuielile zilnice 
ale gospodăriei, nimic. Aţi lichidat totul pentru recapi- 
talizarea companiei L&S. 

Weldon se încruntă. 

- Pe cât urăsc să fac asta, s-ar putea să trebuiască să 
cer un credit punând drept gaj acţiunile de la calea fe- 
rată. Găseşte-mi pe cineva care să-mi împrumute suma 


Mătase şi umbre 223 


necesară la o dobândă rezonabilă. Se gândi pentru o 
clipă. Apropo, cine a cumpărat poliţele? 

- Asta nu este clar, spuse Baines răsfoind iarăși docu- 
mentele. Cererea a venit printr-un avocat care acționa în 
numele altui avocat. N-am putut afla numele acestuia. 

- Află, porunci Weldon. De asemenea, întreabă 
dacă noul creditor va accepta mai puţin decât valoarea 
nominală a poliţelor - destul cât să facă un profit din 
speculaţia lui, dar mai puţin decât suma întreagă. 

- Prea bine, Sir Charles. 

Baines își adună hârtiile şi plecă în grabă. 

Weldon rămase posomorât multă vreme după ple- 
carea contabilului. Ce ghinion afurisit! În ultimii ani 
investise enorm în politică, atât ca să-și promoveze in- 
teresele de afaceri, cât și ca să-şi asigure înnobilarea. 
Ca rezultat, patinase pe o gheaţă foarte subţire în ulti- 
mele şase luni. Dacă nu ar fi avut veniturile ilegale care 
să-i subvenţioneze afacerile legale, ar fi fost ruinat. 

Situaţia lui financiară fusese un factor major în deci- 
zia lui de a se recăsători, căci zestrea adusă de Lady Sara 
Lar fi pus din nou pe picioare. Dar când descoperise 
desfrânarea tinerei femei, fusese prea furios ca să se gân- 
dească la toate implicaţiile ruperii logodnei. 

La naiba, ar fi trebuit să se însoare cu târfa! Nu numai 
că i-ar fi luat banii, dar n-ar mai fi trebuit să aştepte 
s-o pedepsească pentru trădare. Și dacă ar fi ame- 
ninţat să-i păteze numele - ei bine, îşi pierduse prima 
soţie într-un accident tragic. Asemenea lucruri se pot 
întâmpla din nou. 

Se întrebă dacă logodna fusese ruptă dincolo de orice 
posibilitate de reparaţie, şi îşi dădu seama iritat că răs- 
punsul era afirmativ. Nu era deloc probabil ca Sara sau 
iubitul ei să-l ierte pentru ceea ce spusese în seara cu pri- 
cina. Era o ironie a sorții că singurul bărbat înstărit care 
ar fi fost dispus în condiţii normale să-l ajute la anan- 
ghie era Peregrine. Ticălosul părea să se scalde în bani, 
şi se dovedise mână spartă. Dar era imposibil să-i ceară 
un împrumut după cele ce se întâmplaseră. 

Din păcate, relaţiile se înrăutăţiseră dramatic și cu 
familia soției lui după moartea acesteia. Socrul lui și-ar 

fi putut permite cu ușurință să-l scoată din necaz, dar 
nu avea să-l ajute. Weldon știa asta pentru că făcuse o 
aluzie la un împrumut cu un an înainte, iar bătrânul 
reacționase foarte urât. Inainte să moară, cățeaua aceea 
de Jane le spusese probabil rudelor ei că era nefericită 
în căsnicie. 

Ar fi putut oare să vândă bordelurile? După ce se mai 
gândi puţin, hotărî că nu. li aduceau un venit bun, dar 
singurul lor capital era foarte fragil, constând în carnea 
tânără a fetelor şi reputaţia secretă. Nu erau genul de 
afaceri pe care să le vinzi cu ușurință. 

Ducele de Haddonfield era cu siguranță foarte 
bogat, dar Weldon suspecta că deja îl împinsese cât de 
departe era posibil. Haddonfield ar fi putut să-i spună lui 
Weldon să dea totul în vileag şi să fie blestemat dacă-l 
presa mai mult. Totuși, în cazul cel mai rău, ducele era 
o posibilitate. 

În cele din urmă, Weldon ridică din umeri și decise 
să încheie lucrul pe ziua aceea. Situaţia era dificilă, dar 
nu dezastruoasă; avea să-și revină în curând. Mai bine se 
gândea la căutarea unei soţii. Între timp, slavă Domnu- 
lui că mai avea compania de cale ferată L&S. 


capitolul 15 


Sara se întoarse la Haddonfield cu o săptămână 
înainte de ceremonie, profund recunoscătoare că avea 
răgaz să se odihnească la țară. Ea și logodnicul ei parti- 
cipaseră la câteva evenimente sociale în cele două săp- 
tămâni de după logodnă, iar stresul îi copleşise. Deși 
nimeni nu fusese nepoliticos pe față, Sara înregistrase 
şoaptele și privirile invitaţilor care studiau noul cuplu 
cu ochi fascinaţi și avizi. 

Efortul dăduse însă roade. Bârfele nu explodaseră 
într-un scandal și numele St. James era în continuare 
nepătat. 

Din cauza circumstanțelor în care se rupsese logodna 
cu Weldon, Sara hotărâse să se mărite la Haddonfield 
House, şi nu la Londra. După o săptămână de pregătiri 

frenetice, veni şi ziua nunții, pe care avea să şi-o amin- 
tească doar ca pe o colecţie de fragmente caleidoscopi- 
ce. Ştia că se purtase normal, căci nimeni nu spusese 
contrariul, dar aproape întreaga zi reprezenta un gol în 
memoria ei, punctat de momente ocazionale cu o lim- 
pezime de cristal. 

Fusese trezită de mătușa Marguerite, care-i adusese o 
tavă cu ceai şi pâine prăjită. În timp ce Sara își amesteca 
laptele în ceașcă, ducesa îi spuse vioaie: 

- Din moment ce Maria nu mai e printre noi, presu- 
pun că eu ar trebui să îndeplinesc sarcina care-i revine 
unei mame. Nu mai ești o copilă şi eşti bine informată 
şi rațională; cu toate astea, tinerele vădesc o ignoranță 
şocantă despre ceea ce se petrece în patul matrimonial. 
Își înclină capul într-o parte. E nevoie să-ți explic ce se 
întâmplă? Deși trebuie să te avertizez, descrierea e destul 
de ridicolă şi mult mai puţin atrăgătoare decât realita- 
tea. Sau, dacă simți că ai priceput adecvat bazele, ai vreo 
întrebare specială pe care vrei să mi-o pui? Nu e nevoie 
să fii timidă cu mine. 

Sara se înecă bându-și ceaiul și tuși de câteva ori. 
După ce-și reveni, îngăimă: 

- Nu e necesar, mătușă. 

Ducesa studie chipul roşu ca focul al nepoatei ei, 
apoi rosti aprobator: 

- Înţeleg. Foarte bine, draga mea. 

Știind că mătușa ei înțelegea cu adevărat, Sara se ridi- 
că în grabă din pat şi sună să i se pregătească baia. 

Următoarea amintire era cu Jenny Miller. Sara își 
anulase comanda pentru ţinuta complicată pe care 
ar fi purtat-o la nunta cu Charles, alegând în schimb 
o rochie mai simplă, de mătase de culoarea fildeșului. 
În sinea ei, reflectase ironic la faptul că nu merita să 
poarte un alb pur. 

Jenny își îmbrăcase stăpâna cu iscusinţă și afecțiune, 
având grijă ca fiecare fald lucios de material, fiecare vă- 
lurel de dantelă delicată să stea perfect. La sfârşit, după 
ce-i fixase în păr cununița de flori de mătase și aranjase 
vălul care-i cădea aproape până la călcâie, fata plânsese 
fără inhibiţii. 

- Sunteţi cea mai frumoasă mireasă din câte au fost 
vreodată, Lady Sara, șopti ea. Şi o să fiți fericită. Sunt 
sigură de asta. 

Sara îşi dori să-i poată împărtăși optimismul. 

Pe drumul până la biserică, străbătut în caleașcă ală- 
turi de tatăl ei, ducele se resemnase, nu era nici bucuros, 
nici dezaprobator. Când o ajută să coboare, îi murmură: 

- În cele din urmă toţi trebuie să ne clădim propria 
soartă. Îţi doresc fericire, copila mea, și aș fi vrut ca și 
mama ta să fie aici ca să te vadă. 

Dacă s-ar fi măritat cu Charles în biserica londone- 
ză la modă pe care o voise el, ar fi avut douăsprezece 
domnişoare de onoare, alese atât din familia ei, cât și 
dintr-a lui. Dar nunta aceasta era după gustul Sarei, nu 
după plăcerea unui mire foarte conștient de statutul 
lui social, așa că avu loc la vechea biserică parohială îm- 
podobită cu flori parfumate. Mireasa nu o avea alături 
decât pe mătușa ei. 

Biserica era plină cu enoriașii din Haddonfield și 
cei mai apropiaţi dintre rudele şi prietenii familiei 
St. James. Peregrine avea doar doi invitaţi, un om de 
afaceri londonez foarte tăcut şi un asiatic cu turban, cu 
aer feroce, care se aşeză pe rândul din spate şi urmări 
ceremonia cu aceeași curiozitate detașată pe care ar fi 
arătat-o un european la ceremoniile pigmeilor africani. 

Răsună marșul nupţial și Marguerite se apropie ma- 
iestuoasă spre altar, conferind ceremoniei demnitatea ei 
ducală. Apoi veni timpul pentru Sara. 

Era recunoscătoare să se afle la braţul tatălui ei, căci 
şchiopătatul i se accentua întotdeauna când era în cen- 
trul atenţiei. Percepea nefiresc de acut fiecare priveliște 
şi sunet, chiar și foşnetul trenei care aluneca pe orna- 
mentele medievale încastrate în dalele de piatră. 

Pe când înainta lent, în ritm cu muzica de orgă, ob- 
servă chipurile din mulțime. lato pe soţia administra- 
torului, de vârsta Sarei şi deja mamă a cinci copii; mai 
încolo era șeful grajdurilor ducale, cel care-o găsise după 
accident și care plânsese în timp ce-i cărase trupul frânt 
înapoi în casă. 

Jenny Miller stătea în mijlocul unui rând, așezată 
lângă prietenul londonez al lui Peregrine. Și mai erau 
zeci de alți oameni, toți zâmbindu-i plini de voie bună. 
Unii dintre ei auziseră probabil bârfele din Londra, dar 
aveau toată încrederea în fiica ducelui lor. 

Era aproape amiază, și biserica era scăldată în razele 
soarelui. Deși astrul ceresc încălzea pietrele străvechi și 
împrăștia nestemate de lumină colorată de la vitralii, 
Sarei îi era cumplit de frig, astfel că degetele cu care 
strângea în mână buchetul de mireasă îi amorţiseră. 

Își duse privirea la bărbaţii ce o aşteptau la altar. 
Amândoi erau îmbrăcaţi în haine negre de gală, înalți, 
cu umeri laţi, puternici, şi Sara se gândi că nu era posi- 
bil să existe pe undeva doi bărbaţi mai frumoși decât ei 
doi. Ross era cavalerul de onoare. Probabil că îi ghicise 
starea de spirit, căci îi făcu glumeţ cu ochiul. 

Dar aproape toată atenţia îi era concentrată asupra 
viitorului ei soț: Mikahl, întunecat, exotic şi misterios, 
străinul cu care se mărita. Nu-l mai văzuse de când se 
întorsese la Haddonfield. 

Tatăl ei o conduse până lângă mire și făcu un pas în- 
apoi. Pentru o clipă, Sara se clătină. Oare ce însemnau 
jurămintele de dragoste eternă şi fidelitate pentru un 
bărbat ce nu era creștin? Poate că nu de-ajuns. Voia să se 
mărite cu Mikahl mai mult decât voise orice în viaţa ei, 
însă dacă ar fi fost mai stabilă pe picioare, s-ar fi răsucit 
pe călcâie și-ar fi luat-o la goană afară din biserică. 

Privirea i se ridică la ochii lui verzi. Un verde de neste- 
mată, un verde felin, un verde vegetal, verdele adâncuri- 
lor vaste ale mării în care te poţi îneca. Când o luase cu 
el pe cal la Tattersall, îi șoptise: „Ai încredere în mine“. 
Acum, în ochii lui misterioși citea acelaşi mesaj. 

Ai încredere în mine. Sara îi întinse mâna și Mikahl 
i-o luă, degetele lui puternice închizându-se peste ale 
ei cu o căldură ce radie până în oasele ei înfrigurate. 
Fără să ia în seamă obiceiurile locale, prinţul îi ridică 
mâna și i-o sărută cu o tandreţe copleșitoare. 

Sara îi zâmbi cu o bucurie bruscă, iar când Mikahl îi 
răspunse la zâmbet, temerile ei începură să se dizolve. 
Se întoarseră amândoi către vicar, și ceremonia începu. 

Câteva expresii la întâmplare îi rămaseră în minte: 
„Dragii mei, neam adunat azi...“ „Mikahl, o iei pe 
această femeie...“ la care cu o voce fermă de bariton 
Mikahl răspunse: „Da!“ „Sara Margaret Mary, îl iei pe 
acest bărbat...“ Spre surprinderea ei, vocea îi răsună fer- 
mă şi încrezătoare. 

„Cu acest inel...“ Mikahl comandase verigheta spe- 
cial pentru ea. Era o împletire de suprafeţe curbe, un 
simbol occidental transpus în stil oriental. 

Cea mai mare realitate era mâna lui încleștată peste 
a ei. Încălcând tradiţia bisericii anglicane, îi dădu un 
sărut uşor la sfârșitul ceremoniei, apoi îi şopti: 

- Dulce Sara, dulcea mea soţie. 

Sara se agăță de el pentru o clipă, recunoscătoare 
pentru forța lui solidă și pentru senzaţia de grijă pe care 
o emana. 

Apoi se termină; era Sara Khanauri, măritată dinco- 
lo de orice salvare. Urmară şi alte imagini fragmentate: 
întorcându-se de la altar, primind urările de bine de la 
aparent fiecare persoană pe care o întâlnise vreodată, 
mătușa Marguerite plângând fericită, Ross învăluind-o 
într-o îmbrățișare lungă ce era atât urare de bine, cât și 
o promisiune fără cuvinte că o va sprijini oricând va 
avea nevoie. 

Urmară un mic dejun pentru familie și prietenii 
veniţi de departe şi un festin în aer liber pentru toată 
lumea din sat. În timpul petrecerilor, Mikahl nu fu nici- 
odată la distanță mai mare de un braţ de ea, până când 
se duse să se schimbe în rochia de călătorie. Atunci, în 
sfârșit, Sara fu singură în trăsură cu noul ei soț, auzind 
tot mai slab glumele ușor deșucheate şi chiotele vesele 
din spatele lor. 

Revenirea cu picioarele pe pământ se produse 
brusc. Acum trebuia să înceapă clădirea unei căsnicii şi 
dintr-odată se simţi timidă: 

- Mă bucur că ne-am căsătorit la Haddonfield. Pare 
mai real decât o nuntă mondenă la Londra. Dar sunt 
bucuroasă și că s-a terminat. 

- E o chestie epuizantă căsătoria, observă el cu o scli- 
pire jucăușă în ochi. Poţi să-ţi imaginezi cât este de rău 

pentru un musulman, care poate avea până la patru so- 
ţii? Gândeşte-te cum ar fi să treci prin toată treaba asta 
încă de trei ori! 

- Lista invitaţilor şi planurile aranjării la masă ar fi 
incredibil de complicate, aprobă ea cu o urmă de zâm- 
bet. Poate că de aceea biserica creștină nu permite decât 
o singură soţie odată? 

Peregrine îi studie chipul, observând cât de încordaţi 
îi erau nervii sub calmul aparent. Sara continua să-l 
uimească. Fusese incredibil de frumoasă când se apro- 
piase de altar către el, o sibilă crem și auriu cu sufletul 
în ochi. 

Însă fusese și îngrozită. Nu neapărat de el sau de căsă- 
torie în sensul convenţional, ci pentru că Peregrine era 
o variabilă atât de necunoscută. Nu o putea condam- 
na, căci știa prea bine că nu era întru totul o persoană 
admirabilă. Insă prezenţa ei acolo, lângă el, reprezenta 
supremul act de credinţă. 

Ce o împinsese să ispitească soarta măritându-se cu 
el? Întrebarea îl fascina, căci, deși Sara îl dorea, răspun- 
sul nu avea legătură cu pofta trupească. 

Tânăra femeie își feri intimidată ochii de privirea lui 
intensă în timp ce-și dădu jos absentă mănușile. 

- Unde mergem? 

- Mă miram că nu mă întrebi, râse el. La Sulgrave, 
decât dacă ai cumva o altă preferinţă. 

- Te-ai gândit la un han anume unde să stăm în seara 
asta? Black Horse din Oxford e agreabil, și la o distanță 
potrivită. 

Peregrine clătină din cap. 

- Nu e necesar. Vom ajunge diseară la Sulgrave. 

- Dar nu e prea departe? 

- Nu, îi răspunse el cu un zâmbet. Să-ţi explic, sau 
preferi să fii surprinsă? 

- Surprinde-mă. 

Vocea Sarei era liniștită, dar felul în care-și învârtea 
verigheta sugera că avea nervii încordaţi la maximum. 
Hotărându-se că era vremea să pună capăt formalismu- 
lui dintre ei, Peregrine o luă în braţe și o aranjă în poala 

lui, lăsând ca faldurile lucioase ale rochiei să se răspân- 
dească în jurul lor. 

- Nu e mai confortabil să călătorim așa? 

După un icnet de uimire, Sara rosti calm: 

- E bine că Jenny și Kuram sunt în trăsura din spate. 
Nu cred că ar aproba o atitudine atât de nepăsătoare 
faţă de hainele noastre de gală, după câte eforturi au 
făcut ca să ne dea un aspect prezentabil. 

Vorbise pe un ton glumeţ, dar Peregrine îi percepu 
tensiunea. Abandonând gluma, îi spuse încet şi serios: 

- Sara, când am spus că-i voi acorda tot timpul de 
care ai nevoie, nu mă refeream doar la perioada de di- 
naintea nunţii. 

- Ce vrei să spui? Nedumerită, Sara îi studie chipul. 

- Vechii hinduși aveau un obicei bun, răspunse el in- 
direct. Fetele erau măritate foarte tinere cu niște bărbaţi 
mult mai în vârstă. Având în vedere că un tratament 
dur din partea unui om ce le era practic străin le-ar fi 
provocat dezgust și teamă faţă de relațiile conjugale, era 
recomandat ca la început cei doi să conviețuiască o peri- 
oadă în mod cast. Poate că treceau vreo zece zile înainte 
de primul sărut, și lucrurile mergeau încet de acolo îna- 
inte. Căsătoria nu era consumată până când bărbatul 
nu avea certitudinea că mireasa lui era pregătită. 

Dintr-odată, ochii căprui ai Sarei fură cuprinși de 
amuzament. 

- Există o vorbă englezească: nu mai e nevoie să încui 
grajdul după ce au fost furați caii. Nu crezi că e cam 
târziu să aplici un asemenea obicei? 

Peregrine zâmbi, bucuros că-i revenea simțul umoru- 
lui. 

-Principiul e valabil. Te-am împins prea departe, 
prea repede. De acum înainte, nu voi face nimic decât 
dacă ești pregătită. 

-Dar asta n-o să fie... căută un eufemism... dificil 
pentru tine? se încruntă ea. 

Cât de tipic pentru Sara să fie mai îngrijorată pentru 
binele lui decât al ei. 

-Sper că preferința ta va fi de zile, nu de luni, re- 
cunoscu el şăgalanic. Dar ai tot viitorul în faţă. Merită 

să laşi minţii și trupului răgazul să ajungă în armonie. 
Nu-ţi face griji pentru mine. Găsesc multă plăcere în 
anticipație. 

- Eşti cu adevărat un om remarcabil, şopti ea. Mulţu- 
mesc, Mikahl. 

Își aşeză capul pe umărul lui și i se cuibări la piept. 
Lumina soarelui îi făcea părul auriu să strălucească, 
iar Peregrine simţea efectiv tensiunea scurgându-se din 
trupul ei. 

Tensiunea își găsi însă loc imediat în corpul lui, căci 
Sara avusese dreptate să se întrebe dacă-i va fi dificil să-şi 
înfrâneze dorinţa pe termen nedeterminat. În timp ce 
se ghemuia în brațele lui lipindu-și de el formele adora- 
bile, Peregrine își dădu seama că abstinenţa avea să fie 
chiar mai grea decât să gândise. Pe de altă parte, pentru 
prima dată de când se cunoscuseră, Sara era cu totul 
relaxată în prezenţa lui, iar asta merita oricâtă frustrare 
temporară. 

Peregrine îi mângâie ceafa şi Sara scoase un murmur 
ce semăna cu torsul unui pisoi. Soţia lui. Un gând ulu- 
itor; cu doar câteva săptămâni în urmă, nici măcar nu-i 
trecuse prin minte să se însoare. Oare când evoluase ideea 
căsătoriei de la ceva de neconceput la inevitabil? Proba- 
bil că în seara când o compromisese pe Sara, dar pur și 
simplu nu-și dădea seama de ce sau cum i se schimbase 
atitudinea. Nu conta însă, era bucuros de rezultat. 

Drumul era neted, şi în legănatul lin al trăsurii soția 
lui îi adormi în braţe, emanând o seninătate deplină. 
Peregrine inhală aroma delicată de flori de portocal 
din părul ei și-și dădu seama că simţea o pace diferită de 
oricare alta pe care o simţise vreodată. Era pe punctul 
de a aţipi și el când se întrebă ce alte lucruri avea să 
înveţe de la Sara. 


- Ce grozavă a fost locomotiva, Lady Sara! exclamă 
Jenny în timp ce desfăcea şireturile de la corsetul stăpâ- 
nei. Cine în afară de prinţ s-ar fi gândit să închirieze un 
vagon privat numai pentru noi patru? 

-A fost o idee minunată, încuviinţă Sara, oftând de 
ușurare când Jenny îi scoase corsetul. Înţeleg de ce căile 

ferate devin atât de populare - sunt atât de rapide, și 
mult mai puțin obositoare decât un vehicul tras de cai. 

Pe lângă faptul că le închiriase un vagon luxos, soțul 
ei aranjase și să le fie servită o delicioasă cină rece în 
timpul călătoriei, iar la Londra fură aşteptaţi de două 
trăsuri care-i transportară pe proaspeții căsătoriți și ser- 
vitorii lor până la destinație. Când Sara coborî din tră- 
sură, Mikahl o luă în braţe şi o cără râzând pe treptele 
noului ei cămin. 

Sara se așeză și-și dădu jos ciorapii de mătase, apoi îşi 
mișcă degetele de la picioare. 

- Camera ta e acceptabilă, Jenny? N-am văzut locuin- 
tele servitorilor singura dată când am mai fost aici. 

- N-am avut timp decât să-mi las geanta și am coborât 
să vă despachetez bagajele, Lady Sara, dar arăta foarte 
frumos. Imi place casa asta, declară camerista începând 
să-i scoată acele din păr. 

-Şi mie. Cei care au proiectat-o au avut în vedere 
şi confortul, nu numai aspectul. Sara arătă cu un gest 
în jur. De exemplu, aici este dormitorul principal - 
cred că o femeie s-a gândit să ceară amplasarea unei săli 
de baie între garderobe. 

- Vai, bine că mi-am adus aminte, trebuie să mă duc 
să verific apa pentru baie, tresări Jenny. Şi o să-l iau pe 
Pufuleţ de-aici. Mă gândesc că n-o să vreţi să vă stea 
pe cap în noaptea asta. 

Sara chicoti la expresia profund nemulțumită pe care 
o afișă pisica tărcată când Jenny o ridică în braţe. Era 
pisica prietenoasă de la grajduri pe care o întâlnise în 
prima ei vizită la Sulgrave. După spusele lui Mikahl, 
animalul se mutase în casă în aceeași zi cu el. Botezată 
acum oficial Pufuleţ, devenise un membru permanent 
al familiei. 

În sfârşit singură, Sara începu să-şi perieze absen- 
tă părul. Mikhal fusese deopotrivă bun şi înțelept să-i 
dea timp să se acomodeze cu intimitatea matrimo- 
nială. Dacă n-ar fi făcut-o, acum ar fi fost încordată 
ca un arc de ceas. În loc de asta, era relaxată, nerăbdă- 
toare să-l aibă alături, dar deloc speriată de ce urma să 
se întâmple. 

După ce-i dădu liber lui Jenny pentru restul serii, făcu 
o baie rapidă, apoi îşi puse o cămaşă de noapte albă şi 
o rochie de casă asortată. Muselina delicată, aproape la 
fel de fină ca mătasea, foşnea peste pielea ei sensibilă, 
dornică de noi senzaţii. Chiar și greutatea părului ce-i 
cădea peste spate și umeri îi stimula simţurile ascuţite. 
Soţul ei fusese plin de tact lăsând-o să se pregătească, 
dar acum tânjea să fie cu el. 

Prea agitată să şadă sau să se culce, se plimbă prin 
dormitor, o încăpere aerisită care ziua avea o vedere 
spectaculoasă către Downs. Acum, trei lămpi ilumi- 
nau camera cu o strălucire caldă și romantică. Deși 
Mikahl locuia acolo doar de câteva săptămâni, își impri- 
mase deja gusturile: pe un perete era atârnat un splen- 
did tablou oriental reprezentând niște culmi muntoase, 
iar covorul chinezesc în nuanţe bogate era atât de gros, 
că avea rezistenţa elastică a ierbii. 

Patul însă, deopotrivă solid și spaţios, era englezesc, 
cu patru stâlpi la colțuri, din lemn de nuc sculptat. Sara 
îşi trecu mâna cu admiraţie pe un stâlp perfect lustruit. 
Servitoarea care pregătise patul îndoise capătul cuvertu- 
rii albastre ca să dezvăluie aşternuturile fine de pânză. 

Dintr-odată, buna-dispoziţie i se evaporă. Își aminti 
foarte clar momentul din grădină când încrederea și 
plăcerea se transformaseră în durere și mânie. Se simți- 
se trădată, copleșită de puterea lui... 

Trase adânc aer în piept şi se întoarse cu spatele către 
pat. Fusese un accident nefericit, izvorât atât din zăpă- 
ceala ei, cât și din dorinţa lui, astfel că vina se găsea la 
mijloc. Dar era o amintire neplăcută, asupra căreia nu 
voia să zăbovească în seara asta. 

Pe o masă de la fereastră erau o mică sculptură de jad 
înfățișând un cal şi o vază chinezească de porțelan ce 
conţinea trandafiri roșii. Sara se așteptase ca Sulgrave să 
pară cam insipid, din moment ce nu fusese redecorat, 
însă Mikahl umpluse casa cu flori tomnatice multicolo- 
re ca să-i ureze bun venit. Trandafirii fuseseră probabil 
tăiaţi şi aranjaţi chiar înainte de sosirea lor, căci aveau 
încă urme de rouă pe ei. Atinse o petală catifelată. Era 
roşie, simbolul pasiunii. 

Chiar în acel moment, soțul ei intră în dormitor. 
Aspectul lui exotic era evidențiat de halatul de catifea 
neagră împodobit cu o broderie complicată în staco- 
jiu şi auriu. Arăta magnific, ca un vizitator dintr-o altă 
lume, mai grandioasă și mai dramatică. Cum spusese și 
Marguerite, era un barbar splendid, și văzându-l, Sara 
simţi că i se înmoaie genunchii. 

Ce trebuia făcut în noaptea nunţii, dacă era atât de 
neconvenţională? Nesigură în privinţa etichetei, se mul- 
tumi cu un comentariu neutru. 

- Ce halat superb! Presupun că e de undeva din 
Orientul Apropiat? 

Mikahl încuviinţă. 

- Este unul dintre stilurile de caftan turcesc. Uneori 
mă plictisesc de hainele occidentale. Traversă camera 
până la ea, lângă fereastră. A reușit Jenny să găsească tot 
ce aveai nevoie? Deși majordomul pe care mi Lai 
trimis este foarte capabil, mecanismul gospodăriei mai 
trebuie uns. 

- Totul e bine, îl asigură ea. Apoi îi apăru un zâm- 
bet amuzat în ochi: Deși am fost surprinsă să descopăr 
că încăperea vecină e acum un salonaș. Nu era dormi- 
torul stăpânei? 

Mikahl se rezemă calm de perete, cu braţele încruci- 
şate la piept. Caftanul negru îl făcea să pară chiar mai 
înalt şi mai masiv decât de obicei. 

-Chiar vrei să dormi singură? Nu te voi forţa nicio- 
dată să faci ceva împotriva voinţei tale, Sara, dar n-am 
înţeles niciodată pasiunea aristocraților englezi pentru 
camerele separate. La urma urmei, împărțitul patului 
este unul dintre motivele principale ale căsătoriei. li ofe- 
ri un zâmbet leneş, provocator. Cum se poate obișnui o 
mireasă cu soţul ei dacă nu doarme cu el? 

Îmbujorată, Sara trase un trandafir roșu din vază. 

-Nu știu dacă prefer să dorm singură pentru că ni- 
ciodată n-am dormit altfel, dar sunt dispusă să... testez 
avantajele împărţirii patului. Cu ochii plecaţi, inhală 
aroma dulce a florii. Azi ai reușit cu asupra de măsu- 
ră să-mi dai sentimentul că sunt preţuită. Îţi mulțu- 


mesc, Mikahl. 

- Mă bucur, rosti el cu simplitate. Vreau să-ți fac plă- 
cere în toate privinţele. 

Vorbele lui o impresionară la culme. Dacă n-ar fi fost 
deja îndrăgostită de el, s-ar fi îndrăgostit chiar atunci. 
Ce păcat că nu îndrăznea să-și mărturisească iubirea! 
Puse la loc trandafirul în vază, apoi se apropie de el și-și 
trecu braţele pe după gâtul lui. 

- Îmi aduci mai mare plăcere decât orice bărbat pe 
care l-am cunoscut vreodată. 

Considerând îmbrăţișarea ei ca pe o permisiune s-o 
atingă, Mikahl se îndreptă de spate și o trase aproape de 
el. Își plimbă mâinile încet de la umerii ei către şolduri, 
murmurând: 

- Ah, Sara, dulce Sara, ce delicios e să te ţin în braţe 
fără toată acea armură femeiască în cale! 

-Şi eu sunt la fel de bucuroasă să n-o port, i se 
confesă ea, delectându-se cu atingerea trupului solid 
şi musculos. 

Câteva minute pur și simplu se ținură în brațe, 
savurându-şi apropierea după o zi atât de plină. Când 
se relaxă, Sara începu să observe umorul situației. Pe un 
ton șăgalnic, îi zise: 

- Presupun că în general noaptea nunții are un pro- 
gram stabilit precis, dar din moment ce avem de gând să 
acționăm cu meticulozitatea hindusă, ce facem acum? 

După un moment de gândire, Mikahl îi răspunse 
perfect serios: 

- Poate ar trebui să mă folosesc de experienţa mea de 
călător prin lume și să-ți ofer o prelegere și o demon- 
strație despre erotism. Dacă vreun aspect îţi provoacă 
disconfort, nu trebuie decât să-mi spui şi mă voi opri. 

- O prelegere şi o demonstraţie. Asta sună foarte in- 
telectual. 

Sara își frecă obrazul de reverul moale al caftanului 
său, fără să se simtă deloc intelectuală. 

- Lecţia mea va fi de o moralitate desăvârșită, declară 
el solemn, mângâind-o sub bărbie cu vârfurile degetelor. 
Voi începe cu faptul că femeile fac copii. Această simplă 
lege a naturii este motivul pentru care e periculos ca 
o femeie să-și ofere cu ușurință favorurile. Ea trebuie 

să găsească un bărbat cu puterea şi dorința să aibă grijă 
de ea şi de copiii lor. Având în vedere că o alegere greșită 
le poate distruge viaţa, fetele învaţă devreme, și pe bună 
dreptate, să trateze cu precauţie atenţiile bărbaților. 

- Dar până la urmă tot cedează, observă Sara. Eu așa 
am făcut de câte ori te-ai apropiat de mine. 

- Și pentru această binecuvântare sunt întru totul 
recunoscător. Ridică mâna și-și trecu vârful degetelor 
ușor ca o şoaptă peste curbura obrazului ei. Femeile 
occidentale poartă două poveri. Nu numai că, potrivit 
legilor firii, trebuie să se apere de bărbaţi, dar trebuie să 
se supună şi poruncilor bisericii creștine. De aproape 
două mii de ani biserica afirmă că poftele cărnii sunt 
de la diavol, deși această învăţătură nu a avut mereu 
succes, pentru că dorinţa este o parte fundamentală a 
naturii umane. 

- Bine c-o avem pe Mama Natură, oftă Sara, intere- 
sată să observe cât de limpede vedea soţul ei influenţe 
ascunse la care ea nu se gândise niciodată. 

Era la fel de interesată de faptul că dacă-şi trecea de- 
getul peste urechea ei, fiori calzi i se răspândeau în părți 
nebănuite ale trupului. 

- Când o fată a fost educată să urască şi să se teamă 
de atingerea unui bărbat, nu e surprinzător că nu devi- 
ne instantaneu dornică după ce se mărită, continuă el. 
Unele femei nu sunt în stare niciodată să-şi depășească 
temerile, și atât soţul, cât și soţia pierd din asta. 

Starea de mulțumire languroasă a Sarei dispăru brusc 
când Mikahl îi desfăcu panglicile rochiei de casă și trase 
materialul fin la o parte, lăsându-l să plutească în linişte 
către podea. 

- Prea des femeile nu se simt bine în pielea lor și 
nu-și înțeleg propria capacitate pentru pasiune. Mikahl 
îşi puse mâinile pe umerii ei şi începu să-i maseze cu 
degetele mari. Vreau să înveţi să-ți iubeşti trupul, Sara. 
Cu timpul, sper că vei învăţa să-l iubeşti și pe-al meu. 

Simţindu-se extrem de expusă în cămașa ei de noapte 
atât de subțire că era aproape străvezie, Sara zise cu voce 
glumeaţă, dar încordată: 

- Unele trupuri sunt mai ușor de iubit decât altele. 

Imediat își dori să nu fi spus nimic, căci mâinile lui 
se opriră. Apoi Mikahl îi prinse faţa între palme și i-o 
ridică, astfel că se uita direct în ochii lui verzi. După 
expresia lui, Sara îşi dădu seama că dezvăluise ceva ce ar 
fi preferat să rămână adânc îngropat. 

- Crezi că trupul tău e nedemn de iubire? Greșești, 
dulce Sara. Prima dată când te-am văzut la petrecerea 
aceea de grădină, am fost izbit de frumuseţea ta. 

- Nu mă minţi, îl mustră ea, întorcându-și chipul din 
fața ochilor lui prea pătrunzători. Arăt mediocru în cel 
mai bun caz. 

- Prostuţă, prostuță Sara, murmură el. 

O conduse la oglinda din cealaltă parte a camerei şi 
rămase în spatele ei, astfel că se vedeau amândoi în în- 
tregime. Capul ei nici măcar nu ajungea la bărbia lui. 

- Uită-te în oglindă, Sara. li ridică o şuviţă de păr, 
apoi îl lăsă să i se răspândească încet printre degete, fi- 
rele sclipind în lumina lămpii în timp ce pluteau în jos 
peste umărul și sânul ei. Ai un păr încântător, ca aurul 
vechi tras în fire. Îi zâmbi. Părul lui Ross este asemănă- 

tor, dar din cine ştie ce motiv, la el nu mă afectează în 

același fel... Și chipul tău. Nu ai frumuseţea ce va ieși 
din modă anul viitor, ci o frumuseţe primordială. Îi tra- 
să cu degetele oasele delicate de la tâmplă, obraz, bărbie. 
Ori de câte ori mă uit la tine, mă gândesc la o sibilă 
antică, înțeleaptă și pură. 

Apoi, înainte ca Sara să-și dea seama ce avea de gând, 
se aplecă şi, prinzând marginea cămăşii ei largi de noap- 
te, i-o trase brusc peste cap. 

Tânăra femeie icni de spaimă, protestul ei îngro- 
zit pierzându-se în faldurile materialului. Mikahl îi 
azvârli cămașa la o parte, dar Sara se aplecă şi o luă 
iute de pe podea. Roșind până la rădăcinile părului, 
se strădui să se acopere cu bucata de pânză. Era destul 
de jenant că se afla goală în faţa unui bărbat pentru 
prima dată în viaţă; era cu mult mai rău să fie forțată 
să se confrunte cu imaginea corpului ei beteag. Extrem 
de furioasă, se răsti: 

- Ce sens are asta? 

- Sensul e să te vezi prin ochii mei. Dacă o faci, nu te 
vei putea abține să nu-ţi iubeşti corpul. 

O luă de mijloc și o trase cu fermitate lângă el, adu- 
când-o iar cu faţa către oglindă. 

Catifeaua bogată a caftanului său dezmierda spinarea 
şi fesele goale ale Sarei. In contrast cu prezenţa lui ma- 
sivă, se văzu pe sine însăşi ca o siluetă simplă și anostă 
care făcea eforturi zadarnice să se acopere. 

Mikahl îi apăsă braţul în jos, îndepărtându-i cămașa 
de noapte până o lăsă goală deasupra taliei. 

- Ai un corp minunat, delicat și feminin. Sâni 
superbi. 

li prinse unul în palmă și Sarei i se tăie respiraţia 
când senzația explodă în ea. 

-Şi aşa o talie îngustă. O atinse ușor ca să-și ilustre- 
ze cuvintele. Cred că aş putea să-ți cuprind mijlocul în 
mâini, dar nu voi încerca acum, pentru că dacă-ți dau 
drumul, te vei repezi sub pătură şi vei refuza să ieși până 
la micul dejun. 

Sara își muşcă buza, dezarmată de tachinarea lui blân- 
dă. Umorul începu să-i îndepărteze jena, și încleștarea 
pe cămașa protectoare slăbi. Profitând de relaxarea ei, 
Mikahl împinse materialul și mai jos, până îi acoperea 
doar picioarele şi zona asociată de obicei cu o frunză. 

- Alcătuirea unei femei e absolut minunată, îi spuse 
mângâindu-i șoldul. Încearcă să vezi asta. 

Pentru o clipă miraculoasă, se văzu şi ea așa cum 
o vedea el: o creatură formată din curbe subtile și 
umbre dulci, misterios de feminină în faţa virilităţii 
lui intense. 

Mikahl se aplecă și o sărută pe umăr, şi Sara, incitată, 
trase adânc aer în piept. Apoi îi trase cămaşa din dege- 
tele ce nu opuseră nici o rezistenţă, lăsând-o complet 
descoperită. 

Ca o farfurie de porțelan sfărâmată pe o podea de 
piatră, momentul de încântare euforică se zdrobi când 
Sara îşi văzu coapsa dreaptă. În mod normal încerca să 
evite imaginea deprimantă, chiar și la baie, dar acum nu 
putea scăpa de ea. 

Ca o reamintire permanentă a accidentului aproape 
fatal, două cicatrice livide se înfășurau peste piciorul ei. 
Una era de la rana iniţială, produsă de creanga ruptă 
care-i sfâşiase carnea şi-i zdrobise osul. Cealaltă era 
de la operaţia chirurgicală extrem de dureroasă pe care 
o suferise. 

Deși era un defect mai puţin vizibil, era perfect conști- 
entă că anii în care-și menajase piciorul drept i-l lăsaseră 
mai subțire și mai slăbit decât pe cel stâng. În timpul 
seducţiei din grădină, se simţise protejată de masa de ju- 
poane pe care le purta. Având în vedere circumstanţele, 
se gândise mai târziu că Mikahl nu observase cicatricele. 
Dar acum era expusă privirii lui, așa cum era expusă şi 
privirii ei. 

Cu amarul unui deceniu întreg de furie înăbușită, 
se răsti: 

- Doi sâni superbi compensează un picior urât și 
beteag? 

Întrebarea ei rămase în aer, acră ca blestemul unei 
vrăjitoare. Mikahl spuse încet: 

- Dulce Sara, frumuseţea nu e doar rezultatul sime- 
triei. Apoi, în timp ce se holba șocată, îngenunche la 
picioarele ei și sărută cicatricea mai lungă, cu buzele 
calde și tandre. Perfecţiunea ar fi plictisitoare, căci cea 
mai mare frumuseţe are deseori defecte care o fac unică, 
murmură el trasând cu limba marginea noduroasă de 
ţesut care se înfășura de pe coapsă până în interiorul 
genunchiului ei. O cicatrice trupească nu poate distruge 
cu totul frumuseţea. Numai o cicatrice a spiritului poate 
face asta. 

Sărutul lui era profund erotic, trimițând flăcări ce se 
prelingeau până în adâncurile ei cele mai intime. Dar 
făcea mai mult decât pur și simplu să-i ațâţe dorința. 
Cuvintele lui erau un dar de acceptare, de iertare pen- 
tru defectele ei. 

Sara începu să tremure, pe punctul de a se prăbuși: 
tocmai se sfărâmaseră zidurile de apărare fizică şi emo- 
ţională pe care le ridicase timp de un deceniu. 

- Mikahl, șopti ea. In parte ca o mângâiere, în par- 
te ca să-și sprijine trupul nesigur, își îngropă degetele 

în valurile moi ale părului lui negru. Voia să-i spună 
ceva, dar nu avea cuvinte, așa că nu putu decât să repete 
neajutorată: Mikahl... 

Prinţul din Orient își ridică privirea către ea; ochii lui 
gravi ar fi făcut-o să plângă dacă Sara nu şi-ar fi jurat cu 
zece ani înainte că nu va mai plânge niciodată. 

Văzându-i durerea mută, soţul ei se ridică și o luă la 
pieptul său, cu un braţ pe sub genunchi și celălalt sub 
coaste. Apoi o duse în pat şi o așeză pe cearșafurile albe 
şi răcoroase, după care se lungi alături de ea. 

O rană veche şi purulentă fusese în sfârșit curățată, și 
Sara începu să tremure când ani de furie și ură de sine 
se revărsară din ea ca un torent. Multă vreme își ascunse 
faţa în umărul lui, respirând în înghiţituri mari și ne- 
regulate. Nici chiar faţă de sine însăşi nu recunoscuse 
cât de mult își ura rana, sau cum se dispreţuise pentru 
clipa de neglijenţă care-i ucisese calul și făcuse din ea 
aproape o infirmă. 

Când se mai potoli, putu să observe detalii frivole 
precum mirosul de santal al săpunului folosit de Mikahl 
ori țesătura mai aspră a broderiei caftanului lipită 
de fruntea ei. Treptat lumea i se întoarse la normal, 
deși știa că fusese schimbată pentru totdeauna, și în 
mai bine. 

Era greu de crezut că în urmă cu doar câteva săptă- 
mâni considerase că proximitatea lui Ross era un con- 
fort, iar a lui Peregrine era neliniștitoare. Prinţul străin, 
misterios și neliniştitor se transformase în Mikahl, soţul 
ei, și în braţele lui găsea acum alinare. 


capitolul 16 


Când Sara își regăsi stăpânirea de sine, se rezemă de 
perne, întrebându-l ironic: 

- Ai licenţă de practicare a chirurgiei pe suflet? 

-Nu am diplomă, dar am acumulat o anumită expe- 
rienţă practică. Te simţi mai bine sau mai rău după ce 
te-ai văzut prin ochii mei? 

- Mai bine. Pentru o clipă m-am văzut cum mă vezi 
tu, și eram frumoasă. N-a durat mult - dar nu mă voi 
mai simți niciodată atât de urâtă sau infirmă. Se strâm- 
bă. Cred că ţi se pare prostește să fiu atât de supărată 
pentru nişte cicatrice care nici măcar nu sunt vizibile. 

- Ah, dar cicatricele nu sunt decât suprafaţa unui rău 
foarte adânc. Ele reprezintă anii de durere în care te-ai 
forțat să înveţi să umbli, când ar fi fost mult mai uşor 
să rămâi o invalidă, și durerea ocazională pe care o vei 
simţi pentru tot restul vieţii. Își puse mâna cu hotărâre 
pe coapsa ei dreaptă. Cicatricele sunt, de asemenea, un 
simbol al pierderii - pierderea celui cu care ai vrut să te 
măriţi, pierderea călăritului, a dansului, a libertăţii fizi- 
ce pe care tinerii sănătoşi n-o pun niciodată sub semnul 
întrebării. li strânse cu blândeţe piciorul. Şi poate că 
sunt și un simbol al faptului că nu poţi trăi întotdeauna 
la nivelul propriilor standarde atât de înalte? Ai făcut o 
greșeală. li luă mâna şi o acoperi cu pătura până la brâu. 
Toţi facem greșeli. Învață să accepţi asta. 

Uluită de intuiţia lui, Sara abia reuși să îngaime: 

- De unde ştii aceste lucruri? E o vrăjitorie la mijloc? 

- Câtuşi de puţin, ridică el din umeri. Li privesc pe 
oameni. Încerc să-i înțeleg. E o abilitate folositoare. 

- E o abilitate stranie, observă Sara, privindu-l cu o 
curiozitate amestecată cu admiraţie. Te înţelegi și pe 
tine la fel de profund? 

- Probabil că nu, răspunse el surprins. Cunoaşterea 
de sine are o valoare practică mai mică. 

- Eşti incredibil, râse ea. 

- Nu chiar. Sunt pur și simplu așa cum m-a modelat 
trecutul meu. Însă nimeni altcineva nu are un asemenea 
trecut. Își mişcă degetele încet pe braţul ei gol, într-o 
mângâiere blândă, neamenințătoare. Ţi-au fost de ajuns 
prelegerile și demonstrațiile pentru noaptea asta? 

- De fapt, ideile tale mi se par foarte interesante. Pre- 
supun că pentru cineva dintr-o societate diferită este 
mai limpede. Ai dreptate că noi, englezii, nu ne simţim 
întotdeauna bine în pielea noastră. 

Cu toate acestea, Sara descoperi că n-o deranja 
să-și expună sânii goi, poate datorită admiraţiei calde 
din ochii lui Mikahl. 

Era încă îmbrăcat în caftan, probabil pentru că nu 
voia s-o alarmeze cu priveliștea unui nud masculin vi- 
guros. Dar acum ideea i se părea mult mai puţin alar- 
mantă decât înainte. Își aţinti ochii pe cârlionţii negri 
vizibili la gulerul lui. 

- N-am văzut niciodată un bărbat gol, mărturisi ea. 

-Asta poate fi remediat oricând vrei, spuse el cu 
un zâmbet. 

Sara roși puţin, preferând să păstreze discuţia abstrac- 
tă, cel puţin pe moment. 

- Atitudinile față de sex sunt foarte diferite în alte 
ţări? 

Mikahl îşi rezemă capul de mâna stângă și o privi pe 
sub gene. 

- Peste tot se recunoaște că relaţiile dintre bărbaţi și 
femei implică atât putere, cât şi pericol. Deseori dorinţa 
este condamnată, dar nu totdeauna. Obiceiurile sexuale 
diferă enorm. 

Vârful degetelor lui coborâră de-a lungul gâtului ei, 
apoi trecură peste vârful sânilor. Deşi Sara era interesată 
să-l asculte, se trezi distrasă de plăcerea ce începea să 
vibreze în ea. 

Mikahl continuă pe un ton calm: 

- Există un paradox interesant între Orient şi Occi- 
dent. În ţara ta, femeile au mai multă libertate, așa că 
trebuie să înveţe să-și apere virtutea. În multe ţări orien- 
tale, femeile sunt practic prizoniere, izolate de toţi băr- 
baţii în afară de soţii lor. În mod curios, asta le permite 
în mai mare măsură să fie senzuale. De exemplu... cu 
degetul mijlociu desenă lent cercuri în jurul sânului ei 
stâng, fără să atingă vreodată sfârcul. În timp ce primii 
preoţi creştini afirmau că abstinenţa sexuală este calea 
spre Rai, maeștrii taoiști din China susțineau că natura 
este energie în mișcare constantă. Funcţionează două 
principii complementare: energia activă, yang, şi energia 
receptivă, yin. Yang și yin se aplică în toate binoamele: 
vară și iarnă, soare și lună, masculin și feminin. Când 

energiile sunt în echilibru, viaţa e sănătoasă și armoni- 
oasă. Prin urmare, pentru un taoist, sexul este o cale 
către armonia spirituală. Nu se poate spune că bărbatul 
ia şi femeia dă - ei îşi împart energiile în căutarea unui 
echilibru reciproc. 

Sfârcul Sarei se întări, tânjind să fie atins direct. Gân- 
dindu-se că era imposibil să se decidă ce era mai erotic, 
vocea lui bogată şi profundă sau degetele lui dibace, 
îl întrebă: 

- Presupun că bărbaţii sunt yang şi femeile yin? 

- Excelent! Ai mintea unui filozof, o lăudă el trans- 
ferându-şi atenția asupra celuilalt sân. Deși nu este 
chiar atât de simplu. Chiar și cel mai agresiv bărbat are 
o componentă yin, şi chiar și cea mai pasivă femeie 
are nişte yang. 

Devenea dificil să se concentreze asupra ideilor, dar 
Sara făcu tot posibilul. 

- Tu trebuie să fii foarte yang, zise ea, aproape fără 
suflare. Cu siguranţă ești foarte masculin. 

- lar tu, mătăsoasă Sara, ești foarte yin - întru totul 
feminină și dezirabilă. 

li acoperi sânul cu mâna, apăsarea blândă excitând-o 
la culme. Apoi, cu privirea fixată în ochii ei, se aplecă 
şi o sărută. 

Avea gura yang, agresivă şi poruncitoare, iar a ei era 
yin, receptivă şi doritoare. Simţind acea dorință nemăr- 
ginită să se supună pe care săruturile lui i-o provocau 
întotdeauna, Sara se predă cu bucurie senzaţiei. 

Apoi, când sărutul se prelungi, energia ei începu să 
se transforme. Deveni mai yang, dorindu-și mai mult 
de la el, dorind să exploreze adâncimile gurii lui, aşa 
cum le explorase el pe ale ei. În timp ce ea devenea mai 
hotărâtă, se schimbă și el, devenind mai ospitalier şi re- 
ceptiv. Sara descoperi noi plăceri suscitate de faptul că 
dădea și primea în același timp. 

Ameţită de dorinţă şi de lipsa aerului, în cele din 
urmă trebui să se desprindă din sărut. Cu buzele la doi 
centimetri de ale lui, murmură: 

- Ce... ce altceva mai spun maeştrii taoişti? 

- O mulţime de lucruri, replică el distras. 

Hotărât să abandoneze teoria şi să se concentreze 
asupra practicii, Peregrine îşi coborî buzele pe sânul 
ei. Întărirea instantanee a sfârcului îl făcu să-și piardă 
tot interesul pentru filozofie, astfel că o vreme se aban- 
donă satisfacţiei de a-i gusta sânii delicioşi. Acum 
că erau căsătoriţi şi că Sara nu se mai temea de el, îi 
răspunse fără rezerve, şi focul ei inocent era cel mai 
puternic afrodiziac pe care-l cunoscuse. 

Peregrine se apropie periculos de punctul fără întoar- 
cere fără să-şi dea seama. Cu trupul pulsându-i nebu- 
nește, își desfăcu stângaci cordonul caftanului fără să-şi 
dea seama cât era de aproape de un dezastru. Abia reuși 
să-și adune ultimele fărâme de control şi să se tragă la 
o parte. 

La naiba, știuse că va fi dificil să se stăpânească, dar 
era mult mai rău decât se așteptase. Sara nu i-ar fi răs- 
puns atât de neinhibată dacă nu ar fi avut încredere în 
el, însă iată că era pe punctul de a repeta experienţa 
teribilă de dinaintea nunţii. Cum era posibil să aibă un 
asemenea efect asupra lui? Înjurând încet în kafiri, în- 
chise ochii și porunci inimii ce-i bubuia în piept să-și 
încetinească ritmul. 

Decizând că se impunea să revină la discuţiile intelec- 
tuale, deschise ochii şi-i oferi Sarei un zâmbet. 

- Sexul omenesc este o reflectare a echilibrului 
cosmic, ca o împerechere între pământ şi cer. Când 
bărbaţii și femeile își unesc trupurile, îndeplinesc o da- 
torie spirituală. Maeștrii taoişti au scris o mulțime de 
cărți pe subiectul atingerii echilibrului. 

- Cărţile astea trebuie să fi fost foarte apreciate, 
remarcă ea. 

- Foarte. 

Atras inexorabil de pielea ei mătăsoasă, o dezveli și-i 
mângâie curba subtilă a abdomenului. Cu siguranță era 
în regulă să o atingă atâta vreme cât îşi amintea că tre- 
buie să se oprească... 

-Chinezii ţin foarte mult la imaginile poetice, deși 
mulţi dintre termenii lor sună amuzant în traducere. 

Îşi puse o mână peste triunghiul de păr moale și 
blond de la împreunarea coapselor ei, şi-i simţi pulsul 
în palmă. 

- Organele feminine, de pildă, aveau nume precum 
Floarea deschisă de bujor și Lotusul de aur. Îşi plimbă 
degetele prin cârlionţii fini până la faldurile umede de 
piele, acut de sensibile. Despicătura de cinabru. 

- A-h-h-h... Ochii Sarei se deschiseră brusc. Mi-a... 
mi-a plăcut întotdeauna poezia. 

- Atunci vei fi interesată să afli că acesta - îi localiză 
mugurele cel mai sensibil și începu să-l mângâie încet - 
se numeşte Terasa nestemată. Este vital, deoarece maeș- 
trii taoiști credeau că energia yin a unei femei ajunge la 
maximum dacă şi ea este satisfăcută de împerechere. 

Sara gemu și se arcui sub atingerea lui. 

- Cum... cum se numeşte organul masculin? 

- În diverse moduri. Vârful viguros. Ciuperca umfla- 
tă. Tulpina de coral. Îşi scormoni mintea, ştiind că mai 
erau mulți alți termeni, dar îi era dificil să și-i aminteas- 
că sau să-i traducă în aceste condiţii. Lujerul de jad. 

Ultima sintagmă pătrunse o clipă prin ceața senzuală 
din mintea Sarei. Se încruntă. 

- Dar jadul e verde, asta sună ciudat. Celelalte nume 
îmi plac mai mult. 

Peregrine chicoti. 

- Jadul are multe nuanţe, inclusiv alb, crem şi maro- 
niu. Sigur nu se refereau la cel verde. 

Sara se simţea din ce în ce mai yang, dar chiar şi așa 
fu surprinsă să se descopere întinzându-și mâna către 
cordonul caftanului lui. 

- Lecţia nu e prea eficientă fără o demonstraţie. 

li dezlegă cordonul, apoi despărți pulpanele de ca- 
tifea și-și plimbă mâinile peste pieptul lui. Părul negru 
şi creţ îi gâdilă palmele cu asprimea lui delicioasă. Dez- 
mierdându-i torsul, se delectă cu tăria mușchilor. 

Părul aspru se îndesi în timp ce cobora, până ajunse 
la Tulpina de coral și o prinse între palme. Carnea lui 
era netedă ca jadul și foarte caldă, tare, însă cu o elasti- 
citate subtilă. 

Când îl strânse cu blândețe, Mikahl gemu şi se mișcă 
în mâna ei. Sara fu încântată să descopere că-l putea 
afecta tot atât de puternic cum o afecta el pe ea, așa că 
îl strânse mai mult, făcându-l să se cutremure străbătut 
de un fior. 

Mikahl se rostogoli pe spate, astfel că nu se mai atin- 
geau. Cu pieptul fremătând, soțul ei rosti tăios: 

- E vremea să încheiem lecţia, dulce Sara, căci am 
ajuns la limitele stăpânirii de sine. 

Își ţinea cuvântul, dar oare asta își dorea Sara? Dân- 
du-și seama că nerăbdarea ei de mai înainte se topise ca 
ceața din zori, îi spuse: 

-Nu te stăpâni. 

Își atinse cu limba buza de sus. Mikahl îi studie expre- 
sia pentru un moment lung. 

- Atunci hai să ne întoarcem la Terasa nestemată. 
Se răsuci pe o parte şi îşi reluă mângâierile intime, spu- 
nând cu vocea întretăiată: O femeie este o sursă nesfâr- 
şită de yin, şi asta îi creşte puterea. 

Atingerea lui expertă îi produse valuri de plăcere atât 
de intensă, că Sara se întrebă dacă avea să se dizolve. 
Dar nu asta voia, căci Mikahl se ţinea la o parte, dându-i 
fără să o lase să-i dea și ea în schimb. Se întinse spre el 
şi murmură: 

-Nu ar fi mai armonios să unim yinul cu yangul? 

O opri înainte să apuce să-l atingă, un strat de sudoa- 
re acoperindur-i faţa și gâtul. Extrem de serios, îi spuse: 

- Sara, nu crede că trebuie să faci asta de dragul 
meu. 

-Nu o fac, zise ea, apucându-l de umeri şi prăbușin- 
du-se laolaltă cu el pe perne. Pur şi simplu teologia taois- 
tă mi se pare mai interesantă decât abstinenţa hindusă. 

- Ah, Sara, Sara... șopti el. 

Cuvintele încetară când o sărută, cu gura larg deschi- 
să peste a ei. Despărțindu-i picioarele, se plasă între ele, 
apoi intră încet. 

Sara, incapabilă să uite complet experienţa anterioa- 
ră, se încordă în primul moment de invazie. Dar de data 
aceasta nu mai simţi nici o durere. Nu simţi în schimb 
decât împlinire. 

Fermecată, îşi roti șoldurile către el, savurând senzaţi- 
ile noi și minunate de frecare în tunelul umed. 

- Eşti o practicantă înnăscută a filozofiei taoiste, râse 
el, dar va dura mai mult dacă încetinești și te mişti în 
tandem cu mine. 

Făcu după cum îi sugerase el și descoperi că ritmul 
de împingere şi răspuns continua firesc, de la sine. 
În grădină fusese înspăimântată și copleșită de puterea 
lui, dar acum era diferit, căci își împărțeau energiile, 
iar combinarea celor două puteri năștea o bucurie 
de neimaginat. 

Caftanul de catifea neagră căzu, învăluindu-i ca un 
cocon moale de umbre. Sara își înfășură strâns bra- 
tele în jurul taliei lui, gustându-i pielea sărată a umă- 
rului, simțindu-i muşchii tari de pe coapse și fese, 
uimită de contrastul dintre sudoarea alunecoasă și 
asprimea neaşteptată. 

Și apoi orice gând i se dezintegră într-un vârtej de 
cerere și răsplată. Când Sara ţipă, Mikahl se avântă în ea 
pentru ultima oară, propriul lui corp zbătându-se într-o 
convulsie deasupra ei. lar în momentul final, cutremu- 
rător, Sara găsi pentru o clipă armonia maeștrilor. 


Sara adormi lin în braţele soţului ei, cu trupul înlăn- 
ţuit în jurul lui. Caftanul care o învelea reprezenta o 
sursă suficientă de căldură în noaptea nu foarte rece. 

Nu era sigură cât de mult dormise. Două sau trei ore, 
poate. Când se apropie plutind de trezie, lămpile ardeau 
încă, umplând camera cu o lumină dulce. Pe fereastră, 
cerul nopţii era încă negru ca într-o peşteră. 

Somnoroasă, se gândi ce intimitate delicioasă îi pro- 
curase somnul la adăpostul caftanului lui Mikahl. Poate 
că un prinţ arab și prinţesa lui dormeau așa unul lângă 
altul sub cerul presărat de stele al deșertului? Probabil 
că nu, dar era o fantezie plăcută. 

Își schimbă puţin poziţia, și ochii lui se deschiseră 
la doar câţiva centimetri distanță. Extrem de curajoasă, 
Sara își coborî mâna de-a lungul trunchiului lui, curioa- 
să de ce avea să găsească. 

Zâmbind leneș, Mikahl zise: 

-Deşi esența yin a unei femei este inepuizabilă, 
nu se poate spune acelaşi lucru despre esența yang 
masculină. 

Sara chicoti, intrigată de felul cum trupul lui se 
schimba la atingerea ei. 

-Poate că nu inepuizabilă, dar cred că nu deja 
epuizată? 

Mikahl râse. 

- Multe religii orientale cred în reîncarnare - un su- 
flet care trăieşte multe vieți. Dacă e așa, atunci tu poate 
că ţi-ai petrecut o viață sau două pe post de curtezană. 

- Nar trebui să fac asta? întrebă ea oprindu-se. 

- A fost un compliment, dulcea mea Sara, zise el repe- 
de. Continuă, te rog. 

Sara îi zâmbi jucăușă. 

- Ai vrut să mă înveți să-ți iubesc trupul, şi mi se pare 
foarte ușor s-o fac. Încântată de ideea care tocmai îi tre- 
cuse prin minte, se propti într-un cot. Din moment ce 
tu mi-ai văzut corpul mai devreme, acum pretind același 
privilegiu. 

O schimbare de nedefinit apăru la el, o retragere 
subtilă fără să-și mişte măcar un mușchi. Întrebându-se 
dacă-şi imagina reacția, Sara îl privi întrebătoare. 

-Aşa e cinstit, zise el cu o neutralitate absolută 
în glas. 

Sara se gândi să renunțe, dar pentru că-i dăduse 
deja permisiunea, nu putea rezista şansei de a-l vedea 
cu totul. Mikahl era culcat pe o parte, astfel că îi trase 
caftanul de pe braţ, apoi îl împinse în spate până când 
rămase gol în faţa ei. 

Constată surprinsă că pielea lui era aproape la fel de 
deschisă ca a ei. Pentru că avea mâinile și faţa puternic 
bronzate, își închipuise că aceasta era coloraţia lui natu- 
rală, dar pielea lui albă contrasta vizibil cu părul negru 
de pe piept și de pe abdomenul plat. 

Sara îl mângâie cu tandreţe, apoi îi atinse urma ro- 
tundă de pe umăr. 

- Asta e o vânătaie ciudată. 

- Tu ai făcut-o, vulpiţa mea, chicoti el. 

- Eu? 

Amintindu-și cu cât abandon se purtase, cât de frene- 
tic îşi mișcase gura și mâinile, roși. Ca să-şi acopere jena, 
îşi trecu o mână pe braţul lui musculos, gândindu-se că 
avea forma fizică și proporţiile perfecte pe care sculpto- 
rii greci le imortalizaseră în marmură. Dar el era mult 
mai frumos, căci avea căldura suplă a vieţii. 

Își opri mâna pe șoldul lui, unde văzu o urmă decolo- 
rată şi ascuţită, ce semăna cu un W sau M , mai degrabă 
tatuaj decât cicatrice. Curioasă, îi trasă conturul. 

Mușchii lui se încordară rigizi sub degetele ei. Sara îl 
scrută, întrebându-se ce nu era în regulă. Nu-i venea să 
creadă că suferea de timiditate sau de modestie excesivă. 

Mikahl nu zise nimic, o privi doar cu prudenţa unui 
animal prins în capcană. 

Începând să se simtă inconfortabil, Sara îşi plimbă 
mâna peste umărul lui și de-a lungul coastelor. Degetele 
dădură peste o textură neașteptată. Unde pielea ar fi 
trebuit să fie netedă, peste muşchi și os, era aspră. 

Se încruntă, amintindu-și că observase vag același 
lucru în timp ce făceau dragoste. Se ridică în șezut și-l 
trase să stea culcat pe burtă. Soţul ei cooperă pasiv. 

Se aplecă să investigheze mai atent şi dintr-odată 
şocul o făcu să încremenească. Spinarea lui Mikahl era 
o tapiţerie de cicatrice încrucişate, câteva atât de fine că 
erau aproape invizibile, iar altele lungi, cu creste urâte 
de ţesut noduros. 

- Doamne sfinte, șopti ea, ştiind că asemenea urme 
nu puteau fi lăsate decât de biciuiri feroce, aproape uci- 
gătoare. Se uită în jos la chipul lui şi văzu că o privea cu 
ochii aproape închiși, ce nu trădau nici o expresie. 

Intuitiv ştiu că aceste cicatrice erau la fel de traumati- 
ce pentru el cum erau ale ei pentru ea. 

- Ce... ce ţi s-a întâmplat? 

- Am fost sclav, zise el fără vreo inflexiune în glas. 

Sara înghiţi în sec și privirea i se întoarse la cicatrice. 

- Presupun că supunerea n-a fost punctul tău forte. 

- Nu. 

Silaba plată era ca un zid de granit. 

Pusă faţă în faţă cu realitatea trecutului dureros al so- 
tului ei, Sara simţi nevoia să plângă pentru a doua oară 

în noaptea aceea. Nu era decât un răspuns posibil, şi i-l 
oferi cu toată iubirea crescândă din inima ei. 

Aplecându-se, sărută urma cea mai adâncă. Țesutul 
cicatrizat era aspru sub buzele ei. 

- Poate că pentru o vreme cineva a pus stăpânire pe 
trupul tău, șopti ea, mișcându-și mâinile şi gura cu tan- 
dreţe peste liniile obscene care-i stricau perfecțiunea sta- 
tuară. Dar nu pot să cred că spiritul tău a fost vreodată 
altfel decât liber. 

Peregrine se cutremură. Apoi se răsuci pe spate şi o 
trase către el într-un sărut disperat. Nu era nimic jucăuș 
sau erotic în îmbrăţișarea lui. Era o pledoarie disperată 
pentru uitare, o dorinţă să înece un trecut înfiorător. 

Înainte de seara aceasta, Sara ar fi fost îngrozită de 
puterea lui masculină, dar descoperise multe în ulti- 
mele câteva ore. Când înfruntase durerea propriilor ei 
cicatrice, Mikahl o alinase cu tandreţe. Acum, dacă asta 
dorea el, putea să-l aline la rândul ei cu pasiune. 

Sarcina se dovedi ușoară, căci deși Mikahl era pier- 
dut în negurile sufletului său, nu se folosi de ea cu ego- 
ism orb. Mai devreme o inițiase cu mângâieri blânde; 
acum, mâinile și gura lui o cuceriră cu forța copleșitoare 
a lavei topite. 

Sara îi răspunse cu toată dragostea, și era gata, mai 
mult decât gata, când se rostogoli deasupra ei și se scu- 
fundă în ea. Era un sex primitiv, sălbatic, în umbra unui 
vulcan. Sara îi întâmpină fiecare avântare cu o împin- 
gere pe măsură. Într-o uniune violentă, fără cuvinte, își 
înfășură picioarele în jurul lui, dorind să-i înapoieze o 
parte din ce-i dăruise el. 

O asemenea pasiune turbată nu putea ţine mult, și 
Mikahl ajunse repede la punctul culminant. Geamă- 
tul lui profund, din adâncul inimii, o trase și pe ea în 
realitatea cutremurătoare a flăcării care-i mistuia pe 
amândoi. Finalul o găsi tremurând amorţită, cu pieptul 
fremătând, abia capabilă să respire. 

Tot fără să vorbească, Mikahl se răsuci într-o parte şi 
o trase în braţe, îngropându-și faţa în părul ei. De data 
asta când adormiră, amândoi erau epuizați. 


+ 

În zori, când deschise ochii, Peregrine descoperi că 
era culcat cu capul pe sânul moale al soţiei lui și cu bra- 
tele în jurul ei. Lămpile arseseră toată noaptea, iar acum 
se stinseseră. Sara dormea încă, inima îi bătea încet și 
regulat sub urechea lui. Rămase nemișcat, nevoind s-o 
deranjeze, pentru că avea nevoie să chibzuiască la ce se 
întâmplase în noaptea trecută. 

În ce naiba se băgase? Mânat de dorinţă și de simţul 
obligaţiei, se însurase cu ea fără să se gândească măcar o 
clipă la consecințe. 

Presupusese vag că viaţa de bărbat însurat semăna cu 
aceea pe care o avusese în timpul uneia dintre aventurile 
lui scurte, dar intense. Întotdeauna subordonase sexul 
afacerilor; când era convenabil îşi permitea curtezane de 
mare clasă care ştiau că nu era bine să pună întrebări. 
De-a lungul anilor, nu fuseseră decât puţine femei spe- 
ciale pe care le vizita regulat când trecea prin orașele lor. 
Aştepta cu plăcere să le întâlnească, pentru a fi cu ele 
atât în pat, cât și în afara lui, şi se gândise că însurătoa- 
rea va fi foarte asemănătoare: amuzantă, satisfăcătoare 
fizic şi fără complicaţii. 

În loc de asta, căsnicia părea să însemne o dezvelire 
reciprocă a măștilor și o revelare a unei vulnerabilităţi 
şocante. Când descoperise durerea ascunsă a Sarei din 
cauza vechiului ei accident, i se păruse firesc să o aline. 
Însă într-un mod misterios, alinând-o pe ea își slăbise 
propriile mecanisme de apărare. 

Spinarea lui plină de cicatrice era o medalie perversă 
de onoare, o amintire de neşters a suferinţei îndurate şi 
a răzbunării pe care urma s-o ducă la capăt. Singura cale 
de a-şi ascunde spinarea desfigurată ar fi fost să se limi- 
teze la împreunări furișe, în care amândoi să fie aproape 
complet îmbrăcaţi, însă nu avusese niciodată intenţia să 
facă așa ceva. 

Dar având în vedere că era inevitabil ca soția lui 
să-i descopere cicatricele, de ce fusese atât de profund 
tulburat? 

Pentru că de obicei știa ce voia, rareori pierdea tim- 
pul analizându-și propriile motive, dar acum își cercetă 

adâncurile minții, încercând să descopere de ce reacțio- 
nase cu asemenea violență. 

Își dădu seama că tandrețea ei atinsese o coardă în- 
gropată de mult. Băiatul ce fusese biciuit cu atâția ani 
în urmă ar fi fost recunoscător pentru un gest de bună- 
tate, dar nu primise nici unul. Blândeţea Sarei eliberase 
nefericirea acelui copil şi Peregrine, bărbatul adult, 
se răzvrătise cu o forță înspăimântătoare. 

Ca un cutremur de pământ, fusese o experienţă inte- 
resantă, dar nu voia să o repete. 

Se rezemă într-un cot și își contemplă soţia. Părea ab- 
surd de tânără şi nevinovată, cu părul auriu răsfirat pe 
pernă ca un mănunchi de raze de soare. Însă în trupul 
ei zvelt era o femeie cu inimă de leu, cu rezistenţa și 
compasiunea necesare pentru a răspunde cererilor lui 
furioase, deși era aproape o virgină. 

Poate că ar fi trebuit să-i fie ruşine că o exploatase 
astfel, dar nu putuse să nu observe că Sara îi răspunse- 
se cu dorinţă. Tandreţea ei atinsese şi înmuiase ceva în 
adâncul lui. 

Și asta era periculos, pentru că nu-și putea permi- 
te să se înmoaie. În viitor trebuia să-și ţină garda ridi- 
cată, să o păstreze pe Sara la distanţă, ca să nu mai poată 
să i se vâre iar pe sub piele. Însă nu avea să fie prea di- 
ficil. Riscurile nu erau chiar atât de mari încât să nu-şi 
permită să savureze căldura ei dulce. 

Cu hotărârea luată, se aplecă şi o sărută ușor. Gene- 
le Sarei fluturară somnoros și tânăra femeie îi oferi un 
zâmbet strălucitor. 

- Bună dimineaţa, soţul meu. 

- Bună dimineaţa, soţia mea, îi răspunse el mângâin- 
du-i părul de pe tâmplă. 

Se întrebă ce să-i spună dacă-l întreba despre perioada 
lui de sclavie. Deşi prefera să nu o mintă, nu putea să-i 
dezvăluie un adevăr ce ar fi putut distruge intimitatea 
din ce în ce mai mare dintre ei. Unele lucruri era mai 
bine să rămână ascunse în întunericul de unde veneau. 

Tulburători, ochii ei adânci de sibilă păreau să vadă 
şi să cântărească întrebările lui lăuntrice. Avu senzaţia 

absurdă că Sara judecase și decisese că tăcerea era mai 
bună decât minciunile. 

- Hai să păstrăm cealaltă cameră ca salonaș, murmu- 
ră ea, tachinându-l. M-am hotărât că împărțitul patului 
e mult mai plăcut decât dormitul de una singură. 

- Sunt de acord. 

Se culcă la loc şi o trase peste el pentru un sărut mai 
serios. Când îmbrăţişarea începu să se transforme într-o 
nouă sesiune de echilibrare a energiilor, știu că era un 
om norocos să aibă o soție destul de deşteaptă să ştie că 
anumite lucruri nu o priveau. 


Charles Weldon avea mai multe birouri, dar zilele 
acelea își petrecea timpul mai ales la compania de cale 
ferată L&S. Ca director executiv, trebuia să ia decizii în 
legătură cu toate aspectele, de la finanţe până la proiec- 
tarea vagoanelor ce se construiau în Yorkshire. 

Secretarul învățase să-l aştepte în fiecare dimineaţă 
cu un ceainic pregătit şi un ziar. În timp ce-și bea ceaiul, 
Weldon parcurgea titlurile, ca să vadă ce se mai întâmpla 
prin lume. De obicei sărea peste anunţurile mondene, 
dar în dimineaţa aceea privirea îi fu atrasă de cuvântul 
„Haddonfield“, așa că se opri să citească. Lady Sara 
St. James, fiica ducelui de Haddonfield, se măritase cu 
trei zile înainte cu prinţul Peregrine de Kafiristan. 

Weldon făcu o grimasă. Nu pierduseră vremea. Se în- 
trebă dacă nu cumva căţeaua tâmpită era gravidă. 

Cei doi ar fi trebuit să se bucure de luna de mie- 
re, căci timpul petrecut împreună urma să fie limitat. 
Punând ziarul la o parte, își răsfoi corespondența de 
dimineață. 

Era deja amiază când secretarul lui personal, Kane, îi 
aduse vestea cea proastă. Om taciturn de felul său, Kane 
se trânti neinvitat într-un scaun şi spuse laconic: 

- Necazuri. 

- Ce fel de necazuri? întrebă Weldon rezemându-se 
de spătarul scaunului de stejar. 

- Îţi aminteşti că m-ai trimis în Hampshire cu hârtiile 
pentru dreptul de trecere pe pământul fermierului ace- 
luia, Crawley, ca să le semneze? 


254 Mary Jo Putney 


- Bineînţeles, o să începem construcția acolo peste 
câteva zile. Şi acum încearcă să obțină mai mulţi bani? 
Mârlanul ar trebui să-și dea seama că are noroc să pri- 
mească atâta cât îi dăm. 

- Nu ştiu ce are în cap. Crawley şi familia lui au dis- 
părut, bagaje, animale, tot. Am vorbit cu niște vecini. 
Se pare că au întins-o acum câteva săptămâni. N-au spus 
unde se duc sau când se întorc. 

Weldon se strâmbă, analizând consecințele. 

- A vândut ferma altcuiva? 

- Nu pare s-o fi vândut. 

Weldon își muşcă buza de jos, gândindu-se că era 
ceva nefiresc în toată treaba asta. Era sigur că Crawley 
nu avea bani să înceapă o viaţă nouă altundeva. Poate că 
fermierul intrase în panică şi fugise? 

După un moment de gândire, ridică din umeri; dis- 
pariţia lui Crawley n-avea de ce să afecteze activitatea 
companiei sale. 

- Noi o să începem oricum să montăm şinele pe te- 
renul fermei. Crawley nu e primprejur să obiecteze, și 
nimeni altcineva nu va ști că n-am obţinut toate autori- 
zaţiile. Dacă vine înapoi, îl facem să semneze, deși poate 
că n-o să mai primească nici un sfanț pentru privilegiul 
de a face parte din ruta L&S. 

După plecarea lui Kane se întoarse la lucru. Fuga lașă 
a lui Crawley era o iritare minoră, nimic altceva. 


capitolul 17 


Mikahl plecă devreme la Londra să rezolve nişte 
afaceri, aşa că Sara dormi până târziu, după care se răs- 
făţă cu o baie lungă. Din moment ce Peregrine urma 
să fie plecat toată ziua, avea de gând să călărească până 
la Chapelgate și să ia prânzul cu vărul ei. După luna de 
miere care durase de fapt două săptămâni, sosise mo- 
mentul să-și amintească și de restul lumii. Pe seară, la 
întoarcerea lui Mikahl, urma să fie o plăcere să-i ureze 
bun-venit acasă. 

Sara știa că avea un zâmbet visător absurd pe chip, 
dar nu-i păsa. Era disperat de îndrăgostită, pasionat de 
îndrăgostită, și căsătoria era minunată. 

Recunoștea că nu știa o mulțime de lucruri despre 
soţul ei, şi el nu-i spusese niciodată că o iubea. Dar fap- 
tele erau mai importante decât cuvintele, şi acţiunile 
lui nu ar fi putut fi mai tandre sau mai drăgăstoase. 
Lui Mikahl îi plăcea să o atingă și o făcea cu o liberta- 
te rareori întâlnită la un englez. Cu toate că roşea oca- 
zional, Sara îi adora firea expansivă şi îi răspundea ca o 
floare deschizându-se sub razele soarelui. 

Deși ştia că fericirea ei din prezent nu putea continua 
pentru totdeauna, refuza să-și facă griji din cauza asta. 
Nu conta câtă durere ar fi putut să-i provoace în viitor 
căsnicia, aceste două săptămâni de dragoste meritau ori- 
ce preț. Oricum, o mai aşteptau săptămâni și luni de 
fericire, iar dacă avea noroc, ani mulți. 

După baie o chemă pe Jenny s-o ajute să se îmbrace. 
În timp ce camerista îi împletea părul, Sara o întrebă: 

- Acum că ai avut șansa să te instalezi, îţi mai place 
Sulgrave? 

- E nefiresc de liniștit în comparaţie cu Londra, re- 
marcă fata. Dar e frumos la țară, și ceilalți servitori sunt 
foarte drăguți. 

Sara zâmbi. 

- Ne vom întoarce la Londra peste câteva zile. Asta 
ar trebui să te salveze de căderea într-o plictiseală 
melancolică. 

- Foarte bine, Lady Sara, zise timidă Jenny, în timp ce 
degetele ei dibace îi înfășurau una dintre cosiţele împle- 
tite pe după urechea stângă. 

Sara privi chipul de spiriduș al tinerei şi nu se putu 
abţine să nu se gândească la trecutul sordid al fetei. Ani 
de zile la un bordel, îi spusese Mikahl. 

Fusese șocată de această idee; acum că înţelegea in- 
timitatea profundă a patului conjugal, era și mai șoca- 
tă. Gândul că nişte străini ar fi putut să violeze corpul 
cuiva, forțând ceea ce ar fi trebuit să fie sacru, era îngro- 
zitor. Dacă i s-ar fi întâmplat vreodată ceva lui Mikahl, 

Sara ştia că ea nu avea să mai fie niciodată în stare să 
aibă o asemenea intimitate cu un alt bărbat. 

Dintr-un impuls, o întrebă: 

- Jenny, cum ai putut supravieţui toţi anii aceia 
într-un bordel cu umorul și sănătatea mintală intacte? 

Fata tresări şi scăpă din mâini acele de păr pe umărul 
stăpânei și de acolo pe covor. Îngrozită de lipsa ei de 
tact, Sara se răsuci imediat pe scaun și spuse: 

- Jenny, iartă-mă, n-am avut dreptul să te întreb aşa 
ceva. Ţi-am spus când te-am angajat că nu este nevoie 
să vorbeşti niciodată despre trecutul tău. Te rog să-mi 
scuzi gafa. 

Camerista îngenunche pe podea să culeagă acele de 
păr. Când se îndreptă de spate, rosti cu o voce aproape 
normală: 

-Nu e chiar așa de rău încât să nu pot vorbi de asta, 
Lady Sara. Pur şi simplu am fost surprinsă că m-aţi 
întrebat. Cu mişcări precise, Jenny înfăşură cealaltă co- 
siță împletită peste urechea dreaptă a Sarei și o prinse 
la loc cu ace, după care continuă: Îmi închipui că am 
supravieţuit pentru că în East End viaţa e întotdeau- 
na grea. Dacă te aştepţi la ce e mai rău, nu eşti nici- 
odată dezamăgit, zise ea gânditoare. A fost rău când 
m-a vândut taică-meu la bordel, dar unor prietene 
din copilărie li s-au întâmplat lucruri și mai cumplite 
de-atât. Bordelul a fost cel mai greu de suportat pentru 
fetele care duseseră un trai decent. Câteva parcă şi-au 
pierdut minţile când și-au dat seama ce-o să le facă. 
Jenny se întunecă la față. Pereţii erau groși, dar tot se 
auzea prin ei. Sigur că multe erau acolo numai pentru 
o noapte, căci era o casă de fecioare. Alea dintre noi 
care am rămas mai mult timp - păi, până la urmă te 
obișnuieșşti aproape cu orice. 

- Ce e o casă de fecioare? întrebă Sara, având senzaţia 
oribilă că putea ghici. 

Fata se încruntă. 

- Asta nu e un subiect pentru urechile unei lady. 
Prințului n-o să-i placă că v-am zis lucruri dintr-astea. 

- Doamne sfinte, Jenny, cum este posibil ca poves- 
tea experienței tale să fie prea dură pentru urechile 

mele delicate? Sara simţi aceeași furie rece pe care 
o încercase descoperind că nişte copii de orfelinat erau 
abuzaţi de cei care ar fi trebuit să-i protejeze. Oricine 
s-a născut cu avere sau influenţă are obligaţia să le fo- 
losească pentru a-i ajuta pe alţii. Am fost foarte activă 
cu operele de caritate la Haddonfield şi am de gând să 
fac același lucru aici. Deşi n-am idee dacă pot face ceva 
în legătură cu ororile pe care le-ai suferit tu, dacă nu 
sunt la curent cu ele, nu voi putea nici măcar să încerc. 
Sara îi făcu semn cameristei să se așeze. Dacă suporţi 
să vorbeşti despre asta, aş vrea să ştiu. Şi atunci poate 
că o să pot interveni. 

După un moment de ezitare, Jenny se așeză și îi 
descrise pe scurt activităţile din casa doamnei Kent. 
Sara simţi că i se întoarce stomacul pe dos, însă ascul- 
tă cu hotărâre încrâncenată. În cele din urmă, excla- 
mă cu patos: 

- Ce fel de oameni pot să se comporte așa cu niște 
fete nevinovate? 

- Tot felul de bărbaţi, replică Jenny cu un zâmbet ci- 
nic. Pun pariu pe ultimul penny că unii dintre domnii 
ăia sclifosiți care vă sărută mâna la baluri sunt clienţi ai 
doamnei Kent. Fete, băieţi, orice vârstă şi combinaţii 
pentru care un bărbat e dispus să plătească. 

- Băieți? întrebă Sara, neînţelegând la ce se referea 
camerista. 

Jenny păru stânjenită. 

-Chiar nu vreţi să ştiţi asta, milady. Este cu totul 
nefiresc. 

Sara îşi strânse buzele. Să întoarcă spatele acelor orori 
ar fi însemnat să trădeze victimele nevinovate. 

- Spune-mi. 

Camerista se supuse, descriind în detaliu, fără 
ocolişuri, ce-i putea face un bărbat în toată firea unui 
băieţel. 

Sara își încleştă mâinile atât de strâns că își lăsă urme 
adânci în palme cu unghiile. Când tânăra termină 
de vorbit, spuse cu o voce încordată: 

- Cum se pot petrece asemenea ticăloșii în inima 
celui mai mare oraș din lume? 

Deşi cuvintele Sarei fuseseră mai degrabă pentru ea 
însăși, Jenny răspunse cu amărăciune: 

- Legile sunt făcute de cei puternici, Lady Sara. Câţi 
dintre ei se întâmplă să fie săraci? Ei sunt lupii, iar cei 
ca mine suntem oile. 

- Ai avut niște lecţii de viață foarte aspre, oftă Sara. 
Dar sunt câțiva oameni puternici cărora le pasă de cei 
mai puţin norocoşi. O să-i caut şi o să le cer ajutorul. 

Camerista păru neliniştită. 

- li veţi spune prinţului ce v-am zis? O să fie tare ner- 
vos pe mine. 

- Nu, n-o să-i spun, zise Sara cu un zâmbet strâmb. 
Oricum, nu cred că tu sau eu am putea spune ceva des- 
pre răutatea lumii care să-l surprindă. 

Și, ca majoritatea bărbaţilor, probabil accepta faptul 
că răul va fi întotdeauna prezent și că nu avea nici un 
sens să-ți pierzi vremea luptându-te cu el. Cine era ea, 
care fusese răsfăţată toată viața, să-l critice pe Mikahl 
că nu era scandalizat când trebuise să îndure atât de 
multe? Nu era deloc surprinzător că sensibilitatea lui 
se tocise. 

În timp ce Jenny îi termina toaleta, Sara se gândi 
la ceea ce aflase în dimineaţa aceea. Deși i-ar fi plăcut 
să-l întrebe pe Mikahl dacă se putea interveni pentru a 
închide casa doamnei Kent, nu voia să-i provoace furia 
împotriva lui Jenny. Mai bine să aștepte şi să afle mai 
multe despre subiect înainte să vorbească despre asta 
cu soțul ei. E 

Sara știa că nu putea salva lumea. Întotdeauna exis- 
taseră prostituate, și probabil aveau să fie întotdeauna. 
Dar violarea copiilor neajutoraţi nu era simplă prostitu- 
ţie. Era o nelegiuire înfiorătoare, şi Sara avea să facă tot 
ce putea s-o oprească. 


După ce se îmbrăcă, Sara cobori la parter. Majordo- 
mul îi auzi pașii şi ieși în hol. Gates lucra de multă vre- 
me la Haddonfield și ceruse permisiunea să o însoţească 
pe tânăra stăpână în noua ei casă. Cum Mikahl fusese 
de acord, Sara fusese recunoscătoare să-i accepte oferta. 

- Bună dimineaţa, milady, zise majordomul cu o ple- 
căciune adâncă. Bucătăreasa vrea să ştie la ce oră veţi 
servi cina în seara asta. 

- Probabil pe la opt, dar spune- să pregătească un fel 
care să poată fi reîncălzit, în caz că soțul meu se întoarce 
mai târziu decât a planificat. Sara își puse mănușile de 
călărie când ajunse pe treapta de jos. Ai făcut o treabă 
excelentă de la sosirea dumitale, Gates. Soţul meu mi-a 
zis chiar ieri că Sulgrave funcţionează ca un orologiu 
de calitate. 

Majordomul îi răspunse cu un zâmbet satisfăcut. 

- E o plăcere să vă fiu de folos. E o răsplată mică pen- 
tru ceea ce familia St. James şi prinţul Peregrine au făcut 
pentru mine. 

- Ai făcut la fel de mult pentru familia St. James pe 
cât am făcut noi pentru dumneata, dar ce-a făcut soţul 
meu? întrebă ea curioasă. De-abia l-ai cunoscut. 

-Mă gândesc că ştiţi cum stau lucrurile în rândul 
personalului, milady. Au fost multe discuţii despre 
prinţ între servitori când s-a anunţat că vă veţi căsători 
cu dânsul. Zâmbetul lui Gates deveni arogant. Cineva 
a aflat că este unul dintre acţionarii principali de la 
noua companie de cale ferată L&S. Mi-am zis că dacă 
această companie e destul de bună pentru prinţul cu 
care se va mărita Lady Sara, atunci e bună și pentru 
mine. Așa că mi-am investit economiile acolo. 

Sara se încruntă. 

- Soţul meu investeşte în multe afaceri și nu se aș- 
teaptă ca toate să aibă succes. Mă tulbură gândul că eco- 
nomiile dumitale ar putea fi în pericol dacă L&S nu 
merge bine. 

- Dar merge splendid, o asigură el. Valoarea acțiu- 
nilor pe care le-am cumpărat a crescut deja aproape 
cu jumătate. 

- Eu nu ştiu nimic despre finanţe, dar niște acţiuni 
care urcă atât de rapid pot să şi coboare la fel de ra- 
pid. Poate c-ar trebui să vinzi acum și să faci un pro- 
fit bunicel. 

- Vor urca şi mai mult, milady. Căile ferate sunt de 
viitor. Părea extrem de mulțumit de sine însuși. Când 

voi fi prea bătrân să lucrez, L&S îmi va cumpăra o căsu- 
tă într-un oraş de pe coasta de sud, unde vântul e mai 
blând cu oasele bătrâne. 

O slujnică intră în hol şi Gates își reluă imediat ati- 
tudinea impasibilă. Un servitor de rang mai înalt putea 
vorbi cu stăpâna lui cu o oarecare libertate, dar nicioda- 
tă în prezenţa inferiorilor săi. 

Sara se duse la grajduri, gândindu-se că ziua îi în- 
cepuse destul de ciudat. Dar buna dispoziţie îi reveni 
pe drumul spre Chapelgate. Călărea o iapă superbă de 
culoare roșcată, cu temperament blând, primită cadou 
de nuntă de la soţul ei, iar ziua era splendidă, anunțând 
apropierea toamnei. Deși lumea era plină de necazuri, 
viața ei nu putea fi mai bună de atât. 

Ross cobori treptele să o întâmpine când Sara se 
apropie de Chapelgate. 

- Fii binecuvântată, Sara. Ai ajuns tocmai la timp să 
mă salvezi din dilema dacă să arunc sau nu la gunoi tot 
capitolul pe care l-am terminat. 

Sara își dădu ochii peste cap cu o groază prefăcută. 

- Cum, vrei să lipseşti lumea de proza ta de aur? 

- Bănuiesc că e mai multă zgură decât aur în cazul 
acesta, 

Vărul ei își ridică braţele, iar Sara alunecă în ele, apoi 
înmână frâiele calului rândașului ce-o însoțise. 

Urcară treptele împreună, ţinându-se pe după talie. 

- Nici nu trebuie să te întreb ce părere ai despre căsă- 
torie - îți văd urme de smântână pe botic, pisoiule. 

- Căsătoria e minunată, încuviinţă ea râzând. 

- Nici un regret? se interesă el. 

-Nici un regret. Mikahl poate că e complicat şi mis- 
terios, dar nimeni nu m-ar putea trata mai bine decât o 
face el. 

- Lunile de miere nu durează o eternitate, oftă vă- 
rul ei. 

- Bineînţeles că nu, încuviinţă ea. Dar câţi oameni 
trăiesc două săptămâni de fericire perfectă? Indiferent 
ce se va întâmpla în viitor, asta îmi va rămâne în su- 
flet. li aruncă o privire şireată. Pentru că tu mi lai pre- 
zentat, te simţi responsabil dacă sunt sau nu fericită. 

Dar trebuie să încetezi să-ți mai faci griji - oricum ar 
fi, eu şi Mikahl va trebui să ne aranjăm viitorul. Dacă 
ajung să fiu nefericită, nu va fi vina ta. 

- Cuvinte înțelepte, dar imposibil de aplicat în prac- 
tică, o avertiză Ross deschizând ușa. Va trebui pur și 
simplu să rămâi fericită ca să mă scutești de vinovăţie. 

Sara intră în hol şi-şi scoase pălărioara cu voaletă. 

- Vom merge la Londra peste câteva zile. Începe 
micul sezon, și vreau să mă fudulesc cu splendidul 
meu soț. 

- Asta înseamnă că mama a reuşit să te convingă să 
participi la balul verișoarei Leticia? 

-Asta e o parte a motivului, recunoscu Sara, în- 
mânând pălăria şi cravaşa majordomului. N-am mai 
văzut-o pe Letty de un car de ani, dar având în vedere 
că o scoate în lume pe fiica ei, presupun c-ar trebui să 
fiu prezentă. Exact tipul de eveniment pe care-l urăsc. 
Foarte aglomerat, foarte zgomotos, foarte plictisitor, 
Zâmbi din nou. Mikahl spune că am mai mulţi veri 
decât oricare dintre cunoştinţele lui, dar e dispus să 
mă însoţească. În plus de asta, are şi el treburi în oraș, 
urmează să fie prezentat şi la Curte la insistenţele tatei, 
iar eu, pe lângă participarea la serate, vreau să cum- 
păr nişte mobilă pentru casă. Probabil vom sta vreo 
două săptămâni. Vii şi tu la balul lui Letty? Când Ross 
se cutremură în mod exagerat, Sara îi zise: Ce între- 
bare prostească. De parcă ar putea cineva să-i reziste 
mătușii Marguerite. 

-Mama tot bombăne că mă transform într-un 
pustnic şi că e datoria ei să mă târască în societate în 
mod regulat. Încep să cred că e timpul să mai fac o că- 
lătorie. Prima dată Constantinopol, apoi poate în jos 
prin Levant. 

Sara îşi stăpâni o grimasă. Explorarea părţilor celor 
mai sălbatice ale lumii era periculoasă. Dar înţelegea ne- 
voia vărului ei de a călători și nu ar fi încercat niciodată 
să-l oprească, aşa cum nu încercau nici părinţii lui. Toţi 
cei ce-l iubeau pe Ross știau că viaţa searbădă din Anglia 
Lar fi făcut să-şi piardă minţile. 

Prima dată Jenny, apoi Gate, acum Ross. În timp ce 
intra în salon, Sara își dădu seama că luna ei de miere 
se sfârșise. Poate că ea și Mikahl aveau să se simtă la fel 
de bine în intimitate în noaptea aceasta, ca în nopţile 
precedente, dar erau din nou parte a lumii. 


Peregrine își lăsă neglijent pălăria pe o masă când in- 
tră în biroul lui Slade, dar atitudinea lui relaxată era 
pură prefăcătorie. Înăuntru, vibra de nerăbdare. 

- Bună dimineaţa, Benjamin. Am fost încântat să 
aud că zarurile au fost aruncate. Cum a reacționat ora- 
şul la ştirea rafalei de procese care au lovit compania 
L&S ieri? 

- Acţiunile şi-au pierdut jumătate din valoare azi-di- 
mineaţă şi cad în continuare ca o piatră. Slade îşi îm- 
pinse scaunul în spate şi-şi înlănţui degetele peste burtă. 
Investitorii ar fi putut să fie calmi în legătură cu procesul 
de compensație, şi poate chiar și cu interdicția judiciară 
de a construi peste pământul lui Crawley. Dar acuzaţiile 
referitoare la hărţuirea proprietarilor de pământuri și 
uciderea lui Jimmy Crawley i-au îngrozit. Singurul lucru 
mai rău ar fi fost să existe destule dovezi ca Weldon să 
fie arestat imediat. 

- Splendid. Peregrine se așeză și-și încrucișă picioare- 
le mulțumit. Absolut splendid. 

- Asta e o atitudine complet nefirească pentru un om 
care tocmai a pierdut douăzeci de mii de lire sterline 
şi este pe punctul să piardă considerabil mai mult, se 
plânse Slade. 

- Satisfacţia pe care mi-o aduce e ieftină la preţul ăsta. 
Mai sunt și alte schimbări? 

- Am înţeles că Banca Hammersley era pe punctul 
de a-i împrumuta lui Weldon destui bani să plătească 
poliţele pe care le deţineţi acum dumneavoastră, dar cu 
necazul companiei de căi ferate, aș fi surprins să aflu că 
banca nu se retrage. Avocatul își țuguie gânditor buzele. 
Dacă vrea să evite insolvabilitatea, va trebui să meargă 
fie la un prieten, fie la cămătari. 


Mătase şi umbre 263 


- Sau poate că Weldon va șantaja pe cineva care a 
fost deosebit de indiscret într-unul din bordelurile lui, 
sugeră cinic Peregrine. 

- Ideea asta nu vă deranjează? întrebă Slade. Să vă 
gândiţi că un amărât ar putea fi crucificat din cau- 
za presiunii financiare pe care o exercitaţi asupra lui 
Weldon? 

- Un bărbat ar trebui să fie dispus să accepte con- 
secinţele faptelor lui, zise Peregrine neimpresionat. 
Numai un nemernic sau un ipocrit poate fi șantajat. 
Poate că zvârcolelile de moarte ale lui Weldon vor scoa- 
te la iveală încă vreo câţiva ticăloși de prin tufișuri. 

Avocatul se jucă absent cu stiloul. 

- L-aţi adus pe Weldon unde aţi vrut. l-aţi rupt logod- 
na și v-aţi însurat cu femeia care ar fi trebuit să fie soția 
lui, i-aţi distrus speranţele la un titlu, l-aţi împins la mar- 
ginea prăpastiei financiare. Dar v-aţi gândit la consecin- 
te dacă află că dumneavoastră sunteţi în spatele tuturor 
necazurilor lui? Poate fi un om foarte periculos. 

- Mă aştept să afle asta, zise amical Peregrine. Chiar 
vreau să afle. Răzbunarea n-ar fi atât de satisfăcătoare 
dacă ar fi oarbă. 

Avocatul își ridică brusc privirea. 

- Asta e o atitudine foarte egoistă. Dar dacă se răzbu- 
nă şi el pe Lady Sara? 

- Crezi că nu pot să-mi protejez soţia? replică prinţul 
pe un ton rece ca gheața. 

- Aveţi de gând s-o ţineţi prizonieră? Mai ales în Lon- 
dra, oricine poate fi vizat de un ţintaș bun cu o pușcă, îi 
atrase atenţia avocatul la fel de glacial. Puteţi s-o prote- 
jaţi fără ca ea să descopere o parte din adevăr, sau nu vă 
pasă dacă află de vrajba asta? Slade se încruntă. De fapt, 
a fost deja un pion fără știrea ei în jocul acesta letal. 
Chiar vă pasă dacă devine o victimă inocentă? 

- Mergi prea departe, Slade, se răsti Peregrine nervos, 
plesnindu-și palma de birou. Ce s-a întâmplat, te temi 
pentru propria piele? 

- Într-o oarecare măsură, recunoscu avocatul, refu- 
zând să se lase intimidat. Mi-am acoperit urmele cât de 
bine a fost posibil, lucrând printr-un lanţ de intermediari, 

dar un anchetator hotărât mă poate găsi. Şi prin mine, 
pe dumneavoastră. Slade își împinse scaunul și-și aruncă 
stiloul pe birou, unde ateriză cu un zăngănit uşor. M-aţi 
salvat de la dezastru în India, Alteță, și în schimb v-am 
servit după cele mai bune abilităţi ale mele. Dar sunt 
un om al legii, nu un soldat, și drept să vă spun nu simt 
deloc dorinţa să devin un martir pentru obsesia asta. 
Și ce spuneţi de ceilalți angajaţi ai dumneavoastră, cum 
ar fi Jenny Miller? Sau de prietenii dumneavoastră, ca 
Lord Ross Carlisle? Ori de tatăl soţiei dumneavoastră? 
li puteţi proteja pe toţi? 

Deși era furios, Peregrine nu putea nega adevărul cu- 
vintelor lui Slade. De prea mulți ani umblase singur, 
concentrându-se doar asupra propriei supraviețuiri. Dar 
de când sosise în Anglia, căzuse pradă unei pânze lipi- 
cioase de relații: prieteni, angajaţi, rude prin alianţă. 

Şi Sara. Dacă Weldon dorea să-l rănească, Sara era 
ţinta logică, pentru că ticălosul o ura deja pentru trăda- 
rea ei. Blânda Sara, care nu ştia decât vag de ce sunt în 
stare oamenii răi. 

Gândul la ce-ar fi putut face Weldon îi îngheță 
sângele în vene. Era timpul pentru o nouă schimbare 
de plan. 

- Găsește-mi vreo șase bărbați destoinici care să 
fie gărzi de corp. Foști soldaţi de preferință, oameni 
care să nu fie ușor de mituit. Le voi oferi destul ca să-mi 
fie loiali. 

Dar ăsta nu era decât un răspuns parţial. Slade avea 
dreptate, era imposibil s-o protejeze pe Sara pe deplin, 
în afară dea o ţine încuiată într-un turn, şi asta nu i-ar fi 
plăcut. lar dacă Weldon nu putea ajunge la Sara direct, 
ar fi putut să-i atace pe cei pe care-i iubea, căci rănind-o 
pe Sara l-ar fi rănit pe Peregrine. Erau prea mulți oa- 
meni implicaţi şi nu-i putea avertiza, întrucât tot planul 
lui trebuia să rămână secret. 

Cu un oftat, ajunse la concluzia inevitabilă. 

- Presupun că trebuie să termin jocul de-a şoarecele și 
pisica mai repede decât am plănuit. 

-Cu cât mai repede, cu atât mai bine, încuviință 


Slade. 

Preţ de câteva minute discutară alte afaceri, apoi 
Peregrine plecă. 

Slade petrecu multă vreme uitându-se afară pe fe- 
reastră, cu chipul întunecat de presimţiri negre. Nu-și 
putea reprima gândul că răzbunarea atent orchestrată 
de patronul său ar fi putut să sară de pe șine în fazele fi- 
nale. Peregrine poate se juca de-a șoarecele și pisica, dar 
Weldon era mai degrabă un şobolan decât un șoarece. 
Și un şobolan încolţit, fără să aibă nimic de pierdut, era 
o creatură extrem de periculoasă. 


capitolul 18 


Soţul verișoarei Leticia, Lord Sanford, era foarte bo- 
gat şi cu mare influenţă în partidul Whig, așa că balul 
de debut al fiicei lui mai mari era unul dintre evenimen- 
tele majore ale sezonului de toamnă. În timp ce aşteptau 
în caleașcă să fie lăsaţi în faţa conacului din Grosvenor 
Square, Sara îi zise şovăitoare soțului ei: 

- Charles Weldon probabil va fi aici în seara asta. 
E înrudit cu soţul lui Letty. 

- Aș fi uluit dacă n-ar fi, replică Mikahl, aruncând o 
privire la șirul de caleşti dinaintea și din urma lor. După 
câte am văzut, întreaga lume bună din Anglia fie se află 
înăuntru, fie așteaptă să intre. Se întoarse către Sara cu 
o expresie serioasă. Te va deranja să-l revezi? 

- Va trebui oricum până la urmă. Societatea londone- 
ză nu e atât de mare încât să poţi evita pe cineva. 

Sara începu să se joace cu evantaiul ei chinezesc, des- 
făcând paletele de baga şi apoi închizându-le imediat 
peste rochia ei de mătase verde. Il trădase pe Charles. 
Nu era o faptă cu care să se mândrească, deși nu putea 
să regrete sfârșitul primei sale logodne. 

- Prima dată va fi cel mai rău. 

- Te va ajuta dacă stau cu tine toată seara? întrebă el 
cu blândețe. 

-Nu e necesar. Charles are prea multă mândrie 
ca să facă o scenă. În plus, ştii că tata vrea să te prezinte 
câtorva dintre vechii lui prieteni. 

- Să-şi arate public aprobarea pentru ginerele său? 
zise Mikahl cu un zâmbet la colțurile buzelor. Eu mă 
gândeam că faptul că m-a prezentat reginei a avut grijă 
de asta. 

- Tata nu vrea să lase impresia că nu este de acord cu 
alegerea mea. E în joc onoarea familiei St. James. Sara îi 
aruncă o privire afectuoasă. A fost teribilă prezentarea? 
Nu mi-ai spus după aceea decât că nu l-ai pus într-o lu- 
mină proastă nici pe tata, nici pe tine. 

- A fost o experienţă interesantă, deși n-aş vrea s-o 
repet. Cred c-au fost cel puţin două sute de oameni 
în audienţă - m-am simţit ca o cămilă într-o caravană. 
Zâmbi. Ar fi o crimă de lezmajestate să afirm că, dacă aş 
fi întâlnit-o altundeva, aş fi zis că Victoria asta a voastră 
e o muiere cu ochi alunecoși? 

- Poate că e adevărat, dar pentru numele lui Dumne- 
zeu, să nu spui asta în faţa nimănui, chicoti Sara. Drina 
n-are decât douăzeci de ani și întotdeauna i-au plăcut 
bărbaţii arătoși. Cu oricare dintre verii ei germani se 
hotărăște să se mărite, este sigur că va fi chipeș. 

- Drina? 

-Asta este porecla ei din copilărie, de la Alexan- 
drina, explică Sara. A fost o surpriză când s-a hotărât 
să-și folosească al doilea prenume când a devenit regină. 
Dar Regina Victoria sună parcă mai bine decât Regina 
Alexandrina. 

- N-ai menţionat că o cunoști bine pe regină, remarcă 
Mikahl cu interes. 

- Când eram mică, o vizitam uneori la Kensington 
Palace. Eram de viţă suficient de nobilă ca să fiu con- 
siderată o tovarăşă de joacă potrivită pentru o prinţesă 
regală. Sara oftă. Deşi sunt cu șapte ani mai în vârstă, 
eu şi Drina ne-am împrietenit strâns. Era o copilă foar- 
te dulce. Îmi era foarte milă de ea pentru că mama ei, 
ducesa de Kent, o ţinea aproape prizonieră. Când duce- 
sa a văzut că Drina s-a ataşat de mine, vizitele mele n-au 
mai fost permise. 

- Nu mi se pare o educaţie bună pentru o viitoare 
regină. 

- Nu, recunoscu Sara. Cu toate astea, Drina a evo- 
luat foarte bine. Are mintea independentă şi e foarte 
conştiincioasă. Când a urcat pe tron, a început prin a 
plăti datoriile vechi de douăzeci de ani ale tatălui ei că- 
tre vistieria ţării. 

Soţul ei îşi ridică sprâncenele. 

- Un membru al familiei de Hanovra care-și plătește 
datoriile? Unchii ei regali probabil se învârtesc în mor- 
minte. Poate a fost schimbată la naştere. 

-Şi ăsta e un lucru pe care ar fi bine să nu-l spui 
în public, râse ea. Drina e o persoană bună şi va fi o 
regină bună. Mi-a cerut să-i devin doamnă de compa- 
nie, și aproape am acceptat, dar viaţa la curte e foarte 
plicticoasă și necesită foarte mult stat în picioare, aşa că 
am refuzat pe motiv că piciorul meu nu e suficient de 
puternic. Infirmitatea îţi aduce și unele avantaje. 

Caleașca înaintă câțiva metri, apoi se opri din nou. 
Mikahl zise: 

- Nu ştiu cum este la curte, dar viaţa din cercurile 
aristocratice e sigur plictisitoare. O să mă bucur să ne 
întoarcem la Sulgrave. 

- Ai atâta răbdare cu toate prostiile astea. Duci vreo- 
dată dorul vieţii simple, primitive? 

- Primitiv nu înseamnă simplu. Majoritatea tribu- 
rilor au sisteme sociale și reguli ce fac Londra să pară 
necomplicată. Mikahl îi ridică mâna și-i trase marginea 
mănușşii, ca să-i poată săruta încheietura. Și oricum, 
dacă mă plictisesc, mă voi înviora gândindu-mă la acei 
pantalonași splendizi de mătase neagră pe care ţi i-am 
oferit în seara asta înainte de-a veni. li porţi, nu-i așa? 

Înfiorată de atingerea buzelor lui, Sara confirmă 
roşind. 

- Ai o minte foarte necuviincioasă. 

- Bineînţeles. Nu ăsta e unul dintre lucrurile ce-ţi 
plac la mine? 

Stacojie la chip, Sara încuviinţă din nou. 

-Şi tu, dulce Sara, te îmbujorezi într-un mod fer- 
mecător. Trebuie să stăm până foarte târziu? Aş vrea să 
investighez fenomenul ăsta mai profund. 

- Nu e nevoie să stăm mai mult de o oră, îl asigură 
Sara, fiind interesată şi ea de subiectul îmbujorării. 

Când le veni în sfârșit rândul, coborâră din caleașcă 
şi intrară în conacul Sanford să aştepte din nou, de data 
asta la rândul de primire. Lady Sanford fu încântată să 
o vadă pe Sara şi se bucură la culme să-l întâlnească pe 
soțul acesteia. 

Mikahl își exercită farmecul, sărutând atât mâna lui 
Letty, cât și pe cea a fiicei sale în onoarea căreia se dădea 
balul, și le lăsă pe amândouă radiind. Sara era obișnuită 
cu această reacţie a femeilor față de soţul ei. Atâta timp 
cât nu radia şi el către ele, n-o deranja. 

Sala imensă de bal începea să se umple. Sub candela- 
brele sclipitoare, ţinutele negre ale bărbaţilor contrastau 
puternic cu rochiile plutitoare în culori vii ale femeilor. 
Sara dansă cu Mikahl, dorind să valseze după placul ini- 
mii înainte ca sala să devină prea aglomerată. Muzica 
orchestrei era în competiţie cu hărmălaia vocilor, și ae- 
rul era plin de aromele amestecate ale parfumurilor și 
ale corpurilor active. 

După vals, Mikahl se duse ascultător cu ducele de 
Haddonfield, iar Sara se amestecă printre invitați. Răma- 
se însă vigilentă: dacă era să se întâlnească în seara asta 
cu Charles, voia să fie pregătită pentru confruntare. 


Aflat într-un colț al sălii, Charles Weldon îi văzu în- 
trând pe Lady Sara și pe soţul ei. Își încordă buzele. 
Oricât de mult ura ideea, avea intenţia să discute cu 
Peregrine înainte de sfârşitul petrecerii, cu speranţa 
că nişte scuze dezgustătoare îl vor convinge pe kafir să 
ierte neplăcerile de la ultima lor întâlnire. Dacă repara 
această ruptură, poate că Peregrine îi va împrumuta ba- 
nii de care avea nevoie ca să împiedice dezastrul finan- 
ciar ce-l păştea. 

Expresia i se destinse când îl văzu intrând pe Lord 
Melbourne, prim-ministrul ţării. Deși cei doi bărbaţi 
nu erau prieteni, sprijinul lui Weldon pentru partidul 
Whig îi asigura întotdeauna un salut cordial din partea 
politicianului. 

Gândindu-se că era un moment bun să întrebe de 
baronie, Weldon își făcu drum prin sala de bal supraîn- 
călziță. Văzându-l, prim-ministrul îi spuse: 

- Îmi pare bine să vă văd, Sir Charles. Aţi avut ghi- 
nion cu procesele astea intentate împotriva companiei 
de cale ferată. 

Iritat cât de repede circulau veştile proaste, Weldon 
flutură neglijent din mână. 

- Nişte acuze nefondate din partea unui om deran- 
jat la cap după moartea tragică a fiului său. Totul se va 
rezolva într-o săptămână. Între timp, deoarece prețul a 
scăzut temporar, e un moment excelent de a cumpăra 
acţiuni L&S. A 

- O să țin minte, zise vag Melbourne. Începu să cerce- 
teze cu privirea sala de bal. Acum, dacă-mi daţi voie... 

-Un moment, vă rog. Alegându-și cuvintele cu gri- 
jă, Weldon spuse: În legătură cu chestiunea pe care 
am discutat-o anul trecut, când aţi fost în vizită pe 
moşia mea. Mă aşteptam să aflu deja un rezultat. Aveţi 
vreo noutate? 

Politicianul clătină din cap. 

- Lăsaţi-i un mesaj secretarului meu. Poate are el 
niște informaţii. 

- Aşa am făcut, replică tăios Weldon. El m-a îndru- 
mat către dumneavoastră. 

Ochii lui Melbourne deveniră opaci în timp ce-și 
cântărea răspunsul. 

- O să analizez chestiunea, dar nu pot să fac nici o 
promisiune. Situaţia politică este dificilă în momentul 
de față, foarte dificilă. Partidul Tory ne latră la călcâie, și 
cabinetul meu poate cădea peste câteva săptămâni. 
Nu e un moment bun să facem ceva ce-ar părea inco- 
rect. li oferi un zâmbet rapid, lipsit de orice substanţă. 
Este mai bine să lăsăm lucrurile așa cum sunt pe mo- 
ment, Sir Charles. Acum chiar trebuie să plec. Trebuie 
să vorbesc cu cineva. 

Premierul dispăru și Weldon rămase încreme- 
nit, amorţit de șoc, fără să bage de seamă oaspeţii ce 
se învârteau în jurul lui. Mama dracului! li cunoș- 
tea pe politicieni suficient de bine ca să-şi dea seama 

că speranțele lui de a fi înnobilat tocmai primiseră o 
lovitură de moarte. 

În teorie, guvernul acorda onoruri pentru servicii 
extraordinare aduse națiunii; eroii militari erau înno- 
bilați în mod obișnuit. Dacă onorurile mai ajungeau și 
la bărbaţii al căror serviciu cel mai înalt pentru naţiune 
era sprijinul financiar adus partidului politic aflat la pu- 
tere, ei bine, aşa era lumea. 

Baronia îl costase douăzeci de mii de lire sterline, 
plus alte favoruri de-a lungul mai multor ani. De atunci, 
contribuise cu încă o sută de mii de lire sterline pentru 
partidul Whig cu înţelegerea nerostită că va primi un 
titlu nobiliar în schimb. 

O sută de mii de lire sterline era o avere enormă, mai 
mult decât suficientă să-l salveze din dificultățile actu- 
ale. lar acum că banii dispăruseră, nu mai putea face 
nimic în această privinţă, căci - în teorie - contribuise 
din dragostea lui pentru partid, fără să aştepte răsplată. 

Scuza pe care i-o furnizase Melbourne era o prostie. 
Cabinetul era slăbit de mai multă vreme. Dacă era pe 
punctul de a cădea, partidul Whig ar fi acordat onoru- 
rile cu mână liberă. 

Abia în acest punct al raționamentului îşi dădu sea- 
ma că existau niște dedesubturi necurate. Politicienii nu 
aveau obiceiul să îndepărteze sponsorii importanţi. Deși 
nimic nu fusese spus direct, Weldon fusese asigurat că 
va primi baronia. Ce naiba se întâmplase? 

Întrebarea se lărgi rapid să-i cuprindă întreaga viață. 
La începutul verii era pe cele mai înalte culmi: afaceri- 
le îi prosperau, titlul la care râvnise întotdeauna urma 
să-i fie acordat și era logodit cu o femeie de viţă nobilă 
al cărei statut şi a unei avere urmau să i le îmbunătățească 
peale lui. 

lar acum, ca lov, vedea cum totul i se transforma în 
cenușă. Logodnica îl trădase, era pe punctul falimentu- 
lui personal și cea mai importantă afacere a lui urma să 
se prăbușească dacă nu-și rezolva problemele legale foar- 
te curând. Parcă o soartă malefică îl alesese tocmai pe el 
ca să-i distrugă şi viaţa personală și pe cea publică. 

Privirile îngrijorate ale celorlalți invitaţi îi reamintiră 
unde se afla. Își rearanjă expresia ca să-şi ascundă chinul 
interior. Când afacerile merg prost, trebuie să arăţi în- 
crezător în tine. Frica atrage imediat șacalii. 

Porni spre marginea sălii de bal, încercând să lase 
impresia că avea un scop clar, când dintr-odată curen- 
ţii rotitori ai petrecerii îl aduseră faţă în faţă cu prinţul 
Peregrine. Într-un moment suspendat în timp, cei doi 
bărbaţi se priviră atent. Expresia prinţului era prudentă, 
dar nu ostilă. 

Amintindu-și planul lui de a se reconcilia cu barba- 
rul, Weldon se forţă să zâmbească politicos. Poate că 
baronia i se dusese, dar situaţia lui financiară mai putea 
fi încă salvată. 

- Bună seara, Alteță. 

- Bună seara. Kafirul arătă cu un gest centrul sălii 
de bal. Asta îmi aminteşte de o răscoală de stradă din 
Calcutta. 

Gândindu-se că politeţea celuilalt era încurajatoare, 
Weldon spuse: 

-Sunt mulţi, într-adevăr. Familia Sanford nu face 
nimic cu jumătate de măsură. Cu o undă de regret băr- 
bătesc în voce, continuă: Îţi datorez scuze. Ultima dată 
când ne-am întâlnit - mă rog, am spus niște lucruri de 
neiertat. Chiar de neiertat. 

Peregrine flutură dispreţuitor din degete. 

- Erai supărat. Cine te-ar putea învinui că ai fost 
mânios în asemenea circumstanțe dificile? Să-ţi găseşti 
femeia în braţele altuia e cel mai mare coșmar al orică- 
rui bărbat. 

- Exact. Mai ales când bărbatul ţi-e bun prieten. 
Nu a fost doar supărarea personală, ci și faptul că eram 
îngrijorat pentru Lady Sara. Cu inocența ei, m-am 
temut că poate a căzut victimă unuia care-a sedus-o din- 
trun capriciu. Dar n-a fost o simplă seducţie, nu-i așa? 
Faptul că v-aţi căsătorit mă face să cred c-a fost dragoste 
şi nu simplă poftă trupească. Şi dacă e aşa, atunci trebu- 
ie să vă urez la amândoi fericire. 

Expresia lui Peregrine era amuzată; totuși, spuse: 


272 Mary Jo Putney 


-Şi eu îți datorez scuze pentru că ţi-am trădat 
prietenia. 

- Prietenia se sfârșeşte deseori unde începe o feme- 
ie, ridică Weldon din umeri. Pierderea mea e câștigul 
dumitale. Sper că putem să lăsăm asta în spatele nostru 
şi să fim din nou prieteni. 

- Bineînţeles, zise kafirul, cu o sclipire tulburătoare 
de umor în ochii lui verzi şi leneși. Apropo, sunt curi- 
os cum merg procesele care au fost deschise împotriva 
căii ferate. 

Voia bună în creştere a lui Weldon scăzu la loc. Stră- 
duindu-se să pară încrezător, declară: 

- Toate acuzaţiile sunt nefondate, așa că totul se va 
rezolva foarte repede. 

- Chiar? se miră Peregrine. Comunitatea de afaceri 
e de altă părere. Prăbuşirea preţului acțiunilor este dezas- 
truoasă. Procesele civile împotriva unei companii sunt 
obișnuite, dar acuzaţiile penale sunt rare. Dacă sunt do- 
vedite, ai putea ajunge chiar dumneata la închisoare. 

Vocea lui Weldon cobori. 

- Între noi fie vorba, cred că o companie rivală de cale 
ferată este în spatele întregii tărășenii. Pentru că ştiu cât 
de profitabilă va fi L&S, vor să provoace necazuri ca 
să poată veni ei mai târziu şi să pună stăpânire pe ruta 
noastră. Crawley, fermierul care ne acuză de hărțuire 
criminală, a dispărut împreună cu întreaga lui familie. 
Simt că e ceva necurat la mijloc. 

- Serios? zise Peregrine ridicând din sprâncene. 

- Sunt sigur c-ai auzit despre mârșăviile care se comit 
uneori când mai multe companii sunt în competiţie 
pentru aceleaşi rute - unele căi ferate au fost forțate să-și 
cumpere rivalii ca să rămână în afaceri, explică Weldon. 
Aș prefera să evit asta pentru că e o folosire neprofi- 
tabilă a fondurilor acţionarilor, dar acum cumpărarea 
reclamanţilor s-ar putea să fie cea mai bună soluţie. 

- Trebuie să fii practic, încuviinţă kafirul. 

Weldon ajunse în sfârșit la subiectul principal. 

- Din cauza acestor probleme legale şi a prăbușirii 
valorii acţiunilor, compania se confruntă cu o lipsă tem- 
porară de lichidităţi. N-ai fi cumva interesat să-ți mărești 

investiția? Asta îţi va proteja stocul cumpărat deja în 
L&S, iar profitul va veni în scurt timp. 

Prinţul se încruntă gânditor. 

Weldon își ţinu respiraţia, încercând să nu-și arate 
îngrijorarea. Se temea că se mișcase poate prea repede, 
dar expresia kafirului era încurajatoare. 

Peregrine se uită apoi direct în ochii lui şi-i spuse cu 
amabilitate: 

- Să te văd în iad mai întâi. 

- Poftim? îngăimă Weldon necrezându-și urechilor. 

Celălalt îi repetă îndatoritor: 

- Aș vrea să te văd arzând în iad înainte să te salvez de 
la dezastrul pe care-l meriţi pe deplin. 

În acel moment, fiecare impresie era vie şi ascuţită ca 
un brici. Weldon era acut conştient de muzica de vals ce 
pulsa în jurul lor, de mirosurile corpurilor transpirate 
şi ale parfumurilor grele. Rochia amplă a unei femei se 
frecă de piciorul lui când femeia se învârti pe lângă ei. 

Dar în primul rând era hipnotizat de ochii verzi ai 
kafirului, ochii atât de verzi, care-l priveau cu răutate 
batjocoritoare. Weldon nu mai văzuse niciodată niște 
ochi atât de verzi. 

Ba nu, mai văzuse și înainte niște ochi identici. Avu- 
sese o senzaţie sâcâitoare de recunoaștere prima dată 
când îl întâlnise pe Peregrine. Când și unde mai văzuse 
acei ochi? 

Un moment lung de gândire intensă îi oferi un răs- 
puns devastator. 

- Tripoli, icni el. Studie chipul bărbatului din faţa 
lui, căutând urmele băiatului aproape uitat. Nu, este 
imposibil. Nu poţi să fii... 

În continuare batjocoritor de politicos, kafirul îi 
spuse: 

- Ce este imposibil - că justiţia te-a ajuns în sfârșit? 
Și atunci ai spus că e imposibil. Dovada propriilor tăi 
ochi ar trebui să te convingă până la urmă. 

Cuvintele erau un ecou dintr-un timp și loc înde- 
părtat, și instantaneu alungară îndoielile lui Weldon. 
Dintr-odată totul avea o logică oribilă, căci toate proble- 
mele începuseră când Peregrine intrase în viața lui. 

Copleşit de furie, șuieră: 

-N-a fost ghinion, nu-i așa? Nemernic mizerabil, 
tu mai urmărit de luni de zile, persecutându-mă în toa- 
te felurile posibile. Lady Sara, calea ferată, poate chiar 
şi baronia. 

- Intocmai. Peregrine își păstră vocea calmă, dar înă- 
untru vibra de exaltare. Acesta era momentul pe care-l 
anticipase de douăzeci și cinci de ani, momentul când 
Weldon devenea conştient că îl găsise pedeapsa. M-am 
hotărât să-ţi dau un indiciu deoarece mă plictiseam să 
aştept să mă identifici singur. 

Și de asemenea, după cum îi spusese lui Slade, era 
timpul să apropie jocul de final. 

Chipul lui Weldon era o paletă de emoţii: șoc, furie 
şi, cea mai plăcută dintre toate, frică. Apoi trăsăturile 
i se înăspriră, masca de gentleman sfărâmându-se ca să 
dezvăluie răutatea dinăuntru. 

-Chiar că te-ai schimbat, zise el, măsurându-l cu 
o privire insultătoare. N-aş fi crezut niciodată că un 
puști jegos ca tine ar putea vreodată să maimuțăreas- 
că manierele unui gentleman. Căci asta faci de fapt, 
le maimuţărești. 

-Am învăţat să maimuțăresc manierele elegante de 
la un expert, ripostă orientalul pe fundalul melodios al 
valsului care tocmai începuse. 

Chipul lui Weldon se schimonosi într-o grimasă: 

- Cum ţi-ai făcut averea? Presupun c-ai început vân- 
zându-ţi fundul ăla mic și simpa... 

Înainte ca adversarul lui să termine fraza, Peregrine 
explodă. I se făcuse roşu în fața ochilor. Mâna stângă 
îi zbură să-l înșface pe Weldon de gât, iar cea dreaptă 
se încleștă în pumn. Prin turbarea ucigașă, simţi pulsul 
nemernicului sub degete. 

Și atunci văzu expresia triumfătoare din ochii lui 
Weldon, şi avu destulă rațiune să ştie că fusese întărâtat 
tocmai ca să comită o asemenea faptă. Priviri uimite se 
întorceau în direcţia lui, şi peste o clipă cei doi aveau 
să fie în centrul unei scene - o scenă în care Peregrine 
era personajul negativ. 

Îşi desfăcu degetele şi atinse uşor umărul lui Weldon, 
lăsând impresia că-i înlătura o scamă. Curioșii din jur 
îşi întoarseră privirea, gândindu-se că probabil inter- 
pretaseră greşit ceea ce văzuseră pentru o clipă din col 
tul ochilor. 

- N-o să mă mai prinzi, Weldon. Ai avut mare noroc. 
Puteam la fel de ușor să-ţi tai gâtul, nu să încerc să te 
sugrum. Asta mi-ar fi provocat necazuri cu legea, dar tu 
ai fi fost mort, zise el cu un zâmbet larg. Un gând încân- 
tător, atâta doar că ar fi mult prea rapid. 

- Ce vrei de la mine, ticălosule? 

- O, sunt sigur că ştii deja. Zâmbetul lui Peregrine 
păli şi vocea îi răsună ca oţelul călit. În numele tuturor 
victimelor tale, sunt aici ca să te distrug. Deja ţi-am luat 
multe lucruri pe care le preţuieşti, dar nu voi fi satisfă- 
cut până nu vei sorbi din pocalul morţii. 

-Eşti nebun, pufni dispreţuitor Weldon. Astea-s 
baliverne melodramatice din Orient. Aici este Anglia. 
În ciuda problemelor pe care mi le-ai cauzat, tot am o 
putere şi o influenţă pe care un șobolan ca tine nu le 
va putea niciodată egala. Acum că știu ce faci, mă pot 
apăra împotriva uneltirilor tale de sălbatic. Mai mult 
de-atâta, o să te distrug pentru insolenţă. 

- Uneltirile mele de sălbatic au fost foarte eficiente 
până acum, nu-i așa? murmură Peregrine, gândindu-se 
că era bizar, dar cumva potrivit că aveau această con- 
fruntare în mijlocul unui grup de petrecăreți. 

Weldon miji ochii, fiind lovit de un gând nou. 

- Împrumuturile personale - tu ești cel care le-a 
răscumpărat şi-mi cere plata? 

Peregrine îi oferi o plecăciune ușoară, batjocoritoare. 

- Am acest smerit privilegiu. 

- În acest caz, o să-mi facă mare plăcere să refuz să 
plătesc, şuieră Weldon. 

- Îmi pare rău să-ţi stric buna-dispoziţie, dar în ziua 
când expiră termenul îţi voi trimite pe cap portăreii. Vor 
sigila fiecare proprietate pe care o deţii: casa și birourile 
din Londra, moșia din Hertfordshire. Își frecă gânditor 
bărbia. Mă întreb dacă pot să pun drept de sechestru 

şi pe bordeluri. Sunt afaceri ilegale, bineînţeles, dar fac 
parte din posesiunile tale, și pot dovedi că le deţii. 

-Cât de multe știi despre mine? se interesă Weldon 
alb la faţă. 

- Totul. 

Răspunsul lui Peregrine pluti ameninţător în aer. 
Un cuplu dansă râzând pe lângă ei, lăsând în urmă mi- 
ros de crini și sudoare. 

Ochii lui Weldon deveniră sălbatici. 

- Atunci e război. Din moment ce ai de gând să mă 
ruinezi, n-am de ales decât să te ruinez eu prima dată. 

- Poţi să încerci, dar nu vei reuși. Chiar şi dacă iz- 
butești să-mi iei viața, mă voi ridica şi din mormânt să 
te dobor. 

- Ha, scutește-mă de teatralismele ieftine. Ai tot atât 
de mult de pierdut ca mine, și le vei pierde și tu, scrâșni 
celălalt. Arătându-mi ce vrei, te-ai condamnat singur, 
şi nu mă voi da înapoi de la nimic să te distrug. 

- O limită însă n-o vei trece, preciză orientalul cu 
duritate. Dacă o răneşti pe Sara, îţi jur că vei regreta ziua 
în care te-ai născut. 

- Ce prost ești! râse Weldon. Tocmai mi-ai pus arma 
perfectă în mâini. E greu de crezut că o oloagă mică și 
frigidă ca ea poate interesa un bărbat, dar din moment 
ce pari s-o vrei, târfa va plăti pentru crimele tale. 

Dădu să se întoarcă, dar Peregrine îl prinse de înche- 
ietura mâinii. 

- Ascultă-mă cu atenţie. N-o să-i faci rău Sarei. Dacă o 
faci, Eliza va suferi pentru ticăloșia ta. 

Weldon încremeni. 

- N-ai omori o fetiţă - nici chiar tu nu ești un aseme- 
nea monstru. 

- Foarte adevărat, n-aş omorî-o, zise prinţul, cu vocea 
scăzută și amenințătoare. Dar şi tu, şi ea veți dori s-o fi 
omorât. Oricât de mult ai încerca, nu vei reuşi niciodată 
s-o ascunzi pe Eliza de mine - şi când o voi găsi, o s-o 
duc într-un bordel. 

Când Weldon făcu un pas înapoi de oroare, Peregri- 
ne îi strânse încheietura ca într-o menghină. Cu vocea 
scăzută sub nivelul larmei din jur, îi șopti: Aş trimite-o 

prima dată la o casă de fecioare. Gândeşte-te, Weldon, 
iubita ta fetiță fiind violată de o brută așa ca tine. 
Aş specifica să fie vândută unui bărbat ce caută o virgi- 
nă ca să-l vindece de sifilis. Apoi aş transfera-o la o casă 
specializată. Flagelări, poate, sau una unde se folosesc 
dispozitive mecanice. Nu în Anglia - o s-o trimit undeva 
unde n-o s-o găsești niciodată. li răsuci iar încheietura 
mâinii, aproape până la punctul de a-i disloca articula- 
tiile. Cât timp va rezista fiica ta crescută așa de delicat, 
hmm? Şi o să mă asigur că ştie că e în iad din cauză că 
tatăl ei a trimis-o acolo. 

- Jigodie mizerabilă! înjură Weldon, cu vocea turba- 
tă. Eşti un demon, cu adevărat un demon. 

Peregrine îi dădu drumul la mână. 

- Ca și spoiala de civilizaţie, mi-am însușit arta de a fi 
demonic de la un maestru. Deci am convenit - o lași pe 
Sara în pace, şi eu o cruț pe Eliza? 

- De acord. Dar este singurul acord. Weldon își fre- 
că încheietura dureroasă, cu ochii albaștri sclipind de 
violenţă turbată. O să-ți pară rău că ţi-ai lansat răzbu- 
narea meschină împotriva mea. Nu ești cu nimic mai 
presus de un răufăcător ordinar, nu ești o provocare 
pentru mine. 

- Dimpotrivă. Nu sunt un răufăcător ordinar, ci 
justiţia încarnată. Peregrine savură momentul, gândin- 
du-se că după ce va termina tot ce avea de zis, o va căuta 
pe Sara să-și împărtășească exaltarea cu ea. Își cobori vo- 
cea la o şoaptă înfiorătoare: Ai semănat vânt, Weldon. 
Acum culege furtuna. 


capitolul 19 


Sara începea să se întrebe ce se întâmplase cu soţul 
ei, când îl văzu apărând cu ochii strălucitori de încân- 
tare. După ce o salută pe bătrâna ei mătușă, îi spuse 
abia auzit: 

- Vino, dulce Sara. Am găsit un loc unde putem dan- 
sa fără să ne simțim ca niște scrumbii în butoi. 

Tânăra femeie râse şi-şi luă rămas-bun de la mătu- 
şa ei. Pe când prinţul o conducea prin sala de bal, îl 
întrebă: 

-Ai găsit un alt balcon unde pot să-ți dau lecţii 
despre limbajul evantaiului? 

- Mai bine de-atât. 

Avea un ton ciudat, și Sara îl privi pieziș, întrebân- 
du-se dacă nu cumva băuse. Nu-l văzuse niciodată pe 
Mikahl beat, dar era într-o stare de spirit ciudată, volati- 
lă. O conduse afară din sala de bal, apoi o luă la dreapta 
pe un coridor întunecat. Deschise o ușă și o îndemnă 
pe Sara să intre într-un salonaș de primire cu puţin mo- 
bilier, iluminată de o singură lampă. 

Sara se uită în jur cu îndoială. 

- Ar trebui să fim aici? 

- Probabil că nu. Era o cheie în ușă și Peregrine o 
răsuci după care se întoarse cu faţa la ea. Cred că aici 
așteaptă vizitatorii ce nu sunt bine-veniţi. Încăperea nu 
e foarte primitoare, însă e spațioasă, iar sala de bal e de 
cealaltă parte a peretelui aceluia, așa că se aude foar- 
te limpede orchestra. Făcu o plecăciune adâncă. Lady 
Sara, îmi acordaţi acest dans? 

- Bineînţeles, zise Sara zâmbind şi ridicându-și brațe- 
le în poziţia de vals. Dar trebuie să-ți spun că este foarte 
necuviincios. 

- Să dansez cu propria mea soţie? 

Își ridică sprâncenele în mod comic în timp ce-o 
învârtea în mijlocul încăperii. 

Sara se relaxă în braţele lui, simțind că picioarele abia 
îi atingeau pământul. Puteai să te bazezi pe Mikahl să 
găsească un loc unde să aibă intimitate, deși un simplu 
zid îi despărțea de câteva sute de oameni. 

-Să te ascunzi într-o cameră, să încui ușa și săi ţii 
partenera atât de aproape sunt toate gesturi foarte necu- 
viincioase. Amintește-ţi că regula e de cel puţin treizeci 
de centimetri între parteneri. 

- Şi eu care m-am gândit că m-am prins în fine cum 
trebuie să te porţi, se văicări el, strângând-o mai tare la 
piept. Asta e cu adevărat o ţară ciudată. 

Sara își lăsă capul pe spate şi râse. 

- Bineînţeles că e o ţară ciudată. Acum doi sau trei 
ani, Lady Gough a publicat o carte de etichetă în care 
spunea că pentru o purtare cu adevărat cuviincioasă, 
cărțile scrise de femei și bărbaţi trebuie aşezate pe raf- 
turi diferite. 

- Asta ai inventat-o tu acum! 

- E adevărat, îţi jur, rosti Sara cu solemnitate, sim- 
ţindu-se delirant de flexibilă şi docilă în timp ce se miş- 
cau împreună aproape ca un singur trup. În afară de 
cazul în care autorii respectivi sunt căsătoriți unul cu 
celălalt; atunci, cărţile pot fi așezate una lângă cealaltă 
pe același raft. 

- N-o să-i înţeleg niciodată pe englezi, se hlizi el. Dar 
faptul că i-am fost prezentat reginei nu mă face întru 
totul respectabil? 

- Nimic nu te va face vreodată întru totul respectabil, 
declară ea ritos. 

Mikahl râse și Sara simţi vibraţiile trupului său din 
sâni până-n pelvis. 

Prinţul încetini valsul până când pluteau într-un cerc 
leneș. Aplecându-și capul, o sărută. Sara îi primi cu 
bucurie sărutul, căci dansul îi înfiora fiecare fibră a 
fiinţei. În curând se roteau agale pe loc, apoi încetară 
cu totul să mai danseze, în afară de ritmurile pasionate 
ale buzelor, limbilor şi respirației întretăiate. 

Când muzica din sala vecină se termină, Sara șopti: 

- Energia mea yin e foarte puternică acum. 

Amuzat, Peregrine o împinse până când spatele ei se 
lipi de peretele vecin cu sala de bal. 

- Splendid, căci eu mă simt foarte yang. 

Își scoase mănușile și le vâri în buzunarul hainei, 
apoi începu s-o sărute din nou. De data aceasta îşi trecu 
mâinile peste tot corpul ei, mângâind-o şi excitând-o. 

- Fosta mea guvernantă avea dreptate când m-a 
avertizat că valsul este un dans periculos, oftă Sara, 
rezemându-se de perete pentru sprijin. 

-O femeie înţeleaptă guvernanta ta, observă Pere- 
grine, răsuflând aer cald în urechea ei, cu efect devasta- 
tor. Despre ce altceva te-a avertizat? Prinzândur-i fesele în 
palme, o trase cu forță către el. 

-Să am grijă la lupii în blană de oaie, răspunse ea 
abia respirând din cauza focului din vintre. 

- Asta sunt eu, mătăsoasă Sara? 

- Mai degrabă lup în blană de lup. 

Orchestra începu o nouă melodie. Sara simți muzica 
pulsând în corpul ei, vibrând prin pantofii ușori până 
la tălpile sensibile. 

- Guvernanta mea nu ar aproba purtarea ta. 

- Bine, căci sunt sigur că nici eu nu o aprob pe a ei. 

Mikahl își desfăcu palma peste sexul ei şi și-o miş- 
că într-un cerc lent. Muntele lui Venus, Despicătura 
de cinabru. 

- Eşti foarte... foarte nerușinat, îngăimă Sara, sim- 
tind că va izbucni în flăcări. Te rog, îl imploră ea, hai 
să plecăm acum. O să înnebunesc dacă nu mergem 
acasă imediat. 

- Îmi recunosc nerușinarea, dar nu avem timp să 
plecăm. Ce puţin, nu încă. 

Începu să-i ridice poala rochiei, apoi se îndreptă și-și 
vâri mâna între coapsele ei îmbrăcate în mătase. 

- A-a-h-hh, gemu Sara. 

I se închiseră ochii, căci valuri de senzaţie pulsau prin 
ea. Era bine că nu exista o canapea decentă în camera 
asta, căci și-ar fi pierdut pe loc și ultima rămășiță de 
onoare. Materialul pantalonaşilor ei negri era atât 
de subţire, că mâna lui caldă putea la fel de bine să fie 
pe pielea ei goală. 

Deschise brusc ochii când îşi dădu seama că degetele 
lui abile îi atingeau într-adevăr pielea goală, scufundân- 
du-se în adâncimile ei umede cele mai intime. 

- Cum...? 

După un moment ghici că pantalonaşii aveau proba- 
bil o cusătură desfăcută. Mikahl i-i dăduse chiar înainte 
să vină la bal, și Sara îi îmbrăcase în grabă, fără să bage 
de seamă. 

- Eşti un diavol! De uimire, degetele i se încleştară 
fără să vrea pe braţele lui. De aceea ai vrut să-i port. 
Ai plănuit asta? 

Peregrine râse, un sunet profund şi masculin de 
satisfacție. 

-N-am știut dacă era vreun loc în casa asta unde 
să putem fi numai noi doi. Dar dacă era, voiam să fiu 
pregătit. 

O parte a minţii ei era şocată de jocul lor pur car- 
nal. Era una să se culce cu soţul ei într-un pat sau chiar 
şi într-un loc ascuns în grădină; dar s-o facă în mijlo- 
cul unui bal, când jumătate dintre oamenii pe care-i 
cunoștea Sara, inclusiv tatăl ei, erau la patruzeci de 
metri distanță? 

Dar restul minţii Sarei și tot corpul ei erau dincolo 
de şoc, în afară de şocul senzaţiei de pierdere pe care 
o avu când Mikahl își ridică mâna. 

-Să mă opresc, dulce Sara? murmură el. Să mă port 
cuviincios? 

-Să nu îndrăzneşti! icni ea. Singurul lucru mai rău 
decât să fii depravat e să fii depravat, dar să nu mergi 
până la capăt. 

- Foarte bine, vulpiţa mea. Am învăţat că trebuie să 
ascult poruncile doamnei mele. 

Se auzi sunetul nasturilor descheiaţi și foşnet de ma- 
terial. Peregrine scoase un oftat de uşurare, apoi își puse 
mâinile sub fesele Sarei şi o ridică, rezemând-o între pe- 
rete şi propriul său trup solid. Acţionând mai mult din 
instinct decât dintr-un gând conștient, tânăra femeie 
îl prinse cu o mână și-l conduse în ea în timp ce Mikahl 
o lăsa încet în jos. Sara trase brusc aer în piept la senza- 
ţia feroce de bine când se împreunară. 

-Cum te simţi? şopti el când o pătrunse până la 
capăt, cu picioarele îmbrăcate în mătase ale Sarei 
înfășurate strâns în jurul lui. 

- Splendid. Decadent. Nebună, foarte nebună, răs- 
punse ea cu voce întretăiată, rotindu-și şoldurile, sim- 
tindu adânc în ea. 

Spre satisfacția ei, gestul anihilă tot controlul lui 
Mikahl, și-l făcu să-și înteţească brusc mișcările. 

- O, Doamne, Sara, ești aer și foc și sângele inimii, 
gemu el, cu respirația asprită de efort. 

Jupoanele foșnitoare ale Sarei se răspândiseră în ju- 
rul lor și obrazul ei era apăsat în umărul lui în timp ce se 
topeau amândoi în acest dans complet. Erau aproape, 


282 Mary Jo Putney 


atât de aproape, atât fizic, cât şi mintal. Poate c-ar fi tre- 
buit să fie neliniștită de poziţia ei foarte precară, dar nu 
era, căci avea o încredere absolută în soţul ei. 

Era un sex fierbinte şi dulce, făcut aproape insu- 
portabil de erotic de faptul că alți oameni erau atât de 
aproape. Dar nu-i putea vedea nimeni şi nu făceau nici 
un rău nimănui prin nebunia lor. Un univers intim de 
pasiune umplea mintea, inima şi trupul Sarei, sfărâmân- 
du-se apoi într-un caleidoscop de extaz. Își înfipse dinţii 
în umărul lui și se cutremură incontrolabil, mișcările 
ei violente provocând un răspuns egal din partea soţu- 
lui ei. 

În sala de bal se sfârșea un alt dans, așa că își auziră 
clar respirația gâfâitoare și pulsaţia sângelui prin vene. 
Tensiunea frenetică se scurse din Sara ca apa dintr-un 
pahar vărsat. 

Mikahl se desprinse cu blândeţe, apoi o așeză cu pi- 
cioarele pe podea şi o îmbrăţișă. Rămaseră agățaţi unul 
de celălalt, savurându-şi apropierea și recăpătându-şi vla- 
ga, sprijinindu-se amândoi de perete. 

-Şi tu care mi-ai spus că balul ăsta va fi plictisitor, 
spuse el în cele din urmă 

Sara chicoti printre gâfâieli. 

- N-am fost niciodată la un bal de felul ăsta. Se în- 
depărtă cu un pas de soțul ei, acceptă batista lui să se 
şteargă, apoi începu să-şi verifice aspectul. Arăt bine? 

Mikahl își încheie nasturii pantalonilor, îşi îndreptă 
haina, apoi netezi jupoanele și rochia Sarei. 

- Rochia ţi-e puţin şifonată, dar nu mai mult decât s-ar 
putea întâmpla la un bal. Li trase la loc o şuviță scăpată de 
păr din coc. Arăţi absolut minunat. Ca totdeauna. 

Sara era uluită de aerul perfect de gentleman pe ca- 
rel putea afișa când cu doar câteva minute mai înain- 
te arsese cu flăcările pasiunii. Ştia că propriii ei obraji 
străluceau de mulțumire, și se întrebă dacă alții puteau 
ghici ce făcuseră. 

După ce-și puse mănușile, soţul ei îi oferi braţul. 

- Să ne întoarcem la bal, milady? 

Ușa zăngăni când cineva încercă să intre, apoi două 
voci răgușite începură să discute situaţia. 

Mikahl răsuci cheia în broască şi deschise ușa, des- 
coperind doi bărbaţi de vârstă mijlocie cu trabucuri 
neaprinse în mână. 

- Soţia mea s-a simţit puţin rău și a trebuit să se odih- 
nească pentru câteva minute, rosti el afabil. Dar acum 
se simte mai bine, așa că vă vom lăsa să fumaţi în linişe 
te, domnilor. 

Apoi o conduse pe hol înainte ca acei doi bărbaţi 
să apuce să comenteze. Sara își plecă faţa și se agăţă de 
braţul lui, abia reușind să-şi stăpânească râsul. 

- Ai un talent rar pentru înșelătorii, soțul meu drag. 

- Aiurea, răspunse el pe când intrau în sala de bal. 
Nu mi-ai spus chiar tu odată că minciunile sociale, me- 
nite să risipească stinghereala, sunt nu numai permise, 
ci obligatorii? 

- Oricine a scris cartea de bună purtare nu şi-a imagi- 
nat pe cineva ca tine. 

Dintr-odată, Mikahl se opri. 

- ÎL văd pe Ross. Aș vrea să discut o clipă cu el, și apoi 
să plecăm. Asta dacă nu cumva vrei să mai stăm? 

- Să rămânem mai mult ar fi un anticlimax, decretă 
ea, roşind ca sfecla când își auzi propriile cuvinte. 

- Dulce Sara, ce splendidă expresie cu dublu înţe- 
les, zise el încântat. Dacă n-am fi în public, te-aş săruta 
acum din nou. Dar sunt foarte cuviincios. Sper că-mi 
vei da credit pentru cât de cuviincios pot să fiu. Ui- 
tându-se iar prin sală, zise: Mătuşa ta Marguerite este 
lângă ușă. Să ne întâlnim acolo după ce-am vorbit cu 
Ross, ce zici? 

Sara încuviinţă. După ce strânse pentru o clipă 
degetele soţului ei, porni să traverseze sala. Cuviincios, 
ce idee! Mikahl ar fi făcut și un sfânt de piatră să roşeas- 
că. Şi ea îl iubea, Doamne sfinte, cum îl iubea. 


După confruntarea teribilă cu Peregrine, Weldon avu 
nevoie de niște whisky ca să-și întărească nervii. Din fe- 
ricire, putea găsi aşa ceva într-unul dintre salonașele în 
care bărbaţii se retrăgeau pentru o băutură mai serioasă. 
Cu paharul în mână, îşi analiză planurile. Identificarea 
dușmanului îi restaurase încrederea, căci era mai ușor 

să distrugă un alt om decât să depăşească un val de ghi- 
nion orb. 

Bucată cu bucată, strategia se contura. Ducele de 
Haddonfield avea să-i împrumute probabil destui bani 
să-și plătească împrumuturile personale, căci aristocra- 
tului nu i-ar fi plăcut ca societatea londoneză să afle 
ce fel de om era ginerele lui. Apoi Peregrine trebuia 
discreditat, astfel ca orice acuzaţii pe care le-ar fi făcut 
mai târziu să nu fie luate în serios. Weldon clătină din 
cap în timp ce-și turnă al doilea whisky. Ticălosul fuse- 
se un tâmpit să-şi dea cărțile pe față. Dacă rămânea în 
umbră, ar fi putut izbuti, dar acum nu mai avea nici 
O şansă. 

După trei pahare decise că era vremea să se ducă 
acasă și să se consulte cu Kane în legătură cu pașii 
de urmat. Tocmai traversa sala de bal când îi văzu pe 
Peregrine şi Lady Sara ieșind dintr-un coridor de cealal- 
tă parte a încăperii. 

Se holbă la ei încruntat. După felul cum se uitau unul 
la celălalt și cum se atingeau pe furiș, Weldon ghici că toc- 
mai se sărutaseră în camera aceea din spate. Sau mai rău 
încă - practic duhneau a sex. Ce târfă neruşinată era! 

Cuplul se separă, Peregrine ducându-se într-o parte, 
iar Sara în cealaltă. Şi atunci lui Weldon îi veni o idee 
genială. Nu îndrăznea s-o rănească pe Sara fizic, dar 
putea să-i spună câteva lucruri despre preţiosul ei soț: 
lucruri care ar fi umilit-o pe târfă și foarte posibil le-ar 
fi distrus căsnicia. 

lar partea cea mai bună era că putea s-o facă fără nici 
o teamă de represalii, căci micuța Sara cea pudică n-ar fi 
niciodată în stare să repete ce aflase. Ar fi fost o ripostă 
perfectă la acţiunile lui Peregrine, cu bonusul de a o 
face şi pe Sara nefericită. 

Weldon trecu rapid prin mulțimea în mișcare, ieșind 

în calea prăzii lui exact când orchestra începu un cân- 
tec nou. 
___— Sara, draga mea, zise el onctuos, luând-o de mână. 
Îmi acorzi acest dans? Simţindu-i ezitarea, șopti: Oame- 
nii ne privesc. Dacă dansăm acest vals în mod civilizat 
împreună, va dispărea și orice urmă de scandal. 

- Foarte bine. 

Sara intră între braţele lui, ţinându-şi corpul înţepe- 
nit departe de el și uitându-se peste umărul lui. 

Weldon observă o uşoară roșeaţă pe gâtul ei, ca şi 
cum faţa aspră a unui bărbat se frecase de pielea frage- 
dă de acolo. Și după cum ghicise, aroma ușoară de sex 
plutea în jurul ei. Asta nu făcu decât să-i mărească furia, 
dar îşi păstră vocea controlată, dojenind-o: 

- Încearcă să pari că-ți face plăcere, draga mea. Şi nu 
te încrunta. Amintește-ţi, eu sunt partea rănită aici, 
nu personajul negativ. 

- Ştiu, replică ea privindu-l grav. Şi de aceea mi-e greu 
să fiu atât de aproape de dumneata. Trebuie să-ţi cer 
iertare, Charles. Sunt întru totul ruşinată de comporta- 
mentul meu. N-am nici o scuză în afară de faptul că... 
nu m-am putut abţine. t 

Cuvintele ei îl enervară şi mai mult. Își încleștă dege- 
tele pe mâna ei stângă. 

- Desfrânaţii întotdeauna spun asta, comentă el pe 
un ton amabil. Sună mai bine decât să-și recunoască 
promiscuitatea. Sara se roşi ca focul la față, dar nu în- 
cercă să se apere. Hotărând că era timpul să treacă la 
chestiuni mai importante, Weldon zise: 

Ştii, prima dată când lam întâlnit pe prinţul Pere- 
grine m-am gândit că mi se părea familiar. Din cauza 
ochilor lui verzi. Foarte ciudați. Unici, de fapt. Nu ești 
de aceeași părere? La încuviințarea ei tacită, continuă: 
Dar deşi ochii mi s-au părut familiari, n-am reușit 
să-mi aduc aminte unde l-am mai văzut. Au trecut mulți 
ani de-atunci şi s-a întâmplat la atât de mare distanță 
de aici, încât n-am făcut legătura. Astă seară însă, când 
am discutat cu el, mi-am amintit. Mă urăște. Ştiai asta, 
draga mea? 

- Ştiu că e ceva între voi doi, murmură ea. Dar nu 
ştiu ce. 

- Nu, n-ar vrea să recunoască. Ne-am întâlnit în 
Africa de Nord, la Tripoli. Eu îmi făceam Marele Tur!. 


! Călătorie inițiatică efectuată în Europa şi în zonele limitrofe de 
către tinerii aristocrați englezi (n.red.) 

Nul chema Peregrine pe atunci. Numai Dumnezeu 
ştie de unde a găsit numele ăsta. Poate c-a avut sute 
de nume. 

-A zis că Peregrine e pur și simplu o traducere a 
numelui său din Kafiristan, sări ea să-l apere. 

- Poate, deşi nu e kafir, şi e un mincinos dacă pretin- 
de că e. li zâmbi și o trase într-o nouă rotire. Soțul tău 
e un mincinos atât de desăvârșit, încât oricine poate fi 
iertat că l-a crezut. 

- Mergi prea departe, se răsti ea, încercând să se des- 
prindă din braţele lui. N-o să stau aici să te ascult cum 
îmi insulți soțul. 

- Dar vei sta să afli mai multe despre el, nu-i așa, dra- 
ga mea? zise Weldon cu răutate, strângând-o ferm de 
mână ca să nu poată scăpa. Când Sara se potoli, urmă 
pe un ton nostalgic: A fost un băiat atât de chipeș, şi aşa 
de prietenos la început. Eram pe punctul să devenim 
buni prieteni. Cearta dintre noi a fost numai vina mea, 
mă tem. 

- Charles, spune odată ce-ai de spus, îi ceru Sara cu 
asprime. Ce încerci să-mi transmiţi!? 

- Îţi explic de ce mă urăște soţul tău, draga mea. 
Savurând momentul, Weldon încheie: Vezi tu, se pros- 
titua, și nu m-a iertat niciodată că l-am alungat din 
patul meu. 


capitolul 20 


Șocată de acuzaţia lui Charles, Sara simţi că i se scur- 
ge sângele din față. Cu două săptămâni înainte n-ar fi 
înţeles ce voia să spună, dar lecţia dată de Jenny fusese 
foarte instructivă. 

Fostul ei logodnic îi aruncă o privire ironică. 

- Ştii ce înseamnă asta, draga mea, sau trebuie să-ți 
explic? 

-Ştiu ce înseamnă, zise ea. Și nu cred nici un cu- 
vânt. Soţul meu mi-a spus că eşti diabolic și a avut drep- 
tate. Nu-ţi face deloc cinste să răspândeşti asemenea 
minciuni. Pentru o clipă avu o senzaţie tulburătoare 

de dejă-vu, căci scena îi reamintea de felul în care 
Mikahl încercase s-o convingă de ticăloşia lui Charles. 
Împinse gândul la o parte. Vorbeşti aiurea de la beţie. 
Simt miros de băutură în respiraţia ta. 

- Bineînţeles că nu vrei să mă crezi, Sara, zise Charles 
cu blândeţe, dar asta nu înseamnă că mint. Ai observat 
vreodată cicatricea de pe şoldul lui stâng? 

Sara se încordă. 

- Are mai multe cicatrice. 

- Asta e în forma unui M neregulat. Foarte deosebită. 
Și-a tăiat-o singur cu un pumnal ca dovadă a adoraţiei 
pe care mi-o purta, sau cel puţin așa a pretins. După pă- 
rerea mea, era cam deranjat la cap. Deşi Sara încercă să 
ascundă șocul recunoașterii, Weldon o văzu tresărind. 
Continuă: M de la stăpân!. A zis că vrea să se întoarcă 
în Anglia cu mine să fie sclavul meu într-ale amorului. 
Privirea lui Weldon deveni visătoare. Am fost destul 
de ispitit, dar bineînţeles că nu l-am adus aici. Pentru 
mine, soțul tău a fost doar un experiment trecător, un 
obicei local nord-african pe care am avut chef să-l încerce 
dintr-un capriciu. Totuși, era un băiat drăguţ, mult mai 
chipeș decât e acum, și avea o pasiune ieșită din comun. 
Sunt sigur c-ai observat asta. 

- Eşti dezgustător, izbucni Sara furioasă, încercând 
să-și smucească mâna dintr-a lui. Dar Charles o ţinea 
prea strâns ca să se poată elibera fără să facă o scenă. 
Faptul că știi de o cicatrice nu e o dovadă. 

- E greu de obţinut o dovadă după atâţia ani, recu- 
noscu el. Ce păcat că nu i-am păstrat scrisorile de dra- 
goste, căci le-ai fi găsit foarte convingătoare. Bineînţeles 
că era aproape analfabet, dar epistolele sunt destul de 
mișcătoare prin intensitatea lor și foarte explicite despre 
ce voia să-i fac. Vrei să-ţi spun mai multe? 

Fără să-i aştepte răspunsul, începu să recite câteva 
exemple, folosind un limbaj de mahala pe care Sara 
abia îl înţelegea. Buimăcită de agitaţie, se împiedică pe 
piciorul rănit şi aproape căzu. 

Strânsoarea crudă a lui Weldon o ţinu în picioare. 


! Master (în eng., în original) - stăpân 

-Nu-mi leșina aici, Sara, o mustră el cu asprime. 
Folosește-ţi creierul acela logic al tău. Felul cum mă 
urăște - n-ai auzit niciodată că nu există diavol în iad 
mai înverșunat decât un amant respins? Mi-a spus că 
eram dragostea vieții lui. Eu m-am gândit că era doar en- 
tuziasm de băieţandru și că în curând va uita de mine, 
dar se pare că şi-a petrecut ani de zile urmărindu-mă. 
Și acum, ca un amant refuzat, vrea să mă distrugă. 

Gândindu-se la ceea ce zisese Mikahl despre prima 
soție a lui Weldon, Sara scutură cu vehemenţă din cap. 

- Nu, nu e doar o vrajbă personală. Are şi alte motive 
să te urască. 

- Da? Şi ţi-a oferit vreo dovadă a ticăloşiei mele? Zâm- 
bi când îi citi expresia de pe chip. Așa mă gândeam și 
eu. Deci este cuvântul meu împotriva cuvântului lui. 
Ai auzit vreodată pe altcineva cu excepţia lui care să-mi 
atace reputația? Şi totuşi cine este omul ăsta în afară de 
un aventurier pe care l-a găsit vărul tău pe undeva prin 
Asia? S-a folosit de lordul Ross ca să poată intra în so- 
cietate şi acum se foloseşte de tine. 

Nevoind să cedeze, Sara rosti cu încăpățânare: 

- Dacă trebuie să aleg între voi doi, aleg să-l cred pe 
soțul meu. 

- Soţul tău, pufni Charles cu o grimasă batjocori- 
toare. De ce crezi că s-a însurat cu tine, Sara? Sigur nu 
pentru cum arăţi. lar averea ta nu e un motiv suficient 
pentru un om atât de bogat ca el. 

- S-a însurat cu mine pentru că mă iubeşte. 

Deși Mikahl nu-i spusese asta niciodată, asta voia 
să creadă, şi oricum se comporta ca un om care ţinea 
enorm la ea. 

- E foarte bun să le spună oamenilor ceea ce vor să 
audă, zise Charles dispreţuitor. Ce inocentă ești! Ascul- 
tă-mă cu atenţie, cățea cretină! Te-a luat de nevastă pen- 
tru că nu m-a putut avea pe mine, şi tu erai cea mai 
apropiată persoană de mine la care a putut ajunge. 
A sperat că furându-mi viitoarea soție mă va răni. A gre- 
şit, bineînţeles - pierderea ta nu mi-a rănit decât mân- 
dria. Dar trebuie să-i acord credit pentru imaginaţie. 

- Am ştiut că nu eşti interesat decât de numele și 
averea mea, spuse Sara, încercând să-şi păstreze vocea 
şi mintea limpede împotriva torentului de vitriol al lui 
Charles. Dar Mikahl nu e ca tine. El nu m-a sedus, și 
nici n-a fost forțat de tata să se însoare cu mine. De fapt, 
i-a fost greu să mă convingă să-l accept. 

- Deci te-ai îndoit de el chiar şi atunci? Ar fi trebu- 
it să-ți asculți îndoielile şi să nu te legi de un nebun. 
Charles îi strânse degetele mâinii drepte până o durură. 
Ştiai că am vorbit cu el în seara asta? A lansat o serie 
de ameninţări despre ce va face dacă nu devin amantul 
lui din nou. Când l-am refuzat, te-a târât în altă cameră 
şi şi-a revărsat frustrarea furioasă pe tine. Cum te simţi 
ca receptacul al dorințelor lui nefireşti? 

Doamne sfinte, nu se mai termina dansul ăsta odată? 
Sara se simţea ameţită de la atâta învârtit, aproape îi era 
rău. Deşi îl iubea pe Mikahl, nu-l cunoştea bine, nici nu 
avea încredere pe deplin în el. Deși ar fi vrut să nu ia 
în seamă acuzele fostului ei logodnic, nu putea s-o facă 
întru totul. 

Faptul că Charles știa de cicatricea în formă de M nu 
era deloc o dovadă că fuseseră amanți, dar era neobiş- 
nuit ca un bărbat să fie atât de familiar cu trupul altuia. 
Reacţia lui Mikahl când Sara descoperise cicatricea fu- 
sese de-a dreptul raţională. Se folosise fizic de ea ca să-și 
înece amarul trecutului cu acea ocazie; poate c-o făcuse 
şi în seara asta. 

Simpla idee o aducea în pragul leşinului, dar nu în- 
căpea îndoială că soţul ei fusese într-o stare de spirit ciu- 
dată, sălbatică, în seara asta. Împreunarea lor, ce fusese 
atât de pătimașă și de iubitoare, era acum pătată în mod 
insuportabil de acuzaţiile lui Charles. 

Ceea ce submina încrederea Sarei în soţul ei era însă 
explicaţia răutăcioasă, dar foarte convingătoare a lui 
Charles despre motivul pentru care Mikahl se însurase 
cu ea. Mikahl nu avea nevoie de banii ei, nu-i păsa de 
statutul ei și nu-i spusese niciodată c-o iubea. O dorise, 
dar pofta trupească nu e dragoste. 

Deși nu voia să o creadă, felul cum Mikabhl vorbi- 
se despre Charles putea să fi izvorât din ura obsesivă 

a unui amant refuzat. Dacă existase vreodată dragoste 
între cei doi, era posibil ca Mikahl să se fi însurat cu ea 
fie din răzbunare, fie ca să înlocuiască persoana pe care 
o dorea cu adevărat. Poate amândouă. 

Charles, care îi urmărise expresia, dădu din cap 
satisfăcut. 

- Incepi să mă crezi, nu- aşa? Foarte bine. Inteligența 
e unul dintre lucrurile ce mi-au plăcut întotdeauna la 
tine. Când ești pusă în fața faptelor, stai şi asculți în loc 
să leşini ca o mironosiță. Poate te alină gândul că soţul 
tău e precis un bigam care te va abandona când e gata 
să plece din Anglia. Și atunci te vei elibera. 

Într-un colț îndepărtat al minţii ei, care era încă în 
stare să gândească, Sara își dădu seama că Charles avea 
capacitatea extraordinară de a-i accesa temerile ascunse 
că soțul ei n-o iubea şi că o va părăsi în cele din urmă. 
Dar nu voia să recunoască asta. 

- Nu mi-ai oferit nici o dovadă, replică ea cât mai 
calm cu putință. Pur și simplu mi-ai arătat ce minte 
vulgară ai. 

Charles clătină din cap cu milă. 

-Vei afla adevărul, dar e deja prea târziu. Căsăto- 
rindu-te cu el, ţi-ai distrus viaţa și reputaţia. Muzica se 
sfârși cu o înfloritură finală și Weldon îi dădu drumul 
Sarei. După ce se aplecă deasupra mâinii ei înmănușate 
pentru un sărut batjocoritor, îi spuse: Te-aş sfătui să nu 
discuţi asta cu dragul tău soț. E un om periculos şi s-ar 
putea să reacționeze foarte urât dacă află că-i ştii trecu- 
tul. Ar fi mai înţelept din partea ta să-ţi găsești scuze să 
petreci cât mai mult timp posibil departe de el. 

Se răsuci pe călcâie şi se îndepărtă. 

Sara rămase nemișcată, concentrându-se asupra res- 
piraţiei. După un minut, greața începu să-i scadă. Când 
se gândi că era în stare să umble fără să cadă, porni spre 
ușa unde trebuia să-l întâlnească pe Mikahl. 

Ar fi dat orice ca să nu trebuiască să se vadă cu soțul 
ei până nu chibzuia pe îndelete la ceea ce aflase. Când 
Mikahl încercase s-o convingă că Weldon era un om 
diabolic, Sara nu-l crezuse. Își scosese subiectul cu totul 

din minte după ce deveniseră intimi, și nu se mai gân- 
dise la asta de atunci. 

Răutatea lui Charles fusese incontestabilă în seara 
aceasta, și era ușor de crezut că și-ar fi putut împinge pri- 
ma soţie pe scări într-o criză de furie. Cu toate acestea, 
deși încercase din toate puterile s-o rănească și să-i strice 
căsnicia, Sara nu putea scăpa de credinţa îngrozitoare 
că undeva în această împletitură de minciuni era și o 
fărâmă de adevăr oribil. 


Ross era în mijlocul unui grup de bărbaţi ce discutau 
despre politicile coloniale, și Peregrine trebui să aștep- 
te câteva minute până-l putu chema la o discuţie între 
patru ochi. Când erau în sfârșit singuri, se mulțumi 
să spună: 

- Pisica e între porumbei. 

Ross își ridică sprâncenele, analizând această afirmaţie. 

- Vrei să spui că ţi-ai arătat cărțile pe faţă cu Weldon. 

- Exact. M-am gândit că e timpul să duc jocul la ca- 
păt. Weldon poate fi periculos. Nu cred că te va amenin- 
ţa, dar ai grijă, omul ăsta e absolut imprevizibil. 

- Dar siguranţa Sarei? 

Peregrine zâmbi fără umor. 

- Weldon a fost de acord cu o singură condiţie: nu-i 
va face rău Sarei. In schimb, eu nu-i voi face rău fiicei 
lui, Eliza. 

- Disputa asta devine foarte urâtă, se încruntă lordul. 

- A fost întotdeauna urâtă, dar în curând se va sfârşi. 
Peste câteva zile aș vrea să vorbim din nou. Angajez niște 
gărzi personale, foști soldaţi, și cred c-ar fi bine să ai și tu 
unul. Ai o experienţă impresionantă, dar nimeni nu se 
poate uita în toate direcțiile deodată. 

-Chiar te aştepţi ca lucrurile să ajungă până acolo? 

- Așteaptă-te la ce e mai rău. În felul acesta nu vei fi 
niciodată dezamăgit. 

Peregrine îi ură apoi noapte bună și se întoarse să se 
uite după soția lui. Strânse din buze când o văzu dan- 
sând cu Charles Weldon. 

Muzica se opri şi Weldon se înclină adânc, apoi 
își părăsi partenera. Sara rămase nemișcată pentru 

un moment, apoi se întoarse şi o luă către ușa unde 
fusese mai înainte mătușa ei. Intrebându-se ce-i spuse- 
se nemernicul, Peregrine își făcu loc prin aglomeraţie. 
Spre intensa lui iritare, mai mulţi oameni îl opriră să-l 
ţină de vorbă, și trecură câteva minute până apucă să o 
ajungă pe Sara. 

Soţia lui tresări când îi atinse braţul şi apoi se uită la 
el cu o privire goală, fără să-l vadă. Injurându-și duşma- 
nul în minte, Peregrine îi spuse încet: 

- Te-am văzut dansând cu Weldon. Te-a ameninţat? 
Te-a speriat cumva? 

Sara clătină din cap şi reuşi să schiţeze un zâmbet 
slab. 

- Nu, Charles era mânat de dorința admirabilă să 
arate oamenilor că suntem în relaţii politicoase. Pur 
şi simplu sufăr de o conștiință încărcată. După cum 
am spus și mai înainte, ştiam că prima noastră întâl- 
nire va fi dificilă. Voi fi bine în câteva minute. 

Peregrine se încruntă, sigur că Weldon o supărase 
cumva. Nu era însă momentul să insiste. Apucând-o de 
braţ, îi spuse: 

- Hai să mergem acasă. 

- Trebuie să-mi iau rămas-bun de la Letty. 

Kafirul ar fi preferat să ignore aceste amabilităţi, dar 
ştia că Sara n-ar fi fost niciodată atât de nepoliticoasă. 
După ce parcurse sala cu privirea, fu bucuros să vadă că 
Lord şi Lady Sanford erau lângă intrarea principală, așa 
că nu le va lua mult timp să-şi ia rămas-bun după toate 
regulile artei. 

Când ajunseră aproape de cei doi Sanford, intră un 
nou grup în sala de bal, şi mulțimea începu să se agite. 
Lady Sanford făcu imediat o reverență, iar soţul ei se 
plecă respectuos. 

Peregrine scoase un șuierat de surpriză recunoscân- 
du-i pe nouxeniţi. 

-Nu știu dacă mă crezi, dar Regina Victoria tocmai 
a intrat cu un grup considerabil de curteni. 

Comentariul lui pătrunse prin atenţia distrasă a 
Sarei. 

- Drina e aici? zise ea şocată. 

Se ridică pe vârfurile picioarelor și-și întinse gâtul, 
dar nu putea vedea peste capetele oamenilor mai înalți. 
Murmurul deveni o larmă de încântare când toată lu- 
mea se întoarse spre suverană. 

- Intocmai. Regina vine deseori la baluri private? 

- Aproape niciodată. Dar Lord Sanford este foarte 
activ la curte și e un membru important al partidului 
Whig. Din câte am auzit, regina se teme că în curând 
va veni la putere un nou guvern Tory. Melbourne e sin- 
gurul prim-ministru cu care a lucrat ea vreodată, și este 
foarte atașată de el. Venirea ei aici poate fi un mod de 
a-și arăta sprijinul pentru Partidul Whig. 

- Deşteaptă muierușcă, remarcă Peregrine admirativ. 

- Pentru numele lui Dumnezeu, îl certă Sara, nu mai 
spune așa ceva în fața nimănui! Ce se întâmplă? 

- Melbourne i-a ieşit în întâmpinare. Poate că știa că 
vine? Acum regina se duce către el. Se opreşte să spună 
câteva cuvinte către cineva, apoi se duce mai departe. 
Se poartă mai degrabă ca un politician decât ca un cap 
încoronat. 

Peregrine urmări înaintarea Victoriei cu interes. Era 
micuță, abia dacă avea un metru cincizeci, dar prezența 
ei era impunătoare. Avea un chip drăgălaș, deși era deja 
cam rotunjoară și foarte probabil urma să devină rotofe- 
ie odată cu avansarea în vârstă. 

Din moment ce o cunoștea pe Sara, probabil se va 
opri să-i spună câteva cuvinte. Fără îndoială o mare 
onoare, dar Peregrine nu se putu abţine să nu-și doreas- 
că să fi plecat împreună cu soţia lui înainte de vizita 
neașteptată a reginei. 


Ca toată lumea, Weldon era imobilizat de prezența 
reginei. Parcă era într-unul din saloanele ei. Weldon 
era frustrat de întârziere, apoi se încruntă când văzu că 
regina era pe punctul de a vorbi cu Peregrine și Lady 
Sara. Victoria era nu numai monarh al Imperiului 
Britanic, ci şi o tânără fără prihană. Era oribil să se gân- 
dească la faptul că suverana era pângărită de contactul 
cu acel impostor. 

Atunci avu a doua inspirație pe seara aceea. Voia să-și 
discrediteze dușmanul. Ce metodă mai bună decât să-l 
denunțe în fața femeii cu cea mai mare influență din 
Anglia? Nici măcar nu trebuia să mintă; adevărul era 
destul de rău. _ 

Da, norocul i se întorsese. Încă o dată lumea îi cădea 
la picioare. Începu să-şi facă drum spre alaiul regal. 


Melbourne şi soţii Sanford veneau în urma reginei, 
care se opri în faţa lui Peregrine și a Sarei. 

-O plăcere să te văd, Lady Sara. 

Avea vocea dulce şi foarte clară, ca o privighetoare. 

Sara făcu o reverență. 

- Este o onoare neașteptată, Maiestate. 

- Soţul dumitale mi-a fost prezentat la ultima audien- 
tă, zise ea întorcându-se spre Peregrine. Prinţe Pere- 
grine. Sper că relaţiile dintre țara dumitale şi a mea vor 
fi fructuoase. 

Peregrine se înclină și murmură: 

-Şi eu sper asta, Maiestate. 

Charles Weldon ieși din mulţime, cu ochii sclipind 
triumfător. După o plecăciune către regină, spuse cu o 
voce răsunătoare: 

-Cer iertare Maiestăţii Voastre, dar trebuie să vă 
spun că omul acesta e un impostor. Nu e un prinţ, nici 
măcar nu e născut în Kafiristan. Nu merită să vă fie 
prezentat. 

Un val de surpriză trecu printre oaspeţii ce erau 
suficient de aproape să audă. Șocată de această încălca- 
re a protocolului, Victoria se întoarse către omul care 
îndrăznise s-o întrerupă. Melbourne făcu un pas îna- 
inte şi îi șopti ceva la ureche, probabil identificându-l 
pe Weldon. 

Cu un nod în stomac, Peregrine își dădu seama că 
Weldon găsise locul perfect să-l discrediteze. Sigur, pu- 
tea să mintă pentru a salva situaţia, şi minţea foarte 
bine. Dar pe cine vor crede britanicii ăștia încuiaţi, pe 
un gentleman englez care le semăna, sau pe un străin de 
o provenienţă dubioasă? Răspunsul era evident. 

În ceea ce-l privea, căderea în dizgrație nu-l deran- 
ja prea mult, dar prietenii lui făceau parte din această 
lume. Lor nu le-ar fi convenit să fie umiliţi în public 
pentru că-l prezentaseră. Ross și Haddonfield aveau să 
se simtă trădaţi, şi pe bună dreptate. lar Sara, Doamne 
sfinte, Sara ce va gândi? 

Știind că toţi ochii erau aţintiţi asupra lui, Weldon 
continuă: 

- Omul ce-şi spune Prinţul Peregrine de Kafiristan 
este un impostor. De fapt, e englez, copilul ilegitim al 
unei crâșmăriţe cockney. Se întoarse către Peregrine 
cu o satisfacţie răutăcioasă în ochi și declamă: lar acest 
impostor, acest şobolan obraznic din East End, îndrăz- 
nește să înșele întreaga societate britanică. 

Regina rămase cu gura căscată și pentru o clipă arătă 
ca o tânără uluită mai degrabă decât ca suverana unui 
imperiu. Dar sala era atât de tăcută, că se auzea trecerea 
unei calești afară în stradă. Ochii albaștri ai Victoriei se 
îngustară înghețaţi și își întoarse capul spre Peregrine. 
O insultă la adresa demnităţii regale nu era un lucru pe 
care era dispusă să-l ierte. Vocea regală era rece şi clară 
când îl întrebă: 

- Este adevărat ce a zis Sir Charles? 

Peregrine ar fi trebuit să se gândească la cea mai bună 
metodă de a scăpa din dezastru, dar privirea lui era în 
schimb fixată asupra soţiei lui. Sara era palidă și ochii 
ei mari și uluiți îl priveau șocați. Se întrebă neajutorat 
dacă credea acuzaţia lui Weldon. Mai exact, cum urma 
să reacționeze în acest caz? 

- Ți-am vorbit, domnule, se răsti Victoria, fără să i se 
mai adreseze folosindu-i titlul. 

Peregrine se întoarse spre regină, întrebându-se dacă 
avea vreo şansă să scape prin minciună. Poate că trebuia 
pur şi simplu să recunoască adevărul şi să termine cu 
toată tărășenia; pe de altă parte, le datora prietenilor lui 
să încerce să evite dizgrația. 

În clipa aceea interveni în discuţie o voce calmă 
şi rece. 

- Cred că prinţul Peregrine este uluit de aseme- 
nea acuzaţii demente, Maiestate. Lord Ross Carlisle ieși 


296 Mary Jo Putney 


în cercul deschis din jurul reginei și făcu o plecăciune. 
Cu părul lui auriu și eleganța lui înnăscută, era gentle- 
manul englez perfect pentru a-l contrazice pe Weldon. 
Sir Charles face probabil o glumă. Eu personal am vizi- 
tat palatul prințului în Kafiristan şi am văzut cum este 
onorat de oamenii lui. 

Răspunsul lui Ross întrerupse paralizia lui Peregrine. 

- Vă rog să-mi iertaţi încetineala răspunsului, Maies- 
tate. Uneori am probleme cu limba dumneavoastră, zise 
el cu cel mai pronunţat accent posibil. Este într-o oare- 
care măsură adevărat ce zice Sir Charles, și anume că nu 
sunt un prinţ, pentru că în Kafiristan nu există prinți în 
sensul european. În limba kafiri mi se spune - ezită - 
presupun că „șoim de război“ ar fi cel mai apropiat. 
Titlul meu ar fi tradus cel mai bine ca lider sau căpete- 
nie. Dacă rămân în Anglia, cred că voi renunţa cu totul 
la titlu, din moment ce nu este recunoscut oficial în 
ţara aceasta. 

- Eu sunt cel care i-a sugerat să-și spună prinț, Ma- 
iestate, completă Ross. Deși traducerea nu este exactă, 
Peregrine are poziţia cea mai înaltă și mai respectată din 
Kafiristan. Eu personal pot să garantez asta. 

Întunecându-se la față, Weldon se răsti: 

- Lord Ross face parte dintr-un complot menit să ne 
înșele pe toți, Maiestate. Fără ajutorul lui, șobolanul 
aflat aici de față n-ar fi putut niciodată să ducă la capăt 
această mascaradă. Amândoi își bat joc de întreaga aris- 
tocraţie britanică. 

Regina se încruntă în timp ce cântărea cuvintele lui 
Ross şi Peregrine faţă de acuzaţiile lui Weldon. 

În acel moment interveni și Sara. 

- Mă cunoaşteţi de mulţi ani, Maiestate, zise ea cu o 
voce scăzută ce nu putea fi auzită la mai mult de câţiva 
pași în jur. Chiar credeţi că mi-aș dezonora numele mă- 
ritându-mă cu un om care să nu aibă rangul cuvenit? 

Privirile celor două femei se întâlniră şi pentru o cli- 
pă în ochii Victoriei se citi căldura afecțiunii pentru ve- 
chea ei prietenă. Poate că-şi amintea şi că Weldon fusese 
logodit cu Sara și probabil voia să se răzbune pe noul 

ei soţ. Întorcându-se spre Weldon, regina îi spuse cu un 
glas ce-ar fi putut tăia sticla: 

- Dacă aceasta e ideea dumitale de glumă, nu sunt 
amuzată. Victoria își înclină capul către Peregrine şi 
Sara. Prinţ Peregrine, Lady Sara. Sper că vă voi revedea 
la curte în curând. 

Apoi se întoarse şi își reluă înaintarea. 

Cu chipul alb de furie, Weldon se răsuci pe călcâie 
şi ieși valvârtej afară din sala de bal, oamenii ferindu-se 
din calea lui de parcă ar fi avut ciumă. 

Atenţia celorlalți oaspeţi rămase asupra reginei şi a 
anturajului ei, lăsându-l pe Peregrine să se descurce 
cu Ross și Sara. Cu ochii sclipind de amuzament ghi- 
duș, Ross zise: 

- Ai dreptate, Mikahl, trebuie să vorbim în următoa- 
rele zile. Noapte bună, Sara. 

Se răsuci pe călcâie și plecă. 

Peregrine se uită la Sara. Era încă palidă, și nu putea 
citi nimic pe expresia ei. Cât despre el însuși, simţea că 
avea să explodeze dacă mai rămânea încă o clipă la balul 
acela blestemat. 

- Haide, plecăm, zise el cu asprime. 

Nu ar fi fost surprins dacă Sara s-ar fi codit, dar ea nu 
făcu decât să încuviinţeze din cap. 

În timp ce Sara își punea șalul, Peregrine chemă tră- 
sura. Nici el, nici soţia lui nu vorbiră în timpul călători- 
ei scurte până la casa lor din Park Street, dar atmosfera 
era încărcată de tensiune. 

Cu fiecare rotire a roților caleştii, Peregrine auzea 
vocea rece şi aristocratică a soţiei sale răsunându-i în 
cap: „Credeţi că mi-aş dezonora numele măritându-mă 
cu un om care să nu aibă rangul cuvenit?“ 


capitolul 21 


După călătoria tăcută până acasă, Sara se dezbrăcă 
ajutată de Jenny, apoi îi dădu liber cameristei și intră în 
dormitorul principal. În noaptea asta ar fi fost bucuroasă 

să aibă dormitoare separate, dar şi aici, ca la Sulgrave, 
stăpânul şi stăpâna trebuiau să împartă patul. 

Se gândi să se vâre între aşternuturi și să-și tragă per- 
na peste cap, dar i se părea imposibil într-o atmosferă 
atât de încărcată. Se așeză cu prudenţă într-un fotoliu 
faţă în faţă cu soţul ei, sigură că îi aştepta o ceartă teribi- 
lă. Ar fi preferat să-i facă faţă odihnită și stăpână pe sine, 
dar certurile, ca și durerile facerii, veneau când aveau 
ele chef. 

Mikahl se schimbase deja și, îmbrăcat în caftanul lui 
negru și larg, se uita pe fereastră şi sorbea dintr-un pa- 
har de coniac. Când făcuse dragoste cu ea la bal fusese 
într-o stare de spirit volatilă, dar bună. Acum părea mo- 
horât și periculos, și foarte străin. Se întoarse spre Sara 
când aceasta intră în cameră, cu o expresie de mânie 
controlată pe chip. 

-De ce te uiţi urât la mine? întrebă ea, sperând să-i 
trezească simţul umorului. După toate lucrurile oribile 
pe care le-am auzit despre trecutul tău în seara asta, eu 
ar trebui să fierb de mânie. 

Încercarea ei slăbuţă de a glumi eşuă. 

- Deci Weldon ţi-a spus într-adevăr ceva oribil în 
timp ce dansaţi, constată încruntat Mikahl. Ce acuzaţii 
mi-a adus atunci - aceleaşi pe care i le-a comunicat regi- 
nei sau mai rău? 

Deci voia să intre în miezul problemei; Sara ar fi pre- 
ferat o ceartă fără sens, care să fie dată uitării de îndată 
ce se sfârșea. Discuţia despre ceea ce se întâmplase mai 
devreme avea să deschidă o cutie a Pandorei cu secretele 
întunecate ale soțului ei, și era îngrozită că dezvăluirile 
aveau să-i distrugă total căsnicia. Trăgând aer adânc în 
piept, spuse: 

- Mai rău. Charles a pretins că te-a întâlnit prima 
dată la Tripoli. 

Trupul soţului ei se încordă ca un arc. 

- Şi ce altceva a mai zis dragul de Charles? 

Sara voia să-și lase privirea în jos, dar nu o făcu. 

-A zis că atunci când te-a întâlnit, erai o târfă mascu- 
lină şi că motivul pentru care-l urăști așa de mult este că 
te-a azvârlit afară din patul lui. 

Camera vibră de furie turbată. Sara tremură; dacă se 
temuse vreodată de soţul ei, acum era acel moment. 

Dar Peregrine nu se mișcă și nu o ameninţă; o privi 
doar fix cu ochii îngheţaţi. 

- ÎI crezi? 

- Probabil s-a gândit că era mai sigur să spună ceva 
revoltător pentru că voi fi prea oripilată să discut aces- 
te acuzaţii cu tine. Sara șovăi, alegându-și cuvintele. 
Cu toate astea, m-am gândit că era o fărâmă de adevăr 
în cuvintele lui. 

- Dintre toate lucrurile pe care ţi le-a zis Weldon, care 
crezi că sunt adevărate? vru Mikahl să ştie. 

- Nu sunt sigură, oftă ea. Am senzaţia că povestea nu 
a fost cu totul o invenţie. 

Temperatura din cameră păru să scadă cu zece grade. 

- Dacă-i neg acuzaţiile, pe cine vei crede, pe mine sau 
pe fostul tău peţitor aristocrat? 

- Tu ești soțul meu, replică Sara cu voce tăioasă. Sper 
că te pot crede pe tine. 

- Dar nu ești sigură, zise el cu amărăciune. Ce vot de 
încredere emoţionant din partea propriei mele soții. 

Începând să se înfurie și ea, Sara se răsti: 

- Încerc din răsputeri să am încredere în tine, 
Mikahl, dar îmi oferi al naibii de puţine argumente. 
Cred că este timpul să-mi spui adevărul despre trecu- 
tul tău. 

Peregrine tresări surprins auzind un cuvânt urât din 
partea ei, ceea ce era foarte neobișnuit. Apoi îşi goli 
jumătate din paharul de coniac. 

- Cu siguranţă ştii tot ce ai nevoie să ştii. O aristocra- 
tă ca tine nu și-ar dezonora niciodată numele printr-o 
căsătorie cu un om care n-are rangul cuvenit. Prin ur- 
mare, trebuie să am un rang cuvenit, și Weldon a minţit 
din simplă răutate. 

- Asta nu e un răspuns, izbucni ea exasperată. De ce 
nu-mi răspunzi la câteva întrebări în loc să-mi pui altele? 
Soţul ei își trânti paharul pe masă şi veni cu paşi mari 
să-și sprijine mâinile pe braţele fotoliului ei. 

-La ce întrebări vrei să-ți răspund, dulce Sara? 
murmură el cu asprime. Stătea cu faţa la vreo treizeci 

de centimetri de ea, cu ochii sclipind ca nişte cioburi 
de smarald. Vrei să ştii dacă sunt cu adevărat o târfă 
sau un şobolan de mahala londoneză? Ce-ai face dacă 
răspunsul e da? Te vei întoarce acasă la tatăl tău și-ţi vei 
căuta un amant de „rangul cuvenit“ după ce vei afla 
ce sunt? 

Sara avu brusc o intuiție fulgerătoare. Furia princi- 
pală a lui Mikahl era împotriva lui Weldon și a situației 
aproape umilitoare din seara aceea, dar o parte din furie 
era împotriva ei, şi acum știa de ce. În mod uluitor, so- 
tul ei puternic și încrezător în sine se temea că avea să-l 
refuze dacă afla adevărul despre originea lui. 

Își ridică o mână şi o trecu pe după gâtul lui, mângâ- 
indu-i cu vârfurile degetelor mușchii încordați. 

-Ştiu ce eşti, Mikahl, șopti ea. De aceea m-am 
măritat cu tine. Dar trebuie să recunosc, sunt curioasă; 
aș vrea să ştiu ce ai fost. 

Expresia lui furioasă se spulberă, lăsând în urmă o 
vulnerabilitate disperată. Apoi se îndreptă și-i întoarse 
spatele, nefiind în stare să înfrunte tandreţea din ochii 
ei. Peregrine se opri la fereastră și se uită afară, arătân- 
duşi doar spinarea lată, îmbrăcată în negru. Sara sim- 
ţi curenţii de energie rotindu-se în cameră, schimbând 
brusc direcţia ca lumina refractată prin sticla spartă. 

Trecură câteva minute până când Peregrine mur- 
mură: 

- Mare parte din ce-ai auzit în seara asta este adevărat. 
Se duse apoi la masa cu băuturi şi pahare și-și mai turnă 
un coniac, cu mâna tremurând. Vrei nişte coniac, Sara? 
Dacă vrei să auzi povestea sordidă a vieţii mele, o să fie 
o noapte lungă. 

- Te rog, zise ea, închizând ochii cu un oftat de ușu- 
rare. Se bucura să vadă că Mikahl redevenise soţul pe 
care-l știa și-l iubea. 

Când Peregrine îi puse paharul în mână, Sara des- 
chise ochii. 

- Partea în care te-ai prostituat şi ai fost îndrăgostit 
nebunește de Charles - asta e partea falsă, nu-i așa? 

Mikahl se uită fix la ea pentru o clipă. 

- Uneori îmi faci sângele să-mi îngheţe în vene. De ce 
spui asta? 

- Nu pot să cred asta despre tine, rosti ea cu sim- 
plitate. R 

- Ai dreptate - a minţit despre lucrurile astea. Începu 
să se învârtă prin cameră, prea agitat să se aşeze. Însă 
aproape tot restul celor spuse de Weldon este adevărat: 
m-am născut la mai puţin de opt kilometri de aici, lângă 
docurile din East End. 

Sara clătină uluită din cap. 

- Deci eşti cu adevărat englez. Incredibil. 

- M-am născut în Londra şi mi-am petrecut primii opt 
ani din viaţă aici, dar asta nu mă face englez, o corectă 
el răstit. Anglia pe care am știut-o eu e foarte diferită de 
Anglia în care ai crescut tu. 

Sara ştia că spunea adevărul; cu toate acestea, era la 
fel de englez ca ea. Poate chiar mai mult, viaţa ei privile- 
giată fiind excepţia mai degrabă decât regula. 

- Cine au fost părinţii tăi? 

-Nu ai de unde să-i cunoşti, zise el ironic. Mama 
era o țărăncuţă din Cheshire care a fugit cu un soldat. 
După cea abandonat-o, a devenit ospătăriță într-o tavernă 
de la docuri. Tatăl meu era marinar în Marina Regală. 
A trăit cu ea când nu-l chema datoria. Avea o soţie de 
care era separat, așa că nu se putea însura cu mama, deși 
o iubea, sau cel puţin așa mi-a spus ea. Poate că era și ade- 
vărat. Ei îi plăcea să creadă asta. 

- Ce s-a întâmplat cu ei? 

- Tata a murit la Trafalgar când aveam doi ani. Eu nu 
mi-l amintesc, dar mama îmi spunea că arăt exact ca 
el. Mikahl se așeză pe bancheta de sub pervaz și urmă: 
O chema Annie. Era veselă și de treabă. Nu se plân- 
gea niciodată și întotdeauna găsea ceva de care să râdă. 
N-a fost prostituată, dar după ce a murit tata a avut un şir 
de „prieteni“ bărbați care stăteau cu ea când erau în port 
şi o ajutau cu bani. Când am început să cresc și să umblu 
aiurea, a vândut un lănţişor de aur pe care i la dăruit 
unul dintre amanţii ei și a folosit banii să-mi plătească 
şcoala la călugăriţe. Asta m-a ajutat să nu dau de belele și 
să nu fiu cu totul analfabet. 

- Care a fost numele tău inițial? 

- Michael Connery, după tata. Era irlandez. Presu- 
pun că nu am cu adevărat dreptul la numele Connery, 
din moment ce sunt bastard, zise el gânditor, dar mama 
îşi spunea doamna Connery. N-am știut niciodată cum 
o chema de fată. 

Michael Connery. Dacă-l pronunţai cu un accent 
diferit, devenea Mikahl Khanauri. Sara își examină so- 
tul cu ochi proaspeţi: înălțimea, părul negru şi pielea 
deschisă la culoare, ochii verzi, abilitatea să farmece 
păsările din copaci când voia. 

- Irlandez. Ar fi trebuit să ghicesc, zise ea cu înțelege- 
re bruscă. Prima dată când te-am întâlnit, mi-ai spus că 
ochii verzi nu sunt neobişnuiţi în neamul tatălui tău. 

- Ceea ce este adevărat, râse el amar. Poate că nu 
mă crezi, Sara, dar am încercat să evit minciunile față 
de tine. A 

Sara își trecu în amintire conversațiile lor. În cele din 
urmă îi spuse: 

-Te cred. Dacă mă gândesc bine, nu ţin minte să fi 
afirmat vreodată că eşti kafir. Și au fost şi alte dăți când 
așteptările mele au dat formă cuvintelor tale. Ce e sigur 
e că ești un maestru al selectării faptelor. 

- Un talent minor, dar excelez la el. 

Sara se încruntă gândindu-se la o nouă întrebare. 

- Dar accentul tău? E imposibil de plasat. Dacă ar 
trebui să ghicesc, aș zice că vorbeşti ca un asiatic care a 
mers la Oxford. Cu siguranţă nu sună cockney. 

- După ce am plecat din Anglia, am fost expus engle- 
zei standard. Și apoi mulţi ani la rând n-am mai vorbit 
deloc în limba mea maternă, deşi am citit în engleză ori- 
când am găsit o carte. N-am vrut să uit limba, deoarece 
am știut întotdeauna că voi avea nevoie de ea cândva, 
explică el. Când am mers în India și am avut şansa să 
vorbesc din nou engleză, mi-am dat seama că accentul 
meu inițial fusese modificat de celelalte limbi pe care 
le-am vorbit de-a lungul anilor, așa că am cultivat noua 
pronunție ca pe o modalitate de a acoperi accentul 
cockney. Ştiam că atunci când mă voi întoarce la Lon- 
dra voi fi acceptat mai bine ca străin prosper decât 

ca un şobolan de East End care s-a pricopsit. Zâmbi pu- 
ţin, prima oară după bal: Și acum pot să mă exprim 
cu un accent cockney aşa de puternic, încât n-ai fi în 
stare să înţelegi mai mult de un cuvânt din trei. Este o 
altă limbă. 

Sara își trase picioarele sub ea în fotoliu, strângân- 
du-și capotul albastru în jurul gleznelor. 

- Ai spus c-ai trăit în Anglia primii opt ani din viaţă? 
De ce ai plecat? 

- Mama a murit de la o infecţie. Unul dintre priete- 
nii ei, un căpitan de marină, se întâmpla să fie în port. 
Știind că dacă ajungeam pe stradă mă aştepta până la 
urmă spânzurătoarea, m-a luat cu el ca băiat de cabină. 
Mikahl oftă abătut, cu chipul profund supărat. Căpi- 
tanul Jamie McFarland, din Glasgow. Dacă asculți cu 
mare atenţie, probabil ai putea auzi o urmă de accent 
de Glasgow în vorbirea mea. Majoritatea amanţilor ma- 
mei mă considerau mai degrabă o pacoste de neevitat, 
dar Jamie McFarland mă simpatiza. Îmi aducea cadouri 
mărunte din călătoriile lui și întotdeauna își găsea timp 
să-mi vorbească. A fost omul cel mai apropiat de ideea 
de tată pe care l-am avut vreodată. 

Sara nu și-l imaginase niciodată pe soţul ei ca băieţel. 
Cu aerul lui de forță și stăpânire de sine, părea impro- 
babil să fi fost vreodată mic și neajutorat. Dar acum, 
cuvintele lui îi evocară imaginea unei fete numite 
Annie, care-şi urmase inima şi care lăsase moştenire fi- 
ului ei perseverenţa și firea ei bună. Era la fel de uşor 
să şi-l imagineze și pe orfanul dornic să iubească un băr- 
bat care-i oferise protecţia şi dragostea pe care toţi copiii 
o merită. 

O durea inima pentru el, dar ghicea că era mai bine 
să schimbe subiectul, căci Mikahl ura să arate vreo 
slăbiciune. 

- Şi cum ai ajuns în pustiurile din Asia? 

- Asta e o poveste lungă, prea lungă pentru seara asta, 
mormăi el întunecându-se la față. După anii petrecuţi 
pe mare, am ajuns să lucrez ca însoțitor al caravane- 
lor ce treceau prin Asia Centrală. Pe când aveam vreo 

douăzeci de ani, am fost capturat într-un raid și-am fost 
făcut sclav. 

Sara făcu o grimasă. 

- Atunci ai căpătat cicatricele de pe spate? 

Peregrine sorbi din coniac, cu expresia impenetrabilă. 

-Câteva dintre ele. Asta a fost al doilea episod de 
robie, iar majoritatea cicatricelor sunt de prima oară. 
După un an am reușit să evadez împreună cu un alt sclav, 
un kafir pe nume Malik. De îndată ce-am fost liberi, 
Malik a vrut să se întoarcă în munţii lui. Din moment 
ce eu n-aveam nici o idee mai bună, lam însoţit. 

- Şi ai rămas? 

Peregrine încuviinţă. 

- Da. Mi-au plăcut kafirii foarte mult. Am fost adop- 
tat de familia lui Malik. M-au acceptat cum n-a făcut-o 
nici un alt neam, și am descoperit că îmi plăcea să am 
o familie. Deşi ştiam că va trebui să plec în cele din 
urmă, Kafiristan a devenit baza mea de operaţiuni pen- 
tru următorii doisprezece ani. 

- Şi chiar ai devenit prinț? întrebă Sara curioasă. 

- Nu există aristocrație ereditară în Kafiristan. Averea 
şi capacitatea de luptă îţi aduc rangul. Mai ales averea. 
După ce am condus expedițiile la orașul pierdut Katak, 
am devenit cel mai bogat om din Kafiristan, aşa că exis- 
tă un anume adevăr metaforic în ideea că eram prinţ. 
Sorbi din pahar cu o expresie meditativă. Aveam un sta- 
tut ciudat, mai degrabă un fel de văr favorit care a venit 
pentru o vizită prelungită. Petreceam acolo mai multe 
luni pe an; în restul timpului călătoream, sporindu-mi 
averea. Malik și familia lui m-au făcut întotdeauna să mă 
simt binevenit. În mare parte pentru că datorită mie au 
devenit şi ei bogaţi. Întotdeauna mi-au spus să consider 
casa lor ca fiind casa mea, și asta chiar la propriu. 

- Unde l-ai întâlnit pe Kuram? 

- În India. Era cercetaş al armatei indiene. După ce a 
avut un conflict cu autorităţile, l-am ajutat să scape de 
consecinţe. Recunoscător, s-a oferit să mă servească 
pe post de răsplată. Pe deasupra, voia să călătorească 
şi să vadă lumea. În şase luni sau un an, va fi gata să se 
întoarcă acasă pentru totdeauna. Pe drum îi va vizita 

pe Malik și pe familia lui, ca să-i asigure că sunt bine și 
că mă gândesc la ei. Ceea ce și fac. 

Sara își rezemă capul de spătarul fotoliului. 

-Atât de multe lucruri se explică acum! De exem- 
plu, ai zis că niciodată n-ai aparținut locului unde te-ai 
născut, și că nici n-ai vrut să aparţii de el. Acum înţeleg 
de ce. 

- Nimeni care are de ales nu s-ar întoarce vreodată la 
sărăcia și violenţa din East End. O privi cu ochii îngus- 
taţi. N-ai nici un comentariu, acum c-ai auzit povestea 
obârşiei mele dubioase? 

Nu era o întrebare cu un răspuns ușor. Chinuindu-se 
să găsească vorbele potrivite, Sara zise: 

- Deşi ai devenit un cetăţean al lumii, îmi place fap- 
tul că ţi-ai petrecut anii formativi aici, în Anglia. Te face 
să pari mai ușor de înţeles. Mai puţin străin. 

Peregrine schiță un zâmbet fără umor. 

- Nu eşti şocată să afli că tu, fiica unui duce, ai împăr- 
tit patul cu un bastard cockney? 

- Viaţa mea a constat dintr-o înșiruire de șocuri de 
când te-am întâlnit pe tine, așa că să aflu că te-ai năs- 
cut în Londra nu merită mai mult decât o ridicare de 
sprâncene. Singurul motiv pentru care am menţionat 
„rangul cuvenit“ mai devreme a fost pentru că Drina 
apreciază foarte mult asta, și am vrut să o aduc de par- 
tea ta. 

Peregrine se înnegură din nou. 

- Nu va fi deloc amuzată să descopere că un bastard 
de rând i-a fost prezentat în mod oficial. 

- Mikahl, fondatoarea nobilei case St. James a fost o 
actriță cockney numită Nellie James, una dintre nume- 
roasele amante ale lui Charles al II-lea, răbufni ea exa- 
sperată. Era o femeiușcă de proastă reputaţie, și Charles 
a avut îndoieli dacă el era de fapt tatăl fiului ei. Fiind 
însă un om generos, a făcut un compromis dându-i bă- 
iatului titlul de conte în locul celui de duce, aşa cum 
proceda pentru fiii lui de care nu era sigur. 

- Serios? întrebă Mikahl şocat. 

- Serios. Primii câţiva conți St. James au fost remar- 
cabili mai ales prin abilitatea lor de a se însura cu fiice 

de negustori bogați. Străbunicul meu Nigel a fost un 
om foarte isteț care probabil a moștenit priceperea în 
afaceri din partea maternă a familiei. El a transformat 
o mlaștină de la marginea Londrei într-un cartier de 
case scumpe și a fost făcut duce de Haddonfield pen- 
tru eforturile lui. Avuţia pe care a strâns-o i-a permis 
tatălui meu să se însoare din dragoste și nu pentru zes- 
tre. Mama mea provenea dintr-o familie de mici nobili 
scoțieni, respectabili, dar săraci. Nu exista nici un mare 
aristocrat în ramura aceea a familiei Montgomery, doar 
fermieri şi soldați. 

Mikahl clătină uşor din cap, cu ochii sclipind de 
amuzament. 

- Presupun că tatăl tău cunoaște istoria familiei. 

- Bineînţeles, deși preferă să nu se gândească prea 
mult la Nellie James. Am găsit odată o imagine a ei în- 
tr-o carte veche. Nu arăta deloc respectabil. 

- Altfel regelui Charles nu i-ar fi plăcut de ea. 

- Foarte adevărat, oftă Sara. De când te-am cunoscut 
pe tine, am constatat că am moştenit o parte mai mare 
decât credeam din sângele ei. Dar gândeşte-te, Mikahl. 
Şi eu sunt urmașa unei femei cockney și a unui bastard, 
precum şi a mai multor negustori și fermieri, aşa că nu 
te mai purta ca un arici în legătură cu obârșia ta. 

- Un arici, clipi el. Ai dreptate. Strămoșii tăi par să 
aibă o reputaţie mai proastă decât ai mei. 

Sara îi zâmbi, dar momentul de destindere trecu 
repede. 

- Mai sunt foarte multe lucruri pe care nu le-ai men- 
ţionat, zise ea. Ca de exemplu cum ai ajuns de la bordul 
unei corăbii într-o caravană și ce s-a întâmplat între tine 
şi Charles Weldon. 

- Îţi datorez o explicaţie, rosti soţul ei, închizând epu- 
izat ochii. O să fie... foarte greu. Aş prefera să nu intru 
în aceste amănunte în seara asta, deși voi încerca dacă 
mi-o ceri. 

Evenimentele acelei seri îl secătuiseră de vlagă dacă 
putuse formula această cerere de a fi răbdătoare. Și Sara 
avusese parte de suficiente drame în orele precedente; 
încă una i-ar fi zdrobit pe amândoi. 

Ridicându-se din fotoliu, se duse la soţul ei şi-şi tre- 
cu braţele pe după gâtul lui. Când Mikahl deschise iar 
ochii, Sara văzu că erau aproape pământii de oboseală. 

Își lipi obrazul de-al lui și-i șopti: 

- Altă dată, Mikahl. Acum hai la culcare. Şi mâine 
te rog să mă duci acasă la Sulgrave. 

Mikahl o trase într-o îmbrăţişare strânsă. 

- O, Doamne, Sara, murmură el. Ce-am făcut să te 
merit? 

Fără a răspunde, Sara închise ochii și se relaxă lân- 
gă el, profund recunoscătoare că trecuseră de această 
furtună. f 

Poate că această căsnicie avea un viitor. În săptămâ- 
nile ce urmaseră nunţii, împărtăşiseră râsete, discuții și 
o plăcere fizică uluitoare. Dar Sara nu se simțise nicio- 
dată mai măritată decât în acest moment. 

Weldon era turbat când ajunse acasă. El spusese ade- 
vărul despre ticălosul acela şiret şi fusese umilit pentru 
eforturile lui, în fața reginei și a cremei societății lon- 
doneze. Deşi Peregrine era la rădăcina problemei, n-ar 
fi reușit să înfăptuiască această impostură fără ajutorul 
dat de Lord Ross și de Lady Sara. Amândoi minţiseră pe 
faţă, cu nerușinare, în sprijinul lui Peregrine, și amândoi 
aveau să plătească. Doamne, cum aveau să plătească! 

Deja intenţionase să se răzbune pe Sara, dar acum îl 
adăugă şi pe Ross Carlisle pe lista celor care trebuiau 
pedepsiţi. 

Cu toate că trecuse de miezul nopţii, îl chemă la el 
pe Kane. În zece minute, acesta apăru complet îmbrăcat 
şi fără să arate vreun semn de oboseală. Weldon se în- 
trebă în treacăt dacă omul acesta dormea vreodată sau 
dacă era într-adevăr așa cum arăta, doar o armă cu ochi 
albaștri, lipsit de orice sentiment. 

Fără să piardă nici o clipă, îl informă: 

-Am aflat că omul care își spune Peregrine este în 
spatele tuturor problemelor mele actuale. Toate. A venit 
în Anglia ca să mă distrugă. Trebuie să moară. 

-Uşor de făcut, zise Kane fără să clipească măcar. 
Când, mâine? Vreo metodă anume, sau pot să mă orien- 
tez în funcție de împrejurări? 

O acceptare atât de rapidă îl făcu pe Weldon să 
reflecteze mai bine. 

-Mai bine să aștepți câteva zile, se hotărî el. Trebuie 
să aflu cât de mare e plasa pe care a țesuto nemernicul 
împotriva mea. Trimite nişte iscoade la casele lui din 
oraș şi de la ţară. Vreau să fie acolo mâine, sau mai de- 
grabă în dimineaţa asta. Vreau ca Peregrine să fie urmă- 
rit. Trebuie să aflu cine-i sunt asociaţii, mai ales omul 
sau oamenii care au acționat în numele lui la Londra. 
Cât despre cea mai bună metodă de crimă...Medită câ- 
teva clipe. Dacă-l omori la ţară, o împușcătură acciden- 
tală ar fi perfectă. Dacă se întâmplă la Londra, fă-o să 
pară ca un jaf ce n-a mers bine. Cred că nu trebuie să-ți 
spun să nu lași nici un fir care să ducă la mine. Folosește 
paznicii de la bordeluri dacă ai nevoie de ajutor. Şi dacă 
Lord Ross Carlisle e cu Peregrine, poţi să-i omori pe 
amândoi. 

Kane încuviinţă. 

- Dar Lady Sara? 

- N-o împuşca pe Lady Sara, mârâi Weldon. Am alte 
planuri pentru ea. 


Ducele de Haddonfield nu fu surprins când Sir 
Charles Weldon îi făcu o vizită după balul de la familia 
Sanford. În mod limpede, ceva întunecat și periculos 
îi lega pe Peregrine și pe Weldon; fie că voiau, fie că 
nu, Haddonfield și fiica lui erau acum implicaţi în ace- 
lași joc. Şi vina pentru asta cădea întru totul numai pe 
umerii ducelui. 

Când Haddonfield intră în salon, văzu că musafirul 
lui arăta încordat și avea o sclipire periculoasă în ochi. 
Cei doi bărbaţi nu se întâlniseră în particular din noap- 
tea aceea dezastruoasă de la Chapelgate când Sara se 
lăsase compromisă de Peregrine. 

- Bună dimineaţa, Charles, rosti ducele cu o polite- 
te rece. Să îndrăznesc să cred că vizita dumitale are o 
legătură cu ceea ce s-a întâmplat aseară la balul soți- 
lor Sanford? 

- Are într-adevăr o legătură, șuieră vizitatorul. Ceea 
ce am zis despre ginerele dumitale e adevărul. Dacă ne- 
potul şi fiica dumitale n-ar fi intervenit, Peregrine ar fi 
fost dat în vileag. 

Ducele se aşeză într-un scaun de lemn cu spătarul 
drept. 

- Întrucât te referi la ei ca la ginerele meu, nepotul 
meu și fiica mea înseamnă că mă consideri pe mine 
responsabil pentru acțiunile lor. 

- Dacă ţi-ai fi crescut cum se cuvine fiica, ar fi soţia 
mea acum, și n-aș avea nici o zecime din problemele 
pe care le am, replică Weldon, așezându-se fără să fie 
invitat. Dar pentru că e o târfă ordinară, s-a măritat cu 
un derbedeu de obârşie joasă care încearcă tot posibilul 
să mă distrugă. 

- Serios? 

Pe chipul lui Haddonfield se citea numai plictiseală 
aristocratică; aflase că arătându-și emoţiile adevărate în 
fața lui Weldon îi dădea acestuia o putere periculoasă. 

- Ai căzut şi dumneata sub vraja lui Peregrine? Atât 
de mult încât nu-ţi pasă ce e? 

- Nu contează ce altceva e, acum e soţul fiicei mele 
şi de dragul ei vreau să rămânem în termeni buni. 
Și trebuie să menţionez că el e mereu politicos, ceea ce 
nu se poate spune de dumneata, încheie ducele cu o 
urmă de vitriol în glas. 

- O să regreţi ziua în care l-ai cunoscut, Haddonfield, 
râse Weldon. Să-ţi spun cum ţi-am întâlnit prima dată 
ginerele, în Tripoli. 

Ducelui îi fu greu să rămână calm în timp ce asculta 
povestea. Fără îndoială, Weldon împodobea adevărul 
din răutate, dar tot era îngrozitor gândul că Sara lui cea 
blândă și bine-crescută devenise soția unui bărbat cu un 
trecut atât de sordid. Haddonfield își păstră gândurile 
De el; renunţase la dreptul de a judeca acţiunile fii- 
cei lui. 

Când Weldon termină, se mulțumi să spună: 

- Asta n-are nici o relevanță. Hai să terminăm cu in- 
sultele și să trecem direct la ceea ce vrei de la mine. Pre- 
supun că de asta ești aici - pentru că vrei ceva? 

- Am nevoie imediat de optzeci de mii de lire sterline, 
îl informă Weldon. Peregrine mi-a răscumpărat în secret 
datoriile neplătite şi cere achitarea lor în următoarele 
câteva zile. Aproape mi-a ruinat finanţele personale și 
de afaceri, aşa că nimeni nu vrea să-mi împrumute o ase- 
menea sumă. li oferi un zâmbet lipsit de umor. Şi atunci 
m-am gândit la dumneata, prietenul meu şi aproape so- 
crul meu. 

- Am fost prieteni? murmură ducele. Gândindu-mă 
la tot ce s-a întâmplat, simt mai degrabă că am fost vic- 
tima ta. x 

- Asta e un rol care-ţi place. Încântat că Haddonfield 
roşise la gluma lui bine ţintită, Weldon continuă: Mai 
ai încă o datorie față de mine, Haddonfield. Ai spus că 
mi-o vei da pe Sara, și nu mi-ai dat-o. 

-Nu ţi-am promis niciodată că ţi-o voi „da“ pe fiica 
mea. Am spus că o voi încuraja să-ți accepte cererea în 
căsătorie, ceea ce nu e acelaşi lucru, îl corectă ducele. 
Deși mi-e rușine să recunosc asta, mi-am îndeplinit par- 
tea mea din târg. Slavă Domnului că Sara a rupt logod- 
na, deşi aș fi vrut s-o fi făcut altfel. 

Ochii lui Weldon sclipiră de furie. 

- Dacă ai fi crescut-o să se supună dorințelor tatălui 
ei, aşa cum se cuvine unei fiice, amândoi am fi fost scu- 
tiți de multe necazuri. Cu toate acestea, din moment ce 
sunt un om flexibil, îţi voi permite să mă recompensezi 
cu bani. Dacă nu o faci... lăsă el ameninţarea nerostită. 

- Lumea va afla nişte lucruri neplăcute despre mine 
şi poate şi despre ginerele meu? completă ironic ducele. 
Asta sună remarcabil de mult a șantaj. Totuşi, îţi voi 
îndeplini cererea de data asta. Aminteşte-ţi însă că dacă 
tăcerea e de aur, nu are o valoare infinită. 

Pe chipul lui Weldon se citi uşurare, și în ochi 
triumf. 

- Are o valoare suficientă. 


Mătase şi umbre 311 


După o discuţie scurtă pentru aranjarea transferului 
de bani, Weldon plecă. 

Haddonfield rămase privind în gol. Era ceva corect 
în faptul că-i plătea șantajul lui Weldon, căci ducele 
merita să fie pedepsit. Și, din moment ce banii mergeau 
la Peregrine, cel puţin rămâneau în familie. 

În cele din urmă clătină din cap și se ridică. Numai 
Dumnezeu ştia ce era Peregrine, dar nu avea cum să fie 
un soţ mai rău pentru Sara decât ar fi fost Weldon. 


Înainte să părăsească Sulgrave a doua zi dimineaţa, 
Peregrine îl vizită pe Benjamin Slade și-i povesti ce se 
întâmplase. 

Sprâncenele avocatului se ridicară când află derula- 
rea evenimentelor de la bal. 

- Credeţi c-a fost înţelept să-l lăsați pe Weldon să afle 
că sunteţi în spatele tuturor problemelor lui? 

- Poate că nu înţelept, dar esenţial, răspunse laconic 
Peregrine. De ce e nevoie ca să-l trimit la spânzurătoare? 

Slade se gândi. 

- Probabil ar fi nevoie de dovezi absolut sigure că a 
ucis personal pe cineva. Dar eu mă gândeam că voiaţi 
mai degrabă să-l omorâţi chiar dumneavoastră, nu să 
lăsaţi tribunalele Maiestăţii Sale s-o facă. 

Peregrine ignoră remarca, deși în sinea lui se gândi că 
oamenii cei mai apropiaţi de el începeau să-l cunoască 
prea bine. 

- Dintre cele opt gărzi pe care le-ai angajat, două ţi le 
las dumitale personal. Iai cu dumneata oriunde pleci, 
şi ai grijă să stea de pază în casă pe tot timpul nopții. 

- Chiar credeţi că e necesar? replică şocat Slade. 

- Bănuiala mea e că înainte să mă atace pe mine, va 
încerca să îndepărteze presiunile asupra căii ferate. Dacă 
urmărește procesele până la dumneata, s-ar putea hotări 
că uciderea dumitale l-ar ajuta pe el şi mi-ar dăuna mie. 
Prima presupunere poate că e greşită, dar a doua e sigur 
corectă, rânji Peregrine. 

Expresia avocatului deveni serioasă. 

- Dacă puneţi problema aşa, voi primi gărzile. Există 
cumva vreo posibilitate ca Weldon să ne elimine și pe 
mine, și pe dumneavoastră şi să scape nepedepsit? 

- Nici o șansă. Am făcut o a treia serie de copii pen- 
tru toate dovezile pe care le avem contra lui și le-am 
dat unui om de-al meu. Weldon nu va face niciodată 
legătura între el și mine. Orice s-ar întâmpla, va fi adus 
în justiție pentru fărădelegile lui. Văzând expresia lui 
Slade, Peregrine continuă: Nu fi așa de posomorât. 
Nu fac decât să iau în considerare toate posibilităţile. 
Weldon nu e invincibil. Nu e decât un nebun care are 
câteva avantaje. Cu puţin noroc, n-o să te găsească nici- 
odată, şi poate că nu i-ar face nimic dumitale personal 
nici dacă te găseşte. 

Se ridică să plece, cu mintea zburându-i deja la cele- 
lalte măsuri de precauţie pe care trebuia să le ia. 

De cealaltă parte a străzii, un bărbat cu aspect 
perfect obişnuit aflase deja de la un vânzător cine locuia 
la adresa aceea. Când Peregrine ieşi, individul o luă pe 
urmele lui. 

În acea după-amiază, Charles Weldon primi un ra- 
port despre vizita matinală a lui Peregrine. Dintr-un 
noroc, secretarul companiei de cale ferată recunoscu 
numele lui Benjamin Slade. Câteva întrebări bine pla- 
sate în diferite locuri stabiliră faptul că Slade era fără 
îndoială intermediarul de afaceri al lui Peregrine. Pen- 
tru un om liniștit care ieșea rar din birou, Slade era sur- 
prinzător de bine cunoscut în comunitatea financiară. 
Era, de asemenea, respectat până aproape de venerație. 

Weldon își frecă mâinile de satisfacție. Da, norocul 
era încă de partea lui. Intr-o săptămână avea să-şi regleze 
conturile cu Michael Connery, nebunul care se gândise 
că-l putea înfrânge pe Charles Weldon. 

În noaptea aceea, doi bărbaţi intrară pe furiș în casa 
lui Benjamin Slade. Intruşii erau pe punctul de a de- 
clanșa un incendiu, când fură surprinşi de doi paznici 
înarmaţi. Focuri de armă fură schimbate în întuneric 
şi unul dintre delincvenţi fu rănit, lăsând sânge pe po- 
dea și pe pervazul ferestrei. Slade ajunse la faţa locului 

la timp ca să ajute la stingerea focului, care nu făcu mari 
pagube. 

Tulburat, avocatul îi trimise un mesaj patronului său 
a doua zi la prima oră. Imediat după prânz, Peregrine 
sosi acasă la Slade. Proprietarul nu apucă să-și salute 
oaspetele, că Jenny Miller i se azvârli în braţe, aproape 
sufocându-l. 

- Când a aflat că a sosit un mesaj urgent din partea 
dumitale, m-a bătut la cap până a aflat despre ce era vor- 
ba, explică Peregrine cu un ușor zâmbet. Apoi n-a vrut 
să mă lase să ies din casă fără ea. 

- Sunteţi bine, domnule Slade? întrebă fata neliniș- 
tită, cercetându-l din cap până-n picioare, de parcă se 
aștepta să vadă urme de arsuri. 

- Sunt bine, Jenny, o asigură el. 

Îmbrăcată în hainele pe care i le dăduse Lady Sara, 
fata n-ar fi arătat nelalocul ei în cele mai înalte cercuri. 
Cu reticenţă considerabilă, Slade îi îndepărtă mâinile 
agățate strâns de el. Aruncând o privire către patronul 
său, se interesă: 

- Vreţi să discutăm între patru ochi? 

- Poate asista și Jenny. Dacă încercăm s-o excludem, o 
să asculte pur şi simplu la ușă, râse Peregrine. 

- Chiar așa, confirmă ea cu o sclipire sfidătoare în 
privire. 

Se aşeză lângă Slade pe canapeaua tare, acoperită cu 
stofă din păr de cal, și-i prinse mâna strâns de parcă 
prezenţa ei i-ar fi garantat siguranţa. 

De îndată ce se închise ușa biroului, Peregrine 
spuse: 

- la cu tine toate lucrurile esenţiale şi închide casa. 
Vei fi mai în siguranţă la Sulgrave. Va dura numai câte- 
va zile. Orice se va întâmpla, se va întâmpla în curând. 

Slade se încruntă. 

- Pot să rămână gărzile aici? Aș prefera să nu-mi ardă 
casa. 

- Bine, deşi dacă te văd că pleci, probabil că n-o să 
mai încerce. 

- Cum credeți că m-a găsit Weldon atât de repede? 

Peregrine se strâmbă. 

- Probabil am fost eu urmărit ieri-dimineaţă. Am in- 
tenționat să te vizitez devreme ca să nu le las timp să aran- 
jeze nimic. În schimb, cred că i-am condus eu însumi 
aici. Clătină din cap cu dezgust. Ar fi trebuit să-mi dau 
seama că nu trebuie să-l subestimez nici o clipă. 

- Paznicii pe care i-aţi tocmit au împiedicat produce- 
rea unui incident mai grav, sublinie Slade. 

-Am fost cu o jumătate de mutare înaintea lui 
Weldon de data asta. Nu e de ajuns, zise el cu chipul îm- 
pietrit. N-o să-mi las prietenii să sufere din cauza lipsei 
mele de prevedere. 

- Suntem prieteni? Am crezut că sunt angajatul 
dumneavoastră. 

- Ai fi făcut toate lucrurile ciudate şi uneori dubioase 
pe care ţi le-am cerut numai pentru bani? 

- Nu, cred că nu. 

- Așa mă gândeam și eu. Peregrine ezită pentru o 
clipă, căci îi era foarte greu să-și exprime sentimentele. 
Te preţuiesc, Benjamin, şi nu vreau să ţi se întâmple 
nimic rău. ` 

- Mulţumesc, spuse avocatul la fel de stingherit. Imi 
face plăcere să aud asta. li zâmbi, privind-o pentru o cli- 
pă şi pe tânăra de lângă el. Viaţa mea a devenit cu mult 
mai interesantă de când v-am întâlnit. 

- Chinezii au un blestem care sună așa: „Fie să trăieşti 
vremuri interesante“. Sper că nu ajungi să consideri în- 
tâlnirea noastră ca pe un blestem, oftă Peregrine. 


Slade fu impresionat când Lady Sara îl întâmpină la 
Sulgrave fără nici cea mai mică urmă de surpriză. Avoca- 
tul se gândi că acesta era un semn bun pentru căsnicia 
lor; o femeie măritată cu Peregrine trebuia să fie impo- 
sibil de șocat. 

Primi două camere alăturate, una ca birou și cealaltă 
ca dormitor. Imediat după cină, îşi ceru scuze şi se retra- 
se, dorind să-şi reia munca întreruptă de atacul incendi- 
atorilor şi de mutarea la Sulgrave. 

__ Deja era seara târziu când auzi o bătaie ușoară la ușă. 
Își invită vizitatorul să intre, gândindu-se că era probabil 

Peregrine. Intră în schimb Jenny, cu o tavă și o expresie 
nesigură pe chip. 

- Aţi dori niște ceai, domnule Slade? 

Nu se putu abţine să nu zâmbească de plăcere. 

- Chiar n-ar trebui să fii aici, zise el, ridicându-se de 
pe scaun. Nu se cuvine, şi Lady Sara s-ar putea supăra. 

- Mi-am terminat treburile pentru seara asta, aşa că 
n-o să se supere. Jenny puse tava pe masă și umplu două 
cești. De fapt, nici n-o să observe. N-are ochi decât pen- 
tru soţul ei. 

- Sunt fericiţi? întrebă Slade, oferindu-i un scaun. 

- Este un fel de strălucire între ei, zise Jenny, aşe- 
zându-se. N-am văzut niciodată aşa ceva. Se încruntă în 
timp ce-i oferea o farfurie cu prăjituri. Dar nu cred că 
prinţul îi spune ce se întâmplă. Asta nu e bine. Ar tre- 
bui să ştie și ea, pentru că și ea e o parte din poveste. 

- Înţeleg de ce Peregrine nu vrea ca soţia lui să fie 
implicată. Mă îndoiesc că există cineva în afară de el și 
de Weldon care să ştie întreaga poveste. Mie, cel puţin, 
sigur nu mi-a spus tot. 

-Face o greşeală, oftă ea mohorâtă. Lady Sara a 
avut într-adevăr o viaţă foarte protejată, dar nu e copil. 
O să fie mânioasă când o să afle tot ce-a făcut. Şi s-ar 
putea să fie periculos pentru ea să nu ştie. 

- Spune-i asta lui, dacă ai destul curaj, îi sugeră Slade 
cu un mic zâmbet. Eu n-am. 

- Nici eu, suspină Jenny. Cred însă co să fie bine. 
Dar vin necazuri - pot s-o simt în oase. Când am au- 
zit că cineva a încercat să vă ardă casa... Se cutremură. 
Aţi fi putut să muriţi în pat. 

-Dar n-am murit. Acum sunt aici, în siguranţă, şi 
totul se va sfârși în curând. 

-Nu e atât de simplu. Weldon și Peregrine sunt ca 
doi cocoși care se bat, și nu se vor opri decât la moartea 
unuia din ei. Și Dumnezeu să aibă milă de oricine le stă 
în cale. 

Slade tăcu, neliniștit că fata avea probabil dreptate. 
Fusese prins între cei doi, şi asta l-ar fi ucis dacă Pere- 
grine nu s-ar fi gândit să-i trimită paznicii. 


316 Mary Jo Putney 


Hotărând că discuția devenise prea serioasă, începu 
să pună întrebări despre viața lui Jenny la țară. Descri- 
erile despre vaci şi recolte ale tinerei londoneze erau 
extrem de amuzante, așa că seara trecu rapid. 

Un orologiu bătu miezul nopţii, și Slade își aminti în 
sfârșit cât de târziu era. 

-E vremea de culcare, Jenny. Îţi multumesc pentru 
vizită. Mi-a fost dor de discuţiile noastre de seară. 

-Şi mie. Se ridică și începu să adune ceştile și farfu- 
riile pe tavă, dar în loc să plece, începu să se joace cu 
capacul ceainicului. Fără să se uite la el, îi spuse: Vă mai 
aduceți aminte cum mi-ați spus că dacă am împărți pa- 
tul ar trebui să însemne ceva? 

- Îmi amintesc, răspunse el încordat. 

Jenny îi aruncă o privire rapidă. 

- Dacă am face-o acum... ar însemna ceva. Îşi întoarse 
privirea iar către tavă. Dacă mai vreţi. 

Avocatul înghiţi în sec, neștiind ce să facă sau să zică. 
Era diferit de modul în care îi făcuse propunerea prima 
dată, dar nu era sigur în ce fel. Apoi își dădu seama. 
Jenny nu mai era tânăra care-și oferise calmă trupul ca 
să-și plătească datoria. Era timidă acum și se temea 
de un refuz, pentru că de data aceasta şi sentimentele 
ei erau în joc. 

- Ah, Jenny. Da, vreau, murmură el. Dar tot nu sunt 
sigur că e un lucru corect. În plus, ce te faci cu viaţa ta 
cea nouă şi cu tânărul lacheu chipeș? 

- Am întâlnit tot felul de bărbaţi aici. Lachei, valeţi, 
grăjdari, paznici şi grădinari. Majoritatea s-au uitat la 
mine, și unii sunt chipeși, dar nici unul din ei nu este 
ca dumneavoastră. 

Slade se simţi de parcă i se oferise cel mai mare dar 
din viaţă. Fără să-i mai pese dacă ce făcea era bine sau 
rău, se întinse și-i mângâie obrazul, cu degetele înfiorate 
de atingerea pielii ei fine. 

- Cât eşti de frumoasă, şopti el. 

Apoi se aplecă și o sărută, foarte blând. Deși nu era 
complet lipsit de experienţă amoroasă, nu fusese nici- 
odată un afemeiat, şi ştia că nu era un amant iscusit şi 
fermecător. Dar își dorea din adâncul inimii să-i ofere 

plăcere acestei tinere care cunoscuse atât de puţină în 
viaţa ei. 

Buzele lui Jenny se mișcară sub ale lui, la fel de șovă- 
itoare ca Slade însuşi. Apoi tânăra scoase un oftat și-și 
ridică braţele la umerii lui ca să-l tragă mai aproape. 
În acea noapte, bărbatul cu puţină experiență și fata cu 
prea multă descoperiră împreună magia. 

După ce făcură dragoste, Jenny începu să plângă. În- 
grozit, Slade se rezemă într-un cot. 

- Ce s-a întâmplat, Jenny? Te-am rănit? 

Slade se temu că avea să se ferească de el, dar Jenny 
se cuibări în schimb în braţele lui, cuprinzându-l 
strâns. 

- N-am... n-am ştiut că poate fi atât de delicat. 

Slade o strânse cu tandreţe, mângâindu-i părul blond 
cu o mână, copleșit de ideea că o tânără atât de fru- 
moasă era fericită în braţele lui. Avuseseră câteva mo- 
mente de stângăcie şi le rămăseseră multe de învăţat 
unul despre celălalt, dar Jenny avea dreptate: uniunea 
lor fusese foarte delicată. 

Se încumetă să o întrebe: 

- Ştiu că este prea repede, dar ai putea măcar să te 
gândești dacă ai vrea să te măriţi cu mine? 

Șocată, Jenny își trase capul înapoi, cu lacrimile scli- 
pindu-i pe obraji în lumina lămpii. 

-Să mă mărit cu dumneavoastră? 

Slade îi şterse lacrimile cu vârful degetelor. 

- Ştiu că n-ar trebui să te cer. Sunt aproape de două 
ori mai în vârstă ca tine și nu sunt o persoană prea in- 
teresantă, dar sunt destul de înstărit, și îți jur că aș avea 
foarte mare grijă de tine. Nu-ţi va mai fi niciodată frig 
sau foame, și nici nu vei mai fi forţată de nimeni vreo- 
dată să faci ceea ce nu vrei. 

- Sunteţi cel mai interesant om pe care lam întâlnit, 
răspunse ea. Dar nu vă puteţi însura cu mine. Sunteţi 
gentleman. 

Slade zâmbi. 

-Mă pot însura cu orice femeie pe care izbutesc 
să o conving să-mi spună da, deşi nu m-a interesat asta 
niciodată până acum. 

-Dar cear spune oamenii? întrebă ea neferici- 
tă. Gentlemenii nu se însoară cu târfele. V-aş face de 
ruşine. 

- Nu spune asta! Nu ești o târfă. Eşti o tânără curajoa- 
să și frumoasă care a supraviețuit şi s-a dezvoltat splen- 
did în condiții teribile. Ca un trandafir perfect care a 
înflorit miraculos între buruieni. 

- Asta nu e foarte romantic, râse ea. 

-Probabil că nu. Nu am o fire foarte romantică, 
recunoscu el, bucuros că-i readusese buna dispoziție. 
Nu te îngrijora că nu te vei potrivi între ceilalți - prinzi 
accentele şi manierele atât de repede, încât nu-și vor da 
seama nici în ruptul capului că nu ai aceeași origine 
searbădă ca ei. 

- Cred că sunteţi romantic acum, domnule Slade, 
zâmbi ea sceptică. Nu e nevoie să vă însuraţi cu mine 
numai pentru că asta credeți că trebuie să faceți. 

- Cred că am ajuns la punctul în care poţi să-mi spui 
Benjamin. O trase să stea culcată cu capul pe umărul 
lui, mângâindu-i părul mătăsos și blond. În trecut am 
procedat întotdeauna așa cum credeam că trebuie să 
fac. Am studiat mult, am lucrat mult, am respectat 
toate regulile, gândindu-mă că toată această virtute so- 
bră îmi va fi recompensată. Am intrat în East India 
Company, hotărât să fiu un om de succes. Oftă, gân- 
dindu-se la tot ce i se întâmplase în India, la cât de 
aproape fusese să se distrugă din disperare. Şi după 
toată munca mea sârguincioasă, am fost făcut ţapul is- 
pășitor pentru delapidările superiorului meu. Mi-am 
pierdut slujba, reputaţia, majoritatea prietenilor și 
aproape şi libertatea. Dacă Peregrine n-ar fi apărut 
chiar atunci să mă salveze, într-un mod ilegal, dar foar- 
te eficient, aş fi în închisoare sau mort acum. Se aplecă 
s-o sărute pe vârful nasului. După aceea nu mi-a mai 
păsat chiar aşa de mult de așteptările celorlalți. M-am 
hotărât ca pe viitor să-mi fac mie plăcere în primul 
rând. Mi-ar plăcea să mă însor cu tine - dar numai 
dacă ţi-ar face și ţie plăcere. 

Jenny rămase tăcută, știind că dacă încerca să vorbeas- 
că, ar fi început să plângă din nou. Șovăitoare, își puse 

mâna pe pieptul lui. Cunoscuse multe trupuri masculi- 
ne, cu indiferenţă în cel mai bun caz, uneori cu frică și 
ură. Dar niciodată nu voise să fie aproape de un bărbat 
în felul acesta. Benjamin avea un trup frumos, bine în- 
treținut, zvelt, nu mare și înspăimântător. 

Uniunea cu el o făcuse să se simtă fericită, preţui- 
tă ca un porțelan fin. I se spusese că și femeile pot 
simţi pasiune, așa ca bărbaţii, dar nu o crezuse nicio- 
dată cu adevărat. Acum însă o credea, simțind vag că 
într-o zi avea să-i poată răspunde lui Benjamin cu o dra- 
goste pe măsură. 

- Mi-ar face plăcere, zise ea. E prea curând, dar poate 
mai târziu, dacă nu te plictiseşti de mine... 

-N-o să mă plictisesc niciodată de tine, Jenny. Dar 
n-o să te presez să-mi dai un răspuns. Căsătoria este o 
chestiune foarte serioasă, la care trebuie să reflectezi pe 
îndelete. Între timp... 

O sărută, de data asta serios. Şi când Jenny îi răspun- 
se la sărut, Benjamin Slade ştiu că nu se simţise atât de 
bărbat în întreaga lui viață. 

Kane era culcat pe burtă în iarba înaltă, cu arma în- 
dreptată spre cei doi călăreți care galopau nepăsători 
de-a lungul crestei. Nu-i venea să creadă ce noroc avea. 
Venise în ziua acea doar să observe terenul de la Sulgra- 
ve, și iată că exact oamenii pe care Weldon îi dorea ucişi 
călăreau fără nici o grijă în bătaia puștii. 

Deși stăpânul lui ar fi preferat poate să amâne exe- 
cuţia cu vreo câteva zile, Kane refuza să irosească 
acea ocazie de vis de a-i elimina pe amândoi deodată. 
Weldon ar fi fost poate mânios, însă gândul ăsta nu-l 
deranja. Plăcerea uciderii ar fi depășit cu mult iritarea 
stăpânului său. lar Weldon avea nevoie de Kane mult 
mai mult decât invers. 

Se târi pe furiș până în vârful dealului, rămânând cul- 
cat aproape de sol ca să nu fie văzut. Zâmbi dispreţuitor. 


320 Mary Jo Putney 


Având în vedere cât de neglijentă era prada lui, aseme- 
nea precauţiuni erau probabil inutile. 

În mâna stângă avea o puşcă ușoară prusacă, extrem 
de precisă. Urma să înainteze pe deal până găsea un bun 
loc de ambuscadă. Cei doi călăreţi aveau să se întoarcă 
aproape sigur pe aceeași rută pe care plecaseră. În mo- 
mentul acela, Kane urma să-i aştepte pregătit. 


Şiva nu avea nevoie de încurajări pentru a străbate 
ţinutul ca o săgeată. În timp ce galopau pe străvechea 
cărare, Peregrine se aplecă peste gâtul armăsarului, sim- 
tind că vântul îi spulbera o parte din neliniște. 

Cele două zile de după balul soţilor Sanford fuse- 
seră neplăcute. Peregrine o studiase pe Sara, întrebân- 
du-se dacă apăruse o schimbare în atitudinea ei acum 
că-i cunoştea originile, dar ea se comportase exact ca 
întotdeauna. Abia ridicase dintr-o sprânceană când 
i-l prezentase pe Benjamin Slade ca oaspete în casa lor 
pe o perioadă nedeterminată şi făcuse tot posibilul să se 
arate o gazdă desăvârșită. 

Sub suprafață exista însă o combinaţie ciudată de 
apropiere și tensiune vibrantă între ei. Peregrine ştia că 
Sara aștepta să-i spună despre anii lipsă din povestea 
lui și despre răzbunarea împotriva lui Charles Weldon. 
De câteva ori fusese pe punctul de a-i mărturisi, dar în- 
totdeauna se răzgândise în ultima clipă. 

Erau două motive pentru care nu vorbea. Unul era 
dezgustul profund pe care-l simţea să dezvăluie ceea ce 
nu mai spusese niciodată vreunei persoane în viaţa lui. 
De fapt, nici nu era sigur că ar fi fost în stare să vor- 
bească despre asta decât în termenii cei mai generali. 
În plus, deși știa că putea avea încredere în compasiunea 
şi inima generoasă a Sarei, dacă era o persoană pe lume 
căreia n-ar fi vrut să-i spună vreodată despre umilința 
suferită de el, tocmai Sara era aceea. 

Celălalt motiv era incertitudinea în privinţa planu- 
rilor sale. Trebuia să se hotărască în curând, căci era 
periculos să-și lase dușmanul să aibă iniţiativa. Dar ar fi 
fost chiar mai periculos să acționeze fără să știe exact ce 
voia să realizeze. 

Din acest motiv, fusese bucuros când Ross venise că- 
lare de la Chapelgate și-i sugerase să-l însoţească într-o 
plimbare pe dealuri. Ross știa mai multe despre situaţie 
decât oricine altcineva. El era şi omul care putea înţe- 
lege atât lumea cetăţenilor cu frica legii, cât şi zona cre- 
pusculară a violenței, în care Peregrine și Weldon erau 
încleștaţi într-o bătălie pe viaţă şi pe moarte. 

Şiva începea să obosească, așa că Peregrine încetini 
ritmul. Câteva minute mai târziu Ross îl ajunse din 
urmă. 

- Mârţoaga aia leneșă a ta e cumva înrudită cu Pansy 
a Sarei? îi strigă prietenul său. 

- Asta e o provocare de război, chicoti Ross, înfrâ- 
nându-și calul cu grația unui călăreț înnăscut. Dacă vrei 
să ne luăm la întrecere, putem încerca din nou într-o zi 
când n-am călărit deja atât de mult. Dacă o facem o cursă 
cu obstacole, îți garantez că Iskander o să-și arate pot- 
coavele către sclifositul tău, bun de plimbări în parc. 

- Probabil, recunoscu Peregrine. Şiva merge ca vântul 
pe teren plat, dar nu excelează la sărituri. 

Cei doi bărbaţi își întoarseră armăsarii pe drumul pe 
care veniseră, călărind prietenește unul lângă celălalt. 
Buna dispoziţie temporară a lui Peregrine începu să pă- 
lească. Cercetă împrejurimile, încruntându-se. 

- N-ar trebui să stăm în câmp deschis. Suntem prea 
expuși. Unui trăgător i-ar fi lesne să ne omoare de la 
distanță. Devin neglijent - nici măcar n-am o armă 
la mine. 

Ross se încruntă și el. 

- Crezi că Weldon va încerca efectiv să te omoare? 

- Da. Deși cred că nu vrea s-o facă imediat. Ar fi mai 
rezonabil să se ocupe mai întâi de relațiile mele de afa- 
ceri. Peregrine se uită la prietenul său. După scena de 
la bal, mă tem că te-a luat și pe tine în vizor. Ai văzut 
ce expresie a avut când ai ieşit în față şi ai garantat pen- 
tru mine? 

- Omul ăsta este nebun de legat, iar vendeta voastră 
scoate la iveală ce e mai rău în el. 

- Răul care a existat întotdeauna în el se apropie 
acum tot mai mult de suprafață, opină Peregrine. Când 

ai vorbit în apărarea mea, ai mutat dizeraţia de pe capul 
meu pe al lui. Fiind incapabil să recunoască o gre- 
şeală în propria gândire, Weldon va da toată vina pe 
tine şi pe Sara. 

- Ai fi putut s-o convingi și tu pe Victoria după ce 
ai fi ieșit din şoc. Poteca se îngustă când ocoliră un mic 
iaz. Ross merse înainte până când drumul se lăţi iar 
şi putură călări unul lângă celălalt. Am fost surprins 
să te văd lăsat fără grai, mărturisi el. Nu era decât cuvân- 
tul lui împotriva cuvântului tău. Ca peţitor refuzat al 
Sarei, avea un motiv evident să iște un scandal. 

- Poate. Dar m-am gândit că dacă se punea în ba- 
lanţă cuvântul unui englez de familie bună contra 
cuvântului unui străin, Weldon urma să aibă câștig 
de cauză. Nu m-am așteptat ca prietenii mei să mintă 
pentru mine. 

-N-am minţit, protestă Ross cu o expresie inocentă. 
Te-am întâlnit într-adevăr în Kafiristan, şi deși am exa- 
gerat puţin numindu-ţi casa „palat“, era cea mai mare 
clădire de acolo, şi kafirii te respectau enorm. Nici Sara 
n-a minţit de fapt, adăugă el gânditor după un moment. 
Atâta doar că ideea ei despre ceea ce constituie rangul 
cuvenit pentru un soț este considerabil mai largă decât 
a Victoriei. 

-Voi doi sunteți la fel de răi ca mine! pufni amuzat 
Peregrine, stârnindu-i un zâmbet prietenului său. 

- Chiar te-ai născut în Londra? 

- Într-adevăr. Peregrine îi relată o versiune prescur- 
tată a poveștii pe care i-o spusese Sarei. Nu pari prea 
surprins, constată el la sfârșit. 

- Nu sunt. Chiar și în Kafiristan, m-am gândit că eşti 
fie de sânge amestecat, fie nu un băştinaș. De când ai 
venit în Anglia la începutul verii, am ajuns la concluzia 
că ești cel puţin parţial european. Și dacă european, de 
ce nu englez? 

- Şi cum m-am dat de gol? 

- Chestii subtile, zise Ross, după un moment de 
reflecţie. Tiparele de gândire ce mi se păreau mai de- 
grabă occidentale, decât orientale. Nu pot fi mai precis 
de atâta. 

- Având în vedere cât de mult ai călătorit, presupu- 
sesem că dacă poate cineva să ghicească, tu vei fi acela. 
Te deranjează că sunt un bastard din mahalale? îl între- 
bă cu un tăiș în voce. 

- Eşti mândru sau ruşinat de originea ta? se interesă 
Ross aruncândur-i o privire aspră. 

Peregrine fu luat prin surprindere. 

-Nu mi-e rușine. Presupun, într-un mod ciudat, că 
sunt mândru. Dac-aș fi fost crescut într-un mediu mai 
iertător, n-aş fi supravieţuit chinurilor pe care le-am 
îndurat mai târziu. 

- Atunci nu mai fi atât de sensibil, zise răspicat prie- 
tenul său, încheind brusc subiectul. 

Prejudecăţile de clasă nu lipseau în societatea brita- 
nică, dar norocul lui Peregrine era că atât soţia, cât şi 
prietenul lui cel mai bun nu le luau în serios. 

În timp ce călăreau în liniște pe cărare, privirea lui 
Peregrine continuă să cerceteze copacii şi dealurile din 
jurul lor, şi observă că și Ross era la fel de atent. După 
câteva minute, Ross întrebă: 

- Ce-o să faci în legătură cu Weldon? 

- Sincer, nu ştiu, recunoscu Peregrine. Descrise spar- 
gerea dată la casa lui Slade. Dacă incendiul ar fi reușit, 
Benjamin ar fi mort, și multe dintre acte ar fi fost dis- 
truse. Weldon trebuie să moară. Este periculos pentru 
prea mulți oameni. Întrebarea este cum. Nu sunt sigur 
că justiţia îl va condamna după cum merită. 

Ross îi aruncă o privire sardonică. 

- De ce vorbeşti despre justiţie? Nu o să-l omori tu 
personal? 

Peregrine îl scrută impasibil. Da, prietenii lui erau 
clar prea pătrunzători. 

- Prefer să mă gândesc la asta ca la o execuţie. 

- Şi ce te opreşte? 

- Cum adică, nici o prelegere despre moralitate? 

- Nu-mi place ideea absolut deloc, afirmă Ross. Dar 
nu văd alternativa. E limpede că tu și Weldon sunteţi 
încleștaţi într-o vrajbă de moarte, și dacă unul din voi 
trebuie să moară, aş prefera să fie el. 

- Dacă și când îl omor pe Weldon, intenționez s-o fac 
în așa fel încât să nu se poată ajunge la mine, zise Pere- 
grine, recunoscător pentru pragmatismul cu care prie- 
tenul său accepta situația. Dar dacă ceva merge prost 
şi trebuie să părăsesc Anglia, vreau să știu că vei avea 
grijă de Sara. Ştiu că o vei face oricum, dar m-aș simţi 
mai bine la gândul că există cel puțin o persoană care 
înţelege ce s-a întâmplat cu adevărat. 

- Deci intenţionezi să-ți părăseşti soția?! exclamă Ross 
cu ochi sclipitori, mult mai nervos decât fusese la gân- 
dul că prietenul său va comite o crimă. 

- Nu m-am însurat cu ea ca s-o abandonez, dar drept 
să spun mă îndoiesc că va veni cu mine dacă o rog, rosti 
Peregrine glacial. Toată viaţa ei e în Anglia - toţi priete- 
nii, toate rudele. Cum aș putea s-o iau de lângă ei? 

- Poţi s-o laşi să aleagă singură, sugeră Ross pe un 
ton la fel de rece. Dacă o părăseşti, îți jur co să te vânez 
oriunde ai fi și o să te fac să-ți pară rău c-ai pus vreodată 
piciorul în Anglia. 

Peregrine râse, dorind să dezamorseze situaţia. 

- Ascultându-te, parcă mă aud pe mine vorbind. Prea 
mare expunere la amoralitatea mea te-a corupt. Ross 
zâmbi fără să vrea și Peregrine continuă: Crede-mă, 
n-am nici o dorinţă să fug din Anglia ca un criminal, tot 
aşa cum nu doresc s-o forțez pe Sara să facă o alegere, 
când fiecare variantă îi va aduce nefericirea. Se gândi că 
ştia cum ar fi ales Sara - nu în favoarea soţului ei. Vreau 
pur şi simplu să fii pregătit pentru orice s-ar întâmpla. 

- Încearcă să nu fii ucis. Sarei nu i-ar plăcea şi m-ar 
lăsa în poziţia regretabilă de a trebui să-l vânez eu în- 
sumi pe Weldon ca să-l împiedic să-i facă rău Sarei sau 
mie. Cu un exemplu tipic de umor britanic, Ross adău- 
gă: Ar fi iritant. 

- Foarte iritant, confirmă Peregrine. Când am venit 
în Anglia, m-am gândit că răzbunarea va fi o treabă foar- 
te clară şi directă. În schimb, viața mi-a devenit incredi- 
bil de complicată. 

- Bine ai venit în lumea reală, zâmbi Ross. 


* 

Când auzi tropotul cailor ce se apropiau, Kane se pre- 
găti. Găsise un loc perfect pentru o ambuscadă, într-o 
zonă de pământ surpat și ascuns după o adunătură de 
bolovani. Cărarea era cam la cincizeci de metri distanță, 
o ţintă ușoară pentru un expert. În plus, era cufundată 
aproape un metru sub nivelul solului, aşa că avea să-i 
nimerească fără probleme pe cei doi bărbaţi călare. 

Se culcă pe burtă, cu pușca ţinută stabil în mâini. 
Era mult mai bine să facă asta singur; ajutoarele lui pro- 
vocau invariabil mai multe belele decât îi aduceau fo- 
loase. Prostovanul pe care îl luase cu el acasă la avocat 
reușise doar să încaseze un glonţ în braţ. Nu, aşa era cel 
mai bine. 

Cei doi se apropiară. Kane aşteptă un moment să 
confirme că erau chiar ei. Era atent la aceste lucruri. 

Lord Ross Carlisle era mai aproape de el, dar uciga- 
şul ţinti către Peregrine, căci străinul era mai important 
şi, de asemenea, avea experienţă, ceea ce l-ar fi ajutat să 
reacționeze calm la auzul focurilor de armă. Un aristo- 
crat englez răsfățat ca Lord Ross avea să fie prea surprins 
şi buimăcit ca să apuce să se ascundă înainte ca asasinul 
să reîncarce și să-l împuște și pe el. 

Ochind inima, Kane începu să-l urmărească pe Pere- 
grine cu privirea. Încă un moment, încă un moment... 

Fără grabă, apăsă pe trăgaci. 


Dacă soarele nu ar fi ieșit de după un nor cu câte- 
va minute mai înainte, n-ar fi fost avertizaţi deloc. Așa, 
Ross văzu doar o mică licărire, când lumina alunecă pe 
ţeava unei puști, dar era de ajuns. Fără să stea pe gân- 
duri, reacționă cu reflexele șlefuite de-a lungul a mii de 
mile de călătorii periculoase. 

După unghiul ţevii, Peregrine era ţinta. Și nu era con- 
ştient de pericol, pentru că era atent la un pâlc de copaci 
din stânga lor. Cărarea era îngustă aici, și caii erau atât 
de aproape încât cei doi bărbaţi aproape se atingeau. 

Supunându-se instinctului, Ross ţipă: 

- Jos! 

În același moment se aruncă și el într-o parte, întin- 
zându-se să-și împingă prietenul. 


326 Mary Jo Putney 


Atât avertizarea, cât şi acțiunea se produseră o frac- 
ţiune de secundă prea târziu. Când Ross îl apucă pe 
Peregrine de braț, un glonț i se izbi în spate cu un im- 
pact paralizant. I se tăie răsuflarea și avu gândul trecător 
că, în mod paradoxal, supraviețuise la Buhara și în Afga- 
nistan numai ca să moară între dealurile verzi şi paşnice 
ale Angliei. 

Apoi lăsă întunericul să-l învăluie. 


Ucigaşul asista mânios la eșuarea planului său. En- 
glezul văzuse probabil ceva, căci strigă şi se mișcă în- 
tre Kane și ţinta lui. În timp ce ecourile tunătoare ale 
împușcăturii vuiau prin vale, un cal necheză și amân- 
doi bărbaţii dispărură din faţa lui, prăbuşindu-se. Pen- 
tru că erau sub nivelul lui, Kane nu putea vedea ce se 
întâmplase. Ambii cai o luară la goană în jos pe potecă, 
unul din ei nechezând în continuare. Apoi se lăsă o tă- 
cere deplină. 

Kane încărcă rapid, înjurând în barbă. Avea o armă 
puternică şi era posibil ca un singur glonţ să-i fi nimerit 
pe amândoi, trecând prin lordul Ross și lovindu-l pe 
Peregrine. De fapt, era foarte probabil, căci nu se auzea 
nici un sunet de unde căzuseră cei doi. Asta nu însem- 
na însă că muriseră. Trebuia să-i termine de aproape, 
așa că nu mai putea folosi acoperirea accidentului de 
vânătoare. 

Dar era prea târziu să mai dea înapoi. Cu toate simţu- 
rile în alertă, Kane porni spre victimele sale. 


Zgomotul asurzitor al împușcăturii îl anunţă pe Pere- 
grine că făcuse încă o greșeală cumplită. Weldon nu 
aștepta, trecuse direct la lovitura de moarte. 

Ar fi putut să rămână în şa, dar se lăsă tras la pământ 
de trupul lui Ross ce cădea. Într-o stare de furie teribilă, 
mintea îi galopa la viteza maximă. 

Împuşcătura venise de la dreapta cărării, din direcţia 
în care se uita Ross. Era un singur trăgător, altfel ar fi 
fost mai multe focuri. lar Ross încasase glonţul destinat 
prietenului său. 

Peregrine atinse pământul cu forţă, Ross ateriză pe ju- 
mătate peste el, iar caii tropăiră panicaţi de bubuitură și 
de mirosul de sânge. Ţinându-şi capul sub marginea că- 
rării adâncite, Peregrine își examină în grabă prietenul, 
rugându-se ca rana să fie minoră. Glonţul îl nimerise în 
partea de sus a spinării, pe stânga. Când îl întoarse să 
vadă dacă era și o rană de ieșire a glonţului, prietenul 
său clipi. 

- A fost o tâmpenie afurisită să faci pe eroul, înju- 
ră Peregrine într-o şoaptă mânioasă. Ai face bine să nu 
mori naibii, ori Sara nu mă va ierta niciodată. 

Ross schiță un zâmbet. Cu vocea aproape de neauzit, 
îngăimă: 

-Spune-i Sarei... că îţi datorez... o viață pentru... 
o viaţă... 

Închise iar ochii. Peregrine se schimonosi la față 
văzând pata de un stacojiu aprins întinzându-se pe 
cămașa albă. Glonţul trecuse cu totul prin el, ceea ce 
era bine, şi plaga era suficient de sus încât era posibil 
ca plămânii să nu fi fost atinși. Însă chiar dacă rana nu 
era letală în sine, Ross tot risca să sângereze până la 
moarte fără tratament. 

Două impulsuri se războiau în mintea lui: voia cu dis- 
perare să oprească sângerarea înainte să fie prea târziu, 
dar nu-şi putea permite acest răgaz când asasinul era la 
câţiva metri de el. Dacă oricare din ei era să supraviețu- 
iască, întâi trebuia oprit individul cu pușca. 

Singura armă pe care o avea la el era cuțitul pe ca- 
re-l purta totdeauna în cizmă. Trebuia să fie de ajuns. 
Se deplasă ghemuit cincizeci de metri la stânga, apoi se 
uită peste marginea cărării în direcția din care venise 
împușcătura. Văzu acolo o grămadă de bolovani. 

Rămase absolut nemișcat, ascultând. La început nu 
sesiză nici o mișcare. Peste câteva clipe însă, auzi un mic 
foșnet de iarbă. Nu putea vedea nimic, dar după sunet 
ghici că un bărbat singur înainta grijuliu dinspre bolo- 
vani spre cărare. 

Pământul era acoperit de copaci, iarbă și tufișuri, și 
asta-l împiedica să-l vadă pe ucigaș, dar îi oferea şi lui 
acoperire pentru propriile mișcări. şi scoase cuțitul din 


328 Mary Jo Putney 


cizmă, se târî cu el în mâna dreaptă peste marginea cără- 
rii şi se puse la pândă. 

Rămase aproape de sol, alegând un unghi de unde 
să poată ajunge lângă inamic. Avansarea îi era înce- 
tinită de uscăciunea vegetației de început de toamnă, 
care nu-i permitea să se miște în liniște. Din fericire, asa- 
sinul făcea destul zgomot ca să acopere sunetele uşoare 
ale lui Peregrine. 

La câţiva paşi de potecă, ucigașul se ridică în picioare 
cu spatele la Peregrine, de care-l despărțeau vreo zece 
pași. Cu pușca pe umăr, se uită să vadă ce daune reuşise 
să provoace. 

Când zări doar un corp își dădu seama instantaneu 
de pericol. Se răsuci pe loc încleștându-și mâinile pe 
armă, cu ochii mijiţi și periculoși. Era Kane, șacalul 
principal al lui Weldon. 

Văzându-l pe Peregrine, șuieră: 

-Acum te-am prins! 

În aceeași clipă Peregrine se azvârli către el, acope- 
rind distanţa în trei paşi mari. 

- Încă nu, ucigaș afurisit! 

Kane făcu greșeala să se oprească pentru a ţinti. Pere- 
grine se aruncă sub pușcă, făcându-l pe adversar să se 
prăbușească pe spate. Arma se descărcă, și glonţul trecu 
periculos de aproape în timp ce Peregrine îl răsturna pe 
Kane la pământ. Lupta fu rapidă și mortală. Cu un şu- 
voi de înjurături, Kane folosi fiecare truc sălbatic pe ca- 
re-l ştia, dar Peregrine ştia mai multe. Avu nevoie de mai 
puţin de zece secunde ca să-l imobilizeze pe celălalt. 

Într-un colț distant și raţional al minţii se gândi că 
trebuia să-l interogheze, întrucât ar fi putut şti ceva folo- 
sitor despre planurile lui Weldon. Dar raţiunea nu avea 
nici o șansă împotriva furiei anihilatoare. 

- Mori, nemernicule! 

li tăie beregata în mijlocul unei înjurături. Sângele 
lui Kane ţâșni împreună cu un sunet răgușit și gâlgâitor 
din traheea tăiată. Foarte curând fluxul de sânge înceti- 
ni, apoi se opri. 

Peregrine se ridică în picioare și șterse cuțitul de hai- 
na lui Kane, apoi trase corpul neînsuflețit după nişte 

tufișuri. Se opri o clipă să dea jos haina și cămașa victi- 
mei, apoi, cu chipul mohorât, se duse să vadă dacă se 
putea face ceva pentru Ross. 

Prietenul său respira încă, deși superficial, şi avea 
faţa albă ca varul. Peregrine avea o experiență conside- 
rabilă cu rănile provocate de gloanţe și de cuțite, așa 
că improviză cu mare iuţeală un bandaj din cămașa lui 
Kane, legând fâșiile de material peste rănile de la piept 
şi de pe spate. 

După ce făcuse tot ce putea să reducă sângerarea, se 
năpusti pe cărare în direcția în care fugiseră caii, rugân- 
du-se ca măcar unul din ei să fie pe aproape. 

Zeii nenumiţi pe care-i invocase îl ascultau fără îndo- 
ială, căci la mai puţin de patru sute de metri descoperi 
calul lui Ross. Iskander era un animal calm, dar se feri 
de omul frenetic, acoperit de sânge, care voia să-l cap- 
tureze. Lui Peregrine îi trebui mult prea mult timp să 
se calmeze suficient ca Iskander să-l lase să se apropie. 
În cele din urmă reuși să-l prindă. 

Galopă înapoi la Ross. Următoarea jumătate de oră 
fu un șir de momente disparate, de coșmar, în care se 
chinui să ridice greutatea considerabilă a prietenului 
său pe un cal temător, apoi urcă în spatele lui şi struni 
animalul cu o mână, în timp ce cu cealaltă îl ţinea pe 
Ross să nu cadă. Íl forță pe Iskander să meargă mai re- 
pede decât ar fi trebuit ţinând cont de povara pe care 
o ducea în spinare, și în tot acest timp se rugă fier- 
binte ca prietenul său să fie încă în viaţă când ajungeau 
la Sulgrave. 


capitolul 24 


Sara nu lucra la broderii decât atunci când voia să 
mediteze. În timp ce alegea un nou scul de fir verde 
de mătase, își dădu seama cu tristeţe că brodase mult în 
ultimele două zile. După ce se înapoiaseră la Sulgrave, 
sperase că Mikahl va dezvălui părțile cele mai importan- 
te ale trecutului său, dar el nu atinsese subiectul, și ea 
se codea s-o facă. 

Atmosfera era tensionată, ca o panglică de sticlă topi- 
tă trasă din ce în ce mai subțire, până ajungea la punc- 
tul de rupere. Se aplecă absentă să-l mângâie pe cap pe 
Pufuleţ, care stătea încovrigat în poala ei. Ceva era 
pe punctul de a se întâmpla. Avea senzaţia frustrantă 
că existau unele lucruri pe care ar trebui să le știe, 
dar nu le știa. 

Reflecția îi fu întreruptă de majordomul care intră să-i 
aducă ceaiul de după masă. Sara își ridică privirea 
să-i mulțumească, dar se opri când îi văzu chipul pămân- 
tiu. Amintindu-şi cu vinovăţie că nu era singura persoa- 
nă cu probleme din lume, își lăsă în jos ghergheful. 

-S-a întâmplat ceva, Gates? 

Gates ezită, pe punctul de a nega, dar îi mărturisi în 
cele din urmă: 

-Ați avut dreptate, milady. Ar fi trebuit să vând 
stocul de acţiuni de la calea ferată L&S când preţul era 
încă mare. 

- A coborât? întrebă ea îngrijorată. 

- Foarte rău. Ziarele spun că e în pragul falimentului. 
După încă un moment de şovăire, se interesă cu spe- 
ranţă: Prinţul Peregrine n-a spus nimic să indice dacă 
nu cumva e doar o scădere temporară, și că firma își 
va reveni? 

Însufleţirea lui păli când Sara clătină din cap. 

- Îmi pare rău, dar nu vorbește niciodată cu mine 
despre afaceri. Tulburată de nefericirea din ochii major- 
domului, continuă: Asta nu înseamnă că situația com- 
paniei nu se va îmbunătăţi, ci doar că eu nu știu. Poate 
ar trebui să-l întrebi chiar dumneata. 

- N-aş putea face așa ceva! 

Sara înţelegea. Gates crescuse la Haddonfield şi pu- 
tea să stea de vorbă cu ea într-un fel în care nu putea 
vorbi cu un străin. 

- O să-l întreb eu pe soţul meu în seara asta. 

- V-aş fi recunoscător, Lady Sara. Gates şterse cu un 
prosop de pânză un fir de praf de pe masa lucitoare. 
Cu amărăciune bruscă, continuă: Ar fi trebuit să știu că 
acţiunile de la bursă sunt jocul bogătașilor. Unul ca mine 

este un tâmpit să creadă că are o șansă să-și îmbunătăţeas- 
că situaţia în felul acesta. 

Sara îl privi nefericită; faptul că Gates se încumetase 
să-i spună asta era o măsură a deprimării lui. Se îndo- 
ia că Mikahl era la fel de tulburat de situația gravă a 
companiei. Din moment ce calea ferată era proiectul 
preferat al lui Weldon, soțul ei se bucura probabil. 

Conversaţia le fu întreruptă de o zarvă bruscă în ho- 
lul de la intrare. Curioasă, Sara puse jos broderia şi se 
grăbi să vadă despre ce era vorba. 

Spre oroarea ei, îi găsi pe Mikahl și pe șeful grăjda- 
rilor cărând înăuntru trupul moale al vărului ei. Atât 
soţul ei, cât și Ross erau scăldaţi în sânge. Sara se agăță 
de rama ușii, ameţită de şoc. 

- Doamne, Dumnezeule, ce s-a întâmplat? 

Mikahl se uită la ea pentru o clipă, cu ochii verzi scli- 
pind de emoţii tulburătoare. 

- Un nenorocit de vânător l-a împușcat pe Ross. 

Sara își duse mâinile la gură, pe punctul de a leșina. 

- E... e în viaţă? 

- Pentru moment, fu răspunsul sumbru. Cheamă un 
doctor cât timp îl duc eu sus într-un pat. 

Sara încuviinţă, recunoscătoare să aibă ceva de făcut. 
Întorcându-se către Gates, care o urmase în hol, zise: 

- Trimite un lacheu după doctor. Spune-i să-i promi- 
tă oricâți bani vrea dacă vine imediat. 

Gates încuviinţă și se duse grăbit. Sara rămase ne- 
mișcată pe moment, cu mâinile apăsate de tâmple, 
încercând să gândească. Doamne sfinte, nu se putea 
să moară Ross! Mereu fusese alături de ea, râzând în 
vremurile bune, ajutând-o în cele grele, totdeauna afec- 
tuos. lar acum viaţa lui atârna de un fir de păr. 

Dându-și seama că începea să respire rapid şi super- 
ficial, se forţă să-şi înăbuşe emoţiile răscolite. Isteria nu 
Lar fi ajutat pe vărul ei. 

După un moment, mintea începu să-i funcționeze 
din nou. Şi alți servitori fuseseră atraşi de agitaţie, așa 
că porunci unei slujnice să aducă apă fierbinte pentru 
pacient. Sara urcă personal la dulapul de la etaj ca să ia 
niște cearșafuri curate. 

Când intră în camera rănitului, Mikahl se încrunta 
la bandajul năclăit de sânge. 

- lar sângerează. Poți suporta să mă ajuţi să-i pun un 
bandaj nou? Dacă nu poți, du-te și trimite-mi un servi- 
tor. Nu-mi pot permite să fiu îngrijorat și pentru tine. 

- Pot suporta, răspunse ea scurt. 

Își luase cu ea foarfeca, și o folosi ca să taie un cearşaf 
în fâșii. Când soţul ei îl ridică pe Ross ca să-l întoarcă, 
Sara puse un alt cearşaf sub vărul ei ca să absoarbă sân- 
gele în timpul schimbării bandajului. 

- Călăream pe poteca de pe creastă, explică Mikahl în 
timp ce înlătura pansamentul mai primitiv de dinainte. 
A fost o singură împușcătură. Vânătorul a fugit când 
şi-a dat seama de greșeală. 

- Un braconier, deduse Sara, întorcându-și privirea 
când soţul ei descoperi rana sângerândă de pe umărul 
lui Ross. 

- Foarte probabil. Mikahl acoperi gaura lăsată de 
glonţ cu un pansament gros din pânză împăturită în 
mai multe straturi, apoi îl legă cu una din fâșiile lungi 
oferite de Sara. Ambii cai au fugit, dar am reușit să-l 
prind pe-al lui Ross. Grăjdarul-șef ne-a ieşit în întâmpi- 
nare. Şi-a dat seama că s-a întâmplat ceva rău când calul 
meu s-a întors acasă cu o zgeârietură pe gât. 

- Doamne sfinte, şopti ea. Dacă glonţul te-ar fi nime- 
rit pe tine, nu pe Şiva, aţi fi murit acolo amândoi. 

- Dar nu m-a nimerit. După ce acoperi rana de in- 
trare din spatele lui Ross, Mikahl începu să înfăşoare 
fâşiile de pânză în jurul pieptului și umărului ca să ţină 
pansamentele la locul lor. Însă nu vreau să mă gândesc 
ce s-ar fi întâmplat dacă n-aș fi reușit să prind calul lui 
Ross, oftă el. 

Servitoarea veni cu un lighean și un urcior cu apă 
fierbinte. Când Mikahl termină, Sara începu să ştear- 
gă cu blândeţe sângele de pe pieptul şi braţul gol al 
vărului ei. Sub părul lui auriu, avea faţa ca marmura 
cenușie. Era agonizant să vadă un om atât de plin de 
viaţă zăcând nemișcat. 

Soţul ei îi puse o mână pe umăr. 

-Îmi pare rău, Sara, murmură el. Aș vrea să fi fost 
nimerit eu. 

- Nici asta n-aş putea-o suporta, se răsti ea printre 
lacrimi. Se întâmplă accidente. Nu te mai învinovăţi 
pentru asta. 

Pentru o clipă, degetele lui se încleştară pe umărul ei. 
Apoi își lăsă mâna să cadă. 

- Dacă n-am grijă, o să te umplu și pe tine de sânge, 
așa cum sunt eu. Trebuie să ies acum să rezolv o treabă. 
O să mă întorc cât de repede pot. 

Fără să-i ia în seamă cuvintele şi hainele pătate, Sara 
se ridică; avea nevoie de puterea lui. 

-Te rog, şopti ea. Ţine-mă în braţe pentru o clipă 
înainte să pleci. 

Peregrine o trase la pieptul lui şi o strânse cu feroci- 
tate protectoare. 

- O să fii bine? 

Sara simţi cât de încordat îi era tot trupul și înţelese 
oroarea lui când îl văzuse pe Ross prăbuşit la doi pași 
de el. 

- O să mă descurc, zise în cele din urmă. De fapt, 
acum nu putem decât să-l așteptăm pe doctor. 

Soţul ei plecă, probabil să-şi schimbe hainele şi să 
aibă grijă de cal. Sara se aşeză lângă Ross și își reluă 
sarcina de a-l curăța. Nu era mult, și nici măcar nu era 
necesar, dar era singurul fel în care putea să-și exprime 
dragostea și îngrijorarea. 

Doctorul sosi imediat înainte de ora cinei. După ce 
trată rana lui Ross, îi spuse Sarei că vărul ei era foarte 
norocos că avusese pe cineva lângă el care să oprească 
sângerarea atât de repede, căci altfel ar fi murit. Aşa, 
Lord Ross avea un umăr rupt, dar nici o rană internă 
majoră, şi urma să-și revină dacă nu apărea vreo infla- 
maţie gravă. li dădu laudanum pentru durere şi plecă, 
promițând să revină a doua zi. 

- Slavă Domnului, oftă zgomotos Mikahl. 

Întors de la treburile lui, fusese alături de Sara în 
camera rănitului. 

- Amin, adăugă și Sara. 

- li vei anunţa pe părinţii lui? 

Sara se gândi o clipă, apoi clătină din cap. 

- Cred că nu. Lui Ross nu i-ar plăcea dacă i-am supă- 
ra în mod inutil. Crezi c-ar trebui? 

-Sunt familia ta, și tu-i cunoşti cel mai bine. Hai 
acum, zise el trăgând-o în picioare. Cheamă pe cine- 
va să-l vegheze. Trebuie să-ţi pui o rochie curată. Apoi 
o să te duc jos şi-o să stau lângă tine până mănânci 
ceva. Nu vreau să te îmbolnăveşti și tu. 

- N-o să fie necesar. Acum că a fost doctorul la Ross, 
mă pot desprinde de lângă el o jumătate de oră. Dar mă 
voi întoarce să-l veghez pentru restul nopţii. 

Privirea piezişă aruncată soţului ei avea un miez de 
provocare. 

- Aș fi surprins dacă n-ai face-o. Mikahl se încordă 
uitându-se la prietenul său, care încă nu-şi recăpătase 
cunoștința. Dar nu cred că pot suporta să stau toată 
noaptea cu tine. 

-Nici nu mă aşteptam la asta, dragul meu, şi nici 
Ross nu s-ar aștepta. Nici el nu e mai bun să stea nemiş- 
cat decât tine. 

Soţul ei o îmbrăţişă, iar mâinile lui mari îi masară 
nodurile de încordare din gât și umeri. 

- Eşti o femeie foarte înţelegătoare. 

Jenny veni să stea cu Ross cât timp Sara şi soţul ei 
luară o cină simplă. Apoi Sara se reîntoarse la veghea 
ei tăcută. 


Mai devreme în aceeași zi, Peregrine se dusese în 
Downs cu un alt cal, înfăşurase trupul lui Kane într-o 
pătură, după care îl adusese înapoi la Sulgrave şi-l pu- 
sese într-o mică dependinţă prea puţin folosită. După 
căderea întunericului, mută cadavrul într-o căruţă folo- 
sită la muncile câmpului pe moșie. 

Îmbrăcat în haine de fermier, porni fără grabă spre 
Londra, nevoind să ajungă în Mayfair decât după miezul 
nopţii. Sarcina de a se descotorosi de trupul lui Kane se 
desfășură fără complicaţii. Încă o mutare fusese făcută 
în jocul mortal dintre el și Weldon. Pe drum avusese tot 
timpul să-și plănuiască acţiunile următoare. 


+ 

Sara se bucură când Ross începu să se agite şi să 
se răsucească neliniștit în pat. Nu părea să aibă febră, 
şi activitatea crescută era mai puţin alarmantă decât ne- 
mișcarea ca de mort de până atunci. Reuși să-l facă să 
înghită nişte supă de carne, în care pusese niște lauda- 
num ca să-i reducă durerea. 

Aţipi şi ea o vreme, dar se trezi cu un tresărit când 
auzi o voce slabă întrebând: 

- Sally? 

Ross îi spunea așa uneori când erau copii. Bucuroasă 
că-şi recăpătase cunoştinţa, se aplecă peste pat. 

- Cum te simţi? 

Vărul ei clipi ca să o vadă mai clar. 

- Ca dracu’, dacă-mi ierţi limbajul, reuși să îngaime. 

- Te iert. 

Șovăitor, își ridică mâna dreaptă către umărul stâng 
bandajat. 

- Mintea parcă mi-e cufundată în miere. 

- Mai bine lasă bandajul în pace, îl mustră ea. Ți-am 
dat niște laudanum, de aceea te simţi ameţit. Îţi mai 
amintești ce s-a întâmplat? 

- Călăream cu Mikahl prin Downs. Ross se încruntă. 
A fost rănit? 

- El e bine, îl asigură ea. Același glonţ care te-a lovit 
pe tine i-a zgâriat calul, dar Mikahl n-a fost atins. Te-a 
bandajat și te-a adus înapoi la Sulgrave. 

- Mă bucur că e bine. Degetele lui Ross se mișcară 
agitate în mâna Sarei. Dacă Weldon trimitea doi asasini 
în loc de unul, cred c-am fi fost amândoi morți. 

- Weldon? exclamă ea surprinsă. 

Era pe punctul să spună că Ross fusese împușcat 
accidental de un braconier, când vocea slăbită a vărului 
ei o întrerupse: 

- Culmea, chiar înainte să fiu împușcat, Peregrine 
spunea că e periculos să călărim în câmp deschis. Dar 
s-a gândit că Weldon nu va încerca să-l omoare încă. 
Ross își trase mâna dintr-a ei și se frecă pe frunte, încer- 
când să-și limpezească mintea. Cred că puşcașul La ţintit 
pe Mikahl, nu pe mine. Am văzut pușca și-am încercat 

să-l împing la o parte, şi așa am ajuns eu în fața glonțu- 
lui. A fost o tâmpenie. 

Sarei i se oprise inima în piept. Pronunţă cuvinte 
le rar: 

-Tu şi Mikahl sunteţi siguri că Charles Weldon este 
în spatele acestui atac? 

- Bineînţeles. Weldon a vrut să atace înainte ca 
Mikahl să apuce să-l omoare el primul. Apoi privirea lui 
Ross se limpezi puţin. La naiba. Tu nu știi nimic din 
toate astea, nu-i aşa? 

- Nu, dar o să-mi spui tu, se posomori Sara. Ce se 
întâmplă? 

- Mikahl n-a vrut să-ţi spună, explică şovăitor vărul ei. 
N-a vrut să te îngrijoreze. 

- Soţul meu a făcut o eroare de raționament, re- 
plică ea cu vocea asprită de mânie. Şi tu o s-o corectezi 
chiar acum. 

Poate că dacă Ross n-ar fi simţit efectele laudanumu- 
lui, ar fi rezistat. În schimb, își trecu degetele prin păr. 

-M-am gândit c-ar fi trebuit să-ţi spună. Cât ştii 
acum? Ă 

Sara chibzui o clipă. În afară de exploziile de furie, ce 
anume îi dezvăluise cu adevărat soţul ei? 

- Ştiu că Charles și Mikahl se urăsc unul pe celă- 
lalt. Potrivit lui Mikahl, Charles e diabolic, poate şi-a 
omorât prima soție împingând- -© pe scări. Odată mi-a 
dar mi sa părut atât de improbabil că n-am putut să-l 
cred. Acuzaţiile astea sunt adevărate? 

Ross oftă şi, pe un ton plat, începu o enumerare ce 
făcu să-i îngheţe sângele în vene: Charles Weldon deţi- 
nea într-adevăr tripouri ilegale şi bordeluri, inclusiv ace- 
la în care fusese închisă Jenny Miller; era coproprietarul 
unor nave ce transportau sclavi; dădea î în mod obişnuit 
ordine ce ruinau vieţile altora. În fine, soţul Sarei era 
hotărât să-l distrugă. 

Cuvintele vărului ei descriau o imagine ce avea o 
logică oribilă, deși existau încă niște găuri imense în 
ea. De ce-l ura Mikahl pe Charles atât de mult, de exem- 
plu, şi ce anume făcea ca să-și nimicească dușmanul? 

Sara se simţea ca un copil care trăise într-un cort frumos 
decorat, numai ca să vadă dintr-odată pânza prăbușită la 
pământ și monştri în toate direcţiile. 

Se gândise că ea și soţul ei clădeau o căsnicie şi o 
viaţă împreună. În schimb, se trezea pe marginea unei 
tragedii iminente pe care n-o înţelegea. 

- Ross, ai idee ce plănuiește Mikahl? întrebă ea, cu 
vocea calmă ca să nu-l tulbure. 

- Nu știu, oftă el obosit. După o clipă adăugă: O dată 
am intrat în biroul lui și lam găsit uitându-se la nişte 
hârtii pe care le-a vârât într-un sertar ascuns al biroului. 
Poate că are ceva acolo. Poate că nu. 

- O să mă uit, anunţă Sara. 

- Să nu faci vreo prostie, bine? 

-N-o să fac. Vreau doar să înţeleg ce se întâmplă. 
Sara se încruntă gânditoare. Te superi dacă o chem pe 
menajeră să stea cu tine acum? A zis că vine să mă înlo- 
cuiască dacă vreau să mă culc. 

- N-am nevoie de nimeni aici! se indignă vărul ei. 

- Ei bine, eu am nevoie să fie cineva aici, chiar dacă 
tu nu vrei. Se aplecă şi-l sărută pe frunte. Culcă-te acum, 
dragul meu. Totul va fi bine. 

Sara îi dădu această asigurare fără să creadă vreun pic 
în ea. Nu era sigură că lucrurile aveau să revină vreoda- 
tă la normal. Aşteptă până când Ross adormi, apoi o 
sună pe menajeră, doamna Adams. După ce fu înlocui- 
tă, Sara cobori în birou. Existau doar câteva modalități 
standard de disimulare a sertarelor, şi nu avu nevoie de 
mult timp să-l găsească şi să-l deschidă pe cel de la masa 
de lucru a lui Mikahl. Apoi, cu chipul împietrit, luă do- 
sarele secrete ale soțului ei să le citească în dormitor. 


Era cam trei dimineaţa când Peregrine se întoarse 
acasă. Se opri să-l vadă pe Ross și fu surprins să constate 
că Sara fusese înlocuită la căpătâiul lui. Presupuse că 
asta însemna o ameliorare a stării pacientului, așa că ieși 
tiptil fără s-o deranjeze pe doamna Adams, care moţăia 
într-un scaun. 

Se gândise că Sara dormea, dar era trează. Stătea ghe- 
muită într-un fotoliu, într-un halat albastru de catifea, 

cu părul ei auriu-închis răsfirat pe umeri. Când intră 
soțul ei puse hârtia pe care o citea pe un teanc în poală 
şi îl privi. În lumina caldă a lămpii, nu mai semăna cu o 
sibilă, ci aducea mai degrabă cu zeiţa Nemesis însăşi. 

Peregrine se opri în pragul uşii, sesizând pericolul, 
apoi intră în cameră și închise ușa în spatele lui. 

- Presupun că starea lui Ross s-a îmbunătățit, altfel 
ai fi încă lângă el. 

- Ross e clar mai bine, rosti Sara cu glas oțelit. A reu- 
şit să vorbească destul de coerent. Şi, mulțumită lau- 
danumului, mi-a spus niște lucruri foarte interesante. 
Ridică un teanc de hârtii. Ai vrea să-mi explici exact ce 
anume faci lui Charles Weldon, și de ce? 

Peregrine își ridică ușor sprâncenele prefăcându-se 
surprins. 

- Văd că onorabila Lady Sara a umblat prin hârtiile 
mele personale. Nu m-aş fi aşteptat la asta de la tine. 

- Nu încerca să schimbi subiectul! Dacă standardele 
mele de cinste sunt în scădere, probabil e doar din cau- 
za contactului cu tine, ripostă ea. Ce naiba faci? Şi câţi 
oameni rănești din dorința de a-l nimici pe Charles? 

-Nu fac nimic ce Weldon nu merită, o înștiință 
el calm. 

Ochii ei căprui scânteiară. 

- Ce-ţi dă dreptul să fii judecător, juriu şi călău, 
Mikahl? 

- Eşti prea civilizată, Sara. Orice este moral pen- 
tru lege este la fel de moral pentru un individ - exact 
aşa cum o faptă rea nu se transformă într-una bună 
doar pentru că este comisă de un guvern în loc de o 
persoană particulară. 

-Nu mă interesează sofismele tale! Poate că sunt 
prea civilizată, dar tu eşti anarhist, și războiul tău privat 
aproape l-a omorât pe Ross, ţipă ea, cu furie crescândă. 
Dacă vrei să-l vezi pe Charles Weldon plătind pentru 
fărădelegile lui, de ce nu predai autorităților dovezile pe 
care le-ai adunat? Se pare că ai mai mult decât e nevoie 
ca să-l trimiţi la închisoare pentru restul vieţii. 

- Închisoarea ar fi prea ușoară, răspunse el cu un tăiș 
în voce. Vreau să sufere. Am jurat că-i voi lua tot ce pre- 
țuieşte, şi exact asta fac. 

Sara ridică hârtia de deasupra, cu lista bunurilor tan- 
gibile și intangibile ale lui Weldon, împreună cu notele 
despre progresele lui Peregrine. 

- Am observat. Văd că eu sunt cam la mijlocul listei, 
între statut social şi baronie. Dar nu era nevoie să mergi 
așa de departe încât să te însori cu mine. Ar fi fost sufi- 
cient să pui capăt logodnei. 

- Aha, făcu el, gândindu-se că înţelegea. Deci asta 
te-a supărat aşa. Ai dreptate, ruperea logodnei ar fi fost 
de-ajuns să-l rănească pe Weldon. M-am însurat cu tine 
pentru că așa am vrut. 

Se gândise că afirmaţia aceasta o va îmbuna, dar 
se înșelase. Sara plesni teancul de hârtii cu forță de 
genunchi. 

- Recunosc, nu sunt foarte flatată de poziţia mea pe 
listă, dar așteptările mele n-au fost niciodată foarte mari. 
Ceea ce mă oripilează e costul pe care-l plătesc alţii pen- 
tru războiul tău personal. Câţi oameni vor fi răniți de 
faptul că duci compania de cale ferată la faliment? 

Peregrine ridică din umeri. 

- Când speculatorii ghicesc corect, fac bani. Când 
nu, îi pierd. Îşi merită soarta. 

- Nu doar oamenii de afaceri prosperi sunt afectaţi, 
se răsti ea. Ştiai că majordomul nostru și-a investit toa- 
te economiile de-o viaţă în companie pentru că a avut 
încredere în expertiza ta financiară? 

- N-am ştiut, bolborosi el şocat. li voi rambursa toate 
pierderile. 

- Asta-l va ajuta pe el, dar toţi ceilalți care-au avut 
de suferit? exclamă Sara. Câţiva dintre investitori or fi 
puși pe speculație, dar sunt sigură că sunt mulți alții 
exact ca Gates, oameni modeşti care încearcă să câștige 
puţină siguranţă. 

- Şi-au asumat riscul la fel ca toată lumea. 

- Dar n-au ştiut că investeau într-o companie pe care 
tu te-ai hotărât s-o folosești ca pe-o armă, rosti ea cu bu- 
zele strânse. Ai tăiat o brazdă precum cei patru călăreți 

ai Apocalipsei. Distrugerea intenționată a căii ferate 
e suficient de gravă, dar pasivitatea în legătură cu bor- 
delurile e de neiertat. Ai fi putut să închizi locul acela 
oribil în care a fost ținută Jenny, dar n-ai făcut-o. 

- Așteptam momentul potrivit, zise el pe un ton 
defensiv. 

- La naiba cu momentul potrivit! Sara sări în picioa- 
re, incapabilă să mai stea locului. Ai știut de cloaca ace- 
ea de luni de zile, şi în fiecare noapte din perioada asta, 
fete ca Jenny au suferit în mâinile unor necunoscuți. 

- Dar am ajutat-o pe Jenny. 

- Asta nu e de-ajuns, Mikahl! ţipă Sara. Ea e o sin- 
gură persoană. Dar ceilalți oameni nevinovaţi care au 
suferit și suferă pentru că tu ai fost așa de hotărât să-ți 
savurezi pe îndelete răzbunarea? 

- Lumea e plină de ticăloşie. Nimic din ce-aș putea 
face eu nu va schimba asta. Dacă aş fi închis bordelul 
doamnei Kent, s-ar fi deschis un altul exact la fel o săp- 
tămână mai târziu. 

- Dar ai fi putut face ceva să ajuţi câteva fete, și n-ai 
făcut-o! Îşi lăsă capul în jos și-și apăsă ochii cu degetele. 
Nici măcar nu înţelegi de ce m-am supărat, nu-i așa? 
Pentru că tu poţi supravieţui în orice situaţie, n-ai nici o 
compasiune pentru alții care nu sunt așa de puternici. 
Ai putea ajuta pe cineva pe care-l cunoşti personal, dar 
nici nu te gândeşti la alţii. 

- Şi de ce m-aș gândi? Infierbântat, își dezbrăcă haina 
şi o aruncă peste un scaun. E destul să mă îngrijesc de 
cei pe care-i cunosc. Niciodată n-am făcut rău intenţio- 
nat cuiva care n-a meritat-o. 

Sara clătină din cap. 

- Faptul că nu faci rău intenţionat străinilor nu te 
scutește de responsabilitate. Nimic din ce ţi-a făcut 
Charles Weldon nu poate să justifice ce faci tu altora. 

Enervarea lui faţă de criticile ei se transformă în 
furie. 

-Şi aici greșești, inocenta mea soţie. Orice îi fac lui 
Charles Weldon va fi mai puţin decât merită. De ani de 
zile, singurul lucru care m-a ţinut în viaţă a fost gândul 
că într-o zi o să-l fac să sufere cum m-a făcut el pe mine. 

Și mi-am promis că voi sta destul de aproape ca să-i sa- 
vurez suferinţa. 

- Şi asta include să-i trimiţi fiica într-un bordel? Când 
am văzut asta pe listă, nu mi-a venit să cred că ai face 
așa ceva. 

- Nici n-aş face-o, zise el cu asprime. Mi-a trecut ide- 
ea prin minte, dar am hotărât c-ar fi de ajuns dacă ar 
dispărea pentru câteva zile, şi Weldon ar crede că a fost 
trimisă într-un bordel. El ar suferi toată durerea, fără ca 
fetița să fie rănită. 

Ochii Sarei se măriră de neîncredere. 

-Şi presupun c-ar trebui să fiu recunoscătoare că ai 
întâlnit-o pe Eliza în persoană. Ai fi închis-o fără jenă 
într-un bordel dacă n-ar fi fost decât un nume pentru 
tine? Faptul că ai luat în considerare această posibilita- 
te - Doamne sfinte, te-ai transformat într-un monstru! 

Se întoarse cu spatele, nemaifiind în stare să-şi pri- 
vească soţul în ochi, dar Peregrine o prinse de încheie- 
tură și o obligă să se uite la el. 

- Dacă sunt un monstru, el m-a făcut așa. 

Sara îl măsură din cap până-n picioare. 

- Charles Weldon nu ţi-a distrus viaţa în nici un mod 
vizibil. Eşti un bărbat de succes, bogat şi inteligent. Poţi 
să faci şi să fii aproape orice vrei. Mi se pare că ai ales 
singur să fii un monstru. F 

Era atât de furios, că-i veni s-o scuture. li dădu dru- 
mul la mână însă. 

- N-ai habar despre ce vorbeşti. 

- Atunci spune-mi, îi ceru Sara, întâlnindu-i privirea 
cu ochii ei gravi. Ce ţi-a făcut Charles Weldon? De ce 
crezi că ai dreptul să comiţi fărădelegi în timp ce încerci 
să-l distrugi? 

Mai mult ca orice, Peregrine voise să evite asta. Ştia 
însă că dacă n-o făcea să înțeleagă, între ei ar fi apărut o 
ruptură pe care n-ar mai fi putut-o repara niciodată. 

Se răsuci, la rândul lui incapabil s-o privească în 
ochi. 

- Ți-am spus că Jamie McFarland m-a luat pe corabia 
lui. Doi ani de zile am navigat cu el, văzând lumea și în- 
văţând orice lucru excentric îi venea ideea să mă înveţe. 

Apoi, când aveam zece ani, corabia a fost capturată de 
pirații din Tripoli. Trase aer adânc în piept, îmbărbătân- 
du-se pentru ceea ce urma. Majoritatea piraților berberi 
erau de fapt corsari angajaţi de guvernul lor. Adevărații 
corsari operau într-un sistem complicat în care marile 
națiuni europene plăteau pentru trecerea sigură a nave- 
lor proprii. Existau reguli conform cărora străinii nu pu- 
teau fi vânduți pe piața de sclavi, și consulii locali puteau 
să pretindă eliberarea oricărui concetățean care era 
capturat ilegal. Se opri lângă fereastră, cu umerii rigizi, 
uitându-se afară în întuneric. Erau însă şi unele vase ce 
operau în afara regulilor. Deși navigam sub drapelul bri- 
tanic şi ar fi trebuit să fim în siguranţă, am fost atacați 
de pirați. Jumătate din echipajul lui Jamie a fost ucis pe 
loc. Restul am fost capturați și duși la o piață ilegală de 
sclavi din Tripoli. 

Era înăbuşitor de cald, aerul era îngreunat de duhoarea 
fricii şi a durerii. 

- Charles Weldon se afla acolo. Făcea un tur extins 
al Mediteranei și ajunsese în orașul respectiv. Cred c-a 
venit în piaţa de sclavi din simplă curiozitate. Din mo- 
ment ce eram doar un băiețandru, am fost separat de 
Jamie și de restul echipajului, și dus la piaţă cu un grup 
de femei şi copii. L-am văzut pe Weldon şi am ghicit 
că-mi era compatriot, așa că m-am desprins de grup și 
am alergat la el. -am spus că eram englez și l-am implo- 
rat să mă ajute. 

Chiar şi un sfert de secol mai târziu, amintirea era de ne- 
şters. Weldon era tânăr şi chipeș, îmbrăcat impecabil în ciu- 
da arşitei din Tripoli. Nările îi fluturaseră cu dezgust când 
fusese acostat de copilul murdar. „Deci eşti englez. Nici n-ai 
putea fi altceva, cu un accent cockney atât de groaznic.“ Cu o 
notă ușoară de amuzament în voce, ridicase bărbia micului 
Michael. „Eşti un băiat frumusel, deși sigur ti-ar prinde bine o 
baie. N-am mai văzut niciodată ochi de culoarea asta.“ 

Un gardian venise deja să-l ia pe băiat înapoi. In timp ce 
era târât de lângă el, Weldon zisese languros: „O să văd 
ce pot să fac“. 

Peregrine își încleștă convulsiv mâinile, durerea un- 
ghiilor înfipte în carne trăgându-l înapoi în prezent. 

- Creștinii nu puteau cumpăra sclavi, așa că Weldon 
a aranjat să mă cumpere prin gazda lui. Când m-a dus 
la casa pe care o închiriase, i-am spus despre Jamie 
McFarland şi ceilalți. Ştiam că dacă lar fi anunţat pe 
consulul britanic, se puteau face niște aranjamente să 
fie eliberaţi, așa că lam implorat să contacteze consu- 
latul. A zis c-o va face. 

In afară de usurarea pentru sine însuşi, Michael era încân- 
tat că putea să-l ajute pe Jamie după tot ceea ce făcuse pentru 
el căpitanul. 

- Câteva săptămâni mai târziu, Weldon mi-a spus că 
nu se obosise să-l anunţe pe consul. Au trecut mulţi ani 
până am reușit să mă întorc la Tripoli. Atunci am încer- 
cat să aflu ce se întâmplase cu Jamie și cu ceilalți mem- 
bri ai echipajului, dar dispăruseră fără nici o urmă. Sunt 
sigur că Jamie a murit în sclavie, deşi numai Dumnezeu 
ştie cum şi unde. Dar n-am ştiut asta la început. M-am 
gândit că fusesem salvat de la robie. 

Câteva zile liniștite se scurseseră în casa lui Weldon. Aproa- 
pe că nu-l vedea deloc pe binefăcătorul său, care-i poruncise să 
facă o baie şi să-i fie arse hainele zdrenţuite. Primise în schimb 
o robă fină în stil arăbesc de mărimea lui, fructe proaspete şi 
mâncăruri scumpe. Apoi, cam pe când Michael începea să se 
simtă plictisit şi neliniștit, Weldon trimisese după el. 

Băiatul se dusese cu nerăbdare. Tânărul elegant care-l sal- 
vase îl fascina. Era sigur că un bărbat de o asemenea putere 
ar fi putut face acelaşi lucru pentru Jamie McFarland. Poate 
că Jamie însuşi venise să-l ia pe Michael cu el. 

Insă nu era decât Weldon, uşor beat şi așteptând cu 
amuzament. La început Michael nu înţelese ce voia tânărul 
aristocrat fermecător. Deşi inconfortabil cu felul în care îl 
atingea Weldon, încercase să nu o arate, nedorind să-şi in- 
sulte binefăcătorul. 

Când atenţiile lui Weldon deveniseră de neevitat, Michael 
încercase să fugă. Se luptase frenetic ca un animal prins în 
cursă când Weldon îl prinsese și-l întinsese cu forta pe divan. 
Dar nu era decât un copil luptând cu un bărbat adult. 

Era aproape imposibil să continue, căci anii nu ate- 
nuaseră imaginile sau emoţiile. Când Peregrine reuși 

în cele din urmă să vorbească, vocea îi era de nerecunos- 
cut în propriile urechi. 

-N-am fost o târfă, dar m-a folosit ca și cum aș fi 
fost, 

După sunetul icnetului oripilat al Sarei din spatele 
lui, se vedea că înţelesese perfect. Dar nu putea să știe 
cum se simţise el: șocul, oroarea, durerea. Și mai ales, 
umilința zdrobitoare, ştiind că era un păcat, că violul 
avea să-l urmărească toată viaţa. 

- M-am luptat. O, Doamne, cât m-am luptat, oftă el 
cu amărăciune. Poate că asta a fost o greşeală, căci zba- 
terile mele n-au făcut decât să-i crească dorința, dar era 
imposibil să cedez fără luptă unui lucru atât de înfioră- 
tor. După o săptămână sau două, Weldon a început să 
se plictisească de opoziţia mea, așa că m-a legat de pat și 
a folosit un bici ca să mă disciplineze. 

Lui Weldon îi plăcuse asta enorm, se excita la culme în 
timp ce-l biciuia cu toată puterea, la nesfârşit. Fusese un bici 
african de piele de rinocer, suplă şi diabolică. 

- Ai văzut și tu rezultatele. Am încercat să mă zbat și 
atunci, dar eram pe jumătate mort, așa că a reușit să mă 
imobilizeze fără mari eforturi. 

Lui Weldon îi plăcuse şi sângele. De câte ori Michael încer- 
ca să reziste, Weldon folosea din nou biciul. În cele din urmă, 
băiatul nu se mai luptase. 

- Nu sunt sigur cât timp m-a ţinut acolo. Câteva luni, 
cred. Am pierdut noţiunea timpului. 

Sara se apropie de soţul ei și văzu că era transpirat, 
cămașa albă i se lipea de spinare în unele locuri. Era în- 
durerată pentru el, pentru copilul înspăimântat de zece 
ani care fusese şi pentru bărbatul care purta încă toate 
cicatricele fizice și mintale ce nu aveau să dispară nicio- 
dată. Dorind să-l aline, îi puse blând o mână pe braţ. 

Pierdut în meandrele trecutului, Peregrine se răsuci 
pe loc şi aproape o lovi, cu ochii sălbatici ca de fiară din 
junglă și cu pumnii încleştaţi. Abia în ultimul moment 
îşi reveni și se abţinu. 

Pentru o clipă nesfârșită se uitară unul la celălalt. 
Sara începu să tremure, căci explozia lui de furie explica 

mai mult ce-i făcuse Weldon decât se putea descrie în 
cuvinte. Cu gura uscată, îl întrebă: 

- Şi cum ai scăpat de la el? E 

-N-am scăpat, o corectă Mikahl mohorât. In cele 
din urmă Weldon a decis că era timpul să-şi continue 
călătoriile. Nemaiavând nevoie de mine, m-a oferit ca- 
dou unui pașă local cu sugestia să fiu castrat. Mi-a zis 
că-mi făcea o mare favoare, căci eunucii puteau deveni 
oameni importanţi în Imperiul Otoman. 

- Dumnezeule, cum poate cineva să facă așa ceva unui 
copil?! exclamă Sara, scârbită de gândul că soţul ei ar fi 
putut fi emasculat din capriciul unui nebun. Pasiunea și 
apropierea dintre ei, combinarea energiilor care-i uneau 
şi îi transformau în mai mult n-ar mai fi existat. 

- Pentru Weldon e o plăcere să maltrateze copiii. 
Ca dar de despărţire, şi-a gravat inițiala pe şoldul meu 
şi a frecat funingine în rană. Era încântat că o singură 
literă putea avea două sensuri: M de la stăpân şi W de 
la Weldon. L-am înjurat și crede-mă, un puşti din East 
End care a petrecut doi ani pe mare este un expert 
la înjurături. Am jurat că într-o zi o să-l găsesc şi c-o 
să-l fac să plătească pentru ce mi-a făcut. li tresări un 
mușchi în obraz. A râs de mine. După ce-a plecat 
din Tripoli sunt sigur că m-a dat uitării, cu tot cu ame- 
ninţările mele. N-am fost decât un mic episod într-o via- 
tă plină de mârșăvii. 

- Şi totuşi, în ciuda tuturor piedicilor, ai reușit să te 
apropii de atingerea ţelului. 

Sara se cutremură la gândul ticăloşiei cu care Weldon 
pervertise adevărul când îi descrisese trecutul soţului ei. 
Într-adevăr, Mikahl nutrea o ură feroce față de Weldon, 
dar nu cea a unui iubit respins. Era ura unui copil fără 
tată care dorise dragoste și fusese în schimb trădat în 
mod oribil. Mikahl avea dreptate: Weldon era cu ade- 
vărat diabolic. 

- Cum ai ajuns din Africa de Nord în Asia? vru ea 
să ştie. 

- În loc să pună să fiu castrat acolo, pașa a hotărât să 
mă dăruiască sultanului din Constantinopol, împreună 
cu câţiva alţi băieţi. Făcu o grimasă. E din cauza ochilor 

mei verzi, care-ţi plac și ție atât de mult. Ei mă fac atât 
de memorabil. Aș fi fost infinit mai fericit dacă ar fi fost 
albaştri sau căprui. Sara tresări, simțindu-se irațional de 
vinovată că admirase culoarea aceea intensă și magneti- 
că, iar Mikahl își depănă în continuare povestea: Cora- 
bia a ajuns la Constantinopol noaptea. Am reușit să sar 
peste bord şi să înot până la țărm. Învăţasem niște arabă 
şi turcă și cunoșteam obiceiurile musulmane, așa că am 
reuşit să trec drept un puști oarecare, deși poate de origi- 
ne nesigură. Destul de curând am avut norocul să lucrez 
cu un negustor persan care n-avea copii. Când a văzut 
că sunt interesat, m-a învățat să socotesc şi să fac afaceri. 
După moartea lui, am devenit la rândul meu negustor 
pe vechiul Drum al Mătăsii, în Turkestan. Restul îl știi. 

- E incredibil că ai supravieţuit, darămite c-ai devenit 
omul care eşti acum, zise Sara, înțelegând cu greu enor- 
mitatea celor îndurate de soţul ei şi cum le depășise pe 
toate. Și după toţi anii aceştia, ai venit în Anglia ca să te 
răzbuni pe Charles Weldon. 

- Exact. Să-l fac să sufere și în cele din urmă să-l omor. 
Vocea profundă îi vibra de emoție. Acum înţelegi de ce 
răzbunarea mea este justificată? 

- Nu pot să trec cu vederea dorinţa ta de a lua legea 
în propriile mâini, deși o înţeleg. Sara închise ochii, tre- 
cută de un fior de durere. Weldon merită să fie pedepsit 
pentru crimele lui, dar ceea ce faci tu merge dincolo de 
simpla justiţie şi devine tortură şi crimă. Îşi dori în mod 
laş ca Ross să nu-i fi dezvăluit adevărul. Dar acum că 
ştia nu mai putea să stea deoparte. Se temu c-ar putea 
să leşine şi se aşeză iar în fotoliu, frecându-și tâmplele. 
N-am nici un drept să judec ce îi faci lui Weldon. Dar 
nimic - nimic - nu justifică rănirea altora în îndeplini- 
rea răzbunării tale. E un păcat, Mikahl. Oricât de mult 
ai suferit, nu ai dreptul să răneşti oameni nevinovaţi. 

Peregrine fu șocat. Se gândise că Sara avea să accepte 
de îndată ce afla adevărul. 

- Faci prea mare caz de asta, zise el, şi furia îi crescu 
din nou. Mă condamni că stric o cale ferată ce poate 
ar fi dat faliment oricum, că nu închid un bordel ce-ar 

funcţiona din nou în câteva zile și că am luat în conside- 
rare niște acțiuni pe care nu le-am întreprins. 

- Nu cred că ne vom înţelege vreodată pe deplin în 
privinţa asta, oftă ea epuizată. Dă-i înainte, bucură-te de 
răzbunarea ta. Savurează fiecare moment de ranchiună. 
Omoară-l pe Weldon cu mâinile goale. Îl privea cu ochii 
mari şi bântuiţi. Dintr-odată răsună bătaia ceasului, 
ascuțită şi insistentă ca niște copite de coşmar. Cu o 
șoaptă răgușită, Sara termină: Dar nu pot trăi cu un om 
care rănește cu nepăsare nişte nevinovați. 


capitolul 25 


Nu pot trăi cu un om care răneşte cu nepăsare nişte 
nevinovați. 

Cuvintele Sarei rămaseră suspendate în aer ca un 
fum. La început Peregrine nu le înţelese sensul. Apoi 
fu cuprins de o furie anihilatoare. Se duse la ea cu pași 
mari şi înșfăcă braţele fotoliului, cu degetele înfigându- 
se în tapiţerie ca nu cumva să-şi lovească soţia. 

- Cum îndrăznești să-mi dai un ultimatum? Chiar 
crezi serios că mă poţi forța să dau înapoi cu docilitate 
de la singurul lucru pentru care am trăit? 

Ochii Sarei erau ca nişte puțuri întunecate de durere. 

- Nu e nici un ultimatum, pentru că n-am nimic cu 
care să mă târguiesc. Știu că dragostea mea nu înseamnă 
nimic pentru tine, aşa că n-am nici o putere să te forțez 
să te schimbi. Nici măcar nu am dreptul să încerc. Sun- 
tem ceea ce suntem, Mikahl. Tu trebuie să-l crucifici pe 
Weldon, exact așa cum eu trebuie să te părăsesc. 

Cuvintele ei îl izbiră ca o lovitură fizică. Făcu un pas 
înapoi de lângă fotoliu, prea amortit să știe ce simţea. 

-Asta e prima dată când ai menţionat dragostea. 
Ce înseamnă cuvântul ăsta pentru tine? Un fel de armă 
superioară ca să mă controlezi? 

-N-am vorbit niciodată despre dragoste pentru că 
n-am crezut că voiai să mă auzi pomenind-o, răspunse 
ea cu tristeţe infinită. Te-am iubit aproape din ziua când 

neam cunoscut, altfel n-aş fi acceptat niciodată să fac 
atâtea lucruri contrare principiilor mele. 

- Păreau să-ţi facă plăcere la vremea respectivă, pufni 
el acuzator. Nu de aceea te-ai măritat cu mine? 

Sara clătină din cap. 

- Dacă te referi la poftele trupești, nu, nu de aceea. 
M-am măritat cu tine pentru că te iubesc. Din ce alt 
motiv m-aş fi căsătorit cu un bărbat despre care ştiam 
că-mi va frânge inima? 

Peregrine se holbă uluit la ea. 

- Ce vrei să spui, că-ți voi frânge inima? 

- Părăsindu-mă. Sara își dădu părul de pe faţă cu un 
gest obosit. Când ne-am căsătorit, n-am crezut că va dura 
mult. Și am știut că după ce vei pleca, voi suferi mai rău 
decât oricând altcândva. Dar voiam atât de mult să fiu 
cu tine, că am fost dispusă să plătesc orice preț cu o 
durere viitoare. 

Peregrine se simţea de parcă nimerise într-o ţară stră- 
ină fără nici un reper familiar. 

- Chiar ai crezut că m-am însurat cu tine cu intenția 
de-a te părăsi? 

- Mai degrabă cred că te-ai însurat cu mine pentru un 
număr de motive mici care împreună au format un motiv 
suficient. Te-am amuzat. Ai avut câteva regrete că mi-ai 
distrus reputația. Ai fost intrigat de gândul de a te căsă- 
tori cu fiica unui duce, și m-ai dorit. Acum văd și că am 
fost un trofeu pe care l-ai câștigat de la Charles Weldon. 
Să furi femeia dușmanului tău e o formă clasică de răz- 
bunare. Sara se rezemă de spătarul fotoliului, cu tristeţe 
pe chip. Dar n-ai menţionat niciodată dragostea. Și acum 
înţeleg de ce - cu atâta furie și ură în inimă, probabil că 
nici nu ţi-a mai rămas loc pentru dragoste. 

- Dacă n-am vorbit despre dragoste, nici tu n-ai 
făcut-o, îi atrase el atenţia cu asprime. 

- Obârşiile noastre erau atât de diferite, că nici n-am 
ştiut ce ar însemna pentru tine cuvintele de dragoste. 
Un colț al gurii i se ridică într-un zâmbet trist. Şi pre- 
supun că parțial a fost din mândrie. Era destul de rea 
certitudinea că te voi pierde. N-am vrut să par și jalnică 
purtându-mi inima pe tavă. 

- Ce naiba te-a făcut aşa de sigură că n-o să stau cu 
tine? explodă el. Tot repeți chestia asta, și nu înţeleg 
de ce. Da, originea mea e diferită, dar de obicei am fost 
un om de cuvânt. Te-ai gândit că jurămintele de căsăto- 
rie nu înseamnă nimic pentru mine? 

- După o viaţă de călătorii, nu mi te pot imagina 
rămânând într-un singur loc. Mi-ai zis că nu ai avut ni- 
ciodată în vedere să te însori, așa că m-am gândit că 
atunci când îţi va scădea elanul, va fi doar o chestiune 
de timp până nu vei mai putea sta locului și vei ple- 
ca. Sara făcu o pauză, căutându-și cuvintele. Dac-aş fi 
ştiut că eşti englez, poate c-aş fi fost mai optimistă în 
legătură cu mariajul nostru, căci avem mai multe punc- 
te comune decât m-aş fi așteptat. În ultimele câteva 
săptămâni au fost chiar unele momente când am crezut 
că era posibil... 

Cu o expresie nostalgică, lăsă fraza neterminată. 
Peregrine voia să-i contrazică raţionamentul rece, să i-l 
arunce în faţă şi să-i spună că se înşela. Însă nu putea, 
căci toate motivele enumerate de ea aveau o fărâmă de 
adevăr. Cu toate acestea, concluzia pe care o trăsese Sara 
era greșită, căci dorinţa lui să se însoare cu ea fusese 
mult mai mare decât suma motivelor ei. 

Simţind că se sufoca, îşi dezlegă lavaliera și o trase cu 
forță de la gât. 

- Ai inventat o poveste grozavă, dar ai ratat un lucru. 
Nu te-am părăsit, nici nu am intenţia s-o fac. Tu ești cea 
care ameninţă să mă părăsească pe mine, nu invers. 

Sara își îngropă faţa în mâini, și părul i se răsfiră pe 
ceafa delicată. 

- Am ştiut că-mi vei frânge inima, surâse ea cu amără- 
ciune. Se pare însă că n-am intuit corect modul în care 
se va întâmpla. 

- Dacă ţi se frânge inima, nu da vina pe mine, se răsti 
el. Am încercat să-ţi fiu un soţ bun. Până în seara asta 
n-ai avut nici o plângere. 

Sara îşi înălță capul. 

- Nici acum n-am nici o plângere - n-ai fi putut să mă 
tratezi mai bine dacă m-ai fi iubit. Ceea ce mi se pare 

intolerabil e cum tratezi restul lumii. Din cauza vende- 
tei tale personale, Ross era să moară azi. 

- Și crezi că eu nu regret asta? 

- Sunt sigură că o regreţi, dar tot ești responsabil. 
Se uită rugătoare la el. Nu vezi cum ai lăsat ca patima 
răzbunătoare să-ţi întunece viaţa și mintea? Da, Weldon 
s-a purtat cu o sălbăticie cumplită, dar este oare mai rău 
ce ţi-a făcut el ție decât ceea ce i s-a făcut lui Jenny Miller 
când a fost închisă în bordelul acela? Răzbunarea ta vine 
cu un preţ prea mare, căci te-a costat sufletul. 

Peregrine fu izbit de imaginea bruscă a lui Jenny 
în prima ei noapte la bordel. Chipul ei de copilă oglin- 
dea tot ceea ce simţise el însuși când fusese victima 
lui Weldon. 

-Åsta nu e un argument să-l cruț, replică el aspru. 
Dragul de Charles e bărbatul care i-a luat virginitatea 
lui Jenny. Era așa de frumoasă, că a vrut s-o posede el 
însuși. Apoi a făcut-o să joace rolul de fecioară de ne- 
numărate ori pentru orice client dispus să plătească. 
O vizita în mod regulat. Dacă i-aș da lui Jenny un cuţit și 
Laș ţine la pământ pe Weldon, cred că l-ar tăia în bucăţi 
cu bucurie. 

Sara făcu o grimasă. 

-Şi câte alte Jenny au suferit aceeaşi soartă în săptă- 
mânile cât ţi-ai ţesut pânza în jurul lui Charles Weldon? 
Durerea lor e compensată de prelungirea răzbunării tale? 

Nu avea nici un răspuns să-i ofere, căci în sfârșit 
înțelegea de ce era atât de supărată. Dar era şi naivă. 
El nu putea schimba mersul lumii, dar putea avea grijă 
ca Charles Weldon să plătească un preţ pe măsura cri- 
melor lui. 

- A fost o zi lungă și dificilă, spuse într-un final. 
Și amândoi am fost pe punctul de-a ne pierde minţile 
de grijă pentru Ross. Hai să mergem la culcare și să sfâr- 
şim discuţia asta dimineaţă. Tot ce facem acum e să ne 
rănim unul pe celălalt. 

- Nimic nu va fi diferit mâine-dimineaţă, îl avertiză 
ea ridicându-se și întorcându-i spatele. Dar ai dreptate, 
e mult prea târziu ca să încep să-mi fac bagajele. O să 
dorm într-una din camerele de oaspeți. 

Peregrine nu crezuse că intenționa cu adevărat să ple- 
ce. Cum să plece, când erau atâtea lucruri între ei? 

Prinzând-o de umeri, o răsuci către el și murmură: 

- O, nu, dulce Sara. Te-ai măritat cu mine la bine şi la 
rău. Nu există clauze speciale în jurămintele de căsătorie 
care să acopere diferenţele de vederi filosofice. Faptul că 
ai avut ideea ciudată că te voi părăsi nu justifică faptul 
că acum vrei să mă părăsești tu pe mine. 

- Asta nu e un harem asiatic, Mikahl, spuse ea privin- 
du-l cu ochii mari înneguraţi de tristeţe. Nu mă poţi opri 
dacă vreau să plec. Cel puţin, nu pentru mult timp. 

Peregrine deschise gura să vorbească, apoi se opri. Fu- 
seseră spuse prea multe cuvinte deja. O trase în schimb 
către el și o sărută, folosindu-și toată puterea voinţei, toa- 
tă abilitatea lui hipnotizatoare de a o face să i se supună. 

Pentru un moment, Sara înţepeni. Apoi scoase un 
sunet de disperare și-și deschise gura sub a lui. 

- Te iubesc, șopti ea, cu vocea gravă de dor. Dumne- 
zeu să mă ierte, în ciuda a tot ce-ai făcut, nu pot să nu 
te iubesc. 

Când își puse braţele în jurul lui, Peregrine simţi o 
dorinţă triumfătoare, căci ştia că acum câștigase. Fusese 
o prostie să se certe; ceea ce-i lega era mai presus de cu- 
vinte și de filosofie. Cu mâinile la fel de flămânde ca și 
gura, îi frământă și-i mângâie curbele blânde. 

Sara gemu şi se lipi mai tare de el, iar Mikahl îi des- 
făcu halatul albastru şi îl lăsă să cadă pe podea, apoi îi 
trase cămașa de noapte peste cap. În cele din urmă o luă 
în braţe și o duse în pat. 

Trupul ei zvelt și grațios era neasemuit de erotic, 
şi degetele i se înăspriră de nerăbdare când își dădu 
jos hainele. Într-o viaţă trăită la intensitate maximă, nu 
dorise niciodată o femeie cum o dorea acum pe Sara. 

Se lungi alături de soţia lui şi se aplecă s-o sărute, 
apoi se opri, şocat să vadă că plângea. Lacrimi tăcute 
se scurgeau pe obrajii ei și fiecare dintre ele îl ardea ca 
un acid. 

N-o văzuse niciodată pe Sara plângând, nici după 
iniţierea ei dură în amorul fizic, nici în noaptea nun- 
ţii, când îi dezvelise cicatricele ascunse, nici chiar când 

se temuse că Ross ar fi putut muri. Dar lacrimile nu 
erau un semn de refuz, căci dorința ei era la fel de ur- 
gentă ca a lui. Sara îl prinse de umeri și-l trase deasupra 
ei, apoi îl însemnă ca aparținându-i cu gura și unghiile, 
alternând între ferocitate şi tandrețe, demonstrân- 
duşi iubirea. 

Peregrine nu mai făcuse niciodată dragoste cu o fe- 
meie care plângea, și se folosi de fiecare talent pe care-l 
avea să-i usuce lacrimile cu pasiunea lui. Sara îi răspunse 
fără rezerve, iar când el îi dădu sărutul cel mai intim, 
o aduse la un apogeu cutremurător în doar câteva mo- 
mente. Țipă și rămase nemișcată, abia respirând, cu un 
braţ aruncat peste ochi. 

Pentru prima dată de când erau căsătoriţi, Sara se 
încumetă să-i răspundă cu un gest la fel de intim. După 
ce-l împinse pe spate pe perne, îşi folosi gura şi limba 
să adore organele pe care fusese în pericol să le piardă 
când era copil. Cu instinct neașteptat, îl tachină și îl 
aţâţă, apoi încetini ca să-i prelungească extazul. 

Când îl aduse în pragul dezintegrării, se culcă pe spa- 
te, îl prinse de braţe şi-l trase către ea pentru uniunea 
completă. Ín clipa în care Mikahl se avântă în ea, Sara îi 
şopti numele în mod repetat, ca o rugăciune. 

Însă continuă să plângă, chiar şi când trupul ei se 
lipea şi se freca de al lui. Lacrimile ei, un afrodiziac 
puternic, îl inflamară până la nebunie, îndemnându-l 
s-o umple de pasiune, până când nu va mai rămâne nici 
un loc pentru jale. 

După ce dorinţa şi tristeţea culminară într-un extaz 
arzător, rămaseră înlănţuiţi pe pat, cu inimile bătând în 
tandem. Ín cele din urmă Mikahl se răsuci într-o parte 
fără să vorbească şi o trase către el, îngropându-și dege- 
tele în părul ei des și încâlcit. Peste câteva clipe, Sara 
adormi epuizată. 

Mikahl nu-și permise să se relaxeze pe deplin până 
când n-o simţi nemișcată şi docilă în braţele lui. 
Abia atunci adormi și el, liniștit să ştie că soţia lui uitase 
până şi faptul că îi trecuse prin minte ideea prostească 
de a-l părăsi. 

Sara dormi vreo trei ore. Când deschise ochii era lu- 
mină în cameră, și ghici că abia trecuseră zorii. Mikahl 
era culcat pe burtă, cu un braţ peste talia ei, atât prote- 
jând-o, cât şi ţinând-o captivă. Avea faţa la doar câţiva 
centimetri de a ei. Relaxate în somn, trăsăturile lui aspre 
deveneau frumoase și tinerești. Văzându-i genele lungi 
şi negre pe obraz, Sara se simți copleșită de duioșie. 

Deși se simţea frântă de oboseală, mintea ei era foar- 
te limpede. Poate ar fi fost mai uşor să se furişeze mai 
târziu, după ce Peregrine pleca de acasă, dar simţea ne- 
voia frenetică să scape cât de curând posibil. Conștienti- 
zarea faptului că nu putea să rămână transforma fiecare 
moment în agonie. 

Se strecură afară din așternuturi. Când soţul ei se 
mișcă agitat, îi vâri o pernă sub braţ. Mikahl se linişti 
din nou, trăgând perna la piept. 

Voia să-l sărute de adio, dar nu îndrăzni, temându-se 
să nu-l trezească. Deja își spuseseră tot ce aveau de spus. 
Încă o ceartă agonizantă nu avea să schimbe nimic. 

Deși îl iubea la fel de mult ca totdeauna, poate chiar 
mai mult, știa că nu putea continua să trăiască împre- 
ună cu un om care cauza cu nepăsare atâta suferinţă. 
Nu exista nimic pe lume care să-l abată de pe calea 
răzbunării, ceea ce însemna că nu avea nici o şansă 
de a fi din nou fericită cu el - decât dacă devenea 
oarbă la distincția dintre bine și rău, iar asta nu voia să 
se întâmple. 

Sara dădu să plece, dar trebui să se oprească pentru 
o ultimă oară ca să se uite la străinul pe care-l iubise, cu 
care se măritase și pe care-l pierduse. Se întrebă dacă 
avea să-l mai revadă vreodată. 

Intră în budoarul ei şi închise uşa cu băgare de sea- 
mă. După ce se îmbrăcă, începu să-și facă bagajele. 
Multe dintre hainele ei rămăseseră la Londra, așa că nu 
avea mare lucru de luat. 

Aproape terminase când Jenny intră prin uşa ce 
dădea în coridor. Camerista se opri și ochii albaştri 
i se măriră. 

Sara își duse un deget la buze ca să-i ceară să facă 
liniște. 

- Plec, Jenny, zise ea cu vocea scăzută. Vrei să vii cu 
mine? Eşti liberă să alegi. 

- Vreți să spuneți că-l părăsiți pe prinț? Deci nu mer- 
geți la Londra numai pentru câteva zile de cumpărături? 
întrebă Jenny fără să-i vină să creadă. 

- Exact. 

Camerista înghiți în sec, dar nu puse nici o întrebare. 

- Atunci trebuie să merg și eu. Aveţi nevoie de cineva 
care să vă poarte de grijă. 

- Foarte bine. Trăsura o să fie gata într-o jumătate 
de oră. Du-te şi fă-ţi şi bagajele şi ia-ți rămas bun dacă 
trebuie. 

Jenny îi aruncă o privire rapidă, întrebătoare, apoi în- 
clină din cap şi ieși, luând una dintre valizele stăpânei. 

Sara se întrebă dacă Jenny își petrecuse noaptea cu 
Benjamin Slade, dar prefera să nu ştie. Nu era deloc 
situația unei tinere cameriste inocente seduse de un băr- 
bat mai în vârstă. Jenny nu era o inocentă, iar Slade nu 
era un seducător fără inimă. 

Îi văzuse pe cei doi împreună. În ciuda diferenţelor 
de vârstă şi de origine socială, afecțiunea reciprocă era 
evidentă. Poate că aveau să fie mai norocoși sau mai 
înţelepţi decât ea și Mikahl. 

Își ridică şi cealaltă valiză și ieși în coridor, oprindu-se 
să-l vadă și pe Ross. Şi el, și doamna Adams dormeau. 
Culoarea din obrajii vărului ei era mai bună, și părea 
să-și fi revenit. Sara îl sărută, dar Ross nu se trezi, aşa 
că-l lăsă să doarmă. 

Nu-i plăcea să-l părăsească fără nici un cuvânt, dar 
ştia că la porunca lui Mikahl avea să fie bine îngrijit. 
Mikahl se ocupa întotdeauna atent de oamenii pe care-i 
ştia şi la care ţinea. 

O trezi pe menajeră punându-i o mână pe umăr şi-i 
făcu semn s-o urmeze pe hol. Acolo, Sara îi spuse că 
se ducea la Londra şi îi încredinţă sarcina de a condu- 
ce gospodăria. Din moment ce Ross nu părea să aibă 
nevoie de o îngrijitoare care să stea cu el încontinuu, 
doamna Adams era liberă să meargă să se culce, nu îna- 
inte de a comanda o trăsură. 


Mătase şi umbre 355 


După ce doamna Adams se duse nedumerită să-i în- 
deplinească porunca, Sara cobori în birou și-i scrise lui 
Mikahl un bilet. Puse plicul în budoarul ei; era de acum 
gata să părăsească această casă în care fusese fericită câte- 
va săptămâni la rând. 


Ghinionista fu servitoarea lui Weldon, Fanny. Una 
dintre sarcinile ei era ca dimineaţa devreme, când stră- 
zile erau aproape pustii, să şteargă treptele din fața casei 
şi să lustruiască inelul de metal cu care se bătea în ușă. 
Căscând, curăță frumos treptele de la intrare, apoi se 
duse la ușa din spate, ce dădea către bucătărie. 

Când deschise ușa se împiedică de un pachet lung. 
Fanny nu era cea mai isteaţă fată din lume nici în mod 
normal, darămite la o asemenea oră matinală, aşa că 
nu-i trecu prin minte despre ce putea fi vorba. Impinse 
curioasă legătura cu vârful piciorului. 

Pătura căzu la o parte, dezvelind gâtul tăiat și leșul 
ţeapăn al lui Kane. 

Fanny începu să urle, compensând prin volum ceea 
ce pierduse în viteză. În mai puţin de două minute, 
aproape toată casa se adună în bucătărie, unde slujnica 
urla în continuare. 

În afară de servitori, larma îl aduse şi pe Weldon, 
care îşi pusese în grabă un halat. Nerăbdător să afle ce 
se întâmplase, își făcu drum cu coatele prin grupul de 
servitori care vorbeau toţi deodată. 

Vederea cadavrului îl zeudui până-n măduva oaselor. 
Se întrebase cum de Kane nu se întorsese în ajun, dar 
acesta avea felul lui misterios de a fi, și Weldon nu se 
gândise prea mult la absenţa lui. Acum însă era lim- 
pede: Kane se dovedise neglijent şi își pierduse viaţa. 
Ce avea să facă Peregrine în continuare? 

Paralizia lui Weldon fu întreruptă de sunetul vocii 
subțiri a Elizei: 

-Ce s-a întâmplat? strigă ea când intră în bucătărie. 
De ce urlă Fanny? 

Weldon se răsti la majordom: 

- Închide-i gura tâmpitei ăleia. Apoi își scoase fiica 
afară din bucătărie ca să nu vadă priveliștea sinistră 

de pe trepte. A fost un accident, dar nu te privește, dra- 
ga mea. 

Gândurile i se învolburau, încercând să asimileze 
acest nou fapt. Acum că Peregrine adusese războiul efec- 
tiv în pragul casei lui, poate că ar fi trebuit s-o trimită pe 
Eliza înapoi la fratele său. Da, hotărît Weldon, era cea 
mai bună soluție. Urma să fie în siguranță acolo până 
când se termina toată nebunia. 


Peregrine deschise leneș ochii și se întinse după Sara, 
apoi se dezmetici brusc dându-și seama că nu era acolo. 
Înălţimea soarelui îi arătă că dormise mai târziu decât 
de obicei, aşa că nu era surprinzător că Sara se trezise 
deja. Își luă pe el caftanul și se duse s-o caute în budoar. 
Dacă era acolo, poate reușea s-o convingă să se întoarcă 
în pat. 

Cum nu găsi pe nimeni în budoar, dădu să plece, 
însă văzu un plic cu numele lui rezemat de oglinda de 
pe masa de toaletă. Cu pielea de găină din cauza neliniş- 
tii, luă plicul și-l deschise. 

Când scoase hârtia împăturită, un mic obiect căzu pe 
covor. Înainte să-l ridice, Peregrine citi biletul. Nu scria 
decât: „Mikahl - Pasiunea nu e de ajuns. Nici chiar iu- 
birea nu e de ajuns. Imi doresc ca unul din noi să fi 
fost diferit. Fie ca Dumnezeu să te păzească și să-ți ofere 
pace. Cu dragoste, Sara“. 

Fără să-i vină să creadă, mai citi biletul o dată, apoi 
se aplecă să vadă ce căzuse. Ridică tremurând verigheta 
cu forme subtile pe care o comandase special pentru 
soția lui. 

Pasiunea de noaptea trecută nu o făcuse să se răzgân- 
dească. Cu o explozie de furie disperată, își dădu seama 
că lacrimile ei nu însemnau o cedare. Plânsese pen- 
tru că îi spunea adio. 


Ross fu trezit din somn de un urlet înfiorător. Sune- 
tul era o combinaţie între un răcnet de război afgan şi 
ţipătul prelung și chinuit al femeilor Orientului Apro- 
piat când își jeleau morţii, şi provocă din partea lui 
o reacţie imediată. Încercă să se ridice, însă fu oprit 

de o durere zdrobitoare în umăr și de o slăbiciune ce 
aproape îl făcu să se prăbușească pe podea. 

Se agăţă de noptieră cu mâna teafără şişi aminti 
împuşcătura din ziua precedentă, plus câteva imagini 
fragmentare de după aceea: zguduirile de când fusese 
transportat pe cal, mâini dureroase pe umăr, şi apoi 
vocea blândă a Sarei. Asta explica de ce nu recunoștea 
camera - era la Sulgrave. 

Urletul nu se repetă, dar din aceeași direcţie veniră 
sunete de spargere și de zdrobire. Era oare posibil ca 
Weldon să fi organizat un fel de atac asupra casei? Când 
simţi că i se limpezise capul, Ross se împletici până la 
cămin și luă vătraiul. Imbrăcat doar în lenjeria intimă, 
deschise ușa şi urmări zgomotul până la sursă. 

Se auzea de parcă o bătălie avea loc în budoarul 
verişoarei lui. Ross deschise uşa cu prudenţă, sperând 
că nu-l aştepta nici un pericol. În momentul acela pisica 
Sarei ar fi putut să-l pună la pământ cu o lăbuţă. 

Scena din mica încăpere îl făcu să se oprească ulu- 
it. Mikahl înnebunise. Deja răsturnase dulapul greu, și 
podeaua era încărcată de lenjerie feminină delicată, 
pantofi rupți și pălării turtite. 

Ross îl privi îmbrâncind o comodă cu un urlet inco- 
erent de furie. Începu să smulgă sertarele afară și să le 
azvârle de perete. Ramele se zdrobiră cu zgomot, făcând 
găuri în tencuială înainte să cadă zăngănind la podea. 
După ce goli sertarele, Mikahl apucă o rochie elegantă 
de seară şi o sfâşie de la decolteu până la poale. 

Ross își strânse mâna pe vătrai, căci prietenul său era 
de-a dreptul înspăimântător. 

- Ce naiba faci? întrebă el, ridicând vocea. 

Peregrine se răsuci pe loc, cu ochii sălbăticiţi și trupul 
încordat pentru atac. Văzând cine intrase, îşi controlă 
mișcarea, dar radia în continuare violență. 

- Afurisita ta de verișoară m-a părăsit. 

Ross fluieră a uimire. Un atac al lui Weldon ar fi fost 
mai credibil decât Sara părăsindu-și soţul. Hotărându-se 
că nu era într-un pericol iminent, lăsă vătraiul să cadă la 
podea în timp ce se rezemă uşor de cadrul ușii. 

- De ce? 

- Pentru că sunt un bastard care a rănit oameni nevi- 
novați fără să-i pese, răspunse celălalt răgușit. Pentru că 
sunt un monstru care și-a tăiat drum prin mulțime 
ca unul din cei patru călăreți ai apocalipsei. 

Ross se gândi pentru o clipă. 

- Nu te-a părăsit pentru că ești bastard, îl corectă el cu 
un umor calculat. Deși restul poate e corect. 

Se gândi că avea cincizeci la sută șanse ca vorbele 
lui să pătrundă prin ceața mâniei prietenului său şi tot 
atâtea să fie atacat. Din fericire, după un moment de 
nesiguranţă, privirea lui Mikhal se limpezi: 

- Ce naiba faci? De ce nu ești în pat? 

- Am venit să văd dacă Weldon a intrat aici cu o ban- 
dă de asasini plătiţi. 

- Încă nu, zâmbi Mikahl fără umor. Cred că are nevo- 
ie să facă o pauză şi să-şi regrupeze forțele. Gorila lui de 
bază, Kane, e cel care a tras în tine, iar acum răspun- 
de în faţa unui stăpân mai înalt decât Charles Weldon. 

- Ce s-a întâmplat? vru Ross să știe. 

- Am avut cuțitul la mine şi am fost mai rapid de- 
cât el, îi explică prietenul său cu satisfacţie aspră. 
Cineva din casa lui Weldon a găsit deja probabil cada- 
vrul pe trepte. 

Ross se înfioră fără să vrea. 

- Şi acum? 

-Nu știu, zise Mikahl, împingându-și părul răvăşit 
din ochi. Pur și simplu nu ştiu. 

- Ei bine, sper că te vei gândi la ceva repede. Dacă 
Sara s-a dus la Londra, va fi în siguranță acolo? 

Expresia lui Mikahl se schimbă din nou. 

- Mă duc să verific dacă a luat vreun gardian cu ea. 

- Bună idee. Genunchii lui Ross începeau încet să 
cedeze, așa că zise: Și mă ajuţi și pe mine să mă întorc în 
pat înainte să mă alătur resturilor de pe jos? 

Înjurând, Mikahl ajunse la el exact la timp să nu-l 
lase să se prăbușească. Strânsoarea lui puternică trimise 
un fior de durere prin corpul rănitului şi îi întunecă 
pentru o clipă privirea. 

- Nici tu, nici verișoara ta n-aveţi minte nici câtă a dat 
Dumnezeu unei vrăbii. 

Mikahl îi trecu braţul sănătos pe după gâtul lui, cu 
vocea aspră, dar cu mâinile blânde. După ce-l cără îna- 
poi în dormitor lui și-l așeză în pat, Mikahl îi examină 
rapid bandajele. 

- Nu pari să sângerezi din nou. Ai inteligența elemen- 
tară să stai în pat până când eşti destul de zdravăn ca să 
te ridici? 

- Aș fi încântat să stau aici, declară Ross, cu fruntea 
acoperită de sudoare. Atâta vreme cât casa nu e atacată. 

-Nu e și nu va fi, îl asigură Mikahl, îndreptându-se 
de spate. Ai de gând să mă baţi sau să-mi ţii o prelegere 
despre cum să-mi tratez soţia? 

- Nu te-am putut bate nici când eram sănătos, așa că 
mă îndoiesc că voi reuși acum, zise Ross, cu un zâmbet 
strâmb. Şi deşi am făcut multe lucruri nebunești la via- 
ţa mea, să mă amestec în căsnicia altora nu se numără 
printre ele. Nu voia nimic altceva decât să doarmă, dar 
îşi forţă pleoapele să rămână deschise. Nimeni n-a zis 
că o căsnicie e ușoară, dar majoritatea problemelor pot 
fi rezolvate. 

Mikahl clătină din cap. 

-Nu şi asta. Odată mi-ai spus că eu cred că scopul 
scuză mijloacele în timp ce Sara are un standard mai 
înalt privind binele și răul. Asta este miezul disputei 
noastre. Mă îndoiesc că se poate schimba ceva atât 
de fundamental. 

- Nu spune că nu te-am avertizat, oftă Ross. Când 
Sara era copilă, s-a îndrăgostit de regula lui John Wesley. 
Acest Wesley, care a fondat secta religioasă metodistă, 
zicea: „Fă tot binele pe care-l poţi face, prin toate mijloa- 
cele pe care le poţi folosi, în toate felurile în care poți, 
în toate locurile unde poţi, în toate momentele în care 
poţi, pentru toţi oamenii pentru care poţi, atât de mult 
timp cât poţi“. Sara şi-a brodat citatul ăsta şi m-a făcut 
să-l învăţ pe de rost. 

- Atunci situația e fără speranţă, comentă Mikahl acru. 
Nimeni nu se poate ridica la asemenea standarde. 

- Probabil că nu, chestia e să încerci, zise Ross, cu vo- 
cea slăbită. De ce nu căutaţi un compromis? Îmi imaginez 

că şi Sara e la fel de nefericită ca tine. Sunt sigur că 
puteți găsi un punct comun. 

-Nu sunt nefericit şi n-am nevoie de o femeie pe- 
dantă şi moralizatoare în viața mea, se răsti Mikahl, tră- 
gând păturile peste prietenul său. 

Ross auzise niște negări mai convingătoare la viaţa lui, 
dar își ţinu cu înțelepciune gura. În timp ce plutea în în- 
tunericul ce-l primi cu braţele deschise, șopti o rugăciune 
sinceră pentru ca Mikahl şi Sara să găsească o cale de a 
repara ruptura dintre ei, de dragul amândurora. 


capitolul 26 


După ce-l lăsă pe Ross, Peregrine se interesă cum şi 
când plecase soţia lui de la Sulgrave. Fu ușurat să afle 
că Jenny Miller o însoțea, ba insistase și să ia două 
gărzi cu ele. Slavă Domnului pentru Jenny, care înţele- 
gea pericolul şi va avea grijă de Sara. 

În timp ce îşi termina cafeaua de dimineaţă, adversa- 
rul său făcu o nouă mutare pe tabla de șah. Un avocat 
sosi cu un ordin de plată bancar de la Weldon pentru 
poliţele aflate în posesia lui Peregrine. Uitase că aceasta 
era ultima zi de graţie. 

Benjamin Slade nu uitase, bineînţeles. Avocatul ar 
fi trimis portăreii la Weldon a doua zi dimineaţă dacă 
n-ar fi plătit. Acum nemernicul scăpase de închisoarea 
datornicilor. 

Mai interesant decât banii în sine era biletul însoțitor 
de la Weldon. Íl informa pe scurt că ducele de Haddon- 
field fusese încântat să furnizeze banii pentru a bloca in- 
tenţiile diabolice ale ginerelui său faţă de un gentleman 
englez. Fără îndoială, mesajul avea scopul să-l provoace, 
dar Peregrine era într-o stare în care nu mai putea fi 
iritat de ceva atât de meschin. În plus, el primise în ziua 
aceea optzeci de mii de lire sterline, iar Weldon primise 
cadavrul lui Kane. Câștigase runda în mod detașat. 

După ce-i înmână ordinul de plată lui Slade, Pere- 
grine se duse la grajduri. Şiva, deși nu fusese grav rănit, 
avea nevoie să-şi revină după ce fusese zgâriat de glonţ, 

așa că luă un alt cal. Porni la galop spre Downs, simțind 
nevoia disperată să fie în aer liber ca să-şi pună în ordine 
sentimentele haotice. 

În teorie, era periculos să meargă singur acolo, dar 
ce-i spusese mai devreme lui Ross rămânea valabil. Vio- 
lenţa lui Weldon fusese întotdeauna comisă prin inter- 
mediari, cu excepţia momentelor când terorizase per- 
soane mai mici și mai slabe ca el însuși. Acum trebuia 
să-i găsească un înlocuitor al lui Kane, ceea ce nu era 
uşor. Măcar în ziua aceea Peregrine se putea socoti în 
siguranţă, deşi continuă să fie atent la împrejurimi 
în timp ce călărea. 

Era greu de crezut că Sara plecase. Cu doar câteva zile 
mai înainte, călăriseră împreună printre aceste dealuri, 
oprindu-se să admire priveliștea, să stea la un picnic și 
să facă dragoste. 

Își spuse cu ferocitate că nu avea nevoie de Sara. Avea 
să supraviețuiască fără ea, așa cum supraviețuise multor 
situaţii mult mai grave decât pierderea unei femei. 

Se duse la punctul cel mai înalt din acea porţiune a 
cărării. Dealurile, câmpurile, satele răsfirate ale sudului 
Angliei se întindeau sub el. Era o zonă pașnică şi pros- 
peră, deși nu era spectaculoasă. 

Fără Sara nu avea nici un motiv să stea în Anglia. 
Nu mai trebuia să-l preocupe atât modul în care îl omo- 
ra pe Weldon, căci după ce termina putea părăsi ţara 
pentru totdeauna. Să fie Peregrine însemna să fie liber. 
Cu cât stătea mai mult timp în Anglia, cu atât mai mult 
devenise Mikahl Khanauri, dar acum urma să redevină 
Peregrine, rătăcitorul. 

Lumea întreagă avea să-i stea din nou la picioare. 
Cele mai înalte vârfuri din Himalaya, unde aerul de 
cristal străpungea plămânii la fel de adânc cum frumu- 
sețea străpungea inima. Nopțile deşertului cu stele stră- 
lucitoare azvârlite peste cerul negru de catifea. Insule 
tropicale cu ape turcoaz şi pești rapizi, colorați în toate 
nuanțele curcubeului. 

Văzuse toate aceste lucruri, și nu avea nevoie să le 
vadă din nou. Nici unul din ele nu era Sulgrave. 

Ceea ce făcea un loc demn de a fi revizitat erau prie- 
tenii. S-ar fi dus înapoi în Kafiristan, unde Malik și 
familia lui Lar fi primit cu afecțiune și bucurie. Ar fi 
putut sta acolo oricât de mult dorea și ar fi fost întot- 
deauna binevenit. 

Dar nu avea să fie niciodată cu adevărat unul dintre 
ei, oricât de mult ar fi stat. 

Avea prieteni risipiţi prin alte părți, oameni de toate 
rasele. Erau şi femei pe care şi le reamintea cu tandrețe. 
Într-un caz sau două, chiar cu oarecare afecțiune. Mai 
erau și cele iscusite în a le stârni plăcere bărbaţilor care 
şi le puteau permite. 

Nici una n-ar fi fost însă femeia lui. Erau toate cre- 
aturi prudente, supraviețuitoare, aşa ca el, care nu i-ar 
fi oferit niciodată mai mult decât își puteau permite să 
piardă. Nici una n-ar fi fost destul de curajoasă sau nai- 
vă ca să-şi riște intenţionat inima în mâinile unui bărbat 
care urma să le-o frângă. 

Acum înţelegea de ce Sara fusese îngrozită în ziua 
nunţii lor. Nu se temuse de durerea fizică, ci de durerea 
pierderii inevitabile. Şi totuși, cu un curaj disperat și 
plin de dragoste, i se dăruise. 

Își îndemnă calul să se miște. Ce i se întâmplase de 
când sosise în Anglia? De douăzeci şi cinci de ani avuse- 
se un ţel absolut. Își cântărise fiecare acţiune cu gândul 
la acest obiectiv fundamental. 

Dar acum, pentru prima dată în viaţă, era sfâșiat de 
un conflict interior. Găsise Sulgrave, casa inimii sale. 
Și Sara, o, Doamne, Sara! In câteva săptămâni îi pătrun- 
sese în suflet, umplând crevasele și porii atât de bine, 
încât pierderea ei îi făcea sufletul să se simtă ca şi cum 
ar fi fost jupuit de viu și aruncat în cele patru vânturi. 

Vara făcea loc toamnei, şi foşnetul ameninţător al 
frunzelor uscate şoptea în vânt. Când ajunse la locul 
unde fusese împuşcat Ross, descălecă și-și priponi calul. 
Era o pată pe cărare, ușor de trecut cu vederea dacă nu 
ştiai ce era. Cobori într-un genunchi lângă urma întu- 
necată a sângelui prietenului său. Îţi datorez... o viaţă 
pentru o viaţă. 

Peregrine făcuse prea puţin ca să câştige acea loiali- 
tate. Prima dată când îl văzuse pe Ross Carlisle, engle- 
zul era un prizonier bătut și plin de vânătăi. Ştia foarte 
bine că bandiții plănuiau să-l ucidă în chinuri, dar stă- 
tea calm, cu mâinile legate la spate şi hainele în zdrenţe, 
părând să nu-i pese deloc de ce urma să se întâmple. 

Expresia lui de detașare calmă englezească îi adusese 
aminte în mod neplăcut de Charles Weldon, şi Pere- 
grine aproape îl lăsase pe Ross să-şi întâlnească soarta. 
Dar știa că un englez de viță i-ar fi putut fi de folos în 
viitor, așa că intervenise şi propusese să joace viaţa cap- 
tivului la zaruri. Nu-şi asumase un risc mare; câştigarea 
jocului i-ar fi oferit prizonierul, iar pierderea lar fi cos- 
tat doar o mână de aur. 

Însă câștigase, iar când îl dusese pe captiv acasă des- 
coperise că mai câștigase și un prieten. Un prieten a 
cărui minte se potrivea cu a lui mai îndeaproape decât 
a oricărui om pe care-l întâlnise vreodată. 

Apoi mai fusese o ocazie, în timpul raidului afgan. 
Depăşit numeric și rămas fără muniţie, Ross ar fi fost 
omorât cu siguranţă. Peregrine intervenise, din nou cu 
foarte mic risc pentru sine, dar cel puţin de data aceasta 
îl ajutase din prietenie şi nu doar dintr-un calcul rece al 
posibilităţii de a se folosi de el mai târziu. 

Ridică puţin pământ uscat, saturat de sânge, și-l sfărâ- 
mă între degete. Îţi datorez... o viaţă pentru o viaţă. 

Ross îl primise cu bucurie, îl prezentase prietenilor 
şi familiei lui, îl sprijinise în societate, îl apărase în 
prezenţa reginei. Mai valoroasă decât toate astea fuse- 
se încrederea pe care i-o acordase, dându-i beneficiul 
îndoielii în legătură cu justeţea misiunii lui împotriva 
lui Weldon. 

Iar cu o zi înainte, Ross încasase glonţul ce-i era desti- 
nat. Dacă n-ar fi fost el, Peregrine, şi nu Kane, ar fi stat 
acum pe năsălie. 

Fusese doar o chestiune de noroc că glontul nu nime- 
rise inima prietenului său. Peregrine zâmbi fără umor 
amintindu-și cuvintele pe jumătate batjocoritoare că el 
nu credea în vinovăţie, căci era o emoție neproductivă. 

Dacă Ross ar fi murit, nici o putere de pe pământ, din 
rai sau din iad nu iar fi putut alina vinovăția. 

Nimeni nu putea cere un prieten mai bun ca Ross. 
În schimb, Peregrine îi compromisese și îi sedusese 
verișoara mult iubită. Chiar şi atunci, Ross încercase 
să înţeleagă şi în cele din urmă îl iertase. 

Furia şi mândria care-l susținuseră pe Peregrine se 
prăbuşiră în faţa unei dureri mai devastatoare decât ori- 
ce simţise până atunci. Când plecase Sara, se zvârcolise 
de mânie și de durere, dar acum trecuse de asta. 

Se prăbuşi în genunchi și se chirci cu faţa îngropată 
în mâini şi plămânii chinuiţi de respiraţia chinuitoare. 
Nu plânse, căci nu mai vărsase o lacrimă de la moartea 
mamei lui. Nu pentru el însuşi, nici chiar pentru Jamie 
McFarland. Dar acum se legănă înainte și înapoi, zgu- 
duit de fiori violenţi şi adânci până-n oase, ca și cum ar 
fi avut o febră tropicală. 

Sara avea dreptate. Îşi umpluse viaţa de ură, adorase 
zeul întunecat al răzbunării. 

Și când misiunea îi ajungea la capăt, ce avea să rămâ- 
nă în el? Nimic. Avea să fie la fel de gol ca o râpă bătută 
de vânturi, un miez scobit într-o piatră fără viaţă. 

Nu plănuise niciodată ce urma după răzbunare. 
De aceea, gândul că ar fi putut să moară îndeplinindu-și 
misiunea nu-l alarmase niciodată. Dar în ultima vreme 
începuse să simtă că poate exista o viață şi dincolo de 
ură, dincolo de răzbunare: o viaţă cu prieteni, un că- 
min, dragoste. In primul rând, cu dragoste. 

- Sara, șopti el disperat, simțind că fusese sfâșiat în 
două. O, Doamne, Sara! 

Se gândise că Charles Weldon îl trimisese în iad, dar 
se înşelase. Iadul nu era durerea; nu era nici măcar ura. 
Iadul era să fi cunoscut dragostea şi apoi s-o piardă. 

Gândul acesta îl făcu să zâmbească amar. Nu-și pier- 
duse dragostea; o aruncase la o parte, ceea ce era infinit 
mai rău. 

Nu avea nevoie de Sara ca să supraviețuiască. Dar 
fără ea, nu-i mai păsa dacă supraviețuia sau nu. 

Biletul ei spusese: „Aș vrea ca măcar unul din noi să 
fi fost diferit. Fie ca Dumnezeu să te ţină în viață și să-ți 

ofere pace. Cu dragoste, Sara“. Soţia lui îl iubise pe de- 
plin, cu tandreţe, pasiune și acceptare. Singura pace pe 
care o cunoscuse vreodată fusese alături de ea. 

Nu simţise lipsa iubirii și a păcii atunci când acestea 
nu erau decât niște cuvinte. Dar după ce le cunoscuse 
pe amândouă, cum mai putea trăi fără ele? 

Pentru prima dată se întrebă dacă nu cumva ar fi 
trebuit, dacă era în stare, să abandoneze misiunea ce 
fusese centrul vieţii sale. Ce putea face s-o aducă pe Sara 
înapoi la el? 

Ar fi fost ușor să închidă casa diabolică de fecioare 
a doamnei Kent; era aproape timpul s-o facă oricum. 
Apoi să salveze calea ferată și investitorii ei nenorocoși. 

Lucrurile acestea erau simple. Miezul problemei era 
Weldon. Peregrine își jurase să omoare bruta aceea 
cu mâinile lui, dar dacă voia s-o recâștige pe Sara trebuia 
să renunţe la acea plăcere. 

Weldon contra Sarei. Moartea contra vieții. Din afa- 
ră, părea o alegere ușor de făcut, dar nu era. Gândul 
la răzbunare fusese tot ce-l ţinuse în viață pe tânărul 
Michael Connery în timp ce Charles Weldon îi biciuia 
carnea de pe spate. Ca să blocheze gândul la violurile lui 
Weldon, Michael îşi imaginase o mie de feluri lente și 
agonizante în care să-l tortureze pe acest monstru. 

De-a lungul anilor, visurile de răzbunare îl sprijiniseră 
pe Peregrine prin tot felul de pericole. Deşerturile care 
coceau măduva în oase, foamea și bolile, atacurile sălba- 
tice și o sete atât de chinuitoare că te înnebunea. Oricât 
de rea îi fusese situaţia, nu disperase niciodată, căci ştiu- 
se că nu va muri înainte să-și îndeplinească misiunea. 

Ajunsese să-și dea seama că, deşi putea să omoare un 
om la furie, nu era capabil de tortură cu sânge-rece, nici 
chiar asupra lui Weldon. Cel puţin, nu putea să orches- 
treze o tortură fizică. 

Aşa se născuse ideea unei torturi mintale, în care să-i 
smulgă lui Weldon tot ceea ce preţuia. Era o răzbuna- 
re mai sofisticată decât visurile sângeroase ale tânărului 
Michael Connery, şi fusese profund satisfăcător să plă- 
nuiască distrugerea vieţii lui Weldon înainte de înfrun- 
tarea finală. 

Abia acum, când misiunea era pe jumătate îndeplini- 
tă, vedea limitele răzbunării. 

Trase aer adânc în piept și-și ridică fața din palme, 
şezând pe călcâie. Mai luă o mână de pământ și o zdrobi 
în pumn, apoi lăsă solul uscat să i se scurgă printre de- 
gete. Răzbunarea era ca praful în vânt, în cele din urmă 
fără nici o valoare, căci trecutul nu putea fi niciodată 
schimbat. 

Într-adevăr, campania împotriva lui Weldon îi aduse- 
se satisfacţii incontestabile. Se bucurase să i-o ia pe Sara, 
şi baronia, și averea, şi cu siguranţă fusese încântat de 
nedumerirea și furia ticălosului. 

Dar nici una dintre suferinţele din prezent ale lui 
Weldon nu avea să-l salveze pe copilul Michael de la 
sălbăticia pe care o îndurase, şi Peregrine nu avea să fie 
niciodată în stare să-l rănească pe Weldon la fel de mult 
cum fusese rănit el însuși. Acum, dintr-o nouă perspec- 
tivă, constata că răzbunarea nu putea fi niciodată pe 
deplin satisfăcătoare. 

Nici măcar moartea lui Weldon nu ar fi vindecat 
rănile trecutului. Cicatricele corpului aveau să-i rămână 
până la sfârșitul zilelor, şi singurul balsam care i-ar fi 
putut vindeca sufletul era dragostea Sarei. 

Se ridică obosit şi-şi scutură praful de pe degete. 
Tânjea încă să simtă sângele dușmanului său pe mâini. 
Ar fi fost posibil să-l omoare pe Weldon fără ca Sara să 
afle că soţul ei era responsabil? Nu, n-ar fi putut nicio- 
dată s-o înșele pe femeia care văzuse atât de adânc în su- 
fletul lui. Așa cum ei doi nu şi-ar fi putut clădi viitorul 
pe o minciună. 

Cu un regret profund acceptă ideea că plăcerea uci- 
derii lui Weldon Lar fi costat prea mult dacă însemna 
pierderea Sarei. Trebuia să pună soarta nemernicului în 
mâinile nesigure ale legii. 

Nu putea să schimbe ceea ce făcuse de când venise în 
Anglia, cum nu putea schimba nici lunile din Tripoli 
care-i zdrobiseră viaţa. Dar putea schimba prezentul și 
viitorul, și poate că Sara avea să ia în considerare faptele 
lui bune. E drept că rănise străini, după cum îl acuza- 
se ea, dar îi şi ajutase pe unii oameni, ca o consecință 

a misiunii lui. Jenny Miller și Sara însăși beneficiaseră 
de asta. 

Pe când încăleca, se rugă din tot sufletul ca Sara să-i 
mai dea o șansă. Altfel viitorul se întindea mohorât și 
pustiu înaintea lui. 


Înapoi la Sulgrave, Peregrine îl căută imediat pe 
Benjamin Slade, care lucra în camera pe care o transfor- 
mase în birou. Fără preliminarii, îi spuse: 

- Benjamin, vreau să aduni toate dovezile pe care le 
avem despre Charles Weldon și să te pregăteşti să le pre- 
zinți unui magistrat. 

Șocat, Slade îşi împinse scaunul în spate. 

- Chiar aveţi încredere că justiția îl va pedepsi? 

- Da, zise Peregrine fără să intre în detalii. Vreau și 
să renunţi la procesele intentate împotriva companiei 
L&S. Este oare posibil ca Weldon să aibă în curând atâ- 
tea probleme legale încât să fie obligat să-și dea demisia 
din fruntea consiliului de administraţie? 

- E un lucru aproape cert, declară Slade mijindu-și 
ochii gânditor. Ce intenţionaţi să faceţi apoi cu compa- 
nia? Cu încă niște capital și o conducere bună, ar avea 
mare succes. Fiind cel mai mare acționar individual, 
puteţi s-o administrați şi singur dacă vreți. 

- Nu, mulțumesc, se strâmbă Peregrine. Începe să te 
gândești cine ar putea avea abilitățile şi experiența să o 
conducă. Sunt sigur că vei găsi pe cineva competent. 

Slade îi zâmbi încântat. 

-Nici nu vă imaginaţi ce fericit sunt să vă ajut să 
faceți bani în loc să-i irosiți. 

Ignorând comentariul, Peregrine îi spuse: 

- Mâine-dimineaţă o să merg la casa din Londra 
pentru câteva zile. Cred c-ar trebui să stai şi dumneata 
acolo, cel puţin până e arestat Weldon. 

- Prea bine, acceptă Slade, începând să-și adune hâr- 
tiile. Pacea şi liniştea de la ţară încep să mă epuizeze. 
Dar lordul Ross - îl veţi lăsa aici singur? 

- Ross va fi îngrijit cum se cuvine. Şi când va afla de 
ce mă duc la Londra, îmi va ura baftă. 


+ 

Dintr-un noroc pur, Weldon se întâmplă s-o vadă 
pe Sara întorcându-se la Londra. Drumul lui obișnuit 
între casă şi birou trecea pe lângă Haddonfield House, 
şi mergea la lucru când o trăsură ce opri în fața reșe- 
dinţei ducelui îi atrase privirea. Se aplecă să se uite mai 
bine pe geam. 

Lady Sara era pe trotuar, şi bagajele din jurul ei su- 
gerau că venise să stea cu tatăl ei pentru câteva zile. 
Poate că cei doi porumbei se certaseră? Weldon spera 
din toată inima că da. 

Era pe punctul de a lăsa perdeluța să cadă şi să se 
rezeme înapoi pe banchetă, când o altă siluetă mărun- 
tă ieşi din trăsură. Icni de șoc. Da, pentru numele lui 
Dumnezeu, cealaltă femeie era Jenny Miller şi era clar 
camerista Sarei! 

Trăsura lui trecu pe lângă ele și nu mai putu să le 
vadă. Weldon se lăsă iar pe spătar şi-şi încrucișă picioa- 
rele, gândindu-se intens la ceea ce văzuse. Târfulița 
dispăruse de la doamna Kent o zi sau două după vizita 
lui Peregrine. Weldon nu făcuse legătura până acum, 
dar în clipa de față era gata să pună rămăşșag că javra de 
Peregrine o ajutase pe Jenny să evadeze. Era clar că fata 
era amanta lui și o instalase pe post de cameristă a soţiei 
lui după nuntă. 

Era un tupeu impresionant, genul de lucruri pe care 
Weldon le admirase mereu. Se întrebă dacă Sara ştia că 
individul își ţinea o metresă chiar sub nasul ei. Probabil 
că nu; era prea mironosiţă ca să aprobe aşa ceva, dară- 
mite să li se alăture celor doi în pat. 

Începu să bată darabana cu degetele pe genunchi. 
Nu putea să se atingă de Sara fără riscul repercusiunilor 
asupra Elizei, dar cu Jenny Miller era altă poveste. Își 
jurase că dacă o va găsi vreodată pe mica târfă, o va face 
să plătească pentru că fugise. lar acum soarta îi oferea 
şansa perfectă să se răzbune pe Jenny şi să-i dea o lovitu- 
ră şi lui Peregrine în același timp. 

În loc să continue drumul către birou, porunci să în- 
toarcă trăsura spre casă. Acolo îl chemă pe Jimmons, pe 
care-l alesese ca înlocuitor al lui Kane. Din nefericire, 
deşi Jimmons era cel mai bun paznic de la bordeluri, 

în comparaţie cu Kane era ceea ce e un cal de jug față de 
un pursânge. Dar era puternic şi se supunea ordinelor. 

Când Jimmons apăru, Weldon îi dădu o hartă. 

- Vreau să supraveghezi Haddonfield House. la încă 
doi paznici de la bordel pentru asta. N-o să trebuiască 
să stea de veghe decât în timpul zilei, așa că-și vor pu- 
tea continua slujba obișnuită. Când subordonatul său 
încuviinţă din cap, Weldon continuă: O fată care era 
în casa doamnei Kent lucrează acum acolo, probabil 
este camerista unei lady. Are cam optsprezece ani, 
dar pare mai tânără. Mică şi blondă, foarte frumoasă. 
Când o s-o vadă intrând sau ieșind, s-o prindă fără 
să atragă atenţia. Apoi adăugă neglijent: Zi-le să n-o 
rănească. E valoroasă. 

- Da, domnule. Ce facem cu ea după ce-o înhățăm? 

- O duceţi înapoi la doamna Kent, porunci Weldon. 

Acolo avea s-o pedepsească el însuși pentru fugă și 
pentru colaborarea cu dușmanul. 


La început Eliza Weldon suferi când tatăl ei îi spuse 
că trebuia să stea la unchiul ei câteva zile, dar apoi îşi 
dădu seama că era surprinzător de fericită să-și regăseas- 
că verişoarele. Deşi papa era minunat, nu le vedea prea 
des. li fusese dor de compania altor copii. 

Centrul activităţilor fetelor fusese întotdeauna dor- 
mitorul lui Jane, cea mai mare, în vârstă de șaisprezece 
ani. Eliza abia intrase în casa lordului Batsford când fu 
luată pe sus de Anne, care avea doisprezece ani şi era cea 
mai apropiată ca vârstă de Eliza. Fiica mijlocie, Lucy, de 
paisprezece ani, completa petrecerea organizată în jurul 
marţipanului și bârfelor. O asemenea petrecere nu era 
posibilă decât în după-amiaza liberă a guvernantei, iar 
fetele Weldon profitau pe deplin de absenţa ei. 

În primăvară Jane avea să fie prezentată în societa- 
te, aşa că își petrecură cea mai mare parte a timpului 
studiind reviste de modă și certându-se care stiluri ar fi 
arătat cel mai bine pe silueta ei înaltă. Eliza intră în 
discuţie cu toată inima, căci îi fusese dor de aceste pălă- 
vrăgeli feminine. 

Când ultima revistă fu închisă, Jane spuse într-o doară: 

- Eliza, am văzut-o azi pe Lady Sara, care era să-ți 
fie mama vitregă, când mama m-a dus pe Bond Street. 
Când ne-a văzut pe mama și pe mine, a arătat ca și cum 
se aştepta s-o dojenim aspru pentru că l-a refuzat pe 
unchiul Charles. Dar bineînţeles că mama nu i-ar face 
niciodată așa ceva lui Lady Sara. 

Jane era pe punctul să adauge că în opinia mamei 
sale Lady Sara făcuse bine că nu se măritase cu Charles 
Weldon, dar îşi aminti la timp că aşa ceva nu trebuia 
repetat în faţa Elizei. 

Fetiţa îşi ridică imediat capul. 

- Şi cum e Lady Sara? 

- Părea destul de obosită. Poate a făcut prea multe 
cumpărături. Dar a fost foarte politicoasă. Aș vrea să 
ştiu cum reuşeşte să aibă eleganța aceea atât de calmă, 
zise Jane. 

Ignorând ultimul comentariu, Eliza întrebă: 

- A venit doar pentru o zi sau stă în oraș o vreme? 

- A menţionat că stă la Haddonfield House, răspun- 
se Jane. Asta înseamnă probabil că e aici doar pentru 
două sau trei zile, şi nu vrea să se obosească să deschidă 
propria casă. 

- Mi-ar plăcea așa de mult s-o întâlnesc și eu, zise cu 
dor Eliza. 

Lucy îi aruncă o privire severă. 

- Nu poţi. Unchiul Charles i-a spus mamei să po- 
runcească tuturor servitorilor să nu te lase să ai nici un 
contact cu Lady Sara. Chiar şi dacă vine aici în vizită, 
tu nu ai avea voie s-o vezi. 

Lucy era cam îngâmfată. 

- E ca într-un roman gotic, remarcă Anne. 

- E pentru că unchiul Charles are inima rănită, zise 
cu înțelepciune Jane. Când ai inima rănită eşti împins 
să faci tot felul de lucruri ciudate. Eu am crezut c-o să 
înnebunesc când mama l-a concediat pe Signor Carlo. 

Surorile începură să lamenteze pierderea lui Signor 
Carlo, un tânăr profesor de muzică foarte chipeș, 
care fusese concediat după ce fusese prins sărutând 
o cameristă. Eliza nu zise nimic. Nu voia să irosească 
această șansă de a o revedea pe Lady Sara. Bineînţeles 

că o domnişoară de condiţie bună nu trebuia să iasă 
singură în oraș, dar Haddonfield House era la doar 
două străzi distanţă, şi ce se putea întâmpla în Mayfair 
în plină zi? 

Avea să se strecoare din casă dimineaţa, hotărî ea, 
după micul dejun și înainte de începerea lecţiilor. Îm- 
brăcată cu hainele ei cele mai simple și o pelerină, avea 
să lase impresia că era doar o servitoare. În câteva mi- 
nute ar fi fost la Haddonfield House. Deși Eliza ar fi 
preferat o întrevedere lungă cu Lady Sara, cele mai im- 
portante lucruri puteau fi spuse rapid. Avea să ajungă 
acasă înainte să-i observe cineva lipsa. 


Jenny Miller îşi petrecuse două săptămâni la Had- 
donfield House înainte de nunta Sarei, și totul şi toată 
lumea din casa aceea o speriaseră de moarte, mai ales 
majordomul. Acum că locuise la Sulgrave și la casa din 
Londra a prinţului, era mult mai greu de speriat. 

Ceea ce era bine, pentru că ceilalți servitori încercau 
mereu să o zeândărească să afle de ce se întorsese Lady 
Sara la tatăl ei și nu în casa soţului. Dar Jenny nu le 
spuse nici un cuvânt acelor băgăreți. 

Își dorea să fie iar la ţară, şi nu doar pentru că Benja- 
min era acolo. Bietei Lady Sara îi era aşa de dor de soţul 
ei, încât părea că înghiţise cărbuni aprinși. 

Bineînţeles că nu voia să vorbească despre ce se în- 
tâmplase, aşa că Jenny murea de curiozitate. Cum era 
posibil ca doi oameni îndrăgostiţi atât de nebunește 
unul de celălalt să ajungă într-o asemenea stare când ar 
fi trebuit să fie încă în luna de miere? Era o întrebare de- 
primantă pentru o tânără care chibzuia dacă să accepte 
sau nu o cerere în căsătorie. 

După ce o servise pe Lady Sara cu un mic dejun 
constând în ceai şi pâine prăjită ce n-ar fi săturat nici 
o vrăbiuţă, Jenny își luă o ceașcă de ceai și pentru ea. 
Sorbi din lichidul fierbinte uitându-se pe fereastra sa- 
lonului ce dădea în stradă. Nu se plictisea niciodată 
să privească trăsurile frumoase și oamenii eleganți din 
Mayfair. Nu se putea abţine să nu spere că-l va vedea 

venind pe prințul Peregrine sau pe Benjamin. Sau mai 
bine încă, pe amândoi. 

Tocmai îşi terminase ceaiul şi era pe punctul să 
se îndepărteze de fereastră când privirea îi fu atrasă 
de o scenă ciudată din fața casei. O fată tocmai înce- 
puse să urce treptele conacului Haddonfield, când un 
bărbat grosolan veni lângă ea şi o întrebă ceva. Fata se 
întoarse să răspundă, apoi căzu moale în braţele indivi- 
dului, deși Jenny nu văzu ce se întâmplase. O birjă veche 
trase lângă ei și bărbatul intră în ea cu fată cu tot. 

Jenny se încruntă. Într-o parte diferită a orașului, ar 
fi fost cu adevărat îngrijorată. Chiar și în Mayfair, nu 
se putea abţine să nu se întrebe dacă nu cumva avu- 
sese loc o răpire. Dar fata îi vorbise omului, așa că poa- 
te-l cunoştea. 

Pentru o clipă vru să-i povestească stăpânei ei ce 
văzuse, dar se hotărî să nu-i spună. Era prea târziu să 
mai facă ceva, pentru că birja deja nu se mai vedea 
şi semăna exact cu mii de alte birje. Nu avea sens s-o 
necăjească pe Lady Sara în mod inutil, mai ales când nu 
era nimic de făcut. 

Totuşi, nu-și putu scoate scena din minte. Fusese ceva 
familiar la bărbatul acela, deşi nu-şi dădea seama ce. 
Și simţi un fior rece pe spinare când își dădu seama că 
fata avea cam aceeași statură şi părul de aceeași culoare 
ca ea însăși. Străzile nu erau sigure nicăieri. 


Fata era mută de groază, ochii ei albaștri arătând 
imenși pe chipul ei alb. După ce încuie copila într-un 
dormitor, doamna Kent cobori la parter şi se încruntă 
la cei doi bărbaţi care i-o aduseseră. 

- Nu-i asta fătuca pe care a vrut-o stăpânul, dobitoci- 
lor. O să fie furios. Ce vă faceţi dacă e fiica răzpâiată a 
unui bogătaș? 

Indivizii schimbară o privire neliniștită. 

- S-a potrivit cu descrierea, zise unul din ei. Cred 
că-i o servitoare. Nu-i îmbrăcată ca o bogătană şi umbla 
singură. 

Doamna Kent se gândi. Era drept că hainele erau res- 
pectabile, dar nu extravagante, așa că fata era probabil 

o slujnică. Weldon tot avea să fie furios că nu era Jenny, 
dar poate se mai potolea văzând că fata putea fi folosită 
în casă. Era exact genul potrivit, tânără, drăgălaşă şi spe- 
riată. Avea să ia cel puţin cincizeci de lire sterline pe ea 
chiar în noaptea asta. 

De obicei nu răpeau fete - nu era nevoie -, dar în 
cazul acesta, era mai bine s-o păstreze. Dacă-i dădeau 
drumul, dobitoaca ar fi făcut scandal. Chiar dacă fetița 
n-ar fi fost în stare niciodată să găsească drumul până la 
stabiliment, era o idee foarte prostească să dea poliţiei 
motiv să caute nişte răpitori. 

Doamna Kent se așeză la masă și-i scrise patronului 
ei un mesaj, explicând că aveau altă fată și sugerând 
s-o păstreze. 

După două ore, primi răspuns de la Weldon să 
o pună la lucru chiar în seara aceea, și să nu trimită 
paznicii înapoi la Haddonfield House până a doua zi. 
Doamna Kent zâmbi cu satisfacție, bucuroasă că o gre- 
şeală se transformase într-o afacere atât de bună. Noua 
fată era exact tipul pe care-l cerea mereu unul dintre cei 
mai buni clienţi ai ei, un negustor bogat. Intenţiona să-i 
trimită respectivului un bilet discret, iar acesta urma să 
vină chiar în noaptea aceea. 


capitolul 27 


Peregrine fu primit politicos la Haddonfield House. 
Probabil că nu însemna nimic, întrucât Sara n-ar fi dat 
niciodată ordine servitorilor să fie nepoliticoși. 

Când ceru s-o vadă pe Lady Sara, majordomul își 
înclină capul şi-i spuse: | 

- Mă duc să văd dacă Înălțimea Sa e disponibilă. 

Era oribil de formal pentru vizitarea propriei soţii. 

În loc să se așeze în salonul de primire, Peregrine ră- 
mase în picioare, încercând să nu pară pe cât de agitat se 
simţea. Işi dorea să poată vorbi cu Sara altundeva decât 
sub acoperișul tatălui ei. Poate că va consimţi să meargă 
cu el cu trăsura, sau chiar să se întoarcă la ei acasă, unde 

puteau vorbi mai liber. Probabil nu va dori să facă asta, 
de teamă că va încerca s-o seducă. 

Și ar fi avut dreptate; Peregrine ar fi încercat. Deşi 
ştia că dezacordul dintre ei trebuia rezolvat prin cuvin- 
te mai degrabă decât cu trupul, tânjea după apropierea 
ei fizică aşa cum un dependent de opiu tânjește după 
drogul lui. 

Când se deschise ușa, se întoarse rapid, cu trupul 
gata de o confruntare, dar intrase ducele de Haddonfi- 
eld, nu Sara. Cei doi bărbaţi se priviră în tăcere. Intot- 
deauna fuseseră politicoşi unul cu celălalt de dragul Sa- 
rei, dar între ei nu exista afecțiune. 

Ducele vorbi primul: 

- Sara nu e acasă. 

- Chiar e plecată sau e doar o scuză politicoasă? 

Ducele ridică o sprânceană la replica atât de directă. 

- Chiar e plecată. Își vizitează niște prieteni, cred. 
Îmi imaginez că se va întoarce după-amiază, dar nu ştiu 
când. Abia am văzut-o de când a sosit. 

- Înţeleg. 

Peregrine se gândi să rămână să o aștepte, dar ar fi în- 
nebunit să nu facă nimic ore în șir. În plus, Slade voia 
să meargă amândoi la un magistrat să prezinte dovezile 
împotriva lui Weldon. Chiar în ziua aceea urma să se 
elibereze un mandat pentru arestarea lui, așa că lungul 
coşmar ajunsese la capăt. 

- Spuneţi-i, vă rog, Sarei că vreau s-o văd. Poate să-mi 
trimită un mesaj la casa din Londra. Dacă nu am nici o 
veste de la ea azi, voi reveni mâine. 

-Asta e o amenințare sau o promisiune? zâmbi 
Haddonfield. 

-O cerere. Apoi, deşi știa că n-ar trebui, Peregrine îl 
întrebă: V-a spus Sara ceva despre noi? 

- Nu, deși înţeleg că aveţi probleme. N-ai vrea cumva 
să mă lămurești şi pe mine? 

- Diferențe filosofice, răspunse scurt Peregrine. Ho- 
tărând că era vremea pentru o schimbare de subiect, 
zise: Am primit ieri un cec pentru optzeci de mii de 
lire de la Charles Weldon, ca plată a poliţelor pe care 
le deţin. A sugerat că dumneavoastră i-aţi dat banii 

în principal ca să-mi dejucaţi planurile. Așa este sau v-a 
şantajat să i-i dați? 

Ducele păli. Atacul era mult mai direct decât orice se 
așteptase el. Pentru o clipă expresia îi oscilă între mânie 
şi vinovăţie, apoi oftă şi se așeză cu o mină obosită. 

- Ai putea să-i spui șantaj. A fost tot atât de mult o 
formă de autoflagelare. 

- De ce? Pentru c-aţi sprijinit o căsătorie între singura 
dumneavoastră fiică și Charles Weldon? zise tăios Pere- 
grine. Asta chiar merită o autoflagelare. 

- Ştiam că Charles Weldon are micile lui păcate, dar 
ce bărbat n-are așa ceva? replică ducele. M-am gândit că 
va fi un bun soţ pentru fiica mea. 

- De dragul Sarei, ar fi trebuit să vă interesaţi ce fel de 
om e Weldon. Dar pentru că nu se bârfea despre el, a 
fost mai uşor și mai convenabil să vă prefaceţi orb. 

Nefiind în stare să-i contrazică acuzele, Haddonfield 
îşi plecă privirea. 

- Acum văd asta. Atunci nu mi-am dat seama. 

Urmându-şi intuiţia, Peregrine continuă: 

-Şi ce-a știut Weldon despre dumneavoastră? Sun- 
teți clientul vreunuia dintre bordelurile lui infame? Este 
proprietarul câtorva, în caz că nu știaţi. 

- El este proprietarul? îngăimă Haddonfield cu ochii 
măriţi de șoc, aroganţa aristocratică dispărându-i cu totul. 
După ce a murit soţia mea, m-am simţit... pe jumătate 
mort. Nu mă mai simțeam bărbat. Charles mi-a sugerat 
să merg într-un loc unde erau experţi în a... aduce băr 
baţii înapoi la viață. M-am trezit mergând acolo de mai 
multe ori. Nu m-am putut abţine... Vocea i se pierdu pen- 
tru câteva momente. Charles nu m-a ameninţat niciodată 
cu șantajul. Dacă ar fi făcut-o, laş fi refuzat. Mi-a spus 
doar cât de mult o admira pe Sara și că spera să-l accepte. 
N-a trebuit să mă amenințe co să mă dea de gol. A fost 
de-ajuns că-mi ştia slăbiciunea. Ca rezultat, mi-am folosit 
influenţa ca să-i sprijin cererea în căsătorie. 

Peregrine se întrebă care dintre bordeluri îi plăcuse 
atât de mult ducelui. Unul normal nu i-ar fi inspirat o 
asemenea rușine. Hotări să meargă pe ghicite. 

- Care a fost, casa doamnei Kent, cu copiii, sau cea a 
doamnei Cambridge, unde se biciuieşte? 

Ducele păru oripilat. 

- Copii? Există asemenea locuri, dar sunt sigur că 
Weldon n-ar putea fi implicat în ceva atât de mârşav. 

- Ba da, este, rosti sec Peregrine. Faptul că e un gentle- 
man englez nu înseamnă că există josnicii la care nu se 
va cobori. Nu cred că există ceva pe lumea asta care i-ar 
provoca ruşine lui Charles Weldon. 

Haddonfield clătină din cap, arătând scârbit. 

- Ceea ce-am făcut a fost destul de rușinos. Am mers 
la... celălalt loc pe care lai menţionat. 

Deci nobilului duce de Haddonfield îi plăcea să 
biciuiască sau să fie biciuit. Peregrine ghici că mai degra- 
bă ce-a de-a doua. Şi se putea înţelege de ce nu dorea ca 
gusturile lui să devină cunoscute în public. 

- Deci în schimbul tăcerii despre încântătorul dum- 
neavoastră viciu, v-aţi oferit fiica unui monstru. Fie ca 
sfinţii să ne păzească de gentlemenii englezi. 

Haddonfield făcu o grimasă. 

-Merit condamnarea dumitale, dar amintește-ţi că 
ideea să se mărite cu Charles nu i-a displăcut Sarei. Îţi 
jur că aş fi îndurat o umilire publică mai degrabă decât 
s-o văd rănită. N-am știut ce fel de om este, deși poate 
ar fi trebuit. 

- Chiar ar fi trebuit. 

Peregrine era pe punctul de a continua pe același 
subiect, căci mustrându-l pe socrul său își mai elibera 
mânia și neliniștea. Dar închise brusc gura când își 
dădu seama că această conversaţie semăna cu cearta 
pe care o avusese cu Sara. Şi el pretinsese că nu ştiuse 
de repercusiunile acțiunilor lui, exact cum făcea acum 
Haddonfield. Amândoi erau vinovați. 

Îi trebuise curaj ducelui să-și recunoască slăbiciunea 
rușinoasă și felul cum îi greşise fiicei lui, iar Peregrine 
nu avea dreptul să-l critice. Dacă voia să primească îndu- 
rare de la Sara, trebuia să i-o ofere și el tatălui ei. 

Gândindu-se că spusese destul, se îndreptă spre ușă. 

- Comunicaţi-i, vă rog, Sarei că poate să-mi trimită 
un mesaj la orice oră, oricât de târziu sosește. 

Ducele încuviinţă și se ridică în picioare. Cu dificul 
tate, murmură: 

- li vei spune Sarei despre... ce am făcut? 

-Nu văd nici un motiv să-i spun. Ezită, cu mâna pe 
clanţa ușii. În schimb, sper că n-o veţi încuraja să ceară 
o separare permanentă. 

- Nu voi încerca să vă despart. După o pauză lungă, 
Haddonfield adăugă: Eşti un om mai bun ca Charles 
Weldon. Un om mai bun decât sunt eu. Sper că dum- 
neata şi Sara vă veţi rezolva „diferenţele filosofice“. 

- Mulţumesc. 

Pe când ieșea din Haddonfield House, Peregrine își 
dădu seama că el și ducele ajunseseră la un nivel diferit 
în relaţia lor. Poate că nu aveau să fie niciodată prieteni 
apropiaţi, dar acesta fusese începutul unei înţelegeri re- 
ciproce. Spera că era un semn bun. 


Abia pe la amiază își dădu seama cineva că Eliza lip- 
sea, căci toată lumea presupusese că era altundeva. Lady 
Batsford crezuse că nepoata ei era cu guvernanta, iar 
fiicele ei presupuseseră că verişoara lor nu participa la 
lecţii pentru că urma să stea doar câteva zile. 

Când Eliza nu apăru la prânz, se mai pierdu nişte 
timp căutând-o în toată casa. Abia când fu limpede că 
fetița nu era nicăieri, Lady Batsford decise să-și intero- 
gheze fiicele. 

- Eliza avea de gând să facă ceva rău? le întrebă ea pe 
un ton sever. Dacă îmi ascundeţi o informaţie, vă voi 
face răspunzătoare de orice necaz ar decurge de aici. 

Cele trei fiice schimbară priviri neliniștite. Cea mai 
mare, Jane, vorbea de obicei pentru toate trei, așa că şi 
acum tot ea zise: 

- Serios, mamă, Eliza nu ne-a spus nimic. Amintin- 
du-și conversaţia din după-amiaza precedentă, continuă: 
Dar ieri i-am povestit că am văzut-o pe Lady Sara, și că 
Înălțimea Sa stă în oraș cu tatăl ei. Eliza a fost teribil 
de interesată. 

Anne, cea mai mică, completă: 

- Eliza mi-a spus de mai multe ori că vrea neapărat 
s-o vadă pe Lady Sara, să-i spună că nu e supărată pe ea, 
deşi tatăl ei este. 

Lady Batsford își muşcă buza, gândindu-se că era ti- 
pic Elizei să se strecoare afară s-o viziteze pe Lady Sara, 
pe care o idolatriza. 

Oftă exasperată. Deşi ținea foarte mult la nepoata 
soțului ei, nu se putea nega că fata avea o urmă de în- 
dărătnicie. Lady Sara ar fi adus copila înapoi imediat 
dacă bănuia că vizita nu fusese permisă, dar Eliza era 
pricepută să răsucească vorbele. Poate o convinsese pe 
Lady Sara că primise aprobarea mătuşii ei. 

Charles Weldon ar fi fost furios dacă afla că fiica lui 
o vizitase pe fosta lui logodnică. Era mai bine să nu-l 
anunţe că lipsea, decât dacă era încă dispărută la ora 
cinei. Dar Lady Batsford nu se aştepta să se întâmple 
asta; probabil Eliza şi Lady Sara se distrau de minune 
împreună. Şi ea se gândise că fusese crud din partea 
cumnatului ei să le interzică să se vadă, deși îi înțelegea 
mândria rănită. 

Lady Batsford era o femeie de treabă şi nu avea în- 
clinaţia să se aștepte la ce e mai rău în oameni. Fără o 
senzaţie deosebită de grabă, trimise un mesaj la Lady 
Sara s-o întrebe dacă Eliza Weldon era la Haddonfield 
House; dacă răspunsul era afirmativ, o ruga s-o trimită 
înapoi până la căderea întunericului. 


Sara era epuizată când se întoarse la Haddonfield 
House în după-amiaza aceea. Deși își găsise tot felul 
de ocupaţii, sperând că activitatea n-o să-i lase timp de 
introspecţie, încercarea de a se comporta normal presu- 
pusese un efort copleşitor. 

Culmea, alesese să se mărite cu Mikahl tocmai din 
convingerea că era destul de puternică să supraviețuias- 
că durerii inevitabile. Era evident că-şi supraestimase 
foarte mult propria tărie, căci durerea de acum era mai 
mare decât orice simţise vreodată. 

Majordomul îi dădu două scrisori când intră, și Sara 
le luă să le citească în camera ei. Prima era de la duce. 
Se așteptase că fie doar o informare că avea de gând 

să ia cina la clubul său, sau așa ceva. Într-adevăr, îi scria 
şi asta, dar continua spunându-i că soţul ei venise în 
vizită şi că dorea foarte mult să discute cu ea. Prinţul 
o rugase să-l anunţe când se întoarcea acasă. Dacă nu 
primea nici o veste, urma să revină a doua zi. 

Zguduită, Sara se aşeză pe un scaun. Deci Mikahl voia 
s-o vadă. Reciti mesajul, dar bătrânul duce nu-i dăduse 
nici un indiciu despre starea de spirit a soţului ei. 

Închise ochii, sperând că Mikahl voia o reconcilie- 
re tot aşa de mult ca ea. Dacă el era dispus să încerce, 
atunci sigur aveau să ajungă la o înțelegere. Sara nu 
se aştepta ca Mikahl să se transforme într-un sfânt, să 
nu comită crime și să nu mai distrugă cu nepăsare vie- 
tile oamenilor. 

Oftând, îşi frecă tâmplele cu degete amorţite. Poate 
că asta era o pretenţie prea mare de la un om care trăise 
pentru răzbunare. 

-S-a întâmplat ceva, Lady Sara? o întrebă o voce 
îngrijorată. 

Deschise ochii şi o văzu pe camerista ei. 

- Nu e nimic, Jenny. Cu degetele tremurând, Sara 
împături la loc hârtia. Voind să-și acopere emoţiile, des- 
chise și a doua scrisoare. Se încruntă. Ce ciudat! E un 
bilet de la Lady Batsford, cumnata lui Charles Weldon. 
Se pare că fiica lui Charles, Eliza, stă la mătușa ei, și 
Lady Batsford are impresia că Eliza a venit să mă viziteze 
pe mine. Nu e foarte departe. Ştii cumva dacă s-ar fi 
putut să vină aici o fetiță? 

Jenny împăturea șalul Sarei, dar auzind întrebarea își 
ridică privirea surprinsă: 

- Pe la ce oră ar fi trebuit să vină? 

Sara se uită la scrisoare din nou. 

-Nu spune. Dimineaţă, mă gândesc. Majordomul 
mi-a spus că mesajul de la Lady Batsford a sosit imediat 
după prânz. Ştii cumva dacă a venit Eliza și i s-a spus 
să plece? 

Ignorându-i cuvintele, Jenny întrebă agitată: 

- Ce vârstă are fata, şi cum arată? 

- Are unsprezece ani, e destul de înaltă pentru vârsta 
ei, cu părul blond-deschis. Are cam aceeași înălțime și 
culoare a părului şi tenului cu tine. 

- În dimineaţa asta, pe când vă luaţi micul dejun, am 
văzut pe stradă o fată care arăta aşa. Apoi doi bărbaţi au 
luat-o cu ei. Jenny frământă neliniștită șalul în mâini. 
Mi s-a părut curios, dar n-am văzut exact ce s-a întâm- 
plat, și au dispărut înainte să apuc să fac ceva. 

- Crezi că bărbaţii aceia au răpit-o pe Eliza? se alarmă 
brusc Sara. 

Jenny își muşcă buza. 

- M-am gândit că parcă era ceva familiar la individul 
pe care l-am văzut, dar n-am fost sigură. Acum însă 
mi-am dat seama că l-am văzut o dată la casa doamnei 
Kent, făcea pe paznicul când cel care venea de obicei 
era bolnav. 

Sara se încruntă încercând să deslușească ițele afacerii. 

-Nu pare posibil ca Charles să fi ştiut că Eliza 
venea aici să mă vadă. Şi dac-ar fi ştiut, sunt sigură c-ar 
fi oprit-o el personal sau ar fi trimis un servitor, n-ar fi 
adus un om din cealaltă parte a Londrei. 

- Dar dacă nu după domnişoara Eliza au venit? în- 
trebă nefericită Jenny. Aţi spus că e tot atât de înaltă ca 
mine și cu părul la fel. Dar dacă s-au gândit că eram eu? 
Am știut întotdeauna că Weldon o să fie furios că am 
fugit, dar nu mi s-a părut probabil să afle vreodată unde 
m-am dus. Poate c-a aflat însă și a trimis niște paznici de 
la bordel să mă ducă înapoi. Doamna Kent ar şti că este 
altă fată, dar ar ţine-o oricum. Totdeauna caută fete noi. 
Camerista înghiţi în sec. N-aș vrea să i se întâmple așa 
nimănui, nici chiar fiicei lui Weldon. 

Sara se ridică în picioare. 

- Hai. Trebuie să mergem la soţul meu. El va ști ce 
să facem. 

Nici Sara, nici Jenny nu vorbiră în timpul drumului 
de zece minute până la casa din Park Street. Deşi Sara 
nu voia să creadă că Eliza fusese dusă la stabilimentul 
doamnei Kent, avea intuiţia oribilă că exact asta se în- 
tâmplase. Fetiţa nu ar fi fost prima victimă inocentă a 


bătăliei dintre Mikahl și Weldon. 

În ciuda separării dintre ei, nu se îndoia că Mikahl 
avea s-o salveze pe Eliza. Deși îl ura pe Weldon, hotărâse 
deja să nu pedepsească fetița pentru crimele tatălui ei. 

Era atât de sigură că soţul ei avea să rezolve problema, 
încât fu șocată să constate că nu era acasă. Nu era nici 
Benjamin Slade, care se întorsese în Londra împreună 
cu patronul lui. Cei doi bărbaţi ieşiseră împreună cu câ- 
teva ore mai înainte, fără să lase vorbă unde se duseseră 
sau când urmau să revină. 

După un moment de gândire agitată, Sara o trase pe 
Jenny în salon, ca să poată vorbi neauzite de nimeni. 

-Ştii exact unde este casa doamnei Kent? Când 
Jenny încuviinţă, Sara continuă: Atunci o să mă duc eu 
s-o recuperez pe Eliza dacă e acolo. 

- Nu vă puteți duce acolo, Lady Sara! exclamă tânăra 
oripilată. E una dintre cele mai rele părţi ale orașului. 

- Trebuie să plec, Jenny, rosti calm Sara. Nu pot per- 
mite ca Eliza să fie ţinută captivă într-un asemenea loc. 
E acolo de ore întregi, și cu cât stă mai mult, cu atât e 
mai mare posibilitatea să i se întâmple ceva îngrozitor. 

Își muşcă buza, incapabilă să spună cu voce tare ce 
risca biata copilă. 

- Dar nici nu știm dacă este acolo, insistă Jenny cu 
disperare. Serios, milady, nu puteţi să mergeţi. 

- N-o să merg singură. Voi lua un paznic. Dintr-oda- 
tă, Sara avu o revelație. Mai bine încă, pe Kuram. N-ai 
spus chiar tu că era de faţă în noaptea când Mikahl te-a 
scos din casa doamnei Kent? 

- Presupun că ar putea-o găsi, dar e pur și simplu un 
loc mult prea periculos pentru o lady, stărui cu îndărăt- 
nicie Jenny. 

- Am o pelerină simplă cu glugă, așa că nimeni nu 
va şti că sunt o lady, zise Sara, nerăbdătoare să plece. 
Un bordel este o afacere, urmărește deci câștigul. Îmi 
voi lua cu mine mulți bani şi voi cere să cumpăr liber- 
tatea Elizei. Avându-l și pe Kuram cu mine, voi fi în 
siguranţă. Dar nu e vreme de pierdut. E aproape ora ci- 
nei, și presupun că seara e perioada cea mai aglomerată 
într-un bordel. 

- O să merg și eu cu dumneavoastră. 

Sara îi cântări oferta, căci era clar că Jenny știa mai 
multe despre asemenea locuri decât ea. Dar doamna 
Kent ar fi putut s-o recunoască şi s-o împiedice să plece. 
Riscul era prea mare. 

-Stai aici şi explică-i lui Mikahl ce s-a întâmplat dacă 
se întoarce înaintea mea,. Dacă mai trebuie ceva făcut, 
el va şti ce anume. 

Era ciudat, se gândi Sara, să aibă încredere în soţul 
ei co va ajuta, în ciuda separării lor. Dar avea încredere 
deplină în el. 

Deși Jenny părea încă nefericită, acceptă să rămână. 
Și Kuram avea îndoieli serioase dacă s-o ducă pe soția 
stăpânului său într-un asemenea loc, dar capitulă în 
curând în faţa agitaţiei Sarei. Zece minute mai târziu, 
Sara se îndrepta spre docuri într-o trăsură închisă, cu 
vizitiul şi Kuram pe capră. 

Roţile zăngăneau pe străzile întunecate ale orașului, 
şi Sara se ruga să ajungă la timp s-o salveze pe Eliza de 
ororile pe care le suferiseră Mikahl şi Jenny. 


Uciderea lui Peregrine era cheia. Odată ce nemer- 
nicul nu-i mai stătea în cale, Weldon putea să aranje- 
ze cumva să scape de toate acuzaţiile ce i s-ar fi putut 
aduce. Putea pretinde că străinul falsificase dovezile 
din gelozie împotriva primului logodnic al soţiei lui. 
Weldon se bucura încă destulă influenţă ca să se asigure 
că ancheta nu avea să ajungă prea departe. 

Dar Peregrine nu va fi uşor de ucis, mai ales acum 
că era cu garda ridicată. În ciuda iscusinţei sale, Kane 
dăduse deja greș, și Weldon nu ştia la cine să apeleze 
acum. Un incendiu, poate? Sau să găsească un alt tră- 
gător de elită? 

Ce păcat că Jimmons şi ceilalți paznici ai bordelurilor 
nu erau decât nişte bătăuși de duzină, buni la contro- 
larea clienților gălăgioși, dar de nefolosit la sarcini ce 
necesitau gândire. Poate că Jimmons cunoştea un asasin 
de teapa lui Kane. Totul era să găsească un ucigaș care să 
nu încerce apoi să-l şantajeze pe omul care-l angajase. 

Ar fi fost de preferat ca Weldon să comită fapta el 
însuși, dar, deși trăgea bine, nu avea instrucție militară 

şi nici experienţă la premeditarea unui asasinat. Nu că 
s-ar fi dat înapoi de la o crimă. Nu o dată, fiinţele 
cu care împărţise patul se dovediseră prea slabe și muri- 
seră de mâinile lui. Dar asta era altceva. 

Weldon oftă de frustrare, obosit de gândurile ce pă- 
reau să i se învârtă în cercuri. Era seară, și nu se găsea 
mai aproape de o soluţie decât în acea dimineaţă. 

Își turnă un pahar de vin de Porto când îi veni în 
minte un gând surprinzător. Doamna Kent spusese 
că fata capturată nu era Jenny Miller. Se putea oare s-o 
fi răpit pe Lady Sara însăşi? Deşi fosta lui logodnică nu 
semăna prea bine cu Jenny, era şi ea scundă şi blondă. 
Și ea se îmbrăca în haine simple și arăta mai tânără de- 
cât era de fapt. 

Deşi Weldon nu plănuise s-o prindă pe Lady Sara, cu 
siguranță nu avea de gând să-i dea drumul dacă soarta 
i-o aruncase în braţe. Începu să calculeze. 

Dacă Sara era la doamna Kent, Eliza putea fi trimisă a 
doua zi la cabana lui de vânătoare din Scoţia. Peregrine 
n-ar fi găsit-o niciodată acolo. Absența Elizei i-ar fi dat 
libertatea s-o folosească pe Sara împotriva soțului ei. 

Gândindu-se că cel mai simplu era s-o vadă personal 
pe captivă, Weldon își chemă trăsura. Nu avea să fie o 
călătorie irosită. Chiar şi dacă nu era Sara, tot avea să-și 
descarce amarul pe una dintre fete înainte să se întoar- 
că acasă. 


Peregrine îl urmă pe Slade pe treptele casei, sim- 
ţindu-se mulțumit de ceea ce întreprinseseră în ziua 
aceea. Tocmai vizitaseră un magistrat pe nume Hanlon, 
un om de o integritate desăvârşită, care ura exploata- 
rea copiilor. Convins de dovezile împotriva lui Charles 
Weldon, se pregătea să elibereze un mandat de aresta- 
re. Acum, dacă l-ar fi așteptat şi un bilet încurajator 
din partea Sarei... 

În loc de un bilet de la Sara, cei doi fură întâmpinați 
de o Jenny Miller foarte neliniștită. 

- Slavă Domnului că v-aţi întors! Fata se azvârli în 
braţele lui Slade fără să-și oprească șuvoiul de cuvinte 
rapide: Eliza Weldon a dispărut, și credem că a fost dusă 

la casa doamnei Kent; pentru că n-aţi fost aici, Lady Sara 
s-a dus ea însăși la doamna Kent să o scoată de acolo. 

Le trebui o clipă să priceapă darea de seamă rostită 
aproape pe nerăsuflate. Apoi Peregrine înjură în ka- 
firi şi îi împinse pe Jenny și pe Slade în salon pentru o 
explicaţie mai amănunţită. Din câteva întrebări stabili 
ce se întâmplase. 

Era o ușurare să afle că se dusese și Kuram cu Sara, 
dar expediţia la doamna Kent tot era o prostie afurisită 
din partea ei. 

- De cât timp a plecat? se răsti el. 

Jenny se uită la ceas. 

- Cam de-o jumătate de oră. 

- Mă duc după ea. Călare, ca să ajung mai repede. 

- Sunteţi sigur că e o idee bună? interveni Slade. 
Având în vedere c-aţi vizitat-o deja pe doamna Kent, 
o să fiți recunoscut. Dacă Weldon și-a alertat toți oa- 
menii să fie atenţi la dumneavoastră, s-ar putea să vă fie 
mai greu să ieşiţi de-acolo decât să intraţi. 

- Probabil că nu, dar merită să fiu prudent, spuse 
Peregrine după o clipă de gândire. Două gărzi sunt aici; 
o să mă urmeze în trăsura mare. Dacă nu ies rapid din 
casă cu Sara, pot să vină în ajutorul nostru. Se uită la 
Jenny. Nu-mi place să-ţi cer asta, dar vrei să vii în trăsură 
cu ei şi să le arăţi drumul până la casa doamnei Kent? 

- Bineînţeles, răspunse fata. Aș înnebuni așteptând 
aici, întrebându-mă ce se întâmplă. 

Slade începu să protesteze, apoi se opri. 

- De acord, dar merg și eu cu tine, Jenny. 

După o privire recunoscătoare către logodnicul ei, 
camerista îi spuse lui Peregrine: 

- Totul se întâmplă deodată, nu-i așa? 

- Așa e. Tocmai ne-am întors de la un magistrat. 
Se emite un mandat pentru arestarea lui Weldon, și 
casa doamnei Kent va fi probabil închisă în următoarele 
câteva zile. 

- Vă rog, domnule, zise Jenny, punându-și mâna 
pe braţul lui. Asta e legea, dar nimănui n-o să-i pese 
prea mult ce se întâmplă cu fetele din casă. Putem să le 
scoatem de-acolo? Pe câteva le cunosc. O să fie speriate 

de moarte dacă vine poliţia într-un raid. Pot să depună 
mărturie împotriva doamnei Kent mai târziu, dar până 
atunci ar fi de preferat să stea cu una ca mine, care ştie 
prin ce-au trecut. 

Sara voise ca soţul ei să aline suferința oamenilor 
pe care nu-i cunoștea, și poate că le era dator acestor 
fete pentru că nu acţionase împotriva doamnei Kent 
mai curând. 

- Foarte bine, zise Peregrine. Fă ce poţi pentru ele. 
Benjamin, comandă trăsura şi un cal pentru mine. 
Eu mă duc să găsesc gărzile şi să le spun ce plănuim. 

Câteva minute mai târziu, cu un pistol sub pelerină, 
galopa prin Londra într-un ritm nebunesc. În primul 
rând trebuia să se asigure că Sara nu era în pericol. 


Speranţa lui Weldon că Lady Sara fusese capturată 
dispăru imediat ce vorbi cu doamna Kent. 

- Nu, domnule, zise matroana cu hotărâre. Este doar 
o copilă. Nu se poate să fie o femeie de douăzeci și ceva 
de ani. 

- Păcat, oftă Weldon cu regret. E drăguță? 

- Foarte. Cu părul lung și blond ca un înger, rânji di- 
abolic doamna Kent. Ar putea fi o nouă Jenny Miller, o 
fată care poate face pe fecioara de multe ori. Valoroasă. 

-O s-o păstrăm atunci. În ce cameră e? Cineva tre- 
buie să fie primul, și cred că o să-mi rezerv plăcerea asta 
pentru mine. 

Matroana se încruntă. 

- Deja i-am promis-o cuiva pentru mai târziu în seara 
asta. E un client deosebit de bun, căruia îi plac blonde- 
le, cu cât mai tinere, cu atât mai bine. 

Weldon ridică din umeri cu indiferenţă. 

- Poate s-o aibă după mine. Asta dacă n-ai cumva o 
altă virgină disponibilă. 

- Nu în noaptea asta. Doar trei dintre fetele obişnuite, 
plus cea nouă. Un om îşi aduce două fiice mâine, doar 
pentru o noapte. În voce îi răsună arțagul: E mult mai 
greu să ţii o casă de fecioare decât una cu târfe obișnuite. 

-Şi de aceea câştigi atât de mult, îi atrase atenţia 
Weldon cu nepăsare. În ce cameră e fata cea nouă? 

- La capătul coridorului, pe dreapta. 

- Cum o cheamă? 

- N-a vrut să-mi spună. N-a vrut să facă nimic decât 
să plângă după taică-său, pufni doamna Kent cu dispreț. 
Dar am pregătito eu pentru primul client. Se duse la 
birou şi scoase o cheie din sertar, înmânându--o. 

Weldon se duse în hol şi urcă treptele. În faţa came- 
rei noii fete se opri pentru o clipă, cu inima și respirația 
întețindu-i-se de anticipare. 

Era o bucurie fără pereche să fie primul, să ştie că nici 
un alt bărbat nu mai pătrunsese vreodată în trupul acela 
inocent. În toiul luptei lui cu Peregrine, avea nevoie de 
asta ca să-şi revigoreze puterea și încrederea de sine. Orga- 
nul începu să i se întărească la gândul la ce-l aştepta. 

După ce răsuci cheia în broască, deschise încet 
ușa. În lumina slabă din cameră, la început nu văzu de- 
cât un trup subţire și părul blond răsfirat peste pernă. 
Ca de obicei, fata purta o cămaşă de noapte subţire, 
copilărească, şi avea încheieturile mâinilor legate de 
stâlpii patului. 

Își linse buzele și valuri de dorinţă pulsară în el, to- 
pindu-i temerile și frustrările. Da, avea nevoie de asta. 
Cu paşi ușori traversă camera, anticipând gustul dulce 
al copilei. 

Fata scâncise de teamă când se deschisese ușa. Apoi 
îşi întoarse capul către intrare şi o rază de lumină de la 
lampă îi căzu pe trăsăturile suave. 

Weldon se opri încremenit. Simţi un val de greață 
fierbânduri în pântece și o durere paralizantă. 

Ochii albaștri ai copilei se măriră la început de şoc, 
apoi de bucurie. 

- Papa! şopti Eliza, cu vocea răgușită de plâns. Papa, 
am ştiut că vei veni! 


capitolul 28 


Kuram avu nevoie de timp până găsi casa doamnei 
Kent, căci în această parte a Londrei străzile nu erau 
bine marcate. Sara ardea de nerăbdare. 

- Aici, milady, zise Kuram când opri şi deschise por- 
tiera, iar tânăra femeie sări jos imediat. 

Se lăsase întunericul, şi Sara își trase gluga ca să-i um- 
brească faţa. Kuram îndrumă vizitiul mai jos, către o 
alee unde trăsura n-ar fi atras atenţia prea mult. 

Sara urcă treptele cu repeziciune, iar Kuram veni ime- 
diat în urma ei. După ce bătură, trebuiră să aștepte o 
perioadă interminabilă. 

În cele din urmă, un gemuleţ se deschise în ușă. 

- Cine sunteţi şi ce vreţi? îi întrebă o voce răgușită. 

Poate era nevoie de o parolă specială, dar Sara nu ştia 
ce-ar putea fi, așa că spuse: 

- Sunt aici pentru o afacere. O afacere profitabilă 
pentru doamna Kent. 

Gemuleţul se închise și urmă iarăși o așteptare atât 
de lungă, că Sara se temu că nu vor fi primiţi. Dar 
într-un final ușa se deschise cu reticenţă şi cei doi vizita- 
tori putură intra. 

În holul mizerabil erau un zdrahon și o femeie înal- 
tă și dezagreabilă ce se potrivea cu descrierea lui Jenny 
despre doamna Kent. Cu ochii bănuitori, matroana 
se răsti: 

- Ce treabă aveţi aici? Aveţi o fiică de vânzare? 

Mascându-și dezgustul, Sara răspunse: 

- Am motive să cred că azi a fost adusă aici o fetiță 
din greșeală. O să vă plătesc pentru eliberarea ei, fără să 
pun vreo întrebare. 

Doamna Kent se încruntă. 

- De unde ai ştiut cum să ajungi aici? 

- Nu contează, zise Sara și flutură cu nepăsare o mână, 
încercând să pară mai sigură pe ea decât se simţea. 

Casa aceasta duhnea a răutate. Chiar și dacă Eliza 
nu era acolo, ar fi plătit oricât ca să cumpere libertatea 
copilelor ţinute în captivitate. 

Femeia aruncă o privire rapidă şi aspră către paznic 
şi decretă: 

- Vino în biroul meu să putem vorbi. 

Sara încuviinţă şi porni pe urmele ei. Nu făcuse de- 
cât doi trei paşi când în spate explodă zarva unei lup- 
te. Răsucindu-se pe loc, văzu că zdrahonul doamnei 

Kent primise probabil un semnal ascuns de la ea, căci îl 
atacase pe Kuram. 

Cei doi bărbați se rostogoliră pe podeaua holului, 
lovindu-se şi înjurând. Pathanul se luptă ca o furie, 
dar rivalul lui era mai masiv ca el şi avea avantajul 
surprizei. 

Sara cercetă încăperea, căutând vreo armă pe care s-o 
folosească. Privirea îi căzu pe un scaun de lemn, dar în 
clipa aceea doamna Kent îi înșfăcă braţul cu putere. 

Deși Sara se zbătu să se elibereze, cealaltă o imobiliză 
fără efort. 

-Nu știu cine ești, cucoană, mârâi femeia printre 
dinţi, dar n-ai ce căuta aici. 

Kuram reuşi să-și arunce atacatorul de pe el, dar 
celălalt apucă bolovanul ce servea drept opritor la ușă. 
Lupta se încheie brusc când paznicul izbi piatra grea în 
capul lui Kuram. 

Pathanul gemu şi nu mai mișcă, iar sângele începu 
să treacă prin materialul alb al turbanului. Sara ţipă și 
încercă să meargă la el, dar nu reuşi să se desfacă din 
strânsoarea matroanei. 

- Leagă-l în camera din spate, îi porunci aceasta paz- 
nicului. Poate o să vrea stăpânu' să-l ia la întrebări, așa 
că nu-l omori încă. 

Gluga Sarei căzuse în timpul zbaterii. Doamna Kent 
îşi studie captiva cu ochii mijiţi, apoi schiță un zâmbet 
neplăcut. 

- Pun pariu pe cincizeci de lire că tu ești muierea aia 
mai bătrână pe care-a descris-o stăpânu” acu nici zece 
minute. O să fie al naibii de bucuros să te vadă. O strân- 
se cu răutate de încheietura mâinii, poruncind: O să 
aștepți în biroul meu până termină el sus. 

În birou o percheziționă cu brutalitate, scoțând un 
icnet de satisfacţie când descoperi banii ascunși în 
pelerină. 

- Asta-i o zi în care numai lucruri bune ies din alea 
rele. Prima dată o greșeală mi-a adus o fată nouă și acu- 
ma intri tu aici, numai bună de jumulit. 

Doamna Kent o împinse pe un scaun greu, apoi 
îi apropie încheieturile și i le legă de unul din braţele 

de lemn ale scaunului. Știind că dacă arăta neajutorată 
femeia avea să fie atât mai dispreţuitoare și neglijentă, 
Sara se chirci temătoare în scaun. 

Era ușor să pară speriată, căci Jenny avusese dreptate: 
fusese o prostie să vină acolo. Nu numai că nu reușise 
s-o ajute pe Eliza, dar greșeala ei dezastruoasă ar fi putut 
să-i coste viaţa atât pe ea, cât şi pe Kuram. 

Și mai rău, era posibil ca Mikahl să vină și să fie luat 
prin surprindere de paznic. Închizând ochii, Sara se for- 
tă să se calmeze. Apoi începu să se roage. 


Când fiica lui îi vorbi, Weldon rămase încremenit. 
El, care se mândrise totdeauna că nimic nu-l putea şoca, 
percepea acum imaginea fiicei sale ca pe o sabie vârâtă 
mortal în inimă. 

Vocea Elizei scăzu de nesiguranţă. 

- Papa... papa, eşti bine? 

Întrebarea aceasta îl scoase brusc pe Weldon din 
transa de oroare și-l aruncă într-o furie turbată, de ne- 
stăpânit. Dacă n-ar fi existat Peregrine, Eliza n-ar fi fost 
niciodată răpită. Prezenţa ei în locul acesta abject era 
o monstruozitate, o corupere a inocenţei pentru care 
ticălosul acela era responsabil și pentru care avea să plă- 
tească un preț de nedescris. 

Privirea din ochii mari şi panicaţi ai Elizei îl forță să-şi 
controleze furia. Înaintea răzbunării, trebuia să-şi elibe- 
reze fiica. Cu degete stângace, începu să desfacă eşarfele 
ce-o legau de pat. 

- Nu te îngrijora, draga mea, bolborosi el. Papa e aici. 
N-o să las pe nimeni să-ţi facă rău. 

Eliza se ridică în șezut şi se aruncă în braţele lui, zgu- 
duindu-se de hohote disperate de plâns. 

- Am vrut doar s-o vizitez pe Lady Sara, numai câte- 
va minute, dar m-au înhăţat de pe stradă din faţa trep- 
telor de la Haddonfield House, izbuti ea să îngaime. 
Mi-au pus pe faţă o cârpă ce mirosea urât şi am ador- 
mit. Când m-am trezit, eram aici, şi o femeie oribilă m-a 
atins. A zis că niciodată nu mai pot să merg acasă. A zis 
c-o să trebuiască să... 

Vocea fetiţei se pierdu cu totul. Weldon o mângâie 
pe spate, murmurându-i de mai multe ori că era în sigu- 
ranţă acum, că tatăl ei nu va lăsa pe nimeni să-i facă rău. 
Când hohotele de plâns ale Elizei se potoliră în sfârșit, 
o întrebă: 

- Hainele tale sunt aici? 

Eliza înghiţi în sec și apoi vorbi cu un efort înduioșă- 
tor de a părea curajoasă. 

- Femeia aceea cumplită le-a pus acolo, în cufăr. 

- Îmbracă-te până cobor eu la parter și mă asigur că 
putem pleca în siguranță. 

Mâna tremurătoare a lui Weldon îi mângâie părul 
auriu în timp ce ea îl privea cu ochii plini de încredere. 

- Da, papa. În prezenţa tatălui ei, Eliza își revenea din 
teroarea ce-o simţise. Am știut că o să vii și că totul va 
fi bine. 

Afară pe coridor, Weldon se rezemă cu spatele de uşa 
închisă, respirând greu, încercând să-şi suprime imagi- 
nile înfiorătoare a ceea ce i s-ar fi întâmplat Elizei dacă 
nu s-ar fi nimerit el acolo. Fiica lui prețioasă ar fi fost 
pângărită de cine știe ce brută mizerabilă care n-ar fi 
fost în stare să recunoască inocența pură. 

Peregrine era în spatele acestui lucru, dar și doamna 
Kent și gărzile care o răpiseră pe Eliza erau de vină. Ar fi 
trebuit să ştie de îndată ce o văzuseră că era neprihănită; 
n-ar fi trebuit nici o clipă să-și pună labele mârșave pe 
ea. Aveau să plătească pentru asta! Pentru numele lui 
Dumnezeu, urma să-i facă pe toţi să plătească! 

Weldon avea întotdeauna un mic pistol la el când 
venea în partea aceasta a Londrei. Scoase arma de sub 
haină, verifică încărcătura, trase piedica și o ascunse din 
nou. Cu o furie incandescentă, cobori la parter la biroul 
doamnei Kent. 

Când deschise uşa, matroana spuse: 

- Avem o vizitatoare, domnule. Femeia asta tocmai a 
intrat aici, obraznică precum un marinar. De ea mi-aţi 
zis mai înainte? 

Cuvintele pe care Weldon avea de gând să i le azvârle 
angajatei lui fură uitate pe moment când o văzu pe Sara 
legată de scaun. Fără să-i vină să creadă, exclamă: 

- Ce naiba faci aici? 

Sara se holbă la el, complet şocată. 

- Aș putea să te întreb şi eu același lucru, Charles. 
Am refuzat să cred că ai putea fi implicat în ceva atât 
de sordid, dar văd că m-am înșelat. O mască de control 
rece îi netezi trăsăturile. Am venit pentru că m-am te- 
mut că Eliza a fost adusă aici. E sus? 

- Da, dar o să plece imediat. Weldon îi zâmbi cu o 
satisfacție adâncă şi răutăcioasă. Tu însă n-o să pleci. 
Se întoarse către doamna Kent, cu o expresie feroce. 
Fata de sus e fiica mea, căţea cretină ce ești. Cele două 
bestii care-au răpit-o sunt încă în casă? 

Doamna Kent păli. 

- Unul s-a dus înapoi la doamna Cambridge, unde 
lucrează de obicei. Celălalt e aici, în camera din spate, îl 
păzeşte pe servitorul care a venit cu doamna asta. 

- Pentru că ai pus mâna pe fiica mea, trebuie să mori, 
zise Weldon printre dinţi, vârându-şi mâna în haină și 
scoțând pistolul. 

Cu privirea fixată pe armă, doamna Kent scoase un 
icnet sugrumat. 

- Nu poţi da vina pe mine că n-am știut cine e! Fata 
nici n-a vrut să-mi spună cum o cheamă. 

- Ar fi trebuit să ştii că e inocentă! rosti el nemilos, 
cu degetul strângând trăgaciul. În loc de asta ai tratat-o 
ca pe o târfă oarecare. 

Femeia scoase un urlet și încercă să fugă, dar era prea 
târziu. Weldon trase, şi zgomotul răsună asurzitor în 
încăperea mică. 

Glonţul o nimeri în tâmplă și matroana se prăbuși la 
pământ, răsturnând un scaun de lemn. Zăcea întinsă pe 
podea într-o grămadă informă, cu ochii încă mari de ne- 
încredere disperată. Camera se umplu de fumul acru. 

- Din fericire, casa asta are pereţii groși și nu se aude 
nimic afară, comentă Weldon, întorcându-se către Sara 
cu o sclipire sălbatică şi periculoasă în ochi, reîncărcân- 
du-și pistolul. Inainte să termin, îți vei dori să te fi omo- 
rât și pe tine la fel de rapid. Am niște treburi de rezolvat, 
dar mă voi întoarce în curând. 

leşi cu paşi mari, și ușa nu se închise cu totul în urma 
lui. Sara începu să se zbată frenetic să-și desfacă legături- 
le. Înainte n-ar fi crezut posibil ca Charles să o rănească 
vreodată, dar acum ştia că era capabil de orice fel de 
violenţă nebună. 

Se încordă auzind o singură împușcătură din spatele 
casei. Oare îl omorâse pe paznic sau pe Kuram? Având 
în vedere modul în care o executase pe doamna Kent 
pentru răpirea greşită, probabil îl împușcase pe paznic 
şi-l cruţase pe Kuram, cel puţin pe moment. Weldon era 
nebun, cu totul nebun, înspăimântător de nebun, exe- 
cutându- pe alții pentru aceeaşi faptă mârșavă pe care şi 
el o comitea în mod obișnuit împotriva altor copii. 

Pașii lui Weldon urcară iar scările. Câteva minute 
mai târziu se auziră două seturi de pași, unul mai greu, 
celălalt mai ușor. 

Ciulind urechile, Sara o auzi pe Eliza spunând 
speriată: 

- A plecat femeia aceea îngrozitoare? 

- Da, draga mea, răspunse Weldon cu vocea scăzută 
şi alinătoare a unui tată perfect. Eşti în siguranţă acum. 
Papa n-o să lase pe nimeni să-ţi facă rău. Dar trebuie să 
fii curajoasă şi să mergi singură în trăsură. Vizitiul o să 
te ducă direct acasă la unchiul tău. 

- Tu nu vii cu mine? 

- Nu, dragă, trebuie să rezolv nişte lucruri înainte să 
pot pleca. Oamenii care te-au rănit trebuie pedepsiţi. 

Sara ar fi putut ţipa, dar nu i-ar fi servit la nimic. 
Eliza n-o putea ajuta, și vestea că Sara era în bordel ar fi 
pus-o pe copilă într-o poziţie intolerabilă. 

Ușa de la intrare se deschise și se închise, apoi casa 
rămase tăcută preţ de vreo cinci minute. Liniştea era 
de-a dreptul ciudată. Sara îşi închipuia că toţi copiii 
erau încuiaţi în camerele lor, și era prea devreme pentru 
clienţi. Dacă mai erau şi alţi servitori, aceştia se ţineau 
cu înţelepciune la o parte. Poate că fugiseră. 

Reuşise să-și desfacă o mână cu totul când Weldon in- 
tră în birou. Traversă camera şi termină de desfăcut legă- 
turile, apoi o smuci în picioare. li spuse cu brutalitate: 

- Acum mergem la etaj, unde am toate condiţiile să 
te pedepsesc. 

Rugându-se să-l poată calma, Sara murmură: 

- Ce-am făcut ce merită o pedeapsă, Charles? De dra- 
gul Elizei, mi-am riscat viaţa venind aici. 

Ochii lui Weldon sclipiră cu furie reînnoită. 

- Ai încercat s-o corupi! Eliza a fost capturată când 
încerca să te viziteze pe tine. Ea n-ar fi nesocotit nicio- 
dată poruncile tatălui ei dacă n-ar fi fost influenţa ta dă- 
unătoare. Dar nu pentru Eliza trebuie să te pedepsesc. 
Târând-o pe scări, Weldon continuă: M-am gândit că 
eşti o lady, că meriți să fii mama vitregă a Elizei. În loc 
de asta, m-ai trădat pentru un bastard străin și destrăbă- 
lat. A sosit momentul să plătești pentru trădarea ta. 

Gândindu-se că asta l-ar fi putut opri, Sara vru să-i 
spună că Mikahl avea să-şi facă apariţia în orice clipă, 
dar renunţă la idee. Dacă Weldon afla că dușmanul lui 
era prin preajmă, ar fi legato la loc şi Lar fi aşteptat cu 
pistolul în mână. 

O duse într-un dormitor gol la capătul holului de la 
etaj şi o îmbrânci înăuntru. 

Sara se împletici, dar reuși să nu cadă. Piciorul beteag 
o durea însă cumplit. 

- Nu te-ai gândit c-ar trebui să te învinovăţeşti pe tine 
însuţi pentru problemele tale? se răsti ea, nesăbuită din 
cauza furiei. Sunt sigură că Eliza a fost răpită din ordi- 
nele tale, nu ale doamnei Kent. 

- A speriat-o pe fiica mea. N-ar fi trebuit să facă asta. 
Și paznicul... a rănit-o pe Eliza. Au meritat ce-au primit, 
zise el cu ochii sclipitori. Și acum, târfă mică, vei primi 
şi tu ce meriţi. 

Cu o mână o trase aproape de el, şi cu cealaltă o pi- 
păi grosolan, cu degetele înfigându-se adânc în carnea 
intimă. 

Revoltată, Sara se feri, dar era imposibil să-i evite 
mâna. Chiar şi prin straturile de jupoane, se simţea 
violată. 

Weldon zâmbi cu satisfacţie răutăcioasă. 

- Nu face pe virtuoasa cu mine, Sara. Ţi-ar plăcea asta 
dac-aș fi bastardul, nu-i așa? li dădu drumul ca să încuie 

uşa. În noaptea asta o să faci pentru mine tot ce-ai făcut 
pentru el. 

În timp ce atenția lui era concentrată asupra cheii, 
Sara își vâri mâna în haina lui într-o încercare disperată 
să-i ia pistolul. Abia atinsese mânerul armei cu degetele, 
când Weldon îi simţi mișcarea și se răsuci către ea. 

-O să regreţi asta, se răsti el. 

li desfăcu pelerina, care alunecă la pământ în falduri 
grele. Apoi o apucă de gulerul rochiei şi îi sfâşie mate- 
rialul până în talie. 

Sara îşi întinse mâinile să-l zgârie pe faţă cu unghiile 
ca niște gheare, dar Weldon i le plesni cu putere. Apoi 
o trânti jos și se aruncă peste ea ca s-o imobilizeze sub 
corpul lui solid. 

Impactul cu podeaua îi tăie pe moment respiraţia, 
dar când Weldon îşi puse mâinile cu brutalitate pe 
ea, începu să urle și să se zbată frenetic. În naivitatea 
ei, crezuse că înțelesese o parte din nevoia violentă de 
răzbunare a lui Mikahl. Acum însă înţelegerea aceea pă- 
lea în faţa furiei profunde, viscerale pe care o simţea 
împotriva lui Weldon. 

Chiar și furia era însă zadarnică împotriva puterii 
brutale a atacatorului ei. Weldon îi sfâșia hainele, și 
Sara se rugă disperată să aibă destulă forță pentru a su- 
pravieţui ororii ce urma. 


Înainte să se apropie de casa doamnei Kent, Peregri- 
ne verifică aleea unde Kuram lăsase trăsura în noaptea 
în care o salvaseră pe Jenny. Şi de data asta aleea era 
ocupată, de data asta de vizitiul său înarmat şi atent. 

li puse câteva întrebări rapide și află că Sara și Kuram 
intraseră în casă cam cu douăzeci de minute înainte. 
Cu puţin timp în urmă, un bărbat și o fetiță ieșiseră din 
bordel. Bărbatul pusese fetiţa în trăsura ce aştepta, apoi 
se întorsese înăuntru. 

După descriere, cei doi erau Weldon și Eliza. Deci fe- 
tița era în siguranţă, însă Sara și Kuram erau în pericol. 
Peregrine înjură încet ghinionul ce-l adusese pe Weldon 
la bordel în același moment cu Sara. 

Fierbând de nerăbdare, o luă la goană către casa 
doamnei Kent şi bătu la uşă. Deloc surprins că nu pri- 
mea răspuns, studie faţada clădirii cu ochii îngustaţi. 
Ferestrele de la nivelul inferior avuseseră dintotdeauna 
gratii, şi de la evadarea lui Jenny se instalaseră bare de 
oţel şi la ferestrele de la etajele superioare. 

Încruntându-se, își aminti de la vizita anterioară că 
ușa din faţă şi încuietoarea ei erau solide. Avusese însă 
şi impresia că rama uşii era veche şi cam șubredă, iar 
încuietoarea nu putea fi mai bună decât lemnul ce-o 
înconjura. 

Sperând că își amintea corect și că nu-și va rupe picio- 
rul, izbi uşa cu putere, lovind chiar lângă butuc. Cu un 
sunet de lemn sfărâmat, încuietoarea se rupse din ramă 
şi uşa se deschise. Peregrine își scoase pistolul şi-i trase 
piedica, apoi intră cu prudenţă. 

Gălăgia ar fi trebuit să-i atragă pe toţi cei din casă, dar 
clădirea era straniu de tăcută. Peregrine se uită nedu- 
merit în jur. Nu era surprinzător că nu se vedeau copiii 
sau clienţii, dar doamna Kent? Şi sigur avea și un paznic 
acolo să menţină ordinea. Se duse fără zgomot la biroul 
matroanei şi se uită înăuntru. 

Trupul doamnei Kent zăcea pe podea într-o băltoacă 
de sânge. Peregrine şuieră mirat, întrebându-se ce se în- 
tâmplase. Mai importantă însă era întrebarea unde erau 
Sara, Kuram și Weldon. 

Se întoarse către hol și auzi un țipăt înăbușit de la 
etaj. Nu putea fi sigur, la cât de căptușiți erau pereţii, 
dar i se păruse că era Sara. 

Urcă în goană treptele, câte trei odată. Un al doilea 
țipăt îl conduse la dormitorul de la capătul coridorului. 
De data asta avea certitudinea că era vocea Sarei. 

Spre surpriza lui, ușa nu era încuiată. Știind că putea 
fi o capcană, se aplecă înainte s-o deschidă. Vârându-și 
capul între umeri, năvăli în cameră. 

La intrarea lui explozivă, siluetele care se zbăteau 
pe podea se uitară la el, imobilizate de şoc. Privirea lui 
Peregrine o întâlni pe a soţiei lui pentru o fracțiune 
de secundă. 

În ochii ei se citi ușurare, urmată de îngrijorare. 

- Ai grijă, Mikahl, are o armă! 

Simultan, Weldon sări în picioare și își scoase pisto- 
lul de sub haină, șuierând sălbatic: 

- Ticălos tâmpit, te-ai pus singur în mâinile mele! 

Temându-se că un glonţ ar fi putut să-i nimerească 
soţia, Peregrine nu trase. 

- Sara, dă-te la o parte! 

În timp ce ea se târa pe jos către perete, Weldon trase 
piedica şi ochi. Peregrine trase primul, ţintind în sus ca 
să n-o pună pe Sara în pericol. 

Glonţul îl zgârie doar pe Weldon pe umărul drept, 
dar îl făcu să-și scape arma. Pistolul alunecă pe podea, 
din fericire fără să se descarce. 

Acum erau doar ei doi, bărbat contra bărbat, fără 
arme de foc care să ofere o superioritate falsă. Peregrine 
se aruncă asupra lui Weldon, obligându-l să se ferească 
de o lovitură cumplită în falcă. Weldon icni, dar studi- 
ase boxul în tinerețe şi îşi reaminti uşor vechile trucuri 
pentru a bloca următoarea lovitură. 

Fu o luptă corp la corp, sălbatică, fără reguli sau milă. 
Pentru Peregrine, cei douăzeci şi cinci de ani dispărură 
într-o clipită; redevenise copilul maltratat și trădat. 

Roata norocului se învârtise însă, şi de data asta toată 
puterea și toate alegerile îi aparțineau. Izbi în carnea 
dușmanului său cu o bucurie colosală, fiecare dintre ge- 
metele lui Weldon ungându-l pe sufletul rănit. 

Weldon era mai masiv și se luptă cu forţa nebuniei, 
dar vârsta, lipsa de antrenament şi lipsa armei îl privau 
de orice șansă. In cele din urmă se prăbuși la podea, cu 
o expresie buimacă pe chipul sângerând. 

Peregrine își scoase cuțitul din cizmă și se lăsă într-un 
genunchi lângă el. 

- Ai râs când am jurat c-o să mă răzbun, dar în sfârșit 
ţi-a sunat ceasul. 

Cu vocea pulsând de ură, puse lama ascuţită ca 
de brici la gâtul lui Weldon şi tăie cu precizie o linie 
stacojie. 

- De douăzeci şi cinci de ani trăiesc pentru momen- 
tul acesta. 


Mătase şi umbre 397 


Atingerea oţelului îl făcu pe Weldon să se dezmeti- 
cească. Într-un impuls de sfidare, îi spuse batjocoritor: 

- Dacă n-aş fi fost eu, ai fi fost sclav în lumea islamică 
sau un marinar ignorant. Ar trebui să-mi mulțumești că 
te-am îmboldit să devii mai bun. 

Peregrine aproape îi vâri cuțitul în gât. Se opri însă 
la timp, căci nu era încă gata să-și trimită dușmanul 
în iad. 

-Crezi că Jamie McFarland ţi-ar fi mulțumit pen- 
tru ce-ai făcut? Sau vreunul dintre marinarii lui, care 
au murit ca sclavi pentru că n-ai vrut să ridici un deget 
să-i ajuţi? rosti el cu furie înghețată. Păcat că o să mori 
prea repede ca să suferi la fel de mult pe cât i-ai făcut pe 
ei să sufere. 

Mișcă lama cuţitului de la gâtul lui Weldon între pi- 
cioarele lui, împingând vârful prin material până ajunse 
la piele. 

- Să-ţi fac ce ai vrut să-mi faci mie, Weldon? Cât timp 
îți va lua să sângerezi de moarte dacă mă hotărăsc să te 
omor prin castrare? 

- Sălbatic mizerabil! 

Weldon nu mai era omul de afaceri aristocrat. 
Cu faţa schimonosită de teroare, încercă disperat să 
apuce arma atacatorului său. 

Peregrine înălță cuțitul ca să nu-l poată ajunge şi-i 
dădu cu mâna stângă o lovitură paralizantă în plexul 
solar. În timp ce Weldon avea o convulsie, aproape vo- 
mitând de durere, Peregrine îi atinse orbita cu lama. 

-Să ne jucăm de-a baba-oarba? întrebă el cu politeţe 
batjocoritoare. Prima dată o să-ţi scot ochii. De fiecare 
dată când faci o mişcare greșită, îţi voi tăia o parte dife- 
rită din corp. O versiune englezească a morţii chinezești 
prin o mie de tăieturi. 

-Mă bucur că ţi-am făcut ce ţi-am făcut, scuipă 
Weldon, aruncându-i o privire otrăvită. Nu-mi doresc 
decât să te fi ucis în Tripoli. 

- A fost greşeala ta că n-ai făcut-o. 

Peregrine simţea că pluteşte pe aripi de justiţie arză- 
toare. Își îndeplinise misiunea: Weldon era la mila lui și 
nimic nu putea să-l mai salveze. 

Chiar atunci, Peregrine simți presiunea unei priviri. 

În furia lui uitase de lumea înconjurătoare, dar acum 
o văzu pe Sara. Era lipită de perete, fixându-l cu o ago- 
nie de neînchipuit în ochii ei de sibilă. Sara, conştiinţa 
şi salvarea lui. 

Expresia ei îi răci furia ca o găleată de apă rece. Du- 
rerea cruntă ce-i alimenta dorinţa de răzbunare păli și 
în locul ei apărură amintirile limpezi ale căldurii ei, ale 
atingerii buzelor ei pe spatele lui marcat, dulceaţa abso- 
lută a iubirii ei. 

Își smulse privirea de la ea ca să se uite la bărbatul 
care-i fusese demon și damnare. Deși furia barbară a 
lui Peregrine scăzuse, tot tânjea din toată fiinţa lui 
să-și ucidă dușmanul. Dând la o parte imaginea chipu- 
lui Sarei, cu hotărâre rece înălță cuțitul deasupra lui 
Weldon, îndreptându-l prima dată către inimă, apoi că- 
tre gât, apoi către ochi. 

Ar fi fost profund satisfăcător să-l pună să plătească 
astfel pentru nelegiuirile lui. Dar era prea târziu, sălbă- 
ticia lui Peregrine trecuse. Să-l omoare pe Weldon acum 
ar fi o crimă cu sânge-rece, premeditată. 

Poate că Sara și-ar fi iertat soţul pentru comiterea 
crimei. Dar poate că nu. 

- La dracu’! înjură Peregrine, și vocea lui mânioasă 
umplu încăperea. 

Pentru o clipă se luptă cu ideea amară că știa ce tre- 
buie să facă. Apoi se răsuci către inamicul său și lovi 
cuțitul în jos cu forţă fluidă și violentă. 

Weldon așteptase lovitura de moarte cu paralizia te- 
rorii, cu privirea fixată pe lama lucitoare. Când lumina 
sclipi pe cuțitul ce cobora, scoase un urlet animalic, plin 
de panică. 

Urletul lui Weldon fu înecat de strigătul răsunător 
de război al lui Peregrine. Înţepenită de oroare, Sara în- 
chise ochii să nu vadă a doua crimă comisă în faţa ei în 
seara aceea. 

Era pe punctul de a leşina când deschise ochii din 
nou. li trebui o clipă lungă, zguduitoare, până să cuprin- 
dă cu mintea imaginea uluitoare din faţa ei. 

Weldon trăia încă, pământiu la faţă şi tremurând 
de groază. În loc să-i dea o lovitură de moarte, Mikahl 
înfipsese anume cuțitul în podea lângă gâtul lui. 

- Nu meriţi să te omor, Weldon, zise Mikahl cu rău- 
tate, smucind cuțitul din lemn. Mai degrabă decât să-mi 
murdăresc lama cu sângele tău, o să te las la mila justi- 
tiei britanice. 

Ținând cuțitul cu prudenţă în mână, Mikahl se 
ridică în picioare, dar prudenţa era inutilă. Weldon era 
distrus. Ca un câine bătut, zăcea chircit și supus în fața 
învingătorului. 

- Haide, Sara, porunci Mikahl. O să-l încui pe Wel- 
don aici și o să trimit poliția să-l ridice. 

Sara se aplecă rapid și-și luă pelerina de pe podea, 
unde căzuse mai înainte, apoi i se alătură. 

Weldon se opinti să se ridice în șezut, nevenindu-i să 
creadă că fusese cruțat. Cu privirea fixată asupra dușma- 
nului său, Mikahl luă cele două pistoale, dându-l pe cel 
gol Sarei și păstrându-l pe cel încărcat pentru el. Apoi se 
îndreptă cu spatele către ușă. 

- Fiecare ziar bârfitor din Marea Britanie va urla du- 
pă sângele tău, Weldon. Numele tău va deveni sinonim 
cu răutatea și ipocrizia. Mikahl o conduse pe Sara afară, 
apoi scoase cheia din broasca interioară. O să te spân- 
zure, Weldon, pentru uciderea doamnei Kent, dacă nu 
pentru altceva. Poate c-o să ţi se frângă gâtul, şi-o să mori 
repede, dar nu se întâmplă mereu așa. Moartea prin 
strangulare este înceată şi dureroasă... poţi să te gândești 
la asta în timp ce putrezești în temniță. 

Închise ușa în urma lui și o încuie pe dinafară. 
Cu geamurile barate, Weldon nu avea să scape înainte 
de sosirea poliţiei. 

Tremurând încă de emoție, Sara se uita la Mikahl 
fără să scoată vreun cuvânt, ştiind că era fără îndoia- 
lă furios pe inițiativa ei prostească de a veni la bordel. 
Când Mikahl îşi întoarse spre ea ochii arzători, se încor- 
dă pentru o explozie. 

Dar oricât de furios era soţul ei, nu pierdu nici 
un moment cu reproșurile. O strivi într-o îmbrăţişare 
care-i ridică picioarele de pe podea. Sara îi răspunse 

cu frenezie, cuibărindu-se adânc la pieptul lui. Acolo se 
simțea în siguranță. 

Imbrățişarea se sfârși la fel de brusc pe cât începuse. 
Când Mikahl îi dădu drumul, îi spuse cu o blândeţe 
neașteptată: 

- Venirea aici n-a fost una dintre ideile tale cele mai 
bune, Sara. 

- Ştiu, zise ea, ferindu-și părul din ochi cu o mână 
nesigură. Mă temusem de ce i s-ar fi putut întâmpla 
Elizei, dar până la urmă n-am ajutat-o deloc. 

- Fetiţa n-a fost rănită grav? 

- Cred că e bine. Am auzit-o vorbind cu Charles când 
a adus-o la parter. Sara se cutremură. Cred că urcase la 
etaj cu intenţia s-o violeze pe fata cea nouă. Când și-a 
dat seama că era Eliza, s-a prefăcut probabil că venise s-o 
salveze. Mă rog lui Dumnezeu ca biata de ea să nu afle 
niciodată ce era pe punctul să păţească. Dacă n-ar fi fost 
destulă lumină în cameră sau dac-ar fi fost prea beat să 
observe cine era? 

- Dar nu s-a întâmplat așa, conchise el. Eliza este în 
siguranţă, tu ești în siguranţă. Și tu n-ai fi Sara mea 
dacă n-ai fi dispusă să-ţi riști viaţa ca să ajuţi o copilă 
inocentă. 

Deși sălbăticia periculoasă a lui Mikahl trecuse, în 
ochii lui verzi rămăsese o lumină ciudată, explozivă, pe 
care Sara n-o putea interpreta. Aveau multe să-și spună. 

Înainte să se hotărască de unde să înceapă, fură 
întrerupţi de zarva unor oameni care intrau în holul de 
la parter. Sara înţepeni, temându-se că erau ameninţaţi 
de un nou pericol. 

-Nu te îngrijora, îi spuse soţul ei. E Slade împreună 
cu două gărzi, şi fără îndoială cu Jenny după ei. 

Sara zâmbi trist. 

- Jenny are tot dreptul să-mi spună „ţi-am spus eu“. 

Mikahl luă pelerina Sarei şi i-o puse peste umeri ca 
să-i acopere rochia ruptă, după care coborâră scările. Ur- 
mară câteva minute de saluturi şi de explicaţii haotice. 

Îndrumaţi de Sara, îl găsiră pe Kuram în camera din 
spate, lângă trupul neînsufleţit al paznicului. Când i se 
scoase căluşul, pathanul înjură furios că se lăsase capturat. 

Turbanul absorbise mare parte din forţa loviturii la cap, 
şi o examinare rapidă confirmă că nu era grav rănit. 

Jenny luă cheile din biroul doamnei Kent, apoi se 
duse să elibereze toţi copiii din casă. Înainte să plece, 
Mikahl o avertiză: 

- Nu descuia camera de la dreapta din capătul cori- 
dorului de la etaj. Acolo e prizonier Weldon până vine 
poliția. 

- Weldon e în viaţă? exclamă Slade surprins. 

- Soţia mea nu este de acord cu crima, replică Mikahl 
fără să se uite la Sara. 

După o pauză calculată, Slade sugeră: 

- Lady Sara a avut o experienţă dificilă. Ce ziceţi s-o 
conduceţi acasă lăsându-mă să mă ocup de situația de 
aici? Eu și Jenny vom duce copiii acasă la mine. Apoi 
o să contactez magistratul şi poliţia şi o să le spun ce 
s-a întâmplat. 

- Foarte bine. Uite pistolul lui Weldon, deși n-ar 
trebui să ai nevoie de el. Ai grijă, e încărcat. Mikahl 
aruncă o privire de nepătruns către Sara. Hai. O să te 
duc acasă. 

O luă de braţ cu o mână rece, detașată, şi o conduse 
în linişte afară. 

Inima Sarei se strânse de durere când soţul ei îi po- 
runci vizitiului să meargă la Haddonfield House. Deci 
avea de gând să o lase în grija tatălui ei. 

Văzuse multe dovezi clare că Mikahl nu ierta şi nu 
uita uşor. In timp ce o ajuta să urce în trăsură, Sara se 
rugă ca într-o zi s-o ierte că-l părăsise. 


Slade se uită gânditor la pistol, apoi se duse s-o ajute 
pe Jenny. Erau patru fete în bordel; pe una dintre ele, 
o copilă cu părul negru, Jenny o cunoştea, celelalte trei 
fuseseră aduse acolo doar de puţin timp. 

Pentru că Jenny fusese în aceeaşi situaţie, fetele avu- 
ră încredere în ea şi acceptară cu recunoștință şansa de 
a scăpa din casa aceea pentru a-şi clădi niște vieți mai 
bune. Nu le trebui mult timp să-și adune puţinele pose- 
siuni şi să urce în trăsură. 

După ce le văzu aşezate în siguranță înăuntru, Slade 
îi zise vizitiului: 

- Așteaptă-mă. Mai am ceva de făcut. 

Vizitiul încuviință și Slade intră iar în casă, cu Jenny 
pe urmele lui. 

- Despre ce e vorba? întrebă ea nedumerită. 

-Un act de justiție. Avocatul se uită la ea, expli- 
cându-i: Trebuie să vorbesc cu Weldon, dar tu nai ce 
căuta acolo. 

Jenny își ridică bărbia cu încăpățânare. 

- Vreau să văd. 

După ce-i studie chipul, Slade încuviinţă şi o conduse 
la etaj. Descuie încet ușa, cu pistolul ridicat, dar pru- 
denţa era inutilă. 

Weldon zăcea pe pat, cu faţa învineţită şi sângerând, 
cu expresia buimăcită, de parcă nu-i venea să creadă că 
norocul lui diabolic se întorsese împotriva lui. Când 
uşa se deschise, se ridică în capul oaselor şi se uită urât 
la intruși, dar răutatea din atitudinea lui era doar o 
umbră palidă a ceea ce fusese. 

-Ia te uită, târfulița mea favorită, mârâi el. Ai venit 
înapoi pentru că ţi-a fost dor de mine? 

Jenny îl privi cu ochii îngustaţi de mânie. 

- Am venit înapoi să te văd distrus. Și-ntr-o zi, în cu- 
rând, o să scuip pe mormântul tău. 

Slade îşi puse braţul în jurul umerilor ei încordaţi. 

-O să-ți ofer mai multă milă decât meriţi, Weldon, 
rosti el rece. Eşti terminat. Dacă are loc un proces, scan- 
dalul o va urmări pe fiica ta pentru tot restul vieţii. Dar 
dacă mori în seara asta, nu e nevoie ca nelegiuirile tale 
să cunoască lumina zilei. Eliza nu va trebui să ştie cât de 
mârșav a fost tatăl ei. Din moment ce Peregrine are 
de gând să salveze calea ferată, fiica ta va fi o femeie 
înstărită, de la acţiunile pe care le va moșteni. 

Privirea amară a lui Weldon se înăspri. 

- Asta ţi-ar uşura şi ție sarcina, remarcă el cu un rân- 
jet. Ei bine, o să fac pe lașul. Cine știe ce se poate întâm- 
pla la tribunal? 

Slade ridică din umeri cu indiferenţă. 

- Dacă vrei să te minţi singur că te mai poate salva 
un miracol, n-ai decât. Fiica ta va suferi, dar incompa- 
rabil mai puţin faţă de cât au suferit celelalte victime 
ale tale. 

Avocatul puse pistolul încărcat pe noptieră și se retra- 
se cu Jenny, încuind ușa în spatele lor. 

Weldon se uită lung la ușă, apoi se ridică și se duse 
şchiopătând să ia pistolul. Mângâind lemnul cald și oţe- 
lul rece, răsuci arma în mâini, gândindu-se la ceea ce-i 
spusese Slade. 

Eliza era cel mai bun lucru din viaţa lui, singura re- 
prezentată pură a sexului ei pe care o cunoscuse vreoda- 
tă. Se gândi la expresia din ochii ei când o descoperise 
în seara aceea. Eliza îl adora, aşa cum trebuie s-o facă o 
fiică, şi ar fi fost devastată dacă numele tatălui ei ar fi 
fost târât în noroi. 

Fiind fată, n-ar fi niciodată în stare să înţeleagă atrac- 
ţia irezistibilă a părţii întunecate a vieţii. Ar ajunge să 
urască amintirea tatălui ei și dragostea ei inocentă ar fi 
fost distrusă de toți oamenii care i-ar fi spus că fusese 
un monstru. 

Dacă îşi lua viaţa, Lar fi lipsit pe Peregrine de plăce- 
rea de a-l vedea suferind. Repede, înainte să apuce să se 
răzeândească, Weldon își puse ţeava pistolului la tâmplă 
Şi trase. 

La parter, Jenny se cutremură și se apropie de Slade 
auzind împușşcătura. 

- De ce l-ai lăsat să facă asta? 

- E mai bine așa, Jenny. Nu mai suferă nici o per- 
soană nevinovată, nu va mai fi nici o problemă pentru 
Peregrine sau doamna sa, nici o şansă ca reputaţia ta să 
fie stricată. 

Ochii cenușii ai lui Slade sclipiră cu o satisfacție glaci- 
ală. Cel care o chinuise atât pe Jenny era mort. Un avo- 
cat bun putea comite o crimă fără să pună mâna pe 
armă. Privirea i se încălzi când se întoarse spre Jenny. 

- Din moment ce vei fi soția mea, reputaţia ta mă pri- 
veşte. Pentru că te vei mărita cu mine, nu-i așa, Jenny? 

- Da, Benjamin, răspunse ea și o floare de căldură 
înflori în inima ei. 

Se ridică pe vârfuri şi-i dărui un sărut ca o promisiune. 
Alături de iubitul ei, Jenny părăsi pentru totdeauna 
casa morții. 


Insistând că se simţea excelent, Kuram alese să călă- 
rească pe drumul spre casă, astfel că Peregrine era singur 
cu Sara în trăsură. Înfășurată în pelerină, soţia sa stătea 
într-un colț, fără să-l atingă. 

Tensiunea dintre ei era palpabilă. Peregrine ştia că 
ar fi trebuit să vorbească, dar era dureros de nesigur de 
unde să înceapă. 

Fu o uşurare când vocea dulce a Sarei sparse tăcerea: 

- De ce nu l-ai omorât? 

Știind cât de important era răspunsul, Peregrine ezită 
înainte de a vorbi: 

- După ce-ai plecat de la Sulgrave, m-am gândit foarte 
mult și mi-am dat seama că răzbunarea nu poate schim- 
ba sau vindeca trecutul. Astăzi, dac-aș fi rămas pradă 
acelei furii incandescente încă un minut, laș fi omorât 
pe Weldon, dar văzându-te pe tine, m-am potolit. După 
aceea, n-am mai putut s-o fac. 

- Vrei să spui că ai renunțat la răzbunare din pricina 
mea? exclamă ea, nevenindu-i să creadă. 

Peregrine îi răspunse indirect: 

- După ce ne-am certat, mi-am dat seama că vorbeai 
nu numai de bine și de rău, ci și despre alegerea unei 
vieţi cu rădăcinile în ură sau a uneia cu rădăcinile în dra- 
goste. De prea mulți ani, centrul vieţii mele a fost ura, 
Sara. Apoi te-am întâlnit pe tine, şi încet, fără să-mi dau 
seama de asta în mod conștient, centrul s-a mutat. Făcu 
o pauză, căutând cuvintele potrivite care să-i exprime 
gândurile. Dacă distrugerea lui Weldon însemna pier- 
derea ta, preţul era prea mare, căci m-aş fi condamnat 
singur la o viaţă în chinuri, mai rea ca moartea. Apoi 
adăugă ironic: Înainte să ne căsătorim, am spus că am 
încredere în tine că vei fi mereu bună. Din fericire, n-am 
ştiut atunci cât de greu poate fi să trăiești cu cineva care 
e mereu bun, altfel mi-ar fi fost prea frică să încerc. 

- Mă faci să par o mironosiţă îngrozitoare, chicoti ea 
amuzată. 

Un felinar din stradă îi lumină pentru o clipă profi- 
lul pur. 

-Nu ești deloc o mironosiță în ceea ce privește 
lucrurile care contează, observă el, după care însă ros- 
ti cu o seriozitate desăvârșită: Yin și yang înseamnă 
multe lucruri. Lumină şi întuneric, bine și rău, chiar 
şi dragoste şi ură. Împreună, două lucruri opuse ce 
formează un întreg. Tu ești inima mea, Sara, şi lumi- 
na ta echilibrează întunericul meu. Vrei să vii acasă 
cu mine? 

Instantaneu, Sara se azvârli în braţele lui. 

- Bineînţeles că da! exclamă ea bucuroasă, cu respira- 
ţia moale ca o pană pe gâtul lui. Când i-ai spus vizitiului 
să meargă la Haddonfield House, m-am temut că nu mă 
mai vrei înapoi. 

- Eu voiam să fiu un gentleman, zise el cu un hohot 
de râs, deşi era cu totul împotriva firii mele. Nodul de 
încordare din gât i se dizolvă în mod miraculos când 
o trase în poală și o strânse la piept. Ori de câte ori 
m-ai întrebat de ce m-am însurat cu tine, am spus că așa 
am vrut, fără să pierd vremea cu reflecții complicate. 
După ce ai plecat, urmă el, mângâind cu blândeţe părul 
mătăsos al Sarei, ce se desfăcuse în timpul luptei ei cu 
Weldon, mi-am dat seama că aceste cuvinte erau doar o 
cale lașă de a spune că te iubesc. 

- N-am crezut că-mi vei spune asta vreodată. Sara își 
ridică mâna cu tandreţe către obrazul lui și-i mângâie 
trăsăturile virile cu vârfurile degetelor. Te-ai schimbat 
atât de mult! Când te-am întâlnit prima dată, erai ca 
o creatură exotică, străină, mereu sălbatică și de neîn- 
teles. Mi s-a părut imposibil să mă iubeşti așa cum te 
iubesc eu. 

- Am început să mă schimb de îndată ce te-am întâl- 
nit, deşi nu mi-am dat seama de asta la început. Când 
mi-am dat seama, nu pot să spun că mi-a plăcut senzaţia. 
Dar primii ani ai vieţii mele i-am petrecut aici, şi cu cât 
mai mult stau aici, cu atât mai mult mă simt englez. 
Asta e moştenirea mea, și nu mai vreau s-o tăgăduiesc. 
De fapt, zise el ca o tachinare, am ajuns pradă celei mai 
banale ambiţii: aceea de a deveni un gentleman de ţară 

englez, să trăiesc în linişte cu soția mea și să cresc copii 
şi cai. 

- Fericirea nu e deloc banală, îl corectă Sara. Viaţa 
ca gentleman de ţară este o ambiţie larg răspândită, 
într-adevăr, dar asta tocmai pentru că e o viaţă bună. 
Însă tu nu vei fi niciodată banal. N-a mai fost niciodată 
un om ca tine, și nici nu va mai fi vreodată. Deşi o tăgă- 
duieşti, ești un om bun. 

- Atâta timp cât tu crezi că sunt destul de bun, râse 
el. După ce-și vâri mâna într-un buzunar interior al hai- 
nei, îi ceru: Dă-mi mâna stângă. Sara îi întinse mâna 
şi Peregrine îi puse verigheta pe inelar. Apoi îi ridică 
mâna la buze și o sărută îndelung. Vreau să fiu cu tine 
pentru totdeauna, Sara, murmură el. Vreau să fac dra- 
goste cu tine, să râd cu tine, să stau în tihnă cu tine. 
Și mai mult ca orice, vreau să fiu bărbatul pe care tu l-ai 
scos la iveală. 

-Şi eu vreau să fiu femeia pe care tu ai scos-o la 
iveală, zise Sara, încleştându-și degetele în jurul inelului. 
Dacă ești de acord, aș vrea să ai și tu o verighetă. Una 
care să se asorteze cu a mea. 

- Mi-ar plăcea asta. După o pauză de gândire, adă- 
ugă: Din moment ce am de gând să rămân în Anglia, 
poate c-ar trebui să redevin Michael Connery. Putem 
să le spunem oamenilor că m-am hotărât să-mi anglici- 
zez numele de dragul simplităţii. Te-ar deranja să fii Sara 
Connery? 

Sara intui că nu sugera doar o schimbare a numelui, ci 
îşi accepta trecutul - tot trecutul, şi părțile bune, şi cele 
rele. Asta însemna vindecare. În sfârșit, după prea mulți 
ani, băiatul rănit se refăcuse și devenise bărbat. 

În lumina slabă a trăsurii, Sara se uită în adâncimile 
verzi ale ochilor lui. 

- Te iubesc, îi şopti, ridicându-şi faţa către el. Te voi 
iubi mereu, fie că ești Peregrine, Michael sau Mikahl. 

Își atinseră buzele, la început ușor, apoi într-o decla- 
raţie sălbatică de dragoste, înlănțuindu-și sufletele unul 
de celălalt fără cuvinte. 

Promisiunea şi jurământul se transformară repede 
în patimă, iar călătoria prin Londra trecu într-o ceață 

de atingeri, de dragoste și de râsete. Când ajunseră în 
Mayfair, Mikahl îi dădu poruncă vizitiului să continue 
până acasă, şi nu la Haddonfield House. 

La destinaţie cobori primul, după care o prinse pe 
Sara de talie şi o luă din trăsură fără efort. 

- Înainte să te duc sus și să fac dragoste cu tine, îi 
zise el când o aşeză cu picioarele pe pământ, poate 
ar trebui să-i spui adio lui Peregrine, căci nu mai sunt 
un rătăcitor. 

- Deci șoimul meu a devenit un porumbel? Cu părul 
desfăcut și ochii visători plini de dorinţă, Sara îi prin- 
se chipul între palme. Bine ai venit acasă, rătăcitorule, 
bine ai venit acasă. 


nota autoarei 


Kafiristan, numit de asemenea și Dardistan, se află în 
partea de est a Afganistanului de azi. Hindu Kush este 
una dintre zonele cele mai inaccesibile de pe pământ, 
şi nu a existat o hartă oficială a Kafiristanului până la 
vizita lui George Scott Robertson din 1889. 

Țara şi-a luat numele de la cuvântul arab „qafir“, 
însemnând „necredincios“. (Negustorii de sclavi arabi 
îl aplicau și triburilor din Africa de Est, iar cuvântul 
„kaffir“ a devenit un termen jignitor pentru locuitorii 
Africii subsahariene.) 

După cum se arată în Mătase şi umbre, băștinașii 
Kafiristanului pretindeau că Alexandru cel Mare a fost 
strămoșul lor. Câteva dintre obiceiurile lor păreau mai 
degrabă europene decât asiatice, și i-au primit pe primii 
europeni ca pe nişte rude îndepărtate. (Ruşii credeau că 
populaţia Kafiristanului era un trib slav). 

O versiune romanțată a țării a fost destinaţia aven- 
turierilor din filmul The Man Who Would Be King, ba- 
zat pe o nuvelă de Rudyard Kipling. În 1895, Amir 
Abdur Rahman, conducătorul Afganistanului, a cucerit 
Kafiristanul şi a convertit cu forța populaţia la islam. 

De atunci, regiunea este cunoscută ca Nuristan, 
„Tara Luminii“. 


